
AL-QUR’AN AL-KARIM 

DAN 

TERJEMAHAN BEB AS BERSAJAK 
DALAM B AHAS A ACEH 


diterjemahkan oleh 

Tgk. H. Mahjiddin Jusuf 



PUSAT PENELITIAN DAN PENGKAJIAN KEBUDAYAAN ISLAM 

(P3KI) 

PEMERINTAH DAERAH ISTIMEWAACEH 


BANDA ACEH 1995 






MENTERI AG AM A 
REPUBUK INDONESIA 

SAMBUTAN MENTERI AGAMA Rl 


Bismillahirrahmanirrahim 


Assalamu'alaikum W. W. 

Dengan iringan puji dan syukur ke hadirat Allah SWT, saya menyambut baik 
penerbitan al-Qur'an al-Karim dan Terjemahan Bebas Bersajak Dalam Bahasa Aceh. 
Berbeda dengan penerbitan-penerbitan yang lain, penerbitan al-Qur'an dan terjemahnya ini 
mempunyai arti khusus. Yang pertama, al-Qur'an dan terjemahan dalam bentuk nazham ini 
merupakan yang pertama kali di Indonesia. Yang kedua, tcijemahan ini menandakan satu 
langkah rnaju dalam penghayatan dan pengalaman ajaran agama dalam menyambut 50 tahun 
kemerdekaan Indonesia yang diwarnai oleh bahasa dan budaya yang beraneka ragam. 

Bagi masyarakat Aceh, penerbitan ini sangat besar manfaatnya. Terjemahan ini akan 
mengantarkan mereka kepada pemahaman al-Qur'an melalui budaya mereka sendiri tempat 
rnereka dilahirkan, dibesarkan, dan diberikan pelajaran membaca dan memahami al-Qur'an, 
sehingga mereka berkentbang menjadi warga negara setia yang beriinan, dan berwawasan 
dunia. 

Dalam kaitan inilah saya menghimbau agar seluruh masyarakat Indonesia selalu 
berusaha meningkatkan iman dan takwa bagi dirinya dan bagi anggota keluarga serta 
lingkungannya melalui berbagai upaya, antara lain dengan meningkatkan kentampuan 
membaca dan menulis huruf al-Qur'an, yang untuk selanjutnya memahami arti dan 
mengamalkan isinya. Saya yakin, selama dijiwai oleh keimanan dan keikhlasan yang sejati, 
insya Allah masyarakat Indonesia tidak akan tergoyahkan lagi oleh berbagai godaan dan 
tantangan dari manapun datangnya. Pengalaman telah menunjukkan bahwa mewabahnya 
atheisme di Indonesia pada kurun masa yang lalu banyak disebabkan oleh menipisnya iman 
dan luntumya keikhlasan beramal sebagian masyarakat kita. 

Oleh karena itu, dalam memasuki era pembangunan jangka panjang tahap kedua, di 
mana sumber daya manusia adalah andalan utamanya, pemahaman dan pengamalan ajaran 
agama adalah modal utama dan pertama. Untuk itu, karya almarhum Teungku Haji 
Mahjiddin Jusuf ini, yang diusahakan penerbitannya oleh Pusat Penelitian dan Pengkajian 
Kebudayaan Islam Banda Aceh, dan didukung sepenuhnya oleh Pemerintalt Daerah 
Istimewa Aceh, patut kita hargai. 

Sentoga Allah SWT selalu memberkati amal usalia kita dan semoga penerbitan kitab 
suci al-Qur'an ini akan semakin meningkatkan kesuburan kehidupan beragama dalam negara 
Kesatuan Republik Indonesia yang berdasarkan Pancasila dan Undang-Undang Dasar 1945. 
Amin. 


Wassalam, 

GUBERNUR KEPALA DAERAH ISTIMEWA 
ACEH 


KATA S AMBIT AN 


Bismillahirrahmanirrahim 

Syukur Alhamdulillah atas segala rahmat dan karunia yang telah dilimpahkan 
kepada kita bersama sehingga dapat beribadat, beramal dan berkarya untuk mengabdi 
kepada-Nya Salawat dan salam kita sampaikan kepada junjungan Nabi Besar 
Muhammad SAW, keluarga, sahabat dan pengikutnya yang telah memberikan 
penghargaan yang tinggi kepada orang-orang berilmu dan beriman. 

Kehadiran terjemahan lengkap kitab suci al-Qur’an dalam Bahasa Aceh ini adalah 
sumbangan yang patut membanggakan hati rakyat Indonesia pada umumnya dan rakyat 
Daerah Istimewa Aceh pada khususnya. Menurut GBHN, Bahasa Daerah adalah bagian 
dari khazanah budaya Indonesia. Karenanya harus dipelihara dan dilestarikan Lahirnya 
terjemahan ini telah menambah intelektualisme dan khazanah budaya Muslim Indone- 
sia, lebih-lebih karena etika dan estetika Bahasa Aceh dipadukan dengan berbagai 
konteks yang terkandung dalam penafsiran Al-Qur'anul Karim. 

Tujuan pembangunan nasional, menurut GBHN, antara lain adalah untuk 
mewujudkan masyarakat adil dan makmur, merata secara materil dan spiritual 
berdasarkan Pancasila dan Undang Undang Dasar 1945 dalam wadah Negara Kesatuan 
Republik Indonesia Pengembangan nilai-nilai keagamaan adalah bagian dari 
perwujudan masyarakat Indonesia yang adil dan makmur secara spiritual. Tebalnya 
nilai-nilai keagamaan telah terbukti ampuh dalam mempertahankan Indonesia dari 
rongrongan aliran-aliran yang bertentangan dengan Panca Sila dan Undang-Undang 
Dasar 1945. Pengembangan SDM Indonesia juga diarahkan untuk menciptakan SDM 
yang taat kepada Tuhan Yang Maha Esa, trampil, cendekia, serta setia kepada Negara 
Kesatuan Republik Indonesia, apalagi menjelang eraglobalisasi dengan jaringan sistem 
informasi yang semakin transparan. 




Penerbitan Terjemahan Al-Qur’an ini adalah juga puncak dari sumbangan spiri- 
tual dan budaya dari masyarakat Aceh dalam memperingati SETENGAH ABAD INDO- 
NESIA MERDEKA (17 Agustus 1995) Terjemahan Al-Qur'an dalam Bahasa Aceh akan 
membantu rakyat di Daerah Istimewa Aceh untuk memahami kandungan isi Al-Qur’an 
secara kontekstual, karena terjemahannya disajikan dalam bahasa yang mudah 
dipahami oleh masyarakat di daerah ini. 

Aim. Tgk. H. Mahjiddin Jusuf, salah seorang tokoh di Majelis Ulama Indonesia 
Propinsi Daerah Istimewa Aceh, telah berupaya dengan segala ketulusan hati untuk 
menyelesaikan terjemahan Al-Qur'an ini Karena ketekunan, kesungguhan dan 
keikhtasannyalah kitab terjemahan ini dapat kita miliki. Semoga pekerjaan ini akan 
merupakan amal yang bermanfaat dan sedekah jariah yang akan memberikan pahala 
terus menerus kepada almarhum. 

Pusat Penelitian dan Pengkajian Kebudayaan Islam (P3KI) Banda Aceh, juga 
telah mengambil inisiatif untuk menyunting dan menerbitkan terjemahan ini dalam huruf 
Latin sehingga dapat dipahami oleh masyarakat secara luas dan merata. Kami berharap 
semoga usaha yang mulia ini, terutama dalam mengisi keistimewaan Daerah Istimewa 
Aceh, dapat terus dilanjutkan di masa-masa mendatang. Untuk itu Pemerintah Daerah 
Istimewa Aceh menyampaikan tahniah yang setinggi-tingginya kepada Aim Tgk. H. 
Mahjiddin Jusuf sebagai penerjemahnya dan kepada P3KI yang telah menerbitkan 
karya yang cukup bermakna ini. Semoga Allah selalu melimpahkan rahmat, tuntunan 
dan perlindungan-Nya kepada kita semua. 

Amin! 


GUEIERNUR KEPALA DAERAH ISTIMEWA 



KTA/QY/FileiMuhjyidPMS 



KATA SAMBUTAN DIREKTUR P3KI 


Bismillahirrahmanirrahim 

Puji dan syukur kita pohonkan ke hadirat Allah swt., salawat dan salam kita 
sampaikan kepada junjungan alam nabi Muhammad saw. 

Terjemahan al-Qur’an yang pcrtama ke dalam Bahasa Mclayu dikerjakan 
oleh Syekh Abdurra’uf Syiah Kuala, seorang ulama Aceh, pada pertengahan abad 
ke tujuh belas Masehi. Jcjak beliau ini diikuti dan dikembangkan oleh beberapa 
ulama Nusantara yang lain, sehingga pada inasa sekarang sudah ada berbagai 
terjemahan al-Qur’an ke dalam Bahasa Melayu (Indonesia). Lebih dari itu 
terjemahan ke dalam berbagai bahasa daerah Nusantara, misalnya Bahasa Jawa 
dan Sunda sudah dilakukan para ulama — dengan catatan — ada yang lcngkap dan 
ada pula yang tidak lengkap. 

Walaupun penerjemah al-Qur’an pcrtama ke dalam Bahasa Melayu adalah 
ulama Aceh, namun kelihatannya beliau tidak melakukan penerjemahan ke dalam 
Bahasa Aceh. Di dalam catatan, setelah beliau ini, masih ada lagi beberapa ulama 
Aceh yang lain yang mcnerjemahkan al-Qur’an ke dalam Bahasa Melayu. Tetapi 
tidak ada ketcrangan bahwa penerjemahan al-Qur’an secara lengkap ke dalam 
Bahasa Aceh sudah dilakukan dalam abad ke tujuh belas sampai sentbilan belas 
Masehi tersebut. Kelihatannya penerjemahan al-Qur’an secara lengkap ke dalam 
Bahasa Aceh, baru dilakukan di abad ke dua puluh ini, dan salah satu daripadanya 
(yang lengkap) adalah karangan almarhun Teungku Hadji Mahjiddin Jusuf. 

Untuk mengisi kckosongan ini, sempena dengan mensyukuri nikmat lima 
puluh tahun Indonesia merdeka, Pusat Penelitian dan Pcngkajian Kebudayaan Is- 
lam (P3KI) Banda Aceh, yang ide pendiriannya dicetuskan oleh Prof. Dr. H. 
Syamsuddin Mahmud, berinisiatif mencrbitkan naskah terjemahan al-Qur’an dalam 
bentuk puisi yang aslinya ditulis dalam huruf Arab Melayu ( Jawoe ) ini, setelah 
tcrlcbih dahulu mengalih aksarakannya ke dalam huruf Latin. Pekerjaan ini 
dilakukan oleh sebuah team yang dibentuk oleh P3KI, yang alhamdulillah telah 
dapat menyclesaikan pckerjaannya. 

Team ini mulai bckerja Ramadhan tahun 1413 (April 1993) untuk 
mentranskripsikan naskah tersebut ke dalam huruf Latin, dilanjutkan dengan 
penyuntingan terjemahan. Kegiatanini selesai dalam Ramadhan 1414(Maret 1994), 
dan selama itu telah dilakukan tiga kali konsultasi/diskusi dengan pengarangnya. 
Diskusi tcrakhir berlangsung hanya beberapa hari sebelum beliau dipanggil ke 
hadirat Allah swt. Setelah itu kegiatan dilanjutkan dengan pemeriksaan ejaan, yang 
berakhir dalam bulan Juli 1994. Untuk ketelitian hasil pekerjaan ini dikoreksi 
kembali dan mencapai bentuk finalnya pada bulan September 1994. Sesuai dengan 
kemampuan dana, maka penerbitan ini pada mulanya direncanakan hanya berisi 
terjemahan Bahasa Acehnya, tidak disertai dengan teks asli al-Qur’an. Namun 
ketika naskah tersebut ditunjukkan kepada beberapa pihak, untuk mendapat kritik 
dan sumbang saran demi kesempurnaan, semua menyarankan pcncantuman nash 
al-Qur’an. Karena hal tersebut, P3KI meminta Team menjajagi kemungkinan 

penulisan nash al-Qur’an tersebut. Aihamdulillah, upaya ini berjalan lancar setelah 
Lajnah Pentashih al-Qur’an Departemen Agama membcrikan bantuan serta 
memcriksa dan akhirnya membcrikan izin. Nash al-Qur’an yang digunakan adalah 
nash al-Qur’an standard Indonesia, seperti tertulis di dalam Al-Qur’an dan 
Terjemahnya terbitan Departemen Agama. 

Di dalam pekerjaannya, Team ini mendapat banyak dorongan, kemudahan 
bahkan bantuan dari berbagai pihak — pribadi dan lembaga — yang tidak dapat 
disebutkan satu persatu. Nanrun secara khusus kami ingin menyampaikan terima 
kasih kami kepada Bapak Prof. Dr. H. Syamsuddin Mahmud — sebagai Gubernur 
Kepala Dacrah Istimewa Aceh dan juga sebagai pribadi, yang selalu memberikan 
dorongan dan nrengingatkan kami tentang tugas mulia ini. Mcngenai dana, 
sepenuhnya dari bantuan Pemcrintah Daerah Istimewa Aceh. Terhadap semua itu 
P3KI mengucapkan terima kasih yang tulus dan ikhlas dengan iringan do‘a, semoga 
mendapat imbalan yang berlimpah di sisi Allah swt. 

Akhirnya, dengan segala kerendahan hati, terbitan ini kami hidangkan kepada 
khalayak masyarakat Aceh khususnya dan masyarakat Indonesia umumnya, dengan 
harapan akan ada manfaatnya, terutama sekali dalam upaya meningkatkan 
ketaqwaan kepada Allah swt. 

Kritik dan saran untuk kesempurnaan penerbitan ini di masa mendatang 
sangat kami harapkan dan akan kami terima dengan lapang dada. Semua saran 
dan kritik harap ditujukan kepada Direktur P3KI, Gedung Induk IAIN Ar-Raniry 
lantai II, Darussalam, Banda Aceh, 23111. 

Akhirnya kepada Allah jualah kita mohon hidayahdan petunjuk dan kepada- 
Nya lah semua kita berserah diri. Semoga, dengan berpedoman kepada al-Qur’an 
kita memperoleh kebahagiaan di dunia dan kebahagiaan di akhirat. Amin! 


Banda Aceh, Dcsembcr 1994 
Direktur, 



Prof! H. Ibrahim Husein, MA 



KATA PENGANTAR PENYUNTING 

i 

Tradisi menerjemahkan ayat-ayat al-Qur’an ke dalam bahasa selain Arab 
telah dimulai sejak masa paling awal sejarah Islam. Hal mana sekurang-kurangnya 
disebabkan oleh dua hal. Pertama Nabi tidak melarang penerjemahannya dan yang 
kcdua keinginan Sahabat untuk mengajarkan isi dan menyampaikan bimbingan- 
bimbingan al-Qur’an dengan cara yang lebih cepat dan lebih mudah kepada para 
pemeluk baru. Para Sahabat telah melakukan penerjemahan ayat-ayat al-Qur’an 
ke dalam bahasa asing di sekitar Tanah Arab, terutama sekali Persia salah satu 
bahasa terkemuka waktu itu. Walaupun belum diteniukan catatan pasti, dapat 
diasumsikan bahwa penerjemahan ke bahasa asing lainnya, tentu telah dilakukan 
pula, sesuai dengan perluasan wilayah dan pertambahan umat Islam yang amat 
cepat dan mengagumkan. Namun begitu, kelihatannya kitab-kitab tentang ulum 
al-Qur’an kurang memberi perhatian kepada masalah penerjemahan ini, sehingga 
dalam buku tentang ' ulum al-Qur’an yang sekarang bcredar, tidak ditemukan 
banyak catatan tentang hal ini, terutama yang mcrupakan terjemahan lcngkap. 

Mengenai penerjemahan al-Qur’an (sccara lengkap) ke bahasa Melayu telah 
dilakukan oleh Syekh ‘Abdurra’uf Syiah Kuala pada abad ke tujuh belas Masehi, 
yang tcrus dilanjut kembangkan oleh generasi penerusnya. Pada masa sekarang 
sudah bcredar lebih scpuluh terjemahan lengkap dan sekurang-kurangnya sudah 
ada tiga kitab tafsir lengkap yang relatif tebal . Terjemahan ke dalam berbagai bahasa 
daerah yang ada di Nusantara pun kelihatannya telah dikerjakan oleh para ulama. 
Tctapi kapan kegiatan ini dimulai dan bagaimana perkembangannya, belum 
ditemukan catatan yang memadai. 

Mengenai penerjemahan ke dalam Bahasa Aceh, catatan yang ada 
khususnya yang diperoleh melalui hikayat, sya’ir dan berbagai buku bimbingan 
ibadat, menunjukkan bahwa penerjemahan al-Qur’an ke dalam Bahasa Aceh secara 
sporadis telah dilakukan sejak masa awal— sekurang-kurangnya sejak berbagai 
buku kcagamaan ditulis dalam Bahasa Aceh. Tetapi penerjemahannya secara 
lengkap, kelihatannya baru dikerjakan pada awal abad ke dua puluh ini, dan salah 
satu daripadanya adalah terjemahan Tgk. Haji Mahjiddin Jusuf, yang sekarang 
kami hidangkan kepada pcmbaca. 

Sebclum penjelasan lebih lanjut, dapat kami kemukakan bahwa Kata 
Pengantar Penyunting ini akan kami isi secara urut dengan pengcnalan terhadap 
penerjemah dan naskah lerjemahannya, kegiatan penyuntingan serta pedoman 
transliterasi yang ditempuh. 

II 

Tgk. H. Mahjiddin Jusuf, penyusun terjemahan ini Iahir di Peusangan Aceh 
Utara, 16 September 1918. Pendidikan pertamanya beliau terima dari orang tua 
sendiri (Tgk. Fakir Jusuf), salah seorang ulama dan penyair— pengarang hikayat, 
di daerah Peusangan Aceh Utara. Setelah menyclesaikan pendidikan dasar di 
berbagai dayah di Aceh Utara beliau melanjutkan pendidikannya pada Madrasah 

Al- Muslim Matang Gculumpang Dua — salah sebuah pcrguruan yang didirikan oleh 
ulama “pembaharu” di Aceh — sampai tahun 1937. Setelah ini beliau pergi ke 
Padang dan melanjutkan sekolahnya pada Normal Islam, sclesai tahun 1941. 
Scpulangnya ke Aceh, beliau dipercayakan memimpin Madrasah Al-Muslim di 
atas sampai setahun setelah kemerdekaan (1946). beliau berhenti dari jabatan ini 
karena dipilih menjadi Kepala Negeri (setingkat camat) Peusangan, yang dia 
pegang sampai tahun 1948. Setelah ini beliau pindah ke Banda Aceh (waktu itu 
Kutaraja) dan ditugaskan scbagai Kepala Pendidikan Agama pada Jawatan Agama 
Aceh. Ketika Propinsi Aceh pertama dilebur oleh Pemerintah Pusat, beliau ditunjuk 
sebagai Kepala Pendidikan Agama Propinsi Sumatcra Utara. Jabatan ini hanya 
sebentar beliau emban (1951-1952) lantas beliau pulang kembali ke Banda Aceh 
dan inenjabat Kepala Bagian Pendidikan Agama Aceh. 

Ketika Peristiwa Aceh meletus, beliau scmpat ditangkap dan di tahan di 
penjara Binjei (1953), namun setelah empat tahun beliau dibebaskan kembali. 
Sesudah dibebaskan, beliau terus berkiprah dalam bidang pendidikan agama 
Departemen Agama — pindah dari satu jabatan ke jabatan Iainnya dan terakhir beliau 
menjadi Kepala PGA Negeri 6 tahun Banda Aceh sejak tahun 1963 sampai dcngan 
pensiun tahun 1974. 

Di samping pekcrjaan dan jabatan sebagai pegawai negeri, beliau juga pemah 
menjadi anggota DPRD Propinsi Aceh dan Sumatera Utara mewakili partai politik 
Islam MASJUMI, serta imam Masjid Raya Banda Aceh, dosen Luar Biasa pada 
IAIN Jami'ah Ar-Raniry Banda Aceh serta beberapa jabatan lain dalam organisasi 
sosial kemasyarakatan. 

Beliau menulis beberapa buah buku pelajaran dan bacaan untuk murid SRI 
(sekarang MIN), dalam bidang tafsirdan bahasaArab (mcnggunakan bahasaArab) 
dan Pelajaran Bahasa Aceh, yang menggunakan huruf Arab-Melayu (Jawoe). Buku- 
buku ini digunakan di Aceh pada tahun lima puluhan. Beliau juga telah mengarang 
beberapa hikayat (sya'ir dalam Bahasa Aceh), yang kesemuanya masih berbentuk 
naskah yang belum ditcrbitkan. Sebuah naskah lagi tentang riwayat hidup dan 
kepenyairan orang tuanya yang berjudul Fakir Yusuf: Penulis Hikayat Aceh ditulis 
tahun 1984 dan diedarkan secara terbatas dalam bentuk stensilan. 

Mengenai pencrjemahan al-Qur’an ke dalam Bahasa Aceh ini, Tgk. H. 
Mahjiddin Jusuf mulai mengerjakannya tanggal 25 Nopember 1955 ketika beliau 
berada dalam tahanan, karena Peristiwa Aceh sepcrti telah disebutkan di atas. 
Selama dalam tahanan ini beliau menerjemahkan tiga buah surat: yaitu Yasin, al- 
Kahfi dan al-Insyirah. Terjemahan ini pernah dipublikasikan secara bersambung 
dalam harian Duta Pantjatjita Banda Aceh bulan Januari dan Pebruari 1965. Setelah 
terhenti lebih kurang 20 tahun, kegiatan menerjemahkan tadi beliau lanjutkan 
kembali tahun 1977. Pencrjemahan scluruh al-Qur’an beliau sclesaikan pada tahun 
1988, yaitu bentuk yang disunting dan diterbitkan oleh P3KI ini. 

Mengenai proses penerjemahan, penyuntingan ataupun penyempurnaan 
ulang yang dilakukan oleh Tgk. H. Mahjiddin Jusuf, tidak banyak yang kami 
ketahui. Naskah yang sudah diubah (diperbaiki) tersebut tidak lagi beliau simpan. 
Tetapi naskah yang pernah diterbitkan dalam harian DUTA PANTJATJITA masih 

bisa ditemukan. Sckiranya naskah tcrakhir dibandingkan dengan naskah dalam 
harian tcrscbut, terlihat bahwa naskah terakhir lebih padat dan ringkas (80 bait). 
Sedang naskah awal lebih panjang karena kelihatannya lebih bebas dan 
mengandung lebih banyak tafsir (104 bait). 

Dalam penjelasannya kepada Team Penyunting, beliau menyatakan bahwa 
buku rujukan utama yang beliau gunakan adalah kitab tafsir karangan Ibnu Katsir 
(w. 774 H.) dan kitab tafsir karangan al-Zamakhsyari (w. 538 H.) dan al-Thabari 
(w. 3 10 H.). Sedang sebagai pembanding beliau menggunakan terjemahan al-Qur’an 
dalam Bahasa Indonesia susunan A. Hassan, Mahmud Yunus, H.B. Jassin dan 
Yayasan Penyelenggara Penterjemah Al-Qur’an (Departemen Agama). 

Ill 

Mengenai penyuntingan, Team bertumpu pada pemeriksaan kesahihan arti. 
Berhubung al-Qur’an merupakan wahyu Allah, dan karena itu bersifat mutlak, 
maka tidak mungkin diterjemahkan secara sempurna. Tetap ada aspek yang 
ditonjolkan dan ada aspek yang tertinggal, baik karena disengaja atau tidak 
disengaja. Ketidak sempurnaan penerjemahan bisa juga terjadi karena arti teks 
0 uish) tcrscbut belum diketahui atau belum tcrungkap. Penerjemahan secara puitis, 
tentu lebih sukar lagi karena harus mcmcnuhi syarat dan kriteria yang tidak ada 
dalam terjemahan bebas. 

Ibrahim Zaki Khursyid dalam kitabnya Al-Tarjamat wa Musykilatuha, 
penerbit Al-Hay’at al-Mashriyyat al-‘Ammat li-al-Kitab, Kairo, 1985 halaman 9 
menyatakan bahwa penerjemahan sastra (berwajah puisi) lebih sukar dikerjakan 
dibandingkan dengan terjemahan bebas (prosa). Di antara penyebabnya adalah: 
pertnma, ada pcnckanan pada pemilihan kata yang mengandung nilai sastra; kedua, 
perlu menyelami kata-kata sembari meresapi dan menghayati maknanya dalam 
bahasa asli, agar kemudian dapat dituangkan ke dalam bahasa sasaran dalam bentuk 
puisi (mengandung keindahan). 

Ibrahim menambahkan, boleh jadi langkah yang ditempuh untuk 
menerjemahkan sebuah teks dalam bentuk puisi lebih panjang dari penerjemahan 
biasa atau bebas. Langkah pertama ialah menerjemahkan kata dari bahasa asli ke 
dalam bahasa sasaran secara harfiah. Langkah kedua adalah memperhatikan 
perbedaan struktur bahasa asli dengan bahasa sasaran (dalam hal ini perbedaan 
bahasa Arab dengan Bahasa Aceh). Kadang-kadang kalimat aktif terpaksa 
diterjemahkan dalam bentuk kalimat pas if. Langkah ketiga adalah membentuk 
kalimat yang puitis sesuai dengan pesan yang terdapat dalam bahasa asli; walaupun 
mungkin harus memindahkan kata dari awal kalimat ke bagian akhir atau 
sebaliknya. Langkah keempat adalah usaha mensejajarkan pengertian kalimat- 
kalimat dalam bahasa asli ke bahasa sasaran dengan memperhatikan beberapa hal 
seperti pengertian idiomatik (ushlubiyyah), makna sekunder, metafora dan figuratif, 
bes’erta struktur lahir dan batin bahasa asli. Makna tidak tersusun dengan cara 
yang sama seperti urutan lahir tetapi merupakan jaringan satuan semantis dan 
hubungan antara satuan ini. Dibandingkan dengan struktur gramatikal, struktur 
semantis lebih mendekati universal, artinya, jenis satuan, ciri dan hubungannya 



ada dalam semua bahasa. 

Dalam melakukan pekerjaan, scsuai dengan tumpuan pokok di atas. Team 
sclalu bcrkonsultasi dengan penerjemah. Apabila diyakini ada kata atau kalimat 
yang perlu diubah, maka Team meminta beliau sendiri yang menukar kata atau 
kalimat (bait) tersebut. 

Bcrmanfaat disebutkan, dalam pertemuan (diskusi) antaraTgk. H. Mahjiddin 
Jusuf dengan Team Penyunting terasa kesungguhan dan penguasaan penerjemah 
terhadap hasil pekerjaannya. Terkesan sekali bahwa beliau menguasai bahasa Arab 
dan Bahasa Aceh secara berimbang, scrta isi dari buku rujukan yang digunakan 
terutama kitab tafsir karangan Ibnu Katsir yang sudah disebutkan di atas tadi. 
Dalam beberapa hal, berhubung belum tuntas atau tidak memuaskan dalam tafsir 
ini beliau menyebutkan dua tafsir lainnya Al-Kasysyaf dan Ath-Thabariy sebagai 
rujukan seperti tclah disebutkan di atas tadi. Penerjemah juga menjelaskan bahwa 
beliau dalam menerjemahkan berusaha menangkap isi teks lebih dahulu baru 
kemudian mcnformulasikannya ke dalam Bahasa Aceh yang bersajak ( hikayat ). 
Barangkali tidak terlalu berlebihan sekiranya dikatakan bahwa beliau melakukan 
penerjemahan secara idiomatis. 

Bentuk hikayat dalam Bahasa Aceh adalah karangan puitis yang setiap baris 
terdiri dari sepuluh suku kata dan pada akhir baris ada persamaan bunyi. Biasanya 
baris-baris tersebut ditulis bergandengan dan tidak dipisahkan kepada bait-bait. 
Oleh penyunting baris-baris ini ditulis tidak lagi bergandengan, tetapi dipisahkan 
ke dalam bait-bait yang terdiri dari empat-empat baris. Karena hal tersebut maka 
bait terakhir pada akhir surat kadang-kadang hanya terdiri dari dua baris. 

Dari segi lain, sekiranya terjemahan ini dibaca oleh orang yang memahami 
makna al-Qur’an, insya Allah akan merasakan kebebasan penerjemah dalam 
menuang pesan yang terdapat dalam bahasa asli ke dalam bahasa sasaran. 
Scbagaimana akan ada kesan penulis relatif berupaya juga melakukan terjemahan 
yang bukan sekedar memberikan informasi, tetapi terjemahan yang dapat 
mempengaruhi emosi pembaca, seperti berusaha mendekatkan makna terjemahan 
dengan latar budaya dan lingkungan pembacanya. Karena hal inilah maka pada 
akhirnya Penerjemah dan Team Penyunting sepakat memberi judul kitab teijemahan 
ini dengan AL-QUR’AN AL-KARIM DAN TERJEMAHAN BEBAS BERSAJAK 
DALAM BAHASA ACEH. Beberapa usul lain, seperti Terjemahan al-Qur’an 
Berwajah Hikayat atau Terjemahan Puitis dalam Bahasa Aceh atau Terjemahan 
al-Qur’an Lam Bahasa Aceh dikesampingkan karena dirasa kurang pas. 

Mengenai perluasan atau tambahan makna (tafsir) yang diberikan 
penerjemah, barangkali bisa dilihat langsung sejak surat al-Fatihah. Sedang contoh 
untuk yang lainnya dapat disebutkan sebagai berikut. 

Terjemahan ayat 106 - 108 surat Ali ‘Imran, 

106. Bak uroe dudoe nyang puteh muka 

Ngon itam muka dua kaphilah 


xtv 




Nyang itam muka teunia geutanyeng 
‘Oh Iheuh meuiman kakaphe di kah 
Jinoe karasa azeub bukon le 
Sabab kakaphe raya that salah 

107. Nyang puteh muka teuma that seunang 
Bandum ureuengnyan lam rahmat Allah 
Keukai di sinan sipanyang masa 

108. Nyan keuh chedara dum ay at Allah 
Kamoe beat ay at bandum keu gata 
Deungon sibeuna hana nyang salah 
Tan hajat Tuhan Neumeung elanya 
Meusidroe hana hukom meuilah 

Berbagai pesan yang terdapat dalam teks asli berupa gambaran keadaan 
manusia di hari kiamat dapat tertanipung dalam terjemahan ini. Bandingkan dengan 
terjemahan ayat-ayat yang sama dalam Al-Qur'an dan Terjemahnya susunan 
Yayasan Penyelenggara Penterjemah Al-Qur’an (Departemen Agama) yang 
kemudian disunting dan diterbitkan oleh Mujamma’ Khadim al-Haramayn al- 
Syarifayn al-Malik Fahd li-thiba‘at al-Mushhaf al-Syarif, Madinah Munawwarah: 

1 06. pada hari yang diwaktu itu ada muka yang putih berseri, dan ada pula 
muka yang hitam muram. Adapun orang-orang yang hitam muram 

mukanya (kepada mereka dikatakan): ‘‘Kenapa kamu kafir sesudah kamu 
beriman ? Karena itu rasakanlah azab disebabkan kekafiranmu itu ”. 

107. Adapun orang-orang yang putih berseri mukanya, maka mereka berada 
dalam rahmat Allah (surga) mereka kekal di dalamnya. 

108. Itulah ayat-ayat Allah, Kami bacakan ayat-ayat itu kepadamu dengan 
benar; dan tiadalah Allah berkehendak untuk menganianya hamba-hamba-Nya. 

Contoh lain, dalam al-Qur’an terdapat kata atau situasi khusus yang hanya 
terdapat di jazirah Arab seperti unta, kurma dan orang haus di padang pasir. Hal 
ini dapat digolongkan dalam sosio linguistis. Penerjemah berusaha untuk 
inenyesuaikan terjemahannya dengan alam Aceh. Ini nampak misalnya, ketika 
beliau menerjemahkan surat al-Tin ayat 1 dan 2 ini. 

1 . Demi boh ara dengan boh zaiton 

2. Buket Thursina nyang meuseujarah. 

Buah tin tidak sama dengan buah ara. Ketika hal ini kami tanyakan, beliau 
memberikan alasan, buah zaitun sudah dikenal di Aceh — sekurang-kurangnya oleh 
sebagian orang melalui minyaknya. Sedang tin hampir tidak dikenal, karena itu 
ditukar dengan nama ara. Di samping itu diperlukan kata yang bersuku dua untuk 
mencukupkan sepuluh suku setiap baris seperti telah disebutkan di atas. 

Contoh lainnya, ayat 102 surat Ash-Shaffat: 

102. 'Oh ban rayek jih jak sajan Kamoe 

Geukheun treuk yohnyan aneuk meutuah 

Lon lumpoe gata Neuyue koh takue 
Pakri aneuk droe pike tapeugah 
Seuot treuk aneuk hai ayah Teuneku 
Neupubuet laju peue nyang peurintah 

Insya Allah Ion akan Ion saba 
Neukalon nyata teuma hai ayah 

Terjcmahan ayat 53 surat al-Ahzab: 

53. Wahe dum ureueng nyang na meuiman 
Bek tameng keunan bak Rasul Allah 
Bek tameng keunan bak rumoh Nabi 
Meu harm geubri izin talangkah 

Tapreh makanan bek keunan tajak 
Meu eohlom niasak dans eeuboh kuah 
Tapi meu gata ka geuyue tameng 
Nyan heu tatameng bek le tabantah 

‘Oh Iheuh tamakeun tatubiet laju 
Bek roh meuganggu keu Rasulullah 
Bek le di sinan tapeugah cakra 
Di Nabi gata han geujeut peugah 

Sabab di Nabi male keu gata 
Allah Ta'ala teuma nyang peugah 
Hana Neumalee teuma di Tuhan 
Bak keubeunaran han Neukheun salah 

Meu na barangpeue takeumeung lakee 
Na nyang peureulee takeumeung peugah 
Di likot tabeng peurumoh Nabi 
Meunan nyang suci gata han salah 

Lam ate gata ngon ate gopnyan 
Hanjijak keunan napsu seurakah 
Han jeut di gata taganggu Nabi 
Nyan Rasul Rabbi bek salah-salah 

Bek tameukawen peurumoh gopnyan 
Watee ka gopnyan geuwoe bak Allah 
Nyang nyan barangjan bek roh tapubuet 
Brat that Neutuntut teuma le Allah 

Kata Teungku dan meu gohlom masak dang geuboh kuah tidak terdapat pada 
ay at di atas. 

Mengenai usul perubahan arti yang dianjurkan, dapat dibcrikan catatan 
scbagai berikut. Huruf-huruf yang ada di awal surat yaitu Alif Lam Mim, AlifLam 
Ra, Ya Sin dan sebagainya diberi komcntar dcngan: 

Tuhan nyang teupeue meukeusud ayat 
Sabab Hadharat hana Neupeugah 

Kalimat di atas dapat memberi gambaran bahwa itulah terjemahan Alif Lam 
Mim , padahal itu bukan tcrjemahannya. Olch scbab itu Team Penyunting dalam 
pertemuannya dengan penerjcmah mengusulkan agar terlebih dahulu mcnuliskan 
AlifLam Mim atau huruf-huruf lainnya dan setelah itu baru diiringi dengan kalimat 
di atas sebagai keterangannya saja. 

Contoh Iain, pcnerjemahan ayat 143 surat al-An‘am berikut ini: 

1 43. Na lapan pasang keubiri dua 

Kameng pih dua takheun ci peugah 

Karena kurang jelas, Team Penyunting mengusulkan supaya diubah dan 
beliau susun ulang menjadi: 

143. Lapan binatang meupasang-pasang 
Keubiri, kameng takheun ci peugah 

Ayat lain yang diperbaiki kalimatnya adalah ayat 4 surat al-Ahzab. Ayat ini 
diterjemahkan dengan: 

4. Bak sidroe ureueng na dua ate 
Hana roe Nebri meunan le Allah 
Meunyo ta zihar peureumoh gata 
N gon rueng ma gata saban that leupah 

Han we Neupeujeut jih keu ma gata 
Meunan pih gata ngon aneuk lidah 
Aneuk droe han sa ngon aneuk angkat 
Narit nyan meuhat takheun ngon babah 

Di Tuhan teuma Neukheun nyang beuna 
Neutunyok gata bak jalan nyang sah 

Baris keempat bait pcrtama dapat mcragukan pembaca. Karena itu kaini 
minta untuk diperjelas. Lalu bail ini beliau ubah menjadi: 

4. Bak sidroe ureueng na dua ate 

Hana we Nebri mcunan le Allah 

Meunyo la zihar peureumoh gata 

Neon ruene ma gata takheun sa leupah 

Perubahan terakhir yang harus kami sampaikan adalah mengcnai sumpah. 
Di dalam al-Qur’an Allah sering bersumpah. Ada yang dengan nama atau dirinya 
sendiri dan ada pula yang dengan makhluknya. Dalam beberapa ayat, Allah 
mengawali sumpahnya dengan kata la yang secara harfiah berarti tidak. Jumlah 
sumpah yang diawali dengan kata la ini ada delapan buah yaitu: al-Waqi’ah ayat 
75; al-Haqqah ayat 38; al-Ma'arij ayat 4; al-Qiyamah ayat 1 dan 2; al-Takwir 
ayat 15; al-Insyiqaq ayat 16 dan al-Balad ayat 1. Pada umumnya buku tafsir 
menganggap kata-kata la yang berarti tidak ini hanyalah sebagai tambahan, tidak 
mempunyai fungsi apa-apa. Jadi dianggap sebagai tidak ada saja. Surat al-Waqi’ah 
ayat 75 tadi misalnya, oleh kitab Al Qur’an dan Terjemahnya yang disebutkan di 
atas tadi diterjemahkan dengan: 

75. MakaAku bersumpah dengan tempat beredarnya bintang-bintang. 

76. Sesungguhnya sumpah itu adalah sumpah yang besar kalau kamu 
mengetahui. 

Di dalam buku tafsir, pembahasan dan diskusi tentang sumpah yang diawali 
dengan kata la ini — apakah harus diartikan atau dianggap tidak ada, selalu 
dibcrikan. Biasanya di surat al-Waqi’ah ayat 75 tadi, karena itulah merupakan 
sumpah pertama yang diawali dengan kata la. Sebagian ulama berpendapat bahwa 
kata la tersebut harus diartikan, tidak boleh dianggap tidak ada. Untuk hal ini 
berbagai alasan dan argumen telah dikemukakan, yang rasanya disini bukanlah 
tempat untuk menguraikannya. Bagi yang ingin mendalami boleh mcmbuka buku 
tafsir pada ayat yang disebutkan di atas. 

Tgk. H. Mahjiddin Jusuf kelihatannya memilih kecenderungan bahwa kata 
la tersebut harus diartikan, tidak boleh dianggap tidak ada. Karena itu ayat 75 
surat al-Waqi'ah tadi beliau terjemahkan dengan: 

75. Han Lon meusumpah ngon teumpat bintang 

Teumpat-teumpat nyan di langet luah 

76. Meusumpah ngon nyan meu na tateupue 

Keubit atra nyoe raya sileupah. 

Ke delapan kata sumpah yang diawali dengan kata la seperti disebutkan di 
atas beliau terjemahkan dengan Han Lon meusumpah . Masalah ini merupakan 
topik diskusi kami yang terakhir dengan penerjemah, dalam Ramadhan 1414 
(Pebruari 1994). Karena tidak selesai, kami berjanji akan meneruskan diskusi se- 
sudah bulan Ramadhan usai. Tetapi Allah menentukan lain. Diskusi tersebut tidak 
dapat kami lanjutkan, karena pada malam Hari Raya Fithrah tahun 1414 H. Allah 
memanggil penerjemah ke Hadharat-Nya. Akhimya melalui diskusi sesama Team 




Pcnyunting, diputuskan untuk mengikuti kecenderungan umum kebanyakan buku 
tafsir, dan karena itu mcngubah arti ke delapan sumpah yang diawali dcngan kata 
la ladi menjadi Ulan meusumpah . Dengan demikian terjemahan surat al- Waqi'ah 
ayat 75 tadi menjadi, 

75. Ulon meusumpah ngon teumpat bintang 
Teumpat-teumpat nyan di langet liuih 

76. Meusumpah ngon nyan meu na tateupue 
Keubit atra nyoe raya sileupah. 

Akhirnya mengenai tambahan atau tafsir yang beliau berikan, ada juga yang 
beliau lakukan untuk penyesuaian sanjak serta bunyi. Contoh yang beliau sebutkan 
adalah ayat 95 surat Ali ‘Imran berikut ini, 

95. Takhcun that beuna cit sidroe Allah 
Teuma taikot Nabi Ibrahim 
Agama gopnyan nyang gleh that leupah 

Ibrahim nyan kon ureueng nyang muchrek 
Rah that iibalek le kaphe iadah 

Terjemahan ayat ini menurut Al-Qur’an dan Terjemahnya tadi: 

95. Katakanlah: “Benarlah (apayang difirmankan) Allah" . Maka ikutilah 
agama Ibrahin yang lurus, dan bukanlah dia termasuk orang-orang yang musyrik. 

Jadi baris terakhir "Bah that jibalek le kaphe jadah” adalah tambahan atau 
tafsir dari penerjemah. 

Contoh lain, ayat 93 surat Ali ‘Imran sebagai berikut: 

93. Bandum makanan Bani Israil 
Haleu dum Neubri keu jih le Allah 
Meulengkan nyang iipeuhareum keudroe 
yoh gohlom sampoe bak jih peurintah 
Yah masa gohlom geupeutren Taurat 
‘Oh Iheuhnyan meuhat teuma geuubah 

Takheun cok Taurat mangat tabaca 
Meunyoe bit beuna lagee tapeugah 

Terjemahan ayat ini yang terdapat di dalam Al Qur’an dan Terjemahnya 
berbunyi: 

93. Semua makanan adalah halal bagi Bani Israil melainkan makanan yang 
diharamkan oleh Israil (Ya'qub) untuk dirinya sendiri sebelum Taurat diturunkan. 
Katakanlah: “(Jika kamu mengatakan ada makanan yang diharamkan sebelum 
turun Taurat), maka bawalah Taurat itu, lain bacalah dia jika kamu orang-orang 
yang benar." 



Menurut penjelasan penerjemah, tambahan ini diberikan guna mengikuti 
persamaan bunyi. Dan hal ini tidak mengganggu keutuhan terjemahan. Walaupun 
demikian, kalau kita perhatikan ungkapan jipeuhareuem keudroe" mengandung 
pengertian yang diharamkan oleh Bani Israil, padahal yang tertulis dalam ayat 
adalah yang diharamkan oleh Ya'qub (Israil) sendiri bukan oleh Bani (keturunan) 
Israil. 

Contoh lainnya, terjemahan ayat 36 surat al-Mu’min, 

36. Peureu'un jikheun teuma hai Haman 

Kapeugot sinan geudong nyang meugah 

Kumeung ek keudeh kapeugot rinyeun 

Beumanyang rinyeun kapeugot bagah 

Kata sharhun berarti rumah, menara yang tinggi. Dalam teks di atas, kata 
sliarhun diterjemahkan dengan gedung yang megah mempunyai tangga, sehingga 
terasa panjang. Bandingkan terjemahan ini dengan terjemahan dalam Al Qur’an 
dan Terjemahnyna: 

36. Dan berkatalah Fir'aun: “Hai Haman, buatkanlah bagiku sebuah 

bangunan yang tinggi supaya aku sampai ke pintu-pintu, ” 

Demikianlah catatan-catatan mengenai penyuntingan yang kami lakukan 
dan sekarang kami beralih kepada transkripsi yang ditempuh. 

IV 

Seperti telah disebutkan, naskah asli ditulis dengan huruf Jawoe (Melayu 
Arab), sedang penerbitannya direncanakan menggunakan huruf Latin. Penulisan 
dengan huruf Arab ini kclihatannya tidak dilakukan pengarang sccara taat asas, 
karena kata yang sama kadang-kadang ditulis dengan huruf yang berbeda. Sedang 
kata-kata yang berasal dari bahasa Arab walaupun sudah diserap ke dalam Bahasa 
Aceh (yang sudah mengalami perubahan bunyi) tetap dituliskan dalam bentuk 
aslinya. 

Karena keadaan ini Team Penyunting tidak dapat sekedarmentransliterasikan 
dari huruf Arab ke huruf Latin, tetapi harus mentranskripsikannya secara taat asas. 
Berhubung tidak semua bunyi dalam Bahasa Aceh diwakili oleh huruf dalam tulisan 
Latin, maka terpaksa diadakan penyesuaian atau pengaturan huruf dan tanda-tanda. 

Sistem ejaan pertama penulisan Bahasa Aceh dengan huruf Latin dibuat 
oleh Snouck Hurgronje pada tahun 1893. Pada tahun 1910 ejaan ini direvisi oleh 
Moh. Djam dan Njak Tjoet; kemudian pada tahun 1932 direvisi lagi oleh H. Aboe 
Bakar dan de Vries; lalu pada tahun 1947 berubah akibat Ejaan Suwandi yang 
kemudian berubah lagi karena kehadiran Ejaan Yang Disempurnakan. Perubahan 
melalui seminar dilakukan pada tahun 1 980, yang diadakan oleh Uni versitas Syiah 
Kuala. Tetapi hasii seminar ini dianggap tcrlalu rumit dan cenderung tidak praktis, 
karena di samping meletakkan banyak tanda baca di atas vokal, juga karena 
melakukan pemisahan suku kata sekiranya dua vokal dari dua suku kata ini terletak 

bersisian. Karenanya P3KI mcmprakarsai sebuah pertemuan ilmiah untuk 
membicarakan kcmbali masalah ejaan Bahasa Aceh tersebut. 

Pertemuan dengan bentuk lokakarya yang melibatkan para ahli, peminat 
dan pemerhati Bahasa Aceh ini, diselenggarakan tanggal 4 Nopember 1992 di 
Darussalam Banda Aceh dan berhasil mcrumuskan penyedcrhanaan dari sistem 
ejaan yang telah ada, yang diidentifikasi dengan Ejaan P3K1 1992. Untuk lebih 
jelas, beberapa bagian dari kesimpulan lokakarya tersebut kami kutip di sini: 

1. Lokakarya berkesimpulan bahwa transkripsi Bahasa Aceh ke huruf Latin 

bersumberdari sistem yang digunakan oleh Snouck Hurgronje ( 1893 ). Pada masa 
sesudahnya telah terjadi beberapa revisi. 

2. Lokakarya menyimpulkan agardalam penulisan ilmiah dan pengajaran 
bahasa, digunakan ejaan Snouck Hurgronje yang telah direvisi oleh Hadji Aboe 
Bakar dan de Vries seraya menyesuaikannya dengan perubahan ejaan Bahasa 
Indonesia — datum hal ini Ejaan Yang Disempurnakan — untuk huruf-huruf: ch 
menjadi kh; dj menjadi j; j menjadi y; nj menjadi ny; oe menjadi u; sj menjadi sy 
dan tj menjadi c. 

3. Untuk tulisan yang bukan ilmiah dan bukan pengajaran bahasa, lokakarya 
menganjurkan agar tetap menggunakan ejaan Snouck tetapi tanpa tanda baca di 
atas vokal. Ejaan ini diidentifikasi dengan nama Ejaan P3KI 1992. 

Tampaknya yang dimaksud dengan “penulisan ilmiah” dalam keputusan di 
atas termasuk penulisan buku kamus, penulisan nama, atau istilah-istilah khusus 
dalam tulisan atau karangan yang lain. Jadi bukan penulisan buku biasa yang 
berbahasa Aceh. Seperti telah disinggung di atas ciri paling mcnonjol dari sistem 
terakhir di atas adalah penyedcrhanaan. Karena itu tanda baca di atas huruf atau di 
bawahnya ditiadakan. 

Akibat dari kecenderungan di atas, akan ada kesulitan yang muncul, yaitu 
dua kata yang berbeda akan mempunyai tulisan yang sama. Jadi sekurang- 
kurangnya pada tahap awal akan ada orang yang membaca teks secara tidak tepat. 
Diharapkan hal ini akan teratasi melalui penyesuaian kata dengan konteks dan 
karena pengetahuan (kemampuan) si pcmbaca sendiri. Bagaimanapun juga tulisan 
(buku) yang menggunakan Bahasa Aceh tentu dibuat untuk orang yang sudah 
menguasai Bahasa Aceh, bukan untuk orang asing ataupun orang yang barn belajar 
Bahasa Aceh. 

Sebelum menuliskan ejaan yang digunakan, ingin diberikan dua catatan lagi. 
Pertama, penulisan tanda baca, huruf besar dan pemisahan kata mengikuti Ejaan 
Yang Disempurnakan (EYD). Kedua, sekiranya ada perbedaan dialck, maka Team 
Penyunting cenderung memilih dialek Aceh Utara, khususnya daerah sekitar 
Pcusangan dan Jeumpa. Hal ini dilakukan karena kecenderungan pengarangnya — 
yang kebetulan berasal dari daerah tersebut. 

Abjad atau huruf yang dirasa mcmerlukan penjelasan dalam tulisan ini beserta 
contoh kata-katanya adalah sebagai berikut. 

Huruf kha ( £ ) ditulis dengan kh. Contohnya dalam terjemahan surat 
Yunus ayat 49, 

Meunapheu ‘at pih han ek keudroe lonba 
Meulengkan nteu ka kheundak bak Allah 
Keu bandum umat cit kana ajai 
Han jeut peuawai akhe pih salah 

Huruf syin (<_r*) ditulis dengan ch. Misalnya dalam terjemahan surat Ali 
‘Imran ay at 25, 

Pakri teuma jih ‘oh mupeusapat 
Uroe kiamat nyang hebat leupah 
Hana peu tacheok uroe kiamat 
Tuhan peusapat rakyat barollah 

Dalam terjemahan surat al-Ma’idah ayat 91, kata syaithan dituliskan, 

Meukcusud ehetan iimeune peupake 

Peusaket ate gata nak salah 

Meu tajep arak ngon tameujudi 

Ate lam deungki tamita ilah 

Demikian juga kata “syarikat” dan “syurga,” misalnya dalam surat al- 
Baqarah ayat 24 dan 25 dituliskan dengan, 

Insan ngon batee patong charikat 
Keu kaphe sisat bandum Neukeubah 
25. Teuma tapeugah haba mangat that 
Keu bandum umat iman keu Allah 

Amai nyang jroh-jroh jipuhuet meuhat 
Churuga teumpat keu jih Neukeubah 
lie dengon krueng di yup jih meuhat 
Raseuki pih that mangat sileupah 

Dalam surat al-Baqarah ayat 206 tcrdapat kata dosa yang dituliskan demikian 

pula: 

‘Oh geukheun bak jih geuyue takwa 
Di jih lam dacha droe jipeumeugah 
Meuhat sep keu jih teuma nuraka 
Teumpat tagisa nyang brok sileupah 

Huruf fa’ ( ^ ) ditulis dengan ph. 

Terjemahan surat al-Ma’idah ayat 73, 

Sinan keuh teumpat ureueng yang lalem 
Hana soe tulong meularat leupah 
73. Soe nyang kheun Allah Tuhan nyang keu Ihee 
Kaphe ka teuntee ureueng nyan sudah 

Contoh lainnya dalam surat al-An‘am ayat 74, 

Droeneuh ngon kaom neuh keubit sisat 
Ka trang talihat hana phaidah 
75. Mention keuh Kamoe mupeudeuh yakin 
Ubak Ibrahim ureueng nyang ceudah 

Kata Arab yang berakhiran ba ’ ( v ) ditulis dengan hurup b, 
sedangkan yang berasal dari Bahasa Aceh dituliskan dengan huruf p. 
Contoh dalam tcrjcmahan surat al-Baqarah ayat 10, 

10. Dalam ate jih peunyaket sisat 
Neutamah lorn brat keu jih le Allah 

Neutamah saket keu jih leubeh brat 
Azeub peudeh that keu jih Neukeubah 
Sabab jih sulet narit nyang sisat 
Nyang jeut meukarat azeub sileupah 

Dalam surat al-Baqarah ayat 1 86, 

1 86. Meunyo hamba Ion tanyong bak gata 
Pat Lon roe teuma taiaweub bagah 
Rap that Lon ngon jih teurimong do' a 
Jilakee sigra meunan tapeugah 

Surat Ali ‘Imran ayat 27, 

27. Gata nyang peulop malam lam uroe 
Tapeulop uroe lam seupot leupah 
Lam atra mate teubiet nyang udep 
Keubit that aiaeb buet Neuh ya Allah 

Selanjutnya ada beberapa kata yang ditulis sama tanpa dibubuhi tanda pada 
hunif-huruf vokal, tetapi akan dibaca bcrbcda tergantung konteks kalimat, misalnya 
kata le yang bermakna oleh dengan kata le yang bermakna banyak. 

Dalam tcrjcmahan surat Ali ‘Imran ayat 169, 

169. Bek na tasangka mate ureueng nyan 
Nyan chahid lam prang bak jalan Allah 
Teutapi udep bandum ureueng nyan 
Raseuki gobnyan neubri le. Allah 

Selanjutnya dalam terjemahan surat an-Nisa‘ ayat 129, 

Teuma meutatem meujroh ngon takwa 
Allah Ta'ala maklum that leupah 
129. Han ek taade meu [e peurumoh 
Beu that beu meh-moh tamita hilah 

Dalam terjemahan surat al-An‘am ayat 133 sekaligus terdapat kedua kata 
tersebut, 

Hantom na laloe Tuhan Po gata 
Peue nyang keurija meunan Neubalah 
133. Tuhan Po gata bit-bit kaya that 
Padum le rahmat Neubri le Allah 

Contoh lainya adalah kata gadoh yang diartikan hilang dengan kata gad oh 
yang berarti sibuk, asyik, lalai. 

Dalam terjemahan surat Hud ayat 74, 

Tuhan nyang patot teurimong pujoe 
Meugah hana soe Maha Pemurah 
74. Gadoh teurnakot tiibak Ibrahim 
Haba nyang yakin seunang sileupah 

Dalam terjemahan surat Yasin ayat 6, 

Yah-yah jih dilee ka geupeuingat 
Lale dum sisat eadoh si leupah 
7. Ka kada keubit nibak Hadharat 
Awak nyan le that iman ka salah 

Demikian juga penulisan kata teuboh yang berarti tebus dan teuboh yang 
berarti terbuang (sia-sia) padahal dengan cara baca yang berbeda. 

Kedua kata ini terdapat di dalam terjemahan surat Ali Imran ayat 91 dan 
surat Yunus ayat 101, 

9 1 . Ureueng nyang kaphe mate lam kaphe 
Nyan ka han ek le sagai tapeugah 
Boh tamita meuh beu penoh bumoe 
Tateuboh iinoe buet nyang ka salah 

101. Takheun cikalon peuneujeut Allah 
Peue nyang di langet ngon nyang di bumoe 
Teuma atranyoe hana phaedah 
Nyang han meuiman bah tapeuingat 
Tapeugah ay at teuboh ie babah 

Kata boh mempunyai tiga makna tergantung bagaimana melafalkannya. 
Dalam terjemahan surat al-Baqarah ayat 60 berarti buah. 

60. Yoh watee Musa geulakee hajat 
Ie that meularat kawom dum kagrah 

Kheun Tuhan tapoh batee ngon tungkat 

Jiteubit ligat laju ie boh-bah 

Dua blaih boh lueng jeut sinan meuhat 

Bandum jitupat maseng kabilah 

Dalam terjemahan surat al-An‘am ayat 25 berarti taruh, pasang. 

25. Na cit awaknyan nyang jak bak gata 
Jideungo haba pue nyang tapeugah 

Teuma kamoe top dalam ate jih 
Ka keuh jeut di jih seureuba salali 
Kamoe boh sumpai bak geulinyueng jih 
Han deuh le di jih peue nyang geupeugah 

Sedang dalam terjemahan surat al-An‘am ayat 133 kata tersebut bermakna 
buang. 

133. Tuhan Po gata Maha Kaya that 
Padum le rahmat neubri le Allah 

Meunyoe Neukheundak Neu boh dum gata 
Neugantoe sigra laen khaliphah 
Soe nyang h ‘cut Tuhan di likot gata 
Saban ngon gata masa nyang sudah 

Dari beberapa contoh di atas diharapkan tidak timbul kesukaran untuk 
membaca dan mcmahami makna kata-kata yang ditulis sama tanpa dibubuhi tanda 
apapun pada huruf-huruf vokal. 

Demikian yang dapat kami jelaskan dan kami — Team Penyunting tetap 
mengharap tegur sapa dan sumbang saran para pembaca untuk pcrbaikan dan 
kesempurnaan pada edisi yang akan datang. Akhirnya kepada Allah sematalah 
kita berscrah diri dan hanya kepada Nya jualah kita mohon hidayah dan 
perlindungan. 


Team Penyunting 



Team Penyunting 


Pelindung 


Gubernur Kepala Daerah Istimewa Aceh 


Penaschat : Ketua Majelis Ulama Daerah Istimewa Aceh 

Rektor IAIN Ar-Raniry 
Rektor Universitas Syiah Kuala 


Ketua Pengarah 
Wakil Ketua I 
Wakil Ketua II 


Prof. H. Ibrahim Husein, MA. 
Dr. H. Safwan Idris, MA. 

Dr. H. Yusny Saby, MA. 


Ketua Penyunting 

Sekretaris 

Anggota-anggota 


Dr. H. A1 Yasa Abubakar, MA. 
Dra. Hamdiah A. Latief, MA. 
Prof. H. Ibrahim Husein, MA. 
Dr. Daniel Djuned, MA. 

Dr. H. Azman Ismail, MA. 

Drs. Zulkarnaini, MA. 

Dr. H. Abdul Gani Asyik, MA. 
Drs. Ameer Hamzah 


Hak pengarang dilindungi undang-undang 
Dicetak olch PT. Intermasa, Jakarta 

DAFTAR SURAT 

Nomor 

Nama Surat 

Halaman 

1. 

Al-Fatihah (Peuneuhah) 

1 

2. 

Al-Baqarah ( Leumo Inong) 

2 

3. 

Ali ‘Imran (Keuluarga ‘Imran) 

69 

4. 

An-Nisa’ ( Ureueng Inong) 

108 

5. 

Al-Ma’idah ( Hidangan ) 

150 

6. 

Al-An‘am ( Binatang Temak) 

184 

7. 

Al-A‘raf ( Ateung Manyang) 

222 

8. 

Al-Anfal ( Hareuta Rampasan Prang) 

264 

9. 

At-Taubah ( Taubat ) 

280 

10. 

Yunus ( Nabi Yunus) 

310 

11. 

Hud ( Nabi Hud) 

331 

12. 

Yusuf ( Nabi Yusuf) 

353 

13. 

Ar-Ra‘d ( Reudok ) 

373 

14. 

Ibrahim (Nabi Ibrahim) 

383 

15. 

Al-Hijr (Hijir) 

394 

16. 

An-Nahl (Unoe) 

403 

17. 

Al-Isra’ (Peujak bak Watee Malam) 

424 

18. 

Al-Kahf (Guha) 

444 

19. 

Maryam (Maryam) 

465 

20. 

Thaha (Thaha) 

476 

21. 

Al-Anbiya’ (Nabi-nabi) 

492 

22. 

Al-Hajj (Ek Haji) 

506 

23. 

Al-Mu’minun (U reueng-ureueng Meuiman) 

520 

24. 

An-Nur (Cahaya) 

532 

25. 

Al-Furqan (Peumeungkleh) 

548 

26. 

Asy-Syu‘ara’ (U reueng-ureueng Meupanton) 

559 

27. 

An-Naml (Sidom) 

576 

28. 

Al-Qashash (Kisah) 

590 

29. 

Al-‘Ankabut (Rambideuen) 

607 

30. 

Ar-Rum (Awak Rumawi) 

619 

31. 

Luqman (Luqman) 

629 

32. 

As-Sajdah (Sujud) 

636 

33. 

Al-Ahzab (Peurte-peurte Seupakat) 

641 

34. 

Saba’ (Kawom Saba ’) 

657 

35. 

Fathir (Pencipta) 

668 

36. 

Yasin (Yasin) 

678 

37. 

Ash-Shaffat (Nvang Meubanja-banja) 

687 

38. 

Shad (Shad) 

699 

39. 

Az-Zumar (Meutumpok-tumpok) 

708 

Nomor Nama Surat 


Halaman 


Al-Mu’min ( Ureueng Meuiman) 

Fushshilat ( Geupeutrang ) 

Asy-Syura ( Musyawarah ) 

Az-Zukhruf ( Perhiasan ) 

Ad-Dukhan ( Asap ) 

Al-Jatsiyah ( Nyang Meutuot ) 

Al-Ahqaf (Buket-buket Anoe) 

Muhammad (Nahi Muhammad) 

Al-Fath (Meunang Prang ) 

Al-Hujurat ( Bilek-bilek ) 

Qaf ( Qaf) 

Adz-Dzariyat ( Angen Kreueh) 

Alh-Thur ( Buket Thur) 

An-Najm ( Bintang ) 

Al-Qamar ( Buleuen ) 

Ar-Rahman ( Nyang Maha Murah) 

Al-Waqi‘ah (Uroe Kiamat) 

AI-Hadid ( Beusoe ) 

Al-Mujadilah ( Ureueng Inong Meungadu) . . 

Al-Hasyr ( Peusapat ) 

Al-Mumtahanah ( Inong nyang Geuuji ) 

Ash-Shaff ( Muhanja-banja ) 

Al-Jumu‘ah (Uroe Jumeu 'at) 

Al-Munafiqun (Ureueng-ureueng Munaphek) 

At-Taghabun ( Peutimplak Haba) 

Ath-Thalaq ( Taleuek ) 

At-Tahrim ( Peuhareum ) 

Al-Mulk ( Keurajeun ) 

Al-Qalam ( Kalam ) 

Al-Haqqah ( Nyang Teuntee Teuka) 

Al-Ma‘arij ( Tingkat-tingkat ) 

Nuh ( Nabi Noh) 

Al-Jin (Jen) 

Al-Muzzammil ( Ureueng Meuseulimhot) . . . 
Al-Muddatstsir (Ureueng Meukeulubong) . . 

Al-Qiyamah (Uroe Kiamat) 

Al-Insan (Matuisia) 

Al-Mursalat (Malaikat-malaikat Rasul) 

An-Naba’ (Haba hibat) 

An-Nazi‘at (Nyang Tarek Nyawong) 

‘Abasa (Masam Muka) 




Nomor Nama Surat Halaman 


8 1 . At-Takwir ( Geugule-gule ) 931 

82. Al-Infithar (Anco bicah) 933 

83. AI-Muthaffifin ( Ureueng-ureueng Peungeut Gop) 935 

84. Al-Insyiqaq ( Beukah Dud) 938 

85. Al-Buruj ( Umpung Bintang) 940 

86. Ath-Thariq ( Bintang Thariq) 942 

87. AI-A‘Ia ( Nyang Leupah Manyang) 943 

88. Al-Ghasyiyah ( Uroe Kiamat) 945 

89. Al-Fajr (Fajar) 947 

90. Al-Balad ( Nanggroe ) 949 

91. Asy-Syams {Mata Uroe) 951 

92. Al-Lail ( Malam ) 952 

93. Adh-Dhuha ( Beungoh Uroe) 954 

94. Asy-Syarh ( Plah Dadd) 955 

95. At-Tin (BohAra) 956 

96. Al-‘Alaq (Saboh Cak Darah) 957 

97. Al-Qadr ( Kada ) 958 

98. Al-Bayyinah ( Dali Nyata) 959 

99. Az-Zalzalah (Geumpa) 961 

100. Al-‘Adiyal (Guda Prang) 962 

101. Al-Qari‘ah {Uroe Kiamat) 963 

102. At-Takatsur (Mumeugah-meugah) r 964 

103. Al-‘Ashr (Masa) ’ 965 

1 04. Al-Humazah ( Kheun keu Gop) 966 

105. AI-Fil (Gajah) 967 

106. Quraisy (Qureh) 968 

107. AI-Ma‘un (Zakeuet) 969 

108. Al-Kautsar (Nikmat nyang Le) 970 

109. Al-Kafirun (Awak Kaphe) 971 

1 1 0. An-Nashr ( Bantuan ) 972 

111. A!-Lahab (Hu Apui) 973 

112. Al-Ikhlash (Ikheulah) 974 

113. Al-Falaq (Makheuluk Allah) 975 

1 1 4. An-Nas (Manusid) 976 

AL-FATIHAH (PEUNEUHAH) 


1 . Ngon Nama Allah Ion peuphon surat 
Tuhan Hadharat nyang Maha Murah 
Tulianku sidroe geumaseh that-that 
Donya akhirat rahmat Neulimpah 

2. Sigala pujoe bandum lat batat 
Bandum nyan meuhat milek Potallah 
Nyang peujeut alam timu ngon barat 
Bandum lat batat peuneujeuet Allah 

3. Tuhanku sidroe geumaseh that-that 
Donya akhirat rahmat Neulimpah 

4. Droeneuh nyan raja uroe akhirat 
Amai dum meuhat sinan Neubalah 

5. Keu Droeneuh hai Po kamoe ibadat 
Tulong meularat Droeneuh nyang peuglah 

6. Neutunyok kamoe wahe Hadharat 
Bak jalan teupat beu roh meulangkah 

7. Bak jalan ureueng nyang Neubri nikmat 
Jalan seul am at bek jalan salah 

Bek roh bak jalan ureueng nyang sisat 
Ureueng nyang batat muruka Allah 

AL-BAQARAH (2) 


JUZ 1 



AL-BAQARAH (LEUMO DMONG) 


Ngon Nama Allah Ion peuphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1 . AlifLamMim 


Tuhan nyang teupue meukeusud ayat 
Sabab Hadharat hana Neupeugah 
2. Teuma Neupeugah nyan keuh nyang kitab 
Peutunyok meuhat keu hamba Allah 




Hana peue tachok peutunyok meuhat 
Keu soe nyang ta‘at takwa keu Allah 
Dum geumeuiman bah han geulihat 
Peucaya that-that nyang Tuhan peugah 

Pubuet seumbahyang geubri ngon zakeuet 
Raseuki meuhat Neujok le Allah 
Lorn geumeuiman keu bandum kitab 
Nyang tron dum meuhat nibak Potallah 




Nyang tren keu gata wateenyoe meuhat 
Meunan cit kitab nyang dilee leupah 
Lom pih geuyakin uroe akhirat 

5. Ureueng nyan meuhat peutunyok Allah 


Peutunyok bak Po keu gopnyan meuhat 
Mubahgia that hana peue peugah 

6. Teuma di kaphe di jih saban that 
‘Oh tapeuingat di jih jibantah 


Han tapeuingat got tapeuingat 
Di jih cit batat tungang sileupah 
Han jimeuiman akan Hadharat 

7. Ate ka Neucap di jih le Allah 




Pendengaran jih pih cit ka Neucap 
Mata jih meuhat Neutop le Allah 
Keu jih dum teuma azeub ray a that 
Meunan Hadharat ka lheuh Neupeugah 

8. Teuma na insan nyang ladom meuhat 
Jikheun di jih that iman keu Allah 
Lom jimeuiman uroe akhirat 
Tapi sulet that narit jipeugah 


Hana meuiman jih nyan dum meuhat 
9. Jikheun ibarat jitipee Allah 

Ureueng meuiman sang-sang bangai that 
Bandum jipeungeut meunan jipeugah 


Padahai di jih tipee droe meuhat 
Hana jitupat droejih nyang salah 
10. Dalam ate jih peunyaket sisat 

Neutamah lom brat keu jih Ie Allah 


Neutamah saket keu jih leubeh brat 
Azeub peudeh that keu jih Neukeubah 
Sabab jih sulet narit nyang sisat 
Nyang jeut meukarat azeub sileupah 


1 1 . ‘Oh geukheun bak jih bek pubuet jeuheut 
Jijaweub ligat kamoe jroh leupah 

12. Beu na tateupue bit jih buet jeuheut 
Hana jitupat droejih nyang salah 


13. ‘Oh geuyue iman jih keu Hadharat 
Lagee dum rakyat iman keu Allah 
Peue iman kamoe jijaweub ligat 
Lagee sibatat jeuheut sileupah 


Beu na tateupue jih keuh si batat 
Hana jitupat droejih nyang salah 
14. Watee meureumpok awak nyan meuhat 
Deungon dum rakyat iman keu Allah 


Jikheun kamoe pih meuiman that-that 
Tapi sulet that narit jipeugah 
‘Oh watee jiwoe bak rakan sahbat 
Chetan dum meuhat jikheun beurakah 


Kamoe peuulok awak nyan meuhat 
Tanyoe meusapat hana meusiblah 
15. Tuhan peubiyeu jih nyan lam sisat 
Ulok jih meuhat akan Neubalah 

AL-BAQARAH (2) 

16. Jiboh peutunyok jibloe nyang sisat 
Rugoe meuneukat jih that sileupah 
Hana peutunyok keu jih nyan meuhat 

17. Miseu jih teupat Neuboh le Allah 




Ban ureueng peudep apui raya that 
Hingga dum teumpat trang meujeureulah 
Tuhan boh teuma cahya nyan meuhat 
Hingga seupot that han sapeue le drah 


18. Tuloe klo buta jih nyan meularat 
Jiwoe u teumpat han meuho langkah 

19. Atawa miseu ujeun raya that 
Rudok ngon kilat seupot lom leupah 




Aneuk jaroe jih jiculok ligat 
Lam geulinyueng that jiculok leupah 
Sabab geulanteue meusu raya that 
Teumakot jih that mate jih reubah 


Kuasa Tuhan keu kaphe sisat 
Bandum Neutupat peue nyang jipeugah 
20. Ka rap jisama bandum le kilat 
Mata jih meuhat seupot sileupah 

Watee meucahya jijak le ligat 
‘Oh seupot siklap jidong le bagah 
Meunyo Neukheundak uleh Hadharat 
Tuloe jih ligat hana peue peugah 


Buta ngon mata lam siklep-siklap 
Kuasa Neuh that sidroe Potallah 
21. Hai manusia pubuet ibadat 

Seumah Hadharat bek sagai malah 


of ji' ® 


Tuhan nyang peujeut gata dum meuhat 
Ngon bandum ibad masa nyang sudah 
Mudah-mudahan takwa teuh beu that 
22. Bumoe nyoe meuhat peuneujeut Allah 




Teuleung sang tika bumoe nyoe meuhat 
Bandum keu teumpat gata Neukeubah 
Langet sang bubong meugom raya that 
le ujeun meuhat sinan Neucurah 





Teubiet boh kayee teuma lat batat 
Keu gata meuhat raseuki boh bah 
Teuma bek gata peujeut charikat 
Tuhan Hadharat laen tapeugah 

23. Meunyo chok gata teuma keu Kitab 
Takheun Muhammad nyang peugot ulah 
Cubaci peugot meusaboh surat 

Nyang saban that-that ngon Kitab Allah 

Tahoi dum rakan keu saksi meuhat 
Nyang carong that-that laen bak Allah 
Meunyo bit gata takheun beuna that 
Tapeugot ligat bek le peue peugah 

24. Teuma meu goh ek tapeugot surat 
Keubit han dapat tayakin sudah 
Apui nuraka beu tatakot that 
Kayeejih meuhat dum hamba Allah 

Insan ngon batee patong charikat 
Keu kaphe sisat bandum Neukeubah 

25. Teuma tapeugah haba mangat that 
Keu bandum umat iman keu Allah 

Amai nyang jroh-jroh jipubuet meuhat 
Churuga teumpat keu jih Neukeubah 
lie deungon krueng di yup jih meuhat 
Raseuki pih that mangat sileupah 

Jan troh raseuki keunan geuintat 
Boh kayee meuhat sambot le bagah 
Raseuki kamoe geukheun le ligat 
Taeu saban that lagee nyang sudah 

Geujok makanan sang-sang saban that 
Judo lom meuhat suci sileupah 
Bandum cit keukai sinan meusapat 
Keubit seunang that churuga indah 

26. Han a Neumalee Tuhan Hadharat 
Jamok ubit that miseu Neupeugah 
Rayek nibak nyan pih saban cit that 
Han jeut keu cacat kuasa Allah 


$ 2 © 



© 


©l>^i6=tU 













AL-BAQARAH (2) 


JUZ 1 




m 


<** 

** 


fc* 

V ^ 


*■+ 

V •* 


*** 


'*f< 

&!j 


s’* 




c* 


v"* 

<*+' 

v"* 


*■» 

V.* 






Iv « 


JC^ 

V* 

8t?< 


Sa 


V-i- 




a* 


> ^ 


1 

Ureueng meuiman geuteupue meuhat 
1 Keubit beuna that nyan nibak Allah 

Teuma di kaphe jikheun le ligat 
Peue roe Hadharat miseu Neupeugah 


Le that dum ureueng Tuhan peusisat 
Teuma le cit that peutunyok Allah 
Teuma kon laen nyang Neupeusisat 
Nyang pasek meuhat batat sileupah 


27. Jiubah janji jih ngon Hadharat 
‘Oh lheuh jiikat janji ngon Allah 
Nyang Neuyue seumong uleh Hadharat 
Jikoh dum meuhat di jih jiubah 


Di dalam bumoe jipubuet jeuheut 
Keubit roe jih that rugoe sileupah 
28. Pakri takaphe akan Hadharat 
Gata dilee that mate aruwah 

Neupeuudep le gata jan siat 
Mate lom meuhat gata ka reubah 
Neupeuudep lom gata le meuhat 
Dudoe meusapt tawoe bak Allah 


29. Tuhan nyang peujeut bandum lat batat 
Keu gata meuhat bak bumoe Allah 
Lheuh nyan kuasa Neupeugot langet 
Tujoh boh tingkat Neupeugot sudah 


Abeh Neuteupue bandum lat batat 
Tuhan Hadharat ‘eleumee luah 
30. Yoh watee Neukheun bak malaikat 
Uleh Hadharat yoh nyan Neupeugah 

Di Lon di bumoe Ku keumeung peujeut 
Ku keumeueng sipheut jih keu khaliphah 
Teuma seuot le dum malaikat 
Pakri Neupeujeut jih keu khaliphah 


Di dalam bumoe jipubuet jeuheut 
Jipubuet fased jiro ngon darah 
Di kamoe sabe pujoe Hadharat 
Teuseubeh meuhat sabe di babah 

JUZ 1 


AL-BAQARAH (2) 





Maha Suci Droeneuh kamoe ucap 
Hana meusiat meupiyoh payah 
Di Lon Kuteupue jaweub Hadharat 
Gata dum meuhat han ek taulah 


31. Tuhan peureunoe Adam le siat 
Na bandum alat abeh Neupeugah 
Lheuh nyan Neutanyong bak malaikat 
Gata dum meuhat tacuba peugah 




Meunyo cit beuna gata dum meuhat 
Tapeugah ligat bek le meuubah 

32. Teuma seuot le dum malaikat 
Maha Suci that Droeneuh ya Allah 




Hana ‘eleumee kamoe nyoe meuhat 
Meu kon Hadharat bandum nyang peugah 
Droeneuh nyang teupue ‘eleumee hikmat 
Di kamoe meuhat han ek meuulah 


33. Bak Adam Neuyue uleh Hadharat 
Na bandum alat tacuba peugah 
Adam peugah le bandum lat batat 
Dum malaikat ka teuhah babah 




Teuma kheun Tuhan bak malaikat 
Nyan ka talihat lagee Lon peugah 
Lon keuh nyang teupue bandum lat batat 
Bumoe ngon langet bak Lon cit mudah 


Bah le di gata han deuh talihat 
Lon teupue cit that hana meuilah 
Got tapeulahe got tasom meuhat 
Di Lon Lonlihat Lonteupue sudah 


34. Watee Kamoe kheun bak malaikat 
Bak Adam meuhat tasujud bagah 
Teuma geusujud bandum le ligat 
Di Iblih jeungkat teuma jibantah 


Han jitem sujud teukabo jih that 
Iblih jeuheut that kaphe keu Allah 

35. Bak Adam teuma Kamoe kheun meuhat 
Churuga teumpat tapiyoh payah 

Dua ngon judo teuh sinan teumpat 
Pajoh mangat that peue nyang na mudah 
Peue nyang h‘eut gata tapajoh ligat 
Nyang bek tapeurap bak kayee teugah 


Ubak kayee nyan meunyo tapeurap 
Gata pih jeungkat lalem sileupah 

36. Teuma di chetan jiboh peurangkap 
Mangat roh sisat Adam buet salah 


Dua ngon judo ka jipeusisat 
Boh teubiet ligat Neuyue le Allah 
Tajak tron bandum Kamoe kheun ligat 
Han le sipakat bandum cit salah 


Dawok meupake musoh siat-at 
Di sinan teutap bak bumoe Allah 
Dalam bumoe nyan seunang cit siat 

37. Bak Adam ligat Tuhan peurintah 


Dumna peurintah nibak Hadharat 
Teurimong tobat Adam le Allah 
Tuhanku sidroe Maha Rahim that 
Teurimong tobat geumaseh leupah 




38. Tajak tron bandum Kamoe kheun meuhat 
Teubiet bak teumpat churuga indah 
Teuka peutunyok bak gata meuhat 
Soe nyang tern pakat ikot peurintah 


Bak peutunyok Lon jiikot ligat 
Han le teumakot hana le gundah 

39. Teuma nyang kaphe han pateh ayat 
Nuraka teumpat keu jih geukeubah 

Keukai dum sinan sabe meularat 
Apui tutong that hana peue peugah 

40. Hai cot Israil Tuhan kheun meuhat 
Taingat beu that keu nikmat Allah 




Padumna Lon bri keu gata nikmat 
Beuna taingat janji ngon Allah 
Janji deungon Lon beu tapeuteupat 
Di Lon pih meuhat meunan Lon balah 

Teuma keu Lon nyoe beu tatakot that 

41. Meuiman ligat keu kitab Allah 

Keu gata bandum Lon peutron Kitab 
Lagee ban sot that hana meuubah 

Lagee nyang ka na bak gata meuhat 
Teuma bek sisat kaphe keu Allah 
Bek roh takaphe keu asoe kitab 
Bek peubloe ayat deungon yum murah 


Beu tatakwa keu Lon nyoe beu that 

42. Bek tapeusapat beuna ngon salah 

Tasom nyang beuna tacok nyang sisat 
Tateupue meuhat atra nyan salah 


®£xip, 




43 . Pubuet seumbahyang tabri ngon zakeut 
Taruku' sujud bandum keu Allah 

44. Keu peue tayue gop pubuet jroh-jroh that 
Di gata meuhat hana taindah 


Padahai gata dum tabeut kitab 
Akai teuh le that ho ka takeubah 

45. Talakee tulong ngon saba beu that 

Seumbahyang meuhat pubuet lorn bagah 




Teuma seumbahyang cit meunyuem that brat 
Meu kon bak umat khusyu' keu Allah 

46. Umat nyang yakin akan jilihat 

Meureumpok meuhat dudoe ngon Allah 


Bandum cit jiwoe keudeh dum meuhat 
Yakin jih that-that hana meuilah 

47. Hai cot Israil taingat beu that 
Padumna nikmat Neubri le Allah 




Nikmat dum Lon bri keu gata meuhat 
Lagi leubeh that gata Lon peugah 
Ngon bandum alam gata leubeh that 

48. Teuma bek lambat takwa keu Allah 


Beu na tatakot uroe nyang hebat 
Barangsoe meuhat han ek jibalah 
Takeumeung balah keu rakan sahbat 
Bandum hana wat laen bak Allah 

Han ek meusidroe lakee chupeu‘at 
Barangri umat sinan han leupah 
Hana soe tulong meu kon Hadharat 
Uroe nyan beu that takot sileupah 

i 

49. Yoh masa dilee kon na taingat 

Gata dum meuhat Kamoe peuleupah 
Kawom Peura‘un gata jiazeub 
Keubit that jeuheut kaphe seurakah 


Aneuk agam teuh jisie dum meuhat 
Meu sidroe sapat hana jikeubah 
Aneuk inong teuh nyang jipeuudep 
Keubit that saket gata dum susah 


Cobaan Tuhan keu gata meuhat 
Bala raya that Neubri le Allah 
50. Taingat yoh nyan Kamoe plah laot 
Gata jiseutot Tuhan peusiblah 


Kamoe peukaram Peura‘un sisat 
Bandum talihat kuasa Allah 
51. Meunan cit dilee yoh Kamoe akad 
Ngon Musa meuhat janji meupeugah 


Na peut ploh malam Musa munajat 
Gata dum meuhat tapeugot ulah 
‘Oh leupah Musa keudeh beurangkat 
Ka tamupakat leumo taseumah 


Keubit buet lalem gata jeuheut that 
52. Di Kamoe meuhat meutem peumeu'ah 
Kamoe peumeu‘ah bandum nyan meuhat 
Mangat tatobat chuko keu Allah 


53. Watee Kamoe bri keu Musa kitab 

Nyang peumeukleh meuhat beuna ngon salah 
Peutunyok bandum keu gat meuhat 
Beudoh cok ligat peutunyok Allah 

©o ® 

54. Musa bak kawom geupeugah ligat 
Pakon that jeungkat tapubuet salah 
Taseumah leumo buet nyang lalem that 
jinoe tatobat laju bak Allah 

Tacang beu mate droe gata meuhat 
Meunan keuh nyang got tapubuet bagah 
Bak Tuhan gata meunan tatobat 
Teurimong meuhat teuma le Allah 

Tuhan teurimong ngon nyan tatobat 
Geumaseh that-that sidroe Potallah 

55. Watee dum takheun bak Musa meuhat 
Kamoe han dapat iman keu Allah 

Han kamoe pateh gata hai sahbat 
Meu kon beu trang that meukalon Allah 
Teuka geulanteu meusu raya that 
Cit trang talihat gata dum reubah 

56. Lheuh mate teuh nyan teuma meubangket 
Tachuko keubit kadang keu Allah 

57. Kamoe ba awan keu gata meuhat 

Ie mon mangat that meupeutron bagah 

Ngon cicem puyoh meupeutren ligat 
Pajoh mangat that raseuki mudah 
Raseuki nyang jroh keu gata meuhat 
Droeneuh nyang jeungkat bukon Potallah 

Kon taelanya akan Hadharat 

Keu droeteuh meuhat meutulak balah 

58. Yoh Kamoe kheun boh tamong ligat 
Nanggroe nyoe teumpat gata geukeubah 

Peue-peue nyang hawa pajoh mangat that 
Tatamong ligat sujud bak Allah 
Takheun hiththatun Neuampon ligat 
Uleh Hadharat peue nyang ka saiah 

Soe nyang pubuet got meutamah lorn that 
Kamoe Hadharat keubit that murah 

59. Awak nyang lalem teuma laen that 
Jigantoe ligat peurintah Allah 

Di jih nyang laen teuma jipeugot 
Kon le lagee sot Kamoe peurintah 
Kamoe peutron treuk keu jih nyan azeub 
Sabab jih jeuheut jipubuet saiah 

Azeub di langet meupeutron meuhat 
Sabab jih jeungkat pasek sileupah 

60. Yoh watee Musa geulakee hajat 

Ie that meularat kawom dum ka grah 




Kheun Tuhan tapoh batee ngon tungkat 
Jiteubiet ligat laju ie boh bah 
Duablah boh lueng jeut sinan meuhat 
Bandum jitupat maseng kabilah 


Beudoh jak jep ie dum keunan ligat 
Pajoh peue hajat jep peue nyang mudah 
Raseuki Tuhan keu gata meuhat 
Teuma bek jeungkat di bumoe Allah 




61. Bak saboh watee tapeugah hajat 
Bak Musa meuhat bandum tapeugah 
Han ek le saba kamoe nyoe meuhat 
Makanan sot-sot hana meuubah 




Talakee jinoe ubak Hadharat 
Tanaman meuhat nyang jeut keu buah 
On gulee rampoe boh timon rambat 
Kacang ijo that ngon bawang mirah 


Lorn bawang puteh bandum lat batat 
Kamoe meuh'eut that meunan tapeugah 
Kheun Musa pakon gata laen that 
Han tatueng nyang got lakee nyang murah 


Boh jak u Meuse tajak tron ligat 
Troh ban tahajat sinan le bagah 
Hina ngon gasien keu jih dum geucap 
Lorn keu jih meuhat muruka Allah 


Sabab jikaphe dum jih keu ay at 
Titah Hadharat hana jiindah 
Lom jipoh mate Rasul Hadharat 
Keubit ray a that jipubuet salah 


That darohaka buet jih nyan meuhat 
Elanya that-that lalem sileupah 

62. Ureueng meuiman akan Hadharat 
Yahudi sapat soe nyang meutuah 

Nasrani sapat muallap sapat 
Meunyo mupakat iman keu Allah 
Lom jimeuiman uroe akhirat 
Amai pih got that hana tom salah 




Pahla Neubalah uleh Hadharat 
Han le teumakot hana le gundah 

63. Yoh watee kamoe janji meuikat 
Gata dum meuhat teuma taubah 




Buket Tursina teuma meuangkat 
Keu gata meuhat kamoe peureubah 
Kamoe yue tacok nyang kamoe intat 
Tabaca ayat beu sunggoh leupah 


Jeut gata takwa akan Hadharat 

64. Lheuh nyan tajeungkat tabalek kisah 
Tapaleng teuma ho laen ligat 
Teuma Hadharat rahmat Neulimpah 




Meu kon karonya nibak Hadharat 
Gata dum meuhat rugoe sileupah 

65. Ka roe tateupue buet ureueng jeungkat 
Bak uroe Sabat jipubuet salah 




Bak uroe Sabtu jijak mupakat 
Kamoe kheun ligat jinoe kutok kah 
Beu jeut keu bukreh jinoe kah meuhat 
Nyang hina that-that hana meutuah 


66. Kamoe peujeut treuk nyan keu ibarat 
Keu bandum umat masa nyang sudah 
Meunan cit teuma keu bandum umat 
Nyang dudoe meuhat akan troh langkah 




Keu soe nyang takwa akan Hadharat 
Jeut keu nasehat raya phaedah 

67. Bak saboh masa Musa kheun meuhat 
Gata raya that dum pubuet salah 

Tajak sie leumo suroh Hadharat 
Di kawom meuhat jikheun beurakah 
Gata meuayang ngon kamoe meuhat 
Hana Hadharat meunan Neupeugah 

A'uzubillah kheun Musa ligat 
Bek roh Ion ucap narit nyang salah 

68. Kawom kheun teuma tatanyong siat 
Ubak Hadharat pakriban ulah 




Pakriban leumo nyang tameuliajat 
Musa kheun ligat leumo nyang ceudah 
Bek leumo balee ka lheuh seumeutot 
Bek nyang dara that hana lom beukah 


Antara balee deungon dara that 
Tapubuet ligat ban nyang peurintah 

69. Pakriban bulee tatanyong ligat 
Meunan jisasat lom masaalah 

Musa jaweub le suroh Hadharat 
Bulee kuneng that hu meujeureulah 
Galak that ate soe-soe nyang lihat 
Leumo ceudah that harok sileupah 




70. Jikheun tatanyong lom bak Hadharat 
Pakri nyang teupat leumo meutuah 
Di kamoe ragu mantong cit meuhat 
Mangat meutupat nyang kheundak Allah 




71. Musa jaweub le suroh Hadharat 
Leumo bek cacat meu‘ue di sawah 
Lom bek jiweng ie keurija nyang brat 
Bek ayeb cacat leumo meutuah 


Meunyo ka meunan kawom kheun ligat 
Gata beuna that peue nyang tapeugah 
Teuma jisie le leumo ceudah that 
Sang-sang ka rap-rap han jadeh sudah 


72. Yoh masa tapoh lom sidroe sahbat 
Teuma "adawah gata meubantah 
Tuhan peuleumah nyang tasom meuhat 
Cit meusoe ligat nyang pubuet salah 

73. Ngon asoe leumo taseupot siat 

Udep lom ligat ureueng nyang reubah 
Ureueng nyang mate udep le ligat 
Meunan mu‘jizat Tuhan peuleumah 

Mangat ngon akai gata tasipat 

74. Teuma cit batat ate teuh sudah 
Saban ngon batee ate teuh batat 
Leubeh kreuh meuhat sang-sang si ulah 

Lam batee nyang kreuh teubiet ie meuhat 
Teupanca siat ie krueng dum boh bah 
‘Oh teuplah batee teubiet ie ligat 
Nyang ladom meuhat batee meuruwah 

Sabab teumakot akan Hadharat 
Batee rhet ligat keudeh u bawah 
Di Tuhan han tom lale meusiat 
Buet gata meuhat Neungieng le Allah 

75. Gata dum teuma peue harok teuh that 
Awak nyang sisat iman keu Allah 
Peue nyang tapeugah jipateh ligat 
Han peue takarat meuhat jibantah 

Ladom jideungo kalam Hadharat 
Jibalek ligat jiboh nyang salah 
Bandum jiteupue atra nyan meuhat 
Akai jih le that jipubuet salah 

76. Ngon ureueng mukmin watee meusapat 
Jipeugah ligat kamoe jroh leupah 
Kamoe meuiman akan Hadharat 

‘Oh woe u teumpat laen jipeugah 

Deungon rakan droe ‘oh ka meusapat 
Jikheun le ligat peue tajak peugah 
Keu peue tapeugah salah teuh meuhat 
Peue nyang tadapat Neubri le Allah 

Jeut keu alas an awak nyan meuhat 
Jijak peudapat tanyoe bak Allah 
Hana teupike ngon akai sehat 

77. Peue han jitupat ‘eleumee Allah 

Bah le nyang jisom Neuteupue meuhat 
Nyang lahe cit that Neuteupue sudah 

78. Nyang buta hump hana jeut kitab 
Dijih nyan meuhat angan jih leupah 

Jisangka mantong jirabong meuhat 

79. Teuma soe jeungkat ceulaka leupah 
Deungon jaroe droejih tuleh kitab 
Jikheun le ligat nyoe nibak Allah 




Ngon yum that murah jipeubloe ayat 
Ceulaka meuhat keu jih that leupah 
Ceulaka jaroe nyang tuleh surat 
Ceulaka jih that jipubuet salah 




80. Jikheun lom kamoe han apui jilat 
Meulengkan siat hana trep leupah 
Cit padum uroe sagai meularat 
‘Oh lheuh nyan meuhat kamoe pih leupah 


Takheun peue gata ka lheuh mupakat 
Deungon Hadharat janji teuh sudah 
Han tom na ubah janji Hadharat 
Atawa cit that sulet tapeugah 


Nyang tan tateupue tapeugah meuhat 

81. Cit roe Hadharat dudoe Neubalah 
Meunyo di donya tapubuet jeuheut 
Ka jeut keu sipheut tapubuet salah 




Asoe nuraka gata cit meuhat 
Keukai sinan that saket sileupah 

82. Ureueng meuiman amai pih got that 
Keu gop nyan meuhat churuga indah 




Asoe churuga ureueng nyan meuhat 
Keukai sinan that seunang sileupah 

83. Ngon cot Israil ka Kamoe ikat 
Janji nyang kuat masa nyang sudah 

Bek roh taseumah nyang laen meuhat 
Meu kon Hadharat sidroe Potallah 
Ayah deungon ma horomat beu that 
Kawom keurabat bek na meusalah 


Aneuk yatim lom ureueng gasien that 
Lom ‘oh tamarit beu jroh sileupah 
Ngon manusia narit beu jroh that 
Seumbahyang meuhat pih bek takeubah 

Tabri ngon zakeut ‘oh ka troh nisab 
Teuma sayang that gata tabantah 
Padum droe sagai nyang na tern turot 
Laen u likot bandum talangkah 


84. Teuma ngon gata na Kamoe ikat 
Janji nyang kuat bek taro darah 
Lom pih droe gata bek tapeuteubiet 
Lam nanggroe teumpat tapiyoh payah 




Teuma meungaku gata dum meuhat 
Ka jeut sipakat gata ngon Allah 
‘Oh dudoe teuma ka laen pakat 
Tapoh droe meuhat tapubuet salah 




Nyang ladom gata ka tapeuteubiet 
Han jeut di teumpat meunan tapeugah 
Meurame-rame jih tapeuteubiet 
Dachateuh keubit tapubuet salah 


Tamita musoh keudroe-droe meuhat 
Keubit that jeungkat tapeugot ulah 
Meunyo tawanan jaroe meuikat 
Tateuboh ligat laju le bagah 


Padahai hareum jih tapeuteubiet 
Peue ladom kitab meunan geupeugah 
Peue tameuiman keu ladom kitab 
Takaphe meuhat ladom takeubah 


Teuma barangsoe pubuet nyan meuhat 
Donya akhirat keu jih geubalah 
Lam udep donya ayep keuji that 
Uroe kiamat azeub sileupah 


Di Tuhan han tom lale meusiat 
Buet gata meuhat Neungieng le Allah 
86. Nyan keuh awak nyan publoe akhirat 
Udep donya that harek sileupah 




Han keuh geupeuphui keu jih nyan azeub 
Tulong pih han jeut jih nyan ka salah 
87. Dilee Kamoe bri keu Musa kitab 

‘Oh lheuh nyan meuhat keu Rasul Allah 

Rasul nyang laen teuma cit le that 
Isa pih meuhat Kamoe peurintah 
Kamoe bri dali keu gop nyan ay at 
Kamoe peukuat ngon ruh gleh leupah 

Ngon ruh nyang suci Kamoe peukuat 
Teuma cit batat gata tabantah 
‘Oh teuka Rasul bak gata meuhat 
Geujak peuingat bek teuka salah 

Bek tapeuturot napsu jeuheut that 
Gata dum meuhat teukabo leupah 
Nyang ladom rasul takheun sulet that 
Nyang ladom meuhat tapoh tan salah 

Dum tapoh mate nyang ladom meuhat 

88. Tapeugah ligat kamoe tan salah 
Ate dum kamoe ka teutop rapat 
Bahkan laknat muruka Allah 

Sabab jikaphe akan Hadharat 
Neupeutron laknat keu jih le Allah 
Nyang na meuiman ka keuh jih mit that 

89. Teuma tron kitab le nibak Allah 

Peue nyang na bak jih peubeuna meuhat 
Hana meuilat saban sileupah 
Yoh dilee masa ka lheuh sipakat 
Kaphe nyang sisat han jeut takeubah 

Beu tapeutalo kaphe nyang sisat 
‘Oh ban tron kitab ka laen ulah 
Han jipateh le haba lam kitab 
Nyan keuh jeut laknat di jih bak Allah 

Bandum soe kaphe laknat Hadharat 

90. Dijih meuneukat rugoe sileupah 
Jipeubloe droejih ngon yum jeuheut that 
Sabab jih meuhat kaphe keu Allah 

Sabab beunci jih Tuhan bri nikmat 
Keu gop dum le that ban kheundak Allah 
Soe nyang h‘eut Tuhan jih Neubri nikmat 
Nyan keuh beungeh that kaphe seurakah 

Neupeumunika jih le Hadharat 
Neubri ngon azeub hina sileupah 
‘Oh geuyue bak jih iman keu kitab 
Uleh Hadharat Neupeutron sudah 




Jikheun meuiman di kamoe meuhat 
Di kamoe kitab cit ka geukeubah 
Nyang di likot nyan jikaphe teuma 
Padahai beuna beutoi sileupah 


Peue nyang na bak jih peubeuna meuhat 
Hana meuilat saban sileupah 
Takheun meu gata keubit meuiman 
Pakon buet meunan tapubuet salah 


Pakon cit tapoh dum Rasul Tuhan 
Meunyo meuiman gata keu Allah 

92. Yoh masa dilee Musa ba ayat 

Di dalam kitab bandum geupeugah 


Teuma di gata laen talakee 
Bak aneuk leumo keunan taseumah 
Keubit buet gata elanya that-that 

93. Teuma taingat janji nyang sudah 




Yoh masa Kamoe janji meuikat 
Gata dum meuhat teuma taubah 
Kamoe buot le buket Tursina 
U ateuh gata Kamoe peureubah 


Kamoe yue tacok nyang Kamoe intat 
Tadeungo beu that nyang Kamoe peugah 
Ka kamoe deungo meunan jikheun le 
Maksiet lam ate teuma jipeugah 


Cit aneuk leumo di jih jipike 
Keubit si kaphe jeuheut sileupah 
Takheun keubit brok iman di gata 
Meu keunan jiba jiyue peurintah 


Meunyo cit keubit gata meuiman 
Teuntee han meunan gata roh salah 

94. Takheun meu gata gaseh Hadharat 
Nanggroe akhirat Neubri le Allah 

Kon ureueng laen cit gata meuhat 
Taci lakee treuk mate beu bagah 
Lakee beu mate teuh jinoe teuma 
Meunyo cit beuna lagee tapeugah 


Cit han jilakee silama-lama 
Sabab elanya buet jih ka leupah 
Buet jaroe keudroe jih that beuragoe 
Tuhan Neuteupue buet jih dum salah 






Keubit cit taeu di jih harek that 
Keu seunang udep harok sileupah 
Awak nyang muchrek na nyang meunapsu 
Beu panyang umu Neubri le Allah 


Siribee thon troh beu panyang umu 
Meunan meunapsu di jih that leupah 
Tapi han ek glah di jih bak azeub 
Umu panyang that hana phaedah 


Tuhan Neukalon peue nyang jipubuet 
‘Oh dudoe azeub keu jih that leupah 
Takheun soe musoh deungon Jibrail 
Nyang peutron wahyu ngon izin Allah 




Lam ate gata geupeutron wahyu 
Peubeuna lagee kitab nyang sudah 
Keu ureueng mukmin jeut geupeutunyok 
Lom geupeugalak hana le susah 




Barangsoe musoh deungon Hadharat 
Ngon malaikat ngon rasul Allah 
Lom ngon Jibrail deungon Mikail 
Hana chok lagee jih musoh Allah 


Allah cit musoh deungon sikaphe 
Han peue tapike meuteuntee leupah 
Ka Kamoe peutron ayat keu gata 
Nyang trang ngon nyata bandum peurintah 




Teuma soe pasek meuhat jikaphe 
Musoh lam ate raya sileupah 
Asai barangpeue ‘oh jimeujanji 
Meuhat meuungki saboh kabilah 

Bahkan nyang le that lam kawan jih nyan 
Han jimeuiman akan Potallah 
101 . ‘Oh teuka Rasul ubak jih meuhat 
Geujakba ayat Neuyue le Allah 

Peue nyang na bak jih peubeuna meuhat 
Hana meuilat saban sileupah 
Saboh parikah dum ahli kitab 
Han jitueng meuhat nyang kitab Allah 

Jitiek u likot jih laju meuhat 
Sang jih bangai that takalon ulah 
102. Jiikot di jih bacaan chetan 

Watee Sulaiman leupah meulangkah 






Ateuh keurajeun Nabi Sulaiman 
Chetan di sinan jikheun peurintah 
Kon sagai kaphe Nabi Sulaiman 
Teutapi chetan jeuheut sileupah 








Jipeuruenoe dum ‘eleumee sihe 
Chetan jeut kaphe insan jihilah 
Peue nyang geupeutron bak malaikat 
Harut ngon Marut nyan pih jipeugah 

Di tanoh Babil Harut ngon Marut 
Keunan jisujud jak lakee rajah 
‘Oh teuka ureueng bak gop nyan dua 
Geukheun le lanja kamoe nyo salah 

Kamoe piteunah keunoe Tuhan ba 
Teuma bek gata kaphe keu Allah 
Bak gopnyan dua jijak meureunoe 
Atra nyang paloe ‘eleumee salah 






‘Eleumee peucre lakoe ngon binoe 
Tapi han paloe meukheundak Allah 
Han ek jipeucre teuma barangsoe 
Meu kon kheundak nyoe nibak Potallah 




K 


Jijak meureunoe buet nyang meularat 
Nyang tan munapha‘at keu jih meuube drah 
Sit ka jiteupue soe bloe nyan meuhat 
Uroe akhirat tan na phaedah 

Mupakat jih nyan keu jih jeuheut that 
Sangkira meuhat jiteupue sudah 
103. Sangkira j item iman ngon takwa 
Keubit le pahla di jih bak Allah 




Nyan pih sangkira di jih jiteupue 
Han roe jijakgo bak buet nyang salah 
Wahe dum ureueng nyang na meuiman 
Bek sagai takheun narit nyang salah 




Bek roh Ra ‘ina takheun le gata 
Sabab jeut jiba makna nyang salah 
Takheun neukalon neungieng keu kamoe 
Tadeungojinoe peue nyang geupeugah 


Teutna kakaphe sabab jih sisat 
Azeub peudeh that keu jih geukeubah 
Teutna si kaphe nyang geubri kitab 
Beunci jih that-that keu nikmat Allah 




Sabab Neupeutron keu gata nikmat 
Han sagai mangat ate jih gundah 
Ngon awak muchrek pih cit lagee nyan 
Padahai meunan kheundak Potallah 


Keu soe Neukheundak cit Neubri rahmat 
Karonya Neuh that raya sileupah 
106. Peue nyang Kamoe boh bak saboh ay at 
Meugantoe meuhat nyang leubeh indah 




Atawa laen nyang saban meuhat 
Cit na hikeumat ‘oh Kamoe ubah 
Meunan pih meunyo Kamoe peulupot 
Nyang leubeh patot Kamoe jok bagah 


Kon na tateupue Tuhan kuasa 
Bandum peukara kuasa Allah 
Peue han tateupue milek Hadharat 
Bumoe ngon langet keurajeun luah 

Hana roe wali di gata bandum 
Hana soe tulong meunyo kon Allah 
Peue na di gata takeumeung lakee 
Lagee yoh dilee masa nyang sudah 

Lagee bak Musa kawomgeuh lakee 
Teuma cit teuntee atra nyan salah 
Soe nyang boh iman kaphe geulantoe 
Sisat jih keudroe bak jalan luah 


109. Le ahli kitab galak keu gata 

Jimeung peugisa bak kaphe bagah 
Lheuh tameuiman beu tatem kaphe 
Jih saket ate gata ka leupah 


Sabab ka nyata gata nyang beuna 
Bit meunan teuma jih tapeumeu'ah 
Bek that tahitong pulang bak Tuhan 
Cit na urusan di jih ngon Allah 


Keubit roe Tuhan kuasa Neuh that 
Dumpeue cit meuhat kuasa Allah 
1 10. Teuma seumbahyang tapubuet beu got 
Tabri ngon zakeut ‘oh ka na mudah 




Peue nyang tapubuet untuk droe gata 
Buet nyang mulia miseu seudeukah 
Tateumeung balah teuma bak Tuhan 
Dum seukalian Neueu le Allah 

111. Jikheun han tamong dalam churuga 
Meu kon Nasara Yahudi meugah 
Angan-angan jih atra nyan meuhat 
Tatanyong ligat dali jih nyang sah 

Cuba tapeugah toh dali gata 
Meunyo cit beuna ban gata peugah 
112. Keubit roe teuma soe nyang Iseulam 
Peujok droe rijang keudeh bak Allah 

Lom pih jipubuet nyang keubajikan 
Pahla bak Tuhan keu jih Neukeubah 
Han le teumakot teukabo inoe 
Meunan lom lagee hana le susah 

1 13. Yahudi jikheun awak Nasara 

Han sapeue pih na nyang jeut keu meugah 

Nasara jikheun awak Yahudi 

Hana cit sakri nyang jeut keu meugah 

Padahai bandum jibaca kitab 
Meunankeuh adat jimeuparikah 
Saban ngon ureueng hana ‘eleuraee 
Jikheun meuteuntee lagee jih peugah 


Tuhan nyang hukom bandum jih meuhat 
Uroe kiamat bandum Neubalah 
Sabab narit jih dum macam-macam 
Hana nyang saban lagee yue Allah 


Soe teuma ureueng nyang leubeh lalem 
Nibak awak nyan nyang buet jih salah 
Jitham dum ureueng jak u meusijid 
Bek geujak seubot dike keu Allah 

Jiusaha lorn reuloh meusijid 
Awak nyan keubit jeuheut sileupah 
Han jijeut tamong dalam meusijid 
Teumakot keubit sabab jih salah 


Di dalam donya hana ngon ayeb 
Uroe akhirat azeub that leupah 
Tuhan keuh nyang Po timu ngon barat 
Ho nyang tahadap sinan zat Allah 




‘Eleumee Tuhan keubit luah that 
Dumpeue Neutupat hana ek peugah 
Teuma jipeugah Tuhan na aneuk 
Maha Suci that sidroe Potallah 




Teutapi Tuhan Po langet bumoe 
Jisujud keunoe bandum jiseumah 
Neucipta keudroe langet ngon bumoe 
Neukheun mantong nyoe beu jeut keuh di kah 




Peue nyang Neukheundak Neukheun narit nyoe 
Jeut laju jinoe ban kheundak Allah 
Awak nyang hana ‘eleumee jikheun 
Pakon di Tuhan hana Neupeugah 




Pakon ngon tanyoe hana Neumarit 
Atawa ayat Neubri le Allah 
Saban awak nyan ngon awak dilee 
Jikheun meuteuntee lagee jih peugah 

Meusaban ate bandum awaknyan 
Padahai ka tfang ayat meupeugah 
Ureueng nyang yakin nyang tem meuiman 
Bandum ureueng nyan meuphom sileupah 


Keubit di Kamoe meukirem gata 
Dengon sibeuna yue Rasul Allah 
Tajak peugalak tajak peutakot 
Nyang han tem turot droejih nyang salah 


Nyang han tem turot asoe nuraka 
Teuma di gata hana le salah 
Awak yahudi deungon Nasara 
Di jih keu gata sabe jihilah 




Meu goh taikot agama jih nyan 
Han sagai seunang sabe jih susah 
Takheun nyang beutoi peutunyok Tuhan 
Laen sibarang teuntee ka salah 


Meunyo taikot napsu awaknyan 
Han Neutem tulong gata le Allah 
Sabab ‘eleumee ka troh bak gata 
Bek tasereuta napsu seurakah 


Tuhan han Neutem keu wali gata 
Meunyo seureuta tapubuet salah 
Na ahli kitab nyang bit beut kitab 
Meuiman ligat di jih keu Allah 




Teuma nyang kaphe han pateh kitab 
Awak nyan meuhat rugoe sileupah 
Hai cot Israil taingat beu that 
Padumna nikmat Neubri le Allah 




Nikmat dum Lon bri keu gata meuhat 
Lagi leubeh that gata Lon peugah 
Ngon bandum alam gata leubeh that 
Teuma bek lambat takwa keu Allah 




Beu na tatakot keu saboh uroe 
Han jeut barangsoe meubalah-balah 
Han geuteurimong bah beu tateuboh 
Adak meureutoh pih tan phaedah 

Hana soe tulong hansoe chupeu'at 
Hana munapha'at peue nyang tapeugah 
124. Watee Ibrahim Neuci le Tuhan 
Neubri cubaan deungon peurintah 

Teuma geupubuet laju le gopnyan 
Neukheun phireuman teuma le Allah 
Lon peujeut gata jinoe keu imum 
Manusia dum gata peurintah 


Ibrahim geukheun aneuk cucolon 
Tuhan kheun bak Lon bek nyan tapeugah 
Keu soe nyang lalem hana janji Lon 
Han jeut tatulong meunyo nyang salah 


125. Taingat dilee na saboh teumpat 

Yoh Kamoe peujeut dilee Baitullah 
Teumpat dum ureueng jak peutroh hajat 
Sinan aman that Neubri le Allah 


Maqam Ibrahim tacok keuteumpat 
Seumbahyang meuhat sujud bak Allah 
Ubak Ibrahim deungon Ismail 
Kamoe meujanji yue peugleh bagah 


Peugleh rumoh Lon gata bandua 
Teumpat dum hamba keunan jitawaf 
Jiniet i‘tikaf ruku‘ ngon sujud 
Jiseumah Ma‘bud sidroe Potallah 


126. Yoh nyan Ibrahim geukheun bak Tuhan 
Nanggroenyo aman Neubri le Allah 
Neubri raseuki ureueng duek sinan 
Nyang tem meuiman di jih keu Allah 


Jimeuiman lom uroe akhirat 
Boh kayee meuhat Neubri meulimpah 
Kheun Tuhan teuma soe-soe nyang kaphe 
Seunang jih ube keut'eut silcupah 


‘Oh lheuh nyan teuma jih nyan Kupaksa 
Dalam nuraka azeub sileupah 
Sijeuheut-jeuheut teumpat tagisa 
Nyan keuh nuraka tutong ngon juah 

Yoh nyan Ibrahim deungon Ismail 
Keunan geujakme keunaleung ka‘bah 
Geubuot batee geukheun ya Tuhan 
Teurimong laman wahe ya Allah 


Droeneuh Neudengo lorn that Neuteupue 
Dum pinta kamoe wahe ya Allah 
Neupeujeut kamoe ureueng Iseulam 
Peujok bak Tuhan darah ngon gapah 

Ngon aneuk cuco kamoe pih meunan 
Jijok bak Tuhan asoe ngon darah 
Beuleumah teumpat kamoe ibadat 
Teurimong tobat kamoe ya Allah 


Droeneuh keuh nyang bit teurimong tobat 
Lom geumaseh that Droeneuh ya Allah 
Neupeujeut rasul lam kawan jih nyan 
Dum ay at Tuhan mangat jipeugah 




Nak jipeureunoe dum asoe kitab 
Deungon hikeumat bandum jipeugah 
Jipeugleh ate bandum awaknyan 
Jiyue meuiman keu Droeneuh Allah 


Droeneuh Tuhanku Maha Perkasa 
Ngon bijaksana utoh sileupah 
Soe roe nyang beunci keu agama nyoe 
Ibrahim peuwoe sideh bak Allah 




Nyang beunci keu nyoe meuhat si sapheh 
Droejih cit paleh muruka Allah 
Ka Kamoe pileh gop nyan lam donya 
Akhirat teuma saleh ngon ceudah 


Watee Tuhan kheun Neuyue Iseulam 
Geujaweub rijang ta'at sileupah 
Ka Ion peujok droe jinoe bak Tuhan 
Nyang Po dum alam deungon blah bicah 




Ibrahim wasiet bak aneuk gopnyan 
Ya'qob pih meunan wasiet geupeugah 
Wahe aneuk Ion bandum soelangna 
Nyoe keuh agama Neubri le Allah 

Nyoe keuh agama keu gata bandum 
Tajok droe keu yum Iseulam meugah 
Bek roh tamate lam kon Iseulam 
Muruka Tuhan meunyo tabantah 


Adak na gata yoh Ya'qob wapheut 
Geukheun bak aneuk wasiet geupeugah 
Soe nyang taseumah ‘Oh leupah lonjak 
Jaweub meusigak aneuk meutuah 




Kheun aneuk teuma bandum na kamoe 
Tuhanku sidroe nyang kamoe seumah 
Tuhan Po gata ngon indatu gata 
Ibrahim bapa Ismail ayah 


Ishak teuma ayah droe gata 
Bandum seurupa hana meuubah 
Kamoe pih keunan bandum meujok droe 
Bak Tuhan sidroe kamoe meunyerah 




134. Nyan keuh dum umat nyang ka hana le 
Usaha sare geutueng phaedah 
Gata pih meunan bandum usaha 
Keudroe dum gata Tuhan bri balah 


Peue nyang jipubuet le ureueng dilee 
Gata dum teuntee han geupeusalah 
Jikheun tatamong agama nyang got 
Yahudi pih jeut Nasrani pih sah 




Sinan tateumee bandum peutunyok 
Takheun han Neujok keunan le Allah 
Tapi agama Nabi Ibrahim 
Nyan keuh nyang salem peutunyok Allah 


Keunan keuh Neujok peutunyok Tuhan 
Gleh lua dalam hana peue peugah 
Hana charikat gop nyan keu Tuhan 
Ibrahim tuan suci that leupah 

Takheun di kamoe iman keu Tuhan 
Deungon phireuman lam kitab Allah 
Peue nyang geupeutron keunoe bak kamoe 
Dilee nibak nyoe bak Nabiyullah 

Nabi Ibrahim Nabi Ismail 
Ishak lagi Ya'qob pih sudah 
Ngon aneuk cuco ureueng nyan teuma 
Musa ngon Isa pih lom meutamah 


Lom nyang geupeutron bak Nabi-nabi 
Nyang laen lagi peurintah Allah 
Bandum ureueng nyan hana meubeda 
Kitab nyang sama tren nibak Allah 


Kamoe peujok droe bandum bak Tuhan 
Tamong Iseulam hana meuubah 

137. Meunyo jih jitem cit jimeuiman 
Lagee gata nyan iman keu Allah 




Meuhat peutunyok keu jih bak Tuhan 
Tapi meunyo han ceulaka sudah 
Meunyo han jitem jipeudong dawa 
Ka sep di gata pulang bak Allah 


Tuhan Neudeungo lom that Neuteupue 
Hana meusapeue meusom bak Allah 

138. Seuneupoh Tuhan ka Neucap keunan 
Hana lagee nyan nyang leubeh indah 


Kamoe ibadat ubak Droeneuhnyan 
Hana soe laen nyang kamoe seumah 

139. Takheun ubak jih wahe Muhammad 
Teuntang Hadharat pakon jihujah 




Nvan Tuhan kamoe ngon Tuhan gata 
Pakon tadawa bak sidroe Allah 
Teuma di kamoe ban kamoe pubuet 
Di gata ban buet teuh cit geubalah 


Di kamoe Ikhlah ate keu Tuhan 
Di gata tuan peue lom tapeugah 
Takheun Ibrahim deungon Ismail 
Ishak lagi Ya‘qob pih sudah 




Ngon aneuk cuco ureueng nyan lagi 
Bandum Yahudi meunan tapeugah 
Got pih Nasrani takheun ureuengnyan 
Sulet that kaman narit nyang salah 

I Peue gata leubeh nibak Hadharat 

Gata carong that sang-sang tapeugah 
Soe leubeh lalem nibak buet gata 
'i Tasom beurita sang-sang bak Allah 


* Di Tuhan han tom laloe meusiat 

Buet gata meuhat Neungieng le Allah 
§141 . Nyan keuh dum umat nyang ka hana le 
Usaha sare geutueng phaedah 


Gata pih meunan bandum usaha 
p Keu droe dum gata Tuhan bri balah 

Peue nyang jipubuet le ureueng dilee 
| Gata dum teuntee han geupeusalah 

*142. Ureueng nyang sapheh cit akan jikheun 
Pakon jeut meunan kiblat ka salah 
I Barokon keudeh jinoe ka keunoe 

Takheun kiblatnyoe milek Potallah 


| Cit milek Tuhan timu ngon barat 

i Neutunyok meuhat soe nyang h‘eut Allah 

Neutunyok ubak jalan nyang teupat 
Na meubek sisat jalan nyang salah 


" 143. Meunan pih Kamoe meupeujeut gata 
\ Ngon umat gata seudang wasithah 

5 Seudang di teungoh kon keudeh keunoe 

7 Keu saksi dudoe dum hamba Allah 

| Gata dum teuma rasul keu saksi 

Meunan Kamoe bri Neukheun le Allah 
Meunan pih Kamoe meupeujeut kiblat 
| Nyang gata hadap masa nyang sudah 

Nyang ikot gata mangat meutusoe 
Nyang ladom jakwoe bak buet nyang salah 
Atranyan cit brat bak jikeurija 
f. Meu kon soe nyang ka peutunyok Allah 

Teuma di Tuhan han Neupeusia 
Iman dum gata got that Neukeubah 
Cit that Neusanyang keu bandum hamba 
Geumaseh raya sidroe Potallah 

Kamoe meukalon tatangah muka 
U langet nyata tahadap wajah 
Jinoe meupaleng kiblat keu gata 
Nyang gata rila seunang that leupah 

Masjidil Haram jinoe keu kiblat 
Keunan tahadap ho nyang talangkah 
Nyang ahli kitab meuhat jiteupue 
Bit peurintah nyoe nibak Potallah 


Di Tuhan han tom laloe meusiat 
Peue nyang jipubuet Neungieng le Allah 
Dum ek le taba keu jih dum ay at 
Dum ahli kitab meuhat jibantah 




Han jitem ikot kiblat gatanyan 
Gata pih meunan han tatem sal ah 
Sabe keudroejih pih han jiikot 
Jipeugah karot buet ngon jih salah 


Meunyo taikot napsu awaknyan 
Han Neutem tulong gata le Allah 
Sabab ‘eleumee ka troh bak gata 
Bek tasereuta napsu seurakah 


Ureueng nyang lalem bandum jeut gata 
Meunyo seureuta tapubuet salah 
Awak nyan nyang ka Kamoe bri kitab 
Jiteupue meuhat atra nyan sudah 




Lagee jituri aneuk agam droe 
Meuhat jitusoe han sagai salah 
Teurimong ladom nibak awaknyan 
Jisom atra nyan han jitem peugah 


Jisom nyang beuna han jitem pakoe 
Beu that jiteupue buet jih nyan salah 
Keubit nyang beuna bak Tuhan gata 
Bek chok sangka gata meube drah 

Bandum ureueng na teumpat jihadap 
Nyang jeut keu kiblat keunan jiarah 
Teuma gata dum beu tameulet-let 
Ubak buet nyang got Neuyue le Allah 


Barangpat gata Tuhan troh Neujak 
Barangpeue cit hak kuasa Allah 
Barangho napsu takeumeung teubiet 
Laju tahadap muka bak ka'bah 

Masjidil Haram keunan tahadap 
Meunan beuna that peurintah Allah 
Di Tuhan han tom laloe meusiat 
Peue nyang tapubuet Neungieng le Allah 




Barangho napsu takeumeung teubiet 
Laju tahadap muka bak ka‘bah 
Masjidil Haram keunan tahadap 
Bah le barangpeue keunan taarah 


Bek jeut keu dawa bak manusia 
Taikot sigra peue nyang peurintah 
Awak nyang lalem nyang han tern turot 
Jih bek tatakot laen bak Allah 


Tatakot keu Lon bandum na gata 
Nikmat that raya ka lheuh Lon keubah 
Lon peuseumpoma nikmat keu gata 
Peutunyok teuma hana peue peugah 


151. Lagee meukirem rasul bak gata 
Mangat geubaca dum ayat Allah 
Geupeugleh gata ngon geupeureunoe 
Asoe Kitab nyoe bandum geupeugah 




Lom ngon hikeumah pih geupeureunoe 
Nyang han tateupue bandum geupeugah 
Teuma taingat di gata keu Lon 
Di Lon pih meunan hana meuubah 




Mangat Lon ingat di Lon keu gata 
Tachuko teuma sabe keu Allah 
Nyang bek takaphe han ingat guna 
Lagee nyan teuma meuhat buet salah 

Wahe dum nyang ka meuiman 
Talakee tulortg ‘oh na musibah 
Tasaba beu that ngon tascumbahyang 
Tuhan cit sajan gata Neupeugah 


Tuhan cit sajan ngon ureueng saba 
Meunan trang nyata Neukheun le Allah 
Bek takheun mate keu ureueng chahid 
Nyang meuprang keubit bak jalan Allah 




Hana tateupue ureueng nyan udep 
Ulch Hadharat meunan Neupeugah 
Keubit di Kamoe meucuba gata 
Ngon bacut bala teumakot leupah 




Teumakot ngon dok susot areuta 
Susot lorn nyawa meunan cit buah 
Susot boh kayee ase usaha 
Teuma tasaba Neuyue le Allah 


Haba nyang mangat keu ureueng saba 
‘Oh teuka bala gopnyan han susah 
Geukheun le laju ‘oh teuka bala 
Tanyoe dum hamba milek Potallah 




Bandum gatanyoe cit keudeh tawoe 
Bak akhe dudoe keudeh bak Allah 
157. Ureueng nyan bandum meuteumee rahmat 
Lom Neugaseh that gopnyan le Allah 

Neubri peutunyok uleh Hadharat 
Uroe akhirat pih seunang leupah 
Shafa ngon Marwah syiar Hadharat 
Dua boh buket di tanoh Makkah 




Keulileng sinan soe nyang ek haji 
Meunan pih lagi nyang pubuet umrah 
Barangsoe pubuet leubeh nibaknyan 
Chuko bak Tuhan keu jih Nculimpah 


Tuhan Neuchuko akan ureuengnyan 
Neuteupue bandum uleh Potallah 
159. Ureueng nyang jisom nyang Kamoe peutron 
Dalam Kitab Lon dumna peurintah 

Ayat nyang nyata peutunyok Tuhan 
‘Oh lheuh Kamoe trang dum Kamoe peugah 
Teuma soe nyang som dum peurintah nyan 
Laknat bak Tuhan keu jih Neubalah 


Geulaknat jih lom le soe nyang laknat 
160. Meulengkan tobat le jih beu bagah 
Lom jipubuet got jipeutrang ayat 
Meu ka jitobat na ampon sudah 




Lon nyoe cit ureueng teurimong tobat 
Lom geumaseh that Neukheun le Allah 
Teuma nyang kaphe sampoe ‘an mate 
Mantong jikphe nyawong ka leupah 




Nyan laknat Tuhan keu jih nyan meuhat 
Ngon malaikat sumpah seurapah 
Lom bandum ureueng keu jih geulaknat 
Keukai lam azeub saket sileupah 




Hana geupeuphui meuube sawi 
Tanggoh han geubri meuube seupab 
Tuhan gata dum Tuhan nyang sidroe 
Laen sinaroe han jeut taseumah 




Nyang Maha Murah nyang geumaseh that 
Laen kon meuhat meulengkan Allah 
164. Peuneujeut Tuhan langet ngon bumoe 
Malam ngon uroe han tom meusalah 

Kapai di laot jiplueng that lanja 
Dum manusia jitueng phaedah 
Tuhan peutron lom ujeuen di langet 
Kayee dum udep kayee ka basah 


‘Oh lheuh baroekon ka mate bandum 
‘Oh teuka ujeun udep jroh leupah 
Bandum binatang di dalam bumoe 
Seunang dum jinoe makanan mudah 


Neupeutron angen Neupeujeut awan 
Dum seukalian kuasa Allah 
Antara langet taeu ngon bumoe 
Awan dum sinoe cit le sileupah 

Bandum nyan tanda kuasa Tuhan 
Soe na pikiran cit han jibantah 
Nyang ladom ureueng jicok keu Tuhan 
Nyang dalam alam laen bak Allah 




Tuhan nyang jicok jigaseh that-that 
Sang-sang jih meuhat gaseh keu Allah 
Di ureueng mukmin nyang that jigaseh 
Hana nyang leubeh nibak Potallah 


Sangkira jieu uleh silalem 
Azeub bak Tuhan saket sileupah 
Jiteupue teuga sidroe Hadharat 
Azeub saket that dudoe Neubalah 


Soe nyang keupala peulheuh-peulheuh droe 
Konsalah kamoe meunan jipeugah 
Cit keudroe gata kon salah kamoe 
Tarasa jinoe azeub that leupah 


Putoh hubungan gata ngon kamoe 
Peungikot jih nyoe teuma jipeugah 
Adak meuek roe keudeh lorn tawoe 
Jeut tapeulheuh droe lagce jih peugah 




Lagee jih bandum peulheuh-peulheuh droe 
Meunan pih tanyoe tapeugot ulah 
Meunan keuh jih dum meunyesai keudroe 
Amai jih dum nyoe Tuhan peuleumah 


Teutap jih dalam apui nuraka 
Han le keulua azeub that leupah 
Wahe sigala dum manusia 
Pajoh peue nyang na di bumoe Allah 




Makanan haleu nyang jroh tamita 
Bek taseureuta chetan meulangkah 
Di jih cit musoh keu bandum gata 
Musoh that nyata Neukheun le Allah 




169. Nyang jiyue le jih buet-buet nyang keuji 
Nyang jeuheut lagi nyang jipeurintah 
Jiyue kheun peue nyang hana tatuban 
Jiyue kheun Tuhan nyang bukon Allah 

‘Oh watee geukheun ubak awaknyan 
Nyoe Kitab Tuhan taikot bagah 
Tuhan Neupeutron kitab-kitab nyoe 
Jikheun le kamoe meuikot ayah 


Peue nyang geupeugah le ayah kamoe 
Nyan keuh di kamoe meuikot sudah 
Mcunyo yah-yah jih tan meuphom sapeue 
Ka geupeulangue dum jih le ayah 


Hana peutunyok dum keu ureuengnyan 
Pakri ek seunang jiikot ayah 
Miseu sikaphe lagee situloe 
Tameuhoi beu toe su raya leupah 




Di jih jimeuhoi han deuh jideungo 
Tulo deungon klo buta lom sudah 
Hana jipike di jih ngon akai 
Keubit that beubai kaphe seurakah 




Wahe dum ureueng nyang ka meuiman 
Pajoh makanan nyang jroh bak Allah 
Ka lheuh Kamoe bri raseuki gata 
Tachuko sigra laju bak Allah 


Meunyo taseumah Tuhan Hadharat 
Tachuko beu that bek na meuilah 
Nyang Neupeuhareum sagai le Tuhan 
Keu gata bandum bangke ngon darah 

Teuma lom sie bui lom ngon binatang 
Nyang tasie bukon ngon Nama Allah 
Teuma barangsoe nyang ka meularat 
Bek pcugot-pcugot bek ieupah-leupah 


Nyan hana dacha bagi ureueng nyan 
Tuhan Pengampon lom that Pemurah 
Ureueng nyang jisom peue nyang Neupeutron 
Lam kitab Tuhan jipubloe murah 


si 


Lampruet jih teuma apui nuraka 
Han Neubicara ngon jih le Allah 
Uroe kiamat di jih that jaeh 
Hana Neupeugleh jih nyan le Allah 

Neubri ngon azeub leupah that peudeh 
Kareuna yoh jeh buet jih that salah 
175. Jibloe nyang sisat di jih nyan kcu droe 
Teuma jipubloe peutunyok Allah 


. 


Jibloe nyang azeub jipeubloe ampon 
Pakri ek jitheun nuraka juah 
176. Sabab di Tuhan Neupcutron kitab-kitab nyoe 
Keubit beuna that nyoe nibak Allah 


Nyang han tem pateh jipeudong dawa 
Ka keuh ceulaka bantahan leupah 
177. Buet keubajikan kon meutahadap 
Timu ngon barat muka taarah 




Teutapi teuma nyang keubajikan 
Bcu tameuiman keu sidroe Allah 
Lom tameuiman uroe akhirat 
Keu malaikat ngon kitab Allah 


Meunan pih Nabi Rasul Hadharat 
Areuta meuhat lom bek takeubah 
Areuta nyang got nyang galak teuh that 
Beu tajok ligat keu ureueng susah 






Aneuk yatim ngon kawom keurabat 
Ureueng gasien that pih tajok bagah 
Ureueng meudagang ureueng meulakee 
Meunan lom teuntee namiet rap leupah 


Ki 

Pubuet seumbahyang tabri ngon zakeut 
Janji meubacut bek na taubah 
Lom pih tasaba watee susah that 
Watee meularat pih bek tagundah 

Watee teuka prang pih bek teumakot 
Nyan keuh nyang patot ureueng meutuah 
Ureueng nyang beuna buet deungon haba 
Ureueng takwa keupada Allah 


178. Wahc dum ureueng nyang ka meuiman 
Tueng bila meunan Neuyue le Allah 
Barangsoe poh gop wajeb tueng bila 
Ureueng merdeka ngon ureueng bebah 

Ureueng nyang namiet ngon ureueng namiet 
Inong meunan cit inong tueng balah 
Meunyo chedara geutem peumeu'ah 
Geuikot ma'ruf geubri beunalah 


Geujok deungon jroh gantoe tueng bila 
Allah Ta‘ala Neupeuphui balah 
Nyan rahmat Tuhan Neubri keu tanyoe 
Lheuh nyan barangsoe han jeut le balah 


Meunyo jilangga azeub peudeh that 
Uleh Hadharat meunan Neupcugah 
Bak tatueng bila sinan jeut udep 
Hana le saket ate meudarah 


Meunyo na gata pikiran sehat 
Takwa meuhat gata keu Allah 
Soe-soe nyang mate tinggai areuta 
Wajeb bak gata wasiet jikeubah 




Wasiet keu ma-ku kawom keurabat 
Nyang ma'ruf meuhat wasiet jipeugah 
Nyan hak bak ureueng nyang na takwa 
Meunyo jituka nyan dacha leupah 

Ka lheuh jideungo teuma jituka 
Nyan jeut keu dacha sabab ka salah 
Teuma di Tuhan Neudeungo that-that 
Neuteupue ilat beuna ngon salah 


182. Meunyo tatakot keu ureueng wasiet 
Dacha jipubuet atawa salah 
Jeut tapeudame ureueng nyan teuma 
Han jeut keu hina tapubuet salah 




Maha Pengampon Allah Ta'ala 
Meunan cit juga Maha Pemurah 
Wahe dum ureueng nyang ka meuiman 
Puasa teuh nyan han jeut takeubah 




Wajeb puasa u ateuh gata 
Lageeban nyang ka ureueng nyang sudah 
Ureueng dilee pih wajeb puasa 
Mangat takwa gata keu Allah 

Lam-padum uroe nyang jeut tabileung 
Takheun sibuleun ‘oh tajumeulah 
Urcueng nyang saket atawa jak-jak 
Sabab jak jarak nyan jeut jikeubah 


Jigantoe laen teuma puasa 
Meu hana teuga jeut boh fidyah 
Jibri makanan keu ureueng gasien 
Fidyah meunan Ncukheun le Allah 


Teuma barangsoe nyang pubuet sunat 
Nyan leubeh that got pahla meutamah 
Nyang leubeh that got cit tapuasa 
Sangkira gata tateupue sudah 


185. Qur’an Neupeutron buleun Ramadhan 
Peutunyok insan bek roh buet salah 
Ayat nyang nyata peutunyok sinan 
Mangat bek saban beuna ngon salah 




Meunyo ka leumah buleun Ramadhan 
Puasa rijang laju beu bagah 
Ureueng nyang saket ngon ureueng jak-jak 
Sabab jak jarak nyan jeut jikeubah 




Jigantoe laen teuma puasa 
Allah Ta'ala cit Neupeumudah 
Hana meunapsu peususah gata 
Bilangan teuma beu cukop sudah 


‘Oh lheuh ka cukop bileung puasa 
Teukeubi teuma tapujoe Allah 
Sabab Tuhan ka Neutunyok gata 
Tachuko sigra teuma keu Allah 


186. Meunyo hainba Lon tanyong bak gata 
Pat Lon roe teuma tajaweub bagah 
Rap that Lon ngon jih teurimong du‘a 
Jilakee sigra meunan tapeugah 




Cit Lon teurimong ‘oh jimeudu'a 
Di jih pih beu na turot peurintah 
Keu Lon pih teuma beu jimeuiman 
Mangat jeut jih nyan ureueng got leupah 

Ka geupeuhaleu teuma keu gata 
Malam puasa han jeut keu salah 
Tameusiteuboh ngon inong gata 
Pakaian gata jih nyan dum sudah 

Meunan pih gata pakaian jih nyan 
Atra nyan Tuhan Neuteupue sudah 
Tuhan Neuteupue gata rap paloe 
Khianat keudroe tapubuet salah 


Teuma tatobat Tuhan teurimong 
Neupeumeu‘ah lom peue nyang ka leupah 
Teuma nyoe ka jeut tameusiteuboh 
Deungon peurumoh han jeut keu salah 


Ka jeut tamita lom jinoe lagee 
Peue nyang Allah bri ka Iheuh Neukeubah 
Pajoh makanan deungon minuman 
Sampoe bak itam puteh ka leumah 


Lam seupot malam ka leumah fajar 
Nyan ka puasa tapuphon bagah 
Sampoe troh malam baro tabuka 
Nyan keuh puasa Neuyue le Allah 


Teuma nyang han jeut tameusiteuboh 
Teungoh gata roh dalam i'tikaf 
Gata i‘tikaf dalam meusijid 
Watee nyan keubit larangan Allah 


Bek roh tapeuto peurumoh gata 
Meunyo cit gata teungoh i'tikaf 
Meunan keuh Tuhan ka Neupeunyata 
Keu manusia dum ayat Allah 


Mudah-mudahan jih nyan takwa 
Jipubuet sigra dumna peurintah 
Bek roh tapajoh areuta gata 
Lam kawan gata meunyo hana sah 




Han jeut tapajoh areuta hareum 
Tajak bak hakim laen tapeugah 
Pajoh atra gop ray a that dacha 
Cit bandum gata tateupue sudah 

189. Jitanyong teuntang buleun bak gata 
Pakon phon nyata ubit that leupah 
‘Oh lheuh nyan rayeok teuma ka nyata 
Tajaweub sigra hikeumat Allah 




Mangat jeut watee keu manusia 
Miseu jih masa jak u Baitullah 
Soe nyang ek haji ka meujan watee 
Teuma beu tateupue buet nyang jroh leupah 


Tamong rumoh gop bek jak rot likot 
Nyan hana patot ka roh buet salah 
Tapi nyang patot pubuet takwa 
U rumoh tangga rot keue talangkah 


Tamong rot pinto ngon tatakwa 
Gata bahgia Neubri le Allah 

190. Tajak prang kaphe bak jalan Tuhan 
Meu gata jiprang le musoh Allah 






Teuma bek gata leupah elanya 
Nyang meunan hana gaseh bak Allah 

191. Taprang jih bandum pat nyang meureumpok 
Teuma tayue jak teubiet beu bagah 

Lagee gata dum ka jipeuteubiet 
Di jih meunan cit bek le takeubah 
Teuma fiteunah leupah that saket 
Tacang ngon tatop hana that parah 




Bek taprang jih lam Masjidil Haram 
Meu kon ka jiprang gata jigagah 
Teuma meu jiprang gata di sinan 
Gata pih yoh nyan jeut jih tagagah 


Meunan keuh balah keu bandum kaphe 
‘Oh jikheun han le baro takeubah 
Meu ka jipiyoh han le jimeuprang 
Tuhan Pengampon lom that Pemurah 




193. Taprang awak nyan sampoe ‘an mate 
Fiteunah pih han tanle jipeugah 
Agama teudong milek Hadharat 
Awak nyan meuhat jipiyoh pay ah 





Meu ka jipiyoh nan meumusoh le 
Meulengkan lagi nyang lalem salah 

194. Buleun nyang hareum keu buleum hareum 
Nyang lingkeu hareum beu tatueng balah 

Meu leupah buet jih u ateuh gata 
Beu saban juga teuma tabalah 
Teuma bak Allah beu tatakwa 
Soe nyang takwa sajan ngon Allah 

195. Tabri napakah bak jalan Tuhan 
Tapoh droe teuma raya that salah 
Tapubuet nyang jroh Tuhan Neugaseh 
Ureueng nyan meuceh geunaseh Allah 

196. Beu sampureuna tapubuet haji 
Meunan lom lagi tapubuet umrah 
Meunyo cit jitham gata ek haji 
Nyan payah tabri bacut hadiyah 

Teuma bek dilee ok teuh tacuko 
Meu goh waktu teumpat hadiyah 
Meunyo hadiyah goh troh bak teumpat 
Tapiyoh siat dang troh hadiyah 

Barangsoe gata teuma nyang saket 
Got singkee bacut ulee jipeugah 
Jiboh fidyah jibayeu deunda 
Ngon jipuasa got pih seudeukah 

Got pih hadiyah deungon jisie dam 
Deunda jih meunan Tuhan Neupeugah 
Meunyo ka aman hana le soe tham 
Tapubuet rijang haji ngon umrah 

Haji tamatto* taumrah dilee 
Tabayeu teuntee bacut hadiyah 
Meunyohadiyah han ek tapeuna 
Puasa teuma sinan di Makkah 












Lhee uroe sinan puasa wajeb 
Tujoh uroe treuk dudoe tatamah 
‘Oh troh u gampong nyang tujoh uroe 
Jeut siploh uroe ‘oh tajumeulah 

Nyan meunyo ureueng kon tinggai sinan 
Masjidil Haram di tanoh Makkah 
Bak surah tanyoe ureueng dilua 
Teuma takwa keupada Allah 


Beu na tateupue Tuhan kuasa 
Brat that Neusiksa soe-soe nyang salah 
Buleun haji dum cit ka meuteuntee 
‘Oh ka peureulee tapubuet bagah 




Meu ka tahaji bek le mupake 
Bek pubuet jahe pasek sileupah 
Bek raeusiteuboh ngon ureueng binoe 
Meu tapubuet nyoe haji hana sah 


Meu tapubuet got Tuhan Neuteupue 
Sabab nyan beukai mita napakah 
Beukai nyang got that nyan keuh takwa 
Tapubuet sigra laju beu bagah 


Takwa keu Lon le gata bandum 
Nyang na pikiran akai nyang ceudah 
Hana meudacha tajak beulanja 
Got tabloe ija peue-peue nyang mudah 

Karonya Tuhan jeut tajak mita 
Lheuh nyan jak lanja u blang Arafah 
Woe di Arafah ‘oh lheuh tawukuf 
Teuma tajak troh u Muzdalifah 


Masyaril Haram di sinan teumpat 
Sabe taingat dike keu Allah 
Ka Neupeutunyok gata le Tuhan 
Deungon sabab nyan taingat Allah 


Taingat dilee gata lam sisat 
Jinoe ka dapat peutunyok Allah 
Teuma tajakwoe lagee gop laen 
Jak pubuet jinoe thawaf ifadhah 


Talakee ampon dacha bak Tuhan 
Tuhan Pengampon lorn thta Pemurah 
200. ‘Oh ka abeh lheuh manasik haji 
Bek taberhenti taseubot Allah 

Lagee taingat keu du-du gata 
Leubeh lom juga taingat Allah 
Nyang ladom ureueng jikheun hai Tuhan 
Neubri seunangan keu Ion beu bagah 


Neubri seunangan keu Ion lam donya 
Akhirat teuma di jih that parah 
201. Nyang ladom lakee ubak Hadharat 
Donya akhirat Neubri beu leupah 




Neubri beu seunang donya akhirat 
Bek roh lam azeub nuraka juah 
Meuteumeung bahgi teuma ureueng nyan 
Ban nyang buet jih nyan masa nyang sudah 


Masa di donya buet jroh meupadan 
Keunira Tuhan leupah that bagah 
Taseubot Tuhan lom teuma dudoe 
Jeut dua uroe nyang napsu bagah 




Teuma nyang ladom napsu lhee uroe 
Bandua ban nyoe han jeut keu salah 
Nyang peunteng that jih pubuet takwa 
Bek sagai lupa keupada Allah 




Lom beu tateupue bandum meusapat 
Uroe akhirat keudeh bak Allah 
Nyang ladom ureueng hireun that gata 
Udep keu donya galak jih leupah 




Jitarek ate gata keu donya 
Atejih teuma musoh that leupah 
Tuhan keu saksi lam ate jih nyan 
Jiteubiet sinan jipubuet salah 




Jipubuet fased lam bumoe Tuhan 
Peurusak ladang tanaman luah 
Aneuk binatang dum jipeurusak 
Tuhan han galak Neuh keu buet salah 


‘Oh geukheun bak jih geuyue takwa 
Di jih lam dacha droe jipeumeugah 
Meuhat sep keu jih teuma nuraka 
Teumpat tagisa nyang brok sileupah 

207. Nyang ladom ureueng nyawong geupubloe 
Napsu geuh that nyo keu ridha Allah 
Allah that sayang Neuh keu dum hamba 
Neubri bahgia seunang sileupah 


( 7 ) 




Wahe dum ureueng nyang ka meuiman 
Dalam Iseulam tatamong bagah 
Bandum tapubuet nyang suroh Tuhan 
Bek ikot chetan nyang laknat Allah 


Jih cit nyan musoh gata nyang nyata 
Teuma meu gata ka roh buet salah 
Atra nyang salah ka lheuh geupeutrang 
Tapi tariwang keunan cit bagah 

Nyan beu tateupue Tuhan that teuga 
Lom bijaksana bak Neupeurintah 
Peue jiprch teuma troh bak jih Tuhan 
Neuba ngon awan keu jih Neumwah 




Malaikat ba bala lam awan 
Bandum meutimphan binasa sudah 
Meuwoe bak Allah bandum urusan 
Meusapeue pih tan nyang ek taubah 


Tatanyong ubak Bani Israil 
Padum Kamoe bri ayat le leupah 
Ayat nyang nyata nyan nikmat Tuhan 
Soe nyang gantoc nyan rugoe sileupah 

Jigantoe nikmat ‘oh lheuh troh teuka 
Ingat that siksa Tuhan brat leupah 
212. Geupeungui indah keu ureueng kaphe 
Udep nyoe sabe seunang sileupah 




Udep lam donya keu jih seunang that 
Han tom meularat sabe lam mewah 
Jipeujaeh dum ureueng meuiman 
‘Oh dudoe teuma Tuhan Neubalah 


Ureueng takwa uroe kiamat 
Di ateuh jih that manyang sileupah 
Neubri raseuki soe nyang h'eut Tuhan 
Han ek soe bileung peunulong Allah 

Manusia dum umat nyang saboh 
Teuma peusuroh Neubri le Allah 
Peusuroh Tuhan dum Nabi-nabi 
Neuyue ba wahi teuma le Allah 

Neuyue peugalak Neuyue peutakot 
Mangat jiturot dumna peurintah 
Sajan ureueng nyan Neupeutron Kitab 
Haba beuna that sinan Neupeugah 


Mangat geuhukom dum manusia 
Nyang peugot dawa bek le meubantah 
Nyang peugot dawa cit ahli kitab 
Ka lheuh troh ayat bak jih dum sudah 


Sabab dengki jih jipeugot dawa 
Han jipeucaya peurintah Allah 
Tuhan peutunyok ureueng meuiman 
Nyang jih dawa nyan Tuhan peuleumah 


Ngon izin Tuhan leumah nyang beuna 
Neutunyok teuma soe nyang h‘eut Allah 
Tuhan peutunyok bak jalan teupat 
Bek roh lam sisat ka rhet lam salah 


Peue na tasangka tamong churuga 
Yoh goh Neucuba gata le Allah 
Ngon ureueng dilee dum nibak gata 
Meuteumeung bala meularat leupah 




Teuka lorn geumpa nyang raya that-that 
Rasul Hadharat sampoe that susah 
Geukheun le Rasul ngon ureueng mukmin 
Pajan Neutulong tanyoe le Allah 


Beu na tateupue Tuhan Neutulong 
Karap troh langsong tulongan Allah 
215. Tanyong awak nyan teuma bak gata 
Peue jibeulanja jibri napakah 

Tajaweub nyang jroh jibri areuta 
Keu ibu bapa keurabat sudah 
Kawom keurabat ngon aneuk yatim 
Lorn ureueng gasien sabe lam susah 

Ureueng meudagang mita ‘eleumee 
Keunan meutejintee tabri napakah 
Bandum buet nyang jroh tatem keurija 
Allah ta'ala Neuteupue sudah 


216. Wajeb bak gata Neuyue prang kaphe 
Teuma tabeunci atra nyan susah 
Teuma roe kadang peue nyang tabeunci 
Keu gata Neubri got that le Allah 


Meunan pih kadang nyang galak gata 
Jeut keu ceulaka keu gata malah 
Tuhan nyang teupue atra nyan bandum 
Gata han ma‘lum ‘eleumee Allah 


217. Jitanyong buleun hareum bak gata 
Tamat seunjata prang musoh Allah 
Lam buleun hareum tajaweub rijang 
Han jeut tameuprang Neutham le Allah 


Raya that bala mcunyo tameuprang 
Meunan pih tatham bak jalan Allah 
Lorn ngon takaphe keu jalan Tuhan 
Masjidil Haram lorn meu tateugah 




Meu tapeutubiet ureueng di sinan 
Leubeh raya lorn dacha bak Allah 
Teuma fiteunah bala raya that 
Tacang ngon tatop hana that paTah 


Awak nyan sabe cit jiprang gata 
Agama gata nyan jiyue keubah 
Meunyo ek di jih jiusaha that 
Jipeumureutad gata dum sudah 


Teuma soe nyang ek jipeumureutad 
Jitinggai ligat agama Allah 
Teukeudi mate jih dalam kaphe 
Amai dum reule anco meuruah 


Donya akhirat amai binasa 
Dalam nuraka keukai that parah 
Teuma dum ureueng nyang ka meuiman 
Geutinggai gampong geujak hijeurah 

Geujak berjuang bak jalan Tuhan 
Harap ureueng nyan keu rahmat Allah 
Teuma cit Tuhan Maha Pengampon 
Geumaseh that lom Maha Pemurah 

219. Jitanyong arak pakri bak gata 
Judi bandua tajaweub bagah 
Arak ngon judi nyan dacha raya 
Keu manusia na cit phaedah 

Dacha jih teuma leupah that raya 
Meunang that dacha talo phaedah 
Teuma jitanyong teuntang beulanja 
Pakri ho cara jibri napakah 


Takheun peumeu'ah nyang peunteng raya 
Tuhan peunyata keu gata sudah 
Bandum ka nyata Neupeugah ay at 
Tapike beu that teuma bek salah 




Donya akhirat teuma jitanyong 
Hai aneuk yatim pakriban ulah 
Takheun pubuet got keu aneuk yatim 
Le gata bandum leupah that indah 


Meu tatem duek-duek ngon aneuk yatim 
Chedara teuh nyan bandum jih sudah 
Teuma di Tuhan cit Neuturi soe 
Nyang bit buet got soe nyang buet jih salah 


Meunyo Neukheundak uleh Hadharat 
Gata dum sisat tapubuet salah 
Keubit roe Tuhan leupah that teuga 
Ngon bijaksana areh that leupah 


Bek tameukawen ngon inong muchrek 
Meunyo jih han ek iman keu Allah 
Namiet Iseulam leubeh got tacok 
Bah le that harok keu muchrek ceudah 


Agam muchrek pih bek tapeukawen 
Tamita laen keu aneuk lidah 
Agam Iseulam bah that jih namiet 
Got nibak muchrek bah that jih ceudah 


JUZ 2 


AL-BAQARAH (2) 



Awak nyan jihoi teuh lam nuraka 
Di Tuhan Neuba churuga indah 
Lom Neupeuampon ngon izin Tuhan 
Ayat Neupeutrang lom uleh Allah 






Keu manusia Neupeutrang ayat 
Mangat teuingat jih bek roh salah 
Teuma jitanyong teuntang darah haidh 
Takheun peunyaket meunan tapeugah 


Watee teuka haidh nyan bek tapeutoe 
Inong gata nyoc peujioh bagah 
Hingga suci haidh hana le teuka 
Baro tagisa lagee yue Allah 




Ureueng nyang tobat ngon ureueng nyang gleh 
Cit that Neugaseh uleh Potallah 
Peurumoh gata nyan umong gata 
Ban nyang h‘eut gata tapubuet bagah 


Tapubuet dilee amai droe gata 
Ngon tatakwa keupada Allah 
Lom beu tateupue gata ‘oh dudoe 
Meureumpok keudroe deungon Potallah 


Beu tapusaka ureueng meuiman 
224. Sumpah gata nyan bek jeut keu hilah 
Sabab sumpah nyan han jeut pubuet got 
Takwa pih han jeut nyan keuh nyang salah 




Han jeut peudamee dum manusia 
Bandum nyan teuma bek tameusumpah 
Tuhan Neudeungo lom that Neuteupue 
Kon roe sabab nyan gata jeut salah 


Kon salah sumpah Neusiksa gata 
Tapi lam dada ate teuh salah 
Teuma di Tuhan Maha Pengampon 
Lom pih that halim Maha Peumeu‘ah 


Soe nyang meusumpah keu peurumoh jih 
Nyan payah jipreh peut buleun idah 
‘Oh lheuh peut buleun jiwoe lagee phon 
Tuhan Pengampon lom that Pemurah 





Al-BAQARAH (2) 


JUZ (2) 



Meunyo jitaleuk inong jih teuma 
Tuhan Neudeungo Neuteupue sudah 
Di ureueng inong nyang ka geutaleuk 
Preh lhee go kuruk baro troh idah 




Lhee go suci haidh jipiyoh dilee 
Peue na meuteuntee hamel jih sudah 
Han jeut jisom nyan meunyo ka teuntee 
Bek peugot lagee peuneujeut Allah 




Meunyo jih keubit ureueng meuiman 
Lam rahim jih nyan wajeb jipeugah 
Iman keu Tuhan uroe akhirat 
Dua nyan sapat han tom jikeubah 


Lakoejih teuma woe leubeh that hak 
Meu mantong galak jih ban dua blah 
Teuma nyang hak jih wajeb bak lakoe 
Kon meu jih keudroe turot peurintah 


Menurot urof jijok hak jih nyan 
Teuma nyang agam na leubeh siblah 
Leubeh deurajat keu ureueng agam 
Bak ureueng inong tapham beu ceudah 


Teuma cit Tuhan Maha Perkasa 
Lorn bijaksana han peue tapeugah 
Taleuk dua go mantong jeut tawoe 
Urof tapeuwoe na bek meuilah 

Got pih tapeulheuh hana le tawoe 
Beu got tapeudoe jih tapeuleupah 
Peue nyang ka tabri yoh masa dilee 
Han jeut talakee peue nyang ka leupah 


Meulengkan meunyo takot awaknyan 
Han ek peutimang le bandua blah 
Peurintah Allah han ek peutimang 
Nyan di inong nyan jeut jijok upah 


Jeut jiteuboh droe bak jaroe lakoe 
Nak jeut jijakwoe meunyo ka leupah 
Nyan bek talingkeu peurintah Tuhan 
Soe nyang lingkeu nyan lalem sileupah 


JUZ 2 


AL-BAQARAH (2) 







Meunyo ka leubeh jitaleuk dua 
Han jeut le gisa bah that ka teulah 
Inong nyan payah meukawen laen 
Meu ka ere ngon nyan jeut lom jih nikah 


Meu ka lheuh jicre le lakoe laen 
Jeut ruju‘ yoh nyan lakoe nyang teulah 
Asai jipike ka ek jimeugot 
Ka ek jiseutot atoran Allah 


Meunan atoran Tuhan Neupeutrang 
Keu soe nyang meuphom ‘eleumee luah 
Meu ka tataleuk inong di gata 
Hingga troh masa ka abeh idah 




Nyan jeut tameuwoe taba ngon urof 
Got pih tapeulheuh hana cit salah 
Meunurotiurof tapeulheuh beu got 
Bek peumeularat inong takeubah 


Bek tatueng balah keu saket ate 
Meunyo jih tacre bek pubuet salah 
Meunyo tapubuet nyan taelanya 
Droe gata teuma meuteumeung susah 


Bek tapeueleh dum ay at Tuhan 
Taingat rijang keu ayat Allah 
Padumna Neubri keu gata nikmat 
Neupeutron kitab hikmat Potallah 


Neubri peuingat keu bandura gata 
Teuma takwa gata keu Allah 
Beu na tateupue Tuhan kuasa 
Bandum peukara Neuteupue sudah 


Meu ka tataleuk inong di gata 
Hingga troh masa ka abeh idah 
Bek tahalangi meujimeukawen 
Asai ka jitem got bandua blah 






Menurot urof jih ka mupakat 
Meunan nasehat Neubri le Allah 
Neubri nasehat keu gata bandum 
Soe nyang meuiman keupada Allah 


Al-BAQARAH (2) 


JUZ (2) 

Lom jimeuiman uroe akhirat 
Meunan nyang got that suci sileupah 
Tuhan Neuteupue atra nyan bandum 
Gata han ma'lum ‘eleumee Allah 


233. Geupeumom aneuk le ibu-ibu 

Meunyo meunapsu beu got sileupah 
Beu troh dua thon ka sempureuna 
Raseuki teuma tanggongan ayah 




s 


s 

s 


s 






IS 


IS 


Raseuki ibu deungon pakaian 
Tanggong atra nyan bandum le ayah 
Ube ek geume geukira meuhat 
Kon na geupuebrat bek jeut keu susah 


Ibu ngon ayah han jeut meularat 
Aneuk nyan meuhat milek geuh nyang sah 
Teuma di wareh pih peugot meunan 
Saban lagee nyan bek na meusalah 


Geumeulhah aneuk meunyo ka pakat 
Lheuh muchawarat ibu ngon ayah 
Yue peumom aneuk bak ureueng laen 
Jeut cit nyang meunan hana meusalah 


Menurot urof upah takira 
Teuma takwa gata keu Allah 
Lom beu tateupue Tuhan Neueu that 
Peue nyang tapubuet Neukalon sudah 


234. Ureueng inong nyang ka mate lakoe 
Nyan jipiyoh droe preh abeh iddah 
‘Oh lheuh peut buleun ngon siploh uroe 
Nyan jeut barangsoe meu jimeunikah 


Menurot urof peue nyang jipubuet 
Neuteupue cit that bandum le Allah 
235. Hana jeut keupeue adak tasinde 
Meu napsu ate tameung meunikah 


Meunapsu ate keu ureueng inong 
Neuteupue bandum teuma le Allah 
Adak taseubot akan inong nyan 
Nyang han jeut teuma narit hana sah 

JUZ 2 


AL-BAQARAH (2) 



Narit nyang urof jeut tabicara 
Bek na rahsia keu buet nyang salah 
Teuma han lom jeut meu tameukawen 
Meu gohlom baen ka abeh iddah 






Beu na taingat Tuhan Neuteupue 
Ban le barangpeue keudroe tapeugah 
Sabab nyan beu got tajaga keudroe 
Lom beu tateupue Tuhan peumeu'ah 


Maha Pengampon lom pih Halim that 
Tuhan Hadharat hana peue peugah 
Tataleuk inong yoh goh siteuboh 
Gohlom sapeue roh ‘oh lheuh meunikah 




Jeulamee pih gohlom abeh tabri 
Hana peue tabri Neukheun le Allah 
Teuma beulanja mut‘ah beu tajok 
Ube-be nyang ek balaku hilah 


Ureueng nyang kaya balaku kaya 
Nyang gasien teuma ube nyang mudah 
Nyan hak mut'ah menurot urof 
Tapubuet nyang jroh ray a phaedah 


237. Meunyo tataleuk gohlom situboh 
Jeulamee taboh bandum ka sudah 
Nyan jeut siteungoh mantong nyang taboh 
Meulengkan di jih ka jipeumeu'ah 




Got pih le wali got pih suami 
Bandum nyan asai peumeu'ah-meu'ah 
Peumeu'ah nyan toe that ngon takwa 
Lom bek talupa guna nyang sudah 


Guna nyang leubeh antara gata 
Buet nyan dum nyata Neueu le Allah 
Beu that tajaga bandum seumbahyang 
Lom pih seumbahyang nyang sama teungoh 


Tadong meudu'a taseumah Tuhan 
Ate di dalam beu khuchu* leupah 
239. Meunyo tatakot jeut sira tajak 

Got deungon tapak got ngon kaphilah 

Al-BAQARAH (2) 


JUZ (2) 



Got pih ngon keundraan hana jeut keupeue 
‘Oh aman tawoe lagee yue Allah 
Meunyo ka aman tawoe lagee sot 
Tapubuet beu got lagee peurintah 




Tapubuet lagee Tuhan peureunoe 
Yoh goh atranyoe tateupue sudah 
Ureueng inong nyang ka mate lakoe 
Wasiet keu jih nyoe beu na jikeubah 




Napakah mut‘ah keu jih nyan sithon 
Dal am rumoh nyan sinan jikeubah 
Bek jipeuteubiet jih nyan di sinan 
Meunyo droe jih nyan ka laen sudah 


Meunyo jiteubiet han peue takira 
Nyang beu tajaga urof bek salah 
Teuma cit Tuhan Maha Perkasa 
Ngon bijaksana areh sileupah 




Teuma keu inong nyang ka tataleuk 
Han jeut han tajok keu jih napakah 
Ureueng takwa cit hak lageenyan 
Geujok bagian ban urof peugah 


Meunan keuh Tulian Neupeutrang ayat 
Keu gata meuhat pike beu ceudah 
Peue hana taeu awak nyang dilee 
Meuribee-ribee jiteubiet bagah 

Jitinggai gampong takot keu mate 
Tuhan Neukheun le mate bandumkah 
Teuma lheuh mate Tuhan peuudep 
Keubit that ajeb karonya Allah 


Karonya Tuhan keu manusia 
Le cit nyang hana chuko keu Allah 
Teuma tameuprang bak jalan Tuhan 
Beu tateupue lom kuasa Allah 


ill 


Bandum Neudeungo Neuteupue bandum 
Teuma soe nyang tern peuutang Allah 
Soe tern peuutang deungon buet nyang got 
Uleh Hadhrat teuma Neubalah 





JUZ 2 


AL-BAQARAH (2) 



Tii/Ji i/j s r/js iaH s/Ji isjxi 


Meulipat ganda teuma lom Neubri 
Neucok ngon Neubri kuasa Allah 
Gata pih bandum keudeh Neupeuwoe 
U hadapan Droe teuma Neubalah 


Peue hana taeu na saboh bahgi 
Bani Israil masa nyang sudah 
Watee lheuh Musa awak nyan dilee 
Jiyue meulakee bak Nabiyullah 

Neukiremraja sidroe keu kamoe 
Meujak prang jinoe nyang musoh Allah 
Kheun nabi kadang ‘oh geuyue meuprang 
Ka tajak riwang han tatem susah 


Jikheun pakri han tatem jak meuprang 
Abeh jisimbang tanyoe jipisah 
Ka jipeuteubiet tanyoe di gampong 
Ngon aneuk kandong teuh pih jipisah 


‘Oh ban ka wajeb geuyue jak meuprang 
Ka laen padan teuma jipeugah 
Abeh jisurot dum ka jijakwoe 
Tinggai padum droe nyang na got tuah 


Tuhan Neuteupue sipheut si lalem 
Jipubuet laen laen jipeugah 
Teuma kheun Nabi ubak awaknyan 
Hajat gata dum Neubri le Allah 

Jeh raja Thalut ka Tuhan kirem 
Bandum beu tatem turot peurintah 
Jikheun pakon nyan nyang jeut keu raja 
Kamoe nyoe kon na nyang leubeh pantah 


Meu jih keu raja areuta pih tan 
Nabi kheun nyoeban pilihan Allah 
Neupeuleubeh lom deungon ‘eleumee 
Badan pih teuntee rayok ngon gagah 


Nyang pileh raja urusan Tuhan 
Ri nyang h‘eut Tuhan jeut Neupeurintah 
Teuma kheun Nabi lom saboh tanda 
Yue gopnyan raja kireman Allah 




Al-BAQARAH (2) 


JUZ (2) 






Jiteuka tabot keunan bak gata 
Di dalam jih na haba sakinah 
Peuteunang ate nibak Po gata 
Lom ngon pusaka dilee geukeubah 




Pusaka Harun ngon Nabi Musa 
Malaikat ba keunoe geulangkah 
Atra nyan teuma cit jeut keu tanda 
Meunyo dum gata iman keu Allah 


249. ‘Oh ban geuteubiet Thalut ngon teuntra 
Geumarit lanja haba sipatah 
Allah Ta'ala Neucuba gata 
Bineh krueng raya beu ek tatheun grah 


Soe nyang jep ie krueng nyan kon rakanlon 
Nyang han jep langsong nyan nyang meutuah 
Meulengkan nyang jeut teumok ngon jaroe 
Nyan nyang han meupaloe han jeut keu salah 


Ji jep treuk bandum ie krueng nyan teuma 
Padum droe saja nyang pateh tuah 
Leupah nibak krueng jikheun le laju 
Han ek tamaju Jalut that gagah 

Teuntra jih pih le han ek talawan 
Teuma kheun yoh nyan nyang raya tuah 
Kawom nyang yakin meureumpok Tuhan 
Geukheun hai rakan ngon tulong Allah 

Talo ureueng le ngon ureueng nyang nit 
Atra nyan keubit meu izin Allah 
Allah cit sajan ngon ureueng saba 
250. Leumah le teuka dum musoh Allah 


I' 3 


‘Oh leumah Jalut ngon bala teuntra 
Geukheun le sigra ureueng meutuah 
Wahe Tuhanku Neubri keu hamba 
Beu ek meusaba ngon musoh Allah 

Neubri beu teutap dum gaki kamoe 
Neutulong kamoe prang musoh Allah 
251. Ngon izin Tuhan ureueng nyan meunang 
Jalut pahlawan binasa sudah 

JUZ 3 


AL-BAQARAH (2) 

Le Nabi Daod Jalut ka neucang 
Laen jiriwang bandum meunyerah 
Neubri keurajeun keu Nabi Daod 
Lom ngon hikeumat Neubri Ie Allah 






Peue nyang Neukheundak ‘eleumee Neubri 
Keu Daod Nabi nyang raya tuah 
Adak kon Tuhan Neutulak bala 
Bak manusia ngon macam hilah 


Teuntee bumonyoe fascd dum rusak 
Jimeutop meu tak jipubuet salah 
Tapi karonya Tuhan that raya 
Keu bandum hamba lam alam luah 


Nyoe ayat Tuhan nyang kamoe baca 
U ateuh gata beuna sileupah 
Gata pih beuna yue Rasul Tuhan 
Seluruh alam utusan Allah 






253. Rasul-rasul nyan Kamoe peuleubeh 
Na nyang meupileh marit ngon Allah 
Nyang meupeuleubeh pih na lom laen 
Deurajat manyang Neubri le Allah 


Kamoe bri kitab keu Nabi Isa 
Ayat dum nyata sinan meupeugah 
Kamoe peukuat ngon ruh nyang suci 
Keu ngon Jibrail Isa Ruhullah 


Teuma di Tuhan meunyo Neukheundak 
Han jimeutak-tak meubantah-bantah 
Ureueng nyang dudoe nibak awaknyan 
Nyang ladom iman teuma keu Allah 


Teuma nyang ladom kaphe keu Tuhan 
Meukheundak Tuhan han jimeubantah 
Teutapi Tuhan han ek soe tulak 
Ban nyang Neukheundak Neupubuet sudah 


AL-BAQARAH (2) 


JUZ 3 





Wahe dum ureueng nyang ka meuiman 
Areuta teuh nyan tabri napakah 
Raseuki gata nyang ka Kamoe bri 
Laju tabagi bek le takeubah 




Yoh gohlom teuka uroe that hebat 
Han jeut le meukat meu kabeh langkah 
Hana le rakan han soe chupeu’at 
Nyang kaphe laknat lalem sileupah 


Allah tan laen Tuhan nyang esa 
Nyang udep teuga cit sidroe Allah 
Hana Neuhajat keu barangkasoe 
Teungeut hana toe nibak Potallah 






Teupako han tom teungeut Neuh pih tan 
Dum milek Tuhan langet nyang luah 
Dum asoc langet ngon asoe bumoe 
Bandum sinaroe milek Potallah 


Han jeut chupeu'at le barangkasoe 
Meu kon izin Droeneuh uleh Allah 
Di keu geutanyoe di likot tanyoe 
Bandum Neuteupue uleh Potallah 


Han ek tateupue ‘eleumee Tuhan 
Hanya meulengkan nyang kheundak Allah 
Kursi Tuhan luah han bagoe 
Langet ngon bumoe dumnan keuh luah 


Hana hek Tuhan Neuplihara nyoe 
Langet ngon bumoe lam jaroe Allah 
Maha Suci that Maha Manyang that 
Maha Raya that cit sidroe Allah 




Hana paksaan dalam agama 
Sisat ngon beuna nyata sileupah 
Kaphe keu patong kaphe keu chetan 
Iman keu Tuhan soe nyang meutuah 


Nyan ka jimumat bak taloe nyang kong 
Han putoh sagai cit kong that leupah 
Di Tuhan teuma dumpeue Neudeungo 
Bandum peue nyang na Neuteupue sudah 


JUZ 3 


AL-BAQARAH (2) 





Allah keu wali ureueng meuiman 
Dalam seupot klam Neucok le Allah 
Neuba bak cahya nyang trang beunderang 
Di kaphe chetan walijih nyang sah 

Walijih chetan jiba lam seupot 
Cahya di likot jitiek jikeubah 
Awak nyan bandum asoe nuraka 
Keukai seungsara lam apui mirah 




Hana roe taeu musoh Ibrahim 
Jitanyong Tuhan jipeudong hujah 
Tuhan bri jih nyan ka jeut keu raja 
Ibrahim teuka meunoe neupeugah 


Tuhan Ion sidroe ek Neupeuudep 
Lam siklep-siklap mate lorn sudah 
Jiseuot di Ion ek kupeuudep 
Lam siklep-siklap mate lorn sudah 


Jaweub Ibrahim mata uroe hu 
Teubiet di timu Neubri le Allah 
Cuba tabalek tubiet di barat 
Kaphe pih seungap teuhah ngon babah 


Han Neupeutunyok teuma le Tuhan 
Kawom nyang lalem kaphe keu Allah 
Atawa miseu na saboh gampong 
Troh sidroe ureueng keunan geulangkah 




Gampong ka talo bumoe ka mate 
Bangunan tan le ka anco reubah 
Geukheun treuk pakri Tuhan peuudep 
Bumo nyang ka trep anco that parah 


Teuma ureueng nyan Tuhan peumate 
Hana udep le padum thon sudah 
Lheuh sireutoh thon mate ureuengnyan 
Neubangket gopnyan teuma le Allah 


Teuma Neutanyong padum trep taeh 
Geujaweub meuceh siuroe sudah 
Meu kon siuroe sang sikhan uroe 
Jinoe ka sampoe Ion beudoh bagah 



AL-BAQARAH (2) 


JUZ 3 

Ka sireutoh thon di gata taeh 
Meunan keuh meuceh Neukheun le Allah 
Teuma takalon makanan gata 
Deungon ie gata hana meuubah 


Lom pih takalon keulidee gata 
Nyan jeut keu tanda keu hamba Allah 
Takalon tuleung ka Kamoe peukreuh 
Meuboh di ateuh dageng nyang basah 


‘Oh ban ka nyata bagi ureuengnyan 
Geukheun le yoh nyan kuasa Allah 
Nyoe ka Ion teupue sigala rupa 
Tuhan kuasa hana peue peugah 


Yoh masa dilee Ibrahim geukheun 
Wahe yan Tuhan Neuci peuleumah 
Bak Neupeuudep ureueng nyang mate 
Neupeuleumah roe pakriban ulah 




Kheun Tuhan teuma peue han taiman 
Seuot Ibrahim Ion iman leupah 
Teutapi ate Ion mangat teunang 
Lon lakee eu nyan kuasa Allah 


Neukheun boh tacok leh peut boh ticem 
Teuma tacang-cang ‘oh Iheuh taplah-plah 
Lheuh nyan tapeuduek bak padum boh gle 
Tameuhoi sare lheuh nyan beu bagah 


Bandum jih jijak keunan bak gata 
Di sinan nyata kuasa Allah 
Tateupue Tuhan Maha Perkasa 
Lom bijaksana areh that leupah 


Ureueng bri harta bak jalan Tuhan 
Miseu jih nyoe ban Neukheun le Allah 
Sineuk pade tatanom laju 
Jeut tujoh boh mu timoh le bagah 




Tiep-tiep saboh mu sireutoh aneuk 
Tuhan ek Neujok beu le lom leupah 
Soe nyang Neukheundak Neubri meuganda 
Tuhan kuasa ‘eleumee luah 


JUZ 3 

Ureueng bri harta bak jalan Tuhan 
Hana jitasong jipeugah-peugah 
Hana peusaket ate gop laen 
Pahla keu jih nyan Neujok le Allah 




Han le teumakot ateuh ureuengnyan 
Meunan pih gopnyan hana le susah 
Narit nyang jroh-jroh deungon ampunan 
Leubeh got that nyan nibak seudeukah 

Meunyo lheuh tabri peusaket ate 
Han keuh na ase pahla seudeukah 
Teuma cit Tuhan Maha that kaya 
Halim lorn teuma Maha Peumeu'ah 




Wahe dum ureueng nyang ka meuiman 
Seudeukah teuh nyan bek jeut keu salah 
Bek tapeubateu peusaket ate 
Ureueng nyang tabri tapeugah-peugah 




Nyan lagee ureueng nyang bri areuta 
Ngon cara riya bak gop peuleumah 
Hana meuiman lorn jih keu Tuhan 
Akhirat pih tan di jih jipeugah 




Miseujih tanoh ateuh batee gleh 
Teupeuro abeh watee ujeun rah 
Rhet ujeun tunjai ateuh batee nyan 
Tinggai batee nyan gleh lagee tarah 


Han ek usaha jipeugot sapeue 
Meunan keuh miseu luroh seudeukah 
Peutunyok Tuhan hana Neubri le 
Keu kawom kaphe hana hidayah 


Ureueng bri harta bak jalan Tuhan 
Hanya tujuan keu rila Allah 
Ikhlah ngon ate teutap keu Tuhan 
Nyan miseu jih nyan lampoh nyang luah 




Lampoh bineh gle tanoh subur that 
Tron ujeuen leubat ase jroh leupah 
Ase boh kayee dua seun lipat 
Ate seunang that takalon indah 



AL-BAQARAH (2) 

Adak han tunjai ujeun meupret-pret 
Tanaman cit got hana meuubah 
Tuhan Neukalon peue nyang tapubuet 
Peue na meukeusud keu lampoh luah 


Jit 


Lampoh kureuma anggor ngon inab 
Ie krueng pih le that ile di bawah 
Ngon boh kayee le dum macam-macam 
Ate that curam galak sileupah 


Umu ka lanjut tanyoe ka tuha 
Teuingat lanja keu aneuk lidah 
Aneuk ngon cuco leumoh usaha 
Teuma lom teuka badei that leupah 


Jiba ngon apui le angen badei 
Angoh tutong le keubon nyang indah 
Meunan keuh Tuhan Neupeutrang ayat 
Tapike beu that dudoe bek teulah 


Wahe dum ureueng nyang ka meuiman 
Nyang jroh-jroh mantong tabri seudeukah 
Raseuki gata nyang ka Kamoe bri 
Got pih tagali lam bumoe Allah 

Bek sagai tabri atra nyang brok-brok 
Meunyo han tajok raya that salah 
Meu keudroe gata han roh meutamat 
Sabab that luat atra brok leupah 


Tapet ngon mata dumnan keuh luat 
Teuma Hadharat kaya sileupah 
Beu na taingat kaya Hadharat 
Tapujoe meuhat cit sidroe Allah 


Chetan peuingat keu gata gasien 
Jiyue pubuet lom peue-peue nyang salah 
Tuhan peuingat teuma keu gata 
Ampon karonya Neubri le Allah 

‘Eleumee Tuhan keubit luah that 
Neubri hikeumat keu soe nyang tuah 
Soe nyang h'eut Tuhan hikeumat Neubri 
Soe nyang got bahgi nikmat le leupah 




Teuma nyang ingat bandum atranyan 
Nyang na pikiran nyang raya tuah 

270. Peue nyang ka tabri napakah gata 
Atawa nazar kaoi bak Allah 

Bandum Neuteupue uleh Hadharat 
Soe lalem meuhat nyang hana tuah 
Hana soe tulong keu jih nyan meuhat 

27 1 . Teuma meu hajat tabri seudeukah 

Meu tapeulahe seudeukah tabri 
Nyang nyan hai akhi cit got sileupah 
Teuma meu tajok keu ureueng fakir 
Cara seumbunyi leubeh that indah 

Beu bek jiteupue le ureueng laen 
Leubeh that meucen meunan bak Allah 
Tapubuet dacha dum barangkapeue 
Jeut keu beunayeu deungon nyan sudah 

Teuma di Tuhan peue nyang tapubuet 
Neuteupue that-that hana meuilah 

272. Kon gata uroh peutunyok hamba 
Nyang nyan cit saja urusan Allah 

Jeut Neupeutunyok soe nyang Neukheundak 
Meunan pih nibak tabri napakah 
Peue-peue nyang tabri bak keubajikan 
Keu droeteuh rakan meuwoe phaedah 

Teuma nyang tabri ikhlah keu Tuhan 
Peue nyang tabri nyan meuhat Neubalah 
Hana elanya sagai keu gata 
Allah Ta‘ala ade sileupah 

273. Atra nyan tajok keu ureueng fakir 
Nyang ka jitaki le musoh Allah 
Han ek geujak-jak di dalam bumoe 
Beijuang jinoe bak jalan Allah 

Jisangka gopnyan le ureueng jahe 
Areuta that le kaya that leupah 
Sabab di gopnydn han tom meulakee 
Taturi teuntee ureueng meutuah 

Han tom geulakee leubeh bak sigo 
Got that geuhiro sipheut muruah 
Peue-peue nyang tabri bak keubajikan 
Bandum di Tuhan Neuteupue sudah 


Ureueng bri harta uroe ngon malam 
Lahe ngon meusom geubri seudeukah 
Pahla bak Tuhan akan ureuengnyan 
Teumakot pih han lom han le susah 






Nyang pajoh riba watee geubangket 
Lagee meurampot ngon jen seurakah 
Lagce meurampot jimat le chetan 
Sabab di jih nyan narit ka salah 


Jikheun bloe peubloe saban ngon riba 
Padahai beda Neukheun le Allah 
Tuhan peuhaleu tameubloe peubloe 
Tapi riba nyoe hareum bak Allah 


Soe nyang ka piyoh ‘oh troh nasehat 
Nibak Hadharat sabab Neuteugah 
Riba nyang ka lheuh hana peupulang 
Teuma urusan meuwoe bak Allah 


Nyang han tern piyoh woe lom bak riba 
Keu jih nuraka teuma Neubalah 
Keukai di sinan barangjan masa 
Neusampoh riba teuma le Allah 




Tabri seudeukah leubeh meuganda 
Leubeh bak riba pahla le leupah 
Teuma di Tuhan hana Neusuka 
Kaphe meudacha raya that salah 


277. Ureueng meuiman amai pih got that 

Seumbahyang meuhat han tom geukeubah 
Geubri ngon zakeut meu ka troh nisab 
Pahla raya that Neubri le Allah 




Han le teumakot ateuh ureuengnyan 
Meunan pih gopnyan hana le susah 
Wahe dum ureueng nyang ka meuiman 
Takwa keu Tuhan bek na meuilah 

Peue nyang na tinggai jeuneh bak riba 
Beu laju sigra jinoe takeubah 
Meunyo bit gata ureueng meuiman 

i 

j 

279. 

Meunyo han tatem meuprang ngon Allah 



Meu han takeubah jeuneh bak riba 



Ka roh jeut gata meuprang ngon Allah 
Meuprang ngon Rasul teuma lorn meuhat 
Meunyo tatobat nyan gaseh Allah 

j 

Cok pulang pangkai bek taelanya 
Gata pih hana muruka Allah 

i 

Ureueng nyang gasien tapreh dang kaya 


Nyang got that teuma ta meuseudeukah 



Adak tateupue padum le pahla 
Teuntee talomba tabri seudeukah 


281. 

Lom beu tatakot keu saboh uroe 



Keudeh dum tawoe ubak Potallah 



Lheuh nyan geubalah dum amai gata 
Han geuelanya meuube seupah 

i 

282. 

Wahe dum ureueng nyang ka meuiman 
Tatuleh utang yoh goh tapeuglah 



Hingga meuteuntee pajan tabayeu 



Mita keurani laju beu bagah 
Charat keurani ureueng nyang ade 



Geusurat inoe bek roh meusalah 



Teuma keurani han jeut han geutem 
‘Eleumee gopnyan Neubri le Allah 



Di ureueng po hak geupeugah meuceh 



Meunoe tatuleh bek na meusalah 

Teuma bek salah sagai meubacut 
Lagee meukeusud meunan geupeugah 
Beu na takwa teuma keu Tuhan 
Nyang Po hak meunan bek na meusalah 


I 

Meunyo nyang po hak ureueng nyang sapheh 
Atawa bak eh leumoh sileupah 
Atawa han jeut geupeugah keu droe 
Wali geulantoe teuma nyang peugah 

Teuma beu ade nyang jeut keu wali 
Teuma lorn saksi dua droe nyang sah 
Ba ureueng again dua droe saksi 
Meunyo seundiri tamita tamah 




Sidroe nyang agam dua droe inong 
Meunan pih keunong keu saksi ka sah 
Bandum saksi nyan nyang galak gata 
Nyang inong teuma kadang cit salah 




Meu sidroe salah sidroe peuingat 
Meunan amanat inong meutuah 
Nyang jeut keu saksi meunyo ka geuhoi 
Han jeut le cantoi geujak beu bagah 


Teuma bek seugan tapeugot surat 
Bah yum jih nit that bah le sileupah 
Ubit ngon rayek beu na tatuleh 
Watee troh meuceh cit ka geupeugah 


Meunyo na meunan ade bak Tuhan 
Saksi pih ka kong han le meusalah 
Chok ngon teujalok pih ka hana le 
Sabab ka meuri ateuh keureutah 


Teuma bloe peubloe seuhari-hari 
Hana berhenti tapiyoh payah 
Hana meuutang sinoe ngon sideh 
Han peue tatuleh nyan bak keureutah 


Tameubloe peubloe beu na cit saksi 
Lagee keurani tuleh keureutah 
Bek jeut peusaket teuma keurani 
Meunan cit saksi bek tapeusalah 


Meunyo ureueng nyan jeut keu meularat 
Gata salah that pasek sileupah 
Teuma takwa gata keu Tuhan 
Neupeureucoe nyan gata ka ceudah 


Tuhan cit teuma dumpeue Neutukri 
Meu tan keurani pakriban ulah 
Meunyo dum gata lam perjalanan 
Keurani pih han han pat tapeugah 

Nyan jeut peugala barangpeue nyang na 
Lam jaroe teuma laju geukeubah 
Meunyo na sidroe nyang jeut keu tuha 
Nyang tapeucaya sinan takeubah 




Teuma amanah bek geupeutuka 
Beu na takwa gopnyan keu Allah 
Bek tasom teuma gata keu saksi 
Bek tameuungki tateupue sudah 


Meunyo cit tasom ngon tameuungki 
Dacha lam ate gata bak Allah 
Peue nyang tapubuet Tuhan Neuteupue 
Langet ngon bumoe milek Potallah 

Barangkapeue buet got taplihara 
Got pih lam ate han tatem peugah 
Bandum Neukira uleh Hadharat 
Neuampon meuhat soe nyang h‘eut Allah 


Got pih Neuazeub soe nyang h‘eut Tuhan 
Bandum atra nyan kuasa Allah 
Peue nyang Neupeutron Kitab le Tuhan 
Rasul meuiman pateh sileupah 




Ureueng mukmin pih bandum meuiman 
Lagee jonjongan iman keu Allah 
Lorn pih meuiman keu malaikat 
Keu kitab-kitab ngon Rasul Allah 


Hana meubeda bandum na Rasul 
Bandum cit geukheun ta‘at keu Allah 
Ka kamoe deungo ka kamoe ta'at 
Neuampon meuhat kamoe ya Allah 


Bandum bak gata kamoe woe meuhat 
Hana Neupeubrat teuma le Allah 
Sidroe-droe ureueng ube kuasa 
Ban nyang usaha teuma Neubalah 




Usaha nyang got munapha'at keu droe 
Teuma nyang rugoe nyang pubuet salah 
Wahe Tuhanku Tuhan Po kamoe 
Bek roh keu kamoe Neuhukom salah 

Soe leh pih tuweo hana meu sahja 
Neuampon sigra kamoe ya Allah 
Wahe Po kamoe bek Neuboh nyang brat 
Ateuh kamoe that teumakot salah 




Lagee nyang brat-brat keu ureueng dilee 
Nyan kamoe lakee beu Neupeusiblah 
Wahe Po kamoe bek brat keu hamba 
Nyang han kuasa kamoe meuteugah 


Beu Neupeumeu‘ah dum salah kamoe 
Neuampon kamoe wahe ya Allah 
Neugaseh kamoe Droeneuh Po kamoe 
Neutulong kamoe wahe Potallah 


Neutulong kamoe ateuh sikaphe 
Kawom nyang jahe kaphe keu Allah 


ALI ‘IMRAN 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Alif Lam Mim 

Tuhan nyang teupue meukeusud ayat 
Sabab Hadharat hana Neupeugah 

2. Allah tan laen Tuhan nyang esa 
Nyang udep teuga cit sidroe Allah 

Hana Neuhajat keu barangkasoe 
Cit Neudong keu droe kuasa leupah 

3. U ateuh gata Neupeutron Kitab' 

Nyang beuna that-that hana meusalah 

Nyang peubeuna lom kitab nyang dilee 
Cit that meuteuntee hana meuubah 
Neupeutron Taurat ngon Injil teuma 

4. Yoh dilee masa uleh Potallah 

Jeut keu peutunyok keu bandum insan 
Neupeutron Furqan teuma lom sudah 
Teuma nyang kaphe keu ayat Tuhan 
Dudoe balasan azeub that leupah 

Tuhan cit teuma Maha Perkasa 
Hana soe bila ‘oh Neutueng balah 

5. Hana nyang meusom sapeue bak Tuhan 
Dum seukalian Neukalon leumah 

Peue nyang di langet got nyang di bumoe 

6. Tuhan nyang peudo rupa nyang indah 
Dalam rahim phon Neupeugot rupa 
Kri-kri nyang suka Neuh han meuubah 

Tan laen Tuhan nyang that perkasa 
Ngon bijaksana meulengkan Allah 

7. Tuhan nyang peutron keu gata Kitab 
Dalam nyan ayat hana jeut ubah 

Sabab ayat nyan keubit that padat 
Nyan keuh nang kitab Neukheun le Allah 
Ayat nyang ladom mutasyabihat 
Nyan nyang payah that bak taboh surah 




Teuma barangsoe atejih sisat 
Ayat nyan meuhat jicok le bagah 
Napsu fiteunah jalan bek teupat 
Jitakwi ligat bah le beusalah 


Hana nyang teupue keu takwi ayat 
Meu kon Hadharat keudroe Potallah 
Teuma dum ureueng nyang lhok ‘eleumee 
Geukheun meuteuntee meuiman bagah 


Kamoe meuiman bandum ayatnyoe 
Cit Tuhan kamoe nyang peutron sudah 
Teuma nyang tern cok jeut keu peuingat 
Ureueng nyan keubit akai that ceudah 




Bek Neupeubalek wahe Po kamoe 
Ate dum kamoe ‘oh lheuh hidayah 
Lheuh Neupeutunyok bandum na kamoe 
Neubri lorn jinoe rahmat Neulimpah 


Droeneuh keuh sidroe geumaseh that-that 
Droeneuh peusapat kamoe ya Allah 
Bandum na insan Droeneuh peusapat 
Uroe kiamat hana soe teugah 

Hana peue tachok uroe kiamat 
Janji Hadharat han tom Neuubah 
Teuma soe kaphe hana meuguna 
Di jih areuta meulimpah-limpah 




Hana meuguna aneuk jih le that 
Tuhan Hadharat han ek jibantah 
Bandum jih dujoe apui nuraka 
Keunan geuhila lam apui mirah 


Lagee hai wareh koi biek Peureu‘un 
Lorn ureueng jameun nyang ka meusalah 
Jipeugah sulet dum ayat Tuhan 
Dacha jih dum nyan Tuhan Neubalah 

Hukoman Tuhan leupah that hebat 
12. Tapeugah siat bak kaphe jadah 
Takheun bak kaphe meuhat jih talo 
Keudeh meusaho lam apui mirah 




Dalam nuraka dum geupeusapat 
Sineubrok teumpat nuraka juah 
Ka na roe tanda dilee keu gata 
Watee prang raya dua kaphilah 




Nyang saboh meuprang bak jalan Tuhan 
Saboh treuk teuma kaphe seurakah 
Jieu le kaphe musoh sang le that 
Dua go lipat jieu sang leumah 


Soe nyang Neukheundak Tuhan peukuat 
Meunang le ligat ngon tulong Allah 
Atra nyan bandum jeut keu ibarat 
Keu soe nyang dapat pikiran ceudah 


Nyang na pikiran ngon mata ate 
Laju geupike kuasa Allah 
Geupeungui indah keu manusia 
Galak that cinta keu inong ceudah 




Galak keu aneuk ngon le areuta 
Meuganda-ganda meulimpah-limpah 
Le meuh ngon pirak guda nyang ragoe 
Leumo ngon keubeu beu le sileupah 


L,ampoh tanaman umong meuligoe 
Bandum sinaroe udep nyang mewah 
Bandum nyan seunang udep lam donya 
Leubeh got teuma sideh bak Allah 


Sideh bak Tuhan leubeh got teumpat 
Takheun leh siat jinoe Ion peugah 
Lon peugah teuma jinoe bak gata 
Peue jeuneh atra nyang leubeh mewah 




Keuneubah Tuhan keu soe nyang takwa 
Lampoh churuga leubeh that indah 
lie ngon ie krueng di yup churuga 
Ngon keukai baka seunang sileupah 

Ngon judo-judo nyang mantong suci 
Ridha Ilahi nyang peunteng leupah 
Tuhan Neukalon bandumna hamba 
16. Nyang kheun berkata wahe ya Allah 




Wahe Po kamoe kamoe meuiman 
Neubri amponan kamoe nyoe salah 
Ka le that dacha nyang kamoe pubuet 
Bek roh lam azeub nuraka juah 


"e 


Ureueng nyan bandum ek that geusaba 
Narit that beima sujud keu Allah 
Geubri seudeukah zakeut areuta 
Dum keluarga geubri napakah 


‘Oh teungoh malam geumohon pinta 
Neuampon dacha kamoe ya Allah 
18. Allah meungaku tan laen Tuhan 

Meu kon Droeneuh nyan nyang laen salah 




Malaikat lorn ngon ureueng ahli 
Bandum keu saksi sidroe Potallah 
Tuhan ade that tan laen Tuhan 
Meu kon Droeneuh nyan laen dum salah 


Droeneuh nyan sidroe nyang that Perkasa 
Lorn bijaksana areh sileupah 
Keubit agama nyang nyo bak Tuhan 
Nyan keuh Iseulam agama Allah 

Dum ahli kitab han jimeusapeue 
Bah ka jiteupue ka lheuh geupeugah 
Sabab jih deungki sabe keudroe-droe 
Han le jipakoe nyan Kitab Allah 


Soe-soe nyang kaphe keu ayat Tuhan 
Keunira Tuhan leupah that bagah 
Meunyo awak nyan jipeudong dawa 
Jilawan gata jipeudong hujah 




Takheun di Ion nyoe ka lonpeujok droe 
Muka deungon dhoe ubak Potallah 
Ureueng ikot Ion pih saban cit that 
Iseulam meuhat bandum menyerah 

Teuma lom takheun bak ahli kitab 
Ngon muchrek Arab nyang buta harah 
Peue gata bandum tatem Iseulam 
Meu jitem meunan peutunyok Allah 


Meunyo han jitem ka lheuh tapeutroh 
Hana peue le roh gata cok langkah 
Tuhan Neukalon bandum buet hamba 
Teuma di gata hana le salah 




21. Awak nyang kaphe keu ayat Tuhan 
Jipoh jonjongan dum Nabiyullah 
Buet nyan jipubuet kon nyang sibeuna 
Jipoh lom teuma ureueng tan salah 


Ureueng yue bak jih pubuet beu ade 
Nyan jipoh mate sayang sileupah 
Tapeugah bak jih azeub peudeh that 
Uroe akhirat Tuhan Neubalah 




Luroh dum amai awak nyan meuhat 
Uroe akhirat rugoe that leupah 
Hana soe tulong jih nyan meusidroe 
Han ek barangsoe jilawan Allah 




Hana roe taeu dum ahli kitab 
Gcuhoi geupakat bak Kitab Allah 
Keunan tahukom bandum gatanyoe 
‘Oh jideungo nyoe jipaleng bagah 


Jijak ho laen han jitem pateh 
Keubit that paleh jih musoh Allah 
Jikheun kamoe dum tamong nuraka 
Hana trep saja kamoe kabebah 




Bah tutong kamoe dua lhee uroe 
Keubit that rugoe haba jipeugah 
Ka keunong tipee jih lam agama 
Jipeuna-peuna narit nyang salah 


Pakri teuma jih ‘oh meupeusapat 
Uroe kiamat nyang hebat leupah 
Hana peue tachok uroe kiamat 
Tuhan peusapat rakyat barollah 

Watee nyan di jih pih geupeusapat 
Buet dilee ligat teuma geubalah 
Meu sidroe hana nyang geuelanya 
Droeteuh peubeuna meunyo na sal ah 


Takheun hai Tuhan nyang Po keurajeun 
Neujok keurajeun keu hamba Allah 
Soe nyang h'eut gata keunan keuh tajok 
Meunan pih tacok hana soe teugah 






Soe nyang takheundak tapeumulia 
Soe nyang h'eut gata hina ngon rendah 
Dum keubajikan bak jaroe gata 
Sigala rupa kuasa Allah 




Gata nyang peulop malam lam uroe 
Tapeulop uroe lam seupot leupah 
Lam atra mate teubiet nyang udep 
Keubit that ajeb buet Neuh ya Allah 


Lam atra udep teubiet nyang mate 
Han ek soe pike kuasa Allah 
Tabri raseuki soe nyang h'eut gata 
Han ek soe kira le that-that leupah 




Ureueng meuiman bek cok keu wali 
Dum awak kaphe han pateh Allah 
Pakon han tacok sabe meuiman 
Nyang got that meunan hana roh salah 


Barangkasoe cok kaphe keu wali 
Han sapeue na le di jih ngon Allah 
Meulengkan meunyo gata terpaksa 
Teumakot keu kha jih teuga leupah 


Teuma taingat Neukheun le Tuhan 
Teuga nibak nyan lorn sidroe Allah 
Bandum cit tawoe teuma bak Tuhan 
Dum seukalian tawoe bak Allah 




Takheun bah tasom peue nyang lam dada 
Got takeulua tapeugah-peugah 
Allah Ta'ala bandum Neuteupue 
Langet ngon bumoe Neuteupue sudah 

Peue nyang di langet got nyang di bumoe 
Bandum Neuteupue uleh Potallah 
Tuhan kuasa ateuh barangpeue 
Bak uroe dudoe cit Neupeuleumah 




Bandum buet tanyoe dilee nyang got-got 
Got pih nyang jeuheut bandum cit leumah 
Adak jeut nyang brok beujioh that-that 
Watee talihat buet teuh nyang salah 


Teuma taingat Neukheun le Tuhan 
Hana soe lawan sidroe Potallah 
Di Tuhan teuma Neusayang that-that 
Bek roh lam sisat dum hamba Allah 


Takheun meu gata gaseh keu Tuhan 
Ikot lontuan nyang Rasul Allah 
Teuntee Neugaseh gata le Tuhan 
Neubri amponan sibarang salah 


Dum dacha gata cit Neupeuampon 
Tuhan Pengampon lorn that Pemurah 
Takheun tata‘at Allah ngon Rasul 
Meu han takabui Tuhan jeut marah 




Han galak Tuhan keu ureueng kaphe 
Sabab jih jahe paleh sileupah 
Ka Neupeuleubeh Adam le Tuhan 
Noh pih cit meunan pilihan Allah 




Ahli Ibrahim ngon ahli Imran 
Di ateuh alam ureueng nyan meugah 
Aneuk cuco nyan siteungoh saho 
Bandum Neudeungo hai nyan le Allah 


Lom that Neuteupue bandum le Tuhan 
Peurumoh Imran yoh nyan geupeugah 
Wahe Tuhanku Ion nazar jinoe 
Dal am pruet lonnyoe aneuk meutuah 




Keu Droeneuh hai Po Ion harap that-that 
Teurimong ligat wahe ya Allah 
Droeneuh keuh sidroe nyang that deuh deungo 
Lom that Neuteupue ‘eleumee luah 

‘Oh ban ka lahe geukheun Ie meunoe 
Aneuk Ion binoe lagoe ya Allah 
Wahe Tuhanku pakon roh inong 
Cit meunan keunong ‘eleumee Allah 




Bah that jih inong Tuhan Neuteupue 
Ngon ureueng lakoe han sabe ceudah 
Lon boh nama jih teuma Mariyam 
Beu jioh chetan Neubri ya Allah 


Aneuk cuco jih teuma pih meunan 
Beu jioh chetan kutokan Allah 
Teuma di Tuhan Neukabui pinta 
Aneuk nyan sigra rayek ngon ceudah 




Timoh ngon badan takalon leuhu 
Lagee bak meulu meutamah indah 
Teuma le Tuhan Neuyue plihara 
Bak Zakaria sibagoe ayah 


Jan Zakaria tamong bak mihrab 
Di sinan teumpat Maryam meutuah 
Geukalon raseuki ka na di sinan 
Geutanyong yoh nyan pane soe keubah 


Mariyam seuot atra bak Tuhan 
Soe kheundak Tuhan raseuki mudah 
Meu ka Neukheundak uleh Hadharat 
Han ek tahisab cit le that leupah 


38. Sinan keuh du‘a geumohon pinta 
Le Zakaria lakee bak Allah 
Tuhanku Neubri keturunan Ion 
Nyang lakee ampon peue-peue nyang salah 




Aneuk nyang saleh keu Ion beu keunong 
Droeneuh teurimong du‘a ya Allah 
39. Zakaria dong sinan bak mihrab 
Seumbahyang hadap ubak Potallah 


Teuma geumeuhoi le malaikat 
Cit troh ban hajat hai Nabiyullah 
Tuhan kheun Yahya aneuk di gata 
Nyang that mulia disisi Allah 

Gopnyan peubeuna kalimah Tuhan 
Pangulec insan gopnyan lom sudah 
Saba raya that Nabi nyang saleh 
Tuhan peuleubeh raya that tuah 


40. Geukheun Tuhanku pakri ek mungken 
Na aneuk di Ion umu ka leupah 
Lon ka that tuha peurumoh male 
Pane ek lahe aneuk meutuah 


Geukheun cit meunan kheundak bak Tuhan 
Ban nyang h‘eut Tuhan han ek soe teugah 
41. Geukheun Tuhanku Neubri keu tanda 
Allah Ta‘ala teuma Neupeugah 


Keu tanda gata hana tamarit 
Lhee uroe keubit tagampet babah 
Tamarit mantong deungon isyarat 
Teuma taingat beu le keu Allah 


Takheun teuseubeh malam ngon uroe 
Meunan keuh bagoe Tuhan peurintah 
42. Bak saboh masa malaikat kheun 
Wahe Mariyam pilehan Allah 


Gata le Tuhan ka Neupeusuci 
Neupileh lagi raya that tuah 
Ngon bandum inong nyang na lam alam 
Gata Mariyam leubeh that ceudah 


43. Wahe Mariyam pubuet ibadat 
Tasujud ligat tapujoe Allah 
Ruku‘ ngon sujud ngon ureueng saleh 
Ureueng teuleubeh geunaseh Allah 


Nyan haba gaeb Kamoe bri wahyu 
Bak gata Nabi jinoe meupeugah 
Hana roh gata sajan awaknyan 
Watee awak nyan meutaroh tuah 


Meutiek-tiek kalam soe-soe nyang meunang 
Nyan nyang peutimang Maryam meutuah 
Hana roe gata sajan awaknyan 
Watee awak nyan meubantah-bantah 

45. Malaikat kheun wane Mariyam 
Amanah Tuhan saboh kalimah 
Nyang akan lahe sinan bak gata 
Al-Masih Isa Tuhan Neupeugah 

Jeut keupemuka donya akhirat 
Deungon Hadharat pih toe that leupah 

46. Seujak lam ayon ka jeut geumarit 
Yoh mantong ubit manyak sileupah 

Sampoe ‘oh tuha Tuhan peuleubeh 

Ureueng nyang saleh Neubri le Allah 

47. Han tom teupeh Ion ngon ureueng agam 
Pane jeut meunan aneuk tan ayah 


Geukheun ka meunan Neukheun le Tuhan 
Ban nyang h‘eut Tuhan Neupeujeut bagah 
Neukheun "kun" mantong ‘oh Neumeung peugot 
Sit jeut le siat hana meupayah 














48. Neupeureunoe lorn kitab ngon hikmat 
Meunan pih Taurat kitab nyang sudah 
Ngon kitab Injil dum seukalian 

49. Lom rasul Tuhan gopnyan Neupeugah 

Rasul Tuhan bak Bani Israil 
Tanda bak Rabbi nyoe Ion peuleumah 
Lon peugot ticem nibak tanoh kliet 
Lon buliet-buliet Ion pruh Ion rajah 

Ka jeut keu ticem jipe le ligat 
Nyan saboh ayat ngon izin Allah 
Jeut Ion peupuleh lom ureueng buta 
Ngon seupot lanja puleh le bagah 

Jeut Ion peuudep ureueng nyang mate 
Kon deungon sihe ngon izin Allah 
Lom pih Ion peugah peue nyang tapajoh 
Lom peue nyang tatroh nyang jeut takeubah 

Nyang jeut takeubah di rumoh gata 
Bandum sigala abeh Ion peugah 
Di sinan sit jeut keu saboh tanda 
Meunyo na gata iman keu Allah 

Taurat nyang dilee pih Ion peubeuna 
Peuhaleu teuma ladom nyang salah 
Nyang dilee hareum ladom keu gata 
Jinoe haleu ka Neukheun le Allah 




Lon ba ngon ayat bak Tuhan gata 
Teuma takwa bandum keu Allah 
Tata* at keu Lon teuma dum gata 
Allah Ta'ala sidroe taseumah 


Allah Tuhanlon ngon Tuhan gata 
Laen sigala Tuhan nyang salah 
Nyoe keuh nyang Ion ba jalan nyang teupat 
Nyang laen meuhat bandum takeubah 


‘Oh ban geurasa le Nabi Isa 
Awak nyan nyata kaphe keu Allah 
Geukheun bak rakan teuma wateenyan 
Soe tem bantu Ion bak jalan Allah 




Teuma seuot le dum hawariyyun 
Kamoe nyang tulong agama Allah 
Kamoe meuiman gata keu saksi 
Kamoe seurah diri keupada Allah 


Hai Tuhan kamoe kamoe meuiman 
Peue nyang Neupeutron beuna sileupah 
Lorn kamoe ikot peurintah Rasul 
Teuma Neukabui nyang kamoe peugah 




Neutuleh kamoe sajan ngon saksi 
Nyang gaseh Rabbi ureueng meutuah 
Teuma jitaki dum le awaknyan 
Teuma di Tuhan taki Neubalah 


Nyang leupah that got bak balah taki 
Tan laen lagi meulengkan Allah 
Yoh masa Tuhan Neukheun bak Isa 
Bah Lon cok gata tawoe bak Allah 

Bah keunoe bak Lon Lonpeuek gata 
Lon peugleh gata bak kaphe jadah 
Lon peujeut soe-soe nyang ikot gata 
Leubeh mulia nibak sijadah 

Leubeh manyang lorn di ateuh kaphe 
Sampoe ‘an page kiamat sudah 
‘Oh lheuh nyan tawoe bandum ubak Lon 
Sinan Lon hukom beuna ngon salah 


Peue nyang barokon tapeudong dawa 
Uroe nyan nyata hana meuilah 
Teuma sikaphe Lon azeub that-that 
Donya akhirat han ek soe peuglah 




Hana soe tulong bandum aw ak nyan 
Ureueng meuiman teuma meutuah 
Lorn pih nyang pubuet amai nyang saleh 
Pahla cit leubeh Neubri le Allah 




Nyang han Neugaseh sagai le Tuhan 
Ureueng nyang lalem nyang pubuet salah 
Nyan keuh dum ayat nyang kamoe baca 
U ateuh gata hana meuilah 




Ayat ngon dike nyang le hikeumah 
Bijaksana that sidroe Potallah 
Miseujih Isa meunyo bak Tuhan 
Saban ngon Adam Neupeujeut mudah 




Adam bak tanoh Neupeujeut ngon "kun 
Cit jeut le rijang ban kheundak Allah 
Atra nyang beuna nibak Po gata 
Bek na chok sangka meuube seupah 

Nyang peudong dawa jilawan gata 
‘Oh lheuh di gata tateupue sudah 
Takheun leh tajak keunoe dum gata 
‘Oh lheuh di gata tateupue sudah 






Takheun leh tajak keunoe dum gata 
Teuma tamaba dum aneuk lidah 
Dum aneuk kamoe ngon aneuk gata 
Lom ngon wanita dum bandua blah 


Teuma droe kamoe ngon droe dum gata 
Bandum tamaba tameuba hilah 
Talakee du‘a keu soe nyang sulet 
Beu Neubri laknat keu jih le Allah 

Keubit nyoe teuma haba that bcuna 
Nyang Tuhan teuma cit sidroe Allah 
Tan Tuhan laen nibak Droeneuhnyan 
Cit sidroe Tuhan nyang teuga leupah 




That bijaksana hana bandingan 
63. Meunyo jipaleng bek sang jih ka glah 
Tuhan Neuteupue soe pubuet fased 
Nyang pubuet jeuheut sabe lam salah 




Takheun jak keunoe hai ahli kitab 
Meusapeue pakat saboh kalimah 
Kamoe ngon gata beu saban that-that 
Taseumah meuhat sidroe Potallah 

Bek na peue laen tapeucharikat 
Tuhan Hadharat cit sidroe Allah 
Bek roh tacok droe 1 adorn keu Tuhan 
Tapeugah Tuhan nyang bukon Allah 


Meunyo jipaleng han jitem pateh 
Gata pih ka gleh hana le salah 
Takheun boh jinoe beu na tama'lum 
Kamoe Iseulam jok droe bak Allah 


65. Hai ahli kitab pakon that tangieng 
Akan Ibrahim nyang Rasul Allah 
Taurat ngon Injil kon dudoe teuka 
Peue nyang tadawa tapeudong hujah 






Ibrahim dilee kitab nyoe dudoe 
Pakon hana roe tapike bagah 
Ka tameudawa nyang na tateupue 
Nyang tan tateupue pakon tahujah 

Hana tateupue bandum di gata 
Nyang teupue saja cit sidroe Allah 
Ibrahim nyan kon ureueng Yahudi 
Lorn kon Nasrani ban gata peugah 




Gopnyan Iseulam nyang gleh that ate 
Kon ureueng kaphe muchrek keu Allah 
Nyang patot kheun droe awak Ibrahim 
Teuntee soe nyang tern ikot peurintah 

Nyang ikot gopnyan lom pih Nabi nyoe 
Ngon mukmin jinoe ureueng mcutuah 
Allah keu ,wali ureueng meuiman 
Nyang laen teuma saboh thaifah 




Saboh thaifah bak ahli kitab 
Jimeung peusisat gata nak salah 
Tapi kon gata nyang jipeusisat 
Droejih dum mcuhat jiba lain salah 


Hana jiteupue droejih nyan sisat 
Hai ahli kitab pakon buet salah 
Pakon takaphc keu ayat Tuhan 
Padahai ka trang tateupue sudah 




Hai ahli kitab pakon beureugo 
Nyang hak ngon bateu talawok sudah 
Tasom nyang beuna gata tateupue 
Keubit beureugo buet teuh that salah 

Na saboh kawom di ahli kitab 
Geuiman ligat peue nyang jipeugah 
Peue nyang geupeutren bak ureueng mukmin 
Takheun taiman beungeh beu bagah 

Takheun taiman bak awai uroe 
‘Oh seupot uroe teuma takeubah 
Takaphe teuma ‘oh akhe uroe 
Kadang jitem woe ubak buet salah 




Soe nyang han ikot agama gata 
Bek tapeucaya taiman bagah 
Takheun peutunyok- peutunyok Tuhan 
Neubri keu insan nyang raya tuah 


Hana roe Neubri keu ureueng laen 
Lagee miseu nyan keu gata sudah 
Atawa di jih jihujah gata 
Jituntut gata teuma bak Allah 


Takheun karonya bak jaroe Tuhan 
Neujok atra nyan soe nyang h‘eut Allah 
Leupah that luah ‘eleumee Tuhan 
Soe nyang h‘eut Tuhan rahmat Neulimpah 

Karonya Tuhan keubit that raya 
Han ek tahingga cit le sileupah 
Na ahli kitab nyang tapeucaya 
Tajok areuta meulimpah-limpah 

Pulang amanah teuma keu gata 
Hana meutuka sagai meuubah 
Nyang ladom teuma ‘oh tapeucaya 
Saboh rupia pih han jipeuglah 


Meulengkan tadong talakee sabe 
Cit brat that ate adak jipeuglah 
Jikheun lom kamoe hana meudacha 
Lagee nyan cara hana meusalah 


Sabab awak nyan dum buta huruf 
Sulet that jipruh Neukheun le Allah 
Narit jih sulet meuhat jiteupue 
Jikheun cit meunoe sulet keu Allah 


Teuma soe peutroh balaku janji 
Takwa keu Rabbi hana tom salah 
Ureueng nyan meuhat geunaseh Tuhan 
Takwa barangjan sabe keu Allah 




Ureueng nyang peubloe janji ngon Tuhan 
Sumpah pih meunan deungon yum murah 
Uroe akhirat hana bagian 
Neumarit pih han ngon jih le Allah 

Han meu Neukalon bak jih nyan meuhat 
Uroe kiamat azeub that leupah 
Jan Neupeugleh jih uleh Hadharat 
Azeub peudeh that keu jih Neubalah 


Na ahli kitab saboh golongan 
Jikheun Qur’an jilipat lidah 
Mangat tasangka nyan keuh Qur’an 
Padahai nyang nyan ka lheuh jiubah 






Jikheun kitab nyan asai bak Tuhan 
Padahai nyang nyan kon kitab Allah 
Atra nyang sulet jipeugah beuna 
Jipeuna-peuna sulet keu Allah 

Padahai di jih cit roe jiteupue 
79. Hana barangsoe Neubri le Allah 

Lheuh Neubri kitab Neubri hikeumat 
Geukheun amanat teuma nyang salah 




‘Oh jeut keu nabi bak gop dum geukheun 
Gata hamba Ion kon hamba Allah 
Tapi beu jeut teuh keu Rabbaniyyin 
Nyang pateh Tuhan nyang seumah Allah 


Jeut tapeureunoe dum asoe kitab 
Keudroe teuh meuhat meureunoe sudah 
Hana roe geuyue gata dum meuhat 
Cok malaikat geulantoe Allah 




Lom nabi-nabi geulantoe Tuhan 
Hana roe meunan geuyue buet salah 
Na patot geuyue kaphe keu Tuhan 
Lheuh taiseulam jok droe bak Allah 


81 . Yoh masa Tuhan Neuakad janji 
Ngon nabi-nabi dilee ka sudah 
Peue nyang ka Lon bri bak gata kitab 
Deungon hikeumat nyang le that leupah 




‘Oh lheuh nyan teuka rasul bak gata 
Geupeugah beuna peue nyang takeubah 
Kitab nyang dilee geukheun sibeuna 
Tajanji teuma iman beu bagah 


Tatulong keubit gopnyan tabantu 
Boh tameungaku lagee Ion peugah 
Tatanggong nabi teuma lagee nyan 
Seuot ureueng nyan meungaku sudah 


Kamoe meungaku bandum atranyan 
Teuma kheun Tuhan deungo Lon peugah 
Gata keu saksi bandum deungon Lon 
Gatanyoe bandum bek le meusalah 


Soe-soe nyang paleng ‘oh lheuh nyan teuma 
Nyan jih ceulaka pasek sileupah 
Keu peue jimita agama laen 
Jimita nyang kon agama Allah 

Padahai asoe langet ngon bumoe 
Bandum peujok droe ubak Potallah 
Tatem han tatem keunan tajok droe 
Bandum teuh tawoe teuma bak Allah 

Takheun meuiman kamoe keu Tuhan 
Deungon phireuman lam kitab Allah 
Peue nyang geupeutron keunoe bak kamoe 
Dilee nibak nyoe bak Nabiyullah 


Nabi Ibrahim Nabi Ismail 
Ishak lagi Ya'qob pih sudah 
Ngon aneuk cuco ureueng nyan teuma 
Musa ngon Isa pih lorn meutamah 


Lorn nyang geupeutron bak nabi-nabi 
Nyang laen lagi peurintah Allah 
Bandum ureueng nyan hana meubeda 
Kitab nyang sama tron nibak Allah 


Kamoe peujok droe bandum bak Tuhan 
Tamong Iseulam hana meuilah 
Barangsoe mita nyang kon Iseulam 
Agama jih nyan agama salah 




Han Neuteurimong uleh Hadharat 
Uroe akhirat rugoe that leupah 
Pane Neutunyok jih nyan le Tuhan 
Lheuh jimeuiman jikaphe sudah 




Ka jimeungaku rasul pih beuna 
Ayat nyang nyata bandum ka leumah 
Han Neupeutunyok teuma di Tuhan 
Awak nyang lalem kaphe keu Allah 


87. Balasan keu jih laknat Hadharat 
Lom malaikat geukutok mar ah 
Meunan pih laknat dum manusia 
Meuhat nuraka keu jih nyan balah 




Keukai di sinan di jih lam apui 
Hana geupeuphui azeub that leupah 
Han geubri tanggoh keu jih meusiat 
Meulengkan tobat dilee beu teulah 

‘Oh lheuh jitobat jipubuet nyang got 
Buet-buet nyang jeuheut bandum jikeubah 
Nyan teuma Tuhan Maha Pengampon 
Meunan pih Tuhan Maha Pemurah 


Teuma nyang kaphe ‘oh lheuh meuiman 
Meutamah lheuh nyan kaphe lom leupah 
Nyan tobat jih nyan han geuteurimong 
Ka jeut awak nyan sisat sileupah 




Ureueng nyang kaphe mate lam kaphe 
Nyan ka han ek le sagai tapeuglah 
Bah tamita meuh beu peunoh bumoe 
Tateuboh jinoe buet nyang ka salah 




Azeub peudeh that cit keu awaknyan 
Han ek soe tulong meuube seupah 




Han ek tacapai nyang keubajikan 
Meu kon beusimban tabri napakah 
Peue nyang tajok nyan nyang that tagaseh 
Nyan nyang tapileh jok keu seudeukah 


Teuma nyang tabri bah barangkapeue 
Bandum Neuteupue uleh Potallah 
Bandum makanan Bani Israil 
Haleu dum Neubri keu jih le Allah 




Meulengkan nyang jipeuhareum keudroe 
Yoh gohlom sampoe bak jih peurintah 
Yoh masa gohlom geupeutron Taurat 
‘Oh lheuh nyan meuhat teuma geuubah 


Takheun cok Taurat mangat tabaca 
Meunyoe bit beuna lagee tapeugah 
Barangsoe sulet jipeuna-peuna 
Atra nyang hana jikheun keu Allah 





Keubit ureueng nyan lalem lagoina 

95. Takheun that beuna cit sidroe Allah 
Teuma taikot Nabi Ibrahim 

Agama gopnyan nyang gleh that leupah 

Ibrahim nyan kon ureueng nyang muchrek 
Bah that jibalek le kaphe jadah 

96. Rumoh nyang phon-phon dilee awai that 
Teumpat ibadat nyan keuh di Makkah 

Neubri beureukat peutunyok Tuhan 
Keu bandum alam nyang maha luah 

97. Dalam rumoh nyan na tanda-tanda 
Nyang trang ngon nyata hana peue peugah 

Makam Ibrahim pih na di sinan 
Soe tamong keunan aman that leupah 
Bandum geutanyoe wajeb ek haji 
Bak rumoh suci geukheun Baitullah 

Soe nyang kuasa ek geujak keunan 
Jalan pih aman lorn sep napakah 
Soe-soe nyang kaphe han jitem pubuet 
Tuhan nyang ma'bud kaya sileupah 

Hana meuhajat Neuh keu gatanyoe 
Han jeut keu rugoe Neuh di Potallah 

98. Takheun boh pakon hai ahli kitab 
Kaphe keu ayat Tuhan peurintah 

Peue nyang tapubuet Tuhan Neukalon 

99. Gata dum pakon tham jalan Allah 
Hai ahli kitab pakon tajak tham 
Ureueng meuiman bak jalan Allah 

Napsu tameungba jalan han teupat 
Gata dum meuhat tateupue sudah 
Tuhan han lale nibak buet gata 
Deungon tasahja tapubuet salah 

100. Wahe dum ureueng nyang ka meuiman 
Taikot jih nyan rugoe sileupah 
Meunyoe taikot dum ahli kitab 
Nyang ladom meuhat saboh parikah 

Jipeuwoe gata keu kaphe teuman 
‘Ohjheuh taiman keupada Allah 
101. Pakri takaphe teuma di gata 

Teungoh geubaca dum ayat Allah 

Lorn pih na Rasul lam kawan gata 
Ayat keu gata bandum geupeugah 
Teuma soe nyang mat bak jalan Tuhan 
Peutunyok Tuhan keu jih that luah 


Neutunyok jih nyan jalan nyang teupat 
Donya akhirat seunang sileupah 
102. Wahe dum ureueng nyang ka meuiman 
Takwa keu Tuhan beu bit that leupah 


Bek roh tamate meu kon Iseulam 
103. Tamumat beukong bak taloe Allah 
Bandum na gata bek sagai cre-bre 
Beu sapeue ate bek meuparikah 


Beu na taingat keu nikmat Tuhan 
Keu gata tuan Neubri le Allah 
Yoh dilee gata meumusoh-musoh 
Jinoe bandum jroh ate ka teuhah 


Bandum na gata ka seuchedara 
Nikmat that raya Neubri le Allah 
Dilee ka rap rhet dalam nuraka 
Allah Ta'ala teuma peusiblah 


Hana jadeh rhet teuma dum gata 
Meunan keuh rupa ayat Potallah 
Neupeutrang ayat Neuh dum keu gata 
Mangat jeut gata ureueng meutuah 


Mangat roh gata lam tuny ok Tuhan 
104. Teuma hai tuan beu na tadakwah 
Beu na golongan lam kawan gata 
Ureueng nyang jakba seuruan dakwah 

Geumaba ureueng bak keubajikan 
Geuyue dum insan turot peurintah 
Peurintah Tuhan Neuyue buet nyang got 
Tinggai nyang jeuheut deungon buet salah 

Ureueng nyan keuh nyang that meubahgia 
Teuma bek gata laen parikah 
Bek lagee ureueng nyang ka meucre-bre 
Dawok meupake ‘oh lheuh troh dakwah 




Ka lheuh troh bak jih ay at nyang nyata 
Azeub that ray a keu jih geubalah 
Bak uroe dudoe nyang puteh muka 
Ngon itam muka dua kaphilah 


Nyang itam muka teuma geutanyong 
‘Oh lheuh meuiman kakaphe di kah 
Jinoe karasa azeub bukon le 
Sabab kakaphe raya that salah 




107. Nyang puteh muka teuma that seunang 
Bandum ureueng nyan lam rahmat Allah 
Keukai di sinan sipanyang masa 

108. Nyan keuh chedara dum ay at Allah 




Kamoe beut ayat bandum keu gata 
Deungon sibeuna hana nyang salah 
Tan hajat Tuhan Neumeung elanya 
Meusidroe hana hukom meuilah 


Dum asoe langet ngon asoe bumoe 
Bandum sinaroe milek Potallah 
Ubit ngon raya dum seukalian 
Bandum urusan meuwoe bak Allah 






Bandum gatanyoe sineujroh umat 
Nyang Neupeutubiet keunoe le Allah 
Tayue buet nyang got tatham buet jeuheut 
Teuma lom meuhat iman keu Allah 


Dum ahli kitab meu jimeuiman 
Teuntee awak nyan jeut jroh sileupah 
Teuma nyang ladom na jimeuiman 
Nyang le that teuman pasek buet salah 


Han ek meularat jibri keu gata 
Peukaru sahja di jih ngon babah 
Adak jimeuprang di jih ngon gata 
Jiplueng le sigra langkah meutuah 

Hana soe bantu di jih nyan teuma 
1 12. Ka Neucap hina keu jih le Allah 
Barangho jijak di jih lam hina 
Meulengkan beu na taloe ngon Allah 

Lom beu na taloe ngon manusia 
Beu na bandua baroe ek leupah 
Teuma ka jiwoe ngon beungeh Tuhan 
Neucap keu jih nyan gasien lom leupah 


Sabab jikaphe keu ay at Tuhan 
Nyan jeut keumeunan Neubri le Allah 
Lom pih ka jipoh dum Nabi-nabi 
Ureueng nyang suci hana tom salah 


Nyan sabab di jih jidarohaka 
Buet salah raya laem that leupah 
Hana roe saban dum ahli kitab 
Na ladom umat iman keu Allah 




Simalam beungoh geubeuet Qur’an 
Sujud bak Tuhan khuchu’ sileupah 
Iman keu Tuhan ngon uroe page 
Pubuet got sabe geuyue peurintah 




Geutham buet jeuheut bek takeurija 
Buet nyang got teuma meubagah-bagah 
Nyan keuh ureueng nyan ureueng nyang saleh 
Cit Neupeuleubeh teuma le Allah 




Han sia-sia peue nyang geupubuet 
Bandum buet nyang got akan Neubalah 
Tuhan Neuteupue soe nyang takwa 
Allah Ta’ala ‘eleumee luah 




Teuma sikaphe hana meuguna 
Di jih areuta meulimpah-limpah 
Hana meuguna aneuk jih le that 
Tuhan Hadharat han ek jibantah 


Bandum jih teuma asoe nuraka 
Lam keukai baka azeub that leupah 
Peue-peue nyang jibri lam udep donya 
Miseu jih teuma angen kreuh leupah 

Ngon sijuek that-that puteng beuliyong 
Bak ladang kawom jipeukeu bagah 
Kawom nyang lalem droe jih ceulaka 
Abeh bianasa ladang nyang luah 




Atra droe keudroe jih nyang elanya 
Kon Neu elanya jih nyan le Allah 
Wahe dum ureueng nyang ka meuiman 
Bek tacok keu ngon ureueng nyang salah 






Bek tacok keu ngon nyang kon droe gata 
Di jih han reuda jimita ilah 
Jimita lagee peurusak gata 
Galak jih ray a meu gata susah 


Babah jih taeu beunci keu gata 
Ate jih teuma leubeh lom marah 
Atra nyang jisom di dalam dada 
Leubeh that raya lom nibak babah 


Ka Kamoe peutrang ayat keu gata 
Meunyoe cit gata akai teuh ceudah 
Nyan keuh di gata galak teuh keu jih 
Teutapi di jih beunci jih leupah 

Hana galak jih sagai keu gata 
Lom pih di gata tapateh Allah 
Tapateh kitab nyang Tuhan peutron 
Di jih pih jikheun meunan bak babah 


Meu dikeu gata jikheun meuiman 
‘Oh jiwoe bak ngon sang-sang jimuntah 
Jikap ngon igoe ngon aneuk jaroe 
Meunan keuh bagoe beunci jih leupah 


Takheun bah mate keuh kakap igoe 
Ate keuh seungkoe hana ban peugah 
Tuhan Neuteupue peue nyang lam dada 
Hana rahsia meunyoe bak Allah 


120. Meunyoe hai nyang got keunong keu gata 
Beungeh jih raya mukajih mirah 
Tapi nyang saket keuneng bak gata 
Atejih suka galak sileupah 

Meunyoe tasaba lom tatakwa 
Bandum usahajih abeh patah 
Jipeumeularat han ek keu gata 
Allah Ta‘ala bandum peusiblah 


Peue nyang jipubuet Tuhan Neuteupue 
Dum barangkapeue hana meuilah 
121 . Yoh masa gata tubiet di rumoh 
Aneuk peurumoh tinggai takeubah 


Tajak bri teumpat keu ureueng mukmin 
Nyang geujak meuprang ngon musoh Allah 
Pat teumpat geuduek nyang meuseunia 
Geupreh troh teuka musoh seurakah 


Di Tuhan teuma Neudeunge dumpeue 
Lom that Neuteupue hana meuilah 
122. Dua pasukam lam kawan gata 

Bak saboh masa ka rap meungalah 


Teumakot talo dua ureuengnyan 
Padahai gopnyan wali geuh Allah 
Teumpat geujok droe ureueng meuiman 
Hana soe laen nibak Potallah 

123. Biet ka lheuh dilee Neumlong gata 

Dalam prang Badar nyang keubit meugah 
Gata hana le sagai masanyan 
Teuma han jeut han takwa keu Allah 


Mangat taachuko mudah-mudahan 
Gata ka meunang seunang that leupah 
124. Masa nyan takheun bak ureueng mukmin 
Han sep Neutulong gata le Allah ? 




Na lhee ribee droe dum malaikat 
Bak gata meuhat Neupeutren bagah 
125. Keubit nyoe gata meu ek tasaba 
Lom tatakwa keupada Allah 




Meu jijak jinoe musoh bak gata 
Neubantu gata laju le Allah 
Limong ribee droe troh malaikat 
Meutanda meuhat dum gagah-gagah 

126. Neubri nyan bandum nak seunang gata 
Ate bek goga teumakot kalah 
Mangat jeut teunang ate dum gata 
Nyang tulong teuma cit sidroe Allah 

Allah Ta'ala nyang that Perkasa 
Lom bijaksana areh that leupah 

127. Neumeung koh taloe saboh golongan 
Nibak kaphe nyan nyang ray a salah 

Got pih mangat jih talo ngon hina 
Jiwoe dum teuma malee sileupah 

128. Di gata teuma hana urusan 

Bandum buet Tuhan nyang Maha Murah 

Got Neuteurimeng tobat awaknyan 
Atawa pih han urusan Allah 
Got pih Neuazeub jih nyan le Tuhan 
Sabab awak nyan lalem sileupah 

129. Dum asoe langet ngon asoe bumoe 
Bandum atranyoe milek Potallah 

Jeut Neupeuampon soe nyang h‘eut Tuhan 
Neuazeub meunan soe nyang h‘eut Allah 

Teuma cit Tuhan Maha Pengampon 
Meunan pih cit lom Maha Pemurah 

130. Wahe dum mukmin bek pajoh riba 
Meuganda-ganda buet nyan cit salah 

Mangat jeut gata ureueng bahgia 
Beu tatakwa keupada Allah 

131. Lom beu tatakot apui nuraka 
Nyang geuseudia keu kaphe jadah 

132. Lom beu tata'at Allah ngon Rasul 
Mangat Neugaseh gata le Allah 

133. Beubagah-bagah talakee ampon 
Keudeh bak Tuhan nyang Maha Murah 

Beu bagah tajak mita churuga 
Han ek takira leupah that luah 
Luah jih saban langet ngon bumoe 
Bandum atranyoe ka lheuh geukeubah 

Geukeubah keu soe nyang tem takwa 
134. Nyang tem beulanja geubri napakah 
Geubri seudeukah hana geutimang 
Bak watee seunang got watee susah 




Ek geutheun ate ‘oh watee beungeh 
Geukhem teuseuheh han jadeh marah 
Lom geupeumeu'ah keu manusia 
Allah Ta‘ala Neugaseh leupah 


Soe nyang pubuet got keu ureueng laen 
Ureueng nyan meucen geunaseh Allah 
Meunan pih ureueng nyang ka meudacha 
Teuma geurasa ka roh buet salah 




Atawa lalem geuelanya droe 
Teutapi dudoe gopnyan pih teulah 
Lheuh geupubuet nyan ingat keu Tuhan 
Geulakee ampon laju bak Allah 


Geulakee ampon dacha bak Tuhan 
Soe teuma ampon meunyoe kon Allah 
‘Oh lheuh nyan han le geupubuet dacha 
Meunyeusai raya ka roh buet salah 


Teuma ureueng nyan bandum geuteupue 
Nyan keuh ureueng nyoe amponan Allah 
Neubri balasan teuma amponan 
Lom pih keu gopnyan churuga indah 




Ie krueng dum ile diyup churuga 
Han le keuluwa sinan geukeubah 
Keukai geuh dalam nikmat churuga 
Sabab usaha amai that ceudah 




Atoran Tuhan ka Neupeuteuntee 
Keu ureueng dilee bandum le Allah 
Tajak leh bandum di dalam bumoe 
Takalon sinoe kuasa Allah 


Pakriban balah keu soe han pateh 
Soe nyang peujaeh keu Rasul Allah 
Nyoe peunerangan keu bandum insan 
Peutunyok Tuhan bandum Neupeugah 





JUZ 4 


ud 








!*• 


WW'i 

i* * fki 

ar 


lJ 






■H 


u~ 

"0 


*S 






a 


’ii 


»ll 


/ 

11 


✓ 


Lom pih nasehat keu soe nyang takwa 
Nyang han tom lupa sabe keu Allah 
139. Bek peuleumiek droeteuh dum di gata 
Lom pih bek gata ate teuh gundah 


Gata cit bandum ureueng nyang manyang 
Meunyoe taiman keu sidroe Allah 
Meunyoe di gata dum keunong luka 
Di jih pih luka dilee that parah 


Di jih pih saban cit lagee gata 
Meugisa-gisa meunang ngon kalah 
Meunan keuh uroe dum Kamoe puta 
Keu manusia seunang ngon susah 


Lom nak Neuteupue teuma di Tuhan 
Soe nyang meuiman nyang leubeh tuah 
Soe nyang ka chahid soe jeut keu saksi 
Bandum Neuturi teuma le Allah 


Ureueng nyang lalem droe jielanya 
Hana Neusuka sagai le Allah 
141. Lom Neumeung peugleh teuma le Tuhan 
Ureueng meuiman bek na meusalah 


Neupeubinasa teuma dum kaphe 
Di jih lam sabe ungki keu Allah 
142. Boh na tapike tamong churuga 
Sigohlom gata meususah payah ? 


Meu goh Neuturi gata le Tuhan 
Soe nyang berjuang bak jalan Allah 
Soe nyang ek saba lam kawan gata 
Cukop derita seunang ngon susah 


Uroejeh gata napsu that mate 
Nyawong bek na le jiwoe bak Allah 
Napsu keu mate yoh gohlom teuka 
Jinoe ka nyata takalon sudah 


144. Muhammad teuma kon ureueng laen 
Meulengkan Rasul utusan Allah 
Lagee yoh dilee na rasul-rasul 
Du‘a Neukabui bandum le Allah 

‘Oh mate rasul atawa jipoh 
Di gata yoh goh ka tacok langkah 
Peue teuma gata takeumeung surot 
Tawoe u likot bak jahiliyah 


Barangsoe surot hana jeut keupeue 
Tuhanku sidroe han jeut keu susah 
Ureueng nyang chuko hana jikaphe 
Allah Ta'ala akan Neubalah 

Hana roe mate sidroe-droe ureueng 
Meu kon ka izin sideh bak Allah 
Ajai geutanyoe cit ka geutuleh 
Bandum ka meuceh watee geukeubah 


Teuma soe nyang h'eut keu pahla donya 
Kamoe jok teuma keu jih nyan bagah 
Nyang meuh'eut galak pahla akhirat 
Kamoe bri ligat hana meuilah 


Ureueng nyang chuko hana jikaphe 
‘Oh uroe akhe cit Kamoe balah 
Padum le Nabi dilee jak meuprang 
Le nyang jak sajan rakan meutuah 




Hana nyum leumoh teungoh geumeucang 
Bah keunong parang bak jalan Allah 
Hana teumakot hana meukuyu 
Hana meunapsu sagai meunyerah 


Tuhan Neugaseh ureueng nyang saba 
147. Geumarit sahja wahe ya Allah 

Wahe Po kamoe Neuampon kamoe 
Dacha dum kamoe cit le sileupah 




Peue nyang teukeuse bak kamoe pubuet 
Wahe ya Ma‘bud Neuampon bagah 
Beu teutap gaki bek le meusurot 
Bek meupeulikot bak jalan Allah 


Neutulong kamoe ateuh sikaphe 
Awai ngon akhe beu raya tuah 
Keu ureueng nyan dum Tuhan bri teuma 
Di dalam donya pahla meulimpah 

Leubeh jroh teuma pahla akhirat 
Meubahgia that dudoe Neubalah 
Tuhan Neugaseh ureueng pubuet got 
Donya akhirat geunaseh Allah 


✓ I 49. Hai ureueng mukmin meunyoe taikot 
Kaphe nyang karot raya that salah 
Jiyue woe gata keudeh u likot 
Mangat tasurot rugoe sileupah 


1 150. Teutapi Tuhan keuh nyang Po gata 

Nyang tulong hamba nyang jroh that leupah 
'151. Kamoe tiek geusuen lam ate kaphe 
Sabab buet jahe di jih that salah 

Jipeucharikat laen ngon Tuhan 
Hana alasan buet that geugabah 
Hana Neupeutron dali le Tuhan 
Teumpat jih teuma nuraka juah 

¥ 


Nyan keuh nyang teumpat nyang paleng jeuheut 
Soe lalem meuhat sinan geukeubah 
,• 152. Peue nyang Neujanji Tuhan ngon gata 
Ka Neupeubeuna hana meuilah 

Talo awak nyan ngon izin Tuhan 
Dudoe nibak nyan gata pih salah 
Ka meunyuem leumoh teuh sang di gata 
Tapeugot dawa teuma tabantah 


Sabab ka leumah taeu areuta 
Tadarohaka akan peurintah 
Ka leumah taeu nyang galak gata 
Galak keu donya saboh parikah 


Na cit nyang galak akan akhirat 
Neupisah ligat gata le Allah 
Neumeung ci ujoe keu iman gata 
Teuma jinoe ka Tuhan peumeu'ah 


¥ 

Le that karonya Neubri le Tuhan 
Ureueng meuiman geunaseh Allah 
5 153. Watee nyan taplueng hana tangieng-ngieng 
U wie ngon uneun hana taindah 

Nyansa di Rasul geumeuhoi gata 
Sajan ngon gata sinan takeubah 
Neubri treuk susah keu gata ganda 
Mangat peue nyang ka bek le tagundah 




Peue nyang lupot bek le takira 
Ka keunong bala bek weuh that leupah 
Peue nyang tapubuet bah barangkapeue 
Cit that Neuteupue bandum le Allah 


Lheuh nyan Neupeutron keu gata aman 
Hingga ‘oh lheuh nyan hana le susah 
Teuka teupako saboh golongan 
Teungeut sang yoh nyan ka gadoh susah 

Golongan laen susah cit mantong 
Sabab nyang kon-kon jikheun keu Allah 
Jisangka Tuhan lagee dileekon 
Yoh masa mantong jih jahiliyah 


Jikheun urusan peue di geutanyoe 
Talo cit tanyoe ngon kaphe jadah 
Takheun hak Tuhan talo ngon meunang 
Lam ate jih nyan kon ban jih peugah 


Jikheun sangkira urusan tanyoe 
Kon han roe meunoe tanyoe dum punah 
Jicang le kaphe bandum teuh sinoe 
Takheun atranyoe hana peue peugah 


Bah that beu taeh di rumoh keudroe 
Teuka cit keunoe nyang cok areuwah 
Teuka cit mawot jijak cang gata 
Lorn pih Neucuba gata le Allah 


Neumeung ujoe peue lam dada gata 
Neupeugleh sigra ate nyang patah 
Teuma di Tuhan Neuteupue sahja 
Peue nyang lam dada beuna ngon salah 




Awak nyang paleng jitinggai gata 
Uroe prang ray a dua kaphilah 
Ka jipeusireuk jih nyan le chetan 
Usaha jih nyan ladom ka salah 



Atra nyan teuma han peue le kira 
Allah Ta'ala ka Neupeumeu‘ah 
Maha Pengampon Allah Ta‘ala 
Peumeu‘ah sigra halim that leupah 


156. Hai ureueng mukmin bek sagai gata 
Lagee bicara kaphe seurakah 
Jikheun bak ngon jih got nyang jak meuprang 
Got nyang berjalan di bumoe Allah 

Adak meujiduek sajan geutanyoe 
Han roe meupaloe keu jih musibah 
Han mate jitop got mate jicang 
Meunan jikheun ban kaphe seurakah 

Neupeujeut meunan uleh Hadharat 
Meunyeusai jih that ate jih teulah 
Tuhan peuudep Tuhan peumate 
Neukalon sabe buet hamba Allah 


157. Sangkira mate gata got jicang 

Amponan Tuhan leubeh that indah 
Nibak areuta nyang jih peusapat 
Leubeh got rahmat Neubri le Allah 




158. Sangkira mate gata got jicang 
Meusapat bandum keudeh bak Allah 

159. Ngon rahmat Tuhan gata meusipbeut 
Ngon leumah leumbot hana pemarah 

Meu gata ceuken ngon rijang beungeh 
Meuhat dum jiweh jibuot langkah 
Han jitem deunge dum narit gata 
Sabab nyan gata beu tapeumeu'ah 

Talakee ampon dum keu awaknyan 
Laen nibak nyan tamusyawarah 
Peue-peue urusan takeumeung peugot 
Beu tamupakat pakriban ilali 

Meunyoe putusan ka na bak gata 
Peujok droe teuma keudeh bak Allah 
Allah Neugaseh ureueng tawakai 
Barangkapeue hai peujok bak Allah 

Meunyoe Neubantu gata le Tuhan 
Hana roe insan nyang ek jibantah 
Meunyoe han Neutem Neubantu gata 
Soe teuma teuka nyang ek jak peuglah 




Soe bantu gata meunyoe kon Tuhan 
Dum seukalian hana le ilah 
Sabab nyan jok droe bandum bak Tuhan 
Soe nyang meuiman keupada Allah 




Hana roe Nabi peungot areuta 
Sabab cit nyata buet nyan buet salah 
Uroe kiamat ray a that bala 
Bandum geuyue ba areuta salah 


Lheuh nyan geubalah ban nyang usaha 
Tan geuelanya meuube seupah 
Ureueng nyang ikot nyang rila Tuhan 
Peue nyan ek saban ngon ureueng salah 


Teumpat soe nyang woe muruka Tuhan 
Meuhat jahannam nuraka juah 
Nyan keuh teumpat woe nyang jeuheut raya 
Ureueng jeh teuma raya that tuah 


Ureueng nyan bandum Neubri derajat 
Meutingkat-tingkat Neubri le Allah 
Teuma di Tuhan peue nyang tapubuet 
Neukalon deuh that hana meuilah 




Tuhan bri nikmat keu ureueng mukmin 
Deungon Neukirem utusan Allah 
Neukirem Rasul ubak ureuengnyan 
Geubeut keu gopnyan dum ayat Allah 




Lorn pih geupeugleh bandum ureuengnyan 
Geupeureunoe lom ngon kitab Allah 
Lom geupeureunoe keu jih hikeumah 
Dilee dum sisat nyata that leupah 


Watee musibah keunong bak gata 
Di jih ka dua keunong musibah 
Dua go talo jih ka ngon gata 
Takheun cit teuma pakon keu Allah 

Pakon jeut meunoe takheun keu Tuhan 
Takheun jeut meunan cit droeteuh salah 
Ateuh barangpeue Tuhan kuasa 
166. Nyang teupeh gata uroe prang bicah 




Uroe meureumpok dua pasukan 
Bandum atra nyan ngon izin Allah 
Lom pih di Tuhan mangat Neuturi 
Soe nyang bit sudi iman keu Allah 




Soe nyang munaphek pih ka Neuturi 
Di jih jibeunci bak jalan Allah 
Watee geumeuhei jak tajak meuprang 
Got pih tapeutheun agama Allah 


Jikheun sangkira meuteupue na prang 
Kamoe pih meucang meubuot langkah 
Meuseutot gata laju betjuang 
Meunan uroe nyan jikheun bak babah 


Nibak meuiman jih toe keu kaphe 
Sabab lam ate kon ban jipeugah 
Peue nyang jisom nyan Tuhan Neuteupue 
Jikheun lom meunoe bak ngon jipeugah 




Sira jidue-duek han jijak meuprang 
Adak awak nyan jipateh teugah 
Adak jipateh nyang geutanyoe tham 
Han roe jih jicang mate meudarah 


Takheun boh tulak bak droe keuh mawot 
Meunyoe beutoi that peue nyang kapeugah 
Bek na ta sangka mate ureuengnyan 
Nyang chahid lam prang bak jalan Allah 

Teutapi udep bandum ureuengnyan 
Raseuki gopnyan Neubri le Allah 
170. Seunang that gopnyan karonya Tuhan 
Galak hanaban ureueng meutuah 

Seunang lom geueu ureueng nyang turot 
Mantong di likot sideh geukeubah 
Bahthat beu gohlom sajan geuikot 
Hana teumakot lom hana gundah 

Ureueng nyan bandum seunang geuh that-that 
S^unang lam nikmat karonya Allah 
Ureueng mcuiman han sia-sia 
Teutapi pahla Neubri le Allah 

Peurintah Tuhan peurintah Rasul 
Bandum geukabui hana geubantah 
Bahthat ka luka tubohgeuh cacat 
Suroh Hadharat geupubuet bagah 


Ureueng pubuet got lom ngon takwa 
Raya that pahla Neubri le Allah 
Beuthat jipeugah dum bak ureuengnyan 
Rame that sinan musoh dum gagah 




Jijak preh gata bandum di sinan 
Bek tajak keunan teumakot leupah 
Tapi tan takot nibak ureuengnyan 
Nyang na cit iman maken meutamah 


Geukheun di kamoe cukop ngon Tuhan 
Peujok droe keunan nikmat sileupah 
Teuma ‘oh geuwoe nikmat ilahi 
Karonya Rabbi han ek ban peugah 

Han keuh na teupeh ureueng nyan nyang brok 
Geuikot seuntok nyang rila Allah 
Karonya Tuhan teuma raya that 
Chetan jikarat jakba piteunah 




Dum rakan jih nyan jijak peutakot 
Jih bek tatakot meuube seupah 
Meunyoe cit gata ureueng meuiman 
Tatakot keu Lon nyang that Pemurah 




176. Bek gundah gata dum keu sijahe 
Di jih jikaphe meubagah-bagah 
Meuseunoh-seunoh jijak lam sisat 
Han ek meularat jibri keu Allah 




Meukeusud Tuhan uroe akhirat 
Di jih han sapat pih na phaedah 
Azeub raya that keu jih dum Neubri 
Awak bloe kaphe deungon yum murah 

Jipeubloe iman jibloe nyang sisat 
Han ek meularat jibri keu Allah 
Jipike Tuhan jipeumeularat 
Azeub peudeh that keu jih Neukeubah 


178. Bek na jisangka le kaphe biyoh 

Kamoe bri tanggoh keu jih got leupah 
Padahai nyang jeut Kamoe bri tanggoh 
Mangat lorn tanggoh jipubuet salah 

Azeub hina that ka meuseudia 
Nyan keuh nuraka lam apui mirah 
179. Han Neupeubiyeu roe uleh Tuhan 
Ureueng meuiman sabe lam susah 

Lagee gata dum bak masa jinoe 
Hingga leumah nyoe beuna ngon salah 
Hingga ka meuri nyang brok ngon nyang got 
Teuma nyang gaeb teuntee han leumah 



‘Eleumee gaeb ‘eleumee Tuhan 
Neupeuleumah nyan soe nyang h‘eut Allah 
Lam kawan Rasul Neupileh sinan 
Teuma meuiman bandum keu Allah 


Lorn pih keu Rasul nyang na meuiman 
Takwa keu Tuhan pih bek meuilah 
Meunyoe na meunan raya that pahla 
Bandum keu gata Neubri le Allah 


180. Bek na jisangka le ureueng nyang kriet 
Han jipeutubiet karonya Allah 
Atra ka neubri keu jih le Tuhan 
Bek jisangka nyan ka got sileupah 

Tapi ceulaka keu jih nyan dumpeue 
Geuboh bak takue dudoe geubalah 
Atra nyang jikriet cit jeut keu rante 
Gantung bak lihe ureueng kriet leupah 


Meunan Neubalah uroe kiamat 
Bumoe ngon langet pusaka Allah 
Peue nyang tapubuet Neuteupue bandum 
Han ek tamaklum ‘eleumee Allah 

Tuhan Neudeunge narit awaknyan 
Jipeugah Tuhan gasien that leupah 
Kamoe nyoe bandum ureueng nyang kaya 
Narit jih teuma cit Kamoe keubah 




Cit Kamoe tuleh peue nyang jikheun kri 
Jipoh lom Nabi nyang hana salah 
Kamoe kheun teuma jinoe karasa 
Azeub nuraka tutong that leupah 


Atra nyan bandum buet jaroe gata 
Nyang tausaha beuna ngon salah 
Meu bacut Tuhan han Neuelanya 
Bandum na hamba hana meuilah 






Jikheun di Tuhan ka Neumeujanji 
Kamoe han Neubri meuiman bagah 
Bek tameuiman dilee keu Rasul 
Meu goh geukabui peue nyang tapeugah 


Geuba keureubeun jitot le apui 
Nyan baro Rasul taiman bagah 
Takheun padumna Rasul dileekon 
Dum ayat Tuhan keunoe geupeugah 


Ayat nyang nyata ka geuba keunoe 
Ngon keureubeun nyoe lagee tapeugah 
Pakon cit tapoh dum rasul-rasul 
Meunyoe cit beutoi peue nyang tapeugah 


184. Meunyoe cit jikheun sulet keu gata 
Ka dilee masa meunan jipeugah 
Rasul nyang dilee dum nibak gata 
Watee geujakba dum ayat Allah 


Geujakba Zabur ngon kitab nyata 
Sulet that gata bandum jipeugah 
Bandum gat any oe tarasa mate 
‘Oh uroe page teuma geubalah 




Soe nyang meusiblah nibak nuraka 
Dalam churuga keudeh geukeubah 
Nyan keuh ureueng nyan nyang meubahgia 
Udep di donya palsu leupah 

Seunang cit siat sagai lam donya 
Keubit Neucuba gata le Allah 
Areuta gata Neubri cubaan 
Droe gata meunan hana meuilah 

Bak ahli kitab sigohlom gata 
Tadeungo haba nyang jeut keu susah 
Meunan pih muchrek jikheun keu gata 
Meu han tasaba saket that leupah 


Meunyoe tasaba ngon tatakwa 
Nyan jeut treuk gata ureueng meutuah 
Tuhan meujanji ngon ahli kitab 
Tapeutrang ay at dum bek takeubah 


Bek tasom ayat bak manusia 
Teuma ka nyata di jih ka salah 
Jitiek janji nyan keudeh u likot 
Jipeubloe lagot deungon yum murah 




Jibloe nyang laen nyang jeuheut that-that 
Keubit that jeungkat peurangei ceulah 

188. Galak jih that peue nyang jikeurija 
Bek roe tasangka ek na phaedah 




Nyang goh jipubuet napsu geupujoe 
Bek tasangka nyoe jih nyan ek leupah 
Han ek peuleupah jih nibak azeub 
Peudeh that azeub keu jih geukeubah 




189. Langet ngon bumoe cit milek Tuhan 
Dum seukalian kuasa Allah 

190. Bak Tuhan peujeut langet ngon bumoe 
Malam ngon uroe meusiblah-siblah 


Bandum atranyoe cit jeut keu tanda 
Bak ureueng nyang na akai geuh ceudah 

191. Ureueng nyang sabe ingat keu Tuhan 
Geuduek ngon geudong geuingat Allah 






‘Oh watee geueh pih ingat sabe 
Lorn pih geupike ajeb that leupah 
Tuhan Neupeujeut langet ngon bumoe 
Hai Tuhan kamoe pakriban ulah 

Han ek troh pike kamoe dum hamba 
Kon sia-sia peuneujeut Allah 
Maha Suci Droeneuh bek roh kamoe 
Lam azeub dudoe nuraka juah 


Wahe Po kamoe nyang that kuasa 
Neubri nuraka keu soe nyang salah 
Soe nyang ka Neuboh dalam nuraka 
Ayeb that ray a jih han ban peugah 




Ureueng nyang lalem hana soe tulong 
Han ek soe tanggong raya that salah 
Wahe Po kamoe ka kamoe deunge 
Ureueng hei geuyue iman keu Allah 

Meuiman bandum akan Po gata 
Kamoe pih sigra iman le bagah 
Wahe Po kamoe Neuampon kamoe 
Dum dacha kamoe cit le sileupah 


Neuteuboh kamoe bak jeuheut kamoe 
‘Oh mate kamoe beuroh meutuah 
Ngon ureueng nyang jroh Neupeuroh kamoe 
194. Wahe Po kamoe janji Neubalah 




Janji dum rasul peugah bak kamoe 
Beunalah jinoe beu jroh that leupah 
Bek ayeb kamoe uroe kiamat 
Droeneuh Hadharat nyang ek top salah 


Kamoe harap that kamoe Neubantu 
Janji Tuhanku hana tom ubah 
195. Tuhan teurimong du‘a ureueng nyan 
Buet gata tuan raya phaedah 




Soe nyang got amai dum gata tuan 
Inong ngon agam Tuhan Neubalah 
Saban that bahgi gata bandua 
Teuma nyang bangka geujak hijeurah 


Jipeuteubiet geuh lam nanggroe gopnyan 
Jielanya lorn gopnyan tan salah 
Gopnyan berjuang bak jalan Tuhan 
Bak geujak meuprang chahid lorn mudah 



Cit Ulon teuboh bandum ureuengnyan 
Dum keujahatan hana le salah 
Lon peutamong geuh dalam churuga 
Diyup churuga ie krueng meulimpah 


Nyan keuh balasan pahla bak Tuhan 
Sideh bak Tuhan pahla that indah 

196. Bek roh teutipee gata ngon kaphe © 0 O) 

197. Seunang cit siat ‘oh lheuh nyan teuma 
Dalam nuraka laju geukeubah 

Nyan keuh nyang teumpat leupah that jeuheut 

198. Tapi nyang got that takwa keu Allah 

Soe nyang takwa tamong churuga 
Diyup churuga ie krueng meulimpah 
Kcukai di sinan Tuhan bri teumpat 
Ureueng pubuet got jroh that bak Allah 

199. Na roe cit teuma nyang ahli kitab 
Ate ka teutap iman keu Allah 
Iman keu kitab nyang tron bak gata 
Meunan pih juga kitab nyang sudah 

Kitab nyang keu jili geupeutren dilee 
Nyan pih meuteuntee iman ka sudah 
Lorn khuchu‘ ate akan Hadharat 
Tan peubloe ayat deungon yum murah 




Ureueng nyan teuma meuteumee pahla 
Allah Ta‘ala ka lheuh Neukeubah 
Bagah that Tuhan peugot keunira 
Hana sagai sa ngon makhluk Allah 


200. Wahe dum mukmin beu that tasaba 
Ate dum gata bek sagai patah 
Sira tasaba tapeukong kuta 
Lorn tatakwa keupada Allah 






Meunyoe na meunan gata bahgia 
Bak akhe masa Neubri le Allah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Wahe dum insan beu tatakwa 
Keu Tuhan gata nyang Maha Murah 
Neupeujeut gata bak sidroe ureueng 
Nibak ureueng nyan Neupeujeut zaujah 


Peurumoh gopnyan Neupeujeut sinan 
Teuma ‘oh lheuh nyan ka jeut le leupah 
Abeh meusiseu inong ngon agam 
Ban saboh alam meulimpah ruah 


Teuma takwa gata keu Tuhan 
Nyang barangkajan takheun di babah 
Lom beu tajaga silaturrahim 
Kaya ngon gasien bek na meuilah 


Tuhan Neutilek sabe buet gata 
Lom pih Neujaga gata le Allah 
Atra si yatim beu tajok pulang 
Puteh ngon itam bek sagai ubah 




Bek tacok nyang got tapulang nyang brok 
Bek keu jih tajok atra nyang murah 
Pajoh atrajih raya that dacha 
Beu got tajaga bek roh meusalah 


Meunyoe tatakot han ade gata 
Si yatim dara ‘oh tameunikah 
Tajak leh laju tamita laen 
Dara kon yatim cit le sileupah 




Dua lhee dara atawa peut droe 
Ri nyang got bak droe jeut tameunikah 
Meunyoe tatakot han ade gata 
Sep sidroe sahja bek le tatamah 

Atawa namiet hamba tebusan 
Milek gata nyan han jeut keu salah 
Na bek roh gata buet meuelanya 
Dalam agama bek roh meusalah 


Teuma jeulamee keu ureueng inong 
Beu jiteurimong laju beu bagah 
Jeulamee wajeb u ateuh gata 
Meunyoe jirila nyan laen surah 




Ngon seunang ate jijok keu gata 
Ube nyang suka han jeut keu salah 
Seunang tapajoh teuma di gata 
Saban cit juga jijok hadiah 


Meunyoe areuta ureueng nyang sapheh 
Gohlom jeut di jih jibri napakah 
Di Tuhan Neuyue gata peutimang 
Bek areuta nyan bak jih takeubah 




Raseuki keu jih deungon pakaian 
Gata peutimang Neuyue le Allah 
Narit nyang jroh-jroh tapeugah bak jih 
Ureueng majeulih cit han meusalah 


Keu aneuk yatim beu na taujoe 
Beu tapeureunoe yohgoh meunikah 
Yohgoh troh umu peutimang keudroe 
Takalon ujoe bek bagah-bagah 




Meunyoe bak taeu ka jeut jikira 
Ka jeut jibeda beuna ngon salah 
Nyan tajok pulang keu jih areuta 
Bek keudroe gata tapajoh bagah 


Meu ka rayek jih tapulang sigra 
Teuma di gata nyang got ikheulah 
Bek tacok sapeue meu gata kaya 
Meu gasien gata tacok phaedah 


Ban laku patot tacok di gata 
Meunyoe cit gata pih ureueng susah 
Ube sep pajoh di gata tacok 
Nyang laen tacok bek na meuilah 

Meunyoe ka tacok saksi tapeuna 
Teuma keunira pulang bak Allah 
Got ureueng again got ureueng inong 
Cit na meuteumeung pusaka nangbah 




Keuneubah ma-ku kawom keurabat 
Geubagi meuhat peue-peue nyang mudah 
Got nit deungon le cit na bagian 
Inong ngon agam meuteumeung jatah 




Watee geubagi meunyoe na teuka 
Keurabat gata keunan geulangkah 
Lorn pih na teuka ngon aneuk yatim 
Ngon ureueng gasien udep lam susah 


Tajok raseuki akan ureuengnyan 
Narit nyang takheun bek na meusalah 
Lorn beu tatakot aneuk nyang tinggai 
Nyang leumoh akai kureueng tapapah 




Teuma takwa gata keu Tuhan 
Tamarit sajan nyang le phaedah 
Ureueng nyang pajoh areuta si yatim 
Ngon jalan lalem jalan nyang salah 


Nyan dalam pruet jih pajoh nuraka 
Geutiek jih teuma lam apui mirah 
Tuhan Neuwasiet keu aneuk gata 
Nyang agam dua bagi takeubah 

Nyang saboh bagi keu aneuk dara 
Allah Ta‘ala meunan Neupeugah 
Meunyoe nyang inong leubeh bak dua 
Dua pertiga keu jih takeubah 


Meunyoe jih sidroe siteungeh bagi 
Ayah ngon ummi teuma Ion peugah 
Bagi nam sidroe meunyoe na aneuk 
Meu hana aneuk di ma ngon ayah 


Keu ma bagi lhee teuma meunyoe na 
Tinggai chedara laen lorn ulah 
Keu ma bagi nam meu na chedara 
Keu wasiet teuma dilee geukeubah 

Meunan pih utang geubayeu dilee 
Lheuh nyan meuteuntee bagi keuneubah 
Ayah ngon aneuk teuh han taturi 
Soe nyang got budi ngon le phaedah 


Soe nyang munapha‘at jih toe ngon gata 
Han ek taduga Neubri le Allah 
Nyang nyan peurae Neubri le Tuhan 
Tajok bahgian bek na meusalah 


Dumpeue Neuteupue Tuhan Hadharat 
Bijaksana that areh sileupah 
12. Meunyoe di gata mate peurumoh 
Bagi siiteungoh nibak keuneubah 


Nyan meunyoe hana jitinggai aneuk 
Meunyoe na aneuk taweuk Iom siblah 
Tinggai bagi peut mantong di gata 
Keu wasiet teuma dilee takeubah 


Meunan cit utang tabayeu dilee 
Meunan meuteuntee aturan Allah 
Peurumoh gata tajok bagi peut 
Atoran nyang got bek na meuubah 


Nyan meunyoe hana tatinggai aneuk 
Meunyoe na aneuk taweuk lom siblah 
Jeut bahgi lapan meunyoe na aneuk 
Utang ngon wasiet teuma bek salah 


Meunyoe na ureueng saboh macam treuk 
Hana meuaneuk hana meuayah 
Nyang mate agam atawa inong 
Pusaka keunong hana meuubah 


Nyang na jitinggai chedara si-ma 
Pusaka teuma bahgi nam sudah 
Bahgi nam sidroe jih maseng-maseng 
Agam got inong hana meuubah 


Teuma meu leubeh nibak dua droe 
Bahgi lhee jinoe sinan meureupah 
Dalam bahgi lhee sinan meusapat 
Utang ngon wasiet teuma bek ubah 


i® 

ft • /K, 

ot*)' 

k ’Sj» 


: ■? 


m- 


m 




► v, 

m 


m 


Lf*I 


m 






A 

teg 


m 


m 






■a 


■S 

& 


AN-NISA’ (4) 


JUZ 4 



Wasiet ngon utang bek jeut meularat 
Meunan amanat nibak Potallah 
Tuhan Neuteupue ngon halim Neuh that 
Peumeu‘ah ligat meunyoe ka salah 


13. Nyan keuh ban hukom bak Tuhan sidroe 
Teuma barangsoe ta‘at keu Allah 
Ta‘at keu Rasul ‘oh lheuh nibaknyan 
Nyan Neupeutamong churuga indah 






lie deungon krueng di yup churuga 
Keukai simasa sinan Neukeubah 
Nyan keumenangan nyang leupah raya 
That meubahgia Neubri le Allah 


Teuma barangsoe maksiet keu Tuhan 
Ngon Rasul Tuhan teuntee that salah 
Lorn pih jilingkeu atoran Tuhan 
Teumpat di jih nyan nuraka juah 




Keukai jih sinan silama-lama 
Azeub that hina keu jih Neukeubah 
Dum inong gata nyang pubuet zina 
Peut droe tapeuna saksi bek salah 




‘Oh lheuh ek saksi inong tahukom 
Teuma takurong sideh takeubah 
Tinggai di rumoh sampoe ‘an mate 
Hingga Neuade teuma le Allah 


Hingga Tuhan bri jalan nyang laen 
Hukom Neupeutron keu jih nyang mudah 
Bandua droejih nyang pubuet zina 
Lam kawan gata tahukom bagah 




Hingga jitobat jipubuet buet got 
Han peue taseutot jih nyan ka leupah 
Cit sipheut Tuhan teurimong tobat 
Lorn geumaseh that hana ban peugah 




Teuma di Tuhan tobat Neukira 
Nyang kon jisaj a jipubuet salah 
Hana jiteupue buet jih nyan dacha 
Jitobat sigra teuma le bagah 

Tuhan teurimong tobat ureuengnyan 
Teuma di Tuhan Neuteupue leupah 
Lagi pih Tuhan bijaksana that 
18. Teuma kon tobat nyang plueng bek salah 




Jipubuet jeuheut pih sabe-sabe 
‘Oh ka rap mate tobat jipeugah 
Jikheun boh jinoe ka keuh Ion tobat 
Sabab meularat teumakot leupah 


Meunan cit ureueng nyang mate kaphe 
Tobat hana le keu jih geupeuhah 
Keu bandum jih nyan Kamoe seudia 
Azeub nuraka peudeh sileupah 


Hai ureueng mukmin han jeut di gala 
Tatueng pusaka inong geukeubah 
Ngon cara paksa tueng keu pusaka 
Lorn pih bek gata jih tapeususah 






Bek tacok ladom peue nyang ka tabri 
Nyan keucuali jipubuet salah 
Ta mu ‘asyarah ngon inong gata 
Bek na nyang cupa beu got that leupah 


Meunyo tabeunci jih beu taingat 
Kadang peue nyang got takira salah 
Peue nyang tabeunci Neubri le Tuhan 
Kadang na sinan nyang got sileupah 


Meunyo tagantoe peurumoh gata 
Laen tamita kadang peue salah 
Peue nyang ka tajok keu jih areuta 
Bek le takira buet nyang ka leupah 

Han jeut tacok le peue nyang ka tajok 
Buet nyan geukutok nyata that salah 
Pakriban tacok atra ka tabri 
Ka padum le woe ta mu ‘asyarah 




Janji deungon jih ka lheuh taikat 
Janji nyang kuat han jeut meuilah 
Peurumoh ayah bek tameukawen 
Teuma meulaen buet nyang ka leupah 

Meu tameukawen nyan buet that keuji 
Tuhan Neubeunci jalan nyang salah 
Ka geupeuhareum u ateuh gata 
Ma droe digata ngon aneuk lidah 




Aneuk inong droeteuh ngon chedara 
Macut ngon nyakwa pih hareum nikah 
Lom aneuk inong chedara gata 
Ma susu gata pih hareum nikah 


Chedara susu ngon ma peurumoh 
Aneuk peurumoh pih hareum nikah 
Meu ka siteuboh majih ngon gata 
Meu gohlom teuma nyan jeut tanikah 

Lom pih peurumoh aneuk droe gata 
Lom adoe ngon a han jeut tanikah 
Han jeut peusapat adoe deungon a 
Meulengkan nyang ka masa nyang sudah 


Teuma cit Tuhan Maha Pengampon 
Geumaseh Tuhan pih han ban peugah 
Meunan pih hareum inong gop laen 
Han jeut meukawen atra nyan salah 

Meulengkan namiet nyang milek gata 
Allah Ta‘ala ka lheuh Neupeugah 
Nyang laen teuma haleu keu gata 
Meu na areuta jeut tameunikah 


Taplihara droe bek buet nyang keuji 
Peurintah Rabbi bek roh buet salah 
Ka seunang gala tajok jculamee 
Nyan cit peureulee Neuyue le Allah 


Meu ka jeulamee tajok le gata 
Meunyo jih suka jibri seudeukah 
Mcunyo karila bandua gata 
Tidak mengapa Neukheun le Allah 

Tuhan Neuteupue sigala rupa 
Lorn bijaksana areh sileupah 
Meunyo cit gata kureueng beulanja 
Inong merdeka han ek tanikah 

Jeut lameukawen hamba sahaya 
Inong nyang muda iman keu Allah 
Tuhan Neuteupue dum iman gata 
Agam ngon dara Neuteupue sudah 


Talake izin bak nyang po hamba 
Tabayeu lanja jeulamee murah 
Teuma inong nyan taeu nyang suci 
Bek na buet keuji dilua nikah 


Bek na jimeungon ngon agam laen 
Nyan tameukawen bek jeut keu susah 
Meu ka meukawen jipubuet keuji 
Hukom beu tabri keu jih bek salah 


Siteungoh hukom inong merdeka 
Allah Ta'ala meunan Neupeugah 
Kawen ngon namiet keu soe nyang takot 
Bek roh jiturot napsu seurakah 


Meunyo tasaba nyan leubeh got that 
Napsu taikat be-be nyang mudah 
Teuma cit Tuhan Malta Pengampon 
Lagi pih Tuhan Maha Pemurah 


Meukeusud Tuhan Neumeung peunyata 
Keu bandum gata dum hukom Allah 
Lorn Neupeutunyok keu gata jalan 
Lagee dileekon Neubri peurintah 




Ureueng nyang dilee dum nibak gata 
Bandum ka nyata Tuhan Neupeugah 
Lorn pih di gata mangat tatobat 
Teuma Hadharat teurimong bagah 


Tuhan Neuteupue sigala rupa 
Lorn bijaksana areh that leupah 
Meukeusud Tuhan peutobat gata 
Awak nyan teuma niet jih dum salah 

Di jih peuturot dum napsu hawa 
Ji meungba gata singet sileupah 
Jimeung peupaleng gata bak sisat 
Di Tuhan meuhat Neumeung peumudah 




Neuepeuphui gata dalam atoran 
Sabab dum insan leumoh that leupah 
Wahe dum ureueng nyang ka meuiman 
Areuta rakan bek taseurakah 






Areuta rakan nyang kon hak gata 
Nyan bateu raya areuta salah 
Meulengkan nyang jeut tameuniaga 
Suka ngon suka bloe peubloe mudah 


Lorn pih bek sagai tapoh droe gata 
Di Tuhan gata Neugaseh leupah 
Nyang pubuet meunan deungon elanya 
Lorn musoh teuma di jih ngon Allah 




Kamoe peulopjih dalam nuraka 
Atra nyan teuma leupah that mudah 
Meunyo bak Tuhan buet nyan mudah that 
Meu tatem meuhat gata pih leupah 


Tatem peujioh dum dacha raya 
Nyang Neutham gata buet nyan le Allah 
Nyan Kamoe teuboh dum salah gata 
Dudoe roh gata lam teumpat indah 


Meuboh bak teumpat nyang that mulia 
Sinan keuh gata teuma meukeubah 
Bek na tacita peue nyang ka Neubri 
Uleh Ilahi areuta nyang mewah 




Neubri karonya keu rakan gata 
Sang-sang di gata tinggai di bawah 
Di ureueng agam cit na bahgian 
Nyang that sipadan ban laku payah 




Keu ureueng inong pih na bahgian 
Nyan pih cit saban ban laku payah 
Ban nyang usaha meunan meuteumee 
Teuma talakee karonya Allah 

Bandum peukara Tuhan Neuteupue 
Hana meusapeue pih na meuilah 
Areuta ma-ktf kawom keurabat 
Na po jih meuhat nyang ka geukeubah 


Meunan pih ureueng sumpah seutia 
Dilee ngon gata tajok napakah 
Bandum nyan Tuhan cit jeut keu saksi 
Bandum beu tabri bek na meuilah 


Ureueng nyang agam jeut keu peumimpin 
Keu ureueng inong bek na meusalah 
Tuhan peuleubeh teuma ureuengnyan 
Lagi pih gopnyan mita napakah 




Sabab nyan ureueng inong nyang saleh 
Ta‘at that leubeh lagee peurintah 
Bah that beu lakoe hana di rumoh 
Plihara beu jroh peue nyang geukeubah 


Inong nyang taeu sang darohaka 
Nasehat gata dilee tapeugah 
Teuma tatinggai bek taeh sapat 
Meunyo nasehat han jitem ubah 


Teuma jeut tapoh meunyo bit batat 
Meunyo ka teupat bek le tamarah 
Bek mita jalan peusaket ate 
Meunyo hana le sipheut jih salah 


Keubit cit Tuhan Maha Manyang that 
Maha Raya that hana ek peugah 
Meunyo ka pake lakoe ngon binoe 
Beu na dua droe ureueng peuteupat 






Sidroe blah lakoe sidroe blah binoe 
Mupakat jinoe peue-peue nyang salah 
Meunyo bandua meunapsu keu got 
Tuhan Hadharat Neubri hidayah 


Keubit roe Tuhan Neuteupue that-that 
Dumpeue Neutupat ‘eleumee luah 
36. Taseumah Allah bek peucharikat 

Barangpeue meuhat han sa ngon Allah 

Keu ma ngon ayah pubuet nyang jroh that 
Kawom keurabat pih bek meuilah 
Laen nibak nyan keu aneuk yatim 
Ngon ureueng gasien beu got tapapah 


Jiranteuh nyang toe jiran nyang jioh 
Beu got tapeupoh bek na meuilah 
Rakan sahbat ngon ureueng meudagang 
Budak beulian pih bek meuilah 


Han gaseh Tuhan soe nyang teukabo 
Soe nyang cot baho droejih peumeugah 
Ureueng nyang kriet that jiyue gop laen 
Beu lagee jih nyan beu kriet sileupah 




Lom jisom di jih karonya Tuhan 
Neubri keu jih nyan dilee le Allah 
Teuma keu kaphe Kamoe seudia 
Azeub nuraka hina that leupah 




Ureueng nyang jijok dumna areuta 
Kareuna riya nyan jipeuleumah 
Hana jiiman akan Hadharat 
Uroe akhirat pih jipeubeueh 


Barangsoe chetan jicok keurakan 
Nyan keuh nyang rakan jeuheut sileupah 
Boh peue ek susah meu jimeuiman 
Atra cit meunan Neuyue le Allah 




Iman keu Tuhan ngon uroe page 
Teuma bek lale jibri napakah 
Raseuki keu jih Neubri le Tuhan 
Teuma di Tuhan Neuteupue leupah 




40. Hana meubacut Tuhan elanya 

Buet got Neuganda hana ban peugah 
Lom Neubri keu jih pahla that raya 

41. Boh pakri teuma droejih jipeuglah 


Bandum na umat cit ka na saksi 
Kamoe ba Nabi utusan Allah 
Gata pih saksi ateuh ureuengnya 
Teuma uroe nyan kaphe that susah 

Awak nyang kaphe maksiet keu Rasul 
Meu geutem kabui bah lam tanoh crah 
Bah jeut keu tanoh nibak lagee nyoe 
Hana meusapeue meusom bak Allah 

Wahe dum mukmin bek taseumbahyang 
Meu gata tuan akai teuh salah 
Meu gata mabok tapreh dang puleh 
Bek roh peujaeh takheun keu Allah 


Lom bek tatamong dalam meusijid 
Meunyo meujunub gata meuhadah 
Jeut sigo lalu meunyo peureulee 
Lheuh nyan meuteuntee jak manoe bagah 




Meu gata saket got pih musaphir 
Meunyo hana ie tatayammom bagah 
Atawa gata tajak u kakoh 
Got pih taseuntoh kulet sinyak jih 


Taseuntoh inong teuma hana ie 
Nyang nyan hana peue tatayammom bagah 
Dhoi tanoh nyang got tasampoh muka 
Ngon jaroe gata pih banduablah 


Sipheuet peumeu'ah ngon Neupeuampon 
Nyan sipheut Tuhan Maha Pemurah 
Hana roe taeu dum ahli kitab 
Jijak bloe sisat jipubuet salah 




Napsu jih gata jimeung peusisat 
Bak jalan teupat bek roh talangkah 
Tuhan Neuturi dum musoh gata 
Teuma di gata waliteuh Allah 




Tuhan keu wali nyang tulong gata 
Sep ngon nyan saja han peue tatamah 
46. Nyan keuh Yahudi nyang balek ayat 
Kon le bak teumpat di jih jipinah 




Jikheun lom di jih ka kamoe deunge 
Han kamoe pakoe teuma jibantah 
Boh hai tadeunge han deuh tadeunge 
Lagee sipungo narit jipeugah 

Jikheun raina lidah jigulong 
Jitop jisirong agama Allah 
Adak meu jikheun ka kamoe deunge 
Ka kamoe peunge ta‘at keu Allah 




Neudeunge Neungieng akan hai kamoe 
Adak meu meunoe leubeh that ceudah 
Leubeh that beutoi nyang meunan keu jih 
Teutapi di jih ka laknat Allah 


Sabab jikaphe han jimeuiman 
Nyang na meuiman cit nit that leupah 
Hai ahli kitab jak leh meuiman 
Nyang Kamoe peutren taiman bagah 

Cit geupeubeuna peue nyang bak gata 
Bek le chok gata iman keu Allah 
Yoh gohlom Kamoe sampoh dum muka 
Kamoe peugisa bak rhueng teuh leupah 


Yoh goh meulaknat keu bandum gata 
Lagee peue nyang ka meulaknat sudah 
Lagee nyang lingkeu keu uroe Sabtu 
Cit keunong laju meunyo buet Allah 




Han Neupeuampon uleh Hadharat 
Tapeucharikat laen ngon Allah 
Dacha nyang laen bandum na ampon 
Soe nyang h‘eut Tuhan Neuampon bagah 


Nyang peucharikat laen ngon Tuhan 
Sulet hanaban di jih jipeugah 
Jimita dacha nyang raya that-that 
Hana le ubat raya that salah 


Hana roe taeu awak nyang peugleh 
Droejih beureuseh meunan jipeugah 
Tuhan Neupeugleh teuma barangsoe 
Ri nyang meuh'eut Droeneuh nyang tan salah 




Teuma di Tuhan han peue takira 
Han Neuelanya jih meuube seupah 
Takalon pakri jipeuna-peuna 
Cit that duseuta jikheun keu Allah 

Ka keuh sep ngon nyan di jih meudacha 
Ka trang ngon nyata raya that salah 
Kon na roe taeu dum ahli kitab 
Jiiman that-that di jih nyang salah ? 




Patong ngon chetan di jih jiiman 
Jipeugah bak ngon lom kaphe jadah 
Leubeh that teupat jalan sikaphe 
Mukmin hana le ka sisat leupah 


52. Ka keuh Neulaknat jih nyan le Tuhan 
Hana soe tulong bak laknat Allah 

53. Sangkira geujok keu jih keurajeun 
Meuube kumeun hana phaedah 

Sapeue han jibri keu ureueng laen 
Peue dengki jih nyan karonya Allah ? 
Sabab Tuhan bri keu ureueng laen 
Kon keu jih mantong beu le sileupah 


Teuma di Kamoe keu biek Ibrahim 
Kamoe bri mantong kitab hikeumah 
Hikeumah lom ngon keurajeun raya 
Nyang ladom teuma jiiman bagah 




Nyang ladom jitham han jibri iman 
Di jih jahannam teumpat geukeubah 
Awak nyang kaphe keu ayat Kamoe 
Teumpat jih dudoe nuraka juah 


‘Oh masak kuletjih lam nuraka 
Nyang laen sigra meugantoe bagah 
Mangat jirasa pakriban azeub 
Bek sang mangat that jipubuet salah 


Keubit cit Tuhan Maha Perkasa 
Ngon bijaksana areh that leupah 
Ureueng meuiman ngon buet geuh pih got 
Kamoe bri teumpat churuga indah 




le krueng dum ile di yup churuga 
Sipanyang masa sinan geukeubah 
Judo nyang suci dum na di sinan 
Keukai di sinan han le meuminah 

Kamoe peutamong bak teumpat nyaman 
Teudoh ngon teunang hana peue peugah 
Neuyue bak gata uleh Hadharat 
Amanah beu that beu got tapapah 

Tapeutroh laju bak ureueng po hak 
Bek na meusikrak pih nyang meusalah 
Watee tahukom beu ade that-that 
Bek jeut meularat keu ureueng siblah 


Tuhan peureunoe bak gata meuhat 
Nyan keuh nasehat leupah that ceudah 
Tuhan Neudeunge lom pih Neukalon 
Sabe barangjan hana tom salah 




Hai ureueng mukmin ta‘at keu Tuhan 
Ngon Rasul Tuhan bek na meuilah 
Lom keu peumimpin lam kawan gata 
Teuma meunyo na hai nyang meusalah 




Hana sapeuekheun kadang di gata 
Ka roh meudawa bak masaalah 
Tapeuwoe laju keudeh bak Tuhan 
Ngon Rasul Tuhan bek na meuilah 


Meunyo na gata iman keu Tuhan 
Lom tameuiman peue nyang Neupeugah 
Tapateh akan uroe akhirat 
Nyan nyang leubeh got hana meusalah 


Leubeh got tawoe bandum bak Tuhan 
Meunyo na meunan han sagai salah 
Hana roe taeu jikheun meuiman 
Peue nyang Neupeutron Kitab le Allah 

Got nyang Neupeutron keunan bak gata 
Got pih peue nyang ka masa nyang sudah 
Narit nyan di jih di babah mantong 
Padahai hukom di jih ka salah 


Jijak meuhukom ubak beurhala 
Allah Ta‘ala di jih jikeubah 
Ka Neuyue kaphe bak jih atranyan 
Bek kajak keunan buet nyan that salah 

Teuma di chetan cit galak jih that 
Jimeung peusisat beu jioh leupah 
‘Oh geukheun bak jih keunoe hai rakan 
Bak nyang Neupeutron uleh Potallah 

Keunoe hai tajak bak Rasul Tuhan 
Munaphek laen teuma jipeugah 
Awak munaphek jikheun bek kajak 
Bek that kasimak peue nyang jipeugah 




Boh pakri teuma ‘oh teuka bala 
‘Oh watee teuka bak jih musibah 
Sabab buet droejih nyang jiusaha 
Neubri treuk bala keu jih le Allah 


Watee nyan jijak treuk ubak gata 
Jikheun le sigra ngon jimeusumpah 
Demi Allah tan meukeusud laen 
Kamoe peugah nyan ngon niet jroh leupah 


Napsu keu damee bek roh meudawa 
63. Suletjih raya Neukheun le Allah 
Tuhan Neuteupue dalam atejih 
Narit majeulih hanya di babah 




Bek that tadeungo peue nyang jikheun nyan 
Nasehat mantong keu jih tapeugah 
Narit nyang mangat mesra lam ate 
Kadang ek han le jipubuet salah 




Teuma di Kamoe meukirem Rasul 
Mangat takabui peue nyang geupeugah 
Tata‘at gopnyan ngon izin Tuhan 
Bek na bantahan peue nyang peurintah 


Adak meujitem jijak bak gata 
Lheuh jielanya droejih ka salah 
Jilakee ampon teuma bak Tuhan 
Di Rasul Tuhan pih geupeumeu‘ah 


Geulakee ampon keu jih le Rasul 
Teuntee Neukabui teuma le Allah 
Cit jieu Tuhan teurimong tobat 
Keubit Hadharat Maha Pemurah 

Demi Po gata teuma awaknyan 
Hana meuiman di jih keu Allah 
Meu gohlom jijak keunan bak gata 
Jijak peunyata droejih ka salah 

Jijak tanyong lorn hukom bak gata 
Di jih ka dawa meubantah-bantah 
Peue nyang tahukom pih jiteurimong 
Bandum cit keunong hana nyang salah 

Teuma sangkira meukheun le Kamoe 
Tapoh droe jinoe Neuyue le Allah 
Atawa teubiet dari nanggroe nyoe 
Han roe di jih nyoe turot peurintah 


Sidroe duadroe nyang na tem turot 
Laen u likot bandum jilangkah 
Adak meujitem turot nasehat 
Teuntee cit got that keu jih Neubalah 


Teutap ngon iman meutamah kuat 
Pahla raya that Kamoe bri bagah 
Kamoe peutunyok keu jih lom meuhat 
Jalan nyang teupat nyang jroh sileupah 




Teuma barangsoe ta‘at keu Tuhan 
Ngon Rasul Tuhan pih han jibantah 
Ureueng nyan teuma Kamoe peusapat 
Uroe akhirat ngon Nabiyullah 


Lom ngon shiddiqin ngon ureueng chahid 
Lom ureueng nyang bit saleh sileupah 
Bandum ureueng got rakan ureuengnyan 
Karonya Tuhan seunang that leupah 




Cukop ngon Tuhan nyang that Neuteupue 
Hana meusapeue pih na meuilah 
Hai ureueng mukmin meukeumah beu got 
Kaphe taseutot bek tabri leupah 




Bagi pasukan got pih meusapat 
Ate beu teutap bek na meupisah 
Na nyang peutrep-trep lam kawan gata 
Jipreh-preh gata keunong musibah 

Watee nyan jikheun ka Neubri nikmat 
Uleh Hadharat keu Ion Neupeuglah 
Hana roh chahid sajan ureuengnyan 
Adak kon meunan tan le aruwah 


Sangkira gata karonya Tuhan 
Meunang dalam prang tawoe dum gagah 
Hana meugaseh sang jih ngon gata 
Jikheun le sigra meunoe jipeugah 


/,»/. 'f • fS* . C /l 


Pakon han roh Ion sajan ureuengnyan 
Mangat roh meunang bahgia leupah 
Soe nyang tem peubloe udep lam donya 
Akhirat teuma jitueng keu upah 

Beudoh jak meuprang soe nyang tem meunan 
Beudoh jak meuprang bak jalan Allah 
Soe nyang jak meuprang chahid got meunang 
Pahla ureueng nyan raya that leupah 


Pakon han tatem roe tajak meuprang 
Tapeutheun jalan agama Allah 
Ureueng nyang leumoh inong ngon agam 
Aneukmiet sajan di dalam susah 




Bandum meudu'a wahe Po kamoe 
Lalem that sinoe ureueng peurintah 
Bahle meuteubiet dalam nanggroe nyoe 
Peuteubiet kamoe wahe ya Allah 


Droeneuh keuh sidroe nyang wali kamoe 
Nyang tulong kamoe Droeneuh ya Allah 
Ureueng meuiman meuprang keu Tuhan 
Di kaphe meuprang keu jalan salah 

Di kaphe meuprang peutheun beurhala 
Rakanjih teuma chetan seurakah 
Beudoh tajak prang dum rakan chetan 
Teumipee chetan leumoh sileupah 




Kon na roe taeu awak nyang geukheun 
Jaroe teuh tatheun bek bagah-bagah 
Bek that takarat gata jak meuprang 
Tajak seumbahyang tabri seudeukah 

Seudeukah wajeb tajakboh dilee 
‘Oh ka meuteuntee teuma geupeugah 
'Oh ka geupeugah ka wajeb meuprang 
Teumakot han ban saboh kaphilah 




Yo jih keu ureueng lagee keu Tuhan 
Leubeh nibak nyan teumakot leupah 
Jikheun lorn teuma wahe Po kamoe 
Pakon roe keunoe Neuyue meulangkah 


Keu peue bak kamoe Neuyue jak meuprang 
Leupah that rijang Neuyue peurintah 
Neupeupreh siat hana peue that trep 
Meupiyoh siblet bek bagah-bagah 


Takheun lam donya seunang cit siat 
Uroe akhirat leubeh that indah 
Seunang that sideh keu soe nyang takwa 
Han geuelanya teuh meuube seupah 


Barangho tajak meuteumee mate 
Bah lam kutagle tapeukong leupah 
Meunyoe awak nyan meuteumee nyang got 
Jikheun nyoe keubit teuka bak Allah 

Meunyo hana got ubak jih teuka 
Jipeugah gata laju nyang salah 
Takheun bandum nyan teuka bak Tuhan 
Pakon jih meunan jahe sileupah 


Pakon roe meunan alah hai kawom 
Rap-rap han meuphom peue nyang tapeugah 
Peue-peue nyang keunong bak gata nyang got 
Atra nyan meuhat sideh bak Allah 

Meunyo bak gata keunong hana got 
Nyan gata meuhat bak droe teuh salah 
Ka Kamoe kirem gata keu Rasul 
Mangat jikabui le soe meutuah 


Sep sidroe Tuhan mantong keu saksi 
Nyang pateh Nabi nyan nyang meutuah 
Nyang pateh Rasul jipateh Tuhan 
Teuma nyang han tern ka keuh jih salah 

Teuma di Kamoe meukirem gata 
Kon meuyue jaga jih nyan nyang salah 
Jikheun jita'at jipateh gata 
‘Oh troh uluwa laen jipeugah 

‘Oh watee malam jipeugot komplot 
Jikheun hana got nyang gata peugah 
Tuhan Neutuleh peue nyang jipeugot 
Bek that taseutot tapaleng bagah 


Bak Tuhan mantong gata peujok droe 
Teumpat peujok droe sep sidroe Allah 
Hana jitilek peue lam Qur’an 
Meu kon bak Tuhan teuntee le salah 




Meu kon atra nyan asai bak Tuhan 
Cit macam-macam taeu ikhtilaph 
‘Oh troh beurita bak jih ka aman 
Mukmin ka meunang dalam prang bicah 




Got pih teumakot haba ka talo 
Jiteubiet laju jak pcugah-peugah 
Adak nyang jijak keudeh bak Nabi 
Got pih bak ahli jitanyong kisah 


Teuntee jiteumeung haba nyang beuna 
Hana chok teuma beurita nyang sah 
Adak kon rahmat karonya Tuhan 
Keu gata tuan teuntee that payah 


Teuntee taikot chetan ceulaka 
Padum droe saja nyang ikot Allah 
Teuma tameuprang bak jalan Tuhan 
Nyan keuwajiban Neuyue le Allah 




Hana Neupeubrat teuma bak gata 
Ube kuasa kon brat that leupah 
Soe nyang meuiman teuma tamaba 
Nyang tan kuasa bek tapeurintah 


Peue roe di Tuhan Neutham kreuh kaphe 
Han ek roe ase niet jih nyang salah 
Leubeh kreuh Tuhan nibak awaknyan 
Teuga that Tuhan hana peue peugah 




85. Soe-soe nyang lakee chupheu‘at nyang got 
Meuteumeung nyang got di jih Neubalah 
Soe-soe nyang lakee keu buet nyang jeuheut 
Droejih cit meuhat dudoe nyang susah 

Ateuh barangpeue Tuhan kuasa 
Ban nyang usaha meunan Neubalah 

86. ‘Oh geuhonnat gata ngon saleum 
Tajaweub rijang beu leubeh indah 

Got pih tabalah ban laku geuba 
Bandum Neukira cit nyan le Allah 

87. Allah tan laen meu kon Droeneuhnyan 
Bandum kon Tuhan nyang bukon Allah 

Bandum na gata cit Neupeusapat 
Uroe kiamat sinan Neubalah 
Hana peue tachok uroe kiamat 
Tuhan beuna that peue nyang Neupeugah 

Soe teuma laen nyang leubeh beuna 
Nyang bit-bit beuna cit narit Allah 

88. Pakon di gata dua peureute 
Bak taseumike keu awak salah 

Awak munaphek cit ka jikaphe 
Iman hana le Neubri le Allah 
Usaha droejih galak keu sisat 
Pakon napsu that tabri hidayah 

Napsu tatunyok awak nyang sisat 
Uleh Hadharat ka Neupeusalah 
Meunyo di Tuhan ka Neupeusisat 
Hana le teumpat keu jih Neukeubah 

89. Meunapsu di jih gata takaphe 
Lagee jih kaphe saban that leupah 
Teuma bek tacok jih nyan keu wali 
Gata jitaki han jihijeurah 

Han jijak di jih bak jalan Tuhan 
Meunyo jipaleng tadrop jih bagah 
Tapoh beumate pat nyang tateumee 
Meunan meuteuntee Neuyue le Allah 

Bek cok keu wall nyang tulong gata 
Sabab ka nyata jih nyan that salah 
90. Meulengkan awak nyang jak meulindong 
Keudeh bak kawom nyang mu ‘ahadah 

Kawom nyang ka lheuh janji ngon gata 
‘Akad seutia dame sileupah 
Atawa awak nyang jak bak gata 
Nyang dalam dada jih tan meusalah 

Han jitem meuprang di jih ngon gata 
Kawom jih teuma pih han meusiblah 
Padahai meunyo na kheundak Tuhan 
Gata ek jiprang bandum jigagah 

Teuma nyoe di jih jidong diluwa 
Han jiprang gata jipubuet salah 
Di jih meudame gata jipadan 
Nyan hana jalan jih tapeusalah 




Tuhan han Neubri jih taelanya 
Nyang laen teuma saboh kaphilah 
Di kaphilah nyoe napsu keu aman 
Teumakot jih nyan keu bandua blah 

Aman bak gata ngon bak kawom jih 
Bandua di jih napsu peusiblah 
Watee jimaba woe jih bak kaphe 
Seunang that ate jikaphe bagah 




Awak nyan meu han jidong diluwa 
Dame ngon gata pih tan jipeugah 
Han jitheun jaroe jih ateuh gata 
Nyan musoh gata jih bek takeubah 

Tadrop ngon tapoh pat nyang tateumee 
Bandum jih teuntee ek tapeurintah 
Kamoe bri jih nyan bandum keu gata 
Ek takuasa jih bek takeubah 

92. Han roe jeut geupoh le ureueng mukmin 
Mukmin nyang laen meu kon roh salah 
Meunyo roh salah hana geusaja 
Nyan peumerdeka saboh raqabah 

Namiet nyang mukmin tamah ngon sayeum 
Geujakjok rijang le ureueng salah 
Geujok bak wareh ureueng nyang geupoh 
Geupeujok ngon jroh bek na meuilah 


Meulengkan wareh han jitueng bela 
Ka keuh jikira nyan keu seudeukah 
Meunyo nyang geupoh nyan kawom musoh 
Tapi jih karoh iman keu Allah 


Nyan peumerdeka namiet nyang mukmin 
Teuma nyang laen jinoe geupeugah 
Meunyo jih kawom janji seutia 
Di jih ngon gata na mu'ahadah 


Nyan keu warehjih beu tabri sayeum 
Teuma tamah lorn saboh raqabah 
Namiet nyang mukmin jipeumerdeka 
Meu han ek peuna gantoe ngon payah 


Payah puasa nyan keu geulantoc 
Dua buleun roe han jeut jikeubah 
Bandua buleun meuturot-turot 
Meunan jitobat di jih bak Allah 


Bandum Neuteupue Allah Ta'ala 
Lorn bijaksana areh that leupah 
Soe nyang jisaja jipoh gop laen 
Ureueng meuiman keupada Allah 


Beunalah keu jih apui jahannam 
Keukai di sinan beungeh that Allah 
Muruka Tuhan jih nyan Neulaknat 
Lorn Neubri azeub raya sileupah 




Wahe dum ureueng nyang ka meuiman 
‘Oh tajak meuprang bak jalan Allah 
Soe nyang bri saleum sinan keu gata 
Beu na takira peue nyang jipeugah 


Bek takheun kon kah ureueng meuiman 
Napsu keu barang takeumeung rampah 
Napsu areuta udep lam donya 
Ka taelanya ureueng tan salah 

Jch pat bak Tuhan le that rampasan 
Gata pih meunan masa nyang sudah 
Teurna keu gata Tuhan bri nikmat 
Nyang jeut seulamat hana roh salah 


Sabab nyan beu na takira-kira 
Tatilek nyata mangat bek salah 
Peue nyang tapubuet Tuhan Neuteupue 
Hana meusapeue pih na meuilah 


Hana roe saban ureueng duek mantong 
Ngon ureueng meuprang bak jalan Allah 
Dum ureueng mukmin nyang hana ‘uzor 
Hana meusaho deungon kaphilah 




Kaphiiah jiliad pane ek saban 
Harta ngon nyawong geujok keu Allah 
Tuhan peuleubeh teuma ureuengnyan 
Nibak nyang laen saboh darajah 


Jihad ngon harta jihad ngon nyawong 
Ngon nyang duek mantong han saban tuah 
Teuma di Tuhan ka Neumeujanji 
Keu bandum Neubri nyang jroh Neubalah 


Teuma nyang leubeh keu ureueng jihad 
Pahla raya that Neubri le Allah 
Pangkat pih le that ampon ngon rahmat 
Ureueng nyan meuhat geunaseh Allah 


Teuma cit Tuhan Maha Pengampon 
Laen nibak nyan geumaseh leupah 
Malaikat troh bak ureueng lalem 
Teuma geutanyong pakon dum di kah 




Jijaweub kamoe ureueng leumoh that 
Hana le kuat di bumoe that 
Teuma lorn geukheun le malaikat 
Bumoe Hadharat kon that-that luah 


Pakon han kajak barangho laen 
Sabab di Tuhan Neuyue hijeurah 
Teumpat awak nyan teuma jahannam 
Jeuheut that sinan teumpat geukeubah 





98. Meulengkan ureueng nyang keubit leumoh 
Seupot got beungoh hana ek hilah 
Agam ngon inong got pih aneuk miet 

Cit la‘eh keubit jalan tan leumah 

99. Teuma ureueng nyan pulang bak Tuhan 
Mudah-mudahan Tuhan Peumeu‘ah 
Maha Peumeu'ah cit sidroe Tuhan 
Maha pengampon cit sidroe Allah 

100. Soe nyang hijeurah bak jalan Tuhan 
Cit leumah jalan mita napakah 
Luah that jalan teumpat usaha 
Han sia-sia soe nyang hijeurah 

Taniet hijeurah teubiet di rumoh 
Ate beu peunoh karena Allah 
Lorn pih hijeurah karena rasul 
Nyan cit Neukabui niet teuh le Allah 

Sangkira mate bak jak usaha 
Meuteumeung pahla Neubri le Allah 
Keubit cit Tuhan Maha Pengampon 
Laen nibak nyan Maha Pemurah 

101. Meunyo cit gata ureueng musaphir 
Mita raseuki di bumoe Allah 

Nyan jeut tapeu'et seumbahyang gata 
Takot jiteuka kaphe seurakah 

Takot jiteugom u ateuh gata 
Musoh that nyata sikaphe jadah 

102. Meu gata rame keumeung seumbahyang 
Saboh rombongan tayue dong bagah 

Pubuet seumbahyang sigo ngon gata 
Teuma seunjata bek roh jikeubah 
‘Oh lheuh jisujud saboh raka‘at 
U likot ligat keudeh jilangkah 

Rombongan laen teuma seumbahyang 
Seunjata sajan pih bek jikeubah 
Meujaga sabe meugantoe-gantoe 
Seumbahyang meunoe cit tapeurintah 

Di kaphe jipreh-preh silap gata 
Jicok seunjata deungon blah bicah 
U ateuh gata jiteugom laju 
Na bek tateumeung meubuot langkah 

Jan na halangan umpama ujeun 
Saket pih meunan tacok keu ilah 
Nyan jeut takeubah siat seunjata 
Tajaga-jaga beu got that leupah 

Teuma di Tuhan ka Neuseudia 
Azeub that hina keu kaphe jadah 

103. Teuma meu ka lheuh dum taseumbahyang 
Taingat Tuhan bek sagai salah 

Tadong got taduek got watee taeh 
Ate lam meuceh taingat Allah 
Meunyo ka aman gata ka teunang 
Pubuet seumbahyang lagee sot bagah 

Keubit seumbahyang perlee that-that 
Mukmin dum meuhat han jeut jikeubah 
Bek sagai tinggai bak jeut-jeut watee 
Ka lheuh meuteuntee bandum geupeugah 

104. Bek meunyuem leumohbak talet musoh 
Bandum taparoh kaphe seurakah 
Meunyo di gata tatunyum saket 

Di jih pih saket that apoh-apah 

Teuma di gata na peue taharap 
Janji Hadharat ka lheuh Neukeubah 
Di kaphe teuma hana jiharap 
Di jih ka nekad jipubuet salah 

Teuma Neuteupue Allah Ta‘ala 
Ngon bijaksana Neuh han ban peugah 

105. Ka Kamoe peutron kitab keu gata 
Deungon sibeuna kon na meusalah 

Mangat tahukom dum manusia 
Lagee peue nyang ka Tuhan peurintah 
Teuma bek gata blah soe khianat 
Lawanjih meuhat ureueng tan salah 

Talakee ampon teuma bak Tuhan 
Tuhan Pengampon lom that Pemurah 
Ureueng khianat keu droejih teuma 
Bek tameudawa meubantah-bantah 


© Uil ’■ 'f © 


0 Ujtlj ':$> j 


Soe nyang khianat jipubuet dacha 
Hana Neusuka jih nyan le Allah 
Jisom droe di jih bak manusia 
Han meusom teuma jih nyan bak Allah 




Tuhan sajan jih cit bak malam nyan 
Watee awak nyan meupeugah-pcugah 
Narit jipeugah nyang hana patot 
Narit nyang karot han galak Allah 


Peue nyang jih pubuet Tuhan Neuteupue 
Hana meusapeue pih na meuilah 
Nyan kon gata dum ka tameudawa 
Takeumeung bela awak nyang salah 




Di jih galak that keuudep donya 
Peue ek tabila jih dikeu Allah 
Uroe kiamat cit hukom Tuhan 
Teuma awak nyan soe keumeung peuglah 


Barangsoe teuma nyang pubuet jeuhuet 
Droejih lalem that jipubuet salah 
Jielanya droe sinoe di donya 
Jilakee teuma ampon bak Allah 




Cit jieu Tuhan Maha Pengampon 
Lagi pih Tuhan Maha Pemurah 
Barangkasoe pih nyang pubuet dacha 
Meularat teuma cit droejih salah 

Bandum Neuteupue Allah Ta'ala 
Lom bijaksana areh that leupah 
Teuma barangsoe jeuheut keurija 
Atawa dacha jipubuet salah 




Teuma jitudoh ureueng nyang teupat 
Jipeugah meuhat gopnyan nyang salah 
Nyan ka jipeuna narit sulet that 
Dacha raya that di jih bak Allah 

113. Adak meu hana karonya Tuhan 

Ngon rahmat Tuhan nyang le sileupah 
Bandum atra nyan Neubri keu gata 
Adak han cit ka gata roh salah 

Saboh golongan nibak awaknyan 
Ka jiniet yoh nyan jimeung peusalah 
Jimeung peusisat le jih dum gata 
Teuma droejih ka nyang keunong geutah 

Droe keudroe jih nyan nyang jipeusisat 
Keu gata meuhat han sapeue salah 
Teuma Neupeutron keu gata kitab 
Deungon hikeumat Neubri le Allah 


Lom Neupeureunoe gata barangpeue 
Nyang goh tateupue masa nyang sudah 
Karonya Tuhan Neubri keu gata 
Leupah that raya hana ban peugah 


1 14. Hana roe nyang got nyang jimeus‘ah-s‘ah 
Hana nyang leumah laen bak salah 
Meulengkan ureueng nyang s‘ah buet nyang got 
Geuyue beu le that tabri seudeukah 






Geuyue lom pubuet nyang keubajikan 
Ngon perdamaian bek meuparikah 
Soe nyang pubuet nyan karena Tuhan 
Pahla keu jih nyan raya that leupah 


Akan Kamoe bri pahla raya that 
Uleh Hadharat meunan Neupeugah 
115. Soe-soe nyang teuntang keu Rasul Tuhan 
Padahai ka trang beuna risalah 

Ka trang jiteupue atra nyan beuna 
Jiikot teuma jalan nyang salah 
Han jitueng jalan ureueng meuiman 
Kamoe bri jih nyan peue jipeurintah 




Teuma meunyo ka cukop jih seunang 
Dalam jahannam Kamoe tiek bagah 
Teumpat paleng brok nyan keuh jahannam 
Jeut keu makanan nuraka juah 

Han Neupeuampon uleh Hadharat 
Tapeucharikat laen ngon Allah 
Dacha nyang laen bandum Neuampon 
Soe nyang h‘eut Tuhan Neuampon bagah 




Nyang peucharikat laen ngon Tuhan 
Sisat that jih nyan jioh sileupah 
Nyang jiseumah nyan inong berhala 
Chetan ceulaka nyang peugot ulah 




Cit kon peue laen nyang jiseumah nyan 
Bandum buet chetan nyang laknat Allah 
118. Cit ka Neulaknat jih nyan le Tuhan 
Jikheun meunoe ban teuma jipeugah 




Lon cok hamba Droeneuh wahe Tuhan 
Saboh bagian nyang ek Ion papah 
Deungon izin Droeneuh hai Hadharat 
Lon meungpeusisat jih nyan bak salah 




Lon meungpeuleumah dum angan-angan 
Bek jijak keunan bak jalan Allah 
Lon yue koh bak jih geulinyueng unta 
Jipubuet sigra hana meuubah 


Keubeu ngon leumo kameng keubiri 
Meunan cit lagi geulinyueng jiplah 
Lon yue ubah dum peuneujeut Tuhan 
Jipubuet rijang hana meuilah 


Teuma barangsoe jipeujeut chetan 
Keu wali jih nyan rugoe that leupah 
Cit jimeujanji dum macam-macam 
Ngon angan-angan dum jipeuleumah 




Chetan meujanji cit han jeut tamat 
Jitipee meuhat peue nyang jipeugah 
121. Teumpat awak nyan meuhat jahannam 
Geutiek dum keunan lam apui mirah 

Hana le jalan teubiet di sinan 
122. Ureueng meuiman teuma meutuah 
Lom pih geupubuet amai nyang saleh 
Kamoe bri leubeh teumpat nyang indah 

Kamoe peutamong dal am churuga 
Di yup churuga ie krueng dum boh bah 
Keukai geuh sinan silama-lama 
Janji sibeuna Neubri le Allah 




Soe teuma laen nyang leubeh beuna 
Meunyo kon teuma narit Potallah 
Kon ban taangan le bandum gata 
Bandum hana sa meukeusud Allah 




Kon ban jiangan le ahli kitab 
Nyang pubuet jeuheut meuhat Neubalah 
Hana walijih hana soe tulong 
Hana nyang laen meunyo kon Allah 


Teuma barangsoe jipubuet buet got 
Iman pih kuat di jih keu Allah 
Agam ngon inong bandum pih saban 
Tamong u dalam churuga indah 




Han geuelanya jih pih meubacut 
Soe nyang leubeh got tacuba peugah 
Na nyang leubeh got dalam agama 
Nibak soe nyang na harap keu Allah 

Jihadap muka sabe bak Tuhan 
Peujok droe keunan nyang got sileupah 
Lorn pih jiikot agama nenek 
Ibrahim Nabi nyang gleh that leupah 


Nabi Ibrahim Neucok le Tuhan 
Neutueng keu rakan ureueng meutuah 
Dum asoe langet ngon asoe bumoe 
Bandum atranyoe milek Potallah 




Teuma di Tuhan dumpeue Neuteupue 
Hana meusapeue pih na meuilah 
127. Jitanyong hukom teuma bak gata 
Teuntang wanita pakriban ulah 




Takheun bak Tuhan hukom nyan cit na 
Cit jeut tabaca lam kitab Allah 
Yatim wanita nyang hana tabri 
Peue nyang Neuyue bri keu jih le Allah 

Meunapsu gata meukawen ngon jih 
Hana Majeulih tatheun napakah 
Meunan pih aneuk nyang leumoh-leumoh 
Bek tapeusingoh tahiroe bagah 




Keu aneuk yatim gata beu ade 
Meunan keuh sabe Neuyue le Allah 
Tapubuet nyang got ngon niet beu jroh that 
Neuteupue that-that bandum le Allah 


Meunyo wanita takot keu lakoe 
Jih sabe paloe jipubuet salah 
Got pih teumakot lakoe han jiwoe 
Tinggai jih sidroe di dalam susah 

Nyan jimeudame jih nyan bandua 
Meurela-rela kadang na leupah 
Beuthat lam ate han jitem rela 
Tabiat jiwa cit kriet sileupah 


Teuma meu tatem meujroh ngon takwa 
Allah Ta‘ala maklum that leupah 
Han ek taade meu le peurumoh 
Beuthat beumeh-moh tamita hilah 

Teuma bek roe brat nyang nyoe tagaseh 
Tinggai treuk nyang jeh lam apoh-apah 
Lagee taganmng kon deungon taloe 
Meunan keuh bagoe inong takeubah 


Adak meu got buet lorn tatakwa 
Allah ta‘ala Neugaseh leupah 
Keubit cit Tuhan Maha Pengampon 
Lagi pih Tuhan Maha Pemurah 


Meunyo jimeucre dua awaknyan 
Raseuki jih nyan cit na bak Allah 
Bandum raseuki ka Neuseudia 
Jih nyan bandua han jeut keu susah 




Luah that Tuhan ngon kaya raya 
Lorn bijaksana areh that leupah 
Dum asoe langet ngon asoe bumoe 
Bandum atranyoe cit milek Allah 

Ka Kamoe peusan bak ahli kitab 
Yoh dilee meuhat ka Kamoe peugah 
Yoh gohlom gata ka Kamoe peusan 
Gata pih meunan takwa keu Allah 




Meunyo takaphe nyan milek Tuhan 
Dum seukalian han ek tapeugah 
Peue nyang di langet peue nyang di bumoe 
Bandum atranyoe cit milek Allah 


Teuma cit kaya Tuhan han Padok 
Nyang hak tapujoe cit sidroe Allah 
Peue nyang di langet peue nyang di bumoe 
Bandum atranyoe cit milek Allah 




Teumpat peujok droe sep roe bak Tuhan 
Meu kheundak Tuhan gata dum sudah 
Neupinah gata hai manusia 
Neumeung peuteuka laen kaphilah 

Neugantoe gata ngon ureueng laen 
Atra nyan Tuhan kuasa leupah 
Soe nyang meunapsu keu pahla donya 
Bandua cit na sideh bak Allah 




Pahla di donya pahla akhirat 
Soe nyang meuhajat cit ka Neukeubah 
Teuma bit Tuhan Neudeungo that-that 
Dumpeue Neulihat beuna ngon salah 


Hai ureueng mukmin beu ade keubit 
Got bak tapubuet got bak tapeugah 
Meunyo cit gata tadong keu saksi 
Bek na meulisoe karena Allah 




Beuthat ateuh droe tadong keu saksi 
Got ma ngon abi pih bek meusalah 
Atawa ateuh kawom keurabat 
Bek na meuilat narit tapeugah 


Bah lawan gata ureueng nyang kaya 
Nyang le areuta hana ban peugah 
Got ureueng gasien pih bandum saban 
Dumpeue di Tuhan Neuteupue bagah 

Teuma bek gata taikot napsu 
Jiyue peulaku atra nyang salah 
Meunyo tabalek takheun nyang laen 
Got pih tapaleng han tatem peugah 


Teuma di Tuhan Neuteupue sigra 
Peue nyang buet gata beuna ngon salah 
Hai ureueng mukmin iman keu Tuhan 
Ngon Rasul Tuhan bek na meuilah 




Iman keu kitab nyang tron bak Rasul 
Bandum takabui bek roh tabantah 
Meunan pih kitab nyang ka tron dilee 
Meuiman teuntee kitab bak Allah 


Soe-soe nyang kaphe akan Hadharat 
Ngon malaikat ngon kitab Allah 
Ngon Rasul pih lom uroe akhirat 
Ureueng nyan sisat jioh sileupah 




Soe nyang meuiman lheuh nyan jikaphe 
Iman hana le bah that jipeugah 
Jimeuiman lom lheuh nyan jikaphe 
Teuma jikaphe meutamah-tamah 


Ureueng nyang meunan han Neupeuampon 
Neutunyok jalan pih han le Allah 
Bak si munaphek tapeugah siat 
Azeub peudeh that keu jih Neukeubah 




Jicok dum kaphe keu wali jih nyan 
Ureueng meuiman bandum jikeubah 
Peue jijak mita dum bak awaknyan 
Sang-sang awak nyan teuga that leupah 

Nyang teuga keubit cit sidroe Tuhan 
Dum seukalian teuga That Allah 
Ka lheuh Neupeutron bak gata ayat 
Di dalam kitab ka lheuh Neupeugah 




Meunyo tadeungo jikaphe ayat 
Ulok-ulok that jikhem meuhah-hah 
Bek taduek ngon jih di sinan sapat 
Tapreh dang teupat narit jipeugah 

Meunyo cit taduek sajan awaknyan 
Gata pih saban ka roh lam salah 
Keubit di Tuhan bak uroe page 
Munaphek kaphe keudeh Neukeubah 


Cit Neupeusapat bandua jih nyan 
Dalam jahannam nuraka juah 

141 . Jipreh-preh di jih pakriban gata 

Dalam prang raya soe nyang le tewah 




Meu gata meunang Neubri le Tuhan 
Kamoe kon sajan meunan jipeugah 
Kamoe kon sajan lam kawan gata 
Laen keunira meu gata kalah 


Meu kaphe meunang cit jikheun laju 
Kon kamoe bantu gata di bawah 
Ureueng meuiman dum hana jithee 
Kamoe peulagee mangat jih kalah 


Teuma Tuhan roe nyang hukom jih nyan 
Gata pih meunan nak meuri salah 
Uroe kiamat cit bandum meuri 
Kaphe nyang deungki han sagai leupah 


Tuhan han Neubri jalan keu kaphe 
Jimeung peumate mukmin tan salah 

142. Awak munaphek jitipee Tuhan 
Padahai Tuhan keu jih Neubalah 

Tuhan nyang tipee bandum awaknyan 
Jidong seumbahyang beue that leupah 
Jijak seumbahyang meukeusud riya 
Bak manusia jimeung peuleumah 


Hana jiingat di jih keu Tuhan 
Jiseubot Tuhan bacut sileupah 

143. Meulang-lang di jih keudeh pih han rap 
Keunoe pih han rap ate meupisah 

Lam kaphe pih kon lam mukmin pih kon 
Ka sisat meunan Neubri le Allah 
Teuma barangsoe Tuhan peusisat 
Jalan nyang teupat hana le leumah 

Hai ureueng mukmin bek tacok kaphe 
Tatueng keu wali rakan meutuah 
Sabe meuiman tatueng keu wali 
Jalan ka neubri keunan le Allah 




Meunyo sikaphe tatueng keu wali 
Nyan jeut keu dali gata ka salah 
Watee Neuhukom gata le Tuhan 
Hana alas an takeumeung bantah 




Awak munaphek dudoe ceulaka 
Punggong nuraka teumpat geukeubah 
Nyang paleng miyup lam krak nuraka 
Hana kuasa soe keumeung peuglah 


Meulengkan meunyo di jih jitobat 
Pubuet jroh meuhat han le buet salah 
Jimumat beukong bak taloe Tuhan 
Agama jih nyan keubit ikheulah 

Nyan teuma sapat ngon ureueng mukmin 
Neubri le Tuhan pahla le leupah 
Pane Neuazeub gata le Tuhan 
Meu gata meunan chuko keu Allah 




Lagi pih gata ka tameuiman 
Chuko bak Tuhan keu gata limpah 
Tuhan Neuchuko Neuteupue dumpeue 
Hana meusapeue pih na meuilah 


148. Han galak Tuhan narit nyang jeuheut 
Takheun ube buet saket sileupah 
Meulengkan ureueng nyang jielanya 
Han ek le saba roh narit salah 




Teuma di Tuhan Neudeungo dumpeue 
Neuteupue dumpeue hana peue peugah 
149. Meu tapeuleumah buet keubajikan 
Atawa tasom han tapeuleumah 

Got tapeuleumah salah gop laen 
Nyan cit di Tuhan Maha Peumeu'ah 
Lagi pih Tuhan Maha Kuasa 
Di kaphe teuma cit laen ulah 




Kaphe keue Allah kaphe keu Rasul 
Allah ngon Rasul jimeung peubicah 
Jikheun meuiman keu ladom hukom 
Teuma nyang ladom jikaphe sudah 


Jimeucok di jih jalan antara 
Keudeh han nyata keunoe han leumah 
Nyan keueh nyang kaphe nyang keubit teuma 
‘Azeub that hina keu jih meukeubah 

Soe nyang meuiman teuma keu Tuhan 
Ngon Rasul Tuhan hana jipisah 
Keu bandum Rasul hana meulaen 
Nyan keueh ureueng nyan nyang raya tuah 


Pahla raya that akan ureueng nyan 
Sideh bak Tuhan cit ka Neukeubah 
Keubit cit Tuhan Maha Pengampon 
Lagi pih Tuhan Maha Pemurah 


Dum ahli kitab lakee bak gata 
Tapeutron sigra kitab meutuah 
Sideh di langet peutron keu kamoc 
Dilee pih meunoe ka Iheuh jipeugah 




Leubeh nibak nyan ka Iheuh jilakee 
Bak Musa dilee masa nyang sudah 
Jilakee bak deuh jikalon Tuhan 
Beu leupah that trang bek na meuilah 


Teuka geulanteue jitak awaknyan 
Sabab awak nyan lalcm that leupah 
Aneuk leumo lorn teuma jiseumah 
Ate jiminah kon le bak Allah 


Biek meunan kamoe hana meuitong 
Bandum atra nyan kamoe peumeu'ah 
Teuma kamoe bri keu Nabi Musa 
Mu'jizat raya nyata sileupah 

Lom Kamoe beuet buket Tursina 
Ateuh jih teuma yo jih that leupah 
Sabab meujanji ka lheuh ngon Kamoe 
Boh tamong jinoe sujud beu bagah 




Kamoe kheun bak jih lom teuma laju 
Bak uroe Sabtu bek pubuet salah 
Ka Kamoe janji deungon awaknyan 
Teuma janji nyan di jih jiubah 

Lom pih jikaphe keu ayat Tuhan 
Jipoh lom jicang dum Nabiyullah 
Jikheun lom ate kamoe ka teutop 
Keubit ka Neucap teuma le Allah 


Sabab jikaphe hana jiiman 
Nyang na meuiman cit nit that leupah 
Jikaphe jikheun lom keue Mariyam 
Haba nyang tan-tan sulet sileupah 

Jikheun lom kamoe kamoe poh Isa 
Ka mate sigra meunan jipeugah 
Al-Masih Isa aneuk Mariyam 
Ka kamoe hantam nyan Rasul Allah 


Padahai Isa hana roe mate 
Bah that bak ate jih bit ka tewah 
Hana jiteupang bak kayee salib 
Meunan nyang keubit Neukheun le Allah 


Neupeuserupa bak ureueng laen 
Nyan keuh nyang jikheun ka mate sudah 
Teuma dum awak nyang peugot dawa 
Peue Nabi Isa keubit ka tewah 


Awak nyan teuma dalam chok sabe 
Peue nyoe ka mate lagee jipeugah 
Hana jiyakin peue nyoe ka mate 
‘Eleumee han le sangka nyang salah 


Tapi di Tuhan Neuangkat gopnyan 
Ubak Droeneuh nyan keudeh Neukeubah 
Teuma cit Tuhan Maha Perkasa 
Lom bijaksana areh that leupah 

Di ahli kitab ladom meuiman 
Yoh gohlom gopnyan geuwoe bak Allah 
Uroe kiamat gopnyan keu saksi 
Peue nyang jiungki bandum geupeugah 






Sabab elanya awak Yahudi 
Ka keuh Kamoe bri keu jih musibah 
Kamoe peuhareum keu jih makanan 
Peue nyang barokon han jeut keu salah 


Barokon haleue jinoe ka hareum 
Sabab le jitham bak jalan Allah 
Jipajoh riba bah that ka geutham 
Areuta gop lom jipajoh sudah 

Areuta hareum hak ureueng laen 
Di jih atra nyan pajoh seurakah 
Azeub peudeh that saket bukon le 
Keu bandum kaphe ka Kamoe keubah 


Tapi ngon jih dum nyang lhok ‘eleumee 
Iman meuteuntee di jih keu Allah 
Meunan pih bandum ureueng meuiman 
Bandum meuiman keu Kitab Allah 




Peue nyang Neupeutron keunan bak gata 
Meunan cit juga masa nyang sudah 
Kitab nyang dilee pih geumeuiman 
Lom pih seumbahyang han tom geukeubah 


Geubri ngon zakeuet watee troh nisab 
Meuiman that-that teuma keu Allah 
Lom pih meuiman uroe akhirat 
Bandum beuna that hana meusalah 


Keu ureueng nyan dum Neukheun Hadharat 
Pahla raya that ka Kamoe keubah 
Kamoe bri wahyu keunan bak gata 
Saban cit juga masa nyang sudah 




Ubak Nabi Noh ngon Nabi laen 
Watee lheuh gopnyan peusuroh Allah 
Lom keu Ibrahim Kamoe bri wahyu 
Deungon Ismail nyang aneuk lidah 




Ishak Ya‘qob aneuk cuconyan 
Isa pih meunan peusuroh Allah 
Aiyub ngon Yunoh Harun Sulaiman 
Daod pih meunan ureueng meutuah 

Kamoe bri Zabur keu Nabi Daod 
Kitab nyang patot sinan meukeubah 

164. Lom rasul-rasul bak masa dilee 
Bandum nyang dilee ka Kamoe peugah 

Lom nyang goh Kamoe peugah bak gata 
Laen dum teuma cit le that leupah 
Di Tuhan teuma pemah berkata 
Ngon Nabi musa langsong peurintah 

165. Bandum nyan rasul nyang ba beurita 
Got pih nyang suka got pih nyang susah 
Soe nyang pubuet got beurita suka 
Nyang jeuheut teuma beurita susah 

Bek na le jalan keu manusia 
Jidarohaka ‘oh na peurintah 
‘Oh lheuh troh rasul hana alasan 
Peurintah Tuhan soe keumeung bantah 

Teuma cit Tuhan Maha Perkasa 
Lom bijaksana areh that leupah 

166. Teutapi Tuhan cit Neuek saksi 

Keu gata Neubri Kitab Neuh nyang sah 

Tuhan keu saksi peue nyang Neupeutron 
Keu gata cit nyan ‘eleumee Allah 
Dum malaikat pih jeut keu saksi 
Teuma nyang saksi sep sidroe Allah 

167. Si kaphe teuma jitham lom lagi 
Jalan han jibri bak jalan Allah 
Keubit di jih nyan bandum ka sisat 
Ka jioh that-that dalam buet salah 

168. Keubit si kaphe ngon lalem jih that 
Ampon Hadharat hana meurimbah 
Han Neupeuampon jih nyan le Tuhan 
Neutunyok jalan pih han le Allah 

169. Meulengkan jalan ubak jahannam 
Keukai di sinan han le soe peuglah 
Atra nyan teuma meunyo bak Tuhan 
Hana sukaran leupah that mudah 




Hai manusia ka troh bak gata 
Rasul nyang beuna peusuroh Allah 
Teuma taiman nyan got keu gata 
Meunyo han teuma rugoe that leupah 




Meunyo takaphe teuma di Tuhan 
Dum seukalian milek Potallah 
Peue nyang di langet got nyang di bumoe 
Bandum sinaroe cit milek Allah 


Dumpeue Neuteupue Allah Ta'ala 
Lorn bijaksana areh that leupah 
Hai ahli kitab buet ube beuna 
Dalam agama bek leupah-leupah 




Bek na nyang kon-kon takheun keu Tuhan 
Nyang keubenaran mantong tapeugah 
Al-Masih Isa aneuk Mariyam 
Nyan Rasul Tuhan bek takheun Allah 


Kalimat Tuhan Neutiek bak Mariyam 
Ngon roh bak Tuhan keunan Neukeubah 
Teuma taiman Allah ngon Rasul 
Bandum takabui bek na meuubah 


Bek takheun lhee droe tapeugah Tuhan 
Tapiyoh rijang bek le tapeugah 
Meunan keuh nyang got keu bandum gata 
Allah Ta'ala cit sidroe Allah 


Maha Suci that Tuhan na aneuk 
Narit hana hak meunan jipeugah 
Dum asoe langet ngon asoe bumoe 
Bandum atranyoe milek Potallah 


Cukop ngon Tuhan teumpat peujok droe 
Laen sinaroe makheuluk Allah 
Hana roe seugan Al-Masih Isa 
Geukheun droe hamba peuneujeut Allah 

Meunan pih teuma dum malaikat 
Ureueng nyang toe that keupada Allah 
Barangsoe seugan han jiibadat 
Di jih Hadharat jianggap rendah 


m 


Sabab teukabo jipeurayok droe 
Beu ingat dudoe Tuhan Neubalah 
Bandum jih teuma cit Neupeusapat 
Dikeue Hadharat meupeuglah-peuglah 


173. Teuma di ureueng nyang na meuiman 
Lorn pih buet gopnyan sabe jroh leupah 
Tuhan bri pahla bandum ureueng nyan 
Karonya Tuhan Neutamah-tamah 


.y* 

Ureueng nyang seugan jipeurayok droe 
Azeub that dudoe peudeh sileupah 
Hana soe wali meunyo kon Tuhan 
Hana soe tulong meunyo kon Allah 


174. Hai manusia ka troh bak gata 

Dali nyang nyata sideh bak Allah 
Ka Kamoe peutron cahya nyang nyata 
Keu bandum gata hu meujeureulah 


XI 


175. Teuma barangsoe iman keu Tuhan 
Jimumat ngon kong bak taloe Allah 
Nyan Neupeutamong teuma le Tuhan 
Rahmat Droeneuh nyan keunan Neulimpah 


Lom Neupeutamong dalam karonya 
Neutunyok teuma bak jalan Allah 
Jalan nyang teupat tajak bak Tuhan 
Nyan keuh nyang jalan nyang han tom salah 


*3 


176. Jitanyong hukom teuma bak gata 
Tapeugah sigra hukom kalalah 
Meunyo na sidroe ureueng nyang mate 
Ureueng nyan male Neubri le Allah 




Aneuk geuh hana ‘oh mate gopnyan 
Chedara inong nyang na geukeubah 
Teuma siteungoh di jih pusaka 
Meunan keunira Neukheun le Allah 




if 

V.1 


J 

i.1 


Meu inong mate tinggai nyang agam 
Chedara agam jitueng asabah 
Nyan meunyo hana aneuk jitinggai 
Lagee beunoe hai nyang ka geupeugah 


Chedara inong meunyo dua droe 
Dua bagi lhee keu jih geukeubah 
Meunyo chedara inong ngon agam 
Nyan bahagian di jih asabah 


Keu inong saboh keu agam dua 
Meunan keunira Neukheun le Allah 
Tuhan Neupeutrang bek sisat gata 
Tajok pusaka mangat bek salah 


Teuma di Tuhan dumpeue Neuteupue 
Hana meusapeue pih na meuilah 










if 


Y\ 




p 

AL-MAIDAH (HIDANGAN) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Wahe dum ureueng nyang ka meuiman 
lanji teuh dum nyan bek na meusaiah 
Meu ka tajanji ngon barangkasoe 
Bah barangkapeue bek sagai ubah 




Ka geupeuhaleu bandum keu gata 
Leumo ngon unta kameng ngon kibah 
Laen lom miseu keubeue keubiri 
Nyang kecuali teuma geupeugah 


Nyang hana haleue talet binatang 
Teungoh taihram di nanggroe Makkah 
Tuhan Neularang buet perburuan 
Nyan hukom Tuhan ban nyang h‘eut Allah 


Wahe dum mukmin bek roh talingkeue 
Neutham got Neuyue gata le Allah 
Bek roh talingkeue dum syiar Tuhan 
Lom buleun hareum pih bek tabantah 






Dam keu hadiah lom ngon qalaid 
Untuk geulilet bak takue kibah 
Lom pih ureueng jak u Baitul Haram 
Karonya Tuhan mita napakah 




Sira ibadat keu rila Tuhan 
Geupubuet sajan mita napakah 
‘Oh lheuh ibadat ka haleue gata 
Jeut talet rusa hana le salah 


Teuma bek sabab tabeunci kawom 
Sabab jijak tham tamong u Makkah 
Masjidil Haram han jibri tamong 
Ka jeut roh keunong tapubuet salah 

Roh taelanya deungon sababnyan 
Han Neubri meunan teuma le Allah 
Mentulong-tulong bak buet mulia 
Ngon buet takwa Neuyue le Allah 


O 


Teuma bek gata meutulong-tulong 
Bak buet nyang sirong ngon buet nyang salah 
Buet nyang meudacha meumusoh-musosh 
Nyan bek sagai roh keunan talangkah 


Teuma takwa gata keu Tuhan 
Hukoman Tuhan cit brat sileupah 
Ka geupeuhareum bangke keu gata 
Meunan cit juga darah nyang mirah 




Sie bui lorn pih sie binatang haleue 
Teutapi geusie kon ngon Nan Allah 
Meunan pih mate sabab meuceukiek 
Atawa tatiek geuhantam reubah 


Mate rhot lam mon got pih ateuh sok 
Mate jimeupok hareum geupeugah 
Jikap le rimueng got pih peue laen 
Meunyo tateumeung tasie beu bagah 




Meunyo ka tasie teuma ka haleue 
Tasie nyan Neuyue deungon Nan Allah 
Meunan pih hareum tasie keu patong 
Talakee tulong bak nyang kon Allah 


Lom tameutaroh ngon leumbeng panah 
Buet nyan fiteunah pasek that leupah 
Uroenyoe kaphe ka putoh asa 
Agama gata ka kong sileupah 


Teuma bek gata yo keue awaknyan 
Tatakot keu Lon Neukheun le Allah 
Uroenyoe di Lon ka Lon peumada 
Agama gata ka lengkap sudah 


Nikmat Lon ka sep Lon bri keu gata 
Agama gata nyang rila Allah 
Tuhan Neurila agama Islam 
Keu gata bandum bek na meuubah 

Teuma barangsoe nyang ka meularat 
Miseu ka deuek that nyan hana salah 
Bek pike-pike jipubuet dacha 
Nyan Tuhan Esa Neuampon bagah 


Keubit cit Tuhan Maha Pengampon 
Meunan pih Tuhan Maha Pemurah 
Jitanyong peue lom haleue keu kamoe 
Tapeugah dumpeue nyang jroh-jroh leupah 




Lom pih nyang jikap le binatang buah 
Asee tapeulheuh jiteugom bagah 
Ka tapeureunoe binatang buah nyan 
Jiteugom keunan seupet ngon babah 


o 


Nyang jikap le jih nyan jeut tapajoh 
Takheun bek teudoh ngon Nama Allah 
Teuma takwa gata keu Tuhan 
Keunira Tuhan leupah that bagah 


Uroenyoe bandum haleue keu gata 
Nyang jroh-jroh raya hana meusalah 
Haleu makanan dum ahli kitab 
Keu gata meuhat tapajoh bagah 






Makanan gata pih haleue keu jih 
Meunan majeulih Neukheun le Allah 
Jeut tameukawen ngon inong muk min 
Nyang got lakuan bek na buet salah 




Lom jeut meukawen ngon ahli kitab 
Dilee jih meuhat Neubri le Allah 
Teuma jeulamee tabayeue laju 
Meunyo meunapsu tameung meunikah 


Kon na meunapsu pubuet hana got 
Kon napsu hajat rakan nyang salah 
Barangsoe kaphe han jimeuiman 
Amai jih dum nyan abeh meuruah 


Amai jih abeh bandum sayang that 
Uroe akhirat rugoe sileupah 
Hai ureueng mukmin ‘oh taseumbahyang 
Phon-phon beu rijang mukateuh tarhah 





Tarhah lom jaroe beu troh bak singkee 
Tasampoh ulee teuma beu basah 
Tarhah lom gaki beu troh bak gatok 
Ban peut nyan tacok han jeut takeubah 

Meunyo meujunub beudoh jak manoe 
Meu saket teuh nyoe jeut laen ulah 
Atawa gata teungoh musaphee 
U kakoh lagi teuma talangkah 

Atawa teupeh ngon ureueng inong 
Teuma ie pih tan hana meurimbah 
Ka leuh tamita teuma hana ie 
Nyan jeut hana peue tatayammom bagah 

Dhoi tanoh nyang got tasampoh muka 
Ngon jaro gata pih bandua blah 
Hana meunapsu Allah Ta‘ala 
Meularat gata na jeut keu susah 

Tapi meunapsu mangat gleh gata 
Lom seumpuma nikmat bak Allah 
Nikmat keu gata mangat tachuko 

7. Sabe bek teuwo keu nikm at Allah 

Taingat nikmat Neubri keu gata 
Janji ngon gata masa nyang sudah 
Watee nyan takheun kamoe deungo that 
Lom kamoe ta‘at turot peurintah 

Teuma takwa gata keu Tuhan 
‘Eleumee Tuhan leupah that luah 
Peue nyang lam dada bandum Neuteupue 
Hana meusapeue pih na meuilah 

8. Hai ureueng mukmin beu teutap ate 
Tapubuet sabe kareuna Allah 
Tadong keu saksi gata beu ade 

Bek jeut keu pake dtun hamba Allah 

Bek sabab beunci gata keu kawom 
Watee tahukom ka roh meusalah 
Ka hana ade hukom di gala 
Tahukom teuma beu ade leupah 

Meu gata ade toe ngon takwa 
Teuma takwa gata keu Allah 
Tuhan Neuma'lum peue nyang tapubuet 
Hana meubacut pih na meuilah 


Tuhan Neujanji keu ureueng mukmin 
Amai ureueng nyan pih jroh sileupah 
Neubri amponan Allah Ta'ala 
Neubri lom pahla raya that leupah 




Teuma si kaphe nyang han tem pateh 
Ayat dum meuceh jipeugah salah 
Jipeugah sulet dum ayat Kamoe 
Bandum jih asoe nuraka juah 




Hai ureueng mukmin beu na taingat 
Keu gata nikmat Neubri le Allah 
Watee kawom nyan ka jitang jaroe 
Gata jikiloe jimeupoh beukah 




Teuma jaroe jih Neumat le Tuhan 
Han ek jipadan gata jikeubah 
Teuma takwa gata keu Tuhan 
Ureueng meuiman jok droe bak Allah 


Dilee di Tuhan ka Neumeujanji 
Bani Israil janji ngon Allah 
Ka Kamoe pileh lam kawan jih nyan 
Na duablah droe ureueng meutuah 




Tuhan kheun di Lon sajan ngon gata 
Teuma meu gata turot peurintah 
Pubuet seumbahyang tabri ngon zakeuet 
Taiman meuhat keu Rasul Allah 


Bandumna Rasul tapeumulia 
Peuutang teuma tabri keu Allah 
Peuutang Tuhan deungon buet nyang jroh 
Nyan bit Lon teuboh dum buet nyang salah 


Buet nyang hana got dum Lon peuampon 
Lon peutamong lam churuga indah 
le krueng dum ile di yup churuga 
Nyang kaphe teuma sisat that leupah 

Soe-soe nyang kaphe ‘oh lheuh nyan teuma 
Ka'keuh jiraba jalan nyang salah 
Sisat di jih bak jalan nyang teupat 
Sabab khianat janji ngon Allah 




Sabab jiubah janji nyan di jih 
Kamoe laknat jih Neukheun le Allah 
Kamoe peujeuet lom ate jih batat 
Jibalek ay at jiubah-ubah 


Narit lam kitab jituka-taki 
Tan teuingat le peue geupeurintah 
Ka geupeuingat di jih yoh dilee 
Jinoe meuteuntee teuwo jih sudah 


Jinoe takalon awak nyan sabe 
Khianat ate jipubuet salah 
Na meupadum droe nyang kon lagee nyan 
Teuma bandum nyan beu tapeumeu‘ah 


Tapeuhah ate teuh keu awaknyan 
Ureueng got meunan galak that leupah 
Tuhan Neugaseh ureueng pubuet got 
Awak nyan meuhat cit sabe salah 


! 0 


Awak nyang jikheun kamoe Nasara 
Ladom jih teuma janji ngon Allah 
Lheuh Kamoe janji teuwo jih teuma 
Nyang ladom nyang na ka lheuh geupeugah 


Teuwo jih teuma lheuh geupeuingat 
Kamoe peusisat treuk jih lam salah 
Meumusoh-musoh sabe keudroe-droe 
Beungeh barangsoe ate jih marah 


Sampoe ‘an uroe kiamat donya 
Sipheut jih hana meuubah-ubah 
Teuma peue nyang ka jipubuet le jih 
Neupeudeuh bak jih teuma le Allah 




Hai ahli kitab ka troh bak gata 
Rasul Kamoe ba peutroh peurintah 
Geujak peunyata geukheun bak gata 
Le that rahsia nyang ka taubah 

Le that ka tasom atra lam kitab 
Teuma le cit that ka geupeumeu'ah 
Cahya bak Tuhan ka troh bak gata 
Kitab nyang nyata Neubri le Allah 


16. Tuhan peutunyok deungon kitabnyan 
Soe ikot jalan nyang rila Allah 
Jalan seulamat ngon meubahgia 
Neubri keu gata trang meujeureulah 




Neupeuteubiet teuh bak seupot suklip 
Nyoe ka trang keubit ngon izin Allah 
Neupeutunyok bak jalan nyang teupat 
17. Di kaphe meuhat jalan jih salah 




Jikheun Al-Masih aneuk Mariyam 
Jipeugah Tuhan jikheun nyan Allah 
Soe nyang kheun meunan meuhat jih kaphe 
Takheun meu mate soe keumeung bantah 


Meunyo Al-Masih Neupeubinasa 
Mariyam juga Neumeung peutewah 
Ngon asoe donya bandum binasa 
Soe nyang ek peubla meunyo buet Allah 


Han ek jitulak le barangkasoe 
Langet ngon bumoe keurajeun Allah 
Peue nyang antara langet ngon bumoe 
Bandum sinaroe hana meuubah 


Neupeujeut dumpeue peue nyang h'eut Tuhan 
Dumpeue cit Tuhan kuasa leupah 
Kheun si Yahudi ngon si Nasara 
Kamoe aneukda geunaseh Allah 




Takheun pakon cit Neuazeub gata 
Sabab le dacha tapubuet salah 
Tapi gata dum pih manusia 
Bandum teuh hamba peuneujeut Allah 




Neuampon dacha got pih Neuazeub 
Soe-soe nyang meuh'eut Neuh buet Potallah 
Langet ngon bumoe got antaranyan 
Bandum atra nyan keurajeun Allah 

Bandum teuh tawoe ubak Hadharat 
Hai ahli kitab deungo Lon peugah 
Hai ahli kitab ka troh Kamoe ba 
Rasul bak gata geume peurintah 

Trep hana rasul bak saboh masa 
Takheun le sigra hana peurintah 
Tan troh bak kamoe soe ba beurita 
Got pih nyang suka got pih nyang susah 


Teuma nyoe ka troh nyang ba beurita 
Beurita suka beurita susah 
Soe nyang pubuet got beurita suka 
Nyang jeuheut teuma beurita susah 


Teuma cit Tuhan Maha Kuasa 
Bandum peukara Kuasa Allah 
Yoh masa geukheun bak kawom Musa 
Le Nabi Musa dilee geupeugah 






Wahe kawomlon beu na taingat 
Keu gata nikmat Neubri le Allah 
Neupeujeut Nabi lam kawan gata 
Ngon raja-raja nyang mat peurintah 


Lorn pih le Tuhan keu gata Neubri 
Nyang han tom Neubri masa nyang sudah 
Nyang han tom Neubri keu ureueng laen 
Keu gata meucen Neubri le Allah 




Wahe kawomlon tatamong keunan 
Dalam nanggroe nyan nyang suci leupah 
Tuhan peuteutap sinan keu gata 
Bek le tagisa ho laen arah 


Meunyo tasurot rugoe that gata 
Jikheun hai Musa peue roe tapeugah 
Di sinan kawom gagah perkasa 
Han meutem teuka keunan meulangkah 




Meu goh jiteubiet awak nyan sinan 
Di kamoe pih han keunan meulangkah 
Meu ka jiteubiet kamoe meutamong 
Meunan nyang keunong bandum jipeugah 

Geumarit teuma dua droe ureueng 
Lam kawan jih nyan ureueng meutuah 
Takot keu Allah bandua gopnyan 
Nikmat keu gopnyan Neubri le Allah 




Geukheun tatamong laju bak pinto 
Awak nyan talo laju meunyerah 
Gata nyang meunang Neubri le Tuhan 
Tajok droe keunan ubak Potallah 


Tawakai gata bandum bak Tuhan 
Meunyo na iman gata keu Allah 
Hai Musa teuma seuot awaknyan 
Han meutem keunan kamoe meulangkah 




Han meutem tamong barangjan keunan 
Meu mantong sinan awak nyan gagah 
Tajak leh gata ngon Tuhan gata 
Tameuprang dua gata ngon Allah 


Di kamoe sinoe bah meuduek mantong 
Gata nyang carong tajak leh bagah 
Kheun Musa teuma wahe Tuhanku 
Han jitem bantu Ion nyoe pakri bah 




Cit Ion nyoe sidroe deungon aduen Ion 
Nyang laen bandum han jitem langkah 
Neupeungkleh kamoe deungon kawom nyan 
Keubit awak nyan pasek sileupah 


Neukheun nanggroe nyan hareum peuet ploh thon 
Ateuh awak nyan han jeuet jisinggah i 

Bah le meuwot-wot jih ateueh bumoe 
Jijak ngon jiwoe bingong sileupah 


Teuma di gata bek putoh asa 
Bah kawom gata pasek that leupah 
Tapeugah teuma ubak awaknyan 
Hai aneuk Adam dilee nyang salah 




Dua droe aneuk di Nabi Adam 
Geujok keureubeun Neuyue le Allah 
Teuma nyang sidroe ka Neuteurimong 
Sidroe treuk keunong atra nyang salah 

Han Neuteurimong teuma le Tuhan 
Beungeh jih yoh nyan teuma that leupah 
Jikheun bak adoe kupoh beu mate 
Hana sayarig le di Ion nyoe keu kah 


Jiseuot adoe teuma di Tuhan 
Nyang Neuteurimong nyang hana salah 
Nyang bit takwa tajok keureubeun 
Meunan keuh Neukheun uleh Potallah 


Meutatang jaroe tapoh mate Ion 
Teuma jaroe Ion han keuh lonbalah 
Han Ion poh gata yo Ion keu Tuhan 
Nyang Po dum alam kuasa leupah 




Napsu Ion gata tawoe ngon dacha 
Lon deungon gata Ion pubuet salah 
Teuma jeut gata asoe nuraka 
Allah Ta‘ala meunan Neubalah 




Soe-soe nyang lalem akhe ceulaka 
Napsu jih teuma han ek jibantah 
Jikheun le napsu jipoh chedara 
Jipoh le sigra mate meudarah 


Raya that rugoe di jih nyan teuma 
Jipoh chedara ngon hana salah 
Teuma Neukirem gagak le Tuhan 
Jijak ticem nyan bak bumoe Allah 




Deungon gakijih jikreh tanoh 
Jimeung peuleumah pakriban ulah 
Pakri jitanom adoe jih mate 
Nyawong hana le ho jime beukas 


‘Oh ban jikalon jikheun le meunoe 
Ceulaka Ion nyoe han sapeue keumah 
Pakon han di Ion lonpeugot meunoe 
Lagee ticem nyoe Ion tanom beukas 


‘Oh lheuh jitanom meunyesai teuka 
Han le meuguna ‘oh dudoe teulah 
Sabab nyan teuma Kamoe peuwajeb 
Hanajan meutrep Kamoe peurintah 

Bak cot Israil Kamoe kheun rijang 
Soe nyang poh rakan ngon hana salah 
Kon na jipoh gop kon na buet jeuheut 
Jipoh keu dochat atejih marah 




Nyan sa ngon jipoh dum manusia 
Ban saboh donya mate meudarah 
Teuma barangsoe peuudep rakan 
Bah sidroe insan nyang jipeuleupah 


Sang jipeuudep dum manusia 
Ban saboh donya seunang sileupah 
Ka teuka bak jih dum rasul Kamoe 
Geujak peureunoe beuna ngon salah 


Teuma le cit that lam kawan jih nyan 
Dudoe nibak nyan jipubuet salah 
Jipubuet salah sinoe di bumoe 
Teuma bandum nyoe akan Neubalah 




Soe nyang prang Tuhan ngon Rasul Tuhan 
Di bumoe Tuhan jipubuet salah 
Nyan geupoh mate balah keu jih nyan 
Got pih geuteupang keu jih geubalah 


Got geukoh jaroe gaki geusilang 
Got pih geubuang bak bumoe Allah 
Meunan jih ayeb sinoe di donya 
‘Oh dudoe teuma azeub sileupah 


Ayeb di donya lom di akhirat 
‘Azeub raya that Tuhan Neubalah 
Meulengkan ureueng nyang jitem tobat 
Sigohlom neukat hukom ka leupah 




Gohlom tahukom awai jitobat 
Beu tateupue that Tuhan Pemurah 
Tuhan Pengampon ngon Geumaseh that 
Soe nyang tem tobat Neuampon bagah 


Hai ureueng mukmin takwa keu Tuhan 
Tamita jalan beu rap ngon Allah 
Beu na tajihad bak jalan Tuhan 
Gata jeut teuman bahgia leupah 

Teuma si kaphe sangkira di jih 
Bandum atra jih lam bumoe Allah 
Sidumnan teuma jimita laen 
Jiteuboh ngon nyan droejih nyang salah 

Bek keunong azeub uroe kiamat 
Han cit Hadharat Neutueng keu upah 
Bah sidumnan le han Neuteurimong 
Azeub jih keunong peudeh sileupah 


Napsu jiteubiet nibak nuraka 
Han ek keulua han soe peuleupah 
Azeub keu jih nyan lam keukai sabe 
Hana teubiet le lam apui mirah 

Hukom pancuri beu takoh jaroe 
Lakoe got binoe hana meuubah 
Agam ngon inong hukoman saban 
Nyan keuh balasan jipubuet salah 






Meunan keuh balah ateuh buet jih nyan 
Nyan keu hukoman Neubri le Allah 
Teuma cit Tuhan Maha Perkasa 
Lom bijaksana areh that leupah 


Meunyo jitobat lheuh salah jih nyan 
Buet jih ‘oh lheuh nyan ka got sileupah 
Nyan Neuteurimong tobat le Tuhan 
Tuhan Pengampon lom that Pemurah 




Peue teuma gata hana tateupue 
Langet ngon bumoe keurajeun Allah 
Soe-soe nyang kheundak Neuh jeut Neuazeub 
Soe-soe nyang meuh‘eut Neuh ampon salah 




Tuhan kuasa ateuh barangpeue 
Hana meusapeue pih na meusalah 
Wahe ya Nabi bek susah ate 
Jitamong kaphe dum bagah-bagah 




Awak nyan jikheun droe jimeuiman 
Tapi meuiman di jih bak babah 
Dal am atejih hana meuiman 
Nyan jeut keuh meunan jikaphe bagah 

Ladom Yahudi pih na cit teuma 
Nyang deungo haba sulet sileupah 
Galak jideungo haba gop laen 
Ubak gala han jitanyong nyang sah 

Jibalek haba kon ube teupat 
Nyang kon bak teumpat haba jipeugah 
Jikheun meunyo nyoe geuba bak gata 
Teurimong lanja lagee geupeugah 


Meunyo kon meunan teuma nyang geuba 
Beu ingat gata mangat bek salah 
Meunyo cit Tuhan Neumeung peusisat 
Barangsoe meuhat han ek jibantah 


Hana kuasa talawan Tuhan 
Awak nyan meunan ka kheundak Allah 
Han Neumeung peugleh ate awaknyan 
Nyan jeut keuh meunan di jih lam salah 


Ayeb awak nyan di dalam donya 
‘Oh dudoe teuma azeub that leupah 
Azeub that raya uroe akhirat 
Jideungo that-that haba nyang salah 




Haba nyang sulet jideungo that-that 
Nyang hareum meuhat jipajoh bagah 
Teuma meu jijak keunan bak gata 
Tahukom sigra beuna ngon salah 




Jeut cit tapaleng han tapeuduli 
Adak jibeunci pih hana hilah 
Han ek meularat keu gata jibri 
Han tapeuduli han jeut keu salah 


Meunyo tahukom hukom nyang ade 
Bek jeut keue pake jih banduablah 
Pakri jilakee hukom bak gata 
Bak droejih cit na nyan Kitab Allah 




Lam kitab Taurat na hukom Tuhan 
Teuma ‘oh lheuh nyan jipaleng sudah 
Bandum awak nyan hana meuiman 
Nyang Kamoe peutron cit got sileupah 

Meupeutron Taurat peutunyok Kamoe 
Cahya lom jih nyoe hu meujeureulah 
Dum nabi-nabi cok hukom sinan 
Bandum ureueng nyan jok droe bak Allah 


*L ±t.\y\£>) <5i' 


Geupeugah hukom dum keu Yahudi 
Nyoe hukom Rabbi bek na meuilah 
Imum-imum jih deungon pendeta 
Geuyue plihara dum Kitab Allah 


Awak nyan dudoe bandum keu saksi 
Kitab ka Neubri pakon ek salah 
Bek yo neuh teuma keu manusia 
Takot le gata keu Lon nyang Allah 


Lom bek tapeubloe ayat-ayat Lon 
Bek tatueng keu yum leupah that murah 
Teuma barangsoe han jitem hukom 
Ban nyang Neupeutron hukom le Allah 


Awak nyan kaphe beu na taingat 
Teuma lam Kitab ka Kamoe peugah 
Soe nyang cok nyawong nyawong keu bela 
Mata ngon mata ‘oh geutueng balah 




Idong ngon idong meunan geulinyueng 
Balah geulinyueng bek jeut keu salah 
Igoe ngon igoe luka ngon sayeum 
Meunan hukoman Neubri le Allah 


Teuma barangsoe seudeukah jibri 
Hana jisudi han jitueng balah 
Nyan jeut tebusan keu dacha jih nyan 
Sabab jih seunang jibri seudeukah 


Teuma barangsoe han jitem hukom 
Ban nyang Neupeutron hukom le Allah 
Awak nyang lalem jielanya droe 
Teuma ‘oh dudoe lom Kamoe peugah 

Meukirem Isa di likot jih nyan 
Aneuk Mariyam geunaseh Allah 
Peue nyang na bak jih di dalam Taurat 
Bandum beuna that teuma geupeugah 

Nan Kitab Injil meubri keu gopnyan 
Dalam kitab nyan peutunyok Allah 
Cahya lom sinan taeu meukilat 
Peue nyang lam Taurat meunan geupeugah 


Sinan peutunyok deungon nasehat 
Keu bandum umat takwa keu Allah 
Teuma geuhukom le ahli Injil 
Meunan cit lagi nyang tron bak Allah 




Peue nyang lam Injil ka Tuhan peutron 
Meunan geuhukom bek na meusalah 
Teuma barangsoe han jitem hukom 
Ban nyang Neupeutron hukom le Allah 


Awak nyan pasek beu na taturi 
Nyang hukom Rabbi ka jipeusalah 
Teuma di Kamoe peutron keu gata 
Kitab nyang beuna nyang Kamoe peugah 


Peue nyang na dilee dum dalam kitab 
Bandum beuna that sinan geupeugah 
Jeut keu ukuran teuma kitabnyan 
Tahukom meunan Neuyue le Allah 


Peue nyang Neupeutron meunan taikot 
Bek tapeuturot napsu seurakah 
Bek tapeuturot napsu awaknyan 
Di jih roe cit han lagee yue Allah 


Di jih han jitueng meunyo nyang beuna 
Di gata teuma deungo Lon peugah 
Keu gata Kamoe peugot atoran 
Cara ngon jalan nyang bek roh salah 


Meunyo Neukheundak teuma le Tuhan 
Bandum teuh rakan hana meupisah 
Neupeujeut bandum teuh saboh umat 
Tapi hikeumat cit na bak Allah 


Neuuji gata bak peue nyang Neubri 
Neukalon pakri tapeugot ulah 
Teuma mculet-let bak buet nyang got-got 
‘Oh dudoe meuhat tawoe bak Allah 



Bandumna gata cit keudeh tawoe 
Takalon keudroe beuna ngon salah 
Petle nyang tapeugah dum macam-macam 
Dudoe le Tuhan cit Neupeuleumah 

49. Teuma tahukom dum hai awaknyan 
Lagee Neupeutron hukom le Allah 
Napsu awak nyan bek tapeuturot 
Beu na tatakot jiba bak salah 

Hukom nyang Tuhan peutron bak gata 
Cit jiusaha mangat taubah 
Meunyo jipaleng han jitem pakoe 
Nyan beu tateupue hikeumat Allah 

Neumeung bri bala ateuh awaknyan 
Sabab awak nyan jipubuet salah 
Le that nyang pasek dum manusia 

50 . Hukom j imita peue j ahiliy ah 

Peue jahiliyah hukom jimita 
Hukom nyang Esa di jih jikeubah 
Peue na leubeh jroh nibak hak Tuhan 
Hukom nyang laen nyang leubeh indah 

Meunyo bak ureueng yakin meuiman 
Hana nyang laen nyang leubeh indah 

5 1 . Hai ureueng mukmin bek cok keu wali 
Awak Yahudi nyang musoh Allah 

Meunan pih teuma awak Nasara 
Bah jih nyan dua nyang pubuet salah 
Di jih jiwali sabe keudroe jih 
Di gata bek jih tueng keu khaliphah 

Barangsoe nyang cok jih nyan keu wali 
Ka saban sakri hana meuubah 
Saban cit ngon jih teuma ureueng nyan 
Meu jicok jih nyan jeut keu khaliphah 

Han Neupeutunyok teuma le Tuhan 
Ureueng nyang lalem elanya leupah 

52. Taci kcuh kalon awakjeh teuma 
Peunyaket ka na di jih jikeubah 

Dalam atcjih ka na peunyaket 
Jijak meulet-let meubagah-bagah 
Ubak Yahudi ubak Nasara 
Keunan jiteuka jijak meusiblah 




Jikheun di kamoe meutakot talo 
Kamoe pih anco keunong musibah 
Mudah-mudahan Tuhan bri meunang 
Atawa Tuhan hana Neupeugah 


Putosan Tuhan hana tateupue 
Awak nyan dudoe meunyesai teulah 
Peue nyang lam ate jisom barokon 
‘Oh ban jikalon meunyesai teulah 




Tcuma geukheun le ureueng meuiman 
Peue roe awak nyan nyang ka meusumpah 
Meusumpah keubit jijak ngon gata 
Luroh sigala amai jih sudah 


Keubit awak nyan hana meulaba 
Akhe keunira rugoe that leupah 
Hai ureueng mukmin soc-soe nyang murtad 
Agama meuhat di jih jikeubah 




Di jih nyan teuma lam kawan gata 
Teuma cit teuka laen kaphilah 
Tuhan peuteuka kawom nyang laen 
Nyang gaseh Tuhan gopnyan Neupeugah 


Di ureueng nyan pih gaseh keu Tuhan 
Keu ureueng mukmin gopnyan meurendah 
Tapi ngon kaphe gopnyan kreuh that-that 
Laju geujihad bak jalan Allah 


Hana teumakot geuh keu jicaci 
Jikheun barangkri gopnyan jipeugah 
Atranyan teuma karonya Tuhan 
Keu soe h'eut Tuhan Neujok nyan bagah 


Maha luah that ‘eleumee Tuhan 
Dum seukalian Neuteupue sudah 
Nyang jeut keu wali di gata bandum 
Allah ngon Rasul utusan Allah 

Laen nibaknyan ureueng meuiman 
Nyang tem seumbahyang han tom geukeubah 
Geutem bri zakeuet ta‘at keu Tuhan 
Geupubeut rijang peue nyang peurintah 


Soe nyang cok Tuhan di jiii keu wali 
Meunan pih nabi nyang rasul Allah 
Meunan pih bandum ureueng meuiman 
Keubit nyang meunang pasukan Allah 




Hai ureueng mukmin bek tueng keu wali 
Awak nyang ungki agama Allah 
Jih ahli kitab sigohlom gata 
Agama gata jikheun beurakah 

Jipeuwayang ngon jiulok-ulok 
Jih nyan bek tacok jeut keu khaliphah 
Lom awak kaphe saban cit meunan 
Meu gata mukmin takwa keu Allah 


Meunyo tameuhoi tayue seumbahyang 
Cit jipeuwayang jimaen ulah 
Sabab awaknyan kawom nyang jahe 
Hana j ip ike ngon akai ceudah 

Takheun le gata bak ahli kitab 
Pakon beungeh that kamoe tamarah 
Peue sabab kamoe iman keu Tuhan 
Ngon kitab Tuhan Neupeutron sudah 


Peue nyang Neupeutron keunoe bak kamoe 
Dilee ngon jinoe bandum peurintah 
Le that nyang pasek lam kawan gata 
Takheun peue teuma tango Ion peugah 






Na nyang leubeh brok balah nibak nyan 
Laknat bak Tuhan jih keunong marah 
Na nyang Neupeujeut keu bue ngon keu bui 
Dijih ranbalui cit nyang jiseumah 


Jiscumah thaghut patong berhala 
Teumpat jih teuma cit brok that leupah 
Nyan keuh awaknyan nyang leubeh sisat 
Jalan nyang teupat di jih jikeubah 

‘Oh watee jijak keunan bak gata 
Meuiman sigra di jih jipeugah 
Watee jitamong di jih cit kaphe 
Jiteubiet kaphe cit hana ubah 




Bandum Neuteupue teuma di Tuhan 
Peue nyang jisom nyan abeh Neupeuhah 
Takalon le that nibak awaknyan 
Meulet-let keunan bak buet nyang salah 




Bak dacha ngon bak meumusoh-musoh 
Atra jipajoh pih hareum leupah 
Jeuheut that keubit nyang jipubuet nyan 
Peue imum jih nyan hana jiteugah 




Peue hana jitham jih le pendeta 
Narit meudacha teubiet lam babah 
Jipajoh hareum keubit that jeuheut 
Bandum jipubuet nyang brok sileupah 


Teuma Yahudi jikheun lom meunoe 
Meuikat jaroe Tuhan jipeugah 
Allah Ta‘ala jaroe meurante 
Keubit si kaphe narit that salah 






Jaroe jih teuma nyang ka meurante 
Neulaknat lagi jih nyan le Allah 
Sabab narit jih ka keunong laknat 
Tapi Hadharat jaroe Neuh teuhah 


Jaroe Neuh teuleung hana meuikat 
Ban-ban nyang hajat Neubri napakah 
Teuma awaknyan meutamah batat 
‘Oh jieu nikmat Neubri le Allah 


Maken le Neubri keu gata nikmat 
Make leubeh that di jih buet salah 
Maken meutamah jih darohaka 
Jikaphe pih ka meutamah-tamah 


Kamoe peujeut treuk meumusoh-musoh 
Sabe keudroe jih meumarah-marah 
Sampoe ‘an teuka uroe kiamat 
Meumusoh that-that hana meuubah 

‘Oh jipeuudep apui jimeuprang 
Neupeulon rijang apui le Allah 
Teuma lam bumoe jipubuet fased 
Jipubuet jeuheut sabe lam susah 


Han a Neugaseh teuma le Tuhan 
Nyang fased meunan han galak Allah 
Meunyo meuiman dum ahli kitab 
Takwa lom meuhat di jih keu Allah 




Nyan Kamoe teuboh bandum dacha jih 
Meupeutamong jih lam keubon indah 
Meupeutamong jih dalam churuga 
Meu jitem baca lom kitab Allah 

Taurat ngon Injil meu jitem baca 
Jipubuet sigra lagee peurintah 
Peue nyang Neupeutron bak jih le Tuhan 
Jipubuet rijang hana jibantah 


Meu jitem meunan meubri makanan 
Di ateuh jih nyan cit Kamoe ruah 
Di yup gakijih pih na makanan 
Lam kawan jih nyan na nyang meutuah 


Na roe nyang seudang udep jih teupat 
Teuma nyang le that nyang buet jih salah 
Hai gata rasul tapeuroh rijang 
Peue nyang Neupeutron keunan le Allah 




Peue nyang Neupeutron keunan bak gata 
Meunyo han gata pih ka roh salah 
Hana tapeutroh risalah Tuhan 
Gata di Tuhan cit Neupeusiblah 


Neujaga gata bak manusia 
Cit Neuplihra bek keunong hilah 
Han Neupeuttmyok teuma di Tuhan 
Kawom kaphe nyan nyang le that salah 


68. Takheun le gata bak ahli kitab 
Gata goh teupat pubuet peurintah 
Meu goh tapubuet lagee lam Taurat 
Ngon injil meuhat hana meuubah 

Nyang Tuhan peutron bandum keu gata 
Tapubuet sigra bek na tabantah 
Teuma awaknyan meutamah batat 
‘Oh jieu nikmat Neubri le Allah 


Maken le Neubri keu gata nikmat 
Maken leubeh that di jih buet salah 
Maken meutamah jih darohaka 
Jikaphe pih ka meutamah-tamah 


Teuma di gata bek putoh asa 
Kaphe ceulaka cit musoh Allah 
69. Ureueng meuiman akan Hadharat 
Yahudi sapat soe nyang meutuah 


Muallaf sapat Nasrani sapat 
Meunyo mupakat iman keu Allah 
Lorn jimeuiman uroe akhirat 
Amai pih got that hana tom salah 


Ureueng nyan bandum teumakot han le 
Susah pih han le lam teunang leupah 
70. Ka Kamoe janji ngon cot Israil 
Rasul bak jih le meukirem bagah 


‘Oh teuka rasul bak jih nyan meuhat 
Geujak peuingat bek pubuet salah 
Bek jipeuturot napsu jeuheut that 
Jikheun le ligat sulet sileupah 


Nyang ladom rasul jikheun sulet that 
Nyang ladom meuhat jipoh tan salah 
Dum jipoh mate nyang ladom meuhat 
Jisangka mangat han jeut keu salah 


Jisangka di jih hana jeut keupeue 
Buta ngon tuloe bandum jih sudah 
Hana musibah keu jih jisangka 
Jitobat teuma lakee bak Allah 


Tuhan teurimong tobat jih teuma 
Lheuhnyan lom buta jih hana ubah 
Nyang le jih teuma buta ngon tulo 
Tuhanku sidroe Neukalon ulah 

Peue nyang jih pubuet Tuhan deuh Neueu 
Hana meusapeue pih na meuilah 

72. Soe nyang kheun Allah Isa Al-Masih 
Ka keuh kaphe jih ray a that salah 




Kheun treuk Al-Masih aneuk Mariyam 
Wahe dum rakan taseumah Allah 
Hai cot Israil Allah Tuhanlon 
Tuhan gata dum nyan nyang taseumah 




Soe peucharikat Tuhan ngon laen 
Hareum keu jih nyan churuga indah 
Tuhan peuhareum keu jih churuga 
Tapi nuraka keu jih geukeubah 


Sinan keuh teumpat ureueng nyang lalem 
Hana soe tulong meularat leupah 

73. Soe nyang kheun Allah Tuhan nyang keu lhee 
Kaphe ka teuntee ureueng nyan sudah 




Nyang keubit Tuhan Tuhan nyang Esa 
Laen dum hana nyang jeut taseumah 
Teuma meunyo jih hana jipiyoh 
Jikheun cit sunggoh lagee jih peugah 


Nyan teuntee keunong bak bandum kaphe 
Azeub bukon le peudeh that leupah 
Cit le nyang kaphe lam kawan jih nyan 

74. Boh pakon jih han tobat bak Allah 

Boh pakon jih han jilakee ampon 
Tuhan Pengampon lorn that Pemurah 
Kon roe Al-Masih aneuk Mariyam 
Meulengkan gopnyan utusan Allah 




Lagee dum rasul masa dileekon 
Teuma ma gopnyan pih beuna leupah 
Bandua gopnyan pajoh makanan 
Taeu pakriban nyang Kamoe peugah 


Cit Kamoe peutrang ayat dum bak jih 
Taeu pakri jih jeut keu roh salah 
Takheun peue bandum nyang gata seumah 
Peue hana leumah nyan bukon Allah 

Han ek keu gata jibri meularat 
Jibri munapha'at pih han ek hilah 
Teuma di Tuhan Neudeungo dumpeue 
Neuteupue dumpeue hana meuilah 


77. Takheun le gata bak ahli kitab 
Bek roe leupah that narit hana sah 
Dalam agama bek roe leupah that 
Hana le teupat meunyo that leupah 




Bek tapeuturot napsu kawomnyan 
Dilee cit jih nyan ka sisat leupah 
Dumna le ureueng ka jipeusisat 
Bak jalan teupat di jih ek salah 


Bak jalan nyang got di jih ka sisat 
Ka keuh Neulaknat dum jih le Allah 
Bani Israil nyang ka jikaphe 
Neulaknat sare jih nyan le Allah 




Daod ngon Isa aneuk Mariyam 
Ngon lidah gopnyan laknat Neupeugah 
Sabab awaknyan ka darohaka 
Ngon lalem raya jipubuet salah 


Hana jitham-tham bak buet nyang jeuheut 
Bandum jipubuet nyang brok sileupah 
Takalon le that nibak awaknyan 
Jitulong mulong ngon kaphe jadah 




Brok that jikeubah amai keudroe jih 
Nyan keuh awak jih beungeh that Allah 
Keukai lam azeub di jih di sinan 
Meunyo jiiman han roe jih salah 

Tuhan ngon nabi meunyo jiiman 
Lorn nyang Neupeutron bak nabiyullah 
Teuntee han jitueng kaphe keu wali 
Sabab di nabi ka lheuh neupeugah 


Tapi nyang le that nibak awaknyan 
Hana meuiman pasek that leupah 
Nyang leupah musoh keu ureueng mukmin 
Keubit takalon Yahudi jadah 

Sabe ngon muchrek kaphe harbi 
Awak Yahudi hana meuubah 
Teuma takalon nyang laen lagi 
Awak Nasrani droejih jipeugah 


Di jih leubeh toe ngon ureueng mukmin 
Silatur rahim han that meupisah 
Sabab na raheb dalam kawan jih 
Pendeta di jih pih na jikeubah 


Awaknyan teuma hana teukabo 
Han that jitajo bak buet nyang salah 
Watee geudeungo peue nyang Neupeutron 
Bak rasul Tuhan geumoe le bagah 


Teujoh ie mata sabab geuteupue 
Beuna atranyoe tron nibak Allah 
Teuma geukheun le meuiman kamoe 
Hai Tuhan kamoe peue nyang Neupeugah 


Neutuleh kamoe lam kawan saksi 
Peue beuna nabi nyang ba risalah 
Boh pakon teuma han meu meuiman 
Atra bak Tuhan beuna that leupah 




Beu Neupeutamong napsu that kamoe 
Le Tuhan kamoe bak teumpat indah 
Ngon ureueng saleh kamoe beu sapat 
Teuma Hadharat laju Neubalah 




Peue nyang geulakee Neujok le sigra 
Dalam churuga keunan Neukeubah 
lie deungon krueng di yup churuga 
Sipanyang masa seunang sileupah 


Meunan keuh balah ureueng pubuet got 
Churuga teumpat Neubri le Allah 
Teuma nyang kaphe keu ay at Kamoe 
Jikheun ay at nyoe sulet that leupah 

Nyan keuh awaknyan asoe nuraka 
Hana soe bela saket sileupah 
Hai ureueng mukmin bek tapeuhareum 
Nyang haleue bandum Neukheun le Allah 




Lom pih bek gata pubuet elanya 
Soe nyang elanya han gaseh Allah 
Tapajoh laju bandum raseuki 
Nyang ka Tuhan bri haleue sileupah 


Barang nyang haleue nyan keuh nyang got-got 
Lom gata beu that takwa keu Allah 
Ka tameuiman gata keu Tuhan 
Takwa yohnyan bek na meuilah 




Hana meudacha teuma di gata 
Meu kon tasaja ka tameusumpah 
Teuma di Tuhan Neuhukom gata 
Meunyo tasaja keubit meusumpah 


Meunyo nyang meunan payah tateuboh 
Tamita siploh ureueng nyang susah 
Ureueng nyang gasien mita siploh droe 
Makanan keunoe tajok kifarah 


Tabri makanan saban ngon keudroe 
Keu famili droe tabri napakah 
Atawa teuma tabri pakaian 
Akan ureueng nyan pakaian sudah 


Atawa namiet tapeumerdeka 
Meu han kuasa teuma jeut mudah 
Jeut tapuasa Ihee uroe mantong 
Meunan geuhitong kifarat sumpah 


Teuma tajaga dum sumpah gata 
Allah Ta'ala meunan Neupeugah 
Meunan Neupeutrang keu gata ayat 
Mangat gata that chuko keu Allah 




Wahe dum mukmin arak ngon judi 
Got takhanduri bak patong jadah 
Got tatop taroh bak mata leumbeng 
Bandum atranyan larangan Allah 

Nyan keuh buet chetan dacha raya that 
Peujioh ligat mangat bek salah 
Mudah-mudahan gata bahgia 
Allah Ta'ala akan Neubalah 


Meukeusud chetan jimeung peupake 
Peusaket ate gata nak salah 
Meu tajep arak ngon tameujudi 
Ate lam dengki tamita ilah 




Jitham lom gata ingat keu Tuhan 
Bek taseumbahyang taingat Allah 
Teuma peue gata tatem peujioh 
Jinoe tapiyoh bek le buet salah 




Ta‘at keu Tuhan ta‘at keu rasul 
Bandum takabui peue nyang peurintah 
Teuma tajaga bek roh tabalek 
Meunyo tabalek droeuteuh nyang susah 


Meunyo tabalek nyan beu tateupue 
Di rasul Kamoe ka Iheuh geupeugah 
Di rasul Kamoe ka Iheuh geupeutroh 
Ngon sunggoh-sunggoh beuna ngon salah 


Ureueng meuiman lom geupubuet got 
M akan an pih got hana meusalah 
Hana jeut keupeue ateuh ureueng nyan 
Pajoh makanan ‘oh Iheuh geuulah 




Asai takwa gopnyan keu Tuhan 
Lom geumeuiman lagee yue Allah 
Bandum buet nyang got nyang geukeurija 
Lheuhnyan geutakwa iman keu Allah 


Lheuhnyan geutakwa geupubuet ihsan 
Buet keubajikan cit le that leupah 
Tuhan Neugaseh ureueng pubuet jroh 
Hana meusaboh pih na nyang salah 


Wahe dum mukmin Tuhan Neucuba 
Berburu gata hana that payah 
Tadrop ngon jaroe tatop ngon leumbeng 
Bandum binatang nyang na phaedah 

Mangat meuri soe takot keu Tuhan 
Bah azeub Tuhan hana lom leumah 
Barangsoe lalem teuma jih lheuhnyan 
Azeub keu jih nyan peudeh that leupah 


95. Hai ureueng mukmin bek berburuan 
Meu gata ihram di tanoh Makkah 
Soe nyang jisaja jilet binatang 
Ka mate rijang jidrop jireupah 


Balasan di jih jibayeu deunda 
Leumo ngon unta kameng ngon kibah 
Beu na dua droe ureueng nyang ade 
Geuhukom miseue bek na meuilah 


Geuba bak ka'bah saban deungon dam 
Geusie di sinan beunayeue salah 
Atawa geubri teuma kifarat 
Makanan meuhat keu ureueng susah 

Keu ureueng gasien geubri kifarat 
Meunyo han meuhat han puleh salah 
Atawa teuma jeut geupuasa 
Uroe geukira padum napakah 


Lagee makanan keu ureueng gasien 
Saban deungon nyan puasa payah 
Atranyan bandum mangat jirasa 
Beuna keunira tapubuet salah 


Buet masa dilee hana geukira 
Allah Ta‘ala ka Neupeumeu'ah 
Meunyo tapubuet cit lom tagisa 
Allah Ta‘ala akan Neubalah 


Tuhan cit teuma Maha Perkasa 
Soe nyang meudacha meuhat Neubalah 
96. Haleu berburu binatang laot 

Takawe eungkot han jeut keu salah 

Peue nyang di laot jeuneh makanan 
Haleu atranyan Neubri le Allah 
Makanan mangat keu gata Neubri 
Ureueng musafer pih mangat leupah 




Teuma nyang hareum bmatang darat 
Uleh Hadharat nyang nyan Neuteugah 
Han jeut berburu atranyan teuma 
Seulama gata ihram di Makkah 

Teuma takwa gata keu Tuhan 
Dum seukalian bek na meuilah 
‘Oh dudoe bandum teuh geupeusapat 
Ukeue Hadharat nyang Maha Murah 


97. Neupeujeut ka'bah teuma le Tuhan 
Rumoh larangan suci that leupah 
Teumpat ibadat dum manusia 
Ban saboh donya keunan geuarah 

Lom buleun hareum ngon sie binatang 
Saban deungon dam jeut keu hadiyah 
Teuma qalaid untuk bak takue 
Tanda untanyoe geujok bak ka‘bah 

Bandum atranyan mangat tateupue 
Tuhan Neuteupue beuna ngon salah 
Peue nyang di langet peue nyang di bumoe 
Bandum Neuteupue hana meuilah 

98. Beu na tateupue brat siksa Tuhan 
Teuma Pengampon ngon that Pemurah 

99. Wajeb bak rasul hanya geupeutroh 
Nyang teupue putoh cit sidroe Allah 

Nyang tapeuleumah got pih nyang tasom 
Neuteupue bandum ‘eleumee Allah 

100. Takheun han saban nyang brok ngon nyang got 
Bah le beu le that takalon salah 

Takalon nyang brok le that meunarek 
Atra meubalek kon ban nyang leumah 
Teuma hai ureueng nyang lhok pikiran 
Takwa keu Tuhan bek na meuilah 

Mudah-mudahan gata bahgia 
Allah Ta‘ala ka lheuh Neupeugah 

101. Hai ureueng mukmin bek roh tatanyong 
Nyang han meukeunong watee geupeugah 

Meunyo geupeugah peue nyang tatanyong 
Gata jeut bingong meutamah susah 
Watee geupeutron ayat Qur’an 
Meunyo watee nayn tatanyong bagah 


Nyan cit geujaweub peue nyang tatanyong 
Nyoe teuma Tuhan ka Neupeumeu'ah 
Tuhan Pengampon lom pih halim that 
Beu salah that-that pih Neupeumeu’ah 


Yoh gohlom gata na saboh kawom 
‘Oh lheuh jitanyong teuma geupeugah 
‘Oh lhueh geupeugah teuma jikaphe 
Iman hana le kabeh jiruah 




Hana Neupeujeut hukom le Tuhan 
Unta gata nyan takheun bahirah 
Saibah hana wasilah hana 
Got ham pih hana Neuyue le Allah 




Jipeuna-peuna bandum le kaphe 
Jikheun dum sare Tuhan peurintah 
Le that awaknyan hana jipike 
Watee geupangge jiweh le bagah 




Watee geumeuhoi bak keubenaran 
Nyang ka Neupeutron sideh le Allah 
Meunan pih watee geuhoi bak rasul 
Han jitem kabui di jih jibantah 


Jikheun di kamoe ka sep lagee nyoe 
Le ayah kamoe dilee geukeubah 
Meunyo yah-yah jih tan meuphom sapeue 
Ka geupeulangue dum jih le ayah 


Hana peutunyok dum keu ureueng nyan 
Pakri ek seunang jiseutot ayah 
Hai ureueng mukmin jaga droe gata 
Bek that takira gop laen salah 

Gop laen sisat bek susah gata 
Asai di gata peutunyok Allah 
Han ek meularat jibri keu gata 
Bandum teuh teuma tawoe bak Allah 

Peue nyang tapubuet yoh masa dilee 
Bandum meuteuntee teuma Neupeugah 
Hai ureueng mukmin meunyo tawasiet 
Meu gata keubit na peue takeubah 

Ureueng nyang ade beu na dua droe 
Dalam kawan droeteuh hamba Allah 
Got pih dua droe ureueng nyang laen 
Meunyo di jalan gata musibah 


Meunyo cit mate gata di jalan 
Tatheun ureueng nyan wasiet tapeugah 
Tatheun ureueng nyan ‘oh lheuh seumbahyang 
Bandua gopnyan tayue meusumpah 


Meunyo chok gata ureueng nyan geukheun 
Demi nyo Tuhan kamoe meusumpah 
Kamoe nyoe hana meuteurimong yum 
Peue nyang kamoe kheun hana meusalah 


Beu that beu keunong chedara kamoe 
Famili kamoe han meupeusiblah 
Kamoe han meusom saksi keu Tuhan 
Sabab nyang meunan kamoe that salah 


Teuntee kamoe jeut ureueng meudacha 
Teuma meunyo ka ureueng nyan salah 
Ureueng nyan dua nyata meudacha 
Tagantoe sigra nyang laen bagah 

Dua droe laen nyang leubeh patot 
Teuma geuseubot kalimah sumpah 
Demi nyo Tuhan saksi kamoe nyoe 
Kon lagee beunoe saksi nyang salah 


Kamoe beuna that han meuelanya 
Sabab elanya raya that salah 
Meunyo roh kamoe pubuet elanya 
Jeut kamoe teuma lalem sileupah 


108. Nyan jeut leubeh toe saksi nyang beuna 
Bek peuna-peuna saksi beurakah 
Lom pih leubeh toe teumakot saksi 
Geutulak lagi nyang jimeusumpah 

Teuma takwa gata keu Tuhan 
Tadeungo sajan peue nyang peurintah 
Han Neupeutunyok teuma di Tuhan 
Meunyo kawomnyan pasek sileupah 

109. Uroenyan teuma Tuhan peusapat 
Keunan meuhadap dum rasul Allah 
Neutanyong teuma bak bandum rasul 
Peue na jikabui nyang gata peugah 


Seuot dum rasul hana meuteupue 
‘Eleumee kamoe bacut that leupah 
Droeneuh nyang teupue sigala rupa 
Nyang hana nyata bak hamba Allah 




Watee bak Isa Neukheun le Tuhan 
Aneuk Mariyam deungo Lon peugah 
Ingat nikmat Lon Lonbri keu gata 
Deungon ma gata hana meuilah 


Lon peukong gata ngon roh nyang suci 
Meutamah lagi gata meutuah 
Di phon lam ayon ka jeut tamarit 
Yoh mantong ubit manyak sileupah 




Ka jeut tamarit ngon manusia 
Sampoe ‘an Tuhan hana meuilah 
Lon peureunoe lorn kitab ngon hikmat 
Meunan pih Taurat kitab nyang sudah 


Ngon kitab Injil pih Lon peureunoe 
Laen nibaknyoe pih na lorn tuah 
Tapeugot ticem nibak tanoh kliet 
Tabuliet-buliet tapruh tarajah 


Ka jeut keu ticem deungon izin Lon 
Jipo le lansong hana meupayah 
Buta ngon supak gata peuubat 
Izin Lon meuhat puleh le bagah 


Yoh tapeuteubiet mayet lam kubu 
Udep le laju ngon izin Allah 
Bandum tapubuet deungon izin Lon 
Teuma lorn Lon tham Israil jadah 

Bani Israil jimeu poh gata 
Sabab tajakba keu jih peurintah 
Teuma hana troh meukeusud jih nyan 
Sabab ka Lon theun rijang le bagah 


Teuma kheun kaphe lam kawan jih nyan 
Sihe atranyan nyata that leupah 
Cit kon peue laen bandum nyan sihe 
Kamoe bri wahyu teuma le bagah 




Bak Hawariyyin Ulon bri wahyu 
Gata bek lunto iman keu Allah 
Taiman keu Lon ngon keu rasul Lon 
Teuma ureueng nyan meuiman bagah 


Kamoe meuiman gata keu saksi 
Kamoe jok diri keupada Allah 
Kamoe nyoe bandum awak Iseulam 
112. Aneuk Mariy am geukheun le bagah 




Wahe ya Isa aneuk Mariyam 
Hawariyyun kheun teuma geupeugah 
Ek Neutem peutron le Tuhan gata 
Keu kamoe nyang na saboh maidah 


Saboh hidangan sideh di langet 
Teuma neujaweub Isa Ruhullah 
Takwa gata bandum keu Tuhan 
Meunyo meuiman gata keu Allah 


Geukheun di kamoe napsu makanan 
Keu maidah nyan harok that leupah 
Lom mangat teunang ate dum kamoe 
Beuna atranyoe peue nyang Neupeugah 




Nak kamoe teupue atranyan beuna 
Jeut kamoe teuma keu saksi sudah 
Teuma kheun Isa aneuk Mariyam 
Allah ya Tuhan Neubri maidah 




Idang di langet peutron keu hamba 
Jeut uroe raya seunang that leupah 
Jeut uroe raya keu bandum kamoe 
Keu ureueng dudoe pih jeut meukeubah 

Lom jeut keu ayat Droeneuh kuasa 
Neubri keu hamba napsu that leupah 
Neubri raseuki teuma keu kamoe 
Droeneuh keuh sidroe kuasa leupah 


Droeneuh sineujroh nyang bri raseuki 
115. Boh ka jeut Lon bri Neukheun le Allah 
Lon peutron idang teuma keu gata 
Teuma di gata bek le buet salah 




Meu soe nyang kaphe lam kawan gata 
‘Oh lheuh keu gata Lon bri maidah 
Meuhat Lon azeub nyang that sengsara 
Nyang han tom nyang ka beu brat sileupah 


Hana meusidroe nyang lagee gata 
Nyang that Lon siksa sidumnan salah 
Watee bak Isa Neukheun le Tuhan 
Aneuk Mariyam peue na tapeugah 




Peue na tayue kheun bak manusia 
Gata bandua Tuhan kon Allah 
Gata ngon ma teuh takheun droe tuhan 
Geujaweub yohnyan Isa Ruhullah 




Maha Suci Droeneuh hana Ion kheun 
Narit nyang kon-kon raya that salah 
Hana hak bak Ion lonkheun naritnyan 
Meunyo na lonkheun Neuteupue sudah 


Peue nyang na bak Ion dumpeue Neuteupue 
Di Ion han meupeue peue nyang bak Allah 
Nyang Droeneuh pubuet hana Ion teupue 
Droeneuh nyang teupue nyang hana leumah 


Hana Ion peugah laen meusapeue 

Peue nyang Droeneuh yue nyan nyang Ion peugah 

Allah Tuhanlon ngon Tuhan gata 

Nyang nyan keuh saja nyang jeut taseumah 




Lon keuh keu saksi ateuh awaknyan 
Seulama mantong di Ion areuwah 
Meunyo mantong Ion sajan awaknyan 
Teuma ‘oh lheuh nyan pulang bak Allah 

Pulang bak Droeneuh meunyo mate Ion 
Droeneuh ngieng keu Ion bandum ya Allah 
Bandum awaknyan Droeneuh nyang jaga 
Dumpeue cit nyata bak Droeneuh teuhah 


Meunyo Neuazeub bandum awaknyan 
Teuma awaknyan hamba Neuh nyang sah 
Meu Neupeuampon teuma awaknyan 
Droeneuh pih Tuhan nyang Maha Murah 




Droeneuh Perkasa ngon Bijaksana 
119. Allah Ta‘ala teuma Neupeugah 

Uroe nyoe untong ureueng nyang beuna 
Sabab jih beuna hana meusalah 

Teumpat ureueng nyan Neubri churuga 
Diyup churuga krueng dum meulimpah 
Keukai geuh sinan sipanyang masa 
Gopnyan Neurila bandum le Allah 


Gopnyan pih rila bandum keu Tuhan 
Nyan keumenangan nyang raya leupah 
120. Keurajeun langet keurajeun bumoe 
Bandum ngon asoe cit milek Allah 




Maha Kuasa Droeneuhnyan sidroe 
Ateuh barangpeue hana meuilah 

AL-AN‘AM (BINATANG TERNAK) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Sigala pujoe milek Hadharat 
Nyang peujeut langet sidumnan luah 
Meunan pih bumoe Neupeujeut siat 
Tuhan Hadharat kuasa leupah 

Neupeujeut seupot Neupeujeut cahya 
Di kaphe teuma jibalek ulah 
Tuhan nyang peujeut gata bank tanoh 
Watee lheuh timoh ajai troh langkah 




Ajai seuneulheuh ka na bak Tuhan 
Gata dum teuman chok teuh sit leupah 
Tuhan kuasa langet ngon bumoe 
Bandum Neuteupue beuna ngon salah 




Rahsia gata batin ngon lahe 
Neuteupue sare bandum le Allah 
Usaha gata bandum Neuteupue 
Hana meusapeue pill na meuilah 




Awaknyan teuma laju jipaleng 
Jijak ho laen watee geupeugah 
Dum ay at Tuhan ‘oh taba bak jih 
Teuma bandum jih jiweh le bagah 




‘Oh teuka bak jih nyang keubenaran 
Jikheun atranyan sulet sileupah 
Teuma akan troh balasan Tuhan 
Ulok-ulok jih bandum geupeugah 


Ulok-ulok jih yoh masa dilee 
Bandum meuteuntee akan geubalah 
Peue hana jieu padumna nyang ka 
Meupeubinasa sabab buet salah 

Padum angkatan dilee nibak jih 
Kamoe bri keu jih bumoe nyang luah 
Leubeh nibak nyang meubri keu gata 
Jeut jikuasa hana soe bantah 




Meubri lom ujeun teuka ie raya 
Ie krueng dum raya peunoh meulimpah 
Di yup jih ie krueng bak tanoh rata 
Di jih cit nyata jipubuet salah 


Teuma sabab jih jipubuet dacha 
Meupeubinasa bandum le bagah 
Di likot jih nyan teuma meukirem 
Kawom nyang laen ka lheuh meukeubah 




Sangkira Kamoe peutron keu gata 
Meutuleh nyata ateuh keureutah 
Jimat ngon jaro jikalon lahe 
Meuhat si kaphe meunoe jipeugah 


Kon roe peue laen jikheun le kaphe 
Atranyoe sihe nyata sileupah 
Jikheun lom pakon han malaikat 
Keunoe geuintat geupeutron bagah 




Meu Kamoe peutron cit malaikat 
Urusan meuhat ka abeh sudah 
Hana geupeupreh pih jih meusiat 
Binasa ligat hana peue peugah 


Meunyo cit rasul nyan malaikat 
Han deuh jilihat haloh sileupah 
Teuntee tan laen Kamoe peurupa 
Sang manusia agam nyang ceudah 




Meuhat jih ragu han le jituri 
Jeut teuma lagi laen jipeugah 
Padumna rasul sigohlom gata 
Bandum jipeukra jikheun beurakah 




Teuma meubalah meupeutron bala 
Sabab jipeukra utusan Allah 
11. Takheun boh tajak leh dalam bumoe 
Takalon jinoe nyang pubuet salah 

Nyang peugah sulet rasul Hadharat 
Teuma akibat taeu pakri bah 
Takheun boh seupo dum asoe langet 
Bintang meublet-blet dum jai sileupah 




Meunan cit seupo dum asoe bumoe 
Takheun atranyoe dum milek Allah 
Ka Neupeuwajeb bak Droeneuh rahmat 
Keu bandum umat rahmat Neulimpah 


Bandum na gata cit Neupeusapat 
Uroe kiamat ukeu Potallah 
Hana peue tachok uroe kiamat 
Teuma rugoe that ureueng nyang salah 


Nyang han meuiman raya that rugoe 
Malam ngon uroe milek Potallah 
Peue nyang lam malam peue nyang lam uroe 
Bandum atranyoe cit milek Allah 




Dumpeue Neudeungo dumpeue Neuteupue 
Hana meusapeue pih na meuilah 
Takheun peue laen Ion cok keu wali 
Peue nyang ek jibri meunyo kon Allah 




Tuhan nyang peujeut langet ngon bumoe 
Makanan tanyoe Neubri le Allah 
Hana keu Tuhan tabri makanan 
Takheun Neuyue Ion nyang phon meunycrah 


Neuyue Ion phon-phon tamong Iseulam 
Jok droe bak Tuhan nyang Maha Murah 
Bek peuchrikat gata keu Tuhan 
Takheun lorn di Ion takot keu Allah 

Meu darohaka Ion keu Tuhanlon 
Teumakot that Ion azeub sileupah 
Bak uroe chik that Ion takot azeub 
16. Nyang han geuazeub nyan gaseh Allah 

Nyang han Neuazeub teuma uroenyan 
Nyan keumenangan nyata that leupah 
17. Meunyo meularat Neubri keu gata 
Allah Ta‘ala hana soe peuglah 

Meulengkan Tuhan nyang peuglah gata 
Meunyo got teuma kuasa Allah 
Meunyo roh nyang got Neubri keu gata 
Tuhan kuasa hana peue peugah 


Ateuh barangpeue Tuhan kuasa 
Droeneuh Perkasa teuga sileupah 
Ateuh hamba Neuh Tuhan Perkasa 
Ngon bijaksana areh sileupah 




Tuhan that maium sigala rupa 
Takheun toh teuma saksi nyang meugah 
Toh teuma saksi nyang raya that-that 
Nyan keuh Hadharat meunan tapeugah 




Tuhan keu saksi Ion deungon gata 
Teuma sit nyata beuna ngon salah 
Nyoe keuh Qur’an Neuwahi bak Ion 
Mangat jeut di Ion haba Ion peugah 


Jeut Ion peuingat gata dum ngon nyan 
Meunan pih ureueng nyang troh risalah 
Peue teuma gata na taek saksi 
Na laen lagi Tuhan kon Allah 


Peue le takheun dum Tuhan nyang laen 
Takheun di Ion han saksi nyang salah 
Han Ion ek saksi di Ion lagee nyan 
Takheun nyang Tuhan cit sidroe Allah 


Tuhan cit sidroe teuma bek roh Ion 
Lam kawan ureueng nyang pubuet salah 
Kheun gata dumna charikat Tuhan 
Han roh Ion keunan lagee tapeugah 


Awaknyan nyang ka Kamoe bri kitab 
Jiteupue meuhat atranyan sudah 
Lagi jituri aneuk-aneuk jih 
Teuma bandum jih rugoe that leupah 




Rugoe droe di jih han jimeuiman 
Boh teuma soe nyang lalem sileupah 
Jipeuna-peuna sulet keu Tuhan 
Dum ayat Tuhan pih jikheun salah 

Soe leubeh lalem nibak awaknyan 
Ureueng nyang lalem han keuh na tuah 
Hana bahgia ureueng nyang lalem 
Watee Kamoe reun bandum cit teuhah 




Watee uroenyan Kamoe peusapat 
Kamoe kheun ligat bak jih meupeugah 
Kamoe kheun bak jih nyang peucharikat 
Boh toh charikat keuh pat kakeubah 


Nyang kakheun dilee tuhan charikat 
Teuma laen that jaweub jipeugah 
Jikheun dum demi Allah Po kamoe 
Hana di kamoe meunan meupeugah 




Hana kamoe kheun tuhan charikat 
Keubit sulet that kaphe seurakah 
Taeu keuh pakri jipeusulet droe 
Jih keubit paloe sisat sileupah 




Peue nyang jipeuna yoh masa dilee 
Han meuho ente jinoe le sudah 
Na cit awaknyan nyang jak bak gata 
Jideungo haba peue nyang tapeugah 




Teuma Kamoe top dalam ate jih 
Ka keuh jeut di jih seureuba salah 
Kamoe boh sumpai bak geulinyueng jih 
Han deuh Ie di jih peue nyang geupeugah 




Adak jikalon dum ayat Tuhan 
Han cit jiiman kaphe seurakah 
Teuma ‘oh jijak keunan bak gata 
Jimeujak dawa peue nyang tapeugah 


Jikheun le kaphe nyan kon peue laen 
Meulengkan dongeng haba beurakah 
Atranyan dongeng dum ureueng jameun 
Jitham dum ureueng keunan geulangkah 




Di jih han jijak gop laen jitham 
Keubit that suwang kaphe seurakah 
Hana jithee droe jipeubinasa 
Kaphe ceulaka muraka Allah 

Adak meu taeu watee geuba jih 
Geupeudong dum jih bak apui mirah 
Watee nyan jikheun adak meu jeut roe 
Tanyoe geupuewoe bak asai liah 




Bek le tabantah dum ayat Tuhan 
Tanyoe meuiman bandum keu Allah 
Tapi ka keuh deuh peue-peue nyang jisom 
Masa dilekon bandum ka leumah 




Sangkira jih nyan keubit geupeuwoe 
Dalam donya nyoe meuhat jih salah 
Jiwoe lagee sot jipubuet dacha 
Keubit ceulaka jih sulet leupah 




29. Jikheun lorn teuma tanyoe lam donya 
Udep ban nyang na seunang sileupah 
Han a geubangket geutanyoe bandum 

30. Adak takalon jih di keu Allah 




Adak nyang taeu ‘oh geupeudong jih 
Dikeu Tuhan jih teuma geupeugah 
Boh dum atranyoe kon nyo sibeuna 
Jiseuot teuma beuna that leupah 


Demi Po kamoe keubit nyo beuna 
Geukheun treuk teuma rasa treuk di kah 
Sabab yoh dilee di kah kakaphe 

31 . Keubit that jahe rugoe sileupah 




Nyang peugah sulet uroe kiamat 
Rugoe raya that hanaban peugah 
Han a meureumpok tanyoe ngon Tuhan 
Jikheun haba nyan sulet sileupah 


o 


Hingga ‘oh ban troh uroe kiamat 
Di jih ban mangat jipubuet salah 
Ban tanjo ka troh jikheun treuk meunoe 
Teulah that tanyoe rugoe sileupah 


Atra tapeugah uroe jeh hana 
Nyoe jinoe ka na pakri tapeubah 
Jime ngon dacha di ateuh rueng jih 
Geuhon that awih jih brat sileupah 

Udep lam donya cit maen-maen 
Meuangen-angen preh dang-dang reubah 
Nanggroe akhirat nyan nyang leubeh got 
Keu soe nyang takot takwa keu Allah 






Pakon gata dum hana tapike 
Di Kamoe sare meuteupue sudah 
Gata susah that keu narit jih nyan 
Sabab jikheun nyan gata jeut gundah 




Atra kon jikheun sulet keu gata 
Tapi jih nyata lalem that leupah 
Awak nyang lalem jiungki ayat 
Tuhan Hadharat pih jikheun salah 


Teuma dum rasul dile-dilekon 
Cit jipeubukon sulet jipeugah 
Bandum ureueng nyan ka jielanya 
Teuma geusaba han jeut keu susah 




Kamoe bri bantu ureueng nyan teuma 
Han ek soe tuka kalimah Allah 
Ka troh bak gata roe dum haba nyoe 
Dum rasul Kamoe jakba peurintah 

Meunyo meunyum brat sang ateuh gata 
Sabab di jih ka jibeuot langkah 
Di jih ka jijak laju ho laen 
Muka jipaleng gata jikeubah 


Teuma meunyo brat nyan ateuh gata 
Ek talop teuma dalam tanoh crah 
Tapeugot uruek talop lam bumoe 
Atawa keunoe taek talangkah 


Tamita rinyeun taek u langet 
Tapeuwoe ayat teuma tapeugah 
Meunyo Neukheundak teuma le Tuhan 
Neupeujeut jih nyan ureueng meutuah 


Meunyo h‘eut Tuhan Neumeung peusapat 
Bandum jih dapat peutunyok Allah 
Teuma bek gata jeut keu si jahe 
Han ek tapike nyan mangat leupah 


T 

Soe nyang tem deungo peurintah Tuhan 
Dum seukalian jipubuet bagah 
Teuma nyang mate atejih teutop 
Dudoe Neubangket teuma le Allah 


Bandum jih teuma keudeh geupeuwoe 
Jinoe barangpeue pih jeut jipeugah 
Jikheun pakon han geupeutron ay at 
Jeut keu mu‘jizat Neubri le Allah 




Takheun bit Tuhan Kuasa Neuh that 
Neupeutron ay at leupah that mudah 
Tapi nyang le that nibak awaknyan 
Hana ek meuphom peue nyang geupeugah 


Bandum binatang nyang na di bumoe 
Ticem sinaroe makheuluk Allah 
Ngon dua sayeup ticem teureubang 
Ngon gata saban cit hana ubah 




Umat binatang got manusia 
Bandum cit ka na lam kitab Allah 
Hana nyang tinggai bandum cit ka na 
Meusapat teuma meuhadap Allah 


Teuma awaknyan nyang kheun sulet nyoe 
Dum ayat Kamoe sulet jipeugah 
Tuloe klo di jih lam seupot seupeut 
Teuma ban nyang h‘eut Neuh jeut le Allah 




Meunyo Neukheundak jih Neupeusisat 
Meunyo han meuh‘eut Neubri meutuah 
Meunyo h‘eut Neubri jalan nyang teupat 
Kri-kri nyang hajat Neubri le Allah 


Takheun boh pakri meunyo troh teuka 
Azeub keu agta Neubri le Allah 
Atawa teuka uroe kiamat 
Mantong cit tamat nyang bukon Allah 


Meunyo bit gata ureueng nyang beuna 
Allah Ta‘ala tahoi le bagah 
Tapi watee nyan cit tahoi Tuhan 
Meu kheundak Tuhan cit gadoh susah 

Watee nyan teuwo teuh bandum ligat 
Tuhan charikat han le tapeugah 
Ka Kamoe kirem rasul yoh dilee 
Keu umat dilee masa nyang sudah 

Kamoe bri bala lom pih meularat 
Mangat jita'at bek le buet salah 
Pakri teuma jih ‘oh teuka bala 
Han jitem gisa ta‘at keu Allah 




Tapi atejih kreuh lagee batee 
Lom jih jitipee le chetan jadah 
Jipeungui sang got buet jih le chetan 
Hingga ‘oh simban jipubuet salah 




Ka abeh teuwo jih dum nasehat 
Nyang geupeuingat keu jih dum sudah 
Kamoe peuhah treuk pinto dum keu jih 
Peue-peue nyang h‘eut jih bandum ka teuhah 


‘Oh ka sep seunang jih ngon atranyoe 
Ban tanjo Kamoe meucok le bagah 
Meuhukom treuk jih ngon tiba-tiba 
Meupeutoh asa treuk jih dum teulah 


Puntong treuk iku kawom nyang lalem 
Tinggai treuk laen al-Hamdulillah 
Sigala pujoe meuwoe keu Tuhan 
Nyang Po dum alam deungon blah bicah 




Takheun boh pakri meunyo di Tuhan 
Dum pendengaran gata Neukeubah 
Ngon penglihatan teuh han Neubri le 
Neutop ngon ate teuh dum le Allah 




Teuma soe nyang bri keu gata laen 
Na Tuhan laen nyang bukon Allah 
Boh taeu pakri Kamoe bri ayat 
Di jih dum meuhat jipaleng sudah 


Takheun boh pakri meu troh bak gata 
Ngon tiba-tiba troh azeub Allah 
Atawa leumah takalon azeub 
Boh soe teuma jeut binasa sudah 

Nyang jeut binasa cit kon soe laen 
Awak nyang lalem nyang pubuet salah 
Durfl rasul-rasul nyang Kamoe kirem 
Kon na peue laen nyang meuyue peugah 




Haba peusuka haba peutakot 
Soe nyang han turot lam apui mirah 
Soe nyang meuiman ngon jipubuet got 
Han le teumakot hana le susah 




Nyang peugah sulet dum ayat Kamoe 
Bandum awaknyan azeub that leupah 
Sabab jih pasek han jitem pateh 
Takheun beu meuceh nyoe kon beurakah 


Takheun kon bak Ion na gudang Tuhan 
Peue nyang hana trang pih han Ion peugah 
Peue-peue nyang gaeb hana Ion tupat 
Lorn malaikat kon Ion lonpeugah 


Peue-peue nyang wahyu nyan nyang Ion ikot 
Nyan Neuyue turot bak Ion le Allah 
Takheun ek saban teuma si buta 
Ngon si trang mata dumpeue deuh.leumah 


Peue gata bandum hana tapike 
Ngon mata ate Neubri le Allah 
Lorn tapeuingat ureueng nyang takot 
Beu geutem turot bandum peurintah 




Yue geuh meusapat dum dikeu Tuhan 
Hana soe rakan meunyo kon Allah 
Tan soe chupeu'at bandum sigala 
Mangat takwa gopnyan keu Allah 


Bek hai tause ureueng meudu'a 
Seunantiasa geumeuhoi Allah 
Geumeuhoi Tuhan geuh beungoh seupot 
Sabab that meuh‘eut keu wajah Allah 






Hana meularat u ateuh gata 
Bandum keunira gopnyan kon salah 
Buet gata pih han meularat gopnyan 
Tause gopnyan raya that salah 

Meunyo tause lalem that gata 
Allah Ta'ala meunan Neupeugah 
Meunan pih Kamoe meucuba kawom 
Hingga nyang ladom meunoe jipeugah 


Ek Neubri nikmat dum keu awaknyan 
Neubri le Tuhan jalan nyang mudah 
Meunan keuh jikheun keu ladom ngon jih 
Sabab ladom jih ka udep mewah 


Teuma kon Tuhan nyang leubeh teupue 
Nyang chuko meusoe bandum bak Allah 
Teuma meunyo troh bak gata keunan 
Ureueng meuiman keu ayat Allah 

Keu ayat Kamoe bandum jiiman 
Tapeugah saleum keu jih le bagah 
Keu gata bak Lon ucap seulamat 
Karena rahmat Neubri le Allah 


Ka Neupeuwajeb keu gata rahmat 
Keudroe Hadharat meunan Neupeugah 
Buet-buet hana got nyang ka tapubuet 
Kon sabab jeuhuet tapi roh salah 


Teuma ‘oh Iheuhnyan laju tatobat 
Lorn tapubuet got han le takeubah 
Meunyo na meunan teuma cit Tuhan 
Maha Pengampon lorn that Pemurah 


Teuma meunan keuh Kamoe peutrang that 
Dum ayat-ayat beuna ngon salah 
Lorn mangat meuri jalan nyang sisat 
Dacha raya that nyang pubuet salah 




Takheun Ion geutham bek Ion ibadat 
Keu laen meuhat nyang bukon Allah 
Peue nyang gata kheun tuhan charikat 
Bak Ion geutham that bek roh Ion seumah 




Takheun di Ion han lonikot hawa 
Napsu dum gata raya that salah 
Meunyo Ion ikot ka keuh Ion sisat 
Peutunyok tneuhat hana bak Allah 

Takhcun di Ion nyoc cukop that dali 
Tuhanku Rabbi keu Ion Neupeugah 
Gata dum takheun sulet atranyoe 
Teuma bak Ion nyoe hana beunalah 




Talakee azeub bak Ion beu sigra 
Hana kuasa di Ion kon Allah 
Hukom bak Tuhan kon bak soe laen 
Nyan keubenaran bandum Neupeugali 


Tuhan keuh sidroe sineujroh Hakim 
Hana nyang laen meunyo kon Allah 
Takheun sangkira peue nyang talakee 
Bak Ion meuteuntee Neubri le Allah 




Ka putoh hukom treuk Ion ngon gata 
Hana le haba ka abeh sudah 
Teuma Neuturi bandum le Tuhan 
Ureueng nyang lalem raya that salah 




Gunci nyang gaeb bandum bak Tuhan 
Nyang laen dum tan bah le jipeugah 
Bah that jipeugah le that jiteupue 
Tuhan nyang teupue daratan luah 


Tuhan nyang teupue darat ngon laot 
On kayee nyang rhot hana meuilah 
Sineuk pade lam seupot bumoe 
Bandum sinaroe nyang tho ngon basah 


Bandum meutuleh di dalam kitab 
Ka lheuh meusurat Tuhan Neukeubah 
Tuhan peumate gata ‘oh malam 
Teungeut sang pingsan Subhanallah 




Peue nyang tapubuet ‘oh watee uroe 
Bandum Neuteupue cit nyan le Allah 
Teuma Neubangket ‘oh jaga gata 
‘Oh dudoe teuma ajai pih sudah 


‘Oh lheuhnyan tawoe bandum bak Tuhan 
Amai teuh yohnyan bandum Neupeugah 
Tuhan Perkasa di ateuh hamba 
Neuh Neuyue jaga dum hamba Allah 

Bandum gata nyoe sit na soe jaga 
Hinga troh teuka ajai teuh sudah 
Meu ka troh mawot malaikat ba 
Hana le daya tameung peusiblah 


Lagee yue Tuhan meunan geupubuet 
Hana meubacut pih na geuubah 
62. ‘Oh lheuhnyan pulang keudeh bak Tuhan 
Nyang laen cit tan meunyo kon Allah 




Bandumna hukom lam jaroe Tuhan 
Keunira Tuhan leupah that bagah 
Takheun soe teuma nyang peuglah gata 
Lam seupot buta sapeue tan leumah 




Seupot di darat karam di laot 
Du‘a taseubot lakee bak Allah 
Wateenyan gata dum tamunajat 
Ubak Hadharat khuchu‘ that leupah 


Meu leupah kamoe nibak bala nyoe 
Meuteuntee kamoe chuko keu Allah 
Takheun cit Tuhan peuleupah gata 
Bak bandum bala le that Neupeuglah 




‘Oh lheuhnyan Tuhan tapeuchrikat 
Takheun Hadharat cit ek Neubalah 
Keu bandum gata ek Neubri azeub 
Di ateuh di yup azeub that leupah 




Atawa gata meukawom-kawom 
Neubri nyang ladom meupicah-picah 
Hana sapeue kheun lam kawan gata 
Nyang ladom teuga droe jipeuleumah 


Jielanya treuk nyang tan kuasa 
Le ureueng teuga lawan meunyerah 
Takalon pakri meupeudeuh ay at 
Mangat jih meuhat meuphom sileupah 


Di kawom gata jikheun nyan sulet 
Padahai keubit beuna that leupah 
Takheun le han jeut keu waki gata 
Urusan gata bandum bak Allah 

Bandum beurita cit na watee jih 
Cit tapeujioh ‘oh troh jilangkah 
Watee takalon awaknyan meuproe 
Keu ay at Kamoe macam jipeugah 

Teuma bek tajak keunan tapeutoe 
Tapreh jimeuproe laen jipeugah 
Meunyo cit chetan peuteuwo gata 
Tadeungo haba narit jih salah 


Bek roh taduek le watee teuingat 
Tabeudoh ligat minah beu bagah 
Bek taduek sagai sajan si lalem 
69. Keunira jih nyan meuhat bak Allah 




Keunira jih kon bak ureueng takwa 
Peuingat saja takheun ngon babah 
Kadang pih jitem takwa keu Tuhan 
Teuma meunyo han ka keuh takeubah 




Taiem droe mantong meunyo awaknyan 
Jijak peumeuen agama Allah 
Agama jih nyan jiulok-ulok 
Di jih ka jicok udep nyang mewah 




Jih ka jitipee le udep donya 
Peue nyang sibeuna bak jih dum salah 
Teuma deungon nyan jih tapeuingat 
Bek jeut meularat meunan tapeugah 


Bek dudoe teulah jeut keu binasa 
Sabab usalia di jih ka salah 
Hana le wali jih dudoe meuhat 
Han soe chupeu'at meunyo kon Allah 


Adak jiteuboh sigala macam 
Bandum wateenyan hana phaedah 
Bandum awaknyan ka keuh binasa 
Sabab usaha di jih ka salah 


Jijep minyeuk glue itam ngon jayeh 
Azeub that peudeh kaphe seurakah 
Takheun peue kamoe meuseumah laen 
Nyang hana mungken nyang bukon Allah 

Keu kamoe han ek jibri munapha'at 
Jibri meularat pih hana hilah 
Ka keuh gata nyoe dum geupeusurot 
Keudeh u likot bandum talangkah 

‘Oh lheuh Neutunyok tanyoe le Tuhan 
Ka roh tariwang lom bak buet salah 
Saban ngon ureueng jihoi le chetan 
Tahe jih bimbang di bumoe Allah 


Tarakan-rakan jih jimaba jak 
Keunoe tajak bak peutunyok Allah 
Keunoe hai tajak sapat ngon kamoe 
Takheun atranyoe kon buet that mudah 


Peutunyok Allah nyan keuh peutunyok 
Meunyo tatem cok seunang sileupah 
Neuyue peujok droe tanyoe bak Tuhan 
Nyang Po dum alam deungon blah bicah 


Lom bandum gata pubuet seumbahyang 
Takwa lheuh nyan teuma keu Allah 
Bandumna gata cit geupeusapat 
‘Oh dudoe meuhat meuhadap Allah 




Tuhan nyang peujeut langet ngon bumoe 
Bandum atranyoe beuna that leupah 
Lom pih yoh Neukheun "kun" jeut kah jinoe 
Lam sikeujap nyoe cit jeut le bagah 




Narit Neuh beuna hana soe kheun kon 
Bandum keurajeun cit milek Allah 
Bak uroe geuyup ngon sangka kala 
Bandum kuasa lam jaroe Allah 


Nyang han deuh taeu bandum Neuteupue 
Lom pih Neuteupue nyang lahe leumah 
Lom bijaksana Neumaium dumpeue 
Hana meusapeue pih na meuilah 


Watee Ibrahim geupeugah haba 
Bak yah geuh Azar meunoe geupeugah 
Ek patot patong neupeugah Tuhan 
Lon pike buet nyan raya that salah 

Droeneuh ngon kawom neuh keubit sisat 
Ka trang talihat hana phaedah 
Meunan keuh Kamoe meupeudeuh yakin 
Ubak Ibrahim ureueng nyang ceudah 




Kamoe peuleumah dum alam langet 
Bintang meublet-blet hu meujeureulah 
Lorn alam bumoe deuh bak Ibrahim 
Mangat that yakin kuasa Allah 




‘Oh watee malam ka leumah bintang 
Geukheun nyoe Tuhan di Ion lonpeugah 
Ban sare suboh ka gadoh bintang 
O nyo kon Tuhan ka gadoh sudah 


Teuma geukalon cit teubiet buleun 
Geukheun nyo Tuhan di Ion lonseumah 
‘Oh ban ka gadoh teuma di buleun 
Wateenyan geukheun nyoe pih ka salah 




Meu han Neutunyok Ion le Tuhanlon 
Meuhat sisat Ion jinoe le bagah 
‘Oh ban geukalon cit teubiet uroe 
Peungeuh dum nanggroe caya trang leupah 




Geukheun nyo Tuhan Ion nyang raya that 
‘Oh troh u barat gadoh le bagah 
Geukheun treuk Iaju wahe kawomlon 
Bek tapeuroh Ion dalam buet salah 


Taseumah patong charikat Tuhan 
Bek roh Ion keunan di Ion lonseumah 
Keubit nyo di Ion lonhadap muka 
Ubak nyang Esa cit sidroe Allah 




Allah nyang peujeut langet ngon bumoe 
Meuhat Ion keunoe Ion hadap wajah 
Agama nyang gleh hana charikat 
Di Ion cit meuhat keunoe Ion langkah 


Bek roh Ion keunan bak peucharikat 
Atranyan sisat raya that salah 
Teuma jiteuntang gopnyan le kawom 
Geuh geukheun di Ion han peue tahujah 

Peue tajak' hujah Ion teuntang Tuhan 
Pautunyok Tuhan di Ion ka sudah 
Hana Ion takot keu Tuhan gata 
Tapeuna-peuna charikat Allah 

Hana ek jibri meularat keu Ion 
Meulengkan di Ion ka kheundak Allah 
‘Eleumee Po Ion teuma luah that 
Bandura lat batat Neuteupue sudah 


Pakon gata han jeut keu peuingat 
Pane Ion takot atra nyang salah 
Pakri Ion takot charikat gata 
Kon lagee gata cit meunan ulah 




Di gata bandum pih tan teumakot 
Tapeucharikat laen ngon Allah 
Hana Neupeutron sapeue di Tuhan 
Nyang jeut alasan peue nyang tapeugah 


Teuma soe nyang hak gatanyoe dua 
Aman bak bala Neubri le Allah 
Meunyo tateupue bandum atranyan 
Ureueng meuiman nyang hak that leupah 




Nyang hak that leupah nibak balanyan 
Ureueng meuiman nyang tan meusalah 
Hana geulawok lalem ngon iman 
Patot nyan aman bak bala Allah 


Tuhan peutunyok keu dum ureueng nyan 
83. Nyan keuh haba nyan nyang Kamoe kisah 
Hujah Kamoe bri akan Ibrahim 
Jeut gopnyan yakin hana peue peugah 




Alasan kawom geuh ek geutulak 
Soe nyang meukheundak Kamoe bri hujah 
Soe nyang meukheundak Kamoe bri pangkat 
Meubri deurajat manyang that leupah 


Bit Tuhan gata that bijaksana 
Han ek takira ‘eleumee luah 
Kamoe bri teuma Ishak keu gopnyan 
Ya‘qob ‘oh lheuhnyan meubri hidayah 

Kamoe peutunyok bandum ureueng nyan 
Bak Noh pih meunan dilee ka sudah 
Kamoe tuhyok Noh bak masa dilee 
Meunan cit teuntee ladom zurriyah 

Aneuk cuco nyan ladom pih meunan 
Daod, Sulaiman raja nyang meugah 
Aiyub ngon Yusop Musa ngon Harun 
Ureueng nyan bandum ureueng meutuah 


Meunan meubalah ureueng pubuet got 
Hana geuseutot ubak buet salah 
Lorn Zakaria, Yahya ngon Isa 
‘Oh lheuhnyan teuka teuma Ilyas 


Ureueng nyang salaeh bandum ureueng nyan 
Ismail meunan cit hana ubah 
Ilyasa* , Yunus ngon Luth pih meunan 
Bandum ureueng nyan ureueng meutuah 




Kamoe peuleubeh bandum ureueng nyan 
Nibak dum alam deungon blah bicah 
Meunan pih ayah-ayah ureueng nyan 
Aneuk cuco nyan nyang hana salah 




Ngon chedara nyan dum Kamoe pileh 
Kamoe peuleubeh nyang raya tuah 
Kamoe peutunyok ureueng nyan meuhat 
Jalan nyang teupat bandum geulangkah 




Atranyan bandum peutunyok Tuhan 
Soe nyang h‘eut Tuhan Neutunyok bagah 
Soe nyang Neukheundak bak hamba Neuhnyan 
Teuma meunyo han ka keuh roh salah 


Meunyo awaknyan jipeucharikat 
Luroh ibadat bandum meuruah 
Peue nyang na amai nyang ka jipubuet 
Abeh dum teusuet rugoe sileupah 




Ureueng jeh teuma Kamoe bri kitab 
Lom ngon hikeumat pikiran ceudah 
Nyang ladom Kamoe peujeut keu nabi 
Teuma nyang ungki cit Kamoe balah 




Kamoe gantoe jih ngon kawom laen 
Nyang Kamoe kirem nyang hana salah 
Nyang han jikaphe han jimeuungki 

90. Ureueng nyan Neubri peutunyok Allah 

Ureueng nyang Neubri peutunyok Tuhan 
Taikot rijang dum bek tabantah 
Takheun tan di Ion lakee bak gata 
Meubacut hana Ion lakee upah 

Haba peuingat nyang Ion ba mantong 
Keu bandum alam beuna ngon salah 

91 . Di jih dum teuma hana hormat 
Akan Hadharat nyang Maha Murah 

Tan jihormat balaku kada 
Jikheun lorn haba sulet keu Allah 
Hana Neupuetron bak manusia 
Mcu sapeue hana Tuhan Neukeubah 

Takheun soe peutron kitab keu Musa 
Nyang jeut keu cahya hu meujeureulah 
Lom jeut peutunyok keu manusia 
Teuma dum gata tapriek keureutah 

Nyang tapeuleumah nyang ka meulata 
Nyang laen teuma tasom takeubah 
Ngon tapeuleumah le that nyang tasom 
Neupeureunoe lom gata le Allah 

Nyang tan tateupue dum Neupeureunoe 
Ngon yah-yah teuh nyoe pih hana ubah 
Dum yah-yah gata pih han geuteupue 
Nyang peutron dum nyoe takheun cit Allah 

Teuma takeubah jih nyan bah meunan 
Jimeuen-meuen dalam buet salah 

92. Kitab nyoe teuma nyang Kamoe peutron 
Beureukat sinan cit le that leupah 

Geupeunyo peue nyang lam kitab dilee 
Peuingat teuntee beuna ngon salah 
Jeut tapeuingat dum ummul Qura 
Ngon ureueng lingka sinan di Makkah 






cm)' >1 



JUZ 7 


AL-AN‘AM (6) 



Soe nyang meuiman akan akhirat 
Jiiman ligat peue nyang tapeugah 
Pubuet seumbahyang pih hana reuda 
Lom jiplihara mangat bek salah 


Soe teuma ureueng nyang leubeh lalem 
Nibak awaknyan nyang keubit salah 
Jipeuna-peuna sulet keu Tuhan 
Atawa jikheun Ion wahyu Allah 

Ka teuka wahyu keunoe tron bak Ion 
Padahai cit tan lagee jipeugah 
Hana tron wahyu bak jih meusapeue 
Nyang laen bagoe pih na jipeugah 


Lon keumeung peutron jinoe beu saban 
Lagee Neupeutron nyang ka le Allah 
Sangkira taeu ‘oh seukreut mawot 
Han ek jimeumat si lalem jadah 


Teuka le keunan dum malaikat 
Geupoh jih ligat sira geupeugah 
Peuteubiet keudroe keuh nyawong jinoe 
Nibak uroenyo azeub that dikah 


Azeub hina that di kah geusiksa 
Jinoe karasa teuma le bagah 
Kakheun nyang kon-kon dilee keu Tuhan 
Dum ayat Tuhan sulet kapeugah 


Teukabo di kah ban pateh ayat 
Jinoe Hadharat ka Neutueng balah 
Tajak bak Kamoe jinoe sidroe-droe 
Lagee gatanyoe phon-phon meupisah 

Meupisah ngon ma meupeujeut gata 
Sidroe teuh saja meunan keu ulah 
Peue nyang Kamoe bri dilee keu gata 
Tinggai sigala bandum takeubah 


Hana Kamoe eu pih sajan gata 
Peue nyang tadawa dilee taseumah 
Tuhan charikat takheun ngon gata 
Nyang peuglah gata dilee tapeugah 

Putoh hubungan jinoe ngon gata 
Hana meuhoka peue nyang taseumah 
Tuhan nyang peuhah sineuk pade 
Bijeh timoh le ‘oh lheuh beureutah 


Meunan cit bijeh boh kayee laen 
Miseu aneuk drien ngon aneuk panah 
Nibak nyang mate teubiet nyang udep 
Nibak nyang udep nyang mate teuhah 


Nibak nyang udep teubiet nyang mate 
Bandum nyan sare kuasa Allah 
Nyan keuh nyang Allah hana tatilek 
Pakri meubalek gata dum salah 




Neupeuhah suboh ‘oh teubiet fajar 
‘Oh malam teuka teunang that leupah 
Uroe ngon buleun teupat keunira 
Ka lheuh neukada bandum le Allah 




Tuhan Perkasa dumpeue Neuteupue 
Hana meusapeue pih na meuilah 
Tuhan nyang peujeut keu gata bintang 
‘Oh watee malam tatuho arah 




Tatupat jalan di dalam seupot 
Darat ngon laot han le meusalah 
Ka Kamoe peutrang bandumna ayat 
Kawom nyang teupat jiteupue sudah 




Tuhan nyang peujeut gata nyoe bandum 
Bak sidroe ureueng phon asi liah 
Bak teumpat teutap teumpat simpanan 
Lam rahim aman sinan Neukeubah 


Ka Kamoe peutrang bandumna ayat 
Kawom nyang teupat meuphom sileupah 
Tuhan nyang peutron ujeun di langet 
Timoh le ligat bungong ngon buah 








Kamoe peuudep tanam-tanaman 
Hijo on jih nyan galak teuh leupah 
Kamoe peuteubiet bijeh tanaman 
Meususon -suson takalon indah 

Manyam kureuma meugantung-gantung 
Awak charibanun sang-sang ka leupah 
Dum keubon anggor, zaitun, geulima 
Nyang ladom sama ladom meuubah 




Nyang saban-saban nyang hana saban 
Le macam-macam bungong ngon buah 
Watee jimeuboh taeu boh kayee 
Nyang masak teuntee galak teuh leupah 


Bandum nyan ayat keu soe meuiman 
Nyata dum sinan kuasa Allah 
100. Jipeugah lorn jen charikat Tuhan 
Padahai jen nyan peuneujeut Allah 


Nyang kon-kon jikheun lom akan Tuhan 
Aneuk Neuh agam pih dum jipeugah 
Ngon aneuk inong pih le di Tuhan 
'Eleumee jih tan meu ka jipeugah 


Allah Ta‘ala Maha Suci that 
Maha manyang that kon ban jih peugah 
Tuhan nyang cipta langet ngon bumoe 
Pakri ek meunoe na aneuk Allah 




Hana peurumoh Neuh pih di Tuhan 
Peuneujeut Tuhan bandum blah bicah 
Bandum peukara Tuhan Neuteupue 
Hana meusapeue pih na meuilah 


102. Nyan keuh nyang Allah Tuhan Po gata 
Nyang laen hana bandum kon Allah 
Tuhan nyang peujeut sigala macam 
Taseumah Tuhan mangat bek sal ah 




Bandum peujok droe keunan bak Tuhan 
Laen dum saban peuneujeut Allah 
Dum mata han deuh jikalon Tuhan 
Teuma bak Tuhan bandumpeue leumah 




Tuhan haloh that Neuma‘lum dumpeue 
Hana meusapeue pih na meuilah 
Ka troh bak gata dum taeu meuri 
Padumna dali kuasa Allah 

Atranyan bandum nibak Po gata 
Nyang deuh eu nyata nyan nyang meutuah 
Teuma nyang buta droejih meularat 
Han deuh jilihat kuasa Allah 


Lon nyoe kon ureueng plihara gata 
Tapi tajaga droeteuh bek sal ah 
Meunan keuh Kamoe meupeuleuinah dum 
Ay at meupeutron jikalon sudah 




Mangat jeut jikheun keu gata jinoe 
Ka tameureunoe ka jeut tapeugah 
Lom Kamoe peutrang bandum atranyoe 
keu soe nyang teupue akai jih ceudah 


Taikot wahyu nyang tron bak gata 
Nibak Po gata nyang Maha Murah 
Tan laen Tuhan meu kon Droeneuhnyan 
Teuma awaknyan laen jipeugah 




Bek tapeuduli keu awak muchrek 
Di jih jibalek peurintah Allah 
Meunyo Neukheundak uleh Hadharat 
Han roe charikat jikheun keu Allah 


Han roe jiseumah Tuhan nyang laen 
Han jikheun Tuhan berhala jadah 
Teuma di Kamoe kon meuyue jaga 
Jih nyan bak gata han meupeugah 


Lom kon bak gata urusan jih nyan 
Urusan jih nyan bandum bak Allah 
Bek roh tacarot peue nyang jiseumah 
Bah nyang jiseumah nyan bukon Allah 






Teuma jibalah jicarot Tuhan 
‘Eleumee jih tan jicarot Allah 
Sabab beungeh jih jeut keu jih meunan 
Keu jih dum meunan Kamoe peuindah 


Ban bandum umat jieu got buet droe 
Jih teuma jiwoe bandum bak Allah 
Bak Po jih bandum cit teuma jiwoe 
Teuma dum buet droejih cit geupeugah 

Ka jimeusumpah demi nyo Tuhan 
Keubit kon wayang ‘oh jimeusumpah 
Meu troh mu'jizat ubak awaknyan 
Keubit meuiman dum jimeusumpah 




Takheun mu‘jizat ay at bak Tuhan 
Tateupue cit tan kon ban jipeugah 
Meu troh mu'jizat han jimeuiman 
Beu that beu dumnan ka jimeusumpah 


Meubalek ate jih dum le Kamoe 
Mata pih meunoe Kamoe peusalah 
Lagee phon dilee tan jimeuiman 
Jinoe pih meunan hana meuubah 

Kamoe peubiyeu lam sisat jih nyan 
Bah le jimeuen dalam buet salah 
111 . Meunyo meupeutron dum malaikat 
Ubak jih meuhat dum geujak peugah 




Kamoe peuuedep lorn ureueng mate 
Geukheun bak jih le tanyoe ka salah 
Bandum peue nyang na Kamoe peusapat 
Ngon jih meuhadap meupeugah-peugah 


Meuhat di jihnyan cit jimeuiman 
Bah that beudumnan ka tapeuleumah 
Meulengkan meunyo ka kheundak Tuhan 
Baro jiiman meukheundak Allah 


Tapi le that jih hana jiteupue 
Nyang na jiteupue cit jahiliyah 
Meunan pih Kamoe ka Kamoe peujeut 
Musoh nyang jeuheut keu nabiyullah 

Keu bandum nabi na musoh gopnyan 
Dum chetan-chetan nyang hareum jadah 
Insan deungon jen nyan keuh dum chetan 
Nyang jijak padan yue pubuet salah 

Jis‘ah jitipee dum manusia 
Narit jih jiba leupah that indah 
Meunyo Neukheundak teuma di Tuhan 
Han jipubuet nyan takot keu Allah 


Taiem droe mantong teuma di gata 
Bah le jipeuna peue nyang jipeugah 
113. Jitarek ate meukeusud jihnyan 

Soe nyang tan iman jimeung beureukah 




Soe nyang han iman akan akhirat 
Cit galak jih that peue nyang jih peugah 
Jipubuet laju peue nyang buet chetan 
Hana pikiran beuna ngon salah 




Ek patot teuma Ion mita hakim 
Nyang bukon Tuhan nyang Maha Murah 
Tuhan nyang peutron kitab keu gata 
Bandum peukara sinan Neupeugah 


Satu persatu dum Neupeunyata 
Keu peue tamita laen nyang salah 
Dum ahli kitab meuhat jiteupue 
Keubit kitab nyoe tron nibak Allah 


Keubit sibeuna tron bak Po gata 
Bek na chok sangka teuh meube seupah 
115. Seumpuma that narit Po gata 

Narit nyang beuna hana tom salah 




Narit nyang ade hana jeut gantoe 
Hana barangsoe pih ek jiubah 
Tuhan Neudeungo dum barangkapeue 
Bandum Neuteupue beuna ngon salah 




Le that awaknyan nyang na di bumoe 
Han jijak keunoe bak jalan Allah 
Meu taikot jih cit jipeusisat 
Teuh jiba ligat teuh bak buet salah 


Jiikot di jih nyang chok ngon waham 
Sangka-sangkaan nyang tan phaedah 
Jipeuna-peuna sulet keu Tuhan 
Teuma di Tuhan Neuteupue leupah 

Tuhan Po gata Neuteupue that-that 
Soe nyang ka sisat bak jalan Allah 
Hana roh jijak bak jalan Tuhan 
Bandum di Tuhan Neuteupue leupah 


Neuturi ureueng nyang na peutunyok 
Ureueng nyang tem cok bak jalan Allah 
118. Teuma tapajoh peue nyang na geukheun 
Ngon Nama Tuhan geukheun Bismillah 




Meunyo cit gata ureueng meuiman 
Dum ayat Tuhan hana tabantah 
Teuma boh pakon han tatem makeun 
Peue nyang ka geukheun ngon Nama Allah 

Tuhan ka Neutrang nyang toh nyang hareum 
Han jeut tamakeun ka lheuh Neupeugah 
Meulengkan meunyo ka that meularat 
Nyan haleue siat han jeut keu salah 


Keubit awaknyan teuma nyang le that 
Jijak peusisat dum hamba Allah 
Hawa napsu jih dum jipeuturot 
Hana jitakot jipubuet salah 


Jipubuet nyan dum kon na jiteupue 
Tuhan Neuteupue ureueng nyang salah 
Neuturi ureueng nyang elanya droe 
Teuma bek hai roe tapubuet salah 




Dacha nyang lahe got dacha baten 
Bandum atranyan taboh takeubah 
Keubit barangsoe nyang pubuet dacha 
'Oh dudoe teuma akan geubalah 




Teuma bek gata pajoh makanan 
Nyang hana geukheun ngon Nama Allah 
Sabab nyang meunan geukheun buet pasek 
Chetan jibalek laen jipeugah 


Jijak s'ah di jih bak rakan-rakan 
Jih jiyue lawan peue nyang tapeugah 
Gata jeut muchrek meunyo taikot 
Meunyo taturot ban nyang jih peugah 



122. Ek saban teuma ureueng nyang mate 
Teuma udep le Neubri le Allah 
Kamoe peuudep Kamoe bri cahya 
Jijak-jak lanja han le meusalah 

Jijak lam kawan dum manusia 
Ek saban teuma ngon ureueng salah 
Ureueng nyang tinggai lam seupot buta 
Han jeut keulua sinan geukeubah 

Meunan keuh kaphe jisangka buet jih 
Geupeudeuh bak jih sang jroh sileupah 

123. Meunan pih Kamoe meupeujeut ureueng 
Nyang dalam gampong rayok ngon meugah 

Tapi buet jeuheut di jih jipubuet 
Abeh jipeungeut dum hamba Allah 
Hana jirasa droejih jipeungeut 
Bandum buet jeuheut jihnyan gcubalah 

124. ‘Oh teuka ayat ubak awaknyan 
Han jimeuiman di jih jipeugah 
Hingga keu kamoe teuma beu geubri 
Lagee nyang geubri keu Rasulullah 

Teuma di Tuhan cit that Neutusoe 
Kon barangsoe Neujok risalah 
Awaknyan teuma nyang pubuet dacha 
Cit Neupeuhina dudoe le Allah 

Lorn Neubri azeub nyang brat that keu jih 
Sabab brat di jih jipubuet salah 

125. Soe nyang Neukheundak Neumeung peutunyok 
Le Tuhan Neucok Neubri hidayah 

Neupeuhah dada tamong Iseulam 
Jeut keu ureueng nyan peutunyok Allah 
Teuma barangsoe Neumeung peusisat 
Atejih batat tan na hidayah 

Dada jih meusak taeu meuseupet 
Han jilop nyang got watee tapeugah 
Lagee jiek gle keudeh u langet 
Dada meuseupet seunak ngon naphah 

Meunan keuh Tuhan Neupeujeut hina 
Soe-soe nyang hana iman keu Allah 
126. Nyoe jalan teu'pat jalan Po gata 

Keunan tateuka Neuyue meulangkah 

Ka Kamoe peutrang padumna ayat 
Soe nyang tem ingat nyan nyang meutuah 
Geubri keu gopnyan meuligoe salam 
Sideh bak Tuhan ka lheuh Neukeubah 

Nibak Po gopnyan nyang wali gopnyan 
Sabab buet gopnyan hana meusalah 
128. Uroenyan bandum jih Neupeusapat 
Uleh Hadharat teuma Neupeugah 

Wahe kawom jen le that di gata 
Bak manusia tayue buet salah 
Kheun manusia nyang rakan ngon jen 
Kamoe dum seunang mangat sileupah 


Teuma nyoe ka troh watee di kamoe 
Ajai keu kamoe ka Neubri sudah 
Kheun Tuhan teumpat di kah nuraka 
Han le keulua di sinan di kah 


Keukai keuh sinan sipanyang masa 
Meulengkan ‘oh ka kheundak bak Allah 
Keubit Po gata that bijaksana 
Bandum peukara Neuteupue sudah 


Meunan pih Kamoe meupeurakan jih 
Sabe lalem jih jimusahabah 
Sabab bandum jih usaha saban 
Nyang jeut keu rakan bak pubuet salah 




Wahe kawom jen ngon manusia 
Peue hana teuka dum rasul Allah 
Padum le rasul geujak bak gata 
Lam kawan gata cit asai liah 

Geujak peuingat keu gata bandum 
Ayat-ayat Lon bandum geukisah 
Geukheun uroenyo bit dudoe teuka 
Jijaweub sigra bit na geupeugah 

Kameo ek saksi ateuh droe kamoe 
Teuma awaknyoe dilee ka sal ah 
Ka keunong tipee ngon udep donya 
Baronyoe teuma meungaku salah 


Jimeungaku droe dum ka jikaphe 
Meunan keuh ade meunyo buet Allah 
Hana roe Tuhan Neupeubinasa 
Deungon elanya dum hamba Allah 

Hana jithee-thee nanggroe binasa 
Han roe binasa meu kon ka salah 
Bandum geutanyoe cit na deurajat 
Meuteumeung pangkat balaku payah 




Han tom laloe Tuhan Po gata 
Peue nyang keurija meunan Neubalah 
Tuhan Po gata ureueng kaya that 
Padum le rahmat Neubri le Allah 




Meunyo Neukheundak Neuboh dum gata 
Neugantoe sigra laen khaliphah 
Soe nyang h'eut Tuhan di likot gata 
Saban ngon gata masa nyang sudah 


Gata pih dilee cuco gop laen 
Peue janji Tuhan hana meuubah 
Meu ka troh janji han ek tatulak 
Barangho tajak keunan troh langkah 




Takheun hai kawom tapubuet laju 
Ube nyang mampu tapubuet bagah 
Di Ion pih meunan lonpubuet keu droe 
Tateupue dudoe teuma soe salah 




Dalam donya nyoe soe nyang le untong 
Ureueng nyang lalem han roe meutuah 
136. Jibagi le jih peuneujeut Tuhan 

Ladom tanaman jikheun keu Allah 




Ladom binatang pih jikheun meunan 
Laen nibak nyan jibalek hilah 
Jikheun nyoe ladom keu Tuhan kamoe 
Berhala jih nyoe Tuhan jipeugah 

Nyang ka jipeugah hak berhala jih 
Jipeugah Ie jih han troh keu Allah 
Nyang bagi Allah troh keu berhala 
Jipeuna-peuna hukom nyang salah 


Le cit si muchrek nyang jipoh aneuk 
Sabab poh aneuk nyan kon buet salah 
Poh mate aneuk buet that majeulih 
Kheun peumimpin jih buet nyan that indah 




Mangat ceulaka jeut jikheun meunan 
Agama jihnyan mangat roh salah 
Meunyo Neukheundak teuma le Tuhan 
Han jipubuet nyan lagee jih peugah 


Bek tapeuduli bah le jih meunan 
Bah le lagee nyan jipubuet salah 
Dum binatang nyoe atra larangan 
Lom pih tanaman meunan jipeugah 




Han jeut jipajoh le barangkasoe 
Meu kon ureueng nyoe nyang kamoe peugah 
Han jeut tagiduek nyang ladom teuma 
Leumo ngon unta saban meusalah 


Ladom binatang jisie kureubeun 
Teuma han jikheun ngon Nama Allah 
Jipeuna-peuna bandum keu Tuhan 
Teuma di Tuhan akan Neubalah 


Bandum nyang salah cit na balasan 
139. Teuma lom jikheun meunoe jipeugah 

Peue nyang na lam pruet dum binatang nyoe 
Keu agam tanyoe mantong guekeubah 

Keu ureueng agam mantong atranyoe 
Keu inong jihnyoe hareum jipeugah 
Meunyo lam pruet jih binatang mate 
Nyan sare-sare jeut bandua blah 


Agam ngon inong jeut pajoh saban 
Keubit le macam di jih jipeugah 
Dudoe Neubalah keu jih le Tuhan 
Nyang jipeugah nyan bandum cit salah 

Keubit roe Tuhan that bijaksana 
Bandum peukara Neuteupue sudah 
Rugoe that awak nyang poh aneuk jih 
Hana sayang jih keu aneuk lidah 




Bangai that jihnyan hana jiteupue 
Barang nyang haleue hareum jipeugah 
Raseuki keu jih Neubri le Tuhan 
Jipeugah hareuem han jeut takeubah 


Jipeuna-peuna narit keu Tuhan 
Sisat jih dumnyan jalan ka salah 
Hana peutunyok bak Tuhan keu jih 
Nyan keuh jeut di jih sisat lam salah 

Tuhan nyang peujeuet keubon tanaman 
Panteu di sinan tapeugot indah 
Nyang ladom hana tapeugot panteu 
Tanaman pageue bineh peuratah 


Lorn bak kureuma ngon palawija 
Meubagi rasa mangat sileupah 
Zaitun, geulima nyang boh jih saban 
Nyang hana saban pih taeu indah 


Watee jimeuboh tapajoh boh jih 
Nyang laen hak jih zakeut seudeukah 
Watee keumeukoh beu taboh zakeuet 
Atranyan dum jeut tapi bek leupah 


Meu leupah pajoh han galak Tuhan 
Nyang pertengahan nyang gaseh Allah 
Leumo ngon keubeue tagiduek unta 
Keuleudee, guda, kameng ngon kibah 




Ladom tagiduek nyang ladom tasie 
Pajoh raseuki Neubri le Allah 
Nyang bek taikot dum langkah chetan 
Gata ngon jihnyan musoh trang leupah 




143. Lapan binatang meupasang-pasang 
Keubiri, kameng takheun ci peugah 
Dua nyang agam got dua inong 
Nyang toh nyang hareum tacuba peugah 

Peue dih nyang mantong di dalam rahim 
Dua nyang inong nyang gohlom leumah 
Tapeugah bak Ion deungon ‘eieumee 
Meu gata teuntee beuna kon salah 


Unta pih dua leumo pih dua 
Takheun toh teuma tacuba peugah 
Dua nyang agam got dua inong 
Nyang toh nyang hareum cubaci peugah 




Peue dih nyang mantong di dalam rahim 
Dua nyang inong nyang gohlom leumah 
Atawa gata dum na takalon 
Watee Neukheunnyan bandum le Allah 


Watee Neuwasiet dumnyoe bak gata 
Peue na dum gata watee Neupeugah 
Jipeuna-peuna sulet keu Tuhan 
Soe leubeh lalem cuba tapeugah 


Hana nyang lalem leubeh nibak jih 
Sisat sabab jih dum hamba Allah 
Jipeusisat gop ‘eieumee jih tan 
Muruka Tuhan keu jih that leupah 


Teuma di Tuhan han Neupeutunyok 
Soe nyang han tern cok ban nyang peurintah 
Han Neupeutunyok kawom nyang lalem 
Sabab han jitem turot peurintah 




Takheun bak wahyu nyang troh ubak Ion 
Hana nyang hareum lagee tapeugah 
Peue nyang tapajoh dumna makanan 
Bandum atranyan haleu that leupah 


Meulengkan hareum tapajoh bangke 
Ngon darah ile hanyi sileupah 
Meunan pih sie bui han jeut tapajoh 
Beu tapeujioh sang taboh seupah 


Bandum atranyan najih ngon kuto 
Meunan pih meunyo sie kon nan Allah 
Tan Nama Allah bak watee tasie 
Saban ngon bangke nyang khek sileupah 

Teuma barangsoe nyang ka meularat 
Bek peugot-peugot bek leupah-leupah 
Nyan Tuhan gata Maha Pengampon 
Meunan pih Tuhan Maha Pemurah 

146. Kamoe peuhareum ubak Yahudi 
Padum boh bagi peuneujuet Allah 
Bandum binatang nyang na megukee 
Hareum lom teuntee jipajoh gapah 

Gapah bak leumo ngon gapah kamcng 
Nyang na ateuh rhueng nyan hana salah 
Teuma asoe pruet nyang na di dalam 
Gapah bak tuleung pih hana salah 

Atranyan bandum hukoman keu jih 
Sabab awakjih tulak peurintah 
Kamoe hukom nyan ateuh sibeuna 
Di Kamoe hana buet meuh nyang salah 

147. Meu jikheun sulet teuma keu gata 
Takheun Po gata rahmat that luah 
Hukoman Tuhan han ek soe tulak 

Cit ka meunan hak nyang pubuet salah 

148. Akan jipeugah le awak muchrek 
Kamoe han muchrek meu kon h‘eut Allah 
Meunyo Neukheundak uleh Hadharat 
Han roe charikat kamoe jak seumah 

Ayah-yah kamoe pih teuntee meu n an 
Han meupeuhareum lom dum blah bicah 
Meunan pih kawom dilee nibak jih 
Han jitem pateh peue nyang peurintah 

Hingga jirasa dum azeub Kamoe 
Tatanyong meunoe bak jih tapeugah 
Boh na ‘eleumee teuma bak gata 
Tapeugah lanja bak kamoe bagah 

Kon na peue laen ikotan gata 
Waham ngon sangka nyang keubit salah 
Tapeuna-peuna sulet keu Tuhan 

149. Teuma di Tuhan cit kong that hujah 

Alasan cukop kuat bak Tuhan 
Mennyo h‘eut Tuhan gata han salah 
Meunyo Neukheundak Neubri peutunyok 
Bandum teuh tacok peurintah Allah 


Takheun ba keunoe dum saksi gata 
Nyang jipeubeuna peue nyang tapeugah 
Nyang jiek saksi ureueng nyan bandum 
Atranyoe hareum Neukheun le Allah 


''A*# ^ 1 


Meunyo jih keubit jijak ek saksi 
Di gata saksi bek roh lam salah 
Bek taek saksi sajan awaknyan 
Napsu awaknyan bandum takeubah 


Napsu awaknyan bek tapeuturot 
Bek roh taikot jipubuet salah 
Jipeugah sulet dum ayat Kamoe 
Akhirat pih nyo sulet jipeugah 


Han jimeuiman akan akhirat 
Di jih ka sisat bak jalan salah 
Hana jitemjak bak jalan Tuhan 
Takheun hai rakan keunoe talangkah 




Mangat Ion peugah nyang toh nyang hareum 
Po gata Neukheun meunoe Neupeugah 
Bek peucharikat sapeue ngon Tuhan 
Ayah deungon nang beu got tapapah 


Tapubuet beu jroh keu ma-ku gata 
Lorn bek tasiksa keu aneuk lidah 
Bek tapoh aneuk teumakot papa 
Raseuki gata Neubri le Allah 


Kamoe nyang tanggong raseuki gata 
Ngon aneuk gata saban that leupah 
Bek roh tapeutoe bak buet nyang keuji 
Baten ngon lahe bandum takeubah 


Bek tapoh mate barangpeue nyawong 
Buet nyan that hareuem Neukheun le Allah 
Meulengkan meunyo ateuh sibeuna 
Allah Ta‘ala meunan Neupeugah 

Meunoe Neuwasiet keu bandum gata 
Mangat takira ngon akai ceudah 
Areuta yatim bek cit tapeutoe 
Meu kon tagantoe nyang leubeh indah 




Meunyo niet nyang got tameung plihara 
Nyan jeut taniita nyang le phaedah 
Hingga ka rayok teuma aneuknyan 
Sukat ngon timang beu ade leupah 


Teuma di Kamoe hana meupeubrat 
Ube nyang mangat tapubuet mudah 
Watee tamarit nyan pih beu ade 
Beu that beu bah le wareh toe leupah 


Janji ngon Tuhan beu seumpureuna 
Bek na meutuka bek na meuubah 
Meunan keuh wasiet Tuhan bak gata 
Mangat bek lupa taingat leupah 


Nyoe keuh jalan Lon jalan nyang teupat 
Nyoe nyang taikot bek sagai salah 
Bek taikot dum jalan nyang laen 
Jipeuteung bayeung teuh dum meupisah 


Jipeucre gata bak jalan Tuhan 
Meunan le Tuhan wasiet Neupeugah 
Meunan keuh wasiet Tuhan bak gata 
Mangat takwa gata keu Allah 


Lheuhnyan Kamoe bri kitab keu Musa 
Peuseumpureuna keu soe nyang tuah 
Ureueng pubuet jroh nak meubahgia 
Sigala rupa sinan geupeugah 

Satu persatu peurintah Tuhan 
Peutunyok Tuhan keu soe nyang tuah 
Meubri ngon rahmat mudah-mudahan 
Jitem meuiman dum akan Allah 


Jipateh dudoe meureumpok Tuhan 
Nyata wateenyan beuna ngon salah 
Ka Kamoe peutron nyoe keuh nyang kitab 
Nyang that beureukat taikot bagah 

Teuma gata dum beu tatakwa 
Mangat jeut gata geunaseh Allah 
Cit takheun teuma asoe kitabnyan 
Dua golongan nyang tueng phaedah 

Geupeutron kitab cit keu awaknyan 
Dua golongan masa nyang sudah 
Teuma di kamoe wateenyan lale 
Hana meureunoe peue nyang geupeugah 

Atawa takheun meunyo kitab nyoe 
Keubit keu kamoe geupeutron sudah 
Keu kamoe teuntee leubeh peutunyok 
Nibak awak cok masa nyang sudah 


Atra cit dali ka troh bak gata 
Nibak Po gata nyang Maha Murah 
Jeut keu peutunyok rahmat lom sinan 
Boh soe nyang lalem tacuba peugah 


Soe leubeh lalem nibak awaknyan 
Nyang kheun atranyan kon ayat Allah 
Jipeugah sulet dum ayat Tuhan 
Jipaleng yohnyan sinan jikeubah 


Soe-soe nyang paleng nyang han teurimong 
Keu jihnyan bandum cit Kamoe balah 
Kamoe bri azeub keu jih that sangkeng 
Sabab jipaleng jijak bak salah 


Peue teuma jipreh troh malaikat 
Geujak tanyong pat nyawong jikeubah 
Atawa Tuhan keu jih Neuhukom 
Atawa ladom Neubri musibah 

Meunyo ka teuka uroenyan teuma 
Han le meuguna iman jipeugah 
Yoh masa dilee han jimeuiman 
Buet jih wateenyan sabe lam salah 


Hana tom nyang got yoh dilee buet jih 
Takheun boh tapreh balasan Allah 
Kamoe pih meupreh cit lagee gata 
Allah Ta‘ala akan Neubalah 

Soe nyang peubicah dalam agama 
Meusapeue hana meupisah-pisah 
Saboh golongan nyang peugah meunoe 
Golongan nyang nyoe laen jipeugah 

Hana urusan gata keu jihnyan 
Urusan jihnyan pulang bak Allah 
Peue nyang jipubuet dalam donya nyoe 
Bandum ‘oh dudoe bak jih geupeugah 




160. Barangsoe pubuet nyang keubajikan 
Siploh balasan Neubri le Allah 
Nyang pubuet jeuheut balah pih jeuheut 
Ube jipubuet sagai Neubalah 


Hana meusidroe pih geuelanya 
Takheun lom teuma peutunyok Allah 
Ka Neupeutunyok Ion le Tuhanlon 
Mangat bek roh Ion bak jalan salah 


Mangat roh lonjak bak jalan teupat 
Agama kuat Neubri le Allah 
Nyan keuh agama nabi Ibrahim 
Teuma nyang laen agama salah 


Nyoe keuh agama nyang gleh ngon beuna 
Di sinan hana charikat Allah 
Nabi Ibrahim kon ureueng muchrek 
Han tom geubalek ban nyang peurintah 




Takheun seumbahyang ngon ibadat Ion 
Udep mate Ion bandum keu Allah 
Nyang Po dum alam timu ngon barat 
Bandum lat batat peuneujeut Allah 


Hana charikat keusidroe Tuhan 
Neuyue le meunan turot peurintah 
Lon nyang phon peujok droelon bak Tuhan 
Tamong Iseulam agama yang sah 






Takheun peue laen Ion mita Tuhan 
Lon cok keu Tuhan nyang bukon Allah 
Allah nyang peujeut sigala rupa 
Bandum usaha akan Neubalah 





J >iij 4jjj ^ iif> oi 5o' 


Nyang pubuet dacha meularat keudroe 
Hana meusidroe nyang han geubalah 
Hana jitanggong dacha gop laen 
Di ureueng laen tanggong droe salah 

‘Oh dudoe bandum woe bak Po gata 
Peue nyang keurija teuma Neupeugah 
Yoh masa dilee tapeugot dawa 
Jinoe tarasa bandum geubalah 

165. Tuhan nyang peujeut gata di bumoe 
Di sinan jinoe gata khaliphah 
Deurajat manyang nyang ladom Neubri 
Neumeung cubaci pakri taulah 

Neumeung ci gata bak peue nyang Neubri 
Keu ureueng faki na tapeusiblah 
Keubit cit teuma Tuhan Po gata 
Watee Neusiksa leupah that bagah 

Droeneuhnyan keubit Maha Pengampon 
Laen nibak nyan Maha Pemurah 

AL-A‘RAF (ATEUNG MANYANG) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Alif Lam Mini Shad 


Tuhan nyang teupue meukeusud ay at 
Sabab Hadharat hana Neupeugah 
Geupeutron Kitab keunan bak gata 
Mangat bek gata meurasa susah 


0 oj 


Meunyo ka gadoh susah lam dada 
Peuingat sigra keu soe nyang salah 
Di dalam Kitab haba peuingat 
Sinan amanat keu hamba Allah 


Jeut keu peuingat soe nyang meuiman 
Ikot Kitabnyan nyang tron bak Allah 
Kitabnyoe nyang tron nibak Po gata 
Taikot sigra bek roh takeubah 

Bek roh taikot laen keu wali 
Gata jitaji ubak buet salah 
Nit that teuingat teuh keu atranyoe 
Padum le nanggroe nyang ka beh punah 


e ojLis/y 


Padum le nanggroe nyang ka binasa 
Kamoe bri bala keunan musibah 
Bala ‘oh malam bala ‘oh uroe 
Teungoh jih laloe jipiyoh payah 


‘Oh teuka bala Kamoe bri keu jih 
Han sapeue di jih pih jeut jipeugah 
Nyang na jeut jikheun lalem that kamoe 
Meuelanya droe meupubuet salah 


Teuma di Kamoe akan meutanyong 
Bak bandum ureueng nyang troh risalah 
Nyang ka troh rasul ubak ureueng nyan 
Bandum meutanyong pakriban ulah 

Bak rasul teuma pih Kamoe tanyong 
Na jiteurimong peue nyang tapeugah 
Teuma Neupeugah ubak ureueng nyan 
Amai jih dumnyan beuna ngon salah 




Bandum meuteupue hana meusilee 
Deungon ‘eleumee bandum meupeugah 
Hana tom jarak Kamoe deungon jih 
Barangpeue buet jih bandum meukeubah 


Uroe nyan teuma timbangan beutoi 
Nyang brat ngon nyang phui di sinan leumah 
Barangsoe nyang brat timbangan jihnyan 
Nyan keuh ureueng nyan nyang raya tuah 




Nyang meubahgia lam keumenangan 
Nyang phui timbangan rugoe sileupah 
Jipeurugoe droejih di ureueng nyan 
Sabab di jihnyan jipubuet salah 


Hana jipateh dum ayat Kamoe 
Jielanya droe di jih that leupah 
Teuma di Kamoe ka meubri teumpat 
Keu gata meuhat bak bumoe Allah 


Kamoe bri jalan untuk taudep 
Rijang deungon trep Kamoe peumudah 
Tapi gata dum nit tatem chuko 
‘Oh dudoe baro meunyesai teulah 


Di Kamoe dilee meupeujeut gata 
Meupeujeut rupa takalon indah 
Lheuhnyan Kamoe kheun bak malaikat 
Tabri hormat tasujud bagah 


Sujud bak Adam hai malaikat 
Geusujud ligat hana geubantah 
Di iblih teuma han jitem sujud 
Tuhan nyang ma'bud teuma Neupeugah 


Boh pakon di kah han katem sujud 
Ka Lon yue pubuet pakon kabantah 
Jikheun ulon nyoe leubeh nibak jih 
Ulon nyoe iblih manyang that leupah 

Nibak apui hu di lon Neupeujeut 
Di jih Neupeujeut bak tanoh basah 
Kheun Tuhan boh tron bek le di sinoe 
Peuteukabo droe sinoe that salah 




Jak teubit laju di kah hina that 
Han jeut meusiat sinoe le di kah 
Jikheun boh keu lon Neubri meutanggoh 
Jinoe sampoe troh uroe beunalah 




Sampoe ‘oh bangket lon Neubri tanggoh 

15. Ka Kubri tanggoh Neukheun le Allah 
Kubri tanggoh kah lagee kalakee 

16. Iblih peuteuntee teuma jipeugah 




Sabab ka sisat Neupeujeut lonnyoe 
Bah lon peupaloe jihnyan lam salah 
Lon tham bek jijak bak jalan teupat 
Lon meungpeusisat jih lon tueng balah 




Di keu di likot jih lon jak linteung 
Rot wie rot uneun jih lon beureukah 
Han keuh Neuteume awak nyang chuko 
Teutapi nyang le nyang pubuet salah 


Kheun Tuhan teubiet laju kah keudeh 
Hina ngon paleh hana meutuah 
Soe nyang ikot kah dum cuco Adam 
Bandum Kuseumpom lam apui mirah 




Bandum jih ngon kah Kupeubinasa 
Tamong nuraka peunoh meulimpah 
Teuma hai Adam tinggai di gata 
Ngon judo gata seunang sileupah 

Tinggai teuh sinan dalam churuga 
Peue-peue nyang hawa tapajoh bagah 
Nyang bek tapeutoe ubak kayeenyoe 
Meunyo tapeutoe raya that salah 


Jeut lalem gata taelanya droe 
Meunyo tapeutoe larangan Allah 
Jipeuweh-weuh treuk gopnyan le chetan 
Ija bak badan jimeung peubeukah 

Jimeung boh ija bandua gopnyan 
Meunalee gopnyan jimeung peuleumah 
Baro-barokon geutop meunalee 
Jinoe meuteuntee abeh dum teuhah 




Kheun iblih Neutham gata le Tuhan 
Ubak kayee nyan bek ta meulangkah 
Padahai boh jih meunyo tarasa 
Meuhat jeut gata ureueng meutuah 


Bandua teuh jeut keu malaikat 
Keukai lam teumpat churuga indah 
Iblih meusumpah Ion lonpeuingat 
Lon bri nasehat gata bek salah 




Bandua gopnyan keumah jipadan 
Bit tipee chetan carong that leupah 
‘Oh ban geurasa pajoh boh kayee 
Leumah meunalee bandum ka teuhah 

Geuplueng bandua jak cok on kayee 
Ngon top meunalee mangat bek leumah 
Neuhoi treuk gopnyan teuma le Tuhan 
Neukheun bak gopnyan kon ka Kupeugah 


Ka lheuh Ku peugah bak dua gata 
Bek sagai gata keunan talangkah 
Bek tajak keunan ubak kayee nyan 
Gata le chetan jimeung beureukah 


Gata bandua musoh ngon chetan 
Sabe jipadan gata beu salah 
Kheun dua gopnyan hai Tuhan kamoe 
Lalem that kamoe meupubuet salah 




Meuelanya droe bandua kamoe 
Neuampon kamoe wahe ya Allah 
Meu han Neuampon Neugaseh kamoe 
Rugoe that kamoe meunyesai teulah 


Kheun Tuhan jak tron leh bandum gata 
Hana le tom reuda tameuparikah 
Sabe gata dum meumusoh-musoh 
Sinan tapiyoh bak bumoe Allah 

Meuseunang-seunang dang-dang troh watee 
25. Taudep dilee Neukheun le Allah 
Sinan taudep sinan tamate 
Neupeuteubiet le dudoe le Allah 




Dudoe geubangket teubiet di sinan 
Hai aneuk Adam badan bek teuhah 
Ka Kamoe peutron pakaian gata 
Jeut aurat gata teutop le bagah 


Pakaian indah lom keu hiasan 
Takwa keu Tuhan nyang leubeh indah 
Pakaian takwa nyang leubeh that got 
Bandum nyan ayat kuasa Allah 


Mangat jeut jitueng dum keu peuingat 
Chetan nyang laknat bek jifiteunah 
Hai aneuk Adam beu ingat chetan 
Beu roh jipadan gata buet salah 




Lagee yoh dilee ma ngon ku gata 
Dalam churuga ek cit jipinah 
Ek jipeuteubiet nibak churuga 
Han le meuija aurat geuh teuhah 


Bandum awakjih deuh jieu gata 
Teuma di gata jih hana leumah 
Ka Kamoe peujeut soe han meuiman 
Walijih chetan jipubuet salah 


Watee jipubuet dacha nyang keuji 
Jikheun ka meukri lagee buet ayah 
Ayah-yah kamoe pubuet lageenyan 
Kamoe pih meunan Neuyue le Allah 




Takheun di Tuhan hana Neuyue nyan 
Buet keuji dumnyan raya that salah 
Peue tapeugah nyan nyang tan tateupue 
Bit that beuragoe takheun keu Allah 




Takheun Tuhanlon Neuyue beu ade 
Muka teuh sabe hadap keu Allah 
Bak tiep meusijid tahadap Tuhan 
Pubuet seumbahyang deungon ikheulah 

Talakee du‘a ikheulah keu Tuhan 
Agama Tuhan teupat that leupah 
Lagee Ncupeujeut gata dilee phon 
Tawoe pih meunan teuma bak Allah 


Saboh golongan Neubri peutunyok 
Teuma saboh treuk sisat sileupah 
Keu hak jih sisat Neubri le Tuhan 
Jicok keu rakan chetan seurakah 

Jicok keu wali di jih dum chetan 
Jikeubah Tuhan nyang bri hidayah 
Peutunyok chetan jisangka got that 
Ka keuh roh sisat di jih lam salah 


Hai aneuk Adam tacok pakaian 
‘Oh taseumbahyang bek roh takeubah 
Jak u meusijid beu got pakaian 
Neuyue le Tuhan nyang Maha Murah 




Teuma gata dum pajoh makanan 
Tajep minuman bek leupah-leupah 
Nyang leupah pajoh han galak Tuhan 
Tajep pih meunan ube puleh grah 


Takheun soe teuma nyang ka peuhareum 
Dum perhiasan nyang indah-indah 
Atranyan bandum Neubri le Tuhan 
Jeut keusenangan keu Hamba Allah 

Raseuki haleu Neubri makanan 
Takheun atranyan karonya Allah 
Neubri keu bandum ureueng meuiman 
Udep di sinan lam bumoe luah 


Udep lam donya beu gleh ngon teupat 
Uroe kiamat teuma Neubalah 
Meunan meupeutrang ayat le Kamoe 
Keu soe nyang teupue hikeumat Allah 

Takheun Tuhanlon nyang Neupeuhareum 
Buet keuji bandum nyang jahat leupah 
Lahe ngon baten meunan pih dacha 
Hak manusia lorn pih tareupah 

Boh nyan hana hak dum takeurija 
Charikat teuma takheun keu Allah 
Hana Neupeutron dali bak Tuhan 
Lom pih takheun ban narit nyang salah 

Takheun keu Tuhan nyang tan tateupue 
Ajai geutanyoe cit ka geukeubah 
Bandumna umat cit ka na ajai 
Meu ka troh ajai han jeut taubah 


Meu siat tanggoh han jeut talakee 
Lom pih meuteuntee han jeut peubagah 
Hai aneuk Adam meu troh bak gata 
Lam kaom gata cit rasulullah 


Geuba ayat Lon bandum rasulnyan 
Bak gata keunan bandum geupeugah 
Teuma soe takwa ngon jipubuet got 
Han le teumakot hana le gundah 






Nyang han tem pateh keu ayat Kamoe 
Teuma awaknyoe teukabo leupah 
Jeut treuk jih bandum asoe nuraka 
Sipanyang masa sinan geukeubah 


Boh soe dih teuma nyang leubeh lalem 
Nibak awaknyan nyang sulet leupah 
Jipeuna-peuna sulet keu Tuhan 
Lom ayat Tuhan pih jikheun salah 

Keu jihnyan bandum ka na bagian 
Lam Kitab Tuhan ka lheuh Neukeubah 
Hingga troh bak jih dum rasul Kamoe 
Geutanyong jinoe ho nyawong di kah 


Ho ka berhala nyang kakheun Tuhan 
Kaseumah jihnyan nyang bukon Allah 
Jiseuot kamoe hana meuteupat 
Soe leh ngon sisat ka jimeulangkah 


Jimeungaku droejih bandum kaphe 
Hana guna le dudoe that teulah 
Kheun Tuhan teuma boh tamong keunan 
Sajan ureueng nyan nyang saban ngon khah 

Jen deungon insan nyang masa dilee 
Bandum meuteuntee lam apui mirah 
Soe nyang troh keunan umat ban teuka 
Paleh that gata laju jipeugah 




£)J\j 


‘Oh ban meusapat bandum jih keunan 
Jikheun le yohnyan nyang ban troh langkah 
Bandum na kamoe jih nyang peusisat 
Neuazeub beu brat keu jih ya Allah 


Jitunyok ubak nyang awai teuka 
Keu jih Neuganda siksa brat leupah 
Neukheun bandum kah azeub meuganda 
Azeub nuraka hana peue peugah 


Hana kateupue hana karasa 
Awak phon teuka teuma jibantah 
Jikheun bak rakan jih nyang ban teuka 
Kamoe ngon teuka saban that leupah 




Tan leubeh kamoe tan kureueng gata 
Jinoe tarasa azeub geubalah 
Sabab salah droeteuh dilee masa 
Tajak usaha lawan peurintah 

Nyang han tern pateh keu ayat Kamoe 
Teuma awaknyoe teukabo leupah 
Dum pinto langet han keuh geubuka 
Keu jih bahgia hana geuruah 


Han sagai tamong jih lam churuga 
Meu gohlom unta jilop lam babah 
Lam ruhung jarom lot jilop unta 
Pajan keuh masa tacuba peugah 


Meunan keuh Kamoe meubalah jasa 
Awak meudacha nyang pubeut salah 
Teumpat awaknyan dalam nuraka 
Geulheung ngon tika lam apui mirah 

Di ateuh jihnyan dum geuboh tutop 
Tutong ngon hugop hana peue peugah 
Meunan keuh Kamoe meubri b alas an 
Keu ureueng lalem nyang pubeut salah 

42. Teuma dum ureueng nyang na meuiman 
Ngon buet di gopnyan pih got that leupah 
Di kamoe teuma kon na meupeubuet 
Barangsoe meuh'eut hana that payah 

Ube kuasa Kamoe yue pubuet 
Kon na meutuntut nyang jeut keususah 
Ureueng nyan bandum asoe churuga 
Sipanyang masa sinan geukeubah 


43. Kamoe bot deungki lam dada gopnyan 

Di yup ureueng nyan ie krueng meulimpah 
Ie krueng dum ile di yup ureueng nyan 
Geukheun le yohnyan al-Hamdulillah 


Pujoe keu Tuhan nyang bri peutunyok 
Kamoe dum Neucok Neubri hidayah 
Hana roe kamoe roh lam peutunyok 
Meu kon Neutunyok kamoe le Allah 


Rasul Po kamoe dum jak bak kamoe 
Geujak peureunoe bek roh buet salah 
Wateenyan geuhoi bandum ureueng nyan 
Teumpat gatanyan churuga indah 


Nyan keuh pusaka geujok keu gata 
Sabab buet gata dilee jroh leupah 
44. Teuma geukheun le asoe churuga 

Bak ureueng nyang na lam apui mirah 


Peue nyang Neujanji le Tuhan kamoe 
Ka meueu jinoe beuna that leupah 
Teuma dum gata asoe nuraka 
Na taeu beuna janji geupeugah 


Janji Po gata dilee ngon gata 
Jinoe peue haba tacuba peugah 
Jikheun nyoe beuna kamoe meungaku 
Teuma geumeusu le ureueng peugah 


Nyan laknat Tuhan keu ureueng lalem 
45. Di jih han jitem bak jalan Allah 

Jitham lorn ureueng bak jalan Tuhan 
Jijak bak jalan nyang ceukok leupah 

Han jipateh na uroe akhirat 
Jikaphe meuhat peue nyang geupeugah 
46. Antara kawom dalam churuga 
Deungon nuraka na ateung luah 

Di ateuh ateung na ureueng-ureueng 
Geuturi bandum ureueng dua blah 
Asoe churuga asoe nuraka 
Cit ka na tanda geuturi mudah 

Geukheun bak ureueng asoe churuga 
Seulamat gata ureueng meutuah 
Salam ‘alaikom asoe churuga 
Mantong dilua geupreh peurintah 

Napsu that ate tamong beu sigra 
Sang han ek saba meunan keuh ulah 
47. Watee na siat geupaleng muka 
Asoe nuraka leumah le bagah 

Geukheun treuk teuma wahe Po kamoe 
Bek Neubri kamoe keunan Neukeubah 
Ngon awak lalem kamoe bek sapat 
Wahe Hadharat nyang Maha Murah 




48. Ureueng bak ateung teuma kheun meunoe 
Ubak awaknyoe lam apui mirah 

Cit ka na tanda jihnyan geuturi 
Geukheun hana kri gata nyang meugah 

Areuta teuh le dum tapeusapat 
Hana munapha'at meuube seupah 
Dilee teukabo gata riya that 
Jinoe meularat nyang na geubalah 

49. Peue nyoe awaknyan nyang takheun dilee 
Han ek jiteumee rahmat bak Allah 

Ka tameusumpah dum bak watee nyan 
Barangban jih han keunan jilangkah 

Boh jak tamong dalam churuga 
Han peue curiga han peue tagundah 
50. Asoe nuraka teuma dum jikheun 

Bak ureueng nyang lam churuga indah 

Taple ie bacut keunoe keu kamoe 

Got pih barangpeue peue nyang na mudah 

Raseuki gata Neubri le Tuhan 

Seuot ureueng nyan Neutham le Allah 

Keu ureueng kaphe hareum atranyan 
Meunan bak kamoe ka lheuh Neupeugah 
Di ureueng kaphe agama jihnyan 
Jimeuen-meuen jikheun beurakah 




Ka jitipee jih le udep donya 
Uroenyo teuma Kamoe tueng balah 
Dilee jih teuwo akan uroenyo 
Meureumpok jinoe baro jih teulah 


Teuma di Kamoe pih teuwo keu jih 
Uroenyo di jih jeut jitop babah 
Lorn pih dilee jih bandum jiungki 
Ay at Kamoe bri sulet jipeugah 


Kamoe bri keu jih dum saboh kitab 
Kamoe peutrang that asoe meupeugah 
Deungon ‘eleumee Kamoe peugot nyan 
Peutunyok mukmin nyang jroh sileupah 


Lom pih jeut rahmat keu soe meuiman 
Boh peue awaknyan jipreh troh balah 
Jipreh troh takwi lagee geujanji 
Meu ka troh takwi tan le phaedah 






Awak nyang teuwo akan janjinyan 
Jikheun wateenyan beu na risalah 
Rasul Po kamoe keubit beuna that 
Neubri chupeu‘at kamoe ya Allah 


Na soe tem lakee chupeu‘at Kamoe 
Neuampon kamoe dum buet nyang salah 
Got pih Neupeuwoe keudeh lom kamoe 
Meupubuet jinoe ban nyang peurintah 


Han le meupubuet lagee nyang ka-ka 
Teulah meuh raya rugoe sileupah 
Jipeurugoe droejih dum awaknyan 
Tuhan jih dum nyan ka gadoh sudah 

Tuhan jih dum nyang jipeuna-peuna 
Abeh dum phana tan le meurimbah 
Tuhan nyang peujeut langet ngon bumoe 
Po gata dumnyoe cit sidroe Allah 




Di ateuh arasy teuma Neupiyoh 
Neungieng bandum troh hana meuilah 
Neupeujeut malam jiseutot uroe 
Meutaloe-taloe hantom meuubah 


Lom mata uroe buleun ngon bintang 
Lam jaroe Tuhan bandum peurintah 
Beu na tateupue Droeneuh nyang peujeut 
Teuma ban nyang h‘eut Droeneuh peurintah 


Tuhan Po alam Maha Suci that 
Malta Beuruekat cit sidroe Allah 
Tahoi Po gata ‘oh tameudu'a 
Droe gata hina tapandang rendab 




Meusunyi-sunyi ngon khuchu 1 ate 
Beu na tapike kuasa Allah 
Soe-soe nyang riya leupah-leupah that 
Ureueng nyan meuhat han gaseh Allah 




Bek pubuet fased di dalam bumoe 
‘Oh lheuh got dumnyoe takalon indah 
Teuma meudu‘a lakee bak Tuhan 
Tatakot yohnyan keu azeub Allah 


Lom pih taharap keu rahmat Tuhan 
Bit rahmat Tuhan cit toe that leupah 
Rahmat Tuhan toe keu ureueng nyang got 
Nyang buet jih dum got hana meusalah 


Tuhan nyang kirem angen gembira 
Nyan jeut keu tanda tron rahmat Allah 
Hingga troh awan jiba le angen 
Kamoe yue keunan awan brat leupah 


0 ‘S)j=s> jj 


Jiba awannyan bak nanggroe mate 
Kamoe peutron le ujeun dum boh bah 
Kamoe peutubiet deungon ujeun nyan 
Tanam-tanaman bijeh ngon buah 

Kamoe peubangket urcueng nyang mate 
Meunan keuh miseu hana meuubah 
Mangat jeut gata dum keu peuingat 
Keubit Hadharat kuasa leupah 


Bak tanoh nyang got teubiet tanaman 
Ngon izin Tuhan ijo sileupah 
Meunyo hana got tanoh meubatee 
Barangpeue lagee tapula salah 




Adak pih timoh bak jih keureukep 
Sapeue hana got keunan takeubah 
Meunan keuh ayat dum Kamoe ato 
Mangat jichuko ureueng nyang ceudah 


Rasul Kamoe Noh ka Kamoe kirem 
Bak kawom gopnyan teuma geupeugah 
Wahe kawom Ion taseumah Tuhan 
Tan laen Tuhan meulengka Allah 




Di Ion lontakot keu gata azeub 
Sabab tapubuet dum buet nyang salah 
Haro-hara that ‘oh uroe dudoe 
Kawom geuh meunoe jiseuot bagah 




Kamoe meukalon gata ka sisat 
Keubit nyata that hana meuilah 
Kheun Noh hai kawomlon nyo kon sisat 
Rasul Hadharat Ion ba peurintah 




Ulon nyoe rasul nibak Po alam 
Neuyue le Tuhan Ion ba risalah 
Peurintah Po Ion lonba bak gata 
Neuyue peunyata beuna ngon salah 




Nyoe keuh nasehat lonbri keu gata 
Mangat dum gata turot peurintah 
Peurintah Tuhan nyang tan tateupue 
Di Ion Ion teupue Neubri le Allah 


Ek hireun gata meunyo troh teuka 
Keunan bak gata utusan Allah 
Rasul nyan meuhat lam kawan gat 
Nibak Po gata geuba peurintah 

Geujak peuingat keu bandum gata 
Beu tatakwa bandum keu Allah 
Lorn nak jeut gata geunaseh Tuhan 
Kheun treuk awaknyan sulet sileupah 




Han jitem pateh narit Nabi Noh 
Teuma Nabi Noh Kamoe peuleupah 
Geuek lam kapai ngon rakan gopnyan 
Nyang pateh gopnyan ureueng meutuah 


Nyang han tern pateh dum ayat Kamoe 
Karam jimanoe lam laot luah 
Kamoe peukaram bandum lam laot 
Nyang han tern turot buta sileupah 


Ubak kawom ‘Ad Kamoe kirem Hud 
Geukheun tasujud taseumah Allah 
Wahe kawomlon taseumah Tuhan 
Tan laen Tuhan mculengkan Allah 


Pakon han tatem dum tatakwa 
Jiseuot lanja kaphe seurakah 
Awak nyang kaphe lam kawom gopnyan 
Peue roe atranyan nyang gata peugah 




Sang-sang ka rabue meukalon gata 
Keubit roe gata sulet that leupah 
Kamoe meuyakin gata sulet that 
Geuseuot ligat le Hud geupeugah 


O 


Lon nyoe kon rabue wahe kawomlon 
Tapi jinoe Ion utusan Allah 
Rasul Po alam lonjak bak gata 
Bak Ion Neuyue ba keunoe peurintah 

Risalah Po Ion lonba bak gata 
Neuyue peunyata beuna ngon salah 
Bak gata bandum lonbri nasehat 
Di Ion cit kong that Ion mat amanah 


Ek hireun gata meunyo troh teuka 
Keunan bak gata utusan Allah 
Rasul nyan meuhat lam kawan gata 
Nibak Po gata geuba peurintah 

Geujak peuingat keu bandum gata 
Taingat gata jeut keu khaliphah 
Neupeujeut gata gantoe kawom Noh 
Sabab kawom Noh raya that salah 

Neupeujeut gata lom leubeh teuga 
Tuboh perkasa takalon gagah 
Teuma taingat dum nikmat Tuhan 
Meunyo na meunan untong that leupah 

Mangat jeut gata dum meubahgia 

70. Jiseuot lanja peue roe tapeugah 
Jikheun peue tajak keunoe bak kamoe 
Tayue bak kamoe jak seumah Allah 

Takheun le gata Tuhan nyang sidroe 
Nyang Tuhan kamoe beu kamoe keubah 
Ayah-yah kamoe nyan dum keu Tuhan 
Geuh tayue seumayang bek le meuseumah 

Boh nyang tajanji jinoe peuteuka 
Meunyo bit beuna peue nyang tapeugah 

71 . Kheun Hud bit jinoe ka beungeh Tuhan 
Nyoe azeub Tuhan teuma ateuh kah 

Peue tameudawa gata deungon Ion 
Teuntang nan Tuhan teuh nyang le leupah 
Ayah-yah gata ngon gata saban 
Taboh nan Tuhan teuh nyang kon Allah 

Hana Neupeutron dali le Tuhan 
Bandum nan Tuhan teuh nyang tapeugah 
Tapreh treuk jinoe kamoe pih meupreh 
Soe-soe nyang teupeh nyan keuh nyang tewah 

72. Kamoe peuleupah treuk teuma gopnyan 
Ngon rakan gopnyan nyang pateh Allah 
Kamoe bri rahmat dum keu ureueng nyan 
Sabab meuiman bandum keu Allah 

Teuma nyang kaphe Kamoe koh taloe 
Abeh rhet pangphoe sinan ka reubah 
Jipeugah sulet dum ayat Kamoe 
Han jitem pakoe peue nyang peurintah 

Han jimeuiman di jih keu Tuhan 
Nyan keuh di Tuhan ka Neutueng balah 
Kamoe kirem lom Saleh bak Tsamud 
Geukheun tasujud taseumah Allah 

Walie kawomlon taseumah Tuhan 
Tan laen Tuhan meulengkan Allah 
Nyoe ka troh dali bak Tuhan gata 
Nyang trang ngon nyata takalon mudah 


Nyoe unta Tuhan dali keu gata 
Nyang jeut keu tanda kuasa Allah 
Bek tapeukaru teuma unta nyan 
Jimeurot sinan bak bumoe Allah 


Meunyo tapoh jih azeub peudeh that 
Keu gata meuhat Neubri le Allah 
Neupeujeut gata lom beu taingat 
‘Oh lheuh kawom ‘Ad jeut keu khaliphah 

Di dal am bumoe gata kuasa 
Bak tanoh data tatueng phaedah 
Peugot meuligoe bak tanoh santeut 
Buket pih tapheut bak piyoh payah 


Takurek buket peugot keu rumoh 
Taudep dameuh hana le susah 
Teuma taingat keu nikmat Tuhan 
Bek geulandangan tapubuet salah 


Bek pubuet jeuheut di dalam bumoe 
Jikheun le meunoe teukabo leupah 
Awak nyang rayok dum teuma jikheun 
Bak ureueng mukmin rakyat nyang rendah 




Na roe tateupue soe dih Saleh nyan 
Nyoe rasul Tuhan lagee jih peugah 
Teuma geuseuot bandum ureueng nyan 
Kamoe meuiman peue nyang geupeugah 


Gopnyan nyoe rasul kamoe meuiman 
Jikheun le yohnyan le awak meugah 
Kamoe meukaphe han tern meuiman 
Nyang gata iman rijang that leupah 




77. Jitop ngon leumbeng treuk bak pruet unta 
Jidarohaka larangan Allah 
Jikheun hai Saleh peuteuka jinoe 
Bala keu kamoe lagee tapeugah 

Meunyo bit gata nyoe rasul Tuhan 
Janji gata nyan tapeutroh bagah 
78. Teuka treuk geumpa ateuh awaknyan 
Reubah meutimphan hana soe peuglah 

Di dalam rumohjih dum ka mate 
79. Geujak teubiet le Saleh mcutuah 

Geukheun hai kawom Ion ka lonpeutroh 
Nyang Neuyue peutroh bak Ion le Allah 

Risalah Po Ion Neuyue ba siat 
Lon bri nasehat keu gata sudah 
Teuma han tatem deungo nasehat 
Nyan keuh akibat Neubri le Allah 

80. Nabi Luth teuma geukheun bak kawom 
Geuh pakon bandum gata ka salah 
Buet nyang that keuji nyang gata pubuet 
Han tom soe pubuet masa nyang sudah 

Han tom soe pubuet ban saboh alam 
81. Ngon sabe agam teuh tameunikah 
Bak sabe agam tapeulheuh syahwat 
Inong ceudah that bandum takeubah 

Inong nyang ceudah hana tahawa 
Leupah that gata dum pubuet salah 

82. Jaweub kawom geuh cit kon peue laen 
Bek that tameucen peue nyang jipeugah 

Peuteubiet keudeh jihnyan di sinoe 
Bek sajan tanyoe jihnyan gleh leupah 
Han jeut tinggai jih lam gampong tanyoe 
Ngon rakan jih nyoe yue teubiet bagah 

83. Teuma di Kamoe meupeuglah gopnyan 
Ngon ahli gopnyan Kamoe peuleupah 
Nyang han tern teubiet peurintah gopnyan 
Tinggai treuk sinan binasa sudah 

Ateuh awaknyan Kamoe bri ujeun 
Teuka sang tupban tunjai sileupah 
Nyan keuh takalon pakriban bala 
Akibat dacha awak buet salah 


Meukirem Syuib teuma u Madyan 
Gopnyan cit sinan geuh asai liah 
Geukheun hai kawom taseumah Tuhan 
Tan laen Tuhan teuli meu kon Allah 




Nyoe ka troh dali bak Tuhan gata 
Nyang troh ngon nyata hana meuilah 
Watee tasukat deungon tatimang 
Beu keubit timang bek sagai salah 


Bek tapeukureueng timang ngon sukat 
Peurugoe rakyat tamita hilah 
Bek pubuet fased di dalam bumoe 
Watee Iheuh bumoe ka jroh geupeugah 


Meunyo bit gata ureueng meuiman 
Nyang got that meunan tapubuet bagah 
86. Bek tajak duek-duek sinan bak jalan 
Peutakot rakan bak jalan Allah 

Tajak tham ureueng bak jalan Tuhan 
Ureueng meuiman tayue buet salah 
Tajak peukiwieng jalan nyang teupat 
Beu na taingat masa nyang sudah 


Yoh dilee gata hana padum droe 
Teuma watee nyoe ka le that leupah 
Neubri le gata bandum le Tuhan 
Tangieng pakriban ureueng nyang salah 


Ureueng nyang salah jipubuet fased 
Taeu akibat pakriban ulah 
Meu na golongan nyang tem meuiman 
Jipateh peue nyang Ion ba risalah 

Teuma na cit nyang han tem meuiman 
Tapreh teuma nyan ban hukom Allah 
Tapreh Neuhukom antara tanyoe 
Meuri di sinoe beuna ngon salah 

Tuhan keuh sidroe nyang got keu hakim 
Nyan keuh nyang hakim nyang paleng ceudah 
Awak nyang chik-chik lam kaom gopnyan 
Jikheun le yoh nyan meunan jipeugah iZ 




Kamoe peuteubiet gata hai Syu'ib 
Meunyo cit keubit gata han ubah 
Ngon awak mukmin sajan gata nyoe 
Lam gampong kamoe bek le meurimbah 


Adak pih tawoe lorn sajan kamoe 
Agama kamoe bek le tabantah 
Tatem ikot lorn agama kamoe 
Syu'ib kheun meunoe pakri tapeugah 


Meunyo dikamoe han meutem teubiet 
Peue tapeuteubiet kamoe tagagah 
Meunyo meuwoe bak agama gata 
Ka kamoe peuna sulet keu Allah 

Ka Neupeuleupah kamoe nibak nyan 
Han meuwoe ke nan meu kon yue Allah 
Meu kon ka kheundak nibak Po kamoe 
Hankeuh kamoe woe bak buet nyang salah 


Cit ka Neuteupeue dumpeue le Tuhan 
‘Eleumee Tuhan leupah that luah 
Bandum bak Tuhan kamoe peujok droe 
Hai Tuhan kamoe pinto Neupeuhah 


Neubuka pinto antara kamoe 
Ngon kaom kamoe nyang peubuet salah 
Neubri beu leumah nyang kebenaran 
Wahe ya Tuhan Nyang Maha Murah 


Droeneuh sineujroh ureueng nyang buka 
Pinto nyang beuna Neubri beu teuhah 
90. Awak nyang kaphe lam kaom gopnyan 
Jikheun bek keunan kajak dum dikah 

Meunyo kaikot akan Su‘ib nyan 
Jeuet bandum kah nyan rugoe sileupah 
Teuka treuk geumpa ateueh awak nyan 
Reubah meutimphan hana soe pcuglah 

Mate di rumoh jih dom meuseupet 
Jipeugah Syu'ib sulet that leupah 
Lheueh nyan sang hana ureueng di sinan 
Seungue gampong nyan lagee blang luah 




Awak nyan peugah Syu‘ib sulet that 
Jihkeuh nyang meuhat rugoe sileupah 
Teuma geuminah Syu‘ib di sinan 
Geukheun le yoh nyan ka lheueh Ion peugah 




Wahe kaom Ion ka lheueh Ion peutroh 
Nyang Neuyue peutroh bak Ion le Allah 
Risalah Po Ion Neuyue ba siat 
Lon bri nasehat keu gata sudah 


Teuma pakri Ion ek sosah ate 
Kaom nyan kaphe bandum keu Allah 
‘Oh Kamoe kirem sidroe-droe nabi 
Kamoe yue jak bri keunan peurintah 

Bak ureueng nanggroe nyang han tem turot 
Kamoe peuikot teuma musibah 
Meubri seungsara dengon meularat 
Mangat jih teupat ikot peurintah 


Lheueh nyan Meugantoe sosah ngon seunang 
Aneuk deungon nang ka le mautamah 
Le aneuk cuco lorn le hareuta 
Han ek takira meulimpah ruah 

Teuma jikheun treuk ayah-ayah kamoe 
Dilee phon meunoe meularat leupah 
Teuma jeuet seunang laju meugantoe 
‘Ohban jikheun nyoe troh le musibah 


Kamoe hukom jih ngon tiba-tiba 
Abeh binasa rijang sileupah 
Hana jithee-thee bala troh keunan 
Adak meuiman roe jih keu Allah 

Sangkira jitem jih nyan meuiman 
Awak gampong nyan han keunong teulah 
Jitem taqwa lorn keu Hadharat 
Teuntee beureukat dum Kamoe peuhah 




Beureukat langet beureukat bumoe 
Bandum keu jih nyan Kamoe hadiah 
Tapi dijih dum han jitem pateh 
Kamoe peuabeh treuk jih Meubalah 


Sabab buet droejih yoh dilee masa 
Jijak usaha jalan nyang salah 
Ek teuma aman awak lam nanggroe 
Meunyo le Kamoe Meubri musibah 


Watee teungeut jih Kamoe bri bala 
Lam seupot buta ho jimeu langkah 
Ek teuma aman awak lam nanggroe 
‘Oh beungoh uroe pih troh musibah 


Teungoh jimeu'en galak hana ban 
Ek jih dum aman bak hukom Allah 
Tuhan Neubalah tipee daya jih 
Hankeuh aman jih bak azeueb Allah 




Meulingkan cit jih kaom nyang rugoe 
Jisangka jih nyoe aman sileupah 
Peue hana teuka pikeran bak jih 
Bumoe nyoe keu jih ka Iheueh geukeubah 




Jitueng pusaka bak ureueng dilee 
Bandum meuteuntee cit bumoe Allah 
Nyang Kamoe kheundak Kamoe hukom jih 
Sabab deicha jih Meubri musibah 


Lom jeuet Kamoe cap dalam ate jih 
Han le deuh dijih deungo peurintah 
Nyankeuh dum nanggroe nyang Kamoe rawi 
Peue nyang teurjadi dum Kamoe kisah 


Teuka dum rasul ubak awak nyan 
Geuyue meuiman keu ayat Allah 
Ay at nyang nyata peurintah Tuhan 
Han jimeuiman dijih jipeugah 

Dileekon cit ka han jimeuiman 
Jinoe pih meunan hana meuubah 
Meunankeuh Tuhan Neucap ate jih 
Sabab kaphe jih akan peurintah 


Le that Kamoe eu bandum awak nyan 
Sabab jih meunan janji jiubah 
Awak nyang fasek nyan le takalon 
Jipeubuet nyang kon peurintah Allah 

Meukirem Musa teuma ‘oh lheueh nyan 
Ubak Peura‘eun geuba peurintah 
Dum ay at Kamoe geuba ubak jih 
Ngon bak kaom jih bandum geupeugah 


Teuma lalem jih han jitem pateh 
Akibat meuceh keu jih musibah 
Pakri akibat soe peubuet fased 
Takalon sabet Neubri le Tuhan 


Geukheun le Musa wahe Peura‘eun 
Ulon nyoe rasul utosan Allah 
Utosan nibak Tuhan Po alam 
Dilon han jeuet han Ion ba peurintah 




Han jeuet han Ion ba narit nyang beuna 
Nyang trang ngon beutoe Neuyue le Allah 
Lon ba ngon dali nibak Po gata 
Teuma bak gata jinoe Ion peugah 


Tabri keu ngon Ion Bani Israi 
Tuhanku Rabbi meunan geupeugah 
Jikheun meunyo bit na taba ay at 
Peuleumah ligat bek le takeubah 


Meunyo bit gata ureueng nyang beuna 
Teuma le Musa geutiek treuk bagah 
‘Oh geutiek tungkat ka jeuet keu uleue 
Keunan jipeukeue bak musoh Allah 




Lorn geusuet jaroegeuh leumah puteh 
Jikalon peungeuh hu meujeureulah 
Kheun treuk awak nyan sihe atra nyoe 
Carong that jih nyoe ‘eleumee luah 

1 10. Jimeung peuteubiet gata lam nanggroe 
Teuh pakri jinoe teuma tapeugah 

111. Jikheun treuk teuma tayue preh bak jih 
Deungon aduen jih jipiyoh payah 




Tajak krah rakyat dum dalam nanggroe 
Tayue jak keunoe bandum beubagah 
Tayue jak bandum ngon tukang sihe 
Nyang carong pike bak mita ilah 




113. Tukang sihe troh dum bak Peura'eun 
Watee nyan jikheun na tabri upah 
Upah keu kamoe meu kamoe meunang 

114. Seuot Peura'eun bandum na upah 




Gata dum teuma lorn toe ngon raja 
Ureueng mulia hana ban peugah 
Kheun treuk awak nyan hai Musa pakri 
Soe nyang mulai peuleumah tuah 




Kamoe tiek dilee atawa gata 
Gata phon mula Musa kheun bagah 
‘Oh ban dum jitiek ‘eleumee sihe 
Teumakot ate ureueng yo leupah 

Jimeu'en sulap jibalek mata 
Sihe that raya 'ajeb sileupah 
Kamoe beri wahyu teuma bak Musa 
Tiek tungkat gata jinoe tabalah 

*Oh ban ka geutiek tungkat le Musa 
Ji'uet le sigra peue nyang meurimbah 
Abeh dum ji'uet sihe awak nyan 
Nyata le yoh nyan beuna ngon salah 




Kakeuh beh bateue peue nyang jipeugot 
Musa beuna that ka trang sileupah 
Ka abeh talo bandum jih sinan 
Jiwoe le yoh nyan malee that leupah 




120. Tukang sihe dum teuma jisujud 

121. Jikheun cit patot kamoe nyang kalah 
Kamoe meuiman jinoe keu Tuhan 
Nyang Po dum alam deungon blah bicah 

Keu Tuhan Musa ngon Tuhan Harun 
Kheun treuk Peura'eun beungeh jih leupah 
Peue tameuiman keu jih dum gata 
Bak Ion nyang raja hana tapeugah 

Goh lom kuidin dilon keu gata 
Bit tipee daya tapeugot ulah 
Tapeugot kaco di dalam kuta 
Tayue keulua rakyat tan salah 


Tameung peuteubiet rakyat u lua 
Tateupeue sigra akan kubalah 
Kukoh jaroeteuh beu sirong sareng 
Gaki wie uneuen kukoh siblah-blah 

Lheueh nyan kusula bandum kuteupang 

125. Seuot awak nyan kamoe ikheulah 
Kamoe keumeung woe bak Tuhan kamoe 

126. Digata jinoe tameung tueng balah 




Gata tueng balah teuma bak kamoe 
Sabab dum kamoe iman keu Allah 
Kamoe meupateh ayat Po kamoe 
Ka troh bak kamoe Musa jak peugah 


Beu ek meusaba wahe Po kamoe 
Beu mate kamoe dalam meunyeurah 
Beu mate kamoe dalam Iseulam 
Kaom Peura'eun teuma kheun bagah 




Peue tapeubiyeue Musa lagee nyan 
Ngon kaom jih nyan jipeugot ulah 
Jimeung peurusak dum dalam bumoe 
Tuhan geutanyoe pih jipeusalah 


Jikeubah gata ngon Tuhan gata 
Peura'eun teuma jiseuot bagah 
Tapoh beumate aneuk awak nyan 
Nyang agam-agam bek na takeubah 


Tinggai nyang inong mantong nyang udep 
Nyang jeuet tapiret bek jimeuulah 
Kheun Musa teuma bak kaom gopnyan 
Talakee tulong tanyoe bak Allah 

Gata nyoe bandum beu that tasaba 
Tuhan kuasa tanyoe Neupeuglah 
Bumoe ny6e’ Neubri jeuet keu pusaka 
Keu soe nyang kada ban nyang h‘eut Allal 

Keu soe Neukheundak Neubri le Tuhan 
Milek Droeneuh nyan beurangban jih sah 
Teuma akibat keu soe nyang taqwa 
Nyang meubahgia seunang that leupah 


129. Kheun kaom gopnyan kamoe disiksa 
Yoh gohlom gata keunoe talangkah 
Jipeugot meunoe lom ‘oh troh gata 
Geuseuot Musa teuma geupeugah 


Bah jipeubuet nyan dang-dang binasa 
Akan troh teuka Neubri le Allah 
Musoh gata nyan Neupeubinasa 
Gantoe le gata teuma khalifah 

Gata khalifah teuma lam bumoe 
Neukalon jinoe buetteuh le Allah 
130. Teuma dikamoe Meubri hukoman 

Kaom Peura’eun teuka khueng leupah 






Padum thon sabe tan jeuet tanaman 
Boh kayee meunan kureueng sileupah 
Mangat jeuet jitueng keu peulajaran 
131 . ‘Oh watee seunang jikheun jih tuah 

‘Oh watee sosah ka salah Musa 
Siai that gata meunan jipeugah 
Gata nyang salah ngon kaom gata 
Nyang keubit teuma droejih nyang salah 




►sa 

Si 


> 


Nyang le awaknyan hana jiteupeue 
Siai jih keudroe hukoman Allah 
132. Jikheun beurangpeue taba bak kamoe 
Han jeuet dikamoe meutueng phaedah 




Bek taba ayat peusihe kamoe 
Tayue dum kamoe iman keu Allah 
Peue nyang tapeugah han meumeuiman 
133. Teuka treuk tophan angen kreueh leupah 

Kamoe bri tophan teuka meuree-ree 
Daruet ngon gutee cangguek ngon darah 
Musibah teuka meutaloe-taloe 
Meubagoe-bagoe Neubri le Allah 




Teuma jih teutap peuteukabo droe 
Biek kaom pandoe jipeubuet salah 
‘Oh ban ka teuka ‘azeueb meuree-ree 
Teuma jilakee bak nabi Allah 




Jikheun hai Musa talakee do‘a 
Bak Tuhan gata kamoe Neupeuglah 
Digata cit na janji ngon Tuhan 
Dum permintaan Neubri le bagah 


Kamoe meuiman teuma keu gata 
Meunyo le gata kamoe tapeuglah 
Bani Israi pih jeuet cit taba 
Jeuet keu ngon gata kamoe peuleupah 


Ban kamoe peuglah jih nibak bala 
Ka troh bak Musa jih dum ka leupah 
Lalu jibalek narit jih nyang ka 
Sabab nyan teuma kamoe tueng balah 


Kamoe peukaram treuk jih lam laot 
Han jitem turot nyang kamoe peugah 
Han jipadoli Kamoe bri ayat 
Bandum sulet that meunan jipeugah 


Teuma Kamoe bri treuk keu pusaka 
Bandum peue nyang na Peura'eun keubah 
Awak nyang leumoh dijajah dilee 
Jinoe meuteuntee jeuet keu khaliphah 


Jeuet jikuasa timu ngon barat 
Jinoe seunang that ka raya tuah 
Bandum Kamoe bri keu jih beureukat 
Bumoe nyoe meuhat ka ek jijajah 


Ka sampureuna narit Po gata 
Dum kaom Musa jinoe ka mewah 
Bani Israi ka meubahgia 
Sabab jisaba Tuhan Ncubalah 

Kamoe peuanco treuk buet Peura'eun 
Peuneugot jih dum Kamoe peubicah 
Peue nyang jipeugot dum dilee le jih 
Deungon kaom jih watee jih mewah 

Meuligoe indah dilee jipeudong 

j 

138. 

Ka anco bandum jeuet keu seujarah 
Kamoe peuleupah Bani Israi 
‘Oh lheueh jititi laot nyang luah 

‘Oh ka troh keunan bak saboh kaom 

Nyang seumah patong Tuhan jipeugah 



Kheun kaom Musa teuma bak gopnyan 
Tanyoe pih meunan jinoe taseumah 

Tapeugot Tuhan jinoe keu kamoe 

1 

> 

j 


Lagee awak nyan tuhan le leupah 
Musa kheun teuma jahe that gata 
Nyang kon-kon haba nyan dum tapeugah 

i 

139. 

Peue nyang jipeugot dum le awak nyan 


140. 

Bandum atra nyan raya that salah 
Anco dum bateue nyang jipeugot nyan 
Kheuen Musa nyang nyan han jeuet taseumah 



Ek patot Ion jok tuhan keu gata 


141. 

Nyang tan kuasa nyang bukon Allah 
Ka Neupeuleubeh gata lam alam 
Nibak Peura'eun gata pih ka g’ 

Kaom Peura'eun jiseksa gata 



Hana takira kamoe peuleupah 



Aneuk agamteuh dumjipeumate 

Inong nyang male mantong jikeubah 

Tinggai nyang inong jipoh nyang agam 
Pakriban keujam buet jih seurakah 

142. 

Cobaan Tuhan nyan dum keu gata 
Raya that bala Neuuji tuah 

Ka Kamoe janji teuma ngon Musa 

Lhee ploh malam ka geujak meusiblah 

Kamoe peucukop lorn siploh malam 

Jeuet peuet ploh malam geujak munajah 

Geukheun le Musa teuma bak Harun 
Gata hai aduen sinoe Ion keubah 
Lon tinggai gata gantoe Ion siat 
Kaom Ion batat beu na tateugah 


Tapeubuet nyang got bek roh taikot 
Kaom nyang karot jipeubuet salah 
‘Oh ban troh watee Musa munajat 
Ngon Kamoe meuhat ka lheueh Meupeugah 




‘Oh ban Tuhan-geuh marit ngon gopnyan 
Geulakee yoh nyan geukalon Allah 
Tuhan Neubri Ion lonkalon gata 
Allah Ta‘ala teuma Neupeugah 


Han ek roe gata deuh takalon Lon 
Tapi takalon keudeh beu leupah 
Buket manyang jeh keudeh takalon 
Meunyo na mantong cit taeu leumah 


Meunyo buket nyan mantong di sinan 
Ulon watee nyan takalon leumah 
‘Oh ban ka nyata deuh cahya Tuhan 
Anco buket nyan teupeuro bicah 


Sira geukalon buket ka rata 
Pansan treuk Musa sinan ka reubah 
Puleh bak pansan geukheun treuk meunoe 
Maha Suci Droeneuh hai ya Allah 


Lon toubat bak Droeneuh jinoe dilon 
Ulonkeuh nyang phon iman keu Allah 
Kheun Tuhan teuma jinoe hai Musa 
Lon pileh gata nyang ba risalah 




Risalah Lon nyoe ngon narit Lon nyoe 
Tapeutroh jinoe bak hamba Allah 
Tamat beu kong that peue nyang ka Lon bri 
Tachukor lagi teuma keu Allah 


Lom Kamoe tuleh teuma keu Musa 
Sigala rupa nyang meuphaedah 
Kamoe tuleh dum bak papeuen kayee 
Ngon papeuen batee dum na peurintah 

Nasehat nyang jroh dum peulajaran 
Bandum Neupeutrang nyata ngon mudah 
Tacok hai Musa tamat nyan beukong 
Lom tayue kaom turot peurintah 




Beu jitem peubuet bandum nyang got-got 
Nyang han tem seutot cit Lon peuleumah 
Awak nyang fasek cit ka na teumpat 
‘Oh dudoe meuhat cit Lon peuleumah 


Lon peu eu teuma bak gata bandum 
Awak nyan bandum teukabo leupah 
Kon hak teukabo dijih lam bumoe 
Bak ayat Lon nyoe jih Lon peusiblah 

Beurangpeue ayat watee jikalon 
Han jimeuiman laju jipeugah 
Watee jikalon jalan peutunyok 
Dijih han jicok jipeugah salah 


Watee jikalon jalan nyang sisat 
Keunan jikarat jijak le bagah 
Han jipadoli Kamoe bri ayat 
Bandum sulet that meunan jipeugah 




Soe nyang kheun sulet dum ayat Kamoe 
Akbirat meunoe saban jipeugah 
Hana meurumpok uroe akhirat 
Amai jih meuhat abeh meuruah 


‘Oh leupah Musa dikaom gopnyan 
Jicok hiasan dum nyang jikeubah 
Jipeusapat meuh jih bacut sapo 
Keu aneuk leumo jipeugot bagah 

Aneuk leumo nyan pih na suara 
Patong beurhala saban jiulah 
Peue hana jieu han jeuet jimarit 
Sang-sang aneuk miet hana meuubah 


Han jeuet jitunyok keu jih nyan jalan 
Jikheun nyan Tuhan bangai sileupah 
Keubit lalem that bandum awak nyan 
Teuma ‘oh lheueh nyan meunyeusai teulah 

‘Oh ban jiteupeue jih dum ka sisat 
Jikheun le leugat lakee bak Allah 
Meu han Neugaseh tanyoe le Tuhan 
Meu han Neuampon tanyoe le Allah 

Meu han Neupeuglah dum deecha tanyoe 
Bandum geutanyoe rugoe sileupah 
‘Oh ban troh geuwoe Musa bak kaom- 
Geuh jiek seuuem beungehgeuh leupah 




Geukheun treuk brok that kukeubah gata 
Dum gata puja nyang bukon Allah 
Peue han ek tapreh yue Tuhan gata 
Goh lom Ion gisa tapeubuet bagah 


Geutiek ngon papeuen kayee ngon batee 
Geumat bak ulee aduen-geuh bagah 
Geutarek bak ok ukeue geuh keunan 
Teuma kheun aduen adoe meutuah 


Nyan kaomteuh nyan hai aneuk ma Ion 
Han jideungo Ion peue nyang Ion peugah 
Rap jipeumate Ion le kaom nyan 
Teuma bek meunan Ion tapeusalah 


Meu jieu meunoe tapeubuet ke Ion 
Seunang jih bandum galak jih leupah 
Bek takheun saban Ion ngon kaom nyan 
Keubit jih dum nyan lalem sileupah 


Geukheun Tuhanku Neuampon keu Ion 
Ngon chedara Ion ka roh meusalah 
Neupeuroh kamoe dalam rahmat Droe- 
Neuh Droeneuh sidroe geumasch leupah 


Nyang paleng gaseh keu bandum hamba 
Cit Droeneuh saja nyang Maha Murah 
Di antara dum ureueng geumaseh 
Leubeh that gaseh Droeneuh ya Allah 


Awak nyang seumah dum aneuk leumo 
Mureuka that Po jih han ban peugah 
Mureuka Tuhan Neubri jih hina 
Lam udep donya jih keunong culah 

Meunankeuh ureueng nyang peuna-peuna 
Hana trep teuma cit Kamoe balah 
^153. Teuma dum ureueng nyang peubuet jahat 
Lheueh nyan jitoubat sabab ka salah 


Lom jimeuiman dijih keu Tuhan 
Ngon teuma Tuhan Peungampon leupah 
Lagi pih Tuhan Maha Geumaseh 
154. Teuma ‘oh puleh Musa bak marah 


Geucok treuk papeuen kayee ngon batee 
Asoe jih teuntee peutunyok Allah 
Lom rahmat Allah keu soe nyang takot 
Keu soe nyang turot peurintah Allah 


155. Teuma geupileh le Nabi Musa 
Ngon nyang seutia turot peurintah 
Na tujoh ploh droe ureueng peunileh 
Geuyue jak keudeh bak miqat Allah 


Teuma ‘oh ban troh geumpa nyang raya 
Geukheun le Musa wahe ya Allah 
Meunyo Neukheundak Neupeubinasa 
Kaom ngon hamba binasa sudah 


Sabab soe jahe dum peubuet deicha 
Kamoe binasa wahe ya Allah 
Ekkeuh dum kamoe Neupeubinasa 
Meuhat Neucuba peue kamoe tabah 


Jeuet Neupeusisat soe nyang Neukheundak 
Soe nyang Neukheundak Neubri hidayah 
Neuampon kamoe Neugaseh kamoe 
Nyang wali kamoe Droeneuh ya Allah 


Droeneuh sineujroh ureueng peuampon 
''156. Neutuleh keu Ion ureueng meutuah 
Neutuleh kamoe got lam donya nyoe 
Meunan cit dudoe akhirat nyang sah 








Jinoe bak Droeneuh ka kamoe toubat 
Neukheun treuk ingat keunong musibah 
‘Azeueb Lon keunong bak soe nyang h‘eut Lon 
Teuma rahmat Lon leupah that luah 

Rahmat Lon leupah jilop beurangho 
Hana meu saho pih nyang han leupah 
Akan Lori thleh keu soe nyang takwa 
Zakeuet hareuta jitem peusiblah 


Jijok keu ureueng nyang hak teurimong 
Lom jimeuiman keu ay at Allah 
Keu ay at Kamoe dum jimeuiman 
Rasui pih meunan jiikot bagah 

Nabi nyang ummi nyang buta huruh 
Nyang jikalon deuh dilee geupeugah 
Ka lheueh geutuleh di dalam Tourat 
Lam Injil meuhat pih na geupeugah 


Geuyue buet nyang got geutham buet jeuheut 
Nyang jeuet ngon han jeuet beuna ngon salah 
Geupeugah haleue makanan nyang got 
Nyang brok-brok han got hareuem geupeugah 


Ubena awih nyang geuhon-geuhon 
Rante baroekon bandum geupeuglah 
Teuma beurangsoe iman keu gopnyan 
Jitulong gopnyan bak watee sosah 


Jipeumuliageuh ngon jiturot 
Lom pih jiikot cahya nur Allah 
Nur nyang Geupeutron keunan bak gopnyan 
Nyankeuh ureueng nyan bahgia leupah 


Takheun bak insan Ion rasui Tuhan 
Bak gata bandum geuyue jak peugah 
Tuhankeuh nyang Po langet ngon bumoe 
Keurajeuen sinan cit sidroe Allah 




Tan Tuhan laen nibak Droeneuh nyan 
Nyankeuh nyang Tuhan kuasa leupah 
Tuhan peuudep ngon Neupeumate 
Meuiman sare gata keu Allah 


Iman keu Tuhan deungon keu Rasui- 
Neuh Beu takabui bandum perintah 
Nabi nyang ummi nyang buta huruf 
Nyankeuh nyang makruf iman keu Allah 



JUZ 9 


AL-A‘RAF (7) 



Iman keu Tuhan ngon narit Tuhan 
Geutanyoe sajan Neuyue peurintah 
Tanyoe taikot bandum bak gopnyan 
Mudah-mudahan Neubri hidayah 


Neubri peutunyok gata le Tuhan 
Bek roh lam kawan awak nyang salah 
Lam kaom Musa na ladom umat 
Nyang bri nasehat bek roh buet salah 




Geutunyok umat ubak nyang beuna 
Ngon nyan jeuet teuma ade that leupah 
Awak nyan teuma Kamoe peubagoe 
Duablah bagoe ‘oh tajumeulah 

Teuma kaom nyan meuhajat keu ie 
Meunyo hana ie leupah that sosah 
Kamoe bri wahyu teuma bak Musa 
Nyan tungkat gata tatueng phaedah 




Ateueh batee nyan tapoh ngon tungkat 
Jiteubiet leugat laju ie boh bah 
Duablah boh lueng jeuet sinan meuhat 
Bandum jitupat maseng kabilah 


Kamoe ba awan keu jih lom meuhat 
Ie mon mangat that Meupeutron bagah 
Ngon cicem puyoh Meupeutron leugat 
Pajoh mangat that raseuki mudah 


Raseuki nyang jroh keu gata meuhat 
Droeteuh nyang jungkat kon sagai Allah 
Kon taelanya akan Hadharat 
Keu droeteuh meuhat meutulak balah 

Watee nyan geukheun jak keunan ligat 
Nanggroe nyoe teumpat gata geukeubah 
Peue-peue nyang hawa tapajoh ligat 
Ampon Hadharat talakee bagah 


Takhcun hiththatun peubuet ibadat 
Tatamong ligat sujud bak Allah 
Kamoe peuampon dachateuh ligat 
Bandumteuh meuhat hana le salah 

Soe nyang peubuet got meutamah loin that 
Kamoe Hadharat keubit that Murah 

162. Awak nyang lalem teuma laen that 
Jigantoe ligat peurintah Allah 

Dijih nyang laen teuma jipeugah 
Kon le lagee sot Kamoe peurintah 
Kamoe kirem trek keu jih nyan ‘azeueb 
Sabab jih jeuheut jipeubuet salah 

‘Azeueb di langet Meukirem ligat 
Sabab jih jungkat lalem sileupah 

163. Teuma tatanyong bak awak nyan dum 
Na saboh gampong awak nyang salah 

Gampong nyan teuma bak bineh laot 
Teuma nyang karot buet jih na salah 
Han jeuet u laot bak uroe sabtu 
Jijak cit laju dijih jibantah 

Sabab le eungkot bak uroe sabtu 
Leumah dum iku jiceuek le leupah 
Bak uroe laen hana le eungkot 
Jeuet jipeuturot napsu seurakah 

Meunan Kamoe bri cobaan keu jih 
Sabab fasek jih jipubuet salah 

164. Saboh golongan lam kawan jih nyan 
Jikheun bak jih nyan peue tajak peugah 

Awak nyan bandum akan binasa 
Got pih Neuseksa jih nyan le Allah 
Neubri ‘azeueb that dum keu awak nyan 
Geukheun bak Tuhan tanyoe ka leupah 

Ka jeuet keu ‘uzor bak Tuhan gata 
Kadang taqwa lorn jih keu Allah 

165. ‘Oh ban ka tuwo jih keu nasehat 
Nyang geupeuingat jih bek roh salah 

Kamoe peuglah treuk ureueng nyang beuna 
Nyang kheun bek gata tapeubuet salah 
Awak nyang lalem Kamoe bri ‘azeueb 
Sabab jih jeuheut fasek that leupah 

‘Azeueb nyang peudeh Kamoe bri keu jih 
Bit meunan dijih teukabo leupah 
‘Oh ban teukabo jih bak nyang geutham 
Kamoe kheun tajam jeuet keu bue dikah 




Beu jeuet keu bue kra jinoe keuh meuhat 
Nyang hina that-that hana meutuah 
Lom ‘oh Neubri thee le Tuhan gata 
Kaom nyang that kha keu jih Neubalah 

Mangat jiazeueb awak nyan bandum 
Mangat jihukom nyang brat sileupah 
Jinoekon sampe uroe kiamat 
Seksa Hadharat leupah that bagah 


Teuma Dreoneuh nyan Maha Pengampon 
Lom pih Droeneuh nyan Maha Peumurah 
Kamoe bagi jih padum boh umat 
Jeuet saboh sapat di bumoe Allah 

Nyang ladom saleh nyang ladom batat 
Ban laku batat beuna ngon salah 
Kamoe cuba jih ngon hai nyang got-got 
Lom hai nyang jeuheut ban laku tuah 


Kadang pih jiwoe bak keubeunaran 
Teuma awak nyan meugantoe bagah 
Di likot jih nyan meugantoe umat 
Pusaka kitab keu jih jikeubah 




Teuma dum jicok hareuta donya 
Neuampon teuma tanyoe le Allah 
Meunan jipeugah jeuet keu alasan 
Meunyo troh laen jicok le bagah 


Peue kon ka geucok janji ngon jih nyan 
Lam kitab jih nyan ka lheueh geupeugah 
Bek jikheun narit nyang kon keu Tuhan 
Nyang keubeunaran nyang geuyue peugah 


Atra nyoe bandum ka jimeurunoe 
Pakon ‘oh jinoe ka laen ulah 
Nanggroe akhirat teuma leubeh got 
Soe nyang tem seutot takwa keu Allah 

Peue gata bandum hana tapike 
Teuma nyang pike nyan nyang meutuah 
Nyang tem mat beu kong asoe lam kitab 
Pubuet ibadat ban nyang peurintah 




Pubuet seumbahyang suroh Hadharat 
Nyan Kamoe meuhat cit Meubri upah 
Han roe di-Kamoe Meusia-sia 
Cit ka na pahla sideh Meukeubah 


Soe nyang peubuet got han sia-sia 
Bak saboh masa cit Kamoe balah 
Watee Kamoe bet buket sang awan 
Ateueh awak nyan jikalon ulah 

Jisangka ka rheut buket ateueh jih 
Teumakot dum jih hana ban peugah 
Kamoe yue tacok nyang Kamoe intat 
Tabaca ay at beu sunggoh leupah 


Mudah-mudahan gata takwa 
Ban dumna gata keupada Allah 
Watee Po gata Neucok bak badan 
Dum aneuk Adam masa nyang sudah 


Vi..' - * V* " ** '\l' • . 

sf. yj fc) 

- .saiQi 


Aneuk ngon cuco dum keuturonan 
Jih Neukheun yoh nyan bak dum aruah 
Kon nyo Lon teuma Po gata bandum 
Jiseuot yoh nyan beuna that leupah 


Kamoe ek saksi Droeneuh Po kamoe 
Nyankeuh bek dudoe ka takheun salah 
Bek takheun teuma uroe kiamat 
Tan soe peuingat teuma tapeugah 


Kamoe nyang lale meunan dum takheun 
Atawa takheun du kamoe salah 
Ayah-yah kamoe nyang peucharikat 
Dikamoe meuhat tron nibak ayah 


Aneuk cucogeuh kamoe lheueh gopnyan 
Jeuet lagee gopnyan meuseutot langkah 
Pakon jeuet kamoe Neupeubinasa 
Nyang peubuet deicha laen nyang salah 

Ureueng nyang dilee nyang peubuet sisat 
Meunankeuh ayat duxn Kamoe peugah 
Ayat-ayat nyan dum Kamoe peutrang 
Kadang jiriwang han le buet salah 




175. Tapeugah haba ubak awak nyan 

Na ureueng yoh nyan jipeubuet salah 
Ayat Kamoe dum Meubri keu jih nyan 
Jisuet droe sinan dijih jipeuglah 




Teuka treuk cheitan jiseutot jih nyan 
Meu jeuet treuk jih nyan sisat sileupah 
Meu Kamoe kheundak Kamoe bot jih nyan 
Deungon ayat nyan mangat jih meugah 

Teuma napsu jih teutap di donya 
Peuturot hawa napsu seurakah 
Jeuet jih nyan teuma saban ngon asee 
Beurangban lagee dijih suet lidah 


Tayue beurangpeue lidah jih teusuet 
Hana tayue buet pih teusuet lidah 
Nyankeuh ban miseue awak nyang jeuheut 
Jipeugah sulet dum ayat Allah 


Han jitem pateh dum ayat Kamoe 
Tapeugah jinoe bak jih takisah 
Mudah-mudahan jitem seumike 
Jeuheut that mise kaom nyang salah 

Jipeugah sulet dum ayat Kamoe 
Jielanya droe keubit that leupah 
178. Beurangkasoe nyang Tuhan peutunyok 
Ka na peutunyok han roh lam salah 

Teuma beurangsoe Tuhan peusisat 
Awak nyan meuhat rugoe sileupah 
Kamoe peujeuet asoe nuraka 
Jen manusia nyang le that leupah 


j jii!# © 


Bah beu na ate jih dum awak nyan 
Tan na pikeran beuna ngon salah 
Adak na mata han deuh jikalon 
Na ngon geulinyueng hana phaedah 

Han dcuh jideungo keu peue geulinyueng 
Alat nyan bandum jingui bak salah 
Binatang teumak leumo ngon keubeue 
Meunankeuh miseue hana raeuubah 


Bahkan awak nyan leubeh lom sisat 
Lale jih that-that dalam buet salah 
Asmaulhusna nama nyang got-got 
Bandum nyan sipheuet bak nama Allah 




Talakee do‘a tameuhei Tuhan 
Deungon nama nyan tameuhei Allah 
Bek tapadoli keu kaphe sisat 
Nama Hadharat jibalek salah 


Peue nyang jipeugah sinoe di donya 
‘Oh dudoe teuma akan geubalah 
Teuma lam kawan makheuluk Kamoc 
Na cit di sinoe ureueng meutuah 

Nyang tern peutunyok bak keubeunaran 
Deungon sabab nyan ade jih leupah 
182. Nyang peugah sulet dum ay at Kamoe 
Meutarek keunoe lam apui mirah 




Kamoe tarek jih seuen-seuen sigeutu 
Phon-phon Meupeulu seunang sileupah 
Seuen-seuen sigeutu hana meujithee 
Ka keunong tipee nyang licen leupah 


Ulon peutanggoh keu jih balasan 
Kong that atoran hana soe peugah 
Hana jipike teuma dijih nyan 
Keu rakan jih nyan pun go jipeugah 




Kon sagai pungo rakan jih sehat 
Haba peuingat nyang geujak peugah 
Haba peuingat nyang trang ngon nyata 
Peue tan jikira peuneujeuet Allah 




Peue hana jieu dum alam langet 
Bumoe pih meuhat peuneujeuet Allah 
Makhluk nyan bandum Tuhan nyang peujeuet 
Han ek tasipheuet macam le leupah 

Ajai jih kadang pih ka rap teuka 
Peue lom beurita jipreh geupeugah 
Peue lom beurita nyang jimeuiman 
‘Oh lheueh Qur’an ka jipeusalah 




Beurangkasoe nyang Tuhan peusisat 
Hana le ubat dijih ka salah 
Han ek jitunyok jih le beurangsoe 
Udep jih jinoe hana phaedah 


Tinggai jih sinoe lam darohaka 
Meusuka-suka dalam buet salah 
Jitanyong le jih dum ubak gata 
Kiamat teuka pajan tapeugah 




Takheun nyang teupeue nyan cit Tuhan Ion 
Atra nyan bak Ion hana Neupeugah 
Droeneuh nyang teupeue pajan watee jih 
Meunyo ka troh jih cit brat sileupah 


Get nyang di langet got nyang di bumoe 
Meu ka troh jih nyoe raya that sosah 
Teuka jih teuma hana tathee-thee 
Ban tanjo dudoe bandum ka reubah 


Jitanyong sang-sang gata teupeue that 
Tapeugah siat ‘eleumee Allah 
Nyang na teupeue nyan cit Tuhan sidroe 
Laen beurangsoe meuganceng lidah 


Le manusia hana jiteupeue 
Takheun han sapeue milek Ion nyang sah 
Got nyang munapha’at got nyang meularat 
Bandum cit meuhat ban kheundak Allah 




Sangkira Ion nyoe teupeue nyang ghaeb 
Han le Ion peutrep sagai lam sosah 
Sabe lam seunang han tom meularat 
Nyoe dilon meuhat cit ba peurintah 


Haba peutakot haba peusuka 
Keu kaom nyang na iman keu Allah 
Tuhan nyang peujeuet ban dumna gata 
Yoh dilee masa sidroe khaliphah 

Neupeujeuet gata bak saboh njawong 
Neupeujeuet inong sidroe keu zaujah 
Mangat jeuet teunang ‘oh geu-eh malam 
Ka na soe peungon hana le sosah 




‘Oh lheueh seutuboh na padum na trep 
Hame le leugat sang-sang phui leupah 
Peurumoh peugah bak ureueng agam 
Sang-sang di dal am makheuluk Allah 


Hingga ‘oh ka brat hame peurumoh 
Meudo'a dameuh laju bak Allah 
Ban dua gopnyan ka geumeudo'a 
Ubak Rabbana geulakee tuah 


Sangkira aneuk keu kamoe Neubri 
Nyang got that budi saleh sileupah 
Teuntee kamoe nyoe meuchuko that-that 
Akan Hadharat nyang Maha Murah 


‘Oh ban ka Neubri aneuk nyang saleh 
Ka hana jadch lagee jipeugah 
Ban dua jih cok Tuhan charikat 
Jeuet bandum meuhat jih ka lam salah 




Aneuk nyang saleh pih ka lagee jih 
Kakeuh bandum jih jibalek ulah 
Tuhan Nyang Esa Maha Suci that 
Nibak charikat jipeugot salah 


Peue atra nyan nyang jipeucharikat 
Peue na jipeujcuet meu sibak birah 
Meu jih beurhala pih Gopnyan peujeuet 
Han ek jipeubuet nyang meuphaedah 






Han ek jitulong bandum awak nyan 
Meu droe jih pih han cit ek jipeuglah 
Teuma awak nyan meunyo tamaba 
Bak nyang sibeuna peutunyok Allah 

Dijih han cit roe jiikot gata 
Adak tamaba pih tan phaedah 
Saban cit dijih adak tamaba 
Taiem droe saja pih hana ubah 

Peue nyang taseumah nyang bukon Tuhan 
Ngon gata saban cit hana ubah 
Bandum jih hamba cit lagee gata 
Peue nyang tamita han jeuet jipeugah 


Tacuba lakee beurangpeue bak jih 
Ek jibri dijih peue nyang tapeugah? 
Meunyo bit gata ureueng nyang beuna 
195. Peue gaki jih na ngon jibot langkah 

Peue na jaroe jih ngon jimat beu kong 
Na mata jih lom jieu peue leumah 
Geulinyueng jih na ngon jideungo su 
Takheun hai laju keunoe beubagah 


Tuhan charikatteuh tahoi keunoe 
Lon meung eu jinoe peue na jihilah 
Yue tipee Ion nyoe bek le meutanggoh 
Meunyo jih sunggoh Tuhan tapeugah 


Wali Ion Allah nyang peutron kitab 
Soe-soe nyang teupat waligeuh Allah 
Ureueng nyang saleh waligeuh Tuhan 
Nyang lindong gopnyan nibak buet salah 




Teuma gata dum nyang takheun Tuhan 
Laen sibarang nyang bukon Allah 
Han ek jitulong dijih dum gata 
Meu droe jih saja han ek jipeuglah 


198. Meunyo tahoi jih bak jalan teupat 
Tunyok Hadharat keu jih tapeugah 
Hana jideungo geulinyueng jih tan 
Mata jih mandang han tom meuubah 


Takalon jingieng sang ateuh gata 
Adak taraba jieu tan leumah 

199. Sipheuet peumeu'ah tacok le gata 
Tayue keurija nyang meuphaedah 




Bandum buet nyang got tayue keurija 
Nyang jahe buta bek that neuindah 
Ureueng nyang jahe bek tapeutimang 

200. Meunyo troh chcitan diyue nyang salah 

Talakee lindong laju bak Tuhan 
Sabab di-Tuhan ‘eleumee luah 
Bandum Neudeungo bandum Neuteupeue 
Hana meusapeue lupot bak Allah 

201. Ureueng nyang takwa ‘oh ieuka chetan 
Jirampot gopnyan geu ingat Allah 
‘Oh ban teuingat ka leumah dumnoe 
Han troh le jigeue le chetan jadah 


Teuma chedara jih dum dichetan 
Jibantu jih nyan mangat roh salah 
Hana jipiyoh bantu meubantu 
Jipeugot laku meubagoe hilah 




‘Oh hana taba ubak awak nyan 
Dum ayat Tuhan jikheun le bagah 
Pakon han taba tapeugah laen 
Takheun han dilon lonpubuet salah 

Dilon lonikot peue nyang Neuwahyu 
Baklon le Rabbi mangat bek salah 
Nyoekeuh dum ayat nyang jeuet keu dali 
Sideh bak Rabbi nyang ahli leupah 


Jeuet keu peutunyok lorn rahmat Tuhan 
Keu kaom mukmin nyang pateh Allah 
‘Oh watee geubeuet ayat Qur'an 
Tadeungo beu trang taiem le bagah 




Beu got tadeungo bek peugah haba 
Mangat jeuet gata geunaseh Allah 
Taseubot Tuhan lam ate gata 
Bek leumah ria beu khuchu* leupah 




Takot keu Tuhan ngon su bek ria 
Sabe bek reuda taingat Allah 
Beungoh ngon seupot bek sagai lupa 
Mangat jeuet gata ureueng meutuah 


206. Ureueng nyang toe dum deungon Po gata 
Hana tom lupa geuseumah Allah 
Ucap teuseubeh sujud keu Tuhan 
Bah beurangkajan hana tom meulah 

AL-ANFAL (HAREUTA RAMPASAN PRANG) 


Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 




Jijak tanyong dum hukom bak gata 
Teuntang hareuta bak jalan Allah 
Harta rampasan ‘oh talo musoh 
Takheun nyoe sunggoh cit milek Allah 


Allah ngon rasui nyang po harta nyan 
Takwa keu Tuhan teuma tapeugah 
Beugot hubungan sabe droc gata 
Bek na meudawa ta‘at keu Allah 


Meunyo cit gata ureueng meuiman 
Ta‘at keu Tuhan ngon rasui Allah 
Teuma nyang keubit ureueng meuiman 
Geuseubot Tuhan dijih yo leupah 

Watee jideungo geuseubot Tuhan 
Lam ate jih nyan teumakot leupah 
Watee geubaca dum ayat Tuhan 
Meutamah iman dijih keu Allah 


Tawakkai jok droe keudeh bak Tuhan 
Peubuet seumbahyang han tom jikeubah 
Nibak raseuki nyang ka Kamoe bri 
Seudeukah jibri lom ngon nafakah 




Nyoekeuh nyang mukmin nyang that sibeuna 
Pangkat that raya Neubri le Allah 
Neubri amponan dengon raseuki 
Nikmat han sakri cit ka Neukeubah 




Lagee yoh Neuyue uleh Po gata 
Tateubiet sigra keudeh talangkah 
Bek le di rumoh teubiet u lua 
Di rakan gata sang-sang geubantah 

Siteungoh mukmin sang hana seunang 
Geubantah yoh nyan bek tameulangkah 
Geubantah gata teuntang nyang beuna 
‘Oh lheueh trang nyata kon na meusalah 

Sang-sang geumaba keudeh bak mate 
Jikalon lahe teumakot leupah 
Watee Neujanji Tuhan ngon gata 
Saboh lam dua beu ek tapapah 




Beu ek talawan jih nyan le gata 
Teuma digata napsu nyang mudah 
Bek nyang le syaukat bek nyang teuga that 
Nyang laen meuhat napsu tapeugah 


Teuma di Tuhan laen Neukheundak 
Peubeuna nyang hak anco nyang salah 
Peubeuna nyang hak ngon ay at Tuhan 
Nyang kaphe yoh nyan anco dum bicah 


Nyang keubeunaran meunang peukuat 
Nyang bateue meuhat beu abeh sudah 
Bah that si kaphe hana jigalak 
Dijih cit nyang hak beunci jih leupah 

Dijih nyang galak jipeubuet deicha 
Teuma digata lakee bak Allah 
Watee uroe nyan tamohon pinta 
Bak Tuhan gata nyang Maha Murah 

Neubri bantuan Neutulong gata 
Teurimong sigra Neukheun le Allah 
Lon bri siribee droe malaikat 
Meuturot ligat teuka kaphilah 


Haba geumbira Neubri le Tuhan 
Mangat jeuet seunang ate bek sosah 
Ate gata dum mangat jeuet teunang 
Gata ka meunang Neubri le Allah 




Kon na beurangsoe bri keumeunangan 
Meulengkan Tuhan nyang Maha Murah 
Keubit cit Tuhan Maha Peurkasa 
Ngon Bijaksana Areh that leupah 

1 1 . Watee nyan gata Neubri teungeut that 
Teupako siat hana le leulah 
Jeuet teuma gata ka aman ate 
Han le tapike keu hai nyang sosah 


Teuma di langet Neupeutron ujeuen 
Tamanoe bandum ngon taseumeurhah 
Hingga gleh gata gleh nibak dacha 
Cheitan meu daya hana le ilah 


Meuikat ate sabe chedara 
Saboh agama saboh kaphilah 
Teutap ngon gaki kong peundirian 
Hana le bimbang iman keu Allah 


12. Yoh nyan Neuwahi uleh Hadharat 
Bak malaikat laju geupeugah 
Lon sajan gata jinoe peukuat 
Ureueng nyan nyang that iman keu Allah 


Lon meung tiek geusuen lam ate kaphe 
Takoh beu mate dum kaphe jadah 
Tatak bak takue troh ucong jaroe 
Bandum taseudoe bek le takeubah 


13. Sabab awak nyan dilawan Tuhan 
Ngon rasui Tuhan dijih jibantah 
Beurangsoe la wan Tuhan ngon rasui 
Meugasui-gasui lam apui mirah 

Cit brat sileupah hukoman Tuhan 
14. Karasa dum nyan jinoekon dikah 
Sabab kakaphe dikah geuseksa 
Azeueb nuraka keu kaphe jadah 

15. Hai ureueng mukmin meunyo tameucang 
Ngon kaphe suwang got lam blang luah 
Bek sagai gata surot u likot 

16. Meunyo tasurot mureuka Allah 

Malinkan hilah tasie dalam prang 
Taeu peuluang tateugom bagah 
Get pih tameusie ubak pasukan 
Meunyo kon meunan raya that salah 

Mureuka Tuhan asoe nuraka 
Teumpat brok raya lam apui mirah 

17. Kon gata nyang poh mate awak nyan 
Nyang poh awak nyan cit keudroe Allah 

Tarhom ngon leumbeng pih kon le gata 
Allah Ta'ala nyang rhom jih tiwaih 
Meukeusud Tuhan Neurhom awak nyan 
Mangat jeuet meunang kaom meutuah 

Kaom meuiman Neubri bulueng got 
Neudeungo that got bandum le Allah 
Lorn pih Neuteupeue sigala rupa 

18. Jeuet meunang gata kaphe jeuet kalah 

Tuhan peuleumoh daya dum kaphe 
Hana daya le ka abeh hilah 

19. Meunyo gata dum lakee bantuan 
Ka troh bantuan Neubri le Allah 

Meunyo tapiyoh nyan leubeh that got 
Meu tawo bak sot kakeuh lorn salah 
Kamoe pih Meuwoe meuhukom gata 
Han le meuguna ngonteuh le leupah 

Bahle le beu that taba angkatan 
Ureueng meuiman cit sajan Allah 

20. Hai ureueng mukmin ta‘at keu Tuhan 
Ngon rasui Tuhan bek na meuubah 

Bek roh tapaleng padahai gata 
Tadeungo rata bandum peurintah 

21. Bek teuma gata lagee awak nyan 
Kamoe deungo nyan meunan jipeugah 

Padahai dijih hana jideungo 
Jipeuko-peuko mangat roh salah 

22. Makheuluk Allah nyang jeuheut laku 
Nyang tuloe bisu meuganchep babah 

Hana meuakai jih ngon jipike 

23. Adak meu Neubri keu jih le Allah 
Meunyo Neuteupeue jih got le Tuhan 
Neupeugot jih nyan jideungo bagah 


m3>' 






i Vil© 





Teuma meu Neubri jih deuhjideungo 
Meuhat jipeuko cit han jiubah 
Meuhat jipaleng jijak ho laen 
Han roe jih meuchen deungo peurintah 

24. Wahe dum mukmin tapeubuet laju 
Suroh Tuhanku ngon rasui Allah 
‘Oh geuhoi gata bak keubajikan 
Jeuet keuhidupan gata jroh leupah 

Seunang taudep lom beu tateupeue 
Gata Neupageue ate le Allah 
Antara ate ngon manusia 
Allah Ta'ala Neupeugot pisah 

‘Oh dudoe gata bandum meusapat 
U keue Hadharat nyang Maha Murah 

25. Beu na taingat ‘oh teuka bala 
Goh teuntee gata ek roh meusiblah 

Kon ureueng lalem mantong nyang keunong 
Bandumteuh keunong hana meuilah 
Lom beutateupeue hukoman Tuhan 
Han ek tatuban cit brat sileupah 

26. Beu taingat lom yoh gata nit that 
Leumoh seumangat di bumoe Allah 
Takot jisama gata le musoh 

Jiba plueng jioh gata jeuet sosah 

Neujok treuk teumpat gata le Tuhan 
Neubri bantuan lom le that leupah 
Neubri keu gata lom keumeunangan 
Lom Neubri yoh nyan raseuki mudah 

Mangat tachuko bandum keu Tuhan 
Ateuh nikman nyan Neubri le Allah 

27. Hai ureueng mukmin bek takhianat 
Tuhan Hadharat ngon rasui Allah 

Lom bek khianat amanah gata 
Nyang bandum gata tateupue sudah 

28. Lom beu tateupue arta ngon aneuk 
Teuh jeut meusireuk bak tabot langkah 

Jeut keu fiteunah sabab areuta 
Ngon aneuk gata pih hana ubah 
Teuma bak Tuhan pahla raya that 
Nyan nyang taharap Neubri le Allah 


Hai ureueng mukmin meunyo dum gata 

Tatem takwa keupada Allah 

Neubri keu gata jeut tapeubeda 

Nyang toh nyang beuna nyang toh nyang salah 




Lom tapeuteuboh lom salah gata 
Neuampon dacha gata le Allah 
Keubit cit Tuhan le that karonya 
Neuh akan hamba raya sileupah 


Watee si kaphe jimita daya 
Jimeudrop gata jimita hilah 
Jimeung poh gata jiuse gata 
Teubiet ulua jiparoh bagah 


Teuma awak nyan jimita daya 
Neubalah daya keu jih le Allah 
Tan laen daya nyang leubeh that got 
Cit meu Hadharat daya jroh leupah 

‘Oh geubot keu jih dum ay at Kamoe 
Cit jikheun meunoe laju jipeugah 
Ka kamoe deungo meunyo h‘eut kamoe 
Saban lagee nyoe cit jeut meupeugah 


Cit kon peue laen nyoe bandum dongeng 
Kheun ureueng jameun masa nyang sudah 
Lom pih watee nyan jikheun ya Tuhan 
Meu keubenaran nyoe hana salah 




Meu bit atra nyoe asai nibak Droe 
Neuh bek le laloe kamoe Neubalah 
Neubri keu kamoe treuk ujeun batee 
Di langet teuntee keunoe Neuruwah 


Atawa Neubri azeub nyang peudeh 
Keu kamoe jaeh ureueng nyang salah 
Han roe Neuazeub jih nyan le Tuhan 
Meu gata sinan mantong Neukeubah 

Han roe Neuazeub jih meunyo mantong 
Nyang lakee ampon dacha bak Allah 
Pakri han teuma jih nyan Neuazeub 
Jijak tham umat bek seumah Allah 




Han jibri tamong Masjidil Haram 
Droejih pih meunan tulak peurintah 
Kon jak kuasa bak meusijid nyan 
Nyang hak atra nyan ureueng meutuah 


Soe nyang takwa wali di sinan 
Nyang hak atra nyan Neubri le Allah 
Teuma le that jih hana jiteupue 
Nyang na jiteupue meuyup-yup babah 


Jiyup-yup babah jiprok-prok jaroe 
Seumbahyang jih nyan meunan keuh ulah 
Meunan keuh mac am seumbahyang jih nyan 
Karasa jinoe azeub that di kah 


Sabab yoh dilee di kah kakaphe 
Keubit si kaphe buet jih that salah 
Jibri areuta nak jitham dum gop 
Bek geujak pubuet bak jalan Allah 

Bah jibri laju areuta jih nyan 
Meunyesai lheuh nyan hana peue peugah 
Lheuh nyan lorn talo teuma dal am prang 
Dudoe jahannam teumpat geukeubah 


Bandum na kaphe keunan meusapat 
Uroe akhirat lam apui mirah 
Mangat le Tuhan Neupeungkleh nyang brok 
Bek sapat tumpok ngom nyang got ulah 


Nyang brok sabe brok jih Neupeutamon 
Dalam jahannam nuraka juah 
Bandum jih sinan Neuyue peusapat 
Awak nyan meuhat rugoe that leupah 




Takheun bak kaphe meunyo jipiyoh 
Bek hana teudoh jipubuet salah 
Nyan geupeuampon buet jih nyang ka-ka 
Meunyo jigisa nyan laen ulah 

Nyan hukom Tuhan cit ka dileekon 
Keu jih pih mantong Tuhan Neukeubah 
Taprang awak nyan sampoe ‘an aman 
Fiteunah pih han tan le jipeugah 




Agama teudong milek Hadharat 
Awak nyan meuhat jipiyoh payah 
Meu ka jipiyoh hana le meuprang 
Nyan teuma Tuhan Neukalon sudah 


Peue nyang jipubuet Tuhan Neukalon 
40. Meunyo jipaleng pulang bak Allah 
Beu na tateupue Tuhan Po gata 
Sineujroh raja Po gata nyang sah 




Sineujroh teumpat talakee tulong 
Nyang bri peulindong keu hamba Allah 
Lorn beu tateupue harta rampasan 
Nyang tacok lam prang be tapeusiblah 




Tabagi limong nyang saboh bagi 
Tuhan ngon nabi milek takeubah 
Kawom keurabat ngon aneuk yatim 
Ngon ureueng gasien han sep napakah 


Ureueng meudagang pih na bahgian 
Meunyo na iman gata keu Allah 
Meunan pih keu peue nyang Kamoe peutron 
Bak uroe meuprang meucre meupisah 


Uroe meureumpok dua pasukan 
Teuma cit Tuhan kuasa leupah 
Ateuh barangpeue Tuhan kuasa 
Watee nyan gata bak saboh leumbah 




Bak ureueng nyang toe sinan tapiyoh 
Bak ureueng jioh musoh beurakah 
Sangkira gata tapeugot janji 
Jeut keu meuungki meubantah-bantah 

Tapi bak Tuhan cit ka meuteuntee 
Han jeut meusilee tamita ilah 
Mangat jeut meuri soe nyang binasa 
Soe leubeh teuga pih nak trang leupah 

Soe nyang ka mate soe nyang ka udep 
Watee nyan sabet hana meuilah 
Teuma cit Tuhan Neudeungo dumpeue 
Neuteupue dumpeue hana meusalah 




Yoh Neupeuleumah jih nyan bak gata 
Lam teungeut gata jih seunang leupah 
Adak meu le jih leumah bak gata 
Meuhat jeut lia ateteuh gogah 


Jeut treuk meubantah sabe droe gata 
Tapi Neujaga gata le Allah 
Neubri seulamat keu bandum gata 
Peue nyang lam dada Neuteupue leupah 




44. Yoh Neupeuleumah lorn jih bak gata 
Nyang di keu mata teuh tangieng sudah 
Watee meureumpok jih deungon gata 
Leumah bak mata teuh jih nit leupah 




Di jih pih jieu nit awak gata 
Meunan bak mata jih Neupeuleumah 
Mangat di Tuhan Neumeung peunyata 
Han jeut meutuka ban nyang h‘eut Allah 

Teuma bak Tuhan meuwoe urusan 
Dum seukalian hana meuubah 
45. Hai ureueng mukmin meunyo meuteumee 
Gata ngon sitree ate beu tabah 


Beu teutap ate lorn beu le that-that 
Ingat Hadharat seubot ngon babah 
Mudah-mudahan gata cit meunang 
46. Tata'at Tuhan teuma that leupah 

Tata'at rasul teuma pih meunan 
Sabab droeneuh nyan utosan Allah 
Bek tameubantah sabe keudroe-droc 
Gata jeut rugoe hana phaedah 

Nan gata nyang got pih gadoh keudroe 
Mqi gata laloe meubantah-bantah 
Teuma tasaba le bandum gata 
Mangat jeut gata sajan ngon Allah 

Allah cit sajan ngon ureueng takwa 

47. Bek sagai gata teukabo mcugah 

Bek lagee ureueng teubiet di gampong 
Teukabo that mbong ngon riya leupah 

Riya peuleumah bak manusia 
Jitham gop teuma bak jalan Allah 
Peue nyang jipubuet Tuhan Neuteupue 
Dumpeue Neuteupue ‘eleumee luah 

48. Yoh jipeuindah buet jih le chetan 
Jikhcun hai rakan gata han kalah 
Ilan soe pcutalo gata uroc nyoe 
Hana barangsoe nyang ek peutewah 

Lon rakan gata nyang bantu gata 
Tapi ‘oh teuka dua kaphilah 
Dua pasukan ‘oh ban meuhadap 
Jisurot ligat chetan seurakah 

Jikhcun hana roh Ion sajan gata 
Di Ion ka nyata lonkalon ulah 
Nyang han deuh ka deuh Ion kalon 
Teumakot that Ion jinoe keu Allah 

Hukoman Tuhan meuleumpah that brat 

49. Munaphek meuhat laen jipeugah 

Yoh nyan munaphek jikheun peue jih nyan 
Tipee ka keunong bak jih jeut salah 

Ka keunong tipee jih le agama 
Jih saban teuma rakan jih peugah 
Rakan jih nyang na peunyaket ate 
Sa ngon jih pike hana meuubah 

Teuma barangsoe tawakai jok droe 
Bak Tuhan sidroe nyang Maha Murah 
Teuntee that Tuhan Maha Perkasa 
Ngon bijaksana areh that leupah 

Sangkira taeu dum awak kaphe 
‘Oh watee mate pakriban ulah 
Meuteumee ngon jih dum malaikat 
Geupoh jih ligat hanaban peugah 

Geupoh bak muka di keu di likot 
Karasa azeub tutong that di kah 
Buet jaroe droe keuh yoh masa dilee 
Meunoe keuh lagee jinoe geubalah 




Kon na di Tuhan el any a hamba 
Saban cit juga Peureu'un jadah 
Meunan keuh dilee kawom Peura'un 
Dilee lorn jameun pih saban leupah 

Bandum jikaphe keu ay at Tuhan 
Neubri hukoman teuma le Allah 
Sabab dacha jih jeut keunong siksa 
Allah Ta‘ala teuga that leupah 


Siksa Neuh teuma meuleumpah that brat 
Atra nyan meuhat cit droejih salah 
Sabab di Tuhan ‘oh Neubri nikmat 
Bak saboh umat han roe Neuubah 

Jiubah keudroe jih han jiingat 
Neudeungo that-that bandum le Allah 
Bandum peukara Tuhan Neuteupue 
Hana meusapeue pih na meuilah 


Saban ngon ilee kawom Peura'un 
Dilee lorn jameun pih saban leupah 
Jipeugah sulet ay at Tuhan jih 
Kamoe cok treuk jih binasa sudah 




Sabab dacha jih meupeubinasa 
Lam laot raya jih dum meukeubah 
Kamoe peukaram kawom Peura'un 
Sabab jih bandum lalem that leupah 


55. Nyang paleng jeuheut makheuluk Tuhan 
Nyan keuh awak nyang kaphe keu Allah 
Han jimeuiman di jih keu Tuhan 

56. Janji ngon jih nyan sabe jiubah 

Lheuh tameujanji ngon jih han teupat 
Barangjan meuhat sabe jiubah 
Hana teumakot jih keu akibat 
57. Sabab nyan beu that keu jih tabalah 


Meunyo meureumpok jih dalam meuprang 
Di likot jih nyan dum tapeubicah 
Mangat jeut di jih nyan keu peuingat 
Hana le rakyat ka abeh sudah 




Meunyo khawater gata khianat 
Bak saboh umat janji jiubah 
Tapulang janji keu jih ban teupat 
Sabab khianat raya that salah 


Tuhan han suka keu soe khianat 
59. Di kaphc laknat pih bek sang ek glah 
Bek na jisangka sang ek peuglah droe 
Han ek di jih roe jilawan Allah 




Ube kuasa beu taseudia 
Alat cut raya dalam prang bicah 
Guda nyang pantah beu ka meuikat 
Musoh Hadharat bek tapeuleupah 


Jih musoh Tuhan ngon musoh gata 
Beu jieu gata sang juah-juah 
Meunyum teumakot ‘oh jieu gata 
Lorn laen pih na nyang hana leumah 




Awak nyang laen hana taturi 
Tuhan Neuturi jih musoh Allah 
Teuma barangpeue nyang na bak gata 
Nyang tabeulanja bak jalan Allah 


Bandum Neubalah cukop keu gata 
Han Neuelanya teuh meuube seupah 
Meunyo jih ceundrong keu perdamaian 
Gata pih meunan bek na meuubah 




Teuma tawakai jok droe bak Tuhan 
Keubit cit Tuhan Neudeungo leupah 
Lom pih Neuteupue dum ngon ‘eleumee 
Meunyo jitipee teuh bek cit susah 

Meunyo meunapsu jikeumeung tipee 
Teuh tameulakee mantong bak Allah 
Cukop ngon Tuhan nyang tulong gata 
Neubri keu gata meunang ngon tuah 


Meunan pih bandum ureueng meuiman 
Tuhan bri meunang hana peue susah 
63. Tuhan peusaboh ate ureueng nyan 
Padahai gopnyan meupeucah-peucah 




Dum na beulanja di dalam bumoe 
Meu taboh keumoe tabri napakah 
Han ek meusaboh ate ureueng nyoe 
Teutapi jinoe kuasa Allah 


Ek Neupeusaboh ate ureueng nyan 
Keubit cit Tuhan perkasa leupah 
Lom bijaksana han ek takira 
64. Hai nabi gata cukop ngon Allah 




Cukop ngon Tuhan ngon ureueng mukmin 
Nyang ka meuiman keupada Allah 
65 . Hai nabi tayue mukmin jak meuprang 
Bah beu le lawan bek tameungalah 




m 

Meunyo tasaba gata dua ploh 
Jih dua reutoh ek tapeubicah 
Gata sireutoh kaphe siribee 
Meunan meuteuntee Neukheun le Allah 

Sabab awak nyan cit hana meuphom 
Nyan keuh nyang kawom sabe lam salah 
66. Jinoe le Tuhan Neupeuphui gata 
Neuteupue gata leumoh that leupah 


v.1 


m 


:: 


Meunyo ngon gata na sireutoh droe 
Dua reutoh droe musoh beu bicah 
Teuntee ngon gata dum nyang ek saba 
Bek ate lia teumakot kalah 






Gata siribee jih dua ribee 
Talo jih teuntee ngon izin Allah 
Tuhan cit sajan ngon ureueng saba 
Ureueng nyang saba geunaseh Allah 

Sidroe-droe nabi hana bak gopnyan 
Ureueng tawanan nyang ka geukeubah 
‘Oh geupeutalo musoh lam bumoe 
Baro watee nyoe tawanan nyang sah 

Napsu gata dum areuta douya 
Di Tuhan teuma ka lheuh Neukeubah 
Tuhan meunapsu pahla akhirat 
Keu gata meuhat nyang got that leupah 


Teuma cit Tuhan Maha Perkasa 
Ngon bijaksana areh that leupah 
Adak kon ka na putosan Tuhan 
Gata dum man meuhat ka salah 


Peue nyang ka tacok nibak awak nyan 
Keu gata tuan azeub geubalah 
Azeub raya that keu gata sunggoh 
Jinoe tapajoh hana le salah 

Tapajoh teuma ube bahgian 
Haleu that nyang nyan gata ka payah 
Rampasan lam prang nyang haleue nyang got 
Takwa teuh beu that teuma keu Allah 


Keubit cit Tuhan Maha Pengampon 
Lagi pih Tuhan Maha Pemurah 
Hai nabi takheun ubak awak nyan 
Nyang lam tawanan gohlom tapeuglah 




Meunyo Neuteupue got teuh le Tuhan 
Lam ate teuh nyan hana le salah 
Cit Neubri teuma bahgian gata 
Leubeh bak nyang ka geucok geurampah 


Lorn Neupeuampon dum dacha gata 
Jeut meubahgia tawoe bak Allah 
Keubit cit Tuhan Maha Pengampon 
Lagi pih Tuhan Maha Pemurah 


Meu jikhianat napsu keu gata 
Khianat jih ka dilee keu Allah 
Teuma ka Neubri ek takuasa 
Hana le daya droejih jipeuglah 

Tuhan Neuteupue bandum peukara 
Lom bijaksana Neuh han ban peugah 
Ureueng meuiman nyang ka beurangkat 
Geutinggai teumpat geujak hijeurah 

Lom geuberjuang ngon arta gopnyan 
Ngon nyawong gopnyan bak jalan Allah 
Lom geubri teumpat keu ureueng teuka 
Geubantu teuma seunang ngon susah 


Ureueng nyan bandum tulong meunolong 
Sang saboh kawom hana meupisah 
Teuma mukmin nyang gohlom beurangkat 
Geutinggai teumpat gohlom hijeurah 


Han jeut tatulong lom dum ureueng nyan 
Sampoe ureueng nyan geujak hijeurah 
Meunyo geulakee bantu bak gata 
Dalam agama bak jalan Allah 


Lam hai nyan teuma wajeb tatulong 
Bek ateuh kawom nyang muahadah 
Kawom nyang ka lheuh janji ngon gata 
Nyan bek ta langga bek jeut keu salah 


Tuhan Neukalon pcue nyang tapubuet 
Tan na meu bacut Iupot bak Allah 
Di kapbe wali sabe droe-droe jih 
Gata deungon jih cit that meusiblah 

Nyang han tapubuet teuma lagee nyan 
Teuntee atra nyan jeut keu fiteunah 
Di dalam bumoe fiteunah meuhat 
Rusak ray a that lom han ban peugah 


Ureueng meuiman nyang ka beurangkat 
Geutinggai teumpat geujak hijeurah 
Lom geuberjuang bak jalan Tuhan 
Nyan keuh nyang mukmin ureueng meutuah 




Lom geubri teumpat keu ureueng teuka 
Geubantu teuma seunang ngon susah 
Nyan keuh ureueng nyan mukmin nyang beuna 
Amponan teuma Neubri le Allah 

Neubri raseuki nyang that mulia 
‘Oh lheuh nyan teuma na nyang hijeurah 
Ureueng meuiman dudoe nibak nyan 
Beurangkat lheuh nyan geujak hijeurah 

Lom geuberjuang sajan ngon gataa 
Nyan lagee gata saban that leupah 
Kawom keurabat nyang na hubongan 
Han roe that saban keurabat nyang salt 


Leubeh sigitu balaku patot 
Lagee teusebot lam Kitab Allah 
Keubit cit Tuhan dumpeue Neuteupue 
Hana meusapeue pih na meuilah 

Nyoe ka glah gata Neubri le Tuhan 
Lorn rasul Tuhan meunan Neupeugah 
Janji gata ngon kawom musyrikin 
Hana le jamin jinoe ka leupah 




Ka putoh gata dum ngon awak nyan 
Jinoe jak kaman keudeh dum di kah 
Peuet buleun tempo jeut kajak kawoe 
Lom beu kateupue droe keuh nyang salah 

Bandum keuh han ek ka lawan Tuhan 
Nyang kaphe bandum ayeb that leupah 
Tuhan peuayeb bandum si kaphe 
Jinoe hana le janji nyang sudah 

Tuhan ngon rasul ka Neupeunyata 
Bak manusia bandum Neupeugah 
Bak uroe haji nyang leupah raya 
Ka abeh masa janji nyang sudah 


Janji ngon kaphe han le meukabui 
Tuhan ngon rasul ka Iheuh Neupeugah 
Teuma meu gata bandum tataubat 
Nyang keuh nyang got that hana peue peugah 


Got that keu gata kon keu gop laen 
Meunyo tapaleng nyan laen ulah 
Beu na tateupue han ek talawan 
Peuleumoh Tuhan han ek tahilah 


Teuma tapeugah bak bandum kaphe 
Azeub bukon le peudeh that leupah 
Meulengkan kaphe nyang ka meujanji 
Hana jiungki lagee jipeugah 

Hana meusapeue kureueng keu gata 
Lagi pih hana laen jihilah 
Hana jibantu pih musoh gata 
Nyan janji gata hana meuubah 

Nyan jeut tapeutroh balaku janji 
Bek na meulisi bek jeut keu salah 
Tuhan NeQgaseh soe nyang takwa 
Meu kabeh masa nyan jeut taubah 

Meu kabeh bandum buleun nyang hareum 
Nyan tapoh bandum kaphe seurakah 
Kaphe musyrikin pat nyang meureumpok 
Tadrop ngon tatak pat nyang meurimbah 


Ladom tatawan ladom taikat 
Balaku babat dalam prang bicah 
Taluem tameusom bak jeut-jeut simpang 
Mangat jeut tacang jih bek takeubah 


Teuma rneunyo jih ka jitem toubat 
Seumbahyang zakeut han le jikeubah 
Nyan jeut tapeulheuh teuma awak nyan 
Meunyo ka meunan hana le salah 


Keubit roe Tuhan Maha Pengampon 
Lagi pih Tuhan Maha Pemurah 
Meunyo troh kaphe sidroe bak gata 
Peulindong hamba meunan jipeugah 




Jiyue peulindong droejih bak gata 
Nyan jeut keu gata jih tapeusiblah 
Mangat jideungo phireuman Tuhan 
Teuma ‘oh lheuh nyan jih tapeuleupah 


Jeut tapeutroh jih bak teumpat aman 
Meukeusud jih nyan hana peue salah 
Sabab kawom nyan hana jiteupue 
Pakri teuma roe janji ngon Allah 


Tuhan ngon rasul janji ngon kaphe 
Pakri ek ase tacuba peugah 
Meulengkan nyang jih janji ngon gata 
Bak saboh masa di bineh Makkah 




Hana jarak ngon Masjidil Haram 
Nyan janji teuh nyan bek na taubah 
Meunyo janji jih teupat keu gata 
Meunan pih gata beu teupat leupah 

Tuhan Neugaseh soe nyang takwa 
Pakriban teuma jeut keu roh salah 
Sabab meunyo jih meunang keunira 
Meu talo gata seunang jih leupah 


Hubungan nyang got han le jikira 
Janji ngon gata laju jiubah 
Narit bak babah seunang keu gata 
Ate jiputa sabe meutingkah 


Nyang le cit pasek bandum awak nyan 
Dum ay at Tuhan jipeuble murah 
Jibloe nyang murah jipeubloe ay at 
Jitham lom umat bak jalan Allah 


Keubit brok that buet nyang jipubuet nyan 
Ureueng meuiman jianggap mudah 
Hubungan nyang got tan jiplihara 
Janji be nyangka bandum jiubah 

Nyan keuh awak nyan lalem leupah that 
Meunyo jitoubat teuma jih leupah 
Jitem seumbahyang jibri ngon zakeuet 
Watee nyan jih jeut ureueng meutuah 


Chedara gata dalam agama 
Bah kon saboh ma kon saboh ayah 
Kamoe peunyata bandum ayat nyoe 
Keu soe nyang teupue mangat bek salah 


Meunyo jireuloh sumpah awak nyan 
Janji jih lheuh nyan teuma jiubah 
Lom pih jicaci agama gata 
Nyan kon ngon gata jih musoh Allah 


G 


Taprang jih bandum imum si kaphe 
Han jeut tamat le bah jimeusumpah 
Mudah-mudahan teuma jipiyoh 
Pakon jeut putoh tapiyoh payah 

Pakon han taprang laju awak nyan 
Janji ngon jih nyan dum ka jiubah 
jireuloh sumpah jimeung peuteubiet 
Rasul jimeung let ulua Makkah 




JUZ 10 


AT-TAUBAH (9) 



Jih nyang peuphon prang dilee ngon gata 
Tabeudoh sigra jinoe tabalah 
Peue ek yo gata dum keu awak nyan 
Padahai Tuhan kuasa leupah 


Nyang patot takot gata keu Tuhan 
Meunyo meuiman gata keu Allah 
Neumeung azeub jih jinoe le Tuhan 
Teuma tajak prang jih laju bagah 

Tuhan azeub jih ngon jaroe gata 
Neumeung peuhinajih musoh Allah 
Neumeung peumeunang gata ateuh jih 
Ate teuh puleh ka ek tabalah 


Puleh dum ate ureueng meuiman 
Hana le yoh nyan tutong sileupah 
Tuhan peugadoh beungeh lam ate 
Mukmin hana le rasa geulisah 


Teuma barangsoe nyang ka jitoubat 
Teurimong toubat soe nyang h‘eut Allah 
Dumpeue Neuteupue Allah Ta'ala 
Ngon bijaksana areh that leupah 


Peue na tasangka gata jeut meunan 
Sang-sang di Tuhan gata Neukeubah 
Meu goh Neuteupue soe nyang berjihad 
Gata dum meuhat hana lorn leupah 




Han tatueng keu ngon meunyo kon Tuhan 
Ngon rasul Tuhan ureueng meutuah 
Han tatueng meu kon ureueng meuiman 
Meunyo na meunan meubaro leupah 


Tuhan Neumaklum peue nyang tapubuet 
Hana meubacut pih na meuilah 
Han jipeumakmu meusijid Tuhan 
Meunyo musyrikin hana peue peugah 




Kaphe musyrikin droejih meungaku 
Han jipeumakmu meusijid Allah 
Amai jih bandum cit kabeh luroh 
Di jih pih geuboh lam apui mirah 

Di jih cit keukai dalam nuraka 
Sipanyang masa sinan geukeubah 
18. Nyang tem peumakmu meusijid Tuhan 
Ureueng meuiman keupada Allah 

Lorn pih jiiman uroe akhirat 
Seumbahyang zakeuet han tom jikeubah 
Hana jitakot laen bak Tuhan 
Nyan keuh ureueng nyan geunaseh Allah 


Mudah-mudahan peutunyok Tuhan 
Akan ureueng nyan hana meusalah 
19. Taseudia ie keu ureueng haji 
Peue ek sa Neubri pahla le Allah 


Got pih tauroh Masjidil Haram 
Takheun ek saban meunan tapeugah 
Ek sa ngon ureueng iman keu Tuhan 
Lorn geuberjuang bak jalan Allah 


Lom pih geuiman uroe akhirat 
Han saban meuhat meunyo bak Allah 
Han Neupeutunyok kawom nyang lalem 
Sabab han jitem iman keu Allah 


Ureueng meuiman nyang ka beurangkat 
Geutinggai teumpat geujak hijeurah 
Lom geuberjuang bak jalan Tuhan 
Arta ngon nyawong geujok keu Allah 

Ureueng nyan keuh nyang leubeh deurajat 

Raya that pangkat sideh bak Allah 

Nyan keuh ureueng nyan ureueng nyang meunang 


21. Rahmat bak Tuhan Neubri le leupah 

Haba gembira nibak Hadharat 
Keu gopnyan rahmat ngon rila Allah 
Lom ngon churuga dum peunoh nikmat 
Keukai seulamat han tom meupisah 

22. Keukai geuh sinan silama masa 
Raya that pahla Tuhan Neukeubah 

23. Hai ureueng mukmin dum ayah gata 
Ngon dum chedara teuh beu tateugah 

Meunyo ureueng nyan galak keu kaphe 
Iman hana le geutiek geukeubah 
Jih keu peumimpin bek sagai tatueng 
Meunyo roh tatueng gata ka salah 




Soe nyang tueng gopnyan jeut keu peumimpin 
Ureueng nyang lalem elanya leupah 
Takheun le meunyo dum ayah gata 
Ngon aneuk gata dum aneuk lidah 




Meunan cit meunyo chedara gata 
Ngon judo gata tagaseh leupah 
Kawom famiii lorn ngon areuta 
Nyang tajak mita ngon susah pay ah 


Tameuniaga takot keu rugoe 
Teumpat taduek droe pih galak leupah 
Leubeh tagaseh bandum atra nyan 
Nibak ngon Tuhan ngon rasul Allah 




Nibak tajihad bak jalan Tuhan 
Leubeh atra nyan tagaseh leupah 
Meunyo cit meunan tapreh keuh teuka 
U ateuh gata Neubri le Allah 


Teuma di Tuhan han Neupeutunyok 
Kawom nyang pasek sabe lam salah 
Ka le Neutulong gata le Tuhan 
Gata ka meunang Neubri le Allah 


Padum le teumpat gata tameuprang 
Le that nyang meunang nibak nyang kalah 
Bak uroe Hunain teuma di gata 
Teukabo raya le that kaphilah 


Tapike le droe teuntee ka meunang 
Hana peue tanyong tanyoe meutuah 
Keu peue le gata hana meuguna 
Bumoe nyang raya jeut seumpet leupah 


‘Oh jilet gata le awak kaphe 
Abeh dum cre-bre droe tapeusiblah 
Taplueng u likot bandum tasurot 
Teuma Neuseubot dudoe le Allah 

Neubri sakinah lam ate rasul 
Du‘a Neukabui han jadeh kalah 
Lam ate mukmin dum Neubri teunang 
Bala bantuan Neukirem bagah 


Neukirem teuntra nyang han deuh taeu 
Kaphe meuseuseu sinan dum reubah 
Tuhan Neuazeub bandum si kaphe 
Meunan keuh kaphe bandum Neubalah 


Nyang toubat teuma Tuhan teurimong 
Dudoe nibak nyan soe nyang h‘eut Allah 
Soe nyang Neukheundak Tuhan pengampon 
Lagi pih Tuhan Maha Pemurah 




Hai ureueng mukmin kaphe nyan najih 
Keubit hana gleh kaphe seurakah 
Bek keuh jipeutoe Masjidil Haram 
‘Oh lheuh abeh thon jih beu meusiblah 


Lheuh abeh thon nyan jih han jeut toe le 
Bek na tapike gata jeut susah 
Meunyo teumakot gata keu gasien 
Kaya ngon gasien nyan hukom Allah 


Cit Neubri kaya gata le Tuhan 
Karonya Tuhan leupah that luah 
Soe nyang Neukheundak cit Neubri kaya 
Allah Ta'ala geumaseh leupah 


Dumpeue Neuteupue Allah Ta'ala 
Lorn bijaksana areh sileupah 
Taprang awak nyan nyang han meuiman 
Keupada Tuhan nyang Maha Murah 




Lorn han jipateh uroe akhirat 
Jikheun sulet that peue geujak peugah 
Peue nyang hareum bak Tuhan ngon rasul 
Han jitem kabui jikheun nyan salah 

Hana hareum nyan jipeugah le jih 
Agama di jih pih laen ulah 
Han jitueng di jih agama beuna 
Di jih agama laen jipeugah 

Awak nyan tcuma cit ahli kitab 
Taprang jih ligat bek le takeubah 
Sampoe jibayeu iyuran neugara 
Jeut jih nyan teuma hina that leupah 


Awak Yahudi keu Uzair jikheun 

Nyan aneuk Tuhan meunan jipeugah 

Nashara jikheun Isa Al-Masih 

Nyan keuh nyang di jih nyang aneuk Allali 




Meunan jimarit babah awak nyan 
Keubit jih saban ngon kaphe jadah 
Dilee dum kaphe pih meunan jikheun 
Na aneuk Tuhan meunan jipeugah 


Pakri awak nyan ek jipeupaleng 
Keubit beu Neuprang jih nyan le Allah 
Dum na peundeta ngon raheb jih nyan 
Bandum awak nyan Tuhan jipeugah 

Lorn ngon Al-Masih aneuk Mariyam 
Bandum nyan tuhan kon sidroe Allah 
Padahai Neuyue cit Tuhan sidroe 
Laen barangsoe bek na jiseumah 


Tan Tuhan laen nibak Droeneuh nyan 
Allah keuh Tuhan suci that leupah 
Suci Neuh nibak bandum charikat 
Peue nyang jipeugot le jih jiseumah 


Napsu jipeulon cahya nur Tuhan 
Ngon narit jih nyan nyang sulet leupah 
Teuma di Tuhan hana Neukheundak 
Lagee jih peujak han izin Allah 

Cahya nur Allah Neumeung peucukop 
Bah le jimeung top le kaphe jadah 
Beu that jibeunci le awak kaphe 
Peutunyok Neubri keu rasul Allah 




Neukirem rasul Neuba peutunyok 
Lorn pih Neuyue cok agama Allah 
Agama beuna Neyue peumeunang 
Nibak dum laen agama salah 

Beu that jijanji le kaphe muchrek 
Beu that beu han ek di jih jipeugah 
Hai ureueng mukmin le that peundeta 
Ngon raheb kaya jipubuet salah 

Areuta gop dum jipajoh le jih 
Bateu that buet jih peundeta jadah 
Lorn jitham gop jak bak jalan Tuhan 
Bek tajak keunan meunan jipeugah 


Barangsoe nyang troh meuh deungon pirak 
Leupah that galak di jih jikeubah 
Han jitem bri nyan bak jalan Tuhan 
Takheun bak jih nyan azeub sileupah 


Azeub that peudeh geukeubah keu jih 
Watee geuboh jih lam apui mirah 
Geutot meuh pirak dalam nuraka 
Bak dhoc jih teuma geupleu geuasah 

Bak lhong ngon bak rhueng jih geuseutrika 
Geukheun lorn teuma nyoe nyang kakeubah 
Ka keubah keudroe keuh masa dilee 
Jinoe meuteuntee rasa treuk di kah 


Akibat katroh dilee atra nyoe 
Karasa jinoe pakri geubalah 
Buleun bak Tuhan duablah buleun 
Ka dilee jameun lam kitab Allah 

Uroe Neupeujeuet langet ngon bumoe 
Peut buleuen nyang nyoe hareuem Neupeugah 
Nyan keuh aturan dalam agama 
Nyang that sibeuna hana meusalah 


Teuma bek gata taelanya droe 
Buleun hareum nyoe bek pubuet salah 
Kaphe musyrikin bandum jih taprang 
Gata pih jiprang lagee nyan ulah 


Beu na tateupue teuma di Tuhan 
Meusajan ngon nyang takwa keu Allah 
Peuiseuk watee mcutamah kaphe 
Nyan keuh jeut kaphe sisat sileupah 

Lam thon nyoe di jih jipeugah haleu 
Teuma thon ukeue hareum jipeugah 
Mangat jipeusa ngon peue nyang hareuem 
Nyang dilee Tuhan ka lheuh Neupeugah 

Jeut teuma peue nyang Tuhan peuhareuem 
Haleu nyan jikheun jibalek ulah 
Jipeugah haleue atra nyang hareuem 
Buet jeuheut jih nyan ka jipeuindah 

Han Neupeuteunyok teuma di Tuhan 
Bandum kawom nyang kaphe keu Allah 

38. Hai ureueng mukmin pakon meunyum brat 
Geuyue beurangkat bak jalan Allah 

Tapiyoh sinan ek seunang gata 
Udep lam donya galak teuh leupah 
Uroe akhirat hana takira 
Udep lam donya seunang be seupah 

Seunang cit siat di dalam donya 
Akhirat teuma watee that luah 

39. Meunyo han tatem tajak beurangkat 
Gata Neuazeub nyang peudeh leupah 

Neugantoe gata ngon kawom laen 
Teuma di Tuhan han jeut keu salah 
Han ek meularat tabri keu Tuhan 
Bak dumpeue Tuhan kuasa leupah 

40. Gata dum meuhan tatulong gopnyan 
Neutulong gopnyan laju le Allah 
Watee si kaphe peuteubiet gopnyan 
Dua ngon rakan seutia leupah 

Watee lam guha geukheun bak rakan 
Tanyoe na Tuhan bek sagai susah 
Tuhan na sabe sajan geutanyoe 
Teuma Tuhan roe peutron sakinah 

Lam ate nabi Tuhan bri teunang 
Neukirem keunan teuntra le leupah 
Hana deuh taeu dum teuntra Tuhan 
Kaphe dum geucang mate dum bicah 

Kalimah kaphe ka rhet lam kulam 
Tinggai nyang manyang kalimah Allah 
Keubit cit Tuhan Maha Perkasa 
Ngon bijaksana areh sileupah 


Beudoh beurangkat got nyang phui awih 
Got nyang brat awih beurangkat bagah 
Beudoh berjihad ngon arta gata 
Ngon nyawong gata bak jalan Allah 


Meunyo tateupue nyan leubeh that got 
Keu gata meuhat Neubri le Allah 
Meunyo atra toe jalan pih meunan 
Han jioh sinan bek jeut keu payah 




Teuntee jiikot le jih dum gata 
Tapi jirasa jioh that leupah 
Teuma ‘oh dudoe bandum awak nyan 
Demi nyo Tuhan cit jimeusumpah 




Meu ek kamoe jak cit kamoe teubiet 
Meuseutot keubit ho nyang talangkah 
Jipeubinasa droejih awak nyan 
Teuma di Tuhan Neuteupue sudah 


Awak nyan sulet Tuhan Neuteupue 
Keu gata jinoe pih Neupeumeu‘ah 
Keu peue taizin roe keu awak nyan 
Goh lorn keubit trang nyoban jipeugah 




Gohlom taturi beuna ngon sulet 
Awak nyang sulet cit le that hilah 
Han roe jilakee izin bak gata 
Le ureueng nyang na iman keu Allah 




Lom pih jiiman uroe akhirat 
Tayue berjihad cit han jikeubah 
Arta ngon nyawong jijak berjihad 
Bandum yakin that hana jibantah 


Tuhan Neuturi ureueng nyang takwa 
Laen nyang hana iman keu Allah 
Nyang lakee izin nyan keuh awak nyan 
Lam ate jih nyan hana ikheulah 

Lom han jiiman uroe akhirat 
Atejih sisat ragu sileupah 
Ragu atejih meusurot-surot 
U keu u likot ‘oh jibot langkah 


Meunyo meunapsu jikeumeung teubiet 
Beu sep keubit dumpeue jihilah 
Beukai ngon alat teuntee jiraita 
Teutapi hana Neuizin Allah 




Tuhan Neubeunci jih nyan beurangkat 
Leumoh seumangat Neubri le Allah 
Geukheun dum bak jih duek tamong sinoe 
Sajan awak nyoe meusapat ngon kah 


Meunyo jiteubiet jak sajan gata 
Nyang na cit gata meutamah susah 
Jeut lungkiek gata jijakba haba 
Bak rakan gata jiba fiteunah 




Na rakan gata nyang ek jipadan 
Jideungo rijang peue nyang jipeugah 
Teuma di Tuhan Neuteupue bandum 
Awak nyang lalem elanya leupah 


Cit ka dileekon jimita-mita 
Pakriban cara jiba fiteunah 
Jibalek batang urusan gata 
Peue-peue nyang beuna jipeugah salah 




Hingga troh teuka nyang keubenaran 
Tuhan peumeunang agama Allah 
Atejih beunci saket leupah that 
Nyang ladom meuhat meunoe jipeugah 




Taizin keu Ion bek roh beurangkat 
Bek roh Ion meuhat keunong fiteunah 
Beu na tateupue ka rhet jih keunoe 
Lam fiteunah nyoe jih cit ka reubah 


Teuma jahannam hana ragu le 
Cit teumpat kaphe sinan geukeubah 
Meunyo hai nyang got keunong keu gata 
Palak jih ray a ngon apoh apah 

Meunyo musibah keunong keu gata 
Seunang jih raya laju jipeugah 
Cit ka meupike kamoe yoh awai 
Mangat bek kanjai kamoe meusiblah 

Jijak treuk laju di jih ho laen 
Sira jipaleng galak jih leupah 
! 5 1 . Takheun han keunong sapeue keu tanyoc 
Meunyo kon mcunoe ka kheundak Allah 

Nyang Po geutanyoe Allah Ta‘ala 
Ban nyang Neukada han jeut meuubah 
Teuma barangsoe ureueng meuiman 
Tawakai keunan bandum bak Allah 

52. Takheun peue tapreh teuka keu kamoe 
Lam dua peue nyoe got bandua blah 
Teuma di kamoe meupreh keu gata 
Tuhan peuteuka teuma musibah 

Azeub keu gata Neubri le Tuhan 
Meunyo kon Tuhan kamoe peubicah 
Ngon jaroe kamoe Neuyue le Tuhan 
Tapreh treuk kaman tanyoe dua blah 

Gata pih tapreh kamoe pih meupreh 
Peue-peue nyang jadeh beuna ngon salah 

53. Takheun peuteubiet laju beulanja 
Got sukarila got pih peurintah 

Got pih paksaan han geuteurimong 
Meu hana keunong tabri seudeukah 
Kawom nyang pasek gata nyan bandum 

54. Han geuteurimong sabab ka salah 

Han geuteurimong sabab jih kaphe 
Tuhan ngon nabi pih jipeusalah 
Jijak seumbahyang tapi jih beuo 
Jipeukho-peukho tulak peurintah 

Jibri napakah atejih beunci 

55. Keu peue meuguni dum peng jikeubah 
Areuta jih le aneuk jih pih le 

Gata bek tahe meunarek leupah 

Tuhan Neukheundak Neuazeub jih nyan 
Ngon arta jih nyan jiudep mewah 
Ngon aneuk jih le jipeubangga droe 
Dalam donya nyoe galak jih leupah 


‘Oh abeh nyawong di jih lam kaphe 
Laen lam ate bah jimeusumpah 
Bah jimeusumpah demi nyo Tuhan 
Ngon gata rakan meunoe jipeugah 




Padahai jih kon rakan ngon gata 
‘Oh jingieng gata teumakot leupah 
Meunyo na meuh‘eut jipeusiblah droe 
Lam lungkiek bumoe na guha teuhah 




Got pih na uruek jeut jilop keunan 
Teuntee dum keunan jijak lop bagah 
Na cit awak nyan nyang sinde gata 
Jikheun na cupa tabri seudeukah 




Meu na bahgian tabri keu jih nyan 
Jikhem watee nyan seunang jih leupah 
Meunyo jih hana tabri bahgian 
Beungeh jih hanban muka jih mirah 


Adak meuseunang jih ban bri Tuhan 
Ngon rasul Tuhan teuntee got leupah 
Jikheun sep kamoe ban nyang Tuhan bri 
Karonya Neubri teuma le Allah 






Allah ngon rasul nyang bri keu kamoe 
Seunang that kamoe harap keu Allah 
Zakeut seudeukah keu ureueng fakir 
Keunan hak tabri nyang gasien leupah 

Gasien miseukin ngon ame zakeut 
Teuma nyang keupeut ureueng muallaph 
Tajinak atejih bak agama 
Namiet lorn teuma nyang ka rap leupah 


Ureueng meuutang lorn pih keu sabil 
Nyan pih beu tabri bak jalan Allah 
Teuma keu lapan ureueng meudagang 
Nyan keuh ureueng nyang wajeb seudeukah 

Zakeuet beu tajok bahgi ureueng nyan 
Reureulee meunan Neuyue le Allah 
Dumpcue Neuteupue Allah Ta‘ala 
Ngon bijaksana Neuh han ban peugah 


Na cit awak nyan nyang ganggu nabi 
Jikheun keu nabi neupeubuet salah 
Geulinyueng lipeh jikheun keu nabi 
Neudeungo rawi soe-soe nyang peugah 




Takheun tadeungo nyang got keu gata 
Lagi pih gata iman keu Allah 
Lom tapeucaya keu ureueng mukmin 
Rahmat keu mukmin lom beu tapeugah 


Soe nyang meuiman nibak dum gata 
Rahmat cit teuka Neubri le Allah 
Teuma nyang ganggu rasul Hadharat 
Azeub peudeh that keu jih Neubalah 


Jimeusumpah dum demi nyo Tuhan 
Keu gata rakan meunan jipeugah 
Jimeung peuseunang lam ate gata 
Dum watee gata tadeungo sumpah 

Tuhan ngon rasul han jipeuseunang 
Nyang hak kon keunan peuseunang leupah 
Meunyo bit jih nyan ureueng meuiman 
Keu peue jiteuntang peurintah Allah 




Peue tan jiteupue soe teuntang Tuhan 
Ngon rasul Tuhan raya that salah 
Apui nuraka keukai jih sinan 
Teumpat jih keunan teuma geukeubah 


Keubit atra nyan ayeb raya that 
Atra nyan meuhat hina that leupah 
Awak munaphek teumakot jih that 
Geupeutron surat hai jih geupeugah 




Peue lam atejih geupeugah sinan 
Takheun boh meuen laju ngon Allah 
Tapeukhem laju peueleb laju 
Tuhan peulaku dum Neupeuleumah 

Tuhan peuleumah peue nyang tatakot 
Bandum Neuseubot lam kitab Allah 
Meunyo thtanyong meuhat jih jikheun 
Di kamoe meukheun haba beurakah 

Keu gura-gura keu meuen-meuen 
Takheun ngon Tuhan meunan tapeugah 
Ngon ayat Tuhan ngon rasul Tuhan 
Bandum deungon nyan tapoh beurakah 


Bek lakee meu‘ah cit ka takaphe 
Iman hana le kabeh meuruah 
Lheuh tameuiman jinoe takaphe 
Pakri tapike ek geupeumeu'ah 


Meu meupeumeu'ah saboh golongan 
Nyang laen dum han Kamoe peumeu'ah 
Kamoe bri azeub golongan laen 
Sabab jih meucen dalam buet salah 


Awak munaphek agam ngon inong 
Bandum meuseumong hana meupisah 
Jiyue buet jeuheut jitham buet nyang got 
Artajih jikot han sagai leupah 

Jireugam jaroe teuwo keu Tuhan 
Teuma di Tuhan ka keuh Neubalah 
Teuwo teuh keu jih cit jih munaphek 
Buet jih cit pasek hana meuubah 




Keu soe munaphek ka janji Tuhan 
Inong ngon agam lam apui mirah 
Dalam nuraka saban ngon kaphe 
Keukai jih sabe sinan geukeubah 


Sep ngon nuraka dum jih di sinan 
Ngon laknat Tuhan azeub that leupah 
Azeub nyang keukai hana tom teudoh 
Sinan jipiyoh lam apui mirah 




Saban ngon awak yoh gohlom gata 
Jih leubeh teuga arta pih mewah 
Areuta jih le aneuk jih pih le 
Dumpeue leubeh le kaya ngon meugah 

Meuseunang-seunang ngon bagian jih 
Gata lagee jih cit seunang leupah 
Gata pih seunang ngon bagi gata 
Lagee jih nyang ka masa nyang sudah 




Narit teuh pih brok lagee jih marit 
Gata ngon jih bit saban that ulah 
Amai awak nyan luroh dum raeuhat 
Donya akhirat rugoe sileupah 


Peue tan troh haba keunan ubak jih 
Kawom yoh goh jih dum pubuet salah 
kawom Noh ngon ‘Ad Tsamud Ibrahim 
Bandum kawom nyan lalem that leupah 

Nyang duek di Madyan ngon nanggroe punah 
Bandum jih punah muruka Allah 
Rasul jih teuka geujakba ayat 
Geuyue peuteupat bek buet jih salah 


Teuma kon Tuhan elanya jih nyoe 
Droejih roe keudroe lalem sileupah 
Ureueng meuiman agam ngon inong 
Bandum meuseumong hana meupisah 


Akan Neugaseh bandum ureueng nyan 
Dudoe le Tuhan nyang Maha Murah 
Keubit cit Tuhan Maha Perkasa 
Ngon bijaksana areh that leupah 


Ka janji Tuhan keu ureueng mukmin 
Agam ngon inong churuga indah 
lie dum ie krueng di yup churuga 
Teumpat dhiet raya hanaban peugah 

Churuga ‘adnen teumpat dhiet raya 
Leubeh lorn raya rila le Allah 
Nyan keumenangan nyang raya that-that 
Bahgia meuhat hana peue peugah 

73. Hai nabi taprang bandum si kaphe 
Munaphek sare pih hana ubah 

Beu kreuh droe gata ateuh awak nyan 
Dalam jahannam jih dum geukeubah 

Sibrok-brok teumpat ‘oh tawoe dudoe 

74. Jimarit jih nyoe pih jimeusumpah 

Demi nyo Tuhan peue-peue nyang jikheun 
Padahai jikheun narit nyang salah 

Jimarit di jih narit jikaphe 
Ka keuh jikaphe lheuh jimeusumpah 
Jikaphe di jih lheuh ji Iseulam 
Hana troh angan jih bak buet salah 

Cit hana laen sabab beungeh jih 
Neupeukaya jih Neubri le Allah 
Lorn Neupeukaya le rasul Tuhan 
Karonyan Tuhan keu jih le leupah 

Meu jitem toubat nyan got that keu jih 
Meu han jitem jih nyan kon gop salah 
Meunyo jipaleng nyan jih Neuazeub 
Donya akhirat azeub that leupah 

Peudeh that azeub keu jih le Tuhan 
Hana soe rakan nyang na ek peuglah 
Hana soe tulong jih dalam donya 
‘Oh dudoe teuma hanaban peugah 

75. Na cit awak nyan nyang jimeujanji 
Meunyo cit Neubri keu jih le Allah 
Meunyo karonya Neubri keu kamoe 
Teuntee di kamoe meubri seudeukah 

Jeut ureueng saleh bandum na kamoe 
Meunan awak nyoe janji ngon Allah 

76. ‘Oh ban ka Neubri karonya Tuhan 
Meu jeut treuk jih nyan ka kriet sileupah 

Jijak ho laen laju jipaleng 
Hana le jichen peue nyang jipeugah 

77. Neuboh treuk nifaq dalam atejih 

Troh ‘an watee jih reumpok ngon Allah 




OjLajfj Si yd S) 








297 


JUZ 10 


AT-TAUBAH (9) 



Sipheut munaphek Neuboh lam ate 
Jeh sabab janji jih ka jiubah 
Han jiingat le janji ngon Tuhan 
Lom sabab jih nyan sulet that leupah 






Peue tan jiteupue ‘eleumee Tuhan 
Rahsia jih nyan abeh Neupeuhah 
Neuteupue dumpeue nyang meus‘ah-meus‘ah 
Bandum cit leumah Neueu le Allah 


Tuhan Neuteupue bandum nyang gaeb 
Lom jipeuayeb teuntang seudeukah 
Ureueng meuiman seudeukah geubri 
Ngon ate suci ngon niet ikheulah 

Meunan pih ureueng nyang han ek geubri 
Jikheun that keu jih ayeb sileupah 
Jipeueleh dum ureueng meuiman 
Teuma di Tuhan keu jih Neubalah 

Azeub peudeh that keu jih lom Neubri 
80. Ampon han Neubri keu jih le Allah 
Talakee ampon got han talakee 
Keu jih cit han mee Neubri le Allah 


6 ^ 


Bah tujoh ploh go talakee ampon 
Keu jih han ampon Tuhan Neupeugah 
Sabab jikaphe di jih keu Tuhan 
Ngon rasul Tuhan hana meuubah 


Teuma di Tuhan han Neupeutunyok 
Kawom nyang pasek nyang pubuet salah 
Galak that awak nyang duek-duek mantong 
Han jijak meuprang ngon rasul Allah 




Han jitem jihad deungon arta jih 
Deungon nyawong jih bak jalan Allah 
Jikheun bek tajak uroe tutong that 
Takheun tutong that lom apui mirah 


Apui nuraka leubeh that tutong 
Meunyo jih meuphom han roe jiilah 
Boh khem treuk siat jinoe dum di jih 
‘Oh lheuh nyan di jih jikliek that leupah 

Jikhem cit bacut jikliek nyang le that 
Buet droejih meuhat meunan geubalah 
Meunyo Neupeuwoe gata le Tuhan 
Ubak awak nyan saboh parikah 

Jilakee izin teuma bak gata 
Keudeh ulua jilakee langkah 
Takheun sajan Ion han jeut tateubiet 
Barangjan keubit hana phaedah 


Han jeut tajak prang musoh deungon Lon 
Gata ka yoh phon seunang sileupah 
Mangat that taduek di gata mantong 
Jinoe pih meunan taduek bek payah 


Sabe-sabe ngon nyang han tem meuprang 
Bek taseumbahyang keu jih jeunazah 
Soe-soe nyang mate lam kawan jih nyan 
Bek taseumbahyang jih nyan ka salah 

Seumbahyang mayet han jeut barangjan 
Bak kubu jih nyan pih bek tasinggah 
Ateuh kubu jih pih bek tadong le 
Sabab jikaphe di jih keu Allah 


Keu rasul Tuhan pih jih jikaphe 
Teuma ‘oh mate jih pasek leupah 
Teuma bek gata tatarek keu jih 
Sabab pih di jih le that jikeubah 

Areuta jih le aneuk jih pih le 
Gata bek tahe meunarek leupah 
Tuhan Neukheundak Neuazeub jih nyan 
Ngon arta jih nyan jiudep mewah 


Ngon aneuk jih le jipeubangga droe 
Dal am donya nyoe galak jih leupah 
‘Oh abeh naph'ah nyawong hanale 
Di jih lam kaphe cit han jikeubah 

Watee geupeutron surat bak Tuhan 
Jak tameuiman bandum keu Allah 
Jak taberjihad ngon rasul Tuhan 
Jikheun kamoe han le awak mewah 


AT-TAUBAH (9) 


JUZ 10 



Jilakee izin le awak kaya 
jikheun bak gata kamoe Neukeubah 
Bah tinggai kamoe sabe hana jak 
Keubit jih galak han jimeulangkah 




Galak jih tinggai ngon awak han tem 
Ate jipaleng Neucap le Allah 
Bit hana meuphom bandum awak nyan 
Tapi kon meunan di Rasulullah 




Di rasul deungon ureueng meuiman 
Nyang sajan gopnyan bandum meulangkah 
Bandum berjihad ngon arta gopnyan 
Ngon nyawong gopnyan hana meuubah 




Keu gopnyan Neubri dum keubajikan 
Lorn pih ureueng nyan keuh nyang meumah 
Meubahgia that bandum ureueng nyan 
Neubri le Tuhan churuga indah 




Ile dum ie krueng di yup churuga 
Ka Neuseudia bandum le Allah 
Seulama masa keukai di sinan 
Nyan keumenangan nyang raya leupah 


Dum Arab badu jak lakee izin 
Arab nyang laen kon meunan ulah 
Nyang bek peusulet Allah ngon rasul 
Jiduek teukukui han jijak peugah 




Awak nyang kaphe dalam kawan jih 
Azeub that peudeh keu jih geukeubah 
Ureueng nyang leumoh ngon ureueng saket 
Nyan hana wajeb keudeh geulangkah 




Meunan pih ureueng nyang han sapeue na 
Tapi seutia gopnyan keu Allah 
Keudeh bak rasul geujak peugah hai 
Nyan hana sagai jeut tapeusalah 


Ureueng pubuet jroh bandum nyang meunan 
Tuhan Pengampon lorn that Pemurah 
Meunan pih ureueng nyang jak bak gat 
Droejih jiyue ba keudeh jilangkah 

Di gata takheun hana ngon Ion ba 
Bartdua gata hana peukakah 
Teuma jipaleng ngon ro ie mata 
Hana areuta jih keu napakah 




Ureueng nyan bandum hana meudacha 
Ureueng nyang kaya nyan laen ulah 
Jilakee izin tapi jih kaya 
Atejih suka meunyo takeubah 




Ka Neucap atejih nyan le Tuhan 
Tinggai ngon rakan nyang han tem langkah 


Teuma awaknyan hana jiteupue 
Watee gata woe baro jipeugah 
Watee gata dum tawoe dalam prang 
Jijak awaknyan jilakee meu'ah 

Takheun bek lakee meu'ah bak kamoe 
Sabab di kamoe meuteupue sudah 
Han le meupateh nyan narit gata 
Rahsia gata ka Tuhan peuhah 


Tuhan ngon Rasul Neueu buet gata 
Dudoe bak gata bandum geupeugah 
‘Oh watee gata keudeh geupuwoe 
Bak nyang that teupue beuna ngon salah 


Nyang han deuh taeu got nyang deuh taeu 
Nyang tapeulaku bandum Neubalah 
‘Oh watee tawoe dum bak awaknyan 
Demi yue Tuhan dum jimeusumpah 

Mangat bek takheun salah awaknyan 
Teuma jih meunan jih dalam salah 
Awaknyan na jih bek tahiroe that 
Teumpat jih meuhat lam apui mirah 

Dalam nuraka sinan teumpatjih 
Sabab buet droejih meunan geubalah 
Jeut jimeusumpah jijak bak gata 
Mangat tarila peue nyang jipeugah 




Teuma di Tuhan hana Neurila 
Meunyo tarila gata dum salah 
Pane Neurila awaknyan phasek 
Sipheut munaphek jeuheut sileupah 


Di Arab badu leupah that kaphe 
Di jih lam ate munaphek leupah 
Leupah munaphek ngon leupah kaphe 
Hana nyang sabe lagei jih salah 




Patot that di jih hana jiteupue 
Hukom barangpeue nyang tron bak Allah 
Peue nyang Neupeutron bak Rasul Neuhnyan 
Hana di jihnyan jitueng phaedah 


Tuhan Neuteupue sigala rupa 
Lorn bijaksanaNeuh han ban peugah 
Na Arab badu nyang bri areuta 
Teuma jikira rugoe that leupah 




Jipreh-preh pajan ek teuka bala 
Keunan keu gata mangat jih pih glah 
Atra roh keu jih nyang teuka bala 
Allah Ta'ala kuasa leupah 


Dumpue Neudeunge dumpue Neuteupue 
Hana meusapeue nyang na meuilah 
Na Arab badu nyang bit meuiman 
Jipateh Tuhan nyang Maha Murah 

Lorn jipateh na uroe akhirat 
Di jih bit teupat jibri napakah 
Jiniet jipeutoe droejih ngon Tuhan 
Ngon Rasul Tuhan jeut keu wasilah 


Jeut geumeudu‘a keu jih le Rasul 
Teuma Neukabui nietjih le Allah 
Keubit Neupeutoe jih deungon Tuhan 
Neupeuroh jihnyan lam rahmat Allah 

Keubit cit Tuhan Maha Peungampon 
Lagi pih Tuhan Maha Pemurah 
Ureueng nyang dilee nyang phon iseulam 
Nyang muhajirin asai di Makkah 




Ngon ureueng ansar nyang preh-preh Nabi 
Geubantu Nabi troh u Madinah 
Lom ngon peungikot bandum ureueng nyan 
Deungon niet gopnyan pih jroh sileupah 


Bandum ureueng nyan ka rila Tuhan 
Meunan pih gopnyan ridha keu Allah 
Keu gopnyan bandum ka Neuseudia 
Lampoh churuga nyang indah-indah 


le krueng dum ile di yup churuga 
Seulama masa sinan Neukeubah 
Nyan keumenangan nyang raya that-that 
Bahgia meuhat han ek tapeugah 


Di Arab badu silingka gata 
Munaphek raya di jih that leupah 
Ahli Madinah munaphek cit that 
Leubeh lom jih brat hana ban peugah 

Hana tamri di gata jihnyan 
Di kamoe jihnyan meuturi leupah 
Kamoe bri azeub keu jihnyan teuma 
Meukali dua beu brat sileupah 


Dudoe geupeuwoe bandumjih meuhat 
Azeub raya that cit ka geukeubah 
Na nyang laen lom nyang ka meungaku 
Amai jijampu deungon buet salah 


Ofis 


Di jih meungaku jipubuet dacha 
Buet nyang got pih na jipubuet sudah 
Teuma toubatjih mudah-mudahan 
Neutueng le Tuhan nyang Maha Murah 


Keubit cit Tuhan Maha Peungampon 
Lagi pih Tuhan Maha Pemurah 
Tacok seudeukah nibak areuta 
Ureueng nyang kaya cukop napakah 

Mangat gleh sipheut ngon suci ate 
Dengki hana le sabab seudeukah 
Talakee du‘a akan ureueng nyan 
Du‘a gatanyan raya phaedah 




Mangat jeut teunang ate ureueng nyan 
Sijuek ngon nyaman han le geulisah 
Teuma di Tuhan Neudeungo dumpue 
Bandum Neuteupue hana meuilah 




Peue tan jiteupue Tuhan kuasa 
Toubat dum hamba Neutueng le Allah 
Neutueng seudeukah jijok le hamba 
Neupeugleh hamba nibak buet salah 


Tuhan cit Maha teurimong toubat 
Lom geumaseh that Maha Pemurah 
Takheun pubuet-buet mangat Neukalon 
Teuma le Tuhan ngon Rasulullah 




Ureueng mukmin dum pih cit geukalon 
Buet gata dumnyan pakriban ulah 
Dudoe geupuwoe cit gata bandum 
Keudeh bak Tuhan nyang Maha Murah 


Tuhan nyang teupue nyang han deuh taeu 
Got nyang deuh taeu pih deuh bak Allah 
Teuma Neupeugah peue nyang tapubuet 
Bandum meubacut hana meuilah 


Na ureueng laen nyang preh harapan 
Pakribah Tuhan Neutem peumeu'ah 
Pakri awaknyan ek roh Neuazeub 
Peue Neutueng toubat jihnyan le Allah 




Bandum Neuteupue uleh Hadharat 
Bijaksana that Neuh han ban peugah 
Na saboh kawom peugot meusijid 
Meukeusud kon bit kareuna Allah 

Mangat meularat ureueng meuiman 
Lom kaphe jihnyan jipeubicah blah 
Mangat meucre-bre ureueng meuiman 
Jeut jipreh sinan lom musoh Allah 

Awak prang Tuhan ngon Rasul Tuhan 
Jipreh di sinan nak buetjih mudah 
Jitem meusumpah teuma nietjih got 
Tapi sulet that jih Tuhan peugah 


Tuhan ek saksi jihnyan sulet that 
108. Bek roh tapeurap bak buetjih salah 
Bek taseumbahyang bak meusijidnyan 
Na jih pat laen meusijid nyang sah 




Nyang phon geupeudong keu ureueng takwa 
Keunan tateuka raya phaedah 
Sinan le ureueng galak keu suci 
Baten ngon lahe geujok keu Allah 


Ureueng nyang suci Tuhan Neugaseh 
Teuma soe nyang gleh tacuba peugah 
Ureueng nyang peugot takwa keu Tuhan 
Atawa nyang tan takwa keu Allah 

Ureueng nyang peugot ngon rila Tuhan 
Soe nyang got nyang tan ngon rila Allah 
Jibangun rumoh bak bineh urong 
Teuma peureulong dalam tanoh crah 


Meuseuruek jih rhot dalam nuraka 
Hana soe peubla lam apui mirah 
Han Neupeutunyok teuma le Tuhan 
Kawom nyang lalem sabe lam salah 


110. Sabe chok sangka keu bangunanjih 
Dalam atejih ragu sileupah 
Meu kon atejih teusie meukoh-koh 
Bek le meusaboh beukah meuplah-plah 

Dunpeue Neuteupue Allah Ta‘ala 
Ngon bijaksana Neuh han ban peugah 
111. Nyawong dum mukmin Neubloe le Tuhan 
Ngon harta jihnyan Neubloe le Allah 




Keu yum jih teuma Neujok churuga 
Neubalah jasa ureueng meutuah 
Geutem jak meuprang bak jalan Tuhan 
Geucang meutimphan dum musoh Allah 

Gopnyan pih jicang geuh mate chahid 
Ureueng nyan keubit geunaseh Allah 
Di dalam Taurat beunar janjinyan 
Injil Qur'an pihnyan geupeugah 






Soe-soe nyang peutroh janji ngon Tuhan 
Haba sukaan keu jih tapeugah 
Peue nyang tapubloe dilee keu Tuhan 
Nyan keumeunangan nyang raya leupah 




Ureueng nyang toubat ureueng ‘ibadat 
Pujoe Hadharat seunang ngon susah 
Ureueng meudagang geuruku* sujud 
Geuyue lom pubuet surohan Allah 


Geutham buet jeuheut lom pih geujaga 
Hana geulangga bandum peurintah 
Dum hukom Tuhan hana geulingkeu 
Bah bangkapeue nyang Tuhan peugah 


Haba geumbira tapeugah siat 
Keu soe nyang teupat iman keu Allah 
Hana roh Nabi ngon ureueng mukmin 
Geulakee ampon keu kaphe jadah 




Kaphe musyrikin hanjeut talakee 
Ampon jih han mee Neubri le Allah 
Beuthat bah jihnyan keurabat gata 
Meunyo ka nyata jihnyan bit salah 


Ka nyata jihnyan asoe nuraka 
Ibrahim teuma nyang laen ulah 
Geulakee ampon keu ayah gopnyan 
Lam ate gopnyan sabab ka leupah 


5 « a) 


Ka geumeujanji yoh masa dilee 
‘Oh ban ka teuntee ka laen ulah 
‘Oh ban ka nyata nyan musoh Tuhan 
Geucabot yohnyan lakee bak Allah 


Ka leupah gopnyan han le geulakee 
Ibrahim teuntee ate got leupah 
Ate peunyanton sayang barangsoe 
Teuma ‘oh dudoe Neukheun le Allah 




16 





JUZ 11 


AT-TAUBAH (9) 



Han Neupeusisat kawom barangri 
Meu kalheuh Neubri peutunyok Allah 
Hingga Neupeugah peue nyang peureulee 
Neuyue meusilee nibak buet salah 


Keubit roh Tuhan dumpeue Neuteupue 
Hana meusapeue pih na meuilah 
Tuhan keuh nyang Po keurajeun langet 
Bumoe pih meuhat keurajeun Allah 




Jeut Neupeuudep ngon Neupeumate 
Di gala wali cit sidroe Allah 
Meunyo kon Allah hana soe tanggong 
Hana soe tulong ‘oh na musibah 


Neutoubat Nabi Neutueng le Tuhan 
Lom muhajirin ureueng hijeurah 
Meunan pih ansar nyang tulong Nabi 
Nyang ikot Nabi bak watee susah 




‘Oh lheuh rap sisat hatejih ladom 
‘Oh dudoe Neutueng toubat le Allah 
Tuhan cit sayang Neuh keu ureueng nyan 
Lagi pih Tuhan Maha Pemurah 




Meunan pih lhee droe ureueng nyang han tem 
Geuyue jak meuprang han geutem langkah 
Ka geupeutanggoh toubat ureueng nyan 
Picek keu gopnyan treuk bumoe Allah 


Bumoe nyang luah ka meunyum sempit 
Ate meuseupet ka jeut keu susah 
Hingga geuyakin hana ho laen 
Peujok droe meu kon keudeh keu Allah 


Bala Tuhan bri bala Tuhan boh 
Akibat that jroh Neubri le Allah 
Teuma geutoubat Tuhan teurimong 
Han jadeh keunong azeub that leupah 


Keubit roh Tuhan teurimong toubat 
Lom pih Hadharat Maha Pemurah 
Hai ureueng mukmin takwa keu Tuhan 
Beu roh teuh sajan ureueng meutuah 

Ureueng nyang beunar keudeh meusapat 
Hana bak teumpat tapubuet salah 
Arab Madinah ngon silingka nyan 
Nyang patot cit han roh dalam salah 




Han patot tinggai jak sajan Rasul 
Han minta nyang phui takot keu payah 
Bek peunteng keu droe hana keu Rasul 
Hana meureului bak jalan Allah 


Grah reuoh-reuah bak jalan Tuhan 
Ngon deuk pih saban rayaa phaedah 
Tagidong tanoh nyang beungeh kaphe 
Got tapoh mate dum musoh Allah 


Cit kon peue laennyan dum geutuleh 
Jeut amai saleh pahla jai leupah 
Ureueng pubuet got raya that pahla 
Han sia-sia Neubri le Allah 


121. Beulanja tabri ubit ngon raya 

Tabloh lam paya urong Ihok leupah 
Bandum geutuleh hana geulupa 
Allah Ta'ala dudoe Neubalah 




Leubeh nibak nyang tapubuet dilee 
Pahla meuribee han ek tapeugah 
Kon ureueng mukmin jak meuprang bandum 
Tinggai nyang ladom laen phaedah 




Pakon han geujak saboh golongan 
Geujak peudalam agama Allah 
‘Oh ka got meuphom hukom agama 
Geupeuwoe teuma geutueng phaedah 


Ureueng woe lam prang jeut geupeureunoe 
Meubagoe-bagoe dum masaalah 
Mangat jeut teuma dum geujaga droe 
Bek roh lam rugoe bak buet nyang salah 




Hai ureueng mukmin taprang dum kaphe 
Bek tabri ate keu kaphe jadah 
Kaphe dum nyang toe dilingka gata 
Tapeukreuh jungka peuleumah juah 

Lom beu tateupue ureueng takwa 
Sabe seureuta sajan ngon Allah 
Watee tron surat teuma na nyang kheun 
Toh nyang 'ek iman gata meutamah 

Teuma dum ureueng nyang na meuiman 
Meutamah iman galak dum leupah 
125. Nyang meupeunyaket di dalam ate 
Awaknyan sabe jeuheut meutamah 


Meutamah na jih mate lam kaphe 
Peue tan jipike cubaan Allah 
Kon ka Neuujoe lam sithon sigo 
Got pih dua go teuka musibah 


Lheuhnyan dum di jih han cit jitoubat 
Hana teuingat jitueng phaedah 
Watee troh suroh cit jimeungieng-ngieng 
Na ureueng muk mi n nyang kalon ulah 




Lheuhnyan jipaleng jijak ho laen 
Ate Neupaleng di jih le Allah 
Sabab awaknyan cit hana meuphom 
Nyan keuh nyang kawom sabe lam salah 


Ka teuka Rasul keunan bak gata 
Awak droe gata kon ureueng siblah 
Brat that geupike keu susah gata 
Napsu beu gata iman keu Allah 




Adak jeut bandum teuh tameuiman 
Gata junjungan sayang neuh leupah 
Lom Neugaseh that keu bandum gata 
Teuma meunyo ka jih laen ulah 

Meimyo jipaleng han jimeuiman 
Takheun wateenyan sep Ion ngon Allah 
Tan Tuhan laen nibak Droeneuhnyan 
Tawakai keunan di Ion meunyerah 


Ka Ion peujok droe di Ion bak Tuhan 
Cit Droeneuh Tuhan Po milek ‘arasy 
‘Arasy nyang raya han ek tatuban 
Makheuluk Tuhan raya sileupah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Tuhan nyang teupue meukeusud ay at 
Sabab Hadharat hana Neupeugah 
Nyankeuh dum ayat di dalam kitab 
Nyang le hikeumat han ek tapeugah 


Ek jeut keuhireun bak manusia 
Kamoe peuteuka ureueng meutuah 
Kamoe bri wahyu ubak ureueng nyan 
Peuingat rakan teuh bek roh salah 




Manusia dum tajak peuingat 
Tayue dum umat iman keu Allah 
Ureueng meuiman raya that pangkat 
Meubahgia that meunan tapeugah 


Meubahgia that ubak Po gopnyan 
Di kaphe yohnyan laen jipeugah 
Meunyo tadeungo narit sikaphe 
Nyoe ahli sihe yo teuh that leupah 




Tuhan Po gata nyang peujeut langet 
Bumoe pih meuhat peuneujeut Allah 
Dalam nam uroe Neupeujeut bandum 
Neuato bandum di ateuh ‘arasy 


Urusan bandum sideh Neuato 
Awai ngon baro bandum blah bicah 
Han jeut chupheu'at le barangkasoe 
Meu kon na izin Droeneuh bak Allah 


Nyankeuh nyan Allah Po gata bandum 
Sidroe Droeneuh nyan mantong taseumah 
Peue teuma han ek jeut keu peuingat 
Tatueng ‘ibarat tatueng phaedah 

Bandum teuh tawoe ubak Droeuneuhnyan 
Bit janji Tuhan beunar tan salah 
Neupuphon peujeut dilee saboh roe 
Lheuhnyan Neupeuwoe mangat Neubalah 




Ureueng meuiman lom jipubuet got 
Baiasan meuhat ade bak Allah 
Teuma keu kaphe geubri ie tutong 
Azeub jitanggong peudeh sileupah 


Sabab jikaphe han jimeuiman 
Teuma di Tuhan kuasa leupah 
Neupeujeut cahya bak mata uroe 
Hu trang han bagoe that meujeureulah 






Di cahya buleuen meubagoe-bagoe 
Tabileung uroe ngon thon jeut mudah 
Neupeujeut dumnyan deungon sibeunar 
Kon sia-sia hana phaedah 


Neupeutrang ayat keu soe nyang teupue 
Mangat jiteupue bek roh meusalah 
Meugantoe-gantoe malam ngon uroe 
Langet ngon bumoe peuneujeut Allah 

Peue nyang di langet ngon nyang di bumoe 
Bandum atranyan tatueng phaedah 
Cit jeut keu tanda keu soe nyang takwa 

Nyang han peucaya dudoe cit teulah . <, - ~ 

Hana jiharap mreumpok ngon kamoe O 

Mangat that sinoe jiudep mewah 
Udep lam donya di jib that seunang 
Teunang ngon nyaman gaalak that leupah 


Di jih ka teuwo keu ayat kamoe 
Sabab jih laloe dalam buet salah 
Teumpat awaknyan dalam nuraka 
Droejih usaha masa nyang sudah 






Ureueng meuiman lom geupubuet got 
Uleh Hadharat Neubri meutuah 
Neubri peutunyok sabab geuiman 
Laen nibaknyan churuga indah 

lie dum ie krueng di yup ureueng nyan 
N i ‘ mat ngon seunang hana ban peugah 
Dalam churuga du‘a ureueng nyoe 
Maha suci Droeneuh hai Ya Allah 




Sal am ‘alaikom ucap seulamat 
Leupah that ni‘mat hana ban peugah 
Bak akhe du‘a pujoe keu Tuhan 
Nyang Po dum ‘alam deungon blah bicah 


Manusia dum lakee beurijang 
Nyang keubajikan beu troh beu bagah 
Sangkira meunan cit keujahatan 
Neubri beu rijang keu jih le Allah 




Teuntee troh ajai bandum jih meuhat 
Teuma Hadharat han Neupeubagah 
Soe nyang han pateh reumpok ngon kamoe 
Balile di sinoe dum jih meukeubah 


Bahle jimaen dalam buet jeuheut 
‘Oh dudoe meuhat abeh dum sudah 
Di manusia watee meularat 
Bak Kamoe meuhat meudu'a bagah 

Jieh ngon jiduek got sira jidong 
Du ‘a jih mantong hana jikeubah 
Lheuh kamoe peuglah meularat jihnyan 
Tuwo jih lheuhnyan peue nyang ka leupah 


Sang-sang tan sagai na jimeudu'a 
Bak Kamoe hana jilakee beuglah 
Meunan keuh awak nyang elanya droe 
Bandum buetjih nyoe ka geupeuindah 


Padum le umat sigohlom gata 
Meupeubinasa le Kamoe sudah 
Sabab awaknyan leupah elanya 
Rasul troh teuka geuba peurintah 

Tapi awaknyan han jimeuiman 
Teutap di jihnyan jipubuet salah 
Meunan keuh balah nyang pubuet dacha 
‘Oh lheuhnyan gata jeut keu khaliphah 

Kamoe bri gata peurintah bumoe 
‘Oh lheuh awaknyoe jipubuet salah 
Kamoe keumeung eu pakri buet gata 
Na takeureuja ban nyang peurintah 

15. Watee geubaca dum ayat Kamoe 

Ubak jih dumnyoe ngon trang geupeugah 
Awak han pateh mreumpok ngon Kamoe 
Jikheun le meunoe jipeugot ulah 

Qur'an laen taba leh keunoe 
Got pih tagantoe laen tapeugah 
Takheun di Ion han jeut roh Ion gantoe 
Meunyo Ion keudroe raya that salah 

Di Ion Ion ikot peue nyang geuwahi 
Hana beurani Ion pubuet salah 
Meu han Ion ikot nyang yue Hadharat 
Azeub raya that keu Ion Neubalah 

Azeub bak uroe that haro-hara 

16. Takheun meunyo ka kheundak bak Allah 
Meunyo ka kheundak han roh Ion baca 
Bandum keu gata han lonjak peugah 

Lorn pih di Tuhan han Neupeunyata 
Keu bandum gata bandum peurintah 
Di Ion trep tinggai ka sajan gata 
Teuntee di gata ka meuphom sudah 

Teuma Po gata hana tapike 

17. Soe nyang lam sabe lalem sileupah 

Na leubeh lalem nyang kheun keu Tuhan 
Narit nyang tan-tan jikheun keu Allah 

Jipeugah sulet lom ayat Tuhan 

Han keumeunangan kawom nyang salah 

18. Lom pih jiseumah nyang bukon Tuhan 
Meubacut pih tan keu jih phaedah 

Han ek meularat jibri keu jihnyan 
Manpha'at pih han keu jih jikeubah 
Nyang bri chupheu'at teuma keu kamoe 
Jilakee kamoe ampon bak Allah 

Meunan jipeugah nyang jiseumah nyan 
Takheun peue meunan janji ngon Allah 
Peue dih nyan Tuhan hana Neuteupue 
Langet ngon bumoe lam jaroe Allah 


Maha Suci that Maha Manyang that 
Tuhan Hadharat kon nyang jih seumah 
Manusia dum cit saboh umat 
‘Oh dudoe meuhat ka jeut ikhtilaph 




Hana sapeu kheun salah ngon beunar 
Ka keuh rap phana Neubri le Allah 
Adak ken ka na putusan Tuhan 
Abeh Neusimpan sabab ikhtilaf 


Jikheun pakon han geupeutron ayat 
Jeut keu imTjizat nyang hebat leupah 
Takheun nyang ghaeb urusan Tuhan 
Tapreh keuh pajan teuka musibah 

Gata dum tapreh di Ion pih lonpreh 
Peue-peue nyang jadeh beunar ngon salah 
Di manusia Kamoe bri rahmat 
‘Oh lheuh meularat jih kamoe peuglah 

Ban tanjo di jih jitipee Kamoe 
Dum ayat Kamoe ka jikheun salah 
Takheun bagah that lom tipee Tuhan 
Nibak awaknyan nyang tipee Allah 


Utusan Kamoe nyang tuleh bandum 
Tipee gatadum cit ka geukeubah 
Tuhan nyang peujak gata di darat 
Meunan lom meuhat di laot luah 

Taek lam kapai angen pih jipot 
Jijak ban patot seunang sileupah 
Teungoh got seunang teuka le badei 
Ie lagee geuple kapai sang beukah 


Bakat raya that ban siseulingka 
Hana le day a jalan ret peuglah 
Wateenyan teuma ingat keu Tuhan 
Meudu'a yohnyan lakee bak Allah 

Khuchu‘ ikheulah di dalam ate 
Tuhanku Neubri kamoe beuleupah 
Meunyo glah kamoe nibak bala nyoe 
Meuhat dum kamoe chukor keu Allah 


‘Oh ban Neupeuglah jih nibak bala 
Ka lorn jigisa ubak buet salah 
Di dalam bumoe jipubuet dacha 
Hai manusia droeteuh nyang salah 




Glanya gata cit keu droe gata 
Galak keu donya seunang that leupah 
Hana trep seunang udep lam donya 
‘Oh lheuhnyan teuma tawoe bak Allah 


Wateenyan teuma tawoe bak Kamoe 
Tadeungo keudroe teuma meupeugah 
Peue nyang tapubuet meupeugah teuma 
Udep lam donya cit meunoe ulah 


^ jj. > 


Udep lam donya lagee ie ujeun 
Nyang Kamoe peutron keunoe meuruah 
Bak kayee udep timoh di bumoe 
Hijo sinaroe takalon indah 


Peunajoh insan deungon binatang 
Bandum that seunang sabab ujeun rhah 
Indah ngon ceudah takalon rupa 
Bandum tasangka tacok phaedah 


Ban tanjo malam atawa uroe 
Laju le kamoe kirem musibah 
Abeh peue nyang na lagee geucang-cang 
Yoh baroe sang-sang cit padang luah 


Sang-sang yoh baroe cit han sapeuena 
Meunan keuh tanda kamoe peuleumah 
Meupeutrang ayat keu soe tem pike 
Bek roh meucawo ubak nyang salah 




Tuhan Neumeuhoi u Darussalam 
Nanggroe nyang aman peutunyok Allah 
Neubri peutunyok soe nyang he'ut Tuhan 
Peuleumah jalan teupat sileupah 

26. Ureueng pubuet got geubalah pih got 
Lom pih leubeh got Neubri le Allah 
Hana meuabee muka ureueng nyan 
Hantom ureueng nyan hina ngon susah 




Nyankeuh ureueng nyan asoe churuga 
Keukai simasa sinan geukeubah 
27. Nyang pubuet jeuheut balah pih jeuheut 
Lagee jipubuet meunan geubalah 

Muka awaknyan susah ngon hina 
Han soe plihara bak azeub Allah 
Bak mukajih sang seupot ngon suklip 
Han deuh meutaglip seupot sileupah 


Awaknyan bandum asoe nuraka 
Keukai simasa lam apui mirah 
Bak uroe dudoe kamoe peusapat 
Bandum jih meuhat kamoe meupeugah 

Bak awak nyang kheun Tuhan charikat 
Sinan meusapat bandumkeuh di kah 
Ngon Tuhan droeukeuh sinan meusapat 
Meupeumekleh siat teuma meusiblah 




Tuhan charikat jih jikheun teuma 
Gata dum hana Kamoe taseumah 
Hana meuteupue taseumah Kamoe 
Saksi gatanyoe cit sidroe Allah 




Tuhan keu saksi Kamoe ngon gata 
Bandum meurasa wateenyan susah 
Bandum ka leumah buetteuh nyang dilee 
Meuwoe dum teuntee keudeh bak Allah 






Tuhan nyang keubit Po dum awaknyan 
Gadoh dum yohnyan tuhan nyang salah 
Bandum nyang dilee jipeuna-peuna 
Sisat dum phahna ka gadoh sudah 


Takheun soe nyang bri raseuki teuh nyoe 
Di langet bumoe deungon blah bicah 
Geulinyueng mata soe nyang ek peugot 
Deungo talihat dumpue jeut leumah 

Neusuet nyang udep nibak nyang mate 
Neusuet nyang mate bak mantong hayah 
Teubiet nyang mate nibak nyang udep 
Neuato keubit nyang jroh sileupah 

Soe ato bandum nyang jeut lageenyan 
Jikheun le yoh nyan cit sidroe Allah 
Takheun boh pakon han tatakeuwa 

32. Nyan Tuhan gata nyang beunar nyang sah 

Teuma peue laen lawan nyang beunar 
Sisat treuk nyang na nyang pubuet salah 
Pakon cit gata dum roh meupaleng 
Pakon han tatem ikot peurintah 

33. Meunankeuh teutap kalimah Tuhan 
Ateuh awaknyan nyang phasek leupah 
Awaknyan bandum han jimeuiman 

34. Takheun na jihnyan nyang keubit ceudah 

Jipeujeut ‘alam makheuluk bandum 
‘Oh lheuhnyan bandum meuwoe areuwah 
Peue na nyang jeut nyan charikat gata 
Nyang bandum gata jihnyan taseumah 

Takheun Allah nyang peujeutnyan bandum 
‘Oh dudoe bandum meuwoe areuwah 
Pakri ek gata meupaleng teuma 

35. Takheun lom peue na nyang ek peuleumah 

Ek jipeuleumah jalan nyang beunar 
Peutunyok teuma mangat bek salah 
Takheun Allah nyang peuleumah beunar 
Peutunyok teuma pih Droeuneuh Allah 

Boh teuma nyang toh nyang got taikot 
Nyang leubeh patot tacuba peugah 
Nyang ek peutunyok ubak nyang beunar 
Peue dih nyang hana ek sapeu keumah 

Bek ‘an gop laen jijak peutunyok 
Keu jih peutunyok pay ah gop keubah 
Pakri roh gata tahukom meunan 
Nyan keuputusan nyang ka trang salah 

Nyang le awaknyan jiikot sangka 
Dal am keunira jih hana salah 
Padahai sangka han jeut keu beunar 
Meubacut hana sinan phaedah 


Peue nyang jipubuet Tuhan Neuteupue 
Teuma Qur’an nyoe tron nibak Allah 
Kon Qur’an nyan geupeuna-peuna 
Tapi peubeunar kitab nyang sudah 




Peubeunar nyang ka dilee nibaknyan 
Geupeutrang sinan lom leubeh luah 
Hana chok cit nyoe kitab bak Tuhan 
Nyang Po dum ‘alam deungon blah bicah 


Peue jikheun le jih geupeugot-peugot 
Takheun ci peugot beu saban leupah 
Tacuba peugot meu saboh surat 
Nyang saban meuhat ngon nyang bak Allah 

Tamita rakan nyang na kuasa 
Dum awak gata nyang bukon Allah 
Taci treuk peugot le bandum gata 
Meunyo cit beunar lagee tapeugah 


Tapi cit sulet bandum awaknyoe 
Nyang tan jiteupue bandum jipeugah 
Hana troh bak jih dum penjelasan 
Dilee pih meunan masa nyang sudah 


'JT® 


Dum awak dilee pih han jipateh 
Akibat keu jih hana peue peugah 
Pakri akibat awak nyang lalem 
Takalon bandum pakriban sudah 


Teuma awaknyan na nyang meuiman 
Nyang han meuiman pih le sileupah 
Nyang pubuet fased awaknyan teuma 
Tuhan Po gata Neuteupue sudah 




Meu jikheun sulet teuma keu gata 
Takheun boh nyoe ka tanyoe meupisah 
Di Ion amailon meunan pih gata 
Amai droe gata lagee tapeugah 

Gata dum ka glah nibak amailon 
Meunan pih di Ion bak gata ka glah 
Ka glah Ion nibak peue nyang tapubuet 
Beunar tapubuet atawa salah 

42. Na nyang jak deungo nibak awaknyan 
Bak gata keunan peue nyang tapeugah 
Peue tapeudeungo bak ureueng tuloe 
Pajan jiteupue beunar ngon salah 

Cit hana akaijih ngon seumike 

43. Na cit nyang jak eu peue na tapeugah 
Jimeujak kalon pakri buet gata 
Meunyo sibuta ek na phaedah 

Ek tapeutunyok ureueng nyang buta 

44. Han Neuelanya sagai le Allah 
Han Neuelanya dum manusia 
Meu bacut hana lagee jipeugah 

Teutapi cit droejih elanya droe 

45. Teuma bak uroe nyang hebat leupah 
Uroenyan bandum jih Neupeusapat 
Sang-sang cit siat watee nyang sudah 

Meuturi-turi jih dum wateenyan 
Teuma jih yohnyan rugoe sileupah 
Jikheun han meureumpok di jih ngon Tuhan 
Jeut keu jihnyan tan peutunyok Allah 

46. Meunyo cit Kamoe peuleumah ladom 
Bak gata jih dum pakri geubalah 

Peue nyang meujanji keu jihnyan bandum 
Teuntee jih bandum takalon sudah 

Atawa gata Kamoe peumate 
Meuhat jiwoe le bak kamoe bagah 
Teuma cit Tuhan meuhat keu saksi 
Buet jih dum pakri masa nyang sudah 

47. Keu bandum umat cit na troh Rasul 
Meu ka troh Rasul geuba peurintah 
Teuma geuhukom ade leupah na 
Han geuelanya jih meube seupah 

Jikheun lom pajan janjinyan teuka 
Meunyo bit gata beunar sileupah 
Takheun di Ion nyoe hana lonmilek 
Meularat han ek keudroe lonpeuglah 

Munapheu'at pih han ek keudroe lonba 
Meulengkan meu ka kheundak bak Allah 
Keu bandum umat cit ka na ajai 
Han jeut peuawai akhe pih salah 


Han jeut peuakhe han jeut peuawai 
Meu ka troh ajai ka abeh sudah 
Takheun jipeugah meunyo troh azeub 
Teungoh got teungeut teuh peue tapeugah 




Meunyo kon malam got troh ‘oh uroe 
Jilakee jinoe cit troh beu bagah 
Peue nyan jilakee awak meudacha 
‘Oh lheuhnyan teuma iman keu Allah 


‘Oh teuka baroe gata meuiman 
Meu han baroekon lakee beu bagah 
Ubak silalem geukheun treuk teuma 
Boh jinoe rasa treuk azeub di kah 




Azeub nyang keukai sipanyang masa 
Lagee buet gata meunan geubalah 
53. Jijak tanyong dum le jihbak gata 

Peue nyoe bit beunar lagee geupeugah 


Takheun bit beunar demi Tuhanlon 
Droe gata bandum han ek tapeuglah 
Meunyo silalem le that atrajih 
Lam bumoe keu jih bandum geukeubah 




Teuntee jiteuboh droe jih dum ngon nyan 
Teuma jisom nyan han jipeuleumah 
Jisom meunyeusai ‘oh jieu azeub 
Geuhukom jih jeut ade sileupah 


Hana meusidroe jih geuelanya 
55. Allah Ta’ala Po dum blah bicah 

Peue nyang di langet ngon nyang di bumoe 
Beu na tateupue cit milek Allah 

Lom beu tateupue janji Hadharat 
Bandum beunar that hana meuubah 
Tapi nyang le that bandum awaknyoe 
Hana jiteupue kuasa Allah 


56. Tuhan peuudep Tuhan peumatc 
Bandum gata le tawoe bak Allah 

57. Wahe dum insan ka troh bak gata 
Nibak Po gata nasehat indah 


Ubat peunyaket nyang na lam dada 
Peutunyok gata bek roh lam salah 
Rahmat keu bandum ureueng meuiman 
58. Takheun atranyan karonya Allah 


Karonya Tuhan ngon rahmat Tuhan 
Deungon atranyan seunang jih leupah 
Leubeh got dum nyan nibak lat-batat 
Nyang jipeusapat ngon reuoh-reuah 

59. Takheun na taeu dum na raseuki 
Keu gata Neubri bandum le Allah 
Teuma tapeugot nyang hareuem ladom 
Nyang haleue ladom meunan tapeugah 


Peue ka Neuizin meunan le Tuhan 
Atawa cit tan izin bak Allah 
Atranyan bandum tapeuna-peuna 
60. Peue dih jisangka ngon nyan ek leupah 




Pakri jisangka ‘oh dudoe teuma 
Jipeuna-peuna sulet ke Allah 
Pakriban keu jih uroe kiamat 
Ek Neubri rahmat keu jih le Allah 


Karonya Tuhan keu manusia 
Han peue takira cit le sileupah 
Teuma le that jih sang-sang teukabo 
Han jitem chukor keu ni‘mat Allah 


61. Barangkapeue hai nyang na bak gata 
Qur’an tabaca tapujoe Allah 
Got pih barangpeue buet takeureuja 
Allah Ta‘ala Neukalon sudah 

Meu ka tapubuet bah barangkapeue 
Hana»meusapeue lupot bak Allah 
Bah ube meumeut nyang na di bumoe 
Bandum Neuteupue hana meuilah 




Got pih di langet got pih ubit that 
Got pih raya that han ek tapeugah 
Bandum cit ka na di dalam kitab 
Kalheuh meusurat sideh Neukeubah 


Beu na tateupue dum wali Tuhan 
Bandum ureueng nyan ureueng meutuah 
Hana teumakot ateuh ureueng nyan 
Lom pih ureueng nyan hana tom susah 

63. Ureueng meuiman lom pih takeuwa 

64. Haba gembira Neubri le Allah 
Gembira seunang lam udep donya 
Akhirat teuma hana peue peugah 


Hana soe ubah kalimah Tuhan 
Nyan keumeunangan raya sileupah 
Bek susah gata narit awaknyan 
Hana soe lawan kuasa Allah 




Bandum Neudengo bandum Neuteupue 
Hana meusapeue pih na meuilah 
Beuna tateupue langet ngon bumoe 
Bandum atranyoe cit milek Allah 

Lom pih barangpeue nyang na di sinan 
Teuma awaknyan laen jipeugah 
Di jih jiseumah Tuhan charikat 
Jipeugot-peugot nyang bukon Allah 


Nyang jiikotnyan cit sangka-sangka 
Jikira-kira sang hana salah 
Padahai jihnyan sulet simata 
Nyang bit kuasa cit sidroe Allah 




Tuhan nyang peujeut keu gata malam 
Jeut taeh seunang tapiyoh payah 
Neupeujeut uroe peungeuh meucahya 
Jeut tausaha mita naphakah 

Keubit bandum nyan cit jeut keu tanda 
Soe nyang bahgia jideungo sudah 
Kawom nyang deungo cit jeut keu tanda 
Awaknyan teuma laen jipeugah 




Di jih jipeugah na aneuk Tuhan 
Padahai Tuhan suci that leupah 
Maha suci that kaya Neuh pih that 
Peue nyang di langet dum milek Allah 


Peue nyang di bumoe pih milek Tuhan 
Hana alasan peue nyang tapeugah 
Pakon tapeugah hana meupeue-peue 
Nyang han tateupue takheun keu Allah 


Takheun keubit soe nyang peuna-peuna 
Nyang sulet raya jikheun keu Allah 
Han keuh na sagai jih meubahgia 
Seunang di donya bacut that leupah 






Lheuhnyan dum jiwoe keunoe bak Kamoe 
Jirasa jinoe azeub that leupah 
Kamoe peurasa azeub that keu jih 
Sabab bandum jih kaphe keu Allah 




71 . Tapeugah bak jih haba Nabi Noh 

Nasehat nyang jroh keu jih geupeugah 
Geukheun bak kawomgeuh hai kawomlon 
Meu tapike Ion sang brat sileupah 


Tinggai Ion sinoe bak gata sang brat 
Lorn lonpeuingat dum ayat Allah 
Teuma bak Tuhan Ion lonpeujok droe 
Mupakat jinoe peue nyang tapeugah 


Mupakat bandum ngon rakan gata 
Bek na rahsia teuma takeubah 
Lheuh ban tapubuet laju ateuhlon 
Tawakai di Ion keudeh keu Alah 


Bek tameutanggoh teuma le ngon Ion 
Meunyo tapaleng kon lontueng upah 
Kon lontueng upah di Ion bak gata 
Upahlon kana sideh bak Allah 






Di lonnyoe Neuyue beu lonpeujok droe 
Iseulam jinoe ta‘at keu Allah 
Teuma kawomgeuh han jitem pateh 
Ka jipeujaeh Noh nyang meutuah 




Teuma lam kapai Neuyue ek gopnyan 
Ngon rakan gopnyan Kamoe peuleupah 
‘Oh leupah gopnyan dum nibak bala 
Kamoe bet sigra jeut keu khaliphah 


Nyang han tern pateh dum ayat Kamoe 
Karam dum sinoe lam laot luah 
Teuma takalon pakri akibat 
‘Oh lheuh nasehat keu jih geupeugah 


Ka beh geupeugah jih geupeuingat 
Tapi jih teutap jipubuet salah 
Dilikot gopnyan teuma di kamoe 
Meukirem dudoe dum Rasul Allah 




Peurintah Tuhan geujak ba yohnyan 
Bak kawom gopnyan dum geujak peugah 
Teuma di kawom han jimeuiman 
Dilee kon meunan sulet jipeugah 


Meunan keuh Kamoe meucap lam ate 
Soe lalem sabe cit lam buet salah 
Dudoe nibaknyan lom Kamoe kirem 
Musa ngon Harun jak ba peurintah 

Ubak Peura‘un deungon kawomjih 
Geupeugah bak jih dum ayat Allah 
Dum ayat Kamoe bak jih geujak ba 
Di jih dum teuma teukabo leupah 


Kawomjih bandum jipubuet dacha 
‘Oh troh nyang beunar jikheun nyan salah 
Geuba nyang beunar asai bak Kamoe 
Teuma kawomnyoe sihe jipeugah 




‘Eleumee sihe keunoe tajak ba 
Teuma kheun Musa peue roh tapeugah 
Peue takheun sihe nyoe dum di gata 
‘Oh troh bak gata peurintah Allah 

Peue nyang kamoc cu buet ayah kamoe 
Meubalek jinoe takheun ka salah 
Mangat jeut rayok gata lam bumoe 
Mangat dum kamoe turot peurintah 

Han kamoe patch gata bandua 

79. Peura‘un teuma meunoe jipeugah 
Hai rakan meuhoi dum tukang sihe 
Nyang carong pike akai le leupah 

80. ‘Oh ban troh teuka dum tukang sihe 
Musa geukheun le tatiek treuk bag ah 
Tatiek le laju peue-peue nyang taba 
Mangat deuh nyata lonkalon ulah 

81. ‘Oh ban kajitiek geukheun le Musa 
Keubit nyang taba sihe seurakah 
Keubit di Tuhan Neumeung peunyata 
Bandum buet gata raya that salah 

Han Neupeubiyeu teuma di Tuhan 
Buet keujahatan phased sileupah 
Nyang pubuet phased salah lagaina 

82. Teuma nyang beunar Neumeung peuleumah 

Ka leumah Tuhan Po beunar nyang hak 
Bah that beu palak soe pubuet salah 

83. Teuma nyang iman keu Nabi musa 
Cit meupeumuda nyang na meutuah 

Nyan pih teumakot dum keu Peura'un 
Ngon kawom jihnyan jiba fiteunah 
Teumakot jipoh bandum ureueng nyan 
Sabab Peura'un keujam that leupah 

Di jih lam bumoe lalem leupah na 
84. Teuma di Musa meunoe geupeugah 
Wahe kawomlon meunyo cit gata 
Ka tapeucaya iman keu Allah 

Han roh ek meunang dum tukang sihe 
Teuma jikheun le bandum jipeugah 
Peue tajak keunoe tayue bak kamoe 
Mangat dum kamoe meubalek ulah 

Meunyo bit gata ka ta Iseulam 
Peujok droe rijang bandum bak Allah 

85. Kheun dum ureueng nyan kamoe tawakai 
Neubri beu keubai kamoe ya Allah 

Hai Tuhan kamoe bek Neubri kamoe 
Nibak kawomnyoe jeut keu fiteunah 
Kawom nyang lalem keubit jeuheut that 

86. Keu kamoe rahmat Neubri ya Allah 

Neupeuglah kamoe bak kawom kaphe 
Kamoe bek roh le dalam buet salah 

87. Teuma bak Musa kamoe bri wahyu 
Dua ngon ahli Harun meutuah 

Neupeugot rumoh gata bandua 
Keu kawom gata sinan takeubah 
Sinan di Meuse rumoh tapeugot 
Peujeut keu kiblat tapujoe Allah 

Pubuet seumbahyang bandumteuh meuhat 
Haba suka that teuma tapeugah 
Keu ureueng mukmin haba gembira 

88. Teuma kheun Musa wahe ya Allah 

Ka Neubri mewah that keu Peura‘un 
Ngon kawomjih nyan hana ban peugah 
Areuta jih le lam udep donya 
Wahe Rabbana jipubuet salah 

Dum manusia jijak peusisat 
Bak jalan teupat han jibri langkah 
Wahe Po kamoe areuta jihnyan 
Neusampoh bandum beuanco bicah 

Neutop atejih bek jimeuiman 
Meugoh jikalon azeub that Ieupah 
Mangat jikalon azeub peudeh that 

89. Teuma Hadharat laju Neupeugah 

Nyang tameudu'a bandua gata 
Han sia-sia ka mustajabah 
Ka geuteurimong peue nyang talakee 
Jinoe meuteuntee bek sagai salah 

Tajak bandua bak jalan teupat 
Bek jalan sisat roh tameulangkah 
Jalan awak nyang han teupue sapeue 
Jinoe teupaku bak laot luah 




Kamoe peuleupah Bani Israil 
Leupah jititi laot nyang luah 
Teuma Peura'un Seutot dilikot 
Teuntra jiikot dum ngon peukakah 


Jimeung elanya bani Israil 
Nyang jak ngon Nabi keudeh ka leupah 
Di jih musoh that deungon ureueng nyan 
Jitamong yohnyan lam laot luah 


Abeh dum karam dalam laot nyan 
Jikheun watenyan Peura'un jadah 
Ka Ion meuiman jinoe keu Tuhan 
Lagee meuiman ureueng ban leupah 


Lagee meuiman bani Israil 
Iseulam lagi wateenyoe sudah 
Ka Ion iseulam di Ion watenyoe 
Peue baro jinoe iseulam di kah 




Barokon di kah kapubuet jeuheut 
Kapubuet phased jeheut sileupah 
Kamoe peuleupah di kah uroenyoe 
Badankeuh sinoe mantong geukeubah 




Beujeut keu tanda keu ureueng dudoe 
Bek le that laloe dalam buet salah 
Le that nyang tuwo keu ayat Kamoe 
Insan dum meunoe hana meuubah 


Bani Israil Kamoe bri teumpat 
Bak teumpat nyang got mangat sileupah 
Sinan Kamoe bri raseuki keu jih 
Nyang mangat keu jih haleue ngon mudah 




‘Oh troh ‘eleumee teuma bak jihnyan 
Hana sapeue khetm teuma jih sudah 
Teuma Po gata uroe kiamat 
Neuhukom meuhat jihnyan nyang salah 

Peue nyang awaknyan hana sapeue kheun 
Bandum atranyan teuma Neubalah 
Nyang kamoe peutron keunan bak gata 
Meunyo cit gata ragu that leupah 




Tatanyong bak soe nyang dike masa 
Nyang na dibaca dum kitab Allah 
Keubit nyang beunar teuka bak gata 
Nibak Po gata nyang Maha Murah 


Bek ragu-ragu sagai di gata 
Lom bek roh gata lam awak salah 
Nyang han tem pateh dum ayat Tuhan 
Meunyo roh meunan rugoe sileupah 




Awak nyang ka na putusan Tuhan 
Dum keu awaknyan ka lheuh Neupeugah 
Han jimeuiman di jih barangban 
Sabab ka meunan kalimah Allah 




Beuthat troh bak jih tanda ngon ayat 
Azeub peudeh that jikalon sudah 
Pakon roh hana bak saboh nanggroe 
Kawom di sinoe jitueng phaedah 

Jitem meuiman meuguna keu jih 
Cit kawom Yunus nyang na meutuah 
‘Oh lheuh meuiman bandum kawomnyan 
Gadoh le yohnyan ayeb ngon susah 


Kamoe boh ayeb nibak awaknyan 
Udep dum yohnyan meunang sileupah 
Kamoe bri seunang udep lam donya 
Hingga troh masa watee jih sudah 


Meunyo Neukheundak uleh Po gata 
Dum manusia iman keu Allah 
Soe nyang di bumoe bandum meuiman 
Meusidroe pih han jipubuet salah 




Teuma peue gata takeumeung paksa 
Dum manusia iman keu Allah 
Hana meusidroe pih nyang meuiman 
Meunyo kon izin ka na bak Allah 

Teuma di Tuhan Neupeumuruka 
Ureueng nyang hana akai nyang ceudah 
Ureueng nyang han ngui akai pikiran 
Takheun cikalon peuneujeut Allah 




Peue nyang di langet ngon nyang di bumoe 
Teuma atranyoe hana phaedah 
Nyang han meuiman bah tapeuingat 
Tapeugah ayat teuboh ie babah 


Nyang di jih han cit jitem meuiman 
Peue jipreh jihnyan ek na phaedah 
Nyang jipreh nyan cit kon roh peue laen 
Lagee yoh jameun cit hana ubah 




Ureueng nyang dilee nyang han meuiman 
Ateuh ureueng nyan cit na beunalah 
Takheun tapreh treuk di Ion pih lonpreh 
Bandum teuh tapreh beunar ngon salah 


Lheuhnyan meupeuglah treuk Rasul Kamoe 
Meunan cit soe-soe iman keu Allah 
Cit hak bak Kamoe peuglah ureueng nyan 
Ureueng meuiman ta'at that leupah 

Takheun hai insan dum meunyo gata 
Salah takira agama Allah 
Meunyo gata chok keu agamalon 
Nyang laen di Ion han lontem seumah 




Nyang gata seumah nyang bukon Tuhan 
Di Ion nyan nyang han meunyo kon Allah 
Allah keuh nyang ek peumate gata 
Allah Ta‘ala kuasa leupah 


Teuma Neuyue Ion beu lonmeuiman 
105. Wajah gatanyan hadap keu Allah 
Beu suci ate teuh keu agama 
Bek sagai gata laen taseumah 

Bek peucharikat sagai keu Tuhan 
Nyang bukon Tuhan bek roh taseumah 
Han ek keu gata jibri munapha'at 
Jibri meularat pih hana hilah 

Meunyo tapubuet teuma di gata 
Ka keuh jeut gata dhalem that leupah 
107. Meunyo Tuhan bri meularat gata 
Soe laen hana nyang ek jak peuglah 






Meunyo kon Tuhan nyang peuglah gata 
Meunan pih juga meu got sileupah 
Meunyo hai nyang got Neubri keu gata 
Han ek soe daya jikeumeung ubah 


Meunyo ka Neubri karonya Tuhan 
Soe nyang he'ut Tuhan Neubri le bagah 
Neubri keu hamba soe nyang Neukheundak 
Droeneuh nyang Po hak han ek soe bantah 


Droeuneuh keuh nyang that Maha Peungampon 
Meunan pih Tuhan Maha Pemurah 
Takheun bak insan ka troh bak gata 
Peue nyang sibeunar asai bak Allah 




Barangsoe nyang ka Neubri peutunyok 
Ka keuh Neutunyok keu jih jroh leupah 
Soe nyang ka sisat meularat keudroe 
Bek takheun lonnyoe teuma nyang salah 


Di lonnyoe cit kon keu waki gata 
Han ek lonjaga tapubuet salah 
Teuma taikot peue nyang geuwahi 
Bak gata Nabi peutroh peurintah 




Teuma tasaba hingga troh watee 
Neuhukom teuntee teuma le Allah 
Tuhan keuh sidroe seuneujroh hakim 
Hana nyang laen nyang ade leupah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Tuhan nyang teupue meukeusud ayat 
Sabab Hadharat hana Neupeugah 
Got that meuato ayat kitab nyoe 
Geupeutrang sinoe peue nyang geupeugah 


Asai bak Tuhan nyang bijaksana 
Allah Ta'ala ‘eleumee luah 
Mangat gata dura taseumah Tuhan 
Meunyo kon Tuhan bek roh taseumah 




Di Lon kcu gata dum lonpeuingat 
Lorn haba mangat Neuyue le Allah 
Talakee ampon lorn bak Po gata 
Tatoubat teuma nibak dum salah 


Toubat bak Tuhan nak Neubri nekmat 
Seunang taudep di bumoe Allah 
Taudep seunang hingga troh watee 
Nyang ka meuteuntee han jeut meuubah 


Soe nyang got budi Neubri karonya 
Nyang han tem teuma azeub that leupah 
Di Ion lontakot meunyo tapaleng 
Sabab han tatem azeub Neubalah 


Uroe kiamat that haro-hara 
Bandum na gata tawoe bak Allah 
Tuhanku sidroe Maha Kuasa 
Bandum peukara kuasa Allah 




Na roh tateupue jipaleng dada 
Bek leumah muka Neu-eu le Allah 
Jimeukeuleubong jilimbot ija 
Allah Ta'ala Neuteupue sudah 

Tuhan Neuteupue bandum rahsia 
Got lahe nyata peue nyang tapeugah 
Peue nyang lam dada bandum Neuteupue 
Hana Meusapeue nyang na meuilah 


•C) 


Dum nyang meulata nyang jak lam bumoe w ^ % ^ _ 

Raseuki jihnyoe ka na bak Allah 

Teumpat teutapjih pih ka Neutupat ’• 

Nyang jitroh meuhat Neuteupue sudah 


Bandum ka lheuh na di dalam kitab 
Sinan nyata that ‘eleumee Allah 
Tuhan nyang peujeut langet ngon bumoe 
Dalam nam uroe bandum ka sudah 

‘Arasy Neuh teuma sideh ateuh ie 
Mangat Neuuji soe nyang meutuah 
Soe nyang leubeh got buet jih disinoe 
Teuma na cit nyoe nyang laen ulah 




Meunyo tapeugah keubit dum gata 
Neubangket teuma dudoe le Allah 
Neubangket dudoe watee lheuh mate 
Teuma di kaphe laju jibantah 


Jikheun nyoe sihe leupah that nyata 
Teuma meunyo ka Kamoe peuleupah 
Kamoe peududoe keu jihnyan azeub 
Hana rijang that Kamoe bri balah 

Hingga padum trep Kamoe bri watee 
Yohnyan meuteuntee jikheun le bagah 
Pakon ka meuthon hana troh lagoe 
Nyan beu tateupue kon na meuilah 


Han cit glah di jih teuma bak azeub 
Ban nyang jipubuet teuntee geubalah 
Peue nyang uroejeh jiulok-ulok 
Jinoe jih geucok jeut keubeunalah 

Meunyo keu insan Kamoe bri rahmat 
Jirasa mangat seunang sileupah 
Lheuhnyan Kamoe cok rahmat nyan teuma 
Jeut putoh asa di jih le bagah 


Han jiingat le keu guna dilee 
10. Laen lorn lagee meunyo jih ka glah 
Meunyo jih ka glah nibak meularat 
Kamoe bri nekmat keu jih le bagah 


Jikheun le di Ion hana le bala 
Galak jih raya seunang sileupah 
Teukabo raya di jih watee nyan 
Meulengkan nyang han ureueng meutuah 


Ureueng nyang saba amai pih got that 
Ampon Hadharat keu gopnyan bagah 
Lorn pih ureueng nyan pahla raya that 
12. Di gata meuhat peutroh peurintah 


Sang-sang di gata ka picek dada 
Tatinggai teuma ladom peurintah 
Sabab dum jikheun pakon han teuma 
Gudang areuta Neubri le Allah 


Pakon han Neubri arta beu le that 
Got malaikat sajan jak bagah 
Got malaikat got pih areuta 
Keunan keu gata Neubri le Allah 


Teuma di gata meutapeuingat 
Bek jeut han mangat ateteuh susah 
Dumpeue cit Tuhan bak tapeujokdroe 
Jikheun barangpeue bek jeut keugundah 


Atawa jikheun tapeuna-peuna 
Atra nyang taba kon nibak Allah 
Takheun boh jinoe tacuba peugot 
Siploh boh surat bek le that leupah 


Tapeugot-peugot beu saban asoe 
Tahe barangsoe nyang ceudah-ceudah 
Nyang bukon Tuhan tahoi le gata 
Meunyo bit beunar lagee tapeugah 




* j M Ai ki i' 











HUD (11) 


JUZ 12 


1*3 




*)] 




14. Meunyo han jitem lagee takheunnyoe 
Beuna tateupue nyan tron bak Allah 
Tuhan Neuteupue bandum atranyan 
Cit hana Tuhan meulengkan Allah 


Boh teuma gata tatem iseulam 
15. Teuma soe hiram keuudep mewah 
Soe nyang meunapsu keuudep donya 
Seunang lagoina harek that leupah 


Kamoe bri beu sep buetjih di sinan 
Han sapeue kureueng dumpeue cit mudah 
Teuma awaknyan uroe akhirat 
Meuteumeung teumpat nuraka juah 


Luroh dum amai nyang ka jipubuet 
Hana meubacut pih na geukeubah 
Meunyo na nyang got abeh dum bateue 
Hana meusapeue pih na phaedah 


17. Teuma boh pakri ureueng sidroe treuk 
Nyang ka Neutunyok keu jih le Allah 
Saksi pih ka na nyang baca sinan 
Dilee nibaknyan pih ka geupeugah 






k: 


Lam kitab Musa jeut keu teuladan 
Ngon rahmat Tuhan sinan meulimpah 
Gopnyan meuiman bandum atranyan 
Ek saban ngon nyan ureueng nyang salah 


K 


Awak nyang kaphe lam kawan nyan dum 
Teumpat jih bandum nuraka hiwah 
Ka lheuh geujanji keu jih nuraka 
Bek na chok gata sagai meuilah 




Nyan keubeunaran sideh bak Tuhan 
Teutapi insan le that nyang salah 
Le manusia nyang han meuiman 
18. Soe leubeh lalem tacuba peugah 


■ 


Soe leubeh lalem nibak jih meuhat 
Nyang peuna sulet jikheun keu Allah 
Ukeu Po jih dum teuma jih geuba 
Saksi cit teuka dum geujak peugah 

Nyoekeuh jih nyang kheun sulet keu Tuhan 
Dum laknat Tuhan keu jih geuruah 
Tuhan Neulaknat ureueng nyang lalem 
19. Jijak han jitem bak jalan Allah 




Jitham jak keunoe jiyue ho laen 
Jalan nyang licen di jih jikeubah 
Jalan nyang ceukok di jih galak that 
Uroe akhirat pih jikheun salah 


Di jih jikaphe uroe akhirat 
Han ek roh meuhat jilawan Allah 
Han ek jiteuntang Tuhan di bumoe 
Tan wali jihnyoe meunyo kon Allah 




Azeub that keu jih meuganda-ganda 
Han ek jideunge peue nyang geupeugah 
Peue nyang ka nyata han deuh jikalon 
Awaknyan bandum rugoe sileupah 




Jipeurugoe droe kon ureueng laen 
Ka sisat bandum peue nyang jiseumah 
Peue nyang jipeuna hana meuho le 
Rugoe jih kon le hana peue peugah 




Hana peue tachok uroe akhirat 
Awaknyan meuhat rugoe that leupah 
Ureueng meuiman lorn geupubuet got 
Khuchu 1 ‘ibadat ta‘at keu Allah 




Nyankeuh ureueng nyan asoe churuga 
Keukai simasa sinan geukeubah 
Dua peureute miseu jih teuma 
Lagee sibuta hana meuubah 

Sibuta tuloe ngon nyang deuh kalon 
Deunge pih meunan ek saban ulah 
Nyang deuh keumalon ngon nyang deuh deunge 
Ek saban teuma tacuba peugah 


Peue han di gata jeut keu peuingat 
Miseu cit nyoe that hana meuubah 
Kamoe kirem Noh bak kawom gopnyan 
Geukheun treuk yohnyan lonba peurintah 

Haba peuingat lonba nyang nyata 
Keu bandum gata Neuyue le Allah 
Bek roh taseumah meulengkan Tuhan 
Laen nibaknyan bandum cit salah 

Allah keuh Tuhan nyang Maha Esa 
Lontakot gata roh dalam salah 
Lontakot azeub teuma peudeh that 
Uroe akhirat Tuhan Neubalah 


Uroenyan teuma that haro-hara 
Jiseuot teuma kaphe seurakah 
Awak nyang kaphe lam kawan gopnyan 
Jikheun peue rohnyan keunoe tapeugah 


JJ All 'll 


Gata kon insan cit lagee kamoe 
Bek tapeureunoe kamoe ka ceudah 
Kamoe eu ureueng nyang ikot gata 
Rakyat jeulata nyang khek that leupah 


Awak nyang bangai lam kawan kamoe 
Nyan rijang jinoe pateh peurintah 
Gata tan leubeh roh nibak kamoe 
Keupeue atranyoe dum tajak peugah 


Bak kamoe kira gata sulet that 
Geuseuot ligat le Noh meutuah 
Wahe kawomlon pakri tapike 
Meunyo na dali Neubri le Allah 




Tanda nyang nyata nibak Tuhanlon 
Rahmat lorn keu Ion Neubri le Allah 
Teuma ka padok bak mata gata 
Peue ek lonpaksa teuma lonpeugah 


Di gata bandum cit beunci teuh nyan 
Hai kawomlon tan lonlakee upah 
Kon na meunaptiu di Ion areuta 
Upah Ion ka na sideh bak Allah 




Teuma han lonlet ureueng meuiman 
Meuteumee gopnyan teuma ngon Allah 
Tapi lonkalon gata han meuphom 
Gata dum kawom ka roh lam salah 

Wahe kawomlon soe nyang tulonglon 
Meunyo ureueng nyan lonlet tan salah 
Soe nyang ek peuglah Ion nibak Tuhan 
Soe nyang ek lawan tacuba peugah 


Peue gata dum han jeut keu peuingat 
Ken lonkheun le that atralon keubah 
Gudang areuta Neubri le Tuhan 
Peue le that bak Ion hana lonpeugah 




‘Eleumee gaeb hana lonteupue 
Sabab atranyan ‘eleumee Allah 
Hana Ion peugah Ion malaikat 
Ureueng meularat pih tan lonpeugah 


Ureueng nyang hina bak mata gata 
Tan lonkheun hina Neubri le allah 
Han Neubri nyang got akan ureueng nyan 
‘Eleumee Tuhan han jeut lonpeugah 


Tuhan nyang teupue keu hai ureueng nyan 
Meunyo lonkheun nyan Ion lalem leupah 
Jikheun treuk hai Noh raya that dawa 
Kamoe ngon gata le that peue peugah 




Peue nyang tajanji jinoe peuteuka 
Meunyo bit beunar peue nyang tapeugah 
Geukheun meunyo ka kheundak bak Tuhan 
Han ek talawan kuasa Allah 


Tan guna gata lonbri nasehat 
Meu Neupeusisat gata le Allah 
Meunyo he'ut Tuhan peusisat gata 
Tuhan Po gata kuasa leupah 


Bak Tuhan teuma tawoe dum gata 
Boh peuna-peuna meunan jipeugah 
Takheun meunyo Ion nyang peuna-peuna 
Lon nyang meudacha teurimong salah 


Teuma Ion ka glah nibak buet gata 
Raya that dachateuh han ek peugah 
Teuma tron wahi ubak Nabi Noh 
Bek gata meh-moh keu kawom salah 

Han jimeuiman bandum keu gata 
Meulengkan nyang ka kheundak bak Allah 
Nyang ka meuiman nyankeuh ngon gata 
Nyang laen teuma bek gata susah 




Bek susah gata peue nyang jipubuet 
Jinoe peue nyang jeut tapeugot bagah 
Tapeugot kapai kamoe peureunoe 
Wahi bak kamoe gata peurintah 

Nyang bek talakee bak Ion silalem 
Bandum jih karam lam laot luah 
Teuma Nabi Noh neupeugot kapai 
Jijak kalon hai le awak salah 

‘Oh troh jih keunan jiulok-ulok 
Jikheun ho tajak nyan dum ka keumah 
Neukheun jinoe jeut taulok-ulok 
Teuma kamoe cok cit meutueng balah 


Kamoe peuulok teuma keu gata 
Tateupue teuma azeub that leupah 
Tateupue keu soe azeub that hina 
Keukai silama han le meuubah 




Hingga troh watee Kamoe bri balah 
Bak dapu raya beureutoh bagah 
Kamoe kheun taba meupasang-pasang 
Inong ngon agam mantong tapeuglah 




Ngon ahli gata pih bandum taba 
Meulengkan nyang ka teukeudi Allah 
Ureueng meuiman pih bandum taba 
Padum droe sahja nyang na got tuah 


Nyang laen bandum hana meuiman 
4 1 . Kheun Noh le yohnyan boh taek bagah 
Ngon Nama Allah tanyoe beurangkat 
‘Oh dudoe meuhat tapiyoh payah 


Keubit Tuhanlon Maha Pengampon 
Lorn pih Tuhanlon Maha Pemurah 
42. Kapai meulayeu deungon ureueng nyan 
Bakat geulombang sang gle Seulawah 


■X/ gy&hi'* '£<&© 



JUZ 12 


HUD (11) 



Nabi Noh meuhei aneuk agamneuh 
Neukalon jih deuh jioh meupisah 
Hai aneuk keunoe ek sajan kamoe 
Bek karam teuh nyoe ngon kaphe jadah 




Jikheun jeut Ion ek keudeh ateuh gle 
le nyoe han troh le bak pucok meugah 
Kheun Noh hana soe peusiblah gata 
Atranyoe bala Neubri le Allah 

Meulengkan ureueng nyang gaseh Tuhan 
Bakat troh keunan teuma meuruah 
Aneuk Noh teuma hana leumah le 
Karam ka meucre lam laot mirah 


Geukheun hai bumoe ka'uet ie keuhnyan 
Hai langet ujeun ka piyoh di kah 
le laot karhiet tophan pih abeh 
Kapai ka teueh ie ka dheu leupah 




Kapai ka santok bak buket judi 
Geukheun bak kaphe binasa sudah 
Kawom nyang lalem abeh binasa 
Teuma kheun sigra Noh Rasul Allah 


Jlii 


Tuhanku pakri aneuk agamlon 
Han jipateh Ion aneuk meutuah 
Ka troh janji Droeuneuh wahe Tuhan 
Droeuneuh keuh hakim ade sileupah 

46. Kheun Tuhan hai Noh jih darohaka 
Kon ahli gata amaijih salah 
Tan amai saleh aneuk gatanyan 
Bek talakee nyan hana phaedah 


Hana tateupue hai jih di gata 
Beu ingat gata bek jeut keu salah 
Bek roh jeut gata ureueng nyang jahe 
Nabi Noh kheun le a‘uzubillah 

Lonlakee lindong bak Droeneuh Tuhan 
Bek roh lontuan lakee nyang salah 
Bek roh lonlakee nyang han lonteupue 
Keubit beuragoe jahe sileupah 

Meu han Neuampon ngon Neugaseh Ion 
Meuhat jeut treuk Ion rugoe sileupah 
Geukheun treuk hai Noh jak le tron jinoe 
Saleum bak kamoe gata ka leupah 


Le that beureukat u ateuh gata 
Ngon umat gata nyang raya tuah 
Nyang tem jak sajan sapat ngon gata 
Nyang laen teuma karoh lam salah 


Dudoe na umat kamoe bri seunang 
Udep lam aman hana tom susah 
‘Oh lheuhnyan di jih azeub peudeh that 
Nyankeuh akibat meunyo ka salah 


49. Nyankeuh antara haba nyang gaeb 
Ka padumna trep dilee geupeugah 
Kamoe bri wahyu jinoe keu gata 
Mangat dum gata tateupue sudah 

Barokon gata hana tateupue 
Jinoe tateupue ka kamoe peugah 
Meunan cit teuma dum kawom gata 
Teuma tasaba beu raya leupah 


Akibat nyang got keu ureueng saba 
Nyang that takwa gopnyan keu Allah 
Ubak kawom ‘Ad Hud Kamoe kirem 
Chedara jihnyan nyang toe sileupah 




Geukheun hai kawom taseumah Tuhan 
Tan laen Tuhan meulengkan Allah 
Kon Tuhan gata tapeugot-peugot 
Bandum gata jeut tapubuet salah 




Hana lonlakee wahe kawonlon 
Bak gata keu Ion beu tabri upah 
Upahlon ka na bak nyang peujeut Ion 
Peue gata bandum hana nyang ccudah 


Peue gata hana nyang got pikiran 
52. Wahe kawomlon lakee bak Allah 
Talakee ampon bak Tuhan gata 
Toubat beu sigra bek le lam salah 

Mangat Neupeutron ujeun keu gata 
Han ek takira tunjai sileupah 
Lorn pih meutamah keu gata teuga 
Beu leubeh teuga nibak nyang sudah 




Teuma bek gata bandum tapaleng 
Tajak ho laen tapubuet salah 
Jikheun treuk hai Hud hana roe taba 
Dali nyang nyata nyang kon beurakah 




Kamoe han meutiek dum Tuhan kamoe 
Sabab naritnyoe nyang gata peugah 
Kamoe keu gata han meu meuiman 
Narit gatanyan cit ka trang salah 

Na Tuhan kamoe nyang rampot gata 
Jisandrong gata jiyue seumeugah 
Meuka jisandrong takheun barangpeue 
Narit ka rabue akai ka salah 


Geukheun treuk di Ion saksilon Tuhan 
Gata pih meunan nyang lonnyoe ka glah 
Han roh bak peue nyang takheun Tuhan 
Bandum nyan cit kon meulengkan Allah 

Jinoe gata dum tamita daya 
Jeut tausaha keu Ion tailah 
Bek le peutanggoh pubuet ateuh Ion 
Tawakai di Ion teuma bak Allah 




Tuhan Po di Ion deungon Po gata 
Bandum peukara lam jaroe Allah 
Dum nyang meulata lam jaroe Tuhan 
Bak ubon jihnyan Neumat han leupah 


Tuhanlon sabe bak jalan teupat 
Meu gata batat di Ion pih ka glah 
Meunyo tapaleng kalheuh lonpeutroh 
Nyang Neuyue peutroh bak Ion le Allah 




Teuma Tuhanlon Neugantoe gata 
Nyang laen teuka jeut keu khaliphah 
Peue nyang Neupeugot han ek tatulak 
Barangho tajak lam jaroe Allah 




Bandum peue nyang na Tuhan plihara 
Bandum Neujaga mangat bek salah 

58. ‘Oh troh peurintah bak kamoe teuka 
Nabi Hud sigra kamoe peuleupah 

Ureueng meuiman sajan seureuta 
Rahmat dum rata kamoe bri bagah 
Meupeuglah gopnyan bandum bak azeub 
Sabab cit azeub brat that sileupah 

59. Nyankeuh kawom ‘Ad jiingkar ayat 
Tuhan Hadharat ka Neubri balah 
Jidarohaka keu Rasul-rasul 

Di jih jikabui laen peurintah 

Peurintah ulee angkara murka 
Nyang bak jikira teuga that leupah 
Padahai jihnyan musoh nyang beuna 

60. Laknat lam donya keu jih geukeubah 

Dalam donya phon keu jihnyan laknat 
Uroe kiamat hana meuubah 
Beu tateupue ‘Ad kaphe keu Tuhan 
Binasa yohnyan si ‘Ad seurakah 

Binasa treuk ‘Ad kawom nabi Hud 

61. Bak kawom Tsamud jinoe talangkah 
Meukirem Saleh bak Tsamud keunan 
Chedara jihnyan teuma geupeugah 

Wahe kawomlon taseumah Tuhan 
Tan laen Tuhan meulengkan Allah 
Tuhan nyang peujeut gata bak bumoe 
Peumakmu nanggroe gata khaliphah 

Talakee ampon jinoe bak Tuhan 
Tatoubat rijang bek le buet salah 
Tuhanlon that toe teurimong du‘a 
Talakee teuma nyang mustajabah 

62. Jikheun hai Saleh di kamoe cit that 
Gata meuharap ureueng meutuah 
Meuharap gata keu ulee kamoe 

Yoh goh narit nyoe meunoe tapeugah 

Nyang kamoe seumah tajak tham kamoe 
Dilee di kamoe dumnyan meuseumah 
Pakri nyang han chok kamoe keu gata 
Narit nyang taba ragu that leupah 


Geukheun hai kawom pakri tapike 
Meunyo na dali Neubri le Allah 
Tanda nyang nyata nibak Tuhanlon 
Ralimat lorn keu Ion Neubri meulimpah 

Soe ek tulong Ion meunyo lontulak 
Bak gata lonjak Neuyue le Allah 
Meunyo Ion bantah meuhat Ion paloe 
Meulengkan rugoe nyang na tatamah 


Wahe kawomlon nyoe unta Tuhan 
Keu gata bandum tanda bak Allah 
Bak bumoe Tuhan bahle jimeuret 
Bek na buet jeuheut keu jih tailah 




Meu taelanya jih ngon buet jeuheut 
Keu gata azeub cit troh le bagah 
Jitop ngon leumbeng teuma untanyan 
Saleh kheun yohnyan gata dum salah 




Boh jeut takhem-khem jinoe di nanggroe 
‘Oh lheuh lhee uroe teuka musibah 
Nyan janji Tuhan bukon duseuta 

66. ‘Oh ban troh bala Saleh meupeuglah 




‘Oh ban troh bala Kamoe bri keunan 
Meupeungkleh yohnyan Saleh meutuah 
Ngon ureueng mukmin nyang sajan gopnyan 
Bandum ureueng nyan Kamoe peuleupah 


Kamoe bri rahmat bandum ureueng nyan 
Azeub uroenyan Kamoe peusiblah 
Keubit Po gata kuat ngon t’euga 
Maha Perkasa hana ban peugah 


67. Awak nyang lalem teuma teukeupak 
Ka geulanteu tak sinan dum reubah 
Dalam rumohjih bandum binasa 

68. Sang-sang han tom na keunan jisinggah 

Beuna tateupue Tsamud nyan kaphe 
Tuhan hana le di jih jipeugah 
Dum kawom Tsamud ka keuh binasa 
Ibrahim teuma jinoe takisah 




Utusan Kamoe troh bak Ibrahim 
Haba nyang yakin keunan geupeugah 
Geupeutroh saleum haba nyang mangat 
Ibrahim suot saleum le bagah 


Na siat geuduek geubot le hidang 
Eungkot sie panggang geubot le bagah 
Geueu dum jamee hana geumat sie 
Ate nyang leupie ka jeut geulisah 




Meunyuem teumakot ate Ibrahim 
Teuma ureueng nyan geukheun le bagah 
Bek ye teuh kamoe utusan Tuhan 
Neuyue jak keunan bak kawom salah 


Ubak kawom Luth kamoe Neukirem 
71. Judo Ibrahim ka teuhah babah 
Judo Ibrahim na geudong sinan 
Teuseunyum yohnyan geukalon ulah 


Teuma kamoe bri haba geumbira 
Lahe aneukda Ishak meutuah 
Aneuk Ishak teuma lorn Ya'kub 
72. Judo teukeujet geudeunge kisah 


Geukheun pat aneuk di Ion ka tuha 
Hana bahgia Neubri le Allah 
Lakoelon nyoe pih tuha lagee Ion 
Keubit nyoe di Ion ajeb that leupah 


Geukheun le jame pakon tahireun 
Urusan Tuhan nyan rahmat Allah 
Lorn ngon beureukat u ateuh gata 
Dum keluarga rasul nyang meugah 


Tuhan nyang patot teurimong pujoe 
Meugah hana soe Malta Pemurah 
Gadoh teumakot nibak Ibrahim 
Haba nyang yakin seunang sileupah 

Meuteuoh deungon utusan Tuhan 
Kawom Luth jinoe pakon that salah 
Teuma Ibrahim leumoh that ate 
Dalam weuh sabe toubat bak Allah 


Wahe Ibrahim bek le tateuoh 
Meunan keuh nyang jroh hukoman Allah 
Hukom Po gata ka putoh meunan 
Azeub keu jihnyan han jeut Neubantah 




Han ek soe tulak putosan Tuhan 
77. Bak Luth le yohnyan laju geulangkah 
Teuma Luth susah ‘oh troh ureueng nyan 
Takot jipadan jipubuet salah 

Geukheun uroenyoe that haro-hara 
Kawom geuh teuka keunan le bagah 
Meusenoh-seunoh jijak bak gopnyan 
Cit ka dilee kon jipubuet salah 

Teuma Luth geukheun wahe kawomlon 
Aneuk daralon dum ceudah-ccudah 
Bandum jih suci lonbri keu gata 
Teuma takwa gata keu Allah 


Bek tapeu'ayeb Ion bak jameilon 
Peue hana kawom gata nyang ceudah 
Peue hana gata nyang got pikiran 
79. Kheun treuk awaknyan tateupue sudah 




Tateupue kamoe hana meuhawa 
Keu aneuk dara gata nyang ceudah 
Gata tateupue nyang kamoe hajat 
Adak Ion kuat suot Luth bagah 




Atawa lonjak bak kawom teuga 
Kheun jamei teuma meunoe geupeugah 
Kamoe utusan nibak Po gata 
Han troh bak gata jipubuet salah 




Tatubiet malam ngon rakan gata 
Keudeh u lua bandum talangkah 
Bek na meusidroe tinggai tamaba 
Peureumoh gata teuma jih salah 

Di jih binasa lagee awaknyan 
Sabab di jihnyan jitem meulangkah 
Bak watee suboh janji troh bala 
Kon karap teuka leupah that bagah 


‘Oh ban troh bala kamoe bri keunan 
Meubalek yohnyan bumoe meuruah 
Nyang siblah rot yup meuboh u ateuh 
Hana soe ceubeuh meusidroe leupah 




Ngon ujeun batee Kamoe rhom keunan 
Mate meutimphan bandum jih sudah 
Bandum bateenyan cit ka meutanda 
Nibak Po gata nyang Maha Murah 




Awak nyang lalem keunong bateenyan 
Meuseumpom sinan hana peue peugah 
U Madyan teuma meukirem Syu'ib 
Chedara jih bit kon ureueng siblah 




Geukheun hai kawom taseumah Tuhan 
Tan laen Tuhan meulengkan Allah 
Tuhan Po gata taseumah rijang 
Sukat ngon timang bek tapeusalah 


Lon kalon gata na keubajikan 
Lon takot tuan azeub bak Allah 
Uroe kiamat haro-hara that 
Lon takot meuhat azeub that leupah 




Wahe kawonlon beugot tasukat 
Tatimang meuhat beu ade leupah 
Bek tapeureugoe dum ureueng laen 
Sukat deungon ceng ka tapeusalah 


Bek tapubuet brok di dalam bumoe 
Rusak jeut sagoe tapeugot ilah 
Peue-peue nyang tinggai nyan got keu gata 
Meunyo na gata iman keu Allah 




Di Ion keu gata kon ureueng jaga 
Jisuot sigra kawom seurakah 
Hai Syu'ib peue keuh seumbahyang gata 
Nyang yue bak gata beu kamoe keubah 

Peue nyang geuseumah le du-du gata 
Bek le nyan jinoe nyang kamoe seumah 
Atawa tatham dum atra kamoe 
Bek ban heut kamoe meupeugot ulah 




Keubit nyoe gata ureueng got ate 
Carong that pike utoh sileupah 
Geukheun hai kawom pakri tapike 
Meunyo na dali Neubri le Allah 




Tuhanlon Neubri raseuki keu Ion 
Ek patot di Ion tulak peurintah 
Ken napsu di Ion bek sa ngon gata 
Nyang Ion tham gata Ion pubuet bagah 


Kon meukeusud Ion meulengkan keu got 
Ube ek Ion that napsu bek salah 
Teuma Ion harap taufik bak Tuhan 
Tawakai di Ion keudeh bak Allah 


Di Ion cit lonwoe teuma bak Tuhan 
•s 89. Wahe kawonlon bek jeut keu salah 
Bek sabab dawa gata deungon Ion 
Keu gata bandum keunong musibah 




Lagee nyang keunong ubak kawom Noh 
Kawom Hud Saleh bandum jih salah 
Kawom Luth pih han jioh ngon gata 
90. Talakee sigra ampon bak Allah 




Talakee ampon bak Tuhan gata 
Toubat beu sigra bek le buet salah 
Keubit Tuhan Ion Pemurah that-that 
Geumaseh pih that hana ban peugah 


Jikheun hai Syu'ib di kamoe bandum 
Le hana meuphom peue nyang tapeugah 
Kamoe eu gata lam kawan kamoe 
Leumoh that lagoe kon ureueng meugah 




Adak kon rame famili gata 
Meurajam gata hana soe teugah 
Han jeut keu susah kamoe ngon gata 
92. Syu‘ib kheun sigra teuma geupeugah 

Wahe kawomlon peue famili Ion 
Leubeh tajunjong jih nibak Allah 
Tapeujeut Tuhan di likot gata 
Allah Ta'ala Neuteupue sudah 

Po Ion Neuteupue peue nyang tapubuet 
93. Boh jak le pubuet peue nyang tailah 
Tapubuet laju nyang ek di gata 
Di Ion pih teuma Ion pubuet bagah 




Akan tateupue keu soe troh azeub 
Nyang ayeb jih that hana ban peugah 
Lom pih teteupue soe nyang meusulet 
Tapreh hana trep meuri nyang salah 


Di Ion pih lonpreh saban ngon gata 
‘Oh ban troh teuka teuma musibah 
‘Oh teuka bala sideh bak Kamoe 
Syu‘ib le jinoe kamoe peusiblah 




Ngon ureueng mukmin nyang sajan gopnyan 
Rahmat le keunan nyang Kamoe ruah 
Awak nyang lalem ka geulanteu tak 
Han jiteumee jak bandum ka reubah 


Dal am rumohjih sinan meuseumpom 
95 . Sang-sang hana tom keunan jilangkah 
Awak Madyan bandum binasa 
Saban cit juga Tsamud seurakah 




Teuma ka Kamoe kirem lom Musa 
Ayat geujakba Kamoe peurintah 
Mu'jizat nyata lom geuba sajan 
Ubak Peureu'un kaphe seurakah 

Ubak Peura'un deungon kawomjih 
Jiikot dum jih dalam buet salah 
Kon ureueng beutoi cit Peura'un nyan 
Jiba kawomnyan lam apui mirah 


Uroe kiamat kawomjih jiba 
Dalam nuraka azeub that leupah 
Sijeuheut teumpat tanyoe jak keunan 
Nyankeuh teumpat nyan nuraka juah 

99. Sinoekon di jih meuteumeung laknat 
Uroe kiamat hana peue peugah 

Nyan keuh beuneulueng nyang leupah jeuheut 

100. Haba nyan meuhat nyang Kamoe kisah 

Bak gata Kamoe kisah haba nyan 
Ladom nanggroe nyoe mantong na beukah 
Teuma nyang ladom ka abeh reulee 
Meuencit tan le ka abeh sudah 


Teuma kon Kamoe elanya jih nyoe 
Lalem jih keudroe jipubuet salah 
Hana guna le tuhan-tuhan jih 
Nyang jikheun le jih nyang bukon Allah 




Tan na meubacut pih na meuguna 
Meu ka troh bala abeh dum bicah 
Nyang na meutamah keu jih binasa 
102. Meunan Po gata ‘oh Neutueng balah 

Sabab jih lalem nangggroe jih abeh 
Azeub that peudeh hana ban peugah 
103. Atranyan bandum cit jeut keu tanda 
Keu manusia takwa keu Allah 

Keu soe nyang takot azeub akhirat 
Teumakot jih that jipubuet salah 
Uroe meusapat dum manusia 
Jikalon rata hana meuilah 


104. Atranyan teuma Kamoe peutanggoh 
Hana trep cit troh keunan jilangkah 
Ajai jih cit troh hana meutrep le 

105. Yoh nyan han jeut le sapeue tapeugah 






Han jeut tamarit sapeue uroe nyan 
Meu goh lorn izin Neubri le Allah 
Na nyang ceulaka na nyang bahgia 
Ban nyang usaha masa nyang sudah 


106. Soe nyang ceulaka asoe nuraka 
Naphah su raya hana ban peugah 
Naphah meugro-gro jiteubiet tamong 

107. Keukai jih sinan hana Neu ubah 

Seulama mantong langet ngon bumoe 
Meulengkan cit nyoe na kheundak Allah 
Meulengkan kheundak nibak Po gata 
Ban nyang Neukada han ek soe ubah 




Ban nyang h‘eut Tuhan Neupubuet sigra 

108. Teuma bahgia soe nyang meutuah 
Nyang meubahgia asoe churuga 
Keukai simasa sinan geukeubah 




Seulama mantong langet ngon bumoe 
Meulengkan cit nyoe ka kheundak Allah 
Kheundak Po gata karonya Neubri 
Han tom beurhenti sabe Neuruah 


109. Teuma bek gata cheok deungon ragu 
Nyang jipeulaku le awak salah 
Peue nyang jiseumah dum le awaknyan 
Lagee du jihnyan dilee dum seumah 




Di Kamoe teuma meupeusep keu jih 
Bandum bulueng jih ka Kamoe keubah 
Hana meubacut Kamoe peukureueng 
Cukop that bulueng hana meuilah 


110. Teuma Kamoe bri kitab keu Musa 
Han jipeucaya jipeugot ulah 
Hana sapeue kheun bandum awaknyan 
Adak kon Tuhan ka Neubri jatah 


Adak kon kana putusan Tuhan 
Meuhat awaknyan ka abeh sudah 
Teuma awaknyan cit ragu sabe 
Chok dalam ate nyang tan phaedah 




Bandum jib teuma le Tuhan gata 
Neupeusep rata bandum Neubalah 
Peue nyang jipubuet cit that Neumaklum 
Balasan bandum cit ka Neukeubah 


112. Teuma beuteugoh tadong di gata 
Lagee bak gata Neuyue le Allah 
Lom pih bandum nyang toubat ngon gata 
Bek darohaka tapubuet salah 






Peue nyang tapubuet Tuhan Neukalon 

113. Bek tacok keu ngon si lalem jadah 
Bek sagai ceundrong keu jih di gata 
Bek jeut roh gata lam apui mirah 

Meunyo gata roh dalam nuraka 
Waliteuh hana meunyo kon Allah 
Teuma gata dum hana soe tulong 

114. Teuma seumbahyang bek roh takeubah 

Beungoh ngon supot pubuet seumbahyang 
Meunan pih malam tapubuet bagah 
Amaiteuh nyang jroh jisampoh nyang brok 
Taingat seuntok bek na meusalah 

Jeut keu peuingat keu soe tern ingat 

115. Tasaba meuhat teuma bek susah 
Ureueng pubuet got han sia-sia 
Cit le that pahla Neubri le Allah 

1 16. Pakon han dilee na ureueng nyang got 
Lam abad-abad masa nyang sudah 
Nyang geutem larang buet kerusakan 
Lam bumoe Tuhan jipubuet salah 

Meulengkan nyang na padum droe ureueng 
Nyang jeut tabileung Kamoe peuleupah 
Meupeuglah gopnyan nibak awaknyan 
Tinggai treuk jihnyan di dalam salah 

Jielanya droe jipubuet jeuheut 
Seunang lam nikmat udepjih mewah 

1 17. Hana roe teuma di Tuhan gata 
Meupeubinasa naggroe tan salah 

Han Neuelanya dum asoe nanggroe 
Meunyo buet jihnyoe sabe jroh leupah 

118. Meunyo Neukheundak uleh Po gata 
Dum manusia hana meupisah 

Neupeujeut bandum jeut saboh umat 
Teuma jih meuhat meubicah-bicah 

119. Meulengkan ureueng nyang gaseh Tuhan 
Neupeujeut gopnyan ureueng meutuah 

Teuma cit ka sep putusan Tuhan 
Fo gata Neukheun han jeut meuubah 
Asoe nuraka jen deungon insan 
Lon pasoe keunan bandum nyang salah 

Bandum meukisah jinoe bak gata 
Rasul dum jakba dilee peurintah 
Meunapsu Kamoe peuteunang gata 
Bek na tarasa ateteuh susah 

Nyoe nyang gata ba haba beuna that 
Lom ngon nasehat nyang jroh sileupah 
Peuingat keu soe nyang tem meuiman 
Nyang han meuiman takheun boh di kah 




Ube ek di kah laju kapubuet 
Kamoe meupubuet cit saban ngon kah 
122. Di kah dum kapreh kamoe pih meupreh 
Soe-soe nyang jadeh beuna ngon salah 




123. Peue-peue nyang gaeb sideh di langet 
Bandumnyan meuhat cit milek Allah 
Meunan pih dumpeue nyang na di bumoe 
Urusan meuwoe keudeh bak Allah 




Teuma taseumahngen tapeujok droe 
Bak Tuhan sidroe bek na meuubah 
Hana tom lalee Neuh Tuhan gata 
Peue takeureuja bandum Neubalah 

Ngon Nama Allah Ion Puphon surat 
Tuhan hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1. AlifLamRa 




Tuhan nyang teupue meukeusud ay at 
Sabab hadharat hana Neupeugah 
Nyankeuh dum ayat di dalam kitab 
Nyata ngon trang that hana peue peugah 


Kamoe peutron nyan lam bahsa Arab 
Mangat teuingat tapham beu ceudah 
Kamoe meupeugah haba bak gata 
Mangat tabaca sineujroh kisah 






Ka kamoe wahi Qur’an bak gata 
Dilee nyang ka-ka hana geupeugah 
Gohlom tateupue dilee di gata 
Yusuf berkata geukheun bak ayah 


Wahe ayahlon siblah boh bintang 
Lonkalon dum sang jitron u bawah 
Lorn mata uroe ngon buleun sajan 
Jisujud simban bak Ion meureundah 

Geukheun hai aneuk nyan leumpoe gata 
Ubak chedarateuh bek tapeugah 
Takot jibenci aneuk keu gata 
Jipeugot daya jiminta ilah 


Keubit cit chetan keu manusia 
Musoh pusaka nyata that leupah 
Meunan pih Tuhan Neupileh gata 
Jeut teuma taba peue nyang peurintah 




Lom pih keu gata Tuhan peureunoe 
Had ta’bi leumpoe bandum tapeugah 
Lom Neubri nikmat u ateuh gata 
Ngon keuluarga Ya’qob meutuah 

Lagee ka Neubri keu dunek gata 
Dilee bandua masa nyang sudah 
Ibrahim Ishak ureueng nyan dua 
Aneuk ngon bapa ureueng meutuah 

Bandum Neuteupue nyan di Po gata 
Ngon bijaksana Neuh han ban peugah 
7. Keubit bak Yusuf deungon chedara 
Geuh sinan tanda nyang got that leupah 


Keu ureueng tanyong cit jeut keu tanda 
8. Watee chedarageuh musyawarah 
Chedara Yusuf jiduek meupakat 
Ayah ka sisat akai ka salah 

ii© 

Leubeh Neugaseh keu Yusuf sidroe 
Dua ngon adoe geunaseh ayah 
Padahai tanyoe ken ureueng geusuen 
Meunan dum aduen meupeugah-peugah 


9. Tapoh beumate Yusuf nyan sidroe 
Got pih tapeubloe laen daerah 
Taboh ho laen jih barangkaho 
Beu bek neutuho teuma le ayah 


Di likot jihnyan teuma ‘oh dudoe 
Jeut dum gatanyoe geunaseh ayah 
10. Teuma kheun sidroe lam kawan jihnyan 
Bek tapoh jihnyan hana got ulah 

13, Zjji jy 13© 

•jtl i 

Talhom jih keudeh dalam punggong mon 
Kadang troh keunan ureueng ziarah 
Jeut jicok jihnyan jiba u darat 
Meunyoe ka pakat tapubuet bagah 


1 1 . Kheun treuk awaknyan hai ayah kamoe 
Pakon dum kamoe sang-sang neukeubah 
Yusuf han neuyue jak sajan kamoe 
Padahai kamoe kon jeut meupeugah 


Peue nyang peureulee jeut meupeureunoe 
12. Bah sajan kamoe singoh jilangkah 
Bak maen-maen meuseunang ngon jih 
Kamoe jaga jih beugot that leupah 

13. Kheun Ya‘qob di Ion susah Ion keu jih 
Meunyoe taba jih takot musibah 
Aleh jipajoh jihnyan le rimueng 
Di gata taplueng tuwo tapeugah 




14. Jikheun meunyo jih jikap le rimueng 
Pane kamoe plueng kamoe le leupah 
Rugoe that kamoe meunyo kamoe plueng > 
Han jeut keu ureueng kamoe dum salah 


‘Oh ban ka jijak Yusuf pih jiba 
Meupakat cit ka lam mon jikeubah 
Teuma jilhom le dalam punggong mon 
Sare troh keunan wahi bak Allah 




Kamoe bri wahi bak Yusuf yohnyan 
Bandum buet jihnyan dudoe tapeugah 
Bak watee gata han jituri le 

16. Teuma jirile bandum bak ayah 




‘Oh troh u rumoh bak watee ‘isya 
Tadeungo subra jimoe dum joh-jah 

17. Sira ngon jikheun hai ayah kamoe 
Di sideh bunoe kamoe meupisah 




Kamoe meulet-let teuwo keu adoe 
Ngon barang kamoe bak jih meukeubah 
Ka keuh bit jikap jihnyan le rimueng 
Teuma jibaplueng han meuho arah 


Han roe neupateh dum narit kamoe 
Beuthat di kamoe beutoi meupeugah 

18. Watee nyan teuma jipuwoe bajee 
‘Oh lheuh bak bajee jilabo darah 




Ya'qob kheun gata dum ka jidaya 
Han a tarasa buet teuh dum salah 
Di Ion tan laen nyang got lonsaba 
Bandum buet gata pulang bak Allah 




Tuhankeuh sagai nyang ek Neutulong 
Uram ngon ujong beuna ngon salah 

19. Teuma troh keunan ureueng musaphir 
Geuyue cok ie le keunan beubagah 

‘Oh jilhom tima jikheun le yohnyan 
Nyoe aneuk agam aleh soe keubah 
Hana jipeugah jisom bak rakan 
Teuma di Tuhan Neuteupue sudah 


Peue nyang jipubuet Tuhan Neuteupue 

20. Teuma jipeubloe deungon yum murah 
Padum direuham sagai yum jibri 
Sabab jipike aneuk gop keubah 


Teuntee kureueng yum adak na soe bloe 

21. Di Meuse jinoe ureueng bloe bagah 

Ubak peureumoh geukheun lheuh geubloe 
Beu got tasiboe aneuk meutuah 


Aneuk agamnyoe tahiroe beu got 
Tatueng munapha'at raya phaedah 
Tatueng jih keu aneuk le gatanyoe 
Sinan keuh jinoe Yusuf meukeubah 


Kamoe bri teumpat Yusuf di bumoe 
Keumeung peureunoe ‘eleumee Allah 
Mangat jiteupue dum ta'bi leumpoe 
Kamoe peureunoe sinan meupeugah 


Tuhan kuasa peue nyang Neupeugot 
Insan dum meuhat nyang le that ulah 
Le manusia hana jiteupue 

22. Yusuf pih ka toe umu rap leupah 


‘Oh ka troh umu Yusuf samlakoe 
Kamoe bri jinoe hikmah nyang luah 
Dumna ‘eleumee Kamoe peureunoe 
Soe nyang got budi meunan meubalah 


23. Di ureueng inong bak Yusuf tinggai 
Sidroe jih sagai rumoh pih luah 
Jipadan Yusuf jitop dum pinto 
Jikheun hai linto keunoe talangkah 


Kheun Yusuf di Ion lakee bak Tuhan 
Bek roh ngon tuan Ion pubuet salah 
Dumnoe tuanlon got that buet keu Ion 
Han mungken di Ion lalem lonbalah 

Hana bahgia ureueng nyang lalem 

24. Teuma jipeukhem le inong ceudah 
Yusuf ngon inong ka teupeh ate 
Karap jadeh le dalam buet salah 




Adak kon Tuhan peuleumah tanda 
Meunankeuh cara Kamoe peusiblah 
Bek roh buet jeuheut deungon buet dacha 
Yusuf nyan hamba Kamoe nyang ikheulah 


25. Yusuf plueng jilet troh ubak pinto 
Meureumpok linto pinto ka teuhah 
Bajee ka beukah nibak rueng Yusuf 
Jitarek meupruk beunoe jireupah 


Jikheun bak lakoe aneuk ceulaka 
Peureumoh gata jikeumeung reupah 
Meukon tapeulop jih lam penjara 
Get jih tasiksa beupeudeh leupah 


Meunoe keuh bala buet darohaka 

26. Teuma kheun sigra Yusuf meutuah 

Di Ion han lontem gopnyan nyang padan 
Saksi kheun yohnyan taeu soe salah 


Saksi famili inong peurumoh 
Takalon beu jroh bajee pat beukah 
Meubeukah di keu si inong beuna 
Nyang again teuma sulet that leupah 


oSiij Xi!' 


27. Meubeukah bak rueng si inong salah 
Nyang agam keubit beunar peuneugah 

28. ‘Oh geueu bajee ka beukah di rueng 
Geukheun hai inong gata nyang salah 


Gata hai inong raya that daya 

29. Hai Yusuf gata jinoe top babah 
Talakee ampon gata hai inong 
Buet hana keunong raya that-salah 


30. Kheun awak inong dum dalam kota 
Inong panglima sang laen ulah 
Aneuk muda nyang na di rumoh jih 
Jipadan ngon jih jipubuet salah 

Got that jicinta keu aneuk muda 
Gadoh bicara ka keunong geutah 
Sang-sang ka sisat inong panglima 
Keubit that nyata jipubuet ulah 


‘Oh ban jideungo narit awaknyan 
Jimeuhoi yohnyan jilakee langkah 
Ka jiseudia dum ngon boh kayee 
Jimeutop malee jipeugot ilah 




Jijok ngon sikin dum saboh sapo 
Tujuan meuho hana jipeugah 
Jikheun bak Yusuf jak teubiet siat 
Tajak horomat jame troh langkah 




Ban jieu Yusuf tahe dum keudroe 
Jisie dum jaroe abeh meudarah 
Jikheun le bandum kuasa Tuhan 
Nyoe sang kon insan makheuluk Allah 


Nyoe kon soe laen cit malaikat 
Nyang mulia that keunoe troh langkah 

32. Inong panglima teuma kheun meunoe 
Takheun keu kamoe dum tapeusalah 




Bit lonpadan jih beu jitem ngon Ion 
Tapi di jih han jitem buet salah 
Meunyo han jitem lagee lonpadan 
Dalam tutopan keudeh lonkeubah 




Bah jih lam kawan ureueng nyang hina 

33. Yusuf meudu'a wahe ya Allah 
Neubri Ion beu roh dalam tutopan 
Bek le Ion sajan ngon inong ceudah 




Bek jimaba Ion bak buet hana got 
Meuroh Ion seutot ceulaka sudah 
Meuhan Neupeuweh Ion bak awaknyan 
Takot roh keunan Ion bak buet salah 


Leupah that jahe Ion meu roh meunan 

34. Teuma le Tuhan ka mustajabah 
Tuhan teurimong nyang Yusuf lakee 
Mangat bek malee Yusuf meutuah 

Han ek jidaya Yusuf samlakoe 
Tuhanku sidroe Neudengo sudah 
Lorn pih di Tuhan bandum Neuteupue 
35. Teuma jimeuproe Yusuf jikeubah 




Jikeubah Yusuf dalam penjara 
Jikalon tanda dum le sileupah 
Hingga troh watee bak saboh masa 
36. Dua peumuda keunan jikeubah 

Sigo ngon Yusuf tamong penjara 
Nyang sidroe teuma meunoe jipeugah 
Lon peugot arak sang-sang lam lumpoe 
Teuma nyang sidroe laen jipeugah 


Sang-sang Ion suon ruti lam tabak 
Cicem dum jijak keunan jireupah 
Ateuh uleelon jipajoh ruti 
Peue dih nyan ta'bi tacuba peugah 


Kamoe eu gata ureueng got pike 
37. Yusuf suot le hana peue salah 
Yoh goh makanan teuka keu gata 
Raseuki gata keunoe jikeubah 




Dang -dang troh jiba makanan keunoe 
Ta'bi lam leumpoe ka lheuh lonpeugah 
Atranyan di Ion Tuhan peureunoe 
Agama dumnyoe di Ion lonkeubah 


Kawom nyoe hana iman keu Tuhan 
Akhirat meunan hana jiindah 
Bandum jikaphe akan akhirat 
38. Di Ion lonikot agama Allah 




Neklon Ibrahim di Ion lonikot 
Ishak ngon Ya'qob nyang rasul Allah 
Hana di kamoe meupeucharikat 
Akan Hadharat deungon nyang salah 


Karonya Tuhan keu kamoe dumna 
Keu manusia pih dum Neukeubah 
Teuma le taeu dum manusia 
Hana jikira chuko keu Allah 

39. Wahe rakanlon lam glap bandua 
Soe got takira Tuhan tapeugah 
Peue Tuhan nyang le dum macam rupa 
Atawa nyang sa cit sidroe Allah 




Tuhan cit sidroe Maha Perkasa 

40. Laen dum nyata Tuhan nyang salali 
Peue nyang taseumah nyan taboh nama 
Tapeuna-peuna nyang bukon Allah 


Meunan pih dilee dum du-du gata 
Dalinyan hana tron nibak Allah 
Putusan hukom cit milek Tuhan 
Neuyue nyang laen bek roh taseumah 

Meulengkan Allah nyang Po agama 
Nyankeuh agama nyang beutoe leupah 
Insan dum nyang le hana jiteupue 
Ka keuh roh meugeu ubak nyang salah 


4 1 . Wahe rakanlon lam glap bandua 
Nyang sidroe gata tateubiet bagah 
Taidang arak keu tuan gata 
Lagee biasa masa nyang sudah 


Teuma sidroe treuk di jih geusula 
Uleejih teuma cicem meureupah 
Uleejih teuma jicoh le cicem 
Meunankeuh lazem ta‘bi lonpeugah 


Meunan putusan nyang gata tanyong 
Lon jaweueb keunong ka abeh sudah 
42. Geukheun bak rakan nyang keumeung teubiet 
Nyang geusangka bit jihnyan ek leupah 


Tapeugah hai Ion ubak po gata 
Teuma jidaya le chetan jadah 
Jijak peutuwo ubak rakannyan 
Hingga di jih han naroh jipeugah 


I 


Tinggai treuk Yusuf sinan dalam glap 
Padum thon teutap sinan jikeubah 
43. Kheun raja teuma di Ion lonleumpoe 
Leumo meuasoe teumbon sileupah 

Tujoh boh leumo teumbon meurugoh 
Bandum jipajoh le leumo patah 
Tujoh boh leumo nyang pijuet-pijuet 
Abeh jiseukuet leumo be gajah 


Lorn tujoh boh mu gandom nyang ijo 
Tujoh mu nyang tho teuma meureupah 
Wahe dum gata ureueng nyang ahli 
Tapeugah ta‘bi leumpoe Ion bagah 


Meu jeut tapeugah peue ta'bi leumpoe 

44. Jikheun le kamoe han jeut meupeuglah 
Hana meu ta'bi nyang raja leumpoe 
Nyan jen peuwawoe tingat that leupah 




45. Agam nyang teubiet dalam penjara 
Teuingat sigra masa nyang sudah 
Jikheun di Ion jeut lonpeugah ta'bi 
Izin Ion tabri siat lonlangkah 


Tajak intat Ion dalam penjara 

46. Yusuf chedara deungo Ion peugah 
Gata beuna that tapeugah ta'bi 
Nyan laen lagi tatulong peugah 




Tujoh boh leumo teumbon meureugoh 
Bandum jipajoh le leumo patah 
Tujoh boh leumo nyang pijuet-pijuet 
Abeh jiseukuet leumo be gajah 


Lorn tujoh boh mu gandom nyang ijo 
Tujoh mu nyang tho teuma meureupah 
Tapeugah keu Ion ta'bi atranyoe 
Mangat lonjak woe keudeh lonpeugah 




Mangat jiteupue le manusia 

47. Teuma kheun sigra Yusuf meutuah 
Tujoh thon sabe tameugoe tanggoh 
Watee keumeukoh bijeh takcubah 




Meusep tapajoh mantong tapuwoe 
Laen siparo beu tapeusiblah 

48. Lheuhnyan tujoh thon teuka khueng that -that 
Jipajoh meuhat peue nyang takeubah 

Nyang na takeubah teuma sigitu 
49. Ngon nyan tabantu ureueng deuk leupah 
Ureueng prah anggor pih dalam thonnyan 
Teuma jak keunan minta naphakah 




50. Kheun raja taba agamnyan keunoe 
‘Oh troh rasulnyoe Yusuf kheun bagah 
Tajak woe bak po tatanyong jinoe 
Inong sie jaroe pakriban sudah 


Teuma Tuhanlon cit ka Neuteupue 
Meukeusud dumnyoe inong meutuah 
Kheun raja teuma hai gata inong 
Yusuf peue keunong dilee jih salah 




Tapadan Yusuf dilee pakriban 
Kheun inong yohnyan hana meusalah 
Ya Allah hana nyang kamoe teupue 
Nyang jeut keu paloe Yusuf meutuah 




Inong panglima seuot le yohnyan 
Jinoe baro trang beuna ngon salah 
Lon keuh nyang padan Yusuf samlakoe 
Keubit jih sidroe beuna that leupah 


52. Peue roe atranyoe mangat geuteupue 
Hana roe lonnyoe roh lam buet salah 
Tan Ion khianat di likot gopnyan 
Khianat cit han Neubri le Allah 


o 


Han Neupeutunyok soe nyang khianat 
53. Teuma Ion meuhat kon hana salah 
Kon Ion peugah droelon sabe beunar 
Buet napsu teuma sabe meuilah 

Sabe lam jiyue buet keujahatan 
Meulengkan Tuhan geumaseh leupah 
Soe nyang Neugaseh jihnyan le Tuhan 
Neubri ureueng nyan hana le salah 

Keubit Tuhanlon Maha Pengampon 
Lagi pih Po Ion Maha Pemurah 

54. Kheun raja taba agam nyan keunoe 
Meukeusud lonnyoe lontueng phaedah 

Jeut keu ngon lonnyoe bak mat keurajeun 
Troh Yusuf geukheun aneuk meutuah 
Uroe nyoe gata tinggai sajan Ion 
Beu jeut keu ngon Ion duek musyawarah 


55. Kheun Yusuf Neubri Ion nyang mat gudang 
Perbendahraan bak bumoe Allah 

Jeut Ion plihara lontu‘oh cara 

56. Sinan keuh teuma Yusuf meukeubah 




Ka Kamoe keubah Yusuf di bumoe 
Jipubuet sinoe han le meuteugah 
Jijak ho nyang h‘eut bebas di sinoe 
Ngon rahmat Kamoe keu jih meulimpah 


Soe nyang h‘eut Kamoe Kamoe bri rahmat 
Ureueng pubuet got Kamoe bri upah 
Han sia-sia ureueng pubuet got 

57. Pahla akhirat teuma jroh leupah 


Keu ureueng bandum nyang na meuiman 
Lagi ureueng nyan takwa keu Allah 

58. Chedara Yusuf teuma troh keunan 
Gata meu yohnyan u dalam leupah 




Yusuf geuturi ureueng nyan bandum 
Teuma di aduen ka that meuubah 
Hana meubacut pih na geuturi 

59. Geubot khanduri teuma le bagah 




Jamee nyan bandum geupeumulia 
Yusuf kheun teuma narit sipatah 
‘Oh tajak keunoe teuma beu taba 
Chedara gata nyang saboh ayah 


Takalon di Ion cukop lonsukat 
Lonbri ngon teumpat nyang got that leupah 

60. Meunyo han taba adekteuh keunoe 
Han le di kamoe meubri hadiah 



YUSUF (12) 


JUZ (13 



Han peue tajak le keunoe bak kamoe 
61. Seuot ureueng nyoe jeut kamoe peugah 
Jeut kamoe lakee ubak ayahjih 
Lheuh nyan meuba jih keunoe meulangkah 

62. Yusuf kheun teuma bak bujang gopnyan 
Barang ureueng nyan bek le taruah 
Tapulang bandum taboh lam umpang 
Mangat geuriwang keunoe lorn bagah 

‘Oh troh u gampong teuntee geukalon 
63. Teuma ureueng nyan geuwoe bak ayah 
Hai ayah kamoe geukheun le ligat 
Han geubri sukat sideh geupeugah 




Geuyue ba keudeh nyan adek kamoe 
Meuhan bek keunoe le tameulangkah 
Adek kamoe nyan jeut kamoe jaga 
64. Ya'qob kheun sigra bek nyan tapeugah 

Ka lonbri saboh adekteuh dilee 
Jinoe meu'euntee han meupat arah 
Nyang lonbri dilee jinoe pih saban 
Meukon bak Tuhan nyang Maha Murah 


Tuhan keuh sagai nyang ek plihara 
Allah Ta'ala geumaseh leupah 
65. ‘Oh ban geubuka geukalon barang 
Bandum geupulang hana meuubah 




Hai ayah kamoe geukheun le sigra 
Peue tajak minta nyoepat napakah 
Abeh geupulang hana geutueng yum 
Atranyoe bandum han ek tabalah 


Chedara kamoe jeut meuplihara 
Teuma beulanja pat tameung peugah 
Meunyo di sideh cit le areuta 
Cukop sigala sukatan mudah 


yi y ' D J 113 © 

'y'o y ' liii iljs 


66. Kheun Ya'qob han lonbri jih keu gata 
Meulengkan gata janji ngon Allah 
Beu tapuwoe jih bagah lorn keunoe 
Meulengkan sampoe teukeudi Allah 

Meulengkan han ek tapuwoe jih le 
Kamoe meujanji jiseuot bagah 
‘Oh ban lheuh janji Ya'qob kheun jinoe 
Peujok droe tanyoe keudeh bak Allah 


Peue nyang tapcugah peujok bak Tuhan 
‘Oh troh teuh keunan tamita ilah 
Wahe aneuklon bek saboh pinto 
Watee talalu pinto tapeuhah 

Bandum na pinto beuna tatamong 
Kadang meukeunong Neubri le Allah 
Nyang hukom Tuhan han ek tatulak 
Asai ka tajak tamita ilah 


Di Ion tawakai keudeh bak Tuhan 
68. Beurangkat yohnyan lagee yue ayah 
Keubit cit teuma ban hukom Tuhan 
Bah barangkajan hana meuubah 

Meulengkan hajat lam ate Ya'qob 
Nyang geupeuturot nyankeuh geupeugah 
Teuma di gopnyan na ‘eleumee droe 
Kamoe peureunoe masa nyang sudah 


Nyang le that teuma manusia nyoe 
Hana jiteupue kuasa Allah 
‘Oh ban geutamong bak Yusuf keunan 
Yusuf kheun yohnyan adek meutuah 




Keudeh u dalam laju geumaba 
Lonnyoe chedarateuh hana ubah 
Teuma bek susah ate di gata 
Peue nyang chedara dum peugot ulah 

70. Geubot hidangan teuma le sigra 
Jamee ban teuka yue piyoh payah 
Teuma le Yusuf geucok piala 
Umpang chedara laju geupeuhah 


Geuboh lam umpang adek nyang muda 
Bujang hai sigra teuma kaphilah 
Kaphilah aduen teuma beurangkat 
Tapiyoh siat gata ka salah 

Lon tanggong geubri meunyo tapulang 

73. Geuseuot rijang dum demi Allah 
Cit ka tateupue kamoe jak keunoe 
Meukeusud kamoe kon na nyang salah 

Ken pubuet fased kon jak ceumeucue 

74. Jikheun tameuproe sulet peuneugah 
Meu gata sulet pakriban hukom 
Jeut kamoe maklum pakri meubalah 

75. Geukheun pat-pat nyang meuteumee barang 
Ureueng nyan mantong nyang tapeusalah 
Nyankeuh balasan ureueng nyang lalem 
Bek ureueng laen nyang keunong geutah 

76. Teuma geupuphon bak umpang aduen 
Ka abeh bandum nyata geupeuhah 
Akhee geupeuhah bak umpang adoe 
Leumah le sinoe piala meugah 

Meunan keuh kamoe meupeutroh hajat 
Yusuf carong that bak minta ilah 
Han jeut tahukom meunyo bak raja 
Sidroe chedara lagee nyan salah 

Meulengkan kheundak Allah Ta'ala 
Pangkat nyang raya Neumeung peuleumah 
Soe nyang h‘eut kamoe meupeuek pangkat 
‘Eleumee le that na lom nyang meugah 


Gata pancuri bak kamoe kira 

71. Geuriwang lanja geutanyong ulah 
Peue na nyang gadoh wahe chedara 

72. Jikheun piala teuma le bagah 


Piala raja ka roh tapeuwoe 
Tapulang jinoe meuteumeung upah 
Soe nyang jok pulang sigo brat unta 
Geubri keu gata hana meuilah 


Bah le 'eleumee dalam donya nyoe 
Na lom ateuhnyoe nyang leubeh luah 

77. Kheun aduen meunyo dicue nyan di jih 
Dilee aduen jih pih meunan ulah 

Yusuf geusaba di dalam ate 
Han geupeulahe bek jeut keususah 
Geukheun gata dum nyang leubeh jeuheut 
Neuthee bandum buet gata le Allah 




78. Kheun aduen wahe Aziz nyang got that 
Ayah jih meuhat ka tuha leupah 
Tacok nyang laen lam kawan kamoe 
Meueu di kamoe gata jroh leupah 




79. Geukheun lonlakee lindong bak Tuhan 
Bek roh lontawan nyang hana salah 
Pat nyang meuteumee di sinan barang 
Meunyo kon meunan Ion lalem leupah 




‘Oh abeh lagee tan le keunira 
Teubit ulua geujak meus‘ah-s‘ah 
Kheun aduen tuha hana tapikee 
Ka tameujanji bandum ngon ayah 




Janji bak Tuhan meunan pih dilee 
Tanyoe peulagee Yusuf takeubah 
Di Ion han kuwoe keudeh u gampong 
Meu hana keu Ion izin bak ayah 


Meu han Neuhukom Ion uleh Tuhan 
Hukoman Tuhan ade that leupah 

81. Tajak woe keudeh bak ayah gata 
Takheun aneukda jipubuet salah 

Jicue atra gop nyang kamoe kalon 
Teuma nyoe ngon kon ‘eleumee Allah 
Kamoe nyang gaeb hana meuteupue 

82. Tatanyong keudroe got bak kaphilah 




Teumpat kamoe jak bak ureueng gampong 
Sinan tatanyong mangat geupeugah 
Lom bak kaphilah sigo ngon kamoe 
Beunar that kamoe hana meusalah 


83. Ya‘qob kheun gata dum ka jidaya 
Hana tarasa buet teuh dum salah 
Di Ion tan laen nyang got lonsaba 
Lon harap sahja di Ion bak Allah 

Mudah-mudahan Tuhan Neupeuwoe 
Bandum jih keunoe nyang aneuk lidah 
Bandum Neuteupue Allah Ta'ala 
Lom bijaksana Neuh han ban peugah 


84. Ya'qob neupaleng neukheun weuh that Ion 
Jantong atelon Yusuf meutuah 
Duablah mataneuh ka keuh puteh 
Sabab that seudeh keu aneuk lidah 




Neusaba that-that di dalam ate 

85. Aneuk dum kheun le pakon di ayah 
Sabe neuingat keu Yusuf sidroe 
Ek jeut keu paloe nyoe demi Allah 




Atawa cit droeneuh jeut binasa 

86. Ya‘qob kheun sigra di Ion kupeugah 
Di Ion kungadu ubak Tuhanlon 
Weuh that atelon meutamah susah 

Di gata le that nyang han tateupue 
Di Ion lonteupue Neubri le Allah 

87. Wahe aneuklon tajak taseutot 
Tatanyong beugot Yusuf meutuah 


Lom pi adoejih tatanyong-tanyong 
Bandua jihnyan pat dih na meugah 
Bek putoh asa bak rahmat Tuhan 
Ureueng meuiman bek jeut keu susah 


Nyang putoh asa cit ureueng kaphe 

88. Beudoh geujak le bandum geulangkah 
‘Oh troh geutamong geukheun le sigra 
Aziz mulia gata that murah 


Kamoe ka troh lom ureueng meularat 
Kawom keurabat pih dalam susah 
Nyang kamoe ba pih hana areuti 
Bit meunan tabri beule lom leupah 


Tabri seudeukah beule keu kamoe 
Tuhanku sidroe teuma Neubalah 

89. Kheun Yusuf na roe tateupue pakri 
Yusuf tataki masa nyang sudah 

Ngon adoejih tapeugot lagee 
Hana roe tathee buet teuhnyan salah 

90. Kheun aduen sang-sang gatanyoe Yusuf 
Geukheun Ion Yusuf hana meuubah 




Nyoe keuh adoelon ka Neubri rahmat 
Uleh Hadharat keu kamoe sudah 
Soe nyang takwa ngon geutem saba 
Han Neupeusia sagai le Allah 


Fahla buet nyang got han sia-sia 

91. Kheun aduen teuma demi nyoe Allah 
Ka Neupeuleubeh gata le Tuhan 
Kamoe meutimphan jinoe ka reubah 




Keubit salah that dilee buet kamoe 

92. Yusuf kheun jinoe bek le tapeugah 
Beu Neupeuampon gata le Tuhan 
Keubit cit Tuhan geumaseh leupah 




Leubeh nibak soe nyang that geumaseh 

93. Jinoe jak keudeh tawoe bak ayah 
Nyoepat bajeelon taboh bak muka 
Neuh trang lorn mat a nneuh han le susah 


‘Oh lheuhnyan bandumteuh tajak keunoe 
Ngon ahliteuh nyoe keunoe talangkah 
‘Oh ban kaphilah beurangkat geuwoe 
Ayahgeuh sinoe laju geupeugah 

Sang-sang ka meubee Yusuf ubak Ion 
Meu bek takheun Ion akai ka salah 
95. Jikheun dum teuma bit demi Tuhan 
Droeneuh ka sawan lagee nyang sudah 




Ka troh lorn jiwoe peunyaket dilee 
‘Oh ban troh bajee neucok le bagah 
Neuboh bak muka teubleut le mata 
Neukheun le sigra kon ka kupeugah 




Peue nyang gata dum hana tateupue 
Di Ion kuteupue Neubri le Allah 
97. Jikheun treuk bandum hai ayah kamoe 
Neulakee jinoe ampon dum salah 

Raya that dacha bandum na kamoe 
Neulakee jinoe ampon bak Allah 

98. Neukheun jeut teuma lonlakee ampon 
Ubak Tuhanlon bandum na salah 

Keubit Tuhanlon Maha Pengampon 
Lorn pih Tuhanlon Maha Pemurah 

99. ‘Oh troh geutamong keudeh bak Yusuf 
Ta'dhem le Yusuf ibu ngon ayah 

‘Oh lheuh meuwa-wa ayah deungon ma 
Geukheun le teuma boh tamong bagah 
Tamong u Meuse bak nanggroe kamoe 
Aman that sinoe ngon kheundak Allah 

100. Ayah ngon ma geupeuek sigra 

U ateuh keuta laju nyang meugah 
Bandum treuk sujud keunan bak Yusuf 
Teuma kheun Yusuf neueu hai ayah 

Wahe ayahlon ta‘bi leumpoelon 
Nyoekeuh ka langsong Tuhan peuleumah 
Ta'bi ka beunar Neubri le Po Ion 
Tanyoe meuhimpon di sinoe sudah 

Got that buet Tuhan Neupeugot keu Ion 
Neupeuteubiet Ion bak teumpat salah 
Neupeuteubiet Ion dalam penjara 
Teuma dum gata keunoe talangkah 

Tatinggai duson keunoe tateuka 
Chetan jak daya pih nyoe ka leupah 
Lheuh jipeupake Ion ngon chedara 
Tuhan kuasa bandum Neupeuglah 


Keubit Tuhanlon cit leumah leumbot 
Keu peue nyang meuh‘eut Neuh han soe teugah 
Dumpeue Neuteupue Allah Ta‘ala 
Ngon bijaksana Neuh han ban peugah 






101 . Tuhanku Droeneuh ka Neubri keu Ion 
Lon mat keurajeun bak nanggroe luah 
Lagi pih keu Ion ka Neupeureunoe 
Ta'bi dum leumpoe ka jeut lonpeugah 

Droeneuh nyang peujeut langet ngon bumoe 
Wali Ion sinoe masa nyang sudah 
Droeneuh wali Ion donya akhirat 
Mate Ion meuhat bek roh lam salah 


Neubri mate Ion dalam Islam 
Meusapat sajan ureueng meutuah 
Ngon ureueng saleh Neubri beusapat 
Wahe Hadharat nyang Maha Murah 


102. Nyankeuh antara haba nyang gaeb 

Dilee nyang ka trep nyang kamoe kisah 
Hana roe gata sajan awaknyan 
Watee awaknyan pakat buet salah 

103. Teuma nyang le that dum manusia 
Hana jikira iman keu Allah 
Beu that di gata napsu teuh that-that 
Di jih dum meuhat hana jiindah 

104. Padahai taba haba peuingat 
Hana meuhajat talakee upah 
Keu bandum alam napsu tajakba 

105. Cit jieu tanda dum le sileupah 

Tanda di langet tanda di bumoe 
Jijak-jak sinoe jikalon mudah 
Tapi jipaleng han jieu tanda 
106. Hana jikira iman keu Allah 

Le that jih nyang han iman keu Tuhan 
Na laen Tuhan di jih jipeugah 
107. Peue ek aman jih meunyo troh bala 
Watee Neusiksa dum jih le Allah 


W 


Atawa teuka bak jih kiamat 
Teungoh got mangat jipiyoh payah 
Hana jithee-thee kiamat teuka 
108. Takheun leh sigi'a nyoe jalan Allah 




Nyoekeuh jalan Ion tajak bak Tuhan 
Leumah taue nyan deungon basirah 
Jalanlon deungon soe nyang ikot Ion 
Suci Tuhanlon Subhanallah 

Di Ion nyoe cit kon ureueng nyang musyrek 
Ureueng nyang balek agama Allah 
Rasul meukirem sigohlom gata 
Ureueng lam kuta duson nyang mudah 

Kamoe bri wahi ubak ureueng nyan 
Boh pakon dih han jijak meulangkah 
Pakon han jijak dum dalam bumoe 
Jikalon keudroe ureueng nyang salah 


Pakri akibat yoh masa dilee 
Bala meuteuntee keu jih dum balah 
Nanggroe akhirat nyang got that teuma 
Keu soe nyang takwa keupada Allah 


Peue bandum gata hana teupikee 
1 10. Hingga Rasul le ka gadoh ilah 
Dum Rasul -rasul tan le na harap 
Jikheun sulet that geuyakin sudah 




Watee nyan teuka bantuan kamoe 
Soe nyang h‘eut kamoe kamoe peuleupah 
Kawom nyang salah kamoe bri azeub 
Han keuh na soe jeut keumeung jak peuglah 




Bandum kisahnyoe jeut keu ibarat 
Keu soe nyang ingat ngon akai ceudah 
Kon sagai haba geupeuna-peuna 
Tapi peubeuna atra nyang sudah 


Lorn pih geupeutrang bandum peukara 
Peutunyok teuma ngon rahmat Allah 
Atranyan bandum keu ureueng mukmin 
Nyang keubit yakin iman keu Allah 

AR-RA'D (REUDOK) 


Ngon nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1. Alif Lam Mim Ra 


Tuhan nyang teupue meukeusud ayat 
Sabab Hadharat hana Neupeugah 
Nyankeuh dum ayat di dalam kitab 
Uleh Hadharat Neupeutron sudah 


Teuma nyang le that dum manusia 
Hana jikira iman keu Allah 
Tuhan peumanyang langet tan tameh 
Takalon sideh manyang sileupah 


Lheuh nyan kuasa Neuh ban hajat droe 
Neupiyoh keudroe di ateuh 'arasy 
Mata uroe jak lom deungon buleuen 
Ban nyang Tuhan kheun hana meuubah 




Bandum nyan jijak watee ka teutap 
Tuhan Hadharat Neuato ceudah 
Neuato bandum Neupeutrang ayat 
Tayakin beu that meureumpok Allah 


Ngon Tuhan gata meureumpok dudoe 
Neupeujeut bumoe takalon luah 
Neupeujeut gunong buket deungon krueng 
Neupeujeut bandum keudroe le Allah 

Dum na boh kayee meujudo-judo 
Malam top pinto uroe Neupeuhah 
Uroe jeut seupot Neutop ngon malam 
Ayat Neupeutrang keu soe nyang ceudah 


Soe nyang tem pike leumah dum ayat 
Bumoe nyoe teumpat keubon nyang luah 
Na keubon anggor deungon tanaman 
Meusapat sinan meusiblah-siblah 

Na bak kuruma na nyang meucabeueng 
Nyang hana cabeueng pih sulu leupah 
Geusibu ngon ie nyang saban bandum 
Watee tapeunyum rasajih salah 




Hana roe saban bentuk ngon rasa 
Bandura nyan tanda kuasa Allah 
Soe nyang tern pikee leumah dum tanda 
Nyang hireuen teuma ladom jipeugah 




Patot tahireuen nyang jikheun meunoe 
‘Oh badan tanyoe ka anco bicah 
Ka jeut keu tanoh ek udepteuh lorn 
Ka baro teuh lorn Neubri le Allah 


Peue mungken meunan nyanban jitanyong 
Nyankeuh awak nyan kaphe keu Allah 
Rante bak takuejih teuma geuboh 
Lheuh nyan geuparoh lam apui mirah 


Nyankeuh awaknyan asoe nuraka 
Keukai simasa sinan geukeubah 
Jilakee di jih beurijang nyang brok 
Nyang got gohlom troh hana jipeugah 




Padahai ka le contoh dum dilee 
Bandum nyan teuntee hana jiindah 
Keubit Po gata Maha Pengampon 
Insan nyang lalem pih Neupeumeu'ah 


Teuma Po gata watee Neusiksa 
Han ek takira pih brat sileupah 
Jikheun le kaphe paken han beu tron 
Ayat bak Tuhan Keu jih beu bagah 

Di gata teuma nyang tapeuingat 
Cit bandum umat na soe nyang peugah 
Na nyang peutunyok keu bandum kawom 
Tuhan cit meuphom peue nyang han leumah 




Neuteupue janin lam rahim ibu 
Kureueng sigitu Neuteupue bagah 
Got na nyang leubeh di dalam rahim 
Le Tuhan karim Neuteupue sudah 

Bandum na kada ka Neuboh ka trep 
Neuteupue gaeb bandum le Allah 
Nyang leumah taeu got nyang han leumah 
Bandum cit leumah Neueu le Allah 




Bandum Neuteupue Droeneuh raya that 
Tuhan manyang that suci that leupah 
10. Saban bak Tuhan got pih rahsia 

Lam kawan gata tameus‘ah-meus‘ah 

Got pih tameusu rayek suara 
Allah Ta‘ala Neuteupue sudah 
Got pih lam malam gata tasom droe 
Got pih lam uroe tajak-jak bagah 


Manusia dum cit na soe ikot 
Dikeu dilikot Neuyue le Allah 
Tuhan yue jaga dum manusia 
Bandum peukara han roe Neuubah 




Han Neuubah peue nyang na bak insan 
Meukon droejih nyan dile jiubah 
Meu kheundak Tuhan Neumeubri bala 
Hana kuasa soe keumeung bantah 


Hana soe laen plihara jihnyan 
Meunyoe kon Tuhan nyang Maha Murah 
Tuhan peuleumah bak gata kilat 
Teumakot pih that napsu sileupah 

Napsu taharap Neupeujeut awan 
Jime ie ujeun teuma jiruah 
Jikheun teuseubeh reudok jipujoe 
Tuhanku sidroe nyang Maha Murah 




Ngon malaikat takot keu Tuhan 

Dum seukalian geupujoe Allah 

Neubri geulanteu teuma le Tuhan 

Soe nyang h'eut Tuhan keuneng dum reubah 


Mantong cit di jih jipeudong dawa 
Peue na kuasa bit sidroe Allah 
Tuhan kuasa watee Neusiksa 
14. Du ‘a nyang beuna pih hak keu Allah 

Nyang jikheun Tuhan laen nibaknyan 
Meusapeue pih han na meuphaedah 
Hana ek jibri keu jih meusapeue 
Miseu jih jaroe di jih jipeuhah 




Ban ureueng cok ie ngon paleut jaroe 
Jibeuet jaroe keunoe bak babah 
Pane keuh troh ie bak babah jihnyan 
Paleut jih meunan jileung lam teuhah 


Du‘a sikaphe cit dalam sisat 
15. Laen dum sujud keudeh bak Allah 

Soe nyang di langet ngon nyang di bumoe 
Sujud sinoe roe hana meuilah 




Got sukarila got pih teupaksa 
Sujud sigala keupada Allah 
Deungon bubayang pih badum sujud 
Beungoh ngon seupot han tom meuilah 




Takheun soe nyang Po langet ngon bumoe 
Takheun cit sidroe Tuhanku Allah 
Peue tacok laen cit dum keu wali 
Peue na ek jibri meunyo kon Allah 


Hana ek jibri di jih munapha'at 
Droejih meularat han ek jiteugah 
Takheun ek saban ureueng nyang buta 
Ngon nyang got mata deuh geueu leumah 

Ek saban seupot nyang glap gulita 
Ngon trang meucahya hu meujeureulah 
Got pih jipeujeut di jih charikat 
Nyang kon Hadharat Tuhan jipeugah 


Jipeugot saban ngon Tuhan peugot 
Sang-sang atrasot bak jih dum leumah 
Sang-sang buet makhluk sa ngon buet Tuhan 
Takheun nyang Tuhan cit sidroe Allah 


Allah nyang peujeut bandum peukara 
Sidroeneuh sahja perkasa leupah 
Sideh di langet Neupeutron ujeun 
lie dalam krueng ie dum meulimpah 

Ie raya ile menurut kada 
Kuboh jih teuma di ateuh leumah 
Jitot lam apui peugot hiasan 
Atawa barang jitot jitatah 

Ateuh barang nyan kuboh geuratan 
Meunankeuh Tuhan miseu Neupeugah 
Lagee nyan Tuhan Neupeugot miseu 
Nyang hak ngon bateu beuna ngon salah 


Kuboh geuratan teuboh han meutueng 
Tinggai nyang geutueng nyang na phaedah 
Nyang na munapha'at keu manusia 
Tinggai nyan sahja di bumoe Allah 


Meunankeuh Tuhan Neupeugot miseu 
Nyang hak ngon bateu beuna ngon salah 
Soe nyang tern ta'at keu Po ureueng nyan 
Neubri balasan nyang jroh sileupah 




Nyang han tem ta‘at adak jih kaya 
Le that areuta sinoe jikeubah 
Bandum peue nyang na di ateuh bumoe 
Teuma lorn dumnoe jiteumeung tamah 


Bandum atranyan jitem teuboh droe 
Dumnoe keuh paloe azeub geubalah 
Geuhisap di jih leupah that saket 
Lorn geubri teumpat nuraka juah 


Nyankeuh nuraka sineubrok teumpat 
Keubit meularat hana ban peugah 
Ureueng nyang teupue atranyan beuna 
Bak Tuhan gata Neupeutron sudah 




Peue sa ureueng nyan ngon ureueng buta 
Ureueng trang mata nyan nyang meutuah 
Geutueng peuingat ngon mata ate 
Ngon nyan geupike geutueng phaedah 

Lom pih geupeutroh janji ngon Tuhan 
Janji barangjan hana tom ubah 
Lagi pih peue nyang Tuhan yue seumong 
Sabe geuseumong hana meuilah 

Geutakot keu Po geuh lom geutakot 
Keunira ka rhot hana got balah 
Lom pih geusaba harap keu Tuhan 
Pubuet seumbahyang geubri napakah 

Raseuki Kamoe bri hana geupike 
Baten ngon lahe geubri seudeukah 
Buet nyang hana got geutulak ngon got 
Akibat that got keu gopnyan balah 

Churuga ‘Adnen geutamong laju 
Ayah ngon ibu meusapat sudah 
Aneuk peureumoh meusapat sinan 
Ngon keuturunan nyang got silsilah 


Jeut dum ureueng nyan nyang amai saleh 
Nyang hana teupeh bak buet nyang salah 
Bak jeup-jeup pinto na malaikat 
Geutamong ligat keunan ziarah 


Saleum keu gata asoe churuga 
Sabab tasaba masa nyang sudah 
Nyoekeuh akibat Neubri keu gata 
That meubahgia hana ek peugah 

Teuma nyang lingkeu peurintah Rabbi 
Lheuh jimeujanji teuma jiubah 
Nyang Neuyue seumong le Tuhan bak jih 
Jikoh nyan le jih ka putoh sudah 


Lom pih jipubuet fased lam bumoe 
Teuma keu jihnyoe laknat bak Allah 
‘Oh dudoe keu jih meuteumeung teumpat 
Nyang brok saket that nuraka juah 




Tuhan keuh nyang bri bandum raseuki 
Soe nyang h‘eut Neubri raseuki luah 
Teuma nyang ladom Geubri sikada 
Keu udep donya galak jih leupah 


Padahai peue nyan udep lam donya 
Akhirat teuma nyang got that leupah 
Donya nyoe han sa deungon akhirat 
Seunang cit siat gadoh le bagah 

Jikheun le kaphe pakon han teuma 
Neupeutron tanda keu jih le Allah 
Takheun di Tuhan jeut Neupeusisat 
Soe nyang Neuhajat han ek soe bantah 


Si 

Nyang Neupeutunyok ureueng nyang toubat 
Meu iman got that gopnyan keu Allah 
Ate geuh teunang geuingat Tuhan 
Soe ingat Tuhan teunang that leupah 

Soe ingat Tuhan ate jeut teunang 
A man ngon nyaman hana ban peugah 
Ureueng meuiman lom geupubuet got 
Meubahgia that seunang sileupah 




Dumsoe meuteumee teumpat nyang jroh that 
Meuteumee teumpat churuga indah 
Meunankeuh kamoe meukirem gata 
Bak saboh bangsa nyang meuseujarah 




Ka le that umat dilee nibaknyan 
Bandum ureueng nyan masa nyang sudah 
Nyang kamoe wahi keunan bak gata 
Mangat tabaca keu jih tapeugah 


Sabab jikaphe di jih keu Tuhan 
Tuhan nyang Rahman nyang Maha Murah 
Takheun nyankeuh Po di Ion tan laen 
Bandum kon Tuhan meulengkan Allah 


Ulon peujok droe ubak Droeneuh nyan 
Lon toubat keunan han tom meusalah 
Sangkira meu na saboh Qur’an 
Nyang ek jiguncang gunong nyang meugah 




Ube na gunong bandum jipeujak 
Bumoe teupipak ek jipeubeukah 
Ureueng nyang mate ek jipeumarit 
Keu jih dum keubit hana phaedah 


Tapi urusan bandum atranyan 
Meuwoe bak Tuhan nyang Maha Murah 
Kon na sang lagee ka putoh asa 
Dum ureueng nyang na iman keu Allah 

Adak na kheundak roe mbak Tuhan 
Neutunyok insan bandum le bagah 
Teuma soe kaphe lam keunong bala 
Seunantiasa keunong musibah 

Sabab buet droejih musibah teuka 
Got pih rap lingka siblah menyeblah 
Hingga troh teuma bak janji Tuhan 
Bit janji Tuhan han tom Neuubah 

32. Yoh gohlom gata dum Rasul-rasul 
Han jitem kabui jikheun beurakah 
Jiulok-ulok Rasul dum le jih 

Lonbri treuk keu jih watee nyang luah 

Keu awak kaphe dum lonbri tanggoh 
‘Oh abeh tanggoh teuma Lonbalah 
Watee nyan Lonbri keu jih hukoman 
Teuma pakriban siksa Lon keubah 

33. Tuhan nyang balah keu manusia 
Peue jiusaha beuna ngon salah 

Ek sa ngon Tuhan nyang jih dum peugot 
Tuhan charikat di jih jipeugah 

Takheun taboh nan peue-peue nyang taboh 
Got pih tapeutroh keudeh bak Allah 
Tapeutron haba nyang tan Neuteupue 
Di dala bumoe dum tajak peugah 

Atawa lahe bak narit mantong 
Nyang keubit dum kon lagee tapeugah 
Tapi geupeujroh bak mata kaphe 
Buet jih nyang jahe bak jieu indah 

Ka geutop keu jih jalan nyang teupat 
Ka keuh jih sisat Neubri le Allah 
Teuma barangsoe Tuhan peusisat 
Hana le ubat ceulaka sudah 

Han soe peutunyok bak jalan nyang got 

34. Keu jihnyan azeub teuma geubalah 
Lam udep donya di jih phon azeub 
Uroe akhirat nyang brat sileupah 

Han soe peulheuh jih bak azeub Tuhan 
Bandum buet jihnyan meunan keuh balah 
35. Churuga Tuhan nyang ka Neujanji 
Keu ureueng suci takwa keu Allah 

Ie krueng dum ile diyup churuga 
Meunan keuh rupa churuga indah 
Padum boh kayee dum keu makanan 
Sabe na sinan han tom meupisah 


Padum ngon reului taduek yup kayee 
Meunan meuteuntee Tuhan Neubalah 
Nyankeuh akibat keu soe nyang takwa 
Keu kaphe teuma nuraka juah 


Teuma na ureueng kamoe bri kitab 
Di jih galak that watee tapeugah 
‘Oh ban tron kitab keunan bak gata 
Ate geumbira seunang that leupah 




Nyang laen teuma na cit golongan 
Jikheun atranyan ladom ka salah 
Takheun di lonnyoe peurintah Tuhan 
Neuyue bak laman lonseumah Allah 


Sinan han Neubri Ion peucharikat 
Tuhan Hadharat deungon nyang salah 
Lon maba bandum bak jalan Tuhan 
Dudoe pih laman Ionwoe bak Allah 


Meunan pih kamoe ka kamoe peutron 
Aturan hukom dum kamoe peugah 
Dalam Qur’an ngon bahsa Arab 
Gata bek sisat teuma roh salah 




Meunyoe taikot napsu awaknyan 
Di jih cit dum han turot peurintah 
Taikot cit jih ‘oh lheuh tateupue 
Ka keuh han sapeue gata ngon Allah 


Han Neutem wali han Neuplihara 
Azeub keu gata han soe peusiblah 
Dum Rasul-rasul si gohlom gata 
Ka Kamoe yue ba bandum peurintah 

Na ngon peuruemoh na keturunan 
Bandum ureueng nyan cit hamba Allah 
Han jeut di Rasul peugot mukjizat 
Meukon Hadharat izin peurintah 

Bak jeup-jeup masa cit na tren kitab 
Neusampoh siat nyang kheundak Allah 
Na nyang Neusampoh na Neupeuteutap 
Nyang ummul kitab teuma bak Allah 




Kamoe peuleumah ladom bak gata 
Janji meusiksa awaknyan bagah 
Atawa kamoe peuwapheut gata 
Yoh goh meusiksa keu jih meubalah 




Teuma di gata tapeutroh mantong 
Keunira jihnyan kamoe peurintah 
Peue hana jieu pakriban kamoe 
Meuato bumoe pakriban mudah 

Bineh-bineh jih kamoe peukureueng 
Allah nyang hukom han ek soe bantah 
Bagah that Tuhan peugot keunira 
Dilee dum cit ka jipeugot ulah 


Pakriban kawom dilee nibak jih 
Usaha dum jih jitipee Allah 
Teutapi Tuhan han ek jitipee 
Ube na tipee lam jaroe Allah 




Peue nyang jipeugot le barangkasoe 
Bandum Neuteupue hana meuilah 
Si kaphe pih dum akan jiteupue 
Akibat keu soe nyang raya tuah 


jikheun le kaphe gata kon Rasul 
Han jitem kabui peue nyang tapeugah 
Takheun sep saksi keu Ion ngon gata 
Allah Ta'ala nyang Maha Murah 

Lorn ahli kitab nyang na ‘eleumee 
Bandum meuteuntee jiteupue sudah 


JUZ 13 


(IBRAHIM 14) 




mwJ 5 owl* 






a 


a 


IBRAHIM 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1. Alif Lam Ra 

Tuhan nyang teupue meukeusud ayat 
Sabab Hadharat hana Neupeugah 
Nyoe saboh kitab nyang Kamoe peutron 
Keu gata keuna mangat tapeugah 

Mangat tatarek dum manusia 
Lam seupot buta mantong geuh leupah 
Tapeuteubiet jih keunoe bak cahya 
Mangat trang nyata jikalon leumah 

Taba jih bandum bak jalan Tuhan 
Nyang Po awaknyan Perkasa meugah 
Maha Perkasa nyang hak tapujoe 

2. Langet ngon bumoe cit milek Allah 

Peue nyang di langet di bumoe meunan 
Cit milek Tuhan nyang Maha Murah 
Teuma ceulaka keu awak kaphe 
Azeub bukon le saket that leupah 

3. Galak that di jih keu udep donya 
Akhirat teuma di jih jikeubah 
Jitham dum ureueng bak jalan Tuhan 
Jiba bak jalan nyang ceukok leupah 

Na keuh awaknyan ka roh lam sisat 
Ka jioh that-that bak rahmat Allah 

4. Sidroe-droe Rasul nyang Kamoe kirem 
Bahasa nyang laen hana meupeugah 

Dalam bahsa droejih kawom gopnyan 
Mangat leubeh trang watee geucharah 
Teuma soe nyang h‘eut Tuhan peusisat 
Jalan nyang teupat di jih meusiblah 

Soe nyang Veut Tuhan pih Neupeutunyok 
Ureueng nyang tem cok bandum peurintah 
Keubit cit Tuhan Maha Perkasa 
Ngon bijaksana Neuh han ban peugah 


Ka Kamoe kirem Musa saboh roe 
Ngon ayat Kamoe geuba peurintah 
Jeh kawom gata tajak peuteubiet 
Lam supot . ?Hp hana soe peuhah 

Taba jih keudeh bak cahya nyang trang 
Tapeuingat lorn keu jih musibah 
Peue nyang teijadi masa uroejeh 
Jiingat le jih mangat bek salah 


Bandum atranyan cit jeut keu tanda 
Keu soe ayng saba chuko keu Allah 
Geukheun le Musa bak kawom gopnyan 
Ingat hai rakan keu nikmat Allah 

Nikmat nyang Neubri dilee keu gata 
Neupeulheuh gata bak kawom jadah 
Kawom Peura'un angkara murka 
Jisiksa gata azeub that leupah 


Aneuk agamteuh jisie dum meuhat 
Meu sidroe sapat hana jikeubah 
Aneuk inongteuh nyang jipeuudep 
Keubit that saket gata dum susah 


Cubaan Tuhan keu gata meuhat 
Bala raya that Neubri le Allah 
Yohnyan Neubri thee uleh Po gata 
Bandum na gata chuko keu Allah 

Meunyoe tachuko Lontamah nikmat 
Teuma nyang batat azeub that leupah 
Meunyoe takaphe akan nikmat Lon 
Ingat azeub Lon saket sileupah 

Geukheun le Musa meunyoe takaphe 
Bandum teuh sare tapubuet salah 
Ureueng di bumoe pih bandum kaphe 
Tuhan nyang ade han jeut keu susah 

Tuhan that kaya nyang hak tapujoe 
Han jeut keu rugoe Neuh sidroe Allah 

9. Peue hana teuka keunan bak gata 
Haba beurita awak nyang salah 

Yoh gohlom gata awaknyan meuhat 
Kawom Noh ngon ‘Ad Tsamud seurakah 
‘Oh lheuh awaknyan teuma lom dudoe 
Hana nyang tusoe meulengkan Allah 

Teuka dum Rasul ubak awaknyan 
Bandum ureuengnyan geuba peurintah 
‘Oh lheuh geupeutrang bandum sinaroe 
Jipeuduek jaroe jih dalam babah 

Jikheun treuk kamoe kaphe keu gata 
Han meupeucaya peue nyang tapeugah 
Takheun droe Rasul kamoe that ragu 

10. Boh pakon ragu kheun Rasulullah 

Na Patot ragu teuh teuntang Tuhan 
Nyang peujeut alam kuasa leupah 
Tuhan nyang peujeut langet ngon bumoe 
Gata dum Neuyue taseumah Allah 

Jeut Neupeuampon dum dacha gata 
Meunyoe na gata pateh peurintah 
Lom Neubri tanggoh hukom keu gata 
Hingga troh masa han jeut le ubah 

Kheun treuk awaknyan gata dum insan 
Ngon kamoe saban asoe ngon darah 
Peue nyang geuseumah le yah-yah kamoe 
Tameutham kamoe bek le meuseumah 

Boh bri keu kamoe saboh alasan 

Nyang ek jeut keu trang peue nyang tapeugah 

1 1 . Seuot dum Rasul kamoe nyoe insan 
Ngon gata saban hana meuubah 

Teutapi Tuhan Neubri keu hamba 
Neuh soe nyang suka Neuh soe nyang meutuah 
Di kamoe han jeut meubri alasan 
Meunyoe kon izin dilee bak Allah 

Soe nyang meuiman bandum peujok droe 
Bak Tuhan sidroe nyang Maha Murah 
Pakri han meujok droemeuh bak Tuhan 
Ka Neubri jalan nyang jroh that leupah 




Ka Neupeutunyok jalan keu kamoe 
Hingga jeut kamoe hana le susah 
Bandum na kamoe ka taelanya 
Kamoe meusaba hana meubalah 


Keudeh bak Tuhan bandum tawakai 
Soe nyang tawakai meuhat bak Allah 
Jikheun bak Rasul teuma le kaphe 
Gata meuuse jinoe le bagah 




Meupeuteubiet teuh lam nanggroe kamoe 
Atawa tawoe bak kamoe seumah 
Tawoe lom ubak agama kamoe 
Tuhan kheun meunoe teuma Neupeugah 


Ubak dum rasul Neupeutron wahi 
Tanggoh kamoe bri keu jih ka leupah 
Jinoe jih bandum meupeubinasa 
Kawom elanya lalem that leupah 

14. Lheuh ny an kamoe bri dudoe nibak jih 
Dalam nanggroe jih gata khaliphah 
Nyan bandum keu soe nyang jo jih keu Lon 
Yo keu azeub Lon nyang ka Lon peugah 


15. Lom pih jilakee bak Lon beu meunang 
Teuma soe lalem rugoe sileupah 
Rugoe si lalem atejih batat 

16. Nuraka teumpat keu jih geukeubah 


Ubat puleh grah dalam nuraka 
Cit ie ceulaka nanoh ngon darah 
‘Oh jijep karap han leupah ji‘uet 
Teuka le mawot hana ban peugah 

Di jih han mate bah teuka mawot 
Keu jihnyan azeub nyang brat sileupah 
18. Awak nyang kaphe di jih keu Tuhan 
Amaijih cit tan na meuphaedah 

Miseu jih abee jipot le angen 
‘Oh teuka angen nyang kreuh that leupah 
Han ek usaha jipeugot sapeue 
Hana meusapeue pih na jikeubah 


Nyankeuh nyan miseu meunyoe ka sisat 
Han le tatupat jioh siieupah 
Peue hana taeu langet ngon bumoe 
Tuhan peujeut nyoe hana meusalah 




Tan sia-sia peuneujeut Tuhan 
Meunyoe h‘eut Tuhan gata pih sudah 
Ek Neuboh gata laen Neugantoe 
Makheuluk nyang nyoe baro that leupah 


Han jeut keu susah meunyo bak Tuhan 
Buet nyang lagee nyan leupah that mudah 
Watee jiteubiet meuhadap Tuhan 
Troh u keue Tuhan meupeugah-peugah 

Kheun ureueng leumoh bak nyang meupangkat 
Nyang teukabo that masa nyang sudah 
Kamoe nyoe rakyat nyang ikot gata 
Peue na usaha jinoe tailah 


Taminta jalan jinoe keu kamoe 
Ek leupah kamoe bak azeub Allah 
Jikheun dum teuma pulang bak Tuhan 
Meunyo le Tuhan Neutem peuleupah 


Neutem peutuny ok jalan keu kamoe 
Baro jeut kamoe gata meupeuglah 
Jinoe ka saban bandum geutanyoe 
Taklik ngon tamoe hana phaedah 


Got pih tasaba geutanyoe saban 
Hana le jalan tanyoe ek leupah 
‘Oh ban ka abeh bandum keunira 
Chetan ceulaka meunoe jipeugah 




Tuhan Neujanji keu gata beunar 
Janjilon teuma keu gata salah 
Hana Ion peutroh janji ngon gata 
Hana kuasa peue Ion meupeugah 

Kuasalon meu lonba gata 
Teuma di gata tapateh bagah 
Tapateh laju peue nyang naritlon 
Teuma jinoe Ion bek tapeusalah 


Bek tapeutimplak Ion teuma jinoe 
Tapeutimplak droeteuh nyang ka salah 
Jinoe Ion han ek lontulong gata 
Meunan pih gata han ek tailah 


Han ek tatulong lonnyoe le gata 
Buet dilee nyang ka bek le tapeugah 
Tapeucharikat Ion deungon Tuhan 
Di Ion nyang meunan hana lonpeugah 


Yoh dilee cit tan lonpeugah meunan 
Teuma si lalem azeub that leupah 
Azeub peudeh that keu soe nyang lalem 
Ureueng meuiman nyan nyang meutuah 

Ureueng meuiman lom geupubuet got 
Churuga meuhat dudoe geubalah 
Peutamong bandum dal am churuga 
Di yup churuga ie krueng dum boh-bah 


Keukai geuh sinan ngon izin Tuhan 
Nyang Po dum gopnyan nyang Maha Murah 
Geumeubri saleum dalam churuga 
Saleum seujahtra narit jroh leupah 


Peue hana taeu pakriban Tuhan 
Neuboh misalan kalimah taibah 
Lagee bak kayee nyang leuhu got that 
Ukheu jih teupat ngon lhok sileupah 




Cabeungjih manyang keudeh u langet 
Bohjih dum le that han tom meupisah 
Jeup-jeup kutika jimeuboh di jih 
Ngon izin Po jih nyang Maha Murah 

Tapajoh mangat sabe boh kayee 
Nyan miseu teuntee Tuhan Neupeugah 
Tuhan boh miseu nyan dum keu insan 
Jeut keu teuladan jitueng phaedah 

Kalimah jeuheut miseu kayee brok 
Bacut tek tathok di jih ka reubah 
Tatarek bacut mantong lam bumoe 
Uram kayee nyan teubot le bagah 




Hana meukeumat meu bacut sinan 
Ureueng meuiman teuma meutuah 
Tuhan peuteutap ureueng meuiman 
Ngon kalimah nayn kalimah taibah 

Lam udep donya deungon akhirat 
Teuma nyang sisat awak seurakah 
Awak nyang lalem Tuhan peusisat 
Kheundak Hadharat han ek soe bantah 


Peue hana taeu awak nyang tuka 
Nikmat nyang raya jipeujeut salah 
Peurintah Tuhan di jih jituka 
Keu kaphe teuma jigantoe sudah 


Ubak binasa jijakba kawom 
Jih dalam urong sinan jikeubah 
29. Dalam nuraka jilop dalam lhok 

Teumpat paleng lhok hana ban peugah 


Charikat Tuhan di jih jipeugot 
Jijak peusisat dum hamba Allah 
Mangat bek jijak bak jalan teupat 
Takheun seunang that jinoe boh di kah 




Meuseunang-seunang di kah dum jinoe 
Teumpatkeuh dudoe nuraka juah 
Takheun bak Hamba-Lon nyang meuiman 
Pubuet seumbahyang detmgon seudeukah 




Bandum raseuki nyang ka Kamoe bri 
Baten ngon lahe jibri napakah 
Yoh goh troh watee han jeut bloe-peubloe 
Rakan tan sidroe pih nyang tern peuglah 

Allah nyang peujeut langet ngon bumoe 
Neupeutron keunoe ujeun dum boh-bah 
Sideh di langet Neupeutron ujeun 
Boh kayee uteun meulimpah ruah 

Teubiet boh kayee Neubri keu gata 
Raseuki gata Neubri le Allah 
Kapai keu gata Tuhan nyang kheundak 
Mangat jeut jijak u laot luah 




le krueng jeut tangui pih kheundak Tuhan 
Uroe ngon buleun pih kheundak Allah 
Mata uroe ngon buleun jak sabe 
Hana tom meucre takalon leumah 

Malam ngon uroe sabe na teuntee 
Peue nyang ta lakee Neubri le bagah 
Meunyo tabileung dum nikmat Tuhan 
Abeh pikiran han ek tapeugah 

Han ek takira keu nikmat Tuhan 
Teutapi insan lalem that leupah 
Nikmat Tuhan bri di jih jikaphe 
Jikheun hana le nikmat bak Allah 




Watee Ibrahim geukheun bak Tuhan 
Neubri beu aman wahe ya Allah 
Tuhanku Neubri aman nanggroe nyoe 
Lom bandum kamoe bek roh buet salah 


Lorn ngon aneuklon bandum seureuta 
Bek roh berhala dum kamoe seumah 
Tuhanku le that ka manusia 
Jipeuceulaka le patong jadah 




Ka jipeusisat dum manusia 
Rakanlon teuma ikot peurintah 
Nyang tern ikot Ion nyankeuh rakanlon 
Nyang han ikot Ion pulang bak Allah 


Droeneuh Tuhanku Maha Peungampon 
Lom Droeneuh Tuhan Maha Pemurah 
Wahe Po kamoe aneuk cucolon 
Sideh lam urong bandum lonkeubah 




Urong meuanoe hana tumbuhan 
Hana tanaman sideh di Makkah 
Bineh rumoh Droeneuh nyang mulia 
Meuceuhu nama deungon Baitullah 

Mangat dum jitem pubuet seumbahyang 
Wahe ya Tuhan Neubri phaedah 
Neubri meunarek ate dum insan 
Napsu jak keiman peugot mahabbah 


Neubri raseuki lom keu awak nyan 
Boh kayee sinan Neubri meulimpah 
Mangat jichuko le dum awak nyan 
Wahe ya Tuhan Neuteupue sudah 

Peue-peue nyang meusom di dalam ate 
Got pih nyang lahe kamoe peuleumah 
Hana meusapeue meusom bak Tuhan 
Lua ngon dalam bandum cit teuhah 


Peue nyang di bumoe got pih di langet 
Hana meusapat lupot bak Allah 
Pujoe keu Tuhan ka Neubri keu Ion 
Watee tuhalon na aneuk lidah 

Lahe Ismael deungon Ishak 
Ate Ion galak hana ban peugah 
Keubit Tuhanlon teurimong du‘a 
Peue nyang lonpinta Neukabui sudah 


Tuhanku Neubri lontem seumbahyang 
Ngon keturunan Ion beu meutuah 
Wahe Po kamoe teurimeng du‘a 
Neu ampon dacha Ion le sileupah 




Ngon dacha ma-ku Ion hai Po kamoe 
Neuampon jinoe bandum na salah 
Ngon ureueng mukmin bak uroe hisab 
Uroe akhirat meuhadap Allah 




Bek na tasangka sang-sang di Tuhan 
Buet awak lalem han Neupeusalah 
Kon sagai Tuhan han Neupeuduli 
Tapi cit Neubri watee jih luah 


Neupeutanggoh jih sampoe troh masa 
Teuglong dum mata taeu geulisah 
Uroenyan bandum meukarat-karat 
Mata u langet ulee meutangah 

Mata han mumet kosong lam ate 
Hana peue pike buet cit ka leupah 
Beu tapeuingat dum manusia 
Keu uroe teuka azeub that leupah 

Awak nyang lalem jikheun uroe nyan 
Wahe Po kamoe bek Neupeubagah 
Neubri meutanggoh hana peue trep that 
Meujak ibadat turot peurintah 


Peue nyang Droeuneuh yue ngat kamoe pubuet 
Rasul meuikot peue nyang geupeugah 
Kon ka lheuh takheun yoh dilee masa 
Lon han binasa ka tameusumpah 


Lom pih ka taduek bak teumpat jihnyoe 
Nyang elanya droe lalem sileupah 
Lom pih ka nyata bandum bak gata 
Pakriban cara jih kamoe balah 

Ka kamoe peugah lom miseue-miseue 
Mangat tateupue meunyo buet salah 
Teuma awaknyan jipeugot tipee 
Padahai tipee keu jih bak Allah 


Bah that tipee jih ek anco gunong 
Tapi jih keunong kon keunong Allah 
47. Nyankeuh bek gata jeut salah sangka 
Allah Ta'ala janji Neuubah 


Nyang ka Neujanji dilee bak Rasul 
Hana meukabui lagee tapeugah 
Allah Ta'ala Maha Perkasa 
Maha Kuasa bak Neutueng balah 


Watee meugantoe bumoe ngon laen 
Langet pih laen bandum ka ubah 
Meusapat bandum meuhadap Tuhan 
Sidroeuneuh Tuhan Perkasa leupah 


Uroe nyan taeu teuma dum kaphe 
Bandum meurante hana meupisah 
Aspal peulaken di jih pakaian 
Bak muka jihnyan apui hu mirah 

Bandum Neubalah ban nyang usaha 
Jib dilee masa beunar ngon sal ah 
Bagah that Tuhan peugot keunira 
Bak manusia nyoe dum tapeugah 






Bandum tapeutroh nyoe ubak insan 
Jeut peuringatan mangat bek salah 
Lom nak jiteupue Tuhan cit sidroe 
Le barangkasoe ureueng meutuah 


Lom pih atranyoe jeut keu peuingat 
Keu soe nyang teupat akai pih ceudah 

Ngon nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1. AlifLamRa 


Tuhan nyang teupue meukeusud ayat 
Sabab Hadharat hana Neupeugah 
Nyankeuh dum ayat di dalam kitab 
Qur’an meuhat nyata trang leupah 




2. Kadang cit harok jih roe di kaphe 

Han ek jitheun le azeub sileupah 

Adak meu dilee jih ji Iseulam 

3. Teuma bah meunan jinoe jih mewah 




Brh le jipajoh meuseunang-seunang 
Lale jiangan nyang indah-indah 
Teuma ‘oh dudoe akan jiteupue 
Teuma di kamoe han tom meusalah 




Meupeubinasa barangri nanggroe 
Meu katroh sampoe watee jih nyang sah 
Meu katroh watee nyang kamoe teutap 
Wateenyan meuhat han jeut meuubah 




Han jeut peudilee han jeut peududoe 
Umat barangsoe ajai ka sudah 
Jikheun hai ureueng nyang tron Qur’an 
Ateuh ureueng nyan gata ka parah 




Gata ka pungo kamoe eu meuhat 
Kon malaikat taba keu hujjah 
Ba malaikat keunoe bak kamoe 
Meunyoe beunar nyoe nyang gata peugah 

Malaikat nyan cit kamoe peutron 
Beunar that meunan kon sagai salah 
Teuma watee nyan han jeut tanggoh le 
Bandum si kaphe ka abeh sudah 






Ka kamoe peutron peue nyang tabaca 
Kamoe nyang jaga bek na soe ubah 
Keubit di kamoe ka kamoe kirem 
Rasul-rasul dum jak ba peurintah 




Yoh gohlom gata meukirem meuhat 
Ubak dum umat masa nyang sudah 
Teuma ‘oh bantroh Rasul ubak jih 
Jiulok le jih jikheun beurakah 






Sipheut nyan kamoe peujeut bak kaphe 
Di dalam atejih jipeue beueh 
Di jih nyan bandum han jimeuiman 
Bah peungalaman jiteupue sudah 




Pakriban nyang ka yoh masa dilee 
Akibat teuntee hana peue peugah 
Sangkira kamoe meubuka pinto 
Langet nyang biru keu jih meupeuhah 

Hingga jitamong jiek u dalam 
Cit laen macam teuma jipeugah 
Jikheun gatanyoe ka keunong sihe 
Matateuh han le ka geupeuubah 


Ka kamoe peujtut sideh di langet 
Bintang meublet-blet hu meujeureulah 
Jeut keu hiasan soe ayng eu rupa 
Kamoe plihara teuma bek salah 




Kamoe plihara bak daya chetan 
Nyang ka Neurajam jihnyan le Allah 
Meulengkan nyang na nyang jak cue deungo 
Jilet le cahya hu meujeureulah 


Kamoe leung bumoe meupeudong gunong 
Tumbuh-tumbuhan lam bumoe luah 
Meupeugot bandum deungon ukuran 
Jeut penghidupan keu gata mudah 





Mangat taudep sinan dum gata 
Meunan cit juga makheuluk Allah 
Makheuluk laen dum nyang merdeka 
Nyang kon le gata tabri napakah 




Di jih raseuki jimita keudroe 
Bandum atranyoe kamoe peurintah 
Gudang bak kamoe ka meuseudia 
Meupeutron teuma ube phaedah 




Meukirem angen jeut keu seulangke 
Mangat kayee gle jimeuboh bagah 
Sideh di langet Kamoe peutron ie 
Kamoe bri treuk ie tajep puleh grah 


Bandum gudang nyan hana bak gata 
Bak Kamoe sahja ka Kamoe keubah 
Kamoe peuudep Kamoe peumate 
Han nyang sabe ngon Kamoe Allah 




Meunan pih Kamoe nyang tueng pusaka 
Nyang dilee masa meuteupue sudah 
Ureueng nyang dilee ureueng nyang dudoe 
Bandum meutusoe hana meuilah 

Po gata teuma ek Neupeusapat 
Ureueng nyan meuhat meuhadap Allah 
Bijaksana that Droeuneuh nyan sidroe 
Neuteupue dumpeue hana meuilah 




Ka Kamoe peujeut si manusia 
Bak tanoh lata kliet ngon meugeutah 
Tanoh kliet nyang tho ngon leuhop itam 
Meupeugot ragam hingga jih gagah 


Teuma kawom jen Kamoe peujeut phon 
Bak apui tutong hu meujeureulah 
Watee Po gata Neukheun amanah 
Bak malaikat dilee Neupeugah 




Ku keumeung peujeut si manusia 
Bak tanoh lata kliet ngon meugeutah 
Tanoh kliet nyang tho ngon leuhop itam 
Ku peugot ragam hingga jih meugah 

29. Lheuh Ku peugot jih Kupruh ngon nyawong 
Asai nibaklon ka lheuh Kukeubah 
Wateenyan gata bandum tasujud 
Tabri horomat keu jih le bagah 


30. Teuma sujud treuk dum malaikat 
Suroh Hadharat hana geubantah 

31. Meulengkan iblih sagai nyang han tem 
Keubit jih laen peurangui jadah 


32. Kheun Tuhan pakon di kah hai iblih 
Kasujud bak jih han katem di kah 

33. Jikheun di Ion han lonsujud keunan 
Sabab jih insan nyang hina leupah 


Neupeujeut jihnyan bak tanoh leukiet 
Han lontem sujud sabab jih rendah 
Tanoh kliet nyang tho ngon lcuhop itam 
Neupeugot ragam hingga jih gagah 

34. Kheun Tuhan teubiet di kah di sinan 
Kah keunong rajam batat sileupah 

35. Paleh lom keu kah sampoe ‘oh dudoe 
Sampoe ‘oh uroe dum geubri balah 


36. Jikheun Tuhanku Ion Neubri tanggoh 
Sampoe uroe troh geubangket sudah 

37. Kheun Tuhan di kah ka geubri tanggoh 

38. Sampoe uroe troh lagee ka peugah 

39. Jikheun Tuhanku nyoe Ion ka sisat 
Ka Neupeusisat Ion keunong tulah 
Sabab nyan di Ion Jonpeujroh keu jih 
Lonpeugah bak jih donya jroh leupah 

Lon meungpeusisat insan nyan bandum 

40. Meulengkan ladom nyang bit ikheulah 
Nyankeuh hamba Droeuneuh nyang got teupat 

41. Nyoe jalan teupat Neukheun le Allah 

Nyoe urusanlon keu droe peuteupat 
42. Hambalon meuhat han ek kareupah 
Hana kuasa di kah ateuhjih 
Meulengkan bak jih nyang tem ikot kah 

43. Teuma nuraka Kujanji keu jih 
Keunan bandum jih dudoe Kukeubah 

44. Dalam nuraka na tujoh pinto 

Bak jeut-jeut pinto maseng parikah 


45. Teuma barangsoe ureueng nyang takwa 
Dalam churuga bandum geukeubah 

Ie krueng di sinan ie mon meumata 

46. Tatamong lanja ureueng meutuah 


Seulamat aman keu bandum gata 
47. Asoe lam dada ka gleh sileupah 
Abeh Kamoe boh peunyaket ate 
Dengki hana le meuube seupah 


Meuhadap-hadap duek ngon chedara 
Bandum gembira ateuh peuratah 
48. Hana meureuoh hana hek keubit 
Tan geupeutubiet sinan geukeubah 






49. Jak leh tapeugah bak dum hambaLon 
Lon that Peungampon ngon that Pemurah 

50. Teuma azeub Lon azeub peudeh that 
Hana meusiat jeut piyoh payah 

51. Tapeugah haba ubak awaknyan 
Jamee Ibrahim masa nyang sudah 

52. ‘Oh ban troh jamee tamong bak gopnyan 
Geumeubri saleum keu gopnyan bagah 


Seuot Ibrahim kamoe teumakot 
53. Bek hai neutakot jamee dum peugah 
Haba gembira kamoe ba keunoe 
Aneuk agam droeuneuh alem leupah 


54. Geukheun na patot gembira keu Ion 
Watee umulon ka tuha leupah 
Pakrinyan takheun haba gembira 

55. Kheun jamee teuka nyoe kon beurakah 


Haba sibeunar lonba bak gata 
Bek putoh asa gata meutuah 
56. Kheun Ibrahim soe nyang putoh asa 
Mungken si buta nyang sisat leupah 

Han putoh asa bak rahmat Po jih 
Meunyoe kon ka jih sisat sileupah 
Geukheun lom peue iom urusan gata 
Hai jamee teuka utusan Allah 




Kheun jamee kamoe Neuyue jak keudeh 
Bak kawom paleh sisat sileupah 
Laen nibak Luth ngon kawom gopnyan 
Bandum awaknyan ka Kamoe keubah 




Bandum binasa laen nibak Luth 
Ngon nyang ikot Luth nyang Kamoe peuglah 
Teuma peureumohgeuh Kamoe kada 
Karoh binasa lam kawan saiah 




‘Oh ban troh rasul ubak Luth keunan 
Geukheun di Ion han lonteusoe peugah 
Hana lonturi bandum na gata 
Kheun jamee teuka hana peue saiah 




Kamoe nyoe teuka meuba peunyaket 
Nyang jikheun sulet watee tapeugah 
Meuba keu gata haba nyang beunar 
Kamoe nyoe beunar peue nyang meupeugah 




Tajak ngon kawomteuh euntreuk malam 
Dilikot kawom gata talangkah 
Bek na meusidroe nyang ngieng u likot 
Tajak taturot peue kamoe peugah 




Ka Kamoe wahyu keunan bak gopnyan 
Urusan jihnyan ka teutap sudah 
Bak watee suboh bandum jih abeh 
Saba that paleh jipubuet saiah 




Awak lam keuta seunang that ate 
Keunan jijak le bak Luth meutuah 
Kheun Luth uroenyoe bandum jameelon 
Bek peumalee Ion tapeugot saiah 


Bandum na gata takwa keu Tuhan 
Bek peuayeb Ion kawom meutuah 
Jikheun kon ka lheuh kamoe tham gata 
Ureueng nyang teuka bek tapeusiblah 

Kheun Luth jehpat dum aneuk daralon 
Ka izin bak Ion jeut tapeurintah 
Demi umuteuh bandum awaknyan 
Tan le pikiran ka mabok leupah 

Teuka geulanteue ban teubiet uroe 
Bandum awaknyoe teukeujet susah 
Kamoe peubalek nyang ateuh uyup 
Umat nabi Luth ka keunong tulah 




Ngon batee sijjil Kamoe rhom jihnyan 
Lagee ujeun tron dum le sileupah 
Bandum nyan tanda cit kon peue laen 
Keu ureueng nyang tern jitueng phaedah 

Peue nyang terjadi bandum atranyan 
Bak jalan aman saboh daerah 
Bandum nyan tanda cit kon peue laen 
Keu ureueng nyang tem iman keu Allah 




Awak di Aikah keubit lalem that 
Hana meutrep that Kamoe tueng balah 
Nanggroe nyan dua cit bineh jalan 
Rame disinan dum lalu lintah 

Awak di Hijir pih keubit batat 
Jikheun sulet that dum Rasul Allah 
Kamoe bri keu jih dum ayat Kamoe 
Jikheun atranyoe hana phaedah 


Jibeudoh laju jijak ho laen 
Muka jipaleng jibalek arah 
Awaknyan teuma jikurek gunong 
Keunan jitamong han jeut keu susah 


Jikurek gunong jipeugot rumoh 
Udepjih manyoh aman that leupah 
Bak watee suboh teuka geulanteu 
Abeh jih dumpeue binasa sudah 


Hana guna le bandum usaha 
Nyang ka jipuga ngon susah payah 
Kon Kamoe peujeut langet ngon bumoe 
Bandum ngon asoe teusia payah 




J 14 


AL-HIJR (15) 



<4 


Meulengkan beunar cit na hikeumat 
Uroe kiamat teuma tan salah 
Han jeut han teuka uroe kiamat 
Teuma cit got that jih tapeumeu'ah 


Keubit Po gata nyang peujeut dumpeue 
Neuteupue dumpeue hana meuilah 
Ka lheuh Kamoe bri keu gata ayat 
Tujoh boh meuhat sabe tapeugah 

Teuma Qur’an nyang that-that raya 
Bek roe di gata harok keu salah 
Harok seunang that keu udep donya 
Meublek-blek mata taeu jih meugah 




Le that awak nyan taeu lam seunang 
Di gata hai nyan teuma bek susah 
Keu ureueng mukmin teuma di gata 
Tapeumulia droe tapeureundah 




Takheun ulon nyoe ureueng peuingat 
Lon bri amanat nyang trang sileupah 
Lagee yoh dilee awak weuk kitab 
Nyang ladom kitab di jih jikeubah 


Ka Kamoe peutron bala dum keu jih 
Qur’an di jih jiweuk jipisah 
Demi Po gata cit Kamoe tanyong 
Bandum atranyan beu ek jipeuglah 

Peue nyang jipubuet bandum meutanyong 
Tapeugah beutrang jinoe peurintah 
Peugah beutrang-trang peue geuyue gata 
Muchrek ceulaka bek that taindah 


Tapaleng muka bak awak muchrek 

95. Kamoe poh balek soe nyang peu beueh 
Soe nyang keu gata jiulok-ulok 

96. Di jih dum jicok Tuhan kon Allah 


Tuhan nyang laen di jih jipakoe 
Jiteupue dudoe teuma nyan salah 
Kamoe meuteupue dadateuh picek 
Sabab meubalek peue nyang jipeugah 

Teuma teuseubeh takheun di gata 
Pujoe Po gata nyang Maha Murah 
Tasujud bandum pubuet ibadat 
Po gata meuhat sidroe taseumah 






Sampoe troh ajai taseumah Tuhan 
Tayakin meunan bek na meuubah 

AN-NAHL(UNOE) 


Ngon Nama Allah Lonpuphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Putusan Tuhan ka teuntee teuka 
Teuma bak gata talakee bagah 
Maha suci Neuh ngon Maha Manyang 
Charikat Tuhan jioh sileupah 




2. Neujok peurintah bak malaikat 
Geujakba ligat bak hamba Allah 
Soe nyang h‘eut Tuhan keunan geuintat 
Haba peuingat geuyue jak peugah 




Tan Tuhan laen meulengkan Lonnyoe 
Takwa jinoe keu Lon beu bagah 
Tuhan nyang peujeut langet ngon bumoe 
Sibeunar that nyoe buken beurakah 




Maha suci Neuh nibak charikat 
Kon sagai meuhat lagee jih peugah 
Neuepeujeut insan bak ie sititek 
Teuma jibalek jeut musoh leupah 




Musoh that nyata di jih keu Tuhan 
Bandum binatang peuneujeut Allah 
Binatang temak raya munapha‘at 
Tuhan Hadharat Neupeujeut sudah 

Bulee jih suuem lom guna laen 
Tapajoh dageng mangat sileupah 
Watee tapeulheuh jijak uluwa 
‘Oh jiwoe teuma takalon indah 




Jime ngon awih nyang brat bak taba 
Watee teubongka jioh talangkah 
Tame u nanggroe nyang pueh bak tajak 
Nanggroe pih jarak susah ngon pay ah 


Bit Tuhan gata sayang keu hamba 
Lom Tuhan gata Maha Pemurah 

8. Guda ngon baghal keuleudee teuma 
Keu kandran gata ho nyang talangkah 

Lom pih Neupeujeut jih keu hiasan 
Neupeujeut laen lom le that leupah 
Nyang tan tateupue laen Neupeujeut 

9. Lom hak Neupeujeut jalan bek salah 

Na jalan teupat nyang ladom ceukok 
Meunyoe Neukheundak bandum jroh leupah 
Bandum na gata ek Neupeutunyok 
Meunyoe Neukheundak meunan le Allah 

10. Sideh di langet Neupeutron ujeun 
Tajep ie bandum mangat puleh grah 
Ijo on kayee bak tageumeubeu 
Leumo ngon keubeu pih seunang leupah 

1 1 . Tanam-tanaman timoh keu gata 
Zaitun kuruma anggor nyang mirah 
Boh kayee laen pih le that macam 
Soe-soe nyang tern pham jitueng phaedah 

Soe nyang tern pike jeut tanda dumnyoe 

12. Malam ngon uroe peuneujeut Allah 
Lom mata uroe buleun ngon bintang 
Urusan Tuhan bandum Neuulah 

Sinoe pih bandum cit jeut keu tanda 
Keu kawom nyang na akai nyang ceudah 

13. Lom nyang Neupeujeut laen di bumoe 
Meumacam bagoe wama nyang indah 

Sinoe pih bandum cit jeut keu tanda 
Keu soe nyang suka jitueng phaedah 

14. Teuma lom Tuhan Neupeujeut laot 
Tapajoh eungkot udep ngon basah 

Lom tapeuteubit sinan hiasan 
Tangui pakaian* nyang indah-indah 
Takalon kapai meumacam bagoe 
Meulayeu keu droe jih leupah bagah 

Ngon nyan tamita karonya Tuhan 
Chuko keu Tuhan beu le that leupah 
Neutiek lom gunong dum dalam bumoe 
Teudong jih keudroe han soe peureubah 


Krueng dum jalan dum tatueng munapha‘at 
Lom ngon alamat di alam luah 
Ngon alam bintang jituho jalan 

Ek sa nyang laen teuma ngon Allah , , 

Nyang peujeut dumpeue ngon nyang tan peujeut 
Peue saban sipheut tacuba peugah 
Peue hana tatueng sinan ibarat 
Takalon nikmat han ek tailah 

Meunyoe tabileung dum nikmat Tuhan 
Abeh pikiran han ek tapeugah 
Han ek takira keu nikmat Tuhan 
Bahle barangban tamita ilah 


Keubit roe Tuhan Malta Pengampon 
Lagi pih Tuhan Maha Pemurah 
Tuhan Neuteupue peue-peue nyang tasom 
Leubeuh-leubeh lom nyang tapeuleumah 




20. Teuma nyang jikheun le dum awaknyan 
Tuhan jih dumnyan nyang buken Allah 
Di jih meusapeue hana jipeujeut 
Jih pih gop peujeut jipheut jitarah 




Atranyang mate pih hana udep 
Pajan geubangket pih horn jipeugah 
Nyang Tbhan gata cit Tuhan sidroe 
Teuma barangsoe iman ka salah 




Han jimeuiman uroe akhirat 
Atejih meuhat ingkar keu Allah 
Jihnyan teukabo jipeuraya droe 
Hanacheok jihnyan akan geubalah 




Tuhan Neuteupue peue-peue nyang disom 
Leubeh-leubeh lom nyang jipeuleumah 
Hana Neugalak ureueng teukabo 
Narit meutajo watee jipeugah 

Watee geutanyong peue Tuhan peutron 
Cit laju jikheun haba beurakah 
Nyan haba dongeng ureueng nyang dilee 
25. Jitanggong teuntee peue nyang jipeugah 

Jime dachajih uroe kiamat 
Bandum cit lengkap lorn na geutamah 
Dacha gob laen nyang jih peusisat 
Ateuh jih meuhat dum geubeureukah 


Jiikot dum jih ngon tan ‘eleumee 
Meuhat jih teuntee nyang bayeu upah 
Taingat brok that dacha jipubuet 
Jime ube buet teuma ka salah 


26. Ureueng nyang dilee nibak awak nyan 

Buet dum ureueng nyan jeuheut that leupah 
Neupeuanco treuk teuma le Tuhan 
Rumoh awaknyan bak tameh bawah 


Rhot treuk ngon bubong ateuh awak nyan 
Teuka keu jihnyan azeub that leupah 
Hana jithee-thee ka teuka azeub 
27. Uroe kiamat jih lom Neubalah 


Neupeuayeb jih uroe kiamat 
Neukheun charikatkeuh ho dum di kah 
Tuhan charikat ka peusa ngon Lon 
Hingga Rasul Lon bandum kabantah 


Di kah kabila tuhan charikat 
Teuma kheun ligat le ureueng ceudah 
Kheun ureueng ceudah nyang na ‘eleumee 
Ayeb ngon malee keu kaphe jadah 


Uroenyoe ayeb jeuheut keu kaphe 
28. Sabab jih sabe lalem that leupah 
Troh malaikat watee jih maate 
Lalem jih sabe hana meuubah 


Wateenyoe jikheun ngon jipeujok droe 
Hana di kamoe meupubuet salah 
Peue kakheun hana Tuhan Neuteupue 
Bandum barangpeue nyang dilee buet kah 

29. Tamong keudeh lam pinto nuraka 
Keukai simasa di sinan di kah 
Teumpat nyang brok that keu soe teukabo 
Sabab teukabo raya that salah 

30. Ureueng takwa watee gop tanyong 

Peue Tuhan peutron geukheun jroh leupah 
Soe nyang pubuet got dalam donya nyoe 
Keu gopnyan dudoe pih got that leupah 

Nanggroe akhirat keubit leubeh that 
Sinankeuh teumpat ureueng meutuah 
Nanggroe paleng got keu ureueng takwa 

31. Nyankeuh churuga ‘adnen nyang indah 

Geutamong laju keunan ureueng nyan 
Ie krueng di sinan ile dum boh-bah 
Ie krueng dum ile di yup churuga 
Peue-peue nyang hawa geucok le bagah 

Meuna Neubalah Allah Ta'ala 
Keu soe nyang takwa turot peurintah 

32. Troh malaikat ubak ureueng nyan 
Geukalon gopnyan lam jroh sileupah 

Geukheun dum saleum keu gata bandum 
Tatamong dalam churuga indah 
Sabab yoh dilee ka tausaha 

33. Teuma ceulaka ureueng nyang salah 

Peue jipreh di jih troh malaikat 
Got pih troh ligat keu jih musibah 
Azeub Po gata teuka ubak jih 
Dilee nibak jih pih ka lheuh sudah 

Awak nyang dilee jidarohaka 
Kon Neuelanya jihnyan le Allah 
Tapi jih lalem jielanya droe 

34. Jirasa jinoe azeub that leupah 

Sabab buet jeuheut dilee jipubuet 
Bandum buet nyang got cit jipeubeueh 
Sira jipeukhen jiulok-ulok 
Jinoekeuh jicok meunan beunalah 

Kawom musyrikin lom jikheun meunoe 
Bandum buet kamoc cit kheundak Allah 
Meunyoe Neukhcundak laen le Tuhan 
Han roe peue laen nyang kamoe seumah 

Meunan pih dilee dum ayah kamoe 
Bandum na kamoe meuseumah Allah 
Han Neupeuhareuem pih barangkapeue 
Meu kon kheundak nyoe ka nibak Allah 


Lagee nyan cit buet awak nyang dilee 
Jipeugah lagee macam jiilah 
Teuma di Rasul kon na peue laen 
Geupeutroh mantong beu trang geupeugah 

Ka Kamoe bangket bak jeut-jeut umat 
Rasul meuintat jakba peurintah 
Taseumah Tuhan peujioh thaghut 
Berhala han jeut sagai taseumah 


Nyang laen ureueng Tuhan peutunyok 
Nyang ladom jicok teuma nyang salah 
Ureueng nyan teuntee ka roh lam sisat 
Ka Neupeuteutap meunan le Allah 


Teuma tajak le di dalam bumoe 
Takalon jinoe pakriban ulah 
Pakri akibat ureueng peusulet 
Jipeugah sulet dum Rasul Allah 

Meunapsuteuh that peutunyok keu jih 
Atranyan di jih ka sisat leupah 
Han Neupeutunyok nyang Neupeusisat 
Uleh Hadharat meunan Neupeugah 


Han ek soe tulong pih le keu jihnyan 
Dilee hana ban ka jimeusumpah 
Demi tuhanjih meusumpah keubit 
Hana Neubangket dudoe le Allah 

Hana Neubangket ureueng nyang mate 
Tapi nyan janji ka lheuh Neupeugah 
Teuma beunar that roe janji Tuhan 
Teuma le insan nyang jipeubeuoh 

Le manusia hana jiteupue 
Mangat atranyoe Neupeutrang leupah 
Peue nyang jiragu jipeudong dawa 
Allah Ta'ala bandum Neupeugah 




Mangat jiteupue lom le si kaphe 
Naritjih kon le sulet sileupah 
Teuma di kamoe sep narit sikrak 
Peue nyang meukheundak cit jeut le bagah 




Meukheun "kun" mantong kah beujeuet laju 
Ka keuh jeuet laju hana meupayah 
Ureueng hijeurah lheuh jielanya 
Geuweh ulua karena Allah 




Di dalam donya Kamoe bri teumpat 
Ureueng nyan meuhat ureueng meutuah 
Kamoe bri jroh that di dalam donya 
Leubeh lom raya pahla meukeubah 


Meunyoe jiteupue pahla akhirat 
Nyan nyang leubeh that raya sileupah 
Ek that geusaba bandum ureueng nyan 
Ubak Po gopnyan droeugeuh geuseurah 




Rasul meukirem sigohlom gata 
Ureueng lam keuta duson nyang mudah 
Kamoe bri wahyu ubak ureueng nyan 
Teuma tatanyong bak ureueng ceudah 

Tatanyong meuhat bak ureueng teupue 
Nyang tan tateupue bek malee babah 
Geuba nyang nyata dum ayat-ayat 
Geuba ngon kitab dum suroh Allah 




Teuma keu gata ka Kamoe peutron 
Nyoekeuh Qur’an nyang trang that leupah 
Mangat tapeutrang bak manusia 
Peue nyang geuyue ba dumna peurintah 


Lom pih bandum jih mangat jipike 
Peue teuma ase keu awak salah 
Ek teuma aman soe pubuet jeuheut 
Bumoe Neupeurhup keu jih le Allah 

Atawa azeub keu jihnyan teuka 
Hana jirasa teuka musibah 

46. Got Neubri azeub teungeh jijak-jak 
Han ek jitulak meukarat leupah 

47. Got pih Neuazeub jih bacut-bacut 
Sira teumakot jih sabe susah 
Teuma Po gata sayang keu hamba 
Neuh lom Po gata Maha Pemurah 

48. Peue hana jieu makheuluk Tuhan 
Nyang bak bubayang linuet sang reubah 
U uneun u wie meulingiek linggang 
Leumoh bubayang sujud bak Allah 

Hana teukabo droe jipeumiyup 

49. Bandum jisujud keudeh bak Allah 
Peue nyang meulata sideh dilanget 
Bandum jisujud hana jibantah 

Peue nyang meulata sinoe di bumoe 
Saban lagee nyoe sujud bak Allah 
Dum malaikat sujud meululu 
Hana teukabo meuube seupah 

50. Bandum teumakot keu Tuhan gopnyan 
Di ateuh gopnyan kuasa leupah 

Peue nyang Tuhan yue geupubuet laju 
Tan meu sigitu lawan peurintah 

51. Neukheun le Tuhan bek dua tuhan 
Sep sidroe Tuhan mantong taseumah 
Beu na tatakot keu Lon nyoe sidroe 

52. Langet ngon bumoe cit milek Allah 

Peue nyang di langet ngon nyang di bumoe 
Agama teuh nyoe sabe keu Allah 
Keu peue tatakot nyang buken Tuhan 

53. Dum nikmat Tuhan cit le sileupah 

Bandum na nikmat nyang na bak gata 
Asai jih teuka sideh bak Allah 
‘Oh watee gata teuka meularat 
Bak Tuhan meuhat talakee beuglah 

54. ‘Oh lheuh Neupeuglah meularat gata 
Lam kawan gata ka na nyang salah 
Jipeucharikat laju keu Po jih 
Meularat di jih sabab ka leupah 

55. Peue nyang Kamoe bri ka keuh jikaphe 
Han jiingat le sabab jih ka glah 
Meuseunang-seunang leh di kah siat 
‘Oh dudoe meuhat ka teupue di kah 

56. Nyang jiseumah nyan hana jituri 
Tapi na bahgi keu jih jikeubah 
Raseuki nyang ka Kamoe bri keu jih 
Nyang ladom keu jih ka jipeusiblah 

Demi nyoe Tuhan kapeuna-peuna 
Geutanyong teuma bandum nyan buet kah 

57. Jipeugah Tuhan na aneuk inong 
Di jih han jitueng hina jipeugah 

Di jih na laen nyang galak droejih 

58. Meu inong di jih malee jih leupah 
Meunyoe roh lahe aneukjih inong 
Mukajih itam jitheun amarah 

59. Jisom droe malee jih bak kawomjih 
Sabab aneukjih hana meutuah 
Jikeubah aneuk jitanggong hina 
Atawa jiba dalam tanoh crah 

Jitanom sinan mangat bek malee 
Nyan beuna tathee buet brok sileupah 

60. Nyang tan meu i man akan akhirat 
Sipheut jih brok that hana ban peugah 

Teuma sipheut got suci ngon manyang 
Nyan sipheut Tuhan nyang Maha Murah 
Droeuneuh keuh Tuhan Maha Perkasa 
Ngon bijaksana Neuh areh leupah 

61. Meunyo Neuhukom insan le Tuhan 
Sabab jih lalem jipubuet salah 

Ka keuh han sapeue Neutinggai sinoe 
Di ateuh bumoe dum abeh sudah 

Teuma di Tuhan cit Neubri tanggoh 
Ajai gohlom troh nyang ka Neukeubah 
Mcu ka troh ajai han jeut tanggoh le 
Hanjeuet peu akhe meu saboh sa'ah 




Han jeuet peudilee meunan cit lagi 
Watee Kamoe bri han jeuet meuubah 
Teuma awak nyan peue nyang jibenci 
Atranyan jibri di jih keu Allah 

Lidahjih sulet jikheun droe jih got 
‘Oh dudoe that got keu jih geubalah 
Hana peue tachok bandum jih teuma 
Dalam nuraka jitamong bagah 


Demi nyoe Tuhan ka kamoe kirem 
Ubak dum kawom masa nyang sudah 
Dum Rasul-rasul yoh gohlom gata 
Teuma jidaya kawom seurakah 

Chetan jak daya teuma kawom nyan 
Jikheun buet jihnyan keubit that indah 
Jeuet treuk uroenyoe walijih chetan 
Azeub keu jihnyan peudeh sileupah 




Kitab nyang Kamoe peutron keu gata 
Nak tapeunyata beunar ngon sal ah 
Peue nyang jiragu jipeudong dawa 
Jeut tapeunyata bandum tapeugah 


Jeut keu peutunyok lorn jeut keu rahmat 
Keu bandum umat iman keu Allah 
Tuhan nyang peutron ujeun di langet 
Kayee dum udep bumoe ka basah 




‘Oh lheuh barokon ka mate bandum 
‘Oh teuka ujeun udep jroh leupah 
Soe nyang tern deungo cit jeut keu tanda 
Tuhan kuasa hana ban peugah 


Binatang temak nyang taplihara 
Sinan pih nyata tatueng phaedah 
le dalam pruet jih meubri keu gata 
Susu keulua lam ruweung darah 

Antara darah deungon kotoran 
Ie susu sinan teubiet gleh leupah 
Soe nyang jep mangat lom jeut ibarat 

67. Boh kayee meuhat pih le phaedah 

Kuruma anggor tapeugot sinan 
Jeut keu minuman mameh sileupah 
Raseuki nyang got sinan pih tanda 
Keu ureueng nyang na akai nyang ceudah 

68. Bak unoe wahyu nibak Po gata 
Keudeh lam rimba kajak leh di kah 
Bak gunong-gunong kapeugot rumoh 
Udep dum timoh cong kayee meugah 

Teuma bak panteu peuneugot insan 

69. Mita makanan teuma le bagah 
Dumna boh kayee di kah makanan 
Beudoh berjalan mita napakah 

Di sinan jalan di kah terbuka 
Jalan Po gata unoe meutuah 
Teubiet minuman dalam pruet unoe 
Meubagoe-bagoe wama jiulah 

Nyang jeut keu ubat keu manusia 
Puleh jih sigra sehat sileupah 
Sinan pih tanda keu soe nyang pike 
Tuhan that ade ngon Maha Murah 

70. Bandum na gata cit Tuhan peujeuet 

‘Oh lheuh nyan wapheut Neubri le Allah 
Teuma nyang ladom umu jih panyang 
Tapi ka hilang akai nyang ceudah 

Ka meuwoe manyak han le jiteupue 
Peue nyang jiteupue masa nyang sudah 
Keubit cit Tuhan Neuteupue bandum 
Lagi pih Tuhan kuasa leupah 

7 1 . Tuhan peuleubeh nyang ladom gata 
Neubri areuta raseuki mudah 
Teuma nyang leubeh pih han jitem bri 
1 adorn raseuki keu ureueng susah 

Keu namiet jih dum pih han jitem bn 
Saban roh bahgi jihnyan bak Allah 
Peue jih jiungki keu nikmat Tuhan 
Han jipeuesaban jibri napakah 

72. Tuhan nyang peuejeuet dum judo gata 
Nibak droe gata bandum Neuulah 
Neupeujeuet aneuk bak judo teuhnyan 
Cuco lom sinan rame sileupah 

Neubri raseuki teuma keu gata 
Nibak areuta nyang indah-indah 
Pakon jiiman di jih nyang bateue 
Teuma jilingkeue lom nikmat Allah 

Han jiingat le keu nikmat Tuhan 

73. Nyang bukon Tuhan di jih jiseumah 
Di langet bumoe tan sapeue di jih 
Raseuki keu jih tan na jikeubah 

Meu sapeue di jih hana kuasa 

74. Teuma bek gata roh dalam salah 
Bek peucharikat gata keu Tuhan 
Bek tapeusaban dumnyan ngon Allah 

Di gata bandum hana tateupue 
Tuhan nyang teupue beunar ngon salah 

75. Neupeugot miseu namiet le Tuhan 
Budak beulian ureueng nyang rendah 

Hana sapeue na dijih kuasa 
Ngon ureueng kaya raseuki mudah 
Raseuki nyang jroh nyang ka Kamoe bri 
Atranyan geubri dum keu seudeukah 

Got lam rahsia got lahe nyata 
Boh teuma ek sa tacuba peugah 
Tapi le that jih hana jiteupue 
Sigala pujoe meuwoe keu Allah 

76. Tuhan boh miseu lom na dua droe 
Ureueng nyang sidroe han jeut seumeugah 
Han jeut jimarit klo deungon bisu 
Tayue peulaku han sapeue keumah 

Nyang na brat mantong keu ureueng po jih 
Sapeue tan di jih nyang na phaedah 
Ho nyang geuyue jak kon got jipeuwoe 
Ek saban jihnyoe ngon nyang meutuah 

Peue sa jihnyoe ngon ureueng yue ade 
Lom geujak sabe bak jalan Allah 
Sabe di gopnyan bak jalan teupat 
Hana tom sisat ho nyang geuarah 

77. Gaeb di langet deungon di bumoe 
Bandum atranyoe cit milek Allah 
Teuka kiamat sigo klip mata 
Ban tanjo teuka ka abeh sudah 

Atawa leubeh bagah nibaknyan 
Dumpeue cit Tuhan kuasa leupah 

78. Tuhan peutubiet gata lam pruet ma 
Teuh sapeue hana tateupue peugah 

Hana meusapeue pih na tateupue 
Tadeunge dudoe watee ka teuhah 
Neupeujeut alat tadeunge meusu 
Takalon laju teuma ka leumah 

Neupeujeuet ate ngon tatosuwoe 
Mangat tachuko teuma keu Allah 

79. Peue hana jieu cicem teureubang 
Keudeh lam awan troh jipho bagah 

Tuhan nyang theun jih bek rhot u bumoe 
Leumah cit sinoe kuasa Allah 
Bandum atranyan cit jeut keu tanda 
Keu kawom nyang na iman keu Allah 

80. Tuhan nyang peujeut teumpat keu gata 
Di rumoh gata tapeugot indah 

Kulet binatang ladom keu rumoh 
Hana that meh-moh phui that sileupah 

Watee tajak-jak got hana tajak 
Mangat bak tagrak hana meupayah 
Bulee keubiri ngon bulee unta 
Lom laen teuma tatueng phaedah 

Peugot peukakah di rumoh tangga 
Pakaian gata pih dang-dang beukah 

81. Lom Tuhan peujeut keu gata reului 
Gata jeut deurui tapiyoh payah 

Neupeujeut di gle teumpat tapiyoh 
Ngon tatop tuboh pakaian indah 
Ngon tatop badan bak tutong uroe 
Lom bajee beusoe dalam prang bicah 

Bek luka tuboh gata dalam prang 
Nyan nikmat Tuhan cukop that leupah 
Nikmat nyan Neubri bandum keu gata 
Mangat dum gata jok droe bak Allah 

82. Teuma meunyoe jih mantong jipaleng 
Hana cit jitem ban gata peugah 

Ka keuh di gata tapeutroh mantong 

83. Sabab jih carong jibalek surah 

Jiteupue bandum nayn nikmat Tuhan 
Meu bacut pih tan di jih jipapah 
Dum nikmat Tuhan hana leumah le 
Nyang le jih kaphe sisat sileupah 

84. Uroenyan teuma bak jeut -jeut umat 
Kamoe yue bangket saksi nyang ceudah 
Han le geuizin keu awak kaphe 
Ampon hana le jeut lakee meu ‘ah 

85. Ban jieu azeub dum le silalem 
Peuphui han geutem meu beube seupah 
Tanggoh hana le bandum watee nyan 

86. nyang muchrek yohnyan meunyeusai teulah 

‘Oh ban jikalon tuhan charikat 
Jingadu ligat bak Tuhan Allah 
Wahe Po kamoe nyoekeuh awaknyoe 
Charikat kamoe dilee meuseumah 

Kon Droeuneuh dilee kamoe kheun Tuhan 
Nyankeuh awaknyan tuhan meupeugah 
Suot awak nyan sulet dum gata 

87. Bandum jih teuma tundok bak Allah 

Jok droe bak Tuhan bandum uroenyan 
Atra nyang laen ka abeh sudah 
Atra nyang dilee jipeuna-peuna 
Han meuhoka tan le meubeukah 


90. Keubit di Tuhan Neuyue beu ade 
Pubuet got sabe ngon bri napakah 
Kawom keurabat wajeb tatulong 
Teuma Neularang nibak buet salah 

Keuji ngon mungkar lom darohaka 
Bandum nyan dacha wajeb takeubah 
Nasehat Neubri uleh Hadharat 
Mangat teuingat teuh bek roh salah 

91. Janji ngon Tuhan bek na meuleset 
Meu ka tajanji han jeut taubah 
‘Oh tameusumpah bek tapeubateue 
Bek roh talingkeue takheun nan Allah 

Jaminan Tuhan ka lheueh tapeukong 
Bek takheun mantong bak buet teuh salah 
Peue nyang tapubuet Tuhan Neuteupue 
Hana meusapeue pih na meuilah 






Saksi nyan teuma lam kawan droejih 
Geupeugah hai jih jipubuet salah 
Di gata saksi keu bandum gopnyan 
Lam kitab cit (rang mangat tapeugah 


Kitab nyang Kamoe peutron keu gata 
Di sinan nyata bandum peurintah 
Lom pih peutunyok ureueng Iseulam 
Rahmat bak Tuhan ngon seunang leupah 

Awak nyang kaphe jitham gop laen 
Mangat geupaleng bak jalan Allah 
Han jibri geujak bak jalan teupat 
Kamoe bri azeub nyang brat sileupah 


89. 


Di ateuh azeub meubri lom azeub 
Sabab jih jeuheut raya that salah 
Nyankeuh uroenyan bak jeut-jeut umat 
Kamoe yue bangket saksi nyang ceudah 

Bek roe jeut gata lagee si inong 
Nyang jirheut beuneung ‘oh lheuh kong leupah 
Beuneung nyang kong that abeh meuc‘uet-c‘uet 
Bandum ka jirheut hana jikeubah 




Meunan keuh sumpah meunyo ka taboh 
Abeh dum reuloh anco ngon bicah 
Ka jeut keu alat tatipee rakan 
Sabab golongan teuh sang le leupah 


Nyan dum ujian Tuhan keu gata 
Dudoe cit nyata beunar ngon salah 
Uroe kiamat Tuhan peunyata 
Peue nyang le gata tameuparikah 


Peue nyang yoh dilee tapeugot dawa 
Di Tuhan teuma cit ka Neupeugah 
Meunyoe Neukheundak Neupeujeut gata 
Keu saboh bangsa hana meupisah 

Tapi soe nyang h‘eut Neuh Neupeusisat 
Lom pih soe nyang h‘eut Neubri hidayah 
Neubri peutunyok bak jalan nyang got 
Teuma peue nyang buet gata han leupah 


Geutanyong bandum peue nyang tapubuet 
Tatanggong jaweub beunar ngon salah 
Bek roh tapeugot sumpah gatanyan 
Ngon tipee rakan teuh tameusumpah 

‘Oh lheuh cot tadong meusireuk gaki 
Teuh jeut treuk bahgi teuh brok sileupah 
Tarasa azeub sabab tajak tham 
Gop dum bak jalan nyang suroh Allah 


Azeub raya that keu gata geubri 
Bek peubloe janji deungon yum murah 
Bek peubloe janji gata ngon Tuhan 
Peue nyang bak Tuhan cit got that leupah 




Meunyoe tateupue got that keu gata 
96. Peue nyang bak gata gadoh le bagah 
Peue nyang bak Tuhan keukai jeut masa 
Keu ureueng saba cit Kamoe balah 

Kamoe bri pahla teuma nyang got that 
Sabab buet got that masa nyang sudah 
Soe nyang pubuet got agam ngon inong 
Lorn jimeuiman di jih keu Allah 




Kamoe bri udep keu jih nyang got that 
Pahla lorn meuhat keu jih meubalah 
Leubeh got nibak peue nyang jipubuet 
Teuma ‘oh tabeut lakee bak Allah 

Talakee lindong bak daya chetan 
Nyang keunong rajam di jih bak Allah 
Takheunnyan watee tabeut Qur’an 
Nyan daya chetan cit ek tateugah 


Han ek jidaya ureueng meuiman 
Geujok droe gopnyan keudeh bak Allah 
100. Nyang ek jidaya nyang rakan ngon jih 
Nyang jitem tueng jih jeut keu khaliphah 

Lom pih awak nyang tern peucharikat 
Jih ngon Hadharat nyang Maha Murah 
Meunyoe di Kamoe meugantoe ayat 
Ngon laen ayat nyang leubeh indah 

Tuhan Neuteupue peue nyang Neupeutron 
Di jih cit jikheun keu gata salali 
Jikheun keu gata tapeuna-peuna 
Atra nyang han meunan jipeugah 


Tapi le that jih nyang tan jiteupue 
Takheun atranyoe tron nibak Allah 
Jibrail peutron nibak Po gata 
Sibeunar nyata kon sagai salah 




Neupeukong ate ureueng meuiman 
Lom keu ureueng nyan peutunyok Allah 
Haba gembira lom keu barangsoe 
Nyang tem peujok droe keudeh bak Allah 


Kamoe meuteupue jikheun keu gopnyan 
Na ureueng laen meunan jipeugah 
Jijak peureunoe geuh le ureueng nyan 
Padahai gopnyan meulaen lidah 

Lidah ureueng nyan kon bahsa Arab 
Nyoe bahsa Arab nyata that leupah 
Soe nyang han pateh keu ayat Tuhan 
Keu ureueng nyan tan peutunyok Allah 

Keu jihnyan teuma azeub peudeh that 
105. Jipeugah sulet bandum peurintah 

Nyang hana sulet nyankeuh awaknyan 
Nyang han raeuiman keu ayat Allah 




Nyankeuh awaknyan awak nyang sulet 
Teuma nyang keubit kaphe keu Allah 
Barangsoe kaphe lheuh jimeuiman 
Muruka Tuhan keu jih that leupah 


Meulengkan ureueng nyang bit jipaksa 
Iman geuh teuma hana meuubah 
Lam ate gopnyan teutap meuiman 
Ureueng nyang meunan hana meusalah 


Tapi nyang peuhah dada keu kaphe 
Hana jitem le iman keu Allah 
Ureueng nyan teuma muruka Tuhan 
Azeub keu jihnyan raya sileupah 


107. Sabab awaknyan galak keu donya 
Akhirat hana di jih jipapah 
Han Neupeutunyok teuma di Tuhan 
Barang roe insan kaphe keu Allah 




108. Awaknyan ka lheuh Neucap le Tuhan 
Lam ate jihnyan ureueng nyang salah 
Geulinyueng mata di jih meucap 
Ureueng lale that teuwo keu Allah 




Hana peue tachok awaknyan meuhat 
Uroe akhirat rugoe that leupah 
Teuma Po gata peulindong hamba 
‘Oh lhueh sengsara jijak" hijeurah 




Berjuang teuma ngon that jisaba 
Uleh Po gata Neubri meutuah 
Keubit Po gata Maha Peungampon 
Lagi pih Tuhan Maha Pemurah 

111. Uroenyan teuma bandum bila droe 
Laen barangsoe han ek jipeuglah 
Ban nyang jipubuet meunan keuh jumba 
Han geuelanya jih meube seupah 


112. Neupeugot miseu saboh le Tuhan 

Nanggroe nyang aman teunang that leupah 
Bak jeut-jeut teumpat raseuki teuka 
Udep gembira raseuki mudah 


Teuma jikaphe keu nikmat Tuhan 
Neubri treuk keunan teuka musiabh 
Deuk ngon teumakot jeut keu pakaian 
Nyan keuh balasan sabab ka salah 


113. Ka teuka Rasul ubak awaknyan 
Jikheun keu gopnyan sulet sileupah 
Neubri treuk azeub le Tuhan keu jih 
Sabab lalem jih jipubuet salah 


114. Teuma tapajoh bandum raseuki 

Nyang ka Tuhan bri nyang haleue leupah 
Makanan nyang got Neubri keu gata 
Tachuko teuma keu nikmat Allah 


Meunyoe taseumah Tuhan Hadharat 
Tachuko beu that bek na meuilah 
115. Nyang Neupeuhareum sagai le Tuhan 
Keu gata bandum bangke ngon darah 


Teuma lorn sie bui deungon binatang 
Nyang tasie bukon ngon Nama Allah 
Teuma barangsoe nyang ka meularat 
Bek peugot-peugot bek leupah-leupah 

Nyan teuma Tuhan Maha Pengampon 
Lagi pih Tuhan Maha Pemurah 
116. Bek takheun sulet ngon lidah gata 
Takheun nyan atra haleue sileupah 

Takheun nyoe haleue takheun nyoe hareuem 
Atranyan bandum sulet that leupah 
Tapeuna-peuna sulet keu Tuhan 
Ureueng nyang meunan raya that salah 

Hana meuuntong hana bahgia 
Seunang di donya cit meube seupah 
Seunang di donya keu jihnyan bacut 
‘Oh lheuh nyan azeub peudeh sileupah 




118. Ka Kamoe peugah haba Yahudi 

Nyang hareuem meubri dilee meukisah 
Teuma kon Kamoe elanya jihnyan 
Tapi jih keudroe elanya leupah 

Jielanya droe jipubuet lalem 
Teuma na laen meu kon that salah 
Nyang pubuet salah hana jiteupue 
Jisangka jihnyoe hana meusalah 

‘Oh Iheuhnyan teuma laju jitoubat 
Jipubuet buet got deungon ikheulah 
Teuma Po gata keu ureueng meunan 
Maha Pengampon lagi Pemurah 


Keubit Ibrahim umat nyang ta‘at 
Pubuet ibadat sunggoh sileupah 
Han tom na Tuhan geupeucharikat 
Tapi geuta'at deungon ikheulah 


Sabe geuchuko keu nikmat Tuhan 
Neupileh gopnyan teuma le Allah 
Neutunyok gopnyan bak jalan teupat 
Kamoe bri teumpat nyang got that leupah 

Kamoe bri got that gopnyan lam donya 
Akhirat teuma hana peue peugah 
Ureueng nyang saleh nanggroe akhirat 
123. Taikot ligat gopnyan beubagah 




Kamoe bri wahi keunan bak gata 
Taikot sigra peue nyang geukeubah 
Agama suci geucok keu gata 
Charikat hana sagai keu Allah 


Geupeucharikat han tom keu Tuhan 
124. Nyan haba pantang teuma Lon peugah 
Geupeujeut pantang bak uroe Sabtu 
Masa dahulu keu awak salah 






Jipeugot dawa awaknyan dilee 
Neuhukom teuntee jihnyan le Allah 
Uroe kiamat Tuhan peuputoh 
Ho-ho nyang Neuboh hana soe bantah 



125. Tamaba ubak jalan Po gata 

Ngon bijaksana bek ngon tagagah 
Nasehat nyang jroh mameh suara 
Meunyo e jidawa beu got tapeugah 

Tuhan Neuturi soe nyang ka sisat 
Jalan nyang teupat di jih jikeubah 
Lom pill Po gata Neuturi that-that 
Nyang toh dum umat nyang na hidayah 







Toh siri umat nyang tunyok Tuhan 

126. Teuma bek lalem ‘oh tatueng balah 
Lagee buet jih brok u ateuh gata 
Meunan cit juga watee tabalah 

Teuma leubeh got meunyoe tasaba 
Raya that pahla Neubri le Allah 

127. Tasaba gata ngon tulong Tuhan 
Ngon izin Tuhan nyang Maha Murah 

Teuma bek susah teuh keu awaknyan 
Buet jeuheut jihnyan bek gata gundah 
Bek jeut keu picek lam dada gata 

128. Ureueng nyang takwa sajan ngon Allah 

Lom Tuhan sajan ureueng pubuet got 
Meunan nasehat Neubri le Allah 



AL-ISRA’ (17) 


JUZ 15 



AL-ISRA’ (PEUJAK BAK WATEE MALAM) 


Ngon Nama Allah Lon puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Maha suci that Tuhan nyang Esa 
Neujakba hamba Neuh nyang meutuah 
Neujakba nibak masjidil haram 
Bak saboh malam Neuyue meulangkah 




Troh keudeh u masjidil aqsha 
Nanggroe mulia Neubri le Allah 
Ka lheuh Kamoe bri beureukat sinan 
Ban silingka nyan nanggroe meutuah 


Kamoe peuleumah bak gopnyan sinoe 
Dum ayat Kamoe nyang le sileupah 
Tuhan Neudeunge ngon deuh Neukalon 
Meu bacut pih kon haba nyang salah 


Kamoe bri kitab dilee bak Musa 
Peutunyok hamba beunar ngon salah 
Jeut keu peutunyok Bani Israil 
Bek cok keu wali nyang bukon Allah 




Laen nibak Lon bek cok keu wali 
Bala barangri han ek jipeuglah 
Dum keuturunan nyang ek sajan Noh 
Watee Nabi Noh Kamoe peuleupah 


Watee Kamoe ba Noh dalam kapai 
Padum droe sagai ureueng meutuah 
Keubit Nabi Noh nyan sidroe hamba 
Nyang hana reuda chuko keu Allah 


Ka lheuh Kamoe boh di dalam kitab 
Israil teutap jipubuet salah 
Dua go salah di gata dum nyoe 
Di dalam bumoe tapeugot ulah 

Tapeumbong droe teuh manyang ngon ray a 
Azeub phon teuka Kamoe bri bagah 
Kamoe bri nyang phon azeub keu gata 
Meukirem hamba nyang teuga leupah 

Hamba Kamoe nyan han ek talawan 
Nanggroe gatanyan teuma jijajah 
Nyan janji nyang phon han jeut han teuka 
‘Oh dudoe teuma meubalek arah 




Kamoe bri gata teuma nyang teuga 
Ek tageulawa awaknyan kalah 
Meubri bantuan keu bandum gata 
Ka le areuta ase takeubah 


Aneuk teuh pih le Kamoe peujumba 
Hingga jeut gata rame that leupah 
Meu tapubuet got got keu droe gata 
Meunyo brok teuma droeuteuh cit salah 

Meuwoe brok keu droeteuh kon ho laen 
Hukoman laen teuma geupeugah 
Meunyo ka teuka janji nyang akhe 
Keunan cit troh le laen parikah 


Jipeukrot muka teuh teuma keubit 
DaTam meusijid jitameng bagah 
Lagee jitamong yoh phon-phon dilee 
Meusapeue teuntee han le jikeubah 


Abeh jireuloh bandum peue nyang na 
Teuma Po gata bit that Pemurah 
Mudah-mudahan uleh Hadharat 
Keu gata rahmat Neubri lom bagah 


Adak meutawoe lagee set teuma 
Di Kamoe hana meutukri peugah 
Kamoe pih meuwoe cit lagee gata 
Ka meuseudia nuraka juah 


Kamoe boh kaphe lam glap nuraka 
Nyankeuh peunjara ureueng nyang salah 
Qur’an nyoe keubit peutunyok jalan 
Nyang rila Tuhan teupat sileupah 

Haba gembira pih lom di sinan 
Ureueng meuiman keupada Allah 
Soe nyang meuiman ngon jipubuet got 
Pahla raya that Neubri le Allah 

Nyang han pateh na uroe akhirat 
Kamoe bri azeub peudeh sileupah 
Insan meudu‘a keu jeuheut di jih 
Sa ngon du‘a jih keu bak got leupah 


Ka meunan sipheut si manusia 
Kurueng that saba leupah that bagah 
Malam ngon uroe cit Kamoe peujeut 
Dua boh sipheut nyang saban leupah 




Kamoe sampoh treuk nyang sipheut malam 
Tinggai uroe trang that meujeureulah 
Mangat tamita raseuki gata 
Nibak Po gata nyang Maha Murah 


Lom nak tateupue jeut tabileung thon 
Uroe ngon buleun takira mudah 
Bandum atranyan ka Kamoe peutrang 
Jumba dum insan pih Kamoe keubah 




Bak takue insan cit Kamoe gantung 
Jumba ngon bulueng jih ka meukeubah 
Kamoe peutubiet uroe kiamat 
Keu jihnyan kitab jileung le bagah 


Boh kakheun laju kitab droekeuh nyan 
Uroenyan sinan keunira di kah 
Sep lam kitab nyan di kah keunira 
Soe nyang bahgia nyan nyang meutuah 




Nyang pubuet lagee peutunyok Tuhan 
Keu droe ureueng nyan teurimong balah 
Teuma nyang sisat meularat keu droe 
Jih laen han soe jeut jipeusalah 




Soe nyang meudacha han jeut jitanggong 
Dacha gob laen nyang pubuet salah 
Kamoe meuazeub pih han barangsoe 
Meu goh bak jihnyoe teuka peurintah 

Lheuh Kamoe kirem Rasul ubak jih 
Meubaroe jeut jih Kamoe peusalah 
Meunyo na napsu teuma di Kamoe 
Na saboh nanggroe keumeung peubicah 

Napsu nanggroe nyan meupeubinasa 
Bak ureueng kaya Kamoe peurintah 
Sabab ka le peng jipubuet sigra 
Peue-peue nyang hawajih pasek leupah 


‘Oh ban ka cukop jipubuet dacha 
Ka trang ngon nyata jihnyan dum salah 
Yohnyan keuh nanggroe Kamoe peuanco 
Nyankeuh meubaro bandum jih sudah 


Padum le nyang ka meupeubinasa 
Yoh dilee masa ‘oh lheuh Noh leupah 
‘Oh lheuh Nabi Noh leupah bak bala 
Tophan ie raya hana ban peugah 

Cukop Po gata nyang that Neuteupue 
Hamba Neuh sinoe jipubuet salah 
Bandum Neukalon dacha dum hamba 
Nyang h‘eut keu donya Neubri le bagah 




Soe-soe nyang galak keu udep donya 
Kamoe bri lanja seunang jih leupah 
Peue meuh'eut Kamoe sinapsu Kamoe 
Meubri le jinoe udepjih mewah 


‘Oh lheuhnyan Meubri keu jih nuraka 
Jitamong lanja hana soe peuglah 
Hina ngon saket sinan jirasa 
Caci ngon ceula meulimpah ruah 


Soe-soe nyang meuh'eut teuma akhirat 
Jipubuet buet got sunggoh sileupah 
Lagi pih jihnyan ureueng meuiman 
Chuko keu jihnyan teuma le Allah 

Bandua pihak Kamoe bri rata 
Nibak Po gata bandum hadiah 
Barangpeue Neubri nibak Po gata 
Hana soe day a jikeumeung bantah 

Taeu nyan Kamoe peuleupah ladom 
Ateuh nyang ladom Kamoe peupisah 
Nyang leubeh raya teuma akhirat 
Raya that pangkat leubeh that leupah 




Meunyo meunapsu gata keu aman 
Bek tacok Tuhan laen ngon Allah 
Meu tatem meunan han keunong ceula 
Han tinggai gata teuma geukeubah 




Ka Neupeurintah uleh Po gata 
Taseumah sahja cit sidroe Allah 
Bek roh taseumah peue-peue nyang laen 
Teuma beu meucen keu ma ngon ayah 




Beu got tahiroe keu ma-ku gata 
‘Oh gopnyan tuha beu got tapapah 
Got salah sidroe got pih bandua 
Geuh sajan gata sapat takeubah 


Bek roh takheun ‘euh lom pih bek tadhot 
Narit nyang patot beu got tapeugah 
Tamarit nyang got tapeumulia 
Droe tapeuhina han jeut keu salah 




Sabab tagaseh keu ma-ku gata 
Talakee du‘a teuma bak Allah 
Tuhanku Neubri keu ma-ku lonnyoe 
Rahmat nibek Droeuneuh beu le leupah 


Lagee phon ubit Ion geuplihara 
Teuma Po gata Neuteupue sudah 
Neuteupue pakri lam ate gata 
Meunyo bit gata niet teuh ikheulah 




Tuhan Pengampon keu ureueng toubat 
Meunyo niet teupat jih hana salah 
Beu na tajok hak kawom keurabat 
Ureueng gasien that pih beu tapapah 

Meunan pih teuma ureueng meudagang 
Bak jalan Tuhan kon jalan salah 
Lom bek mubazir taboh areuta 
Hana keunira royai teuh leupah 





Ureueng mubazir chedara chetan 
Kaphe keu Tuhan chetan seurakah 
Meunyo tapaleng hana jeut tabri 
Kadang raseuki teuh kureucng leupah 




Dang tajak mita nyang laen lagi 
Mita raseuki rahmat bak Allah 
Nibak Po gata tamita rahmat 
Nyan narit mangat laju tapeugah 


Tapeugah beu got bek saket ate 
Jaroe meurante pih tapeusiblah 
Meurante jaroe bak takue gata 
Nyan tausaha beu ek tapeuglah 

Meunan pih jaroe bek leupah taleung 
Hana tareugam sabe tapeuhah 
Mangat bek gata jeut gop ceureuca 
‘Oh dudoe gata meunyeusai teulah 


Keubit Po gata Neuleueng raseuki 
Soe nyang h'eut Neubri raseuki mudah 
Meunan pih ladom Neukot raseuki 
Keu hamba Neubri ban nyang h‘eut Allah 




Pakri hai hamba bandum Neuteupue 
Cit Neueu keudroe bandum le Allah 
Bek tapoh aneuk teumakot keu deuk 
Hana sep beuheuk tabri napakah 

Raseuki keu jih Kamoe nyang peuna 
Keu gata pih na cit Kamoe keubah 
Soe nyang poh mate aneuk dum gata 
Raya that dacha hana ban peugah 


Lom bek tapeutoe ubak buet zina 
Buet nyan that hina keuji sileupah 
Jalan nyang brok that kon jalan nyang got 
Tacok nyawong gop pih brat that salah 




Barangkasoe pih bek tapoh nyawong 
Ka Neupeuhareuem buet nyan le Allah 
Meulengkan meunyoe deungon sibeunar 
Meu tatueng bila hana peue salah 

Ureueng nyang poh gop ngon elanya 
Walijih teuma jeut jak tueng balah 
Kamoe bri hak nyan ubak si wali 
Tapi buet wali bek leupah-leupah 


Bek jitueng bila kon ban aturan 
Nyan tulong Tuhan ka Neubri mudah 
Areuta yatim pih bek tapeutoe 
Meu kon tagantoe nyang leubeh indah 




Hingga troh umu jih saboh watee 
Tapulang teuntee janji bek ubah 
Peue nyang tajanji akan geutanyong 
Meu hana keunong meuhat geubalah 




35. Peusanteut are watee tasukat 
Tatimang nyang brat pih ceng bek salah 
Meunan keuh nyang got beutoi akibat 

36. Nyang goh tatupat bek takheun bagah 


Geulinyueng mata ngon ate gata 
Geutanyong teuma peue nyang tapeugah 
Tadeungo tangieng got pih tapike 
Geutanyong ase peue na nyang salah 


Bek tajak ngon mbong di ateuh bumoe 
Han ek takilo bumoe tameung plah 
Han santeut gata ngon pucok gunong 
Bah gata panyang badan tujoh hah 




38. Bandum atranyan larangan Tuhan 
Buet keujahatan nyang brok sileupah 
Buet brok Neubenci le Tuhan gata 

39. Nyankeuh bak gata wahyu Neupeugah 




Hikeumah nyang jroh wahyu Po gata 
Nyang bek tamita Tuhan kon Allah 
Bek peucharikat ngon Tuhan laen 
Meu hana meucen teuh apui mirah 


Beu na tatakot apui nuraka 
Keunan keuh gata geutiek geukeubah 
Caci ceureuca dalam nuraka 
Jioh lorn gata ngon rahmat Allah 

Peue Neubri aneuk agam keu gata 
Le Tuhan gata nyang Maha Murah 
Nyang aneuk inong dum malaikat 
Neucok nyan meuhat keu aneuk lidah 




Keubit tamarit narit raya that 
Raya akibat raya that salah 
Padum na sabe teuma di Kamoe 
Dalam Qur’an nyoe ka Kamoe peugah 

Mangat jeut jitueng dum keu peuingat 
Di jih maken that jioh meutamah 
Jipleung jioh that laju jipeujak 
Maken that jarak ngon jalan Allah 


Takheun meunyo na Tuhan dum le that 
Nyang kon Hadharat lagee jih peugah 
Teuntee Tuhan nyan dum mita jalan 
Jijak bak Tuhan jih nyang Po ‘arasy 




Maha suci that Maha Manyang that 
Tuhan Hadharat kon ban jih peugah 
Manyang ngon raya Tuhanku sidroe 
Langet ngon bumoe dum pujoe Allah 






Ucap teuseubeh ban tujoh langet 
Bumoe pih meuhat hana meuubah 
Dum asoe langet ngon asoe bumoe 
Teuseubeh pujoe bandum keu Allah 




Tapi gata dum hana tateupue 
Teuseubeh jihnyoe han jeut tapeugah 
Keubit cit Tuhan halim Neuh that-that 
Peungampon that-that keu hamba Allah 


‘Oh watee gata tabeuet Qur’an 
Meupeujeuet sinan tutop bek teuhah 
Gata ngon awak nyang hana iman 
Na binteh sinan Kamoe peusiblah 




Hana jipateh uroe akhirat 
Han jeut peusapat cit meuparikah 
Dalam atejih Kamoe boh tutop 
Han ek jiikot peue nyang tapeugah 

Lam geuleinyueng jih Kamoe boh sumpai 
Han meuphom sagai tuloe sileupah 
Watee tabaca dalam Qur’an 
Po gata Tuhan cit sidroe Allah 




Jipaleng laju jijak u likot 
Mukajih pih krot benci jih leupah 
Kamoe meuteupue peue nyang jideungo 
Jipura deungo peue nyang tapeugah 




Peue nyang jimeus’ah ngon awak lalem 
Nyang kheun bit jihnyan ka keunong rajah 
Peue taikot jih ka keunong sihe 
48. Takalon pakri gata jipeugah 




Jipeugot miseu macam keu gata 
Sisat jih ray a hana le ubah 
Hana le keu jih jalan nyang teupat 
49. Akan geubangket pih tan jipeugah 




Peue ‘oh jeut kamoe keu tuleung anco 
Ek lorn jeut baro kamoe geuubah 
Makheuluk baro geupeujeut kamoe 
Geubangket kamoe meunan tapeugah 


Takheun boh jeut kah jinoe keu batee 
Got pih keu palee beusoe kreuh leupah 
Atawa jeut kah makheuluk hebat 
Nyang hana sapat lorn kadeungo gah 






Sit jikheun teuma soe bangket kamoe 
Beu ek lorn meuwoe lagee nyang sudah 
Takheun nyang peujeuet gata phon dilee 
Jiasek ulee teuma le bagah 


Jiasek ulee u ateuh gata 
Boh pajan teuka jitanyong bagah 
Takheun ka rap troh mudah-mudahan 
Hana peue nyang nyan tapreh trep leupah 


Uroenyan teuma Neumeuhoi gata 
Bandum teuh sigra tapujoe Allah 
Tasangka bandum ban taeh siat 
Ban tanjo meuhat tabeudoh bagah 

Takheun bak hamba Lon ‘oh jimarit 
Narit jih keubit nyang got that leupah 
Teuma di chetan cit jipeupake 
Keudroe teuh sabe jiyue meubantah 




Beu na taingat keubit cit chetan 
Musoh ngon insan nyata sileupah 
Po gata cit that Neutukri gata 
Neugaseh gata meunyoe h‘eut Allah 




Meunyoe Neukheundak Neuazeub gata 
Bandum na gata ek Neupeurintah 
Teuma di Kamoe meukirem gata 
Kon meuyue jaga jihnyan tapapah 


Lom pih Po gata bandum Neuteupue 
Di langet bumoe meusoe bak Allah 
Kamoe peuleubeh nyang ladom Nabi 
Kamoe jok bahgi nyang leubeh indah 

Kamoe jok Zabur keu Nabi Daod 
Ban laku patot Kamoe bri jatah 
Takheun ba keunoe dum Tuhan gata 
Nyang gata puja nyang bukon Allah 

Han ek bak gata jiboh meularat 
Jipinah siat pih han jiilah 
Teuma ureueng nyan nyang jikheun Tuhan 
Geumita jalan cit jak bak Allah 

Jalan mangat toe ngon Po ureueng nyan 
Rahmat Droeuneuhnyan geuharap leupah 
Lom pih geutakot azeub Droeuneuhnyan 
Sabab azeubnyan han ek soe peuglah 


Patot tatakot azeub Po gata 
Nanggroc nyang ray a pih anco bicah 
Padumna Kamoe meupeubinasa 
Nanggroe nyang raya nyang buet jih salah 

Yoh gohlom teuka uroe kiamat 
Kamoe bri azeub nyang brat sileupah 
Atranyan bandum ka lheuh meusurat 
Di dalam kitab sideh bak Allah 

Di Kamoe kon han meukirem ayat 
Nyang jeut mukjizat keu jih tapeugah 
Sabab ka dilee meukirem ayat 
‘Ob troh sulet that di jih jipeugah 


Keu kawom Tsamud Kamoe bri unta 
Jieu ngon matajih trang sileupah 
Unta inong nyan pih jielanya 
Padahai hana sapeue meusalah 


Meukirem ayat Kamoe peutakot 
Mangat jiturot bek le jibantah 
Watee Kamoe kheun dilee bak gata 
Dum manusia lam jaroe Allah 

Peue jimeupeugot u ateuh gata 
Le Tuhan gata cit ek Neupeuglah 
Nyan leumpoeteuh nyan Kamoe peuleumah 
Cit keu phiteunah cubaan Allah 


Bak kayee laknat dalam Qur’an 
Nyan pih cubaan nyang Kamoe peugah 
Kamoe peutakot dum manusia 
Tapi ceulaka keu jih meutamah 


Di jih meutamah lorn darohaka 
Leupah that raya keu jih musibah 
Watee Kamoe kheun bak malaikat 
Bak Adam ligat tasujud bagah 




Sujud treuk bandum meulengkan iblih 
Han jitem di jih turot peurintah 
Jikheun peue jeuneh Ion sujud bak jih 
Ka Neupeujeut jih hina sileupah 


Neupeujeut jihnyan sit nibak tanoh 
Jikheun peue jeuneh jih Neupeumeugah 
Neupeumulia jih u ateuh don 
Meu Neubri keu Ion watee beuluah 

Neupeutanggoh ion sampoe kiamat 
Bandum jih meuhat lonba bak salah 
Lon meu peusisat aneuk cucojih 
Bandum beu abeh bek meuho arah 

Tinggai padum droe mantong nyang gleh-gleh 
Neukheun jak keudeh kaman hai di kah 
Soe nyang ikot kah kaba jih bandum 
Dalam jahannam keudeh Kubalah 




Bandum kah cukop sinan balasan 
Nyankeuh jahannam nuraka juah 
Kamaba dumsoe nyang ek kamaba 
Mameh suara beu got kapcugah 




Kaparoh dum jih kalet ngon guda 
Ngon bala teuntra bala dum kakrah 
Kapeucharikat jih bak areuta 
Lorn bak aneukda galak jih leupah 


Kajanji keu jih dum macam-macam 
Meu janji chetan bandum beurakah 
Cit tipee bandum meu janji chetan 
HambaLon roe han ek kabeureukah 

Hana kuasa di kah ateuhjih 
Tuhankah keu jih sabe Neupapah 
Tuhan dum gata Neubri keu gata 
Kapai tajakba lam laot mirah 




Jeut tajak mita karonya Tuhan 
Keu gata Tuhan Neugaseh leupah 
Watee di laot gata meularat 
Hana meusapat hai jeut tapeugah 






Meulengkan Tuhan teumpat talakee 
Laen meuteuntee hana soe peuglah 
‘Oh ban ka leupah gata u darat 
Tapaleng ligat Tuhan takeubah 


Guna baroekon han le taingat 
Meunan tabi‘at insan meutuah 
Meunyo Neulungkop tanoh bak tadong 
Peue gata aman nibak musibah 




Got pih Neukirem badei raya that 
Hana meusapat pih soe ek peuglah 
Got pih tatron lorn tajak u laot 
Badei jibapot Neuyue le Allah 

Abeh dum karam gata sinan le 
Sabab takaphe teuwo keu Allah 
Han le soe seutot dum mayet gata 
Hana meuhoka lam laot luah 


Hana soe jakcok bila bak Kamoe 
Hana meu sidroe pih ek tueng balah 
Aneuk Adam dum meupeumulia 
Jijak uluwa Kamoe peumudah 


Darat ngon laot dum jih Kamoe ba 
Peue nyang jimita meuteumee sudah 
Raseuki nyang got keu jih Kamoe bri 
Meupeujeut lagi jih leubeh ceudah 


Leubeh jih nibak makheuluk laen 
Nyang Kamoe kirem lam alam luah 
71. Teuma Kamoe hei bandum uroeny an 
Bandum na insan keunoe talangkah 


Taba peumimpin teuh bandum keunoe 
Tajakcok jinoe peue nyang takeubah 
Soe nyang cok kitab ngon jaroe uneun 
Wateenyan jikheun seunang that leupah 


Bandum amaijih di sinan ka na 
Tan geuelanya jih meube seupah 
72. Teuma nyang buta atejih sinoe 
Akhirat dudoe buta that leupah 


Hana meuho jak sisat bak jalan 
73. Gata pih meuna karap-rap salah 
Ka rap jipadan gata jitaki 
Nyang Kamoe wahi dum jiyue peugah 


Jiyue bak gata peugot nyang laen 
Nyang Kamoe peutron bek le tapeugah 
Nyan jitueng gata teuma keu rakan 
74. Karap jipadan gata meungalah 


Mungken ateteuh Kamoe peuteutap 
Bacut treuk karap tapateh ilah 
75. Meunyo roh meunan teuma di gata 
Azeub meuganda ka Kamoe keubah 

Meuganda udep meuganda mate 
Hingga hana le nyang soe ek peuglah 
Hana nyang beuhe u ateuh Kamoe 
Jeut gata sidroe han soe peuleupah 

76. Jimeung peutubiet di sinan gata 
Hingga rap gata ka jeut keu susah 
Meu jadeh di jih peutubiet gata 
Dilikot gata abeh jih sudah 

Hanajan meutrep ‘oh leupah gata 
Kamoe bri bala keu jih le bagah 

77. Dileekon ka jeut keu adat Kamoe 
Meu Rasul Kamoe le jih jibantah 

Adat Kamoenyan han jeut tatuka 
Meunan pih juga han jeut taubah 

78. ‘Oh mireng uroe gata seumbahyang 
‘Oh seupot malam gohlom trep leupah 

Teuma ‘oh suboh jiteubiet phajar 
Saksi dum teuka wateenyan sudah 

79. Pubuet tahajod bak watee malam 
Ngon nyan seumbahyang gata meutamah 

Mudah-mudahan Neupeuduek gata 
Le Tuhan gata bak teumpat indah 
Teumpat nyang manyang meuteumeung pujoe 

80. Tuhanku sidroe takheun le bagah 

Wahe Tuhanku Neubri lontamong 
Bak jalan tamong nyang beunar leupah 
Meunan pih Neubri watee lontubiet 
Bek roh lontubiet baak teumpat salah 

Neubri kuasa bak Droeuneuh keu Ion 
Neubantu tulong keu Ion ya Allah 

81. Takheun nyang beunar ka teuka jinoe 
Bandum nyang bateu ka abeh sudah 

Bandum nyang bateu han jeut han gadoh 
Atra nyang teuboh hana phaedah 

82. Nibak Qur’an Kamoe bri teuma 
Ubat peunawar meupeutron sudah 

Rahmat keu ureueng nyang na meuiman 
Nyang han meuiman rugoe sileupah 
Awak nyang lalem jilawan Kamoe 
Di jih cit rugoe meutamah-tamah 


Watee Kamoe bri nikmat keu insan 
Balek haluan di jih le bagah 
Jipeumbong droejih sabab ka kaya 
‘Oh teuka bala laju mcuubah 




‘Oh meularat jih ngon teuka bala 
Cit putoh asa di jih le bagah 
Takheun bandum teuh tapubuet amai 
Ban laku akai teuh ban nyang mudah 




Teuma Po gata nyang leubeh teupue 
Antara jih soe nyang hana salah 
Soe nyang Neutunyok bak jalan teupat 
Jalan Hadharat nyang Maha Murah 


Teuma bak gata dum jijak tanyong 
Pakriban nyawong tacuba peugah 
Takheun nyawong nyan urusan Po Ion 
Atranyan bak Ion hana Neupeugah 




‘Eleumee gata cit Neubri bacut 
Dum ek tatuntut han Neubri luah 
Meu napsu Kamoe sit ek Kamoe boh 
Wahyu dum gadoh Kamoe peurintah 




Wahyu nyang Kamoe peutron bak gata 
Watee nyoe lanja gadoh dum sudah 
‘Oh lheuhnyan teuma tinggai treuk gata 
Han le soe bila talawan Allah 


Meulengkan rahmat nibak Po gata 
Leupah that raya hana ban peugah 
Neubri karonya le that keu gata 
Teuma bak nyata bak jih tapeugah 






Meunyoe mupakat insan deungon jen 
Jipeugot laen Qur’an jiubah 
Jipeugot laen beusaban ngon nyoe 
Hana meu sidroe pih ek jiilah 


Beuthat bandum jih meubantu-bantu 
Jilakee bantu bak ureueng ceudah 

89. Le that Kamoe bri keu manusia 
Miseu nyang nyata dura Kamoe peugah 

Dalam Qur’an nyoe Kamoe peunyata 
Keu manusia le that phaedah 
Teuma le that jih han jitem pike 
Di jih jikaphe cit jeuheut leupah 

90. Jikheun lom Kamoe han meupeucaya 
Peue nyang le gata bandum tapeugah 
le dalam bumoe beu ek teupanca 
Jeut kamoe sigra meutueng phaedah 

Mangat meupateh ban narit gata 

91. Atawa gata na lampoh luah 
Kuruma anggor dalam lampohnyan 
le krueng lom sinan meulimpah ruah 

Tapeupanca ie di dalam krueng nyan 
lie ie tajam takalon boh-bah 

92. Atawa langet tapeurhot keunoe 
U ateuh kamoe lagee tapeugah 

Ateuh kamoe dum langet tapeuro 
Hingga dum anco meukrek-krek beukah 
Atawa Tuhan ngon malaikat 
Taba meuhadap ngon kamoe bagah 

93. Got pih na rumohteuh meuh ngon intan 
Got taek rijang u langet luah 

Taek u langet pih han meupateh 
Meunyo kon sideh taba peurintah 

Tapeutron kitab jeut kamoe baca 
Nak meupeucaya peue nyang tapeugah 
Takheun Tuhanlon Maha Suci that 
Soe Ion nyoe meuhat takalon sudah 

Lon nyoe kon laen cit sidroe insan 
Nyang Rasul Tuhan jakba peurintah 

94. Han jimeuiman dum manusia 

‘Oh ban troh teuka peutunyok Allah 

Sabab jipeugah pakon di Tuhan 
Neukirem insan nyang ba peurintah 
Meu bumoe teumpat dum malaikat 
Lon kirem meuhat meunan tapeugah 

Lon peutron rasul pih malaikat 
Mangat jeut sapat geuba peurintah 
Takheun keu saksi Ion deungon gata 
Allah Ta'ala nyang Maha Murah 

Sep sidroe Tuhan mantong keu saksi 
Di Ion ka lonbri peue nyang peurintah 
Tuhan that maklum urusan hamba 
Neuh Neueu nyata beunar ngon salah 




Soe nyang Neutunyok jih nyan le Tuhan 
Nyankeuh ureueng nyan nyang na hidayah 
Teuma barangsoe nyang Neupeusisat 
Hana meusapat pih ek soe peuglah 


Han a roe walijih nyang ek bantu 
Meu kon Tuhanku nyang Maha Murah 
Uroe kiamat meupeusapat jih 
Meuhu muka jih saket sileupah 


Buta klo tuloe di jih wateenyan 
Teumpat jih yohnyan lam apui mirah 
Dalam nuraka nyang tutong sabe 
Kamoe peuhu le ‘oh kureueng mirah 




98. Nyankeuh balah jih kaphe keu Kamoe 
Dum ay at Kamoe sulet jipeugah 
Jikheun ‘oh Kamoe tuleung ka anco 
Ek jeuet lorn baro kamoe geuulah 


Makheuluk baro geupeujeut kamoe 
Geubangket kamoe meunan tapeugah 
Peue han jieu langet ngon bumoe 
Tuhan peujeuet nyoe hana meupayah 




Teuntee kuasa Neupeujeut lom jih 
Nyang sa lagee jih hana meuubah 
Neuepujeut ajai jih jan nyang Neucok 
Hana peue tachok beunar sileupah 

Teuma si lalem teutap jikaphe 
Jideungon han le peue nyang tapeugah 
Takheun meu gata tamilek gudang 
Rahmat Tuhanlon nyang le that leupah 




Meuhat tagunci han tabeulanja 
Takot areuta tameunapakah 
Takot jeut kureueng areuta gata 
Bit manusia bek kriet sileupah 


Dilee Kamoe bri keu Nabi Musa 
Sikureueng tanda nyang that trang leupah 
Tatanyong keuh bak Bani Israil 
Musa nyan pakri ‘oh troh geulangkah 




Peura‘un jikheun di Ion kusangka 
Gata hai Musa ka keunong rajah 
Ka keunong sihe jiboh keu gata 
Geukheun sit gata tateupue sudah 




Atranyoe bandum Tuhan nyang peutron 
Keudeh takalon hana meuilah 
Tuhankeuh nyang Po langet ngon bumoe 
Bak kira lonnyoe gata nyang salah 


Gata Peura‘un akan binasa 
Peura'un teuma beungeh that leupah 
Jimeuuse geuh dalam nanggroe nyan 
Ka keuh jih karam lam laot luah 

Kamoe peukaram jih ngon rakanjih 
Abeh bandum jih hana meukubah 
Bak cot Israil Kamoe kheun lheuhnyan 
Taduek dum sinan ka seunang leupah 




Hingga troh teuma janji nyang akhe 
Bandum teuh sare meusapat sudah 
Nyang Kamoe peutron-kitab sibeunar 
Haba that beunar sinan geupeugah 




Kon keupue laen meukirem gata 
Haba gembira mangat tapeugah 
Haba nyang mangat keu soe nyang ikot 
Haba peutakot keu soe nyang bantah 

Teuma Qur’an nyang Kamoe peutron 
Siseun dua seun meupisah-pisah 
Hana sigohop meupeutron keunan 
Mangat jeut takheun bek bagah-bagah 




Meupeutron keunan siseun-seun bacut 
Mangat tapubuet nyang le phaedah 
Takheun got gata tatem meuiman 
Akan Qur’an nyang troen bak Allah 

Atawa pih han tatem meuiman 
Saban atranyan hana meuubah 
Teuma di ureueng nyang na ‘eleumee 
Yoh masa dilee cit ray a tuah 


Yoh hana lom tron dilee Qur’an 
Bandum ureueng nyan meuiman bagah 
‘Oh ban geubaca ubak ureueng nyan 
Peuduek dhoe rijang sujud bak Allah 




Geukheun le Maha Suci Po kamoe 
Janji Po kamoe han tom meusalah 
Geuteukui ngon dhoe bak teumpat sujud 
Geumoe meu‘et-‘et geuingat Allah 


Meutamah khuchu* gopnyan keu Tuhan 
1 10. Takheun bak Tuhan tamohon bagah 
Tamohon du‘a bak Tuhan Rahman 
Sipheut Droeuneuhnyan nyang Maha Murah 






Peue nyang talakee bak tameudu‘a 
Sit le that nama nyang jroh keu Allah 
Bak tameudu'a teuma di gata 
Su bek that raya hana phaedah 


Teuma bek cit that halon tameusu 
Rayok sigitu meubek that leupah 
Diantaranyan tadeungo keudroe 
Takheuen dum pujoe meuwoe keu Allah 


6 ij XjSc 


Hana meuaneuk Tuhan Hadharat 
Hana charikat keurajeuen luah 
Meu sidroe wali Neuh pih sit hana 
Meu jipeuhina hana soe balah 



Jak tateukeubi peuagong Tuhan 
Keubit sit Tuhan raya that leupah 

Ngon Naraa Allah Lon puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 






Sigala pujoe milek Hadharat 
Nyang peutron kitab keu Rasul Allah 
Hana nyang ceukok asoe lam kitab 
Beunar ngon teupat hana meusalah 


Neuyue peutakot ureueng nyang sisat 
Azeub raya that dudoe Neubalah 
Neuyue peusuka mukmin nyang ta'at 
Amai nyang jroh that galak sileupah 


Tuhan Neubalah pahla nyang got that 

3. Lam sabe teutap hana meuubah 

4. Neuyue peutakot kaphe nyang sisat 
Haba sulet that jikheun keu Allah 

Jikheun na aneuk Tuhan Hadharat 
Keubit sulet that haba jipeugah 
‘Eleumee jih tan jikheun keu batat 
Dudoe jih meuhat hana meuubah 




Hana jiteupue narit raya that 
Raya akibat teubiet lam babah 
Sang-sang di gata wahe Muhammad 
Gadoh seumangat sabab that gundah 




Han jitem pateh gata peuingat 
Gata han mangat droe tapeususah 
Kamoe nyang peujeuet bandum lat-batat 
Hi as an meuhat bumoe nyang indah 

Kamoe ci kalon hamba nyang ta‘at 
Amai nyang got that jipubuet bagah 
Kamoe peujeuet lom tanoh subur that 
Barangsoe hajat jitueng phaedah 

Peue na tasangka wahe Muhammad 
Saboh riwayat ajeb sileupah 
Ureueng lam guha pinto ka meucap 
Nyoe saboh ayat kuasa Allah 

10. Padum droe ureueng muda-muda that 
Lam guha meuhat keudeh geulangkah 
Teuma geulakee ubak Hadharat 
Keu kamoe rahmat Neubri ya Allah 

Neubri beuleumah jalan nyang teupat 
Bak buet nyoe meuhat kamoe bek salah 

11. Teuma ureueng nyan kheundak Hadharat 
Mate dum siat lam guha beukah 

Padum thon mate di sinan meuhat 

12. Teuma Hadharat peubangket bagah 

Neukeumeung kalon ureueng nyang ceupat 
Geukira ligat padum thon leupah 




13. Tadeungo jinoe Kamoe riwayat 
Tuhan Hadharat meunan Neupeugah 
Haba sibeunar ureueng muda that 
Bandum cit meuhat iman keu Allah 




Meutamah lagi tunyok Hadharat 

14. Ate meuikat hana meupisah 
Pemuda beudoh laju mupakat 
Tuhan Hadharat laju geupeugah 

Tuhan geutanyoe nyang Po lat-batat 
Bumoe ngon langet peuneujeuet Allah 
Han jeuet tapeugah laen Hadharat 
Dacha raya that tanyoe bak Allah 


15. Kawom gatanyoe bandum ka sisat 
Jikheun Hadharat ka le sileupah 
Hana alas an naritjih meuhat 
Elanya that-that sulet keu Allah 




Jipeuna-peuna narit sulet that 
Keubit raya that jipubuet salah 

16. Masa uroejeh kon na taingat 

Wahe dum umat nyang pubuet salah 

Gata peujioh ureueng nyan meuhat 
Sampoe beurangkat keudeh geulangkah 
Padahai sapeue nyang jeuet keu sabab 
Geukheun Hadharat cit sidroe Allah 


Teuma ureueng nyan Kamoe bri teumpat 
Lam guha ligat tamong beubagah 
Di sinan gata Kamoe bri rahmat 
Meuteumeung nikmat seunang that leupah 


17. Di mata uroe guha jilumpat 

Bek keunong teupat tutong sileupah 
Beungeh rot uneun han jijak teupat 
‘Oh seupot meuhat rot wie jilangkah 


Hingga ureueng nyan reului bak teumpat 
Tuhan Hadharat kuasa leupah 
Tuhan peutunyok ureueng nyang teupat 
Tuhan peusisat ureueng buet salah 


Han ek soe tulong meunyo ka sisat 
Han soe peuteupat meunyo ka salah 
18. Tasangka jaga ureuengnyan meuhat 
Padahai teupat teungeut that leupah 


Ureueng nyan geueh badan han teutap 
Uleh Hadharat Neubalek balah 
Rot uneun rot wie balek siat-at 
Watee talihat sang mantong hayah 


Di asee jieh jaroe meulipat 
Di pinto meuhat bak guha beukah 
Meunyo tajingeuk keunan talihat 
Taplueng meukarat teumakot leupah 


19. Kamoe peubangket ureueng nyan meuhat 
Mangat geusasat meupeugah-peugah 
Nyang sidroe tanyong padum ka lambat 
Tanyoe ka teupat teungeut sileupah 


Geuseuot rakan hana lorn lambat 
Bak Ion phirasat si uroe sudah 
Meu kon si uroe siteungoh meuhat 
Teuma hakikat teuntee bak Allah 

Tuhan nyang teupue bandum hakikat 
Got trep got siat hana peue peugah 
Beudoh hai rakan sidroe beurangkat 
Mita peue hajat keudeh talangkah 




Tajak lam kuta tame peng meuhat 
Makanan ligat peuwoe beubagah 
Tapi bak tajak beu meusom that-that 
Bek na soe lihat bala sileupah 

20. Meunyo jiteupue tanyoe dum nyoepat 
Jipoh jiikat tanyoe jireupah 
Jipeuwoe lorn bak agama sisat 
Ceulaka that-that hana peue peugah 


Gadoh bahgia donya akhirat 
Meunyo jitupat tanyoe ka meugah 

21 . Meunan keuh dudoe Tuhan peutupat 
Keunan troh ligat ureueng geulangkah 




Neumeung peuleumah uleh Hadharat 
Kuasa Neuh that hana ban peugah 
Janji Tuhanku sit troh le siat 
Uroe akhirat pih bek tabantah 


Watee troh ureueng keunan beurangkat 
Teuma sayang that kameuparikah 
Nyang ladom geukheun tapeugot teumpat 
Geudong nyang got that sinoe takeubah 


Nyang leubeh teupue sidroe Hadharat 
Nyang meunang pakat teuma geupeugah 
Peudong meusijid sinan nyang teupat 
Teumpat ibadat tapujoe Allah 


Hingga geupeudong meusijid ligat 
Meunan riwayat Tuhan Neupeugah 

22. Ureueng nyan lhee droe ladom riwayat 
Asee keu eumpat meunan geupeugah 




Nyang kheun limong droe asee nam meuhat 
Tapi han meupat dali nyan nyang sah 
Nyang kheun tujoh droe soe leh ek teupat 
Ngon asee meuhat lapan jumulah 

Tuhan Neupeugah nyang bit hakikat 
Nit nyang soe tupat Neubri le Allah 
Bek tameudawa wahe Muhammad 
Teuntang hai umat nyang ka Lon peugah 

Dawa bak lahe hana hikeumat 
Yakin lorn ingat bek sagai ubah 
Bak ureueng laen han peue tasasat 
Haba nyoe meuhat sinoe keuh nyang sah 

23. Bek sagai takheun wahe Muhammad 
Singeh teuntee that buet nyoe ka sudah 

24. Meu hana kheundak nibak Hadharat 
Pakri ek teupat janji tapeugah 

Meunyo ka teuwo jinoe taingat 
Tuhan Hadharat kuasa leupah 
Wahe Tuhanku Neutunyok ligat 
Ulon nyoe meuhat karap roh salah 

25 . Lheuh lhee reutoh thon sikureueng meuhat 
Ureueng nyan trep that sinan geukeubah 

26. Nyang leubeh teupue sidroe Hadharat 
Rijang ngon lambat Neuteupue sudah 

Langet ngon bumoe nyang han tatupat 
Tuhan Neulihat Neudeungo leupah 
Hana soe tulong meu kon Hadharat 
Hana charikat bak hukom Allah 

27. Baca le gata wahyu Hadharat 
Asoe lam kitab bandum tapeugah 
Hana soe ubah kalam Neuh meuhat 
Beu got taingat hai Rasulullah 

Teumpat tajok droe laen hanapat 

Meu kon Hadharat nyang that-that meugah 

28. Ingat droe gata tasaba*beu that 
Sajan meusapat ureueng meutuah 

Ureueng nyang sunggoh sabe munajat 
Lakee peue hajat sabe bak Allah 
Beungoh ngon seupot pubuet ibadat 
Ureueng nyan meuhat bek roh takeubah 

Bek roh tatinggai ureueng nyan meuhat 
Sabab tahajat donya nyang indah 
Bek roh taikot ureueng nyang sisat 
Atejih batat han ingat Allah 


Peuturot napsu peue-peue nyang hajat 
Buet jih leupah that diluwa batah 

29. Takheun le gata wahe Muhammad 
Putusan meuhat sideh bak Allah 


&&&&&& fiyj. 


Napsu meuiman pih jeuet ban hajat 
Napsu keu sisat pih han soe teugah 
Teuma soe kaphe jiingat beu that 
Tuhan Hadharat akan Neubalah 


Soe nyang elanya nuraka teumpat 
Silingka meuhat tutong sileupah 
‘Oh jilakee ie sabab grah that-that 
Geujok le ligat keu jih ie mirah 


Glue lagee minyeuk ie nyan tutong that 
Watee tapeurap muka sang bicah 
Hana minuman meunan jeuheut that 
Ngon brok that teumpat nuraka juah 


30. Ureueng meuiman pateh Hadharat 
Amai nyang jroh that geupubuet sudah 
Han sia-sia amai nyan meuhat 
Pahla raya that Tuhan Neubalah 




31. Neubri churuga uleh Hadharat 

‘Adnen manyang that ngon jroh sileupah 
Di yup ile krueng ie jeureuengeh that 
Takalon alat dum meuh meutatah 




Pakaian ijo sutra bureukat 
Han tom tatupat sidumnan ceudah 
Ija sundusen been haloh that 
Hana barangpat nyang saban indah 

Tapiyoh sinan jaroe meulipat 
Meusadeue ligat ubak peuratah 
Nikmat churuga sineujroh teumpat 
Nibak Hadharat sineujroh balah 

32. Tapeugot miseu dua droe sahbat 
Uleh Hadharat meunan Neupeugah 
Nyang sidroe kaya na keubon ‘inab 
Anggor that mangat jitanom luah 




Ngon bak kunima sinan pih le that 
Laen lom meuhat tanaman indah 
33. Bandua lampoh boh kayee le that 
Rasajih lazat mangat sileupah 

Hana nyang rusak taeu meu sapat 
le krueng pih jroh that ile di bawah 
34. Jieu boh kayee dum lazat-lazat 

Ureueng nyan ligat meunoe jipeugah 




Jikheun bak rakan ulon kaya that 
Meunan lom pangkat raya sileupah 
‘Oh lheuh jiklieun nyan jitamong ligat 
Keubon nyang jroh that jak kalon pantah 

Jikheun le teuma keubonlon meuhat 
Barangjan meuhat han le meuubah 
36. Hana teujalok di Ion meu siat 
Uroe kiamat dudoe geupeugah 


f 

Meunyo cit lonwoe ubak Hadharat 
Teuntee mangat that leubeh lom indah 
37. Jaweub le rakan geubri nasehat 
Pakon roh sisat gata ka salah 


Pakon takaphe akan Hadharat 
Tuhanku nyang that kuasa leupah 
Tuhan nyang peujeuet gata hai sahbat 
Bak tanoh batat sinan Neuulah 


Bak ie sititek Neupeujeuet ligat 
‘Oh ray ok meuhat agam nyang gagah 
38. Teutapi di Ion wahe e sahbat 
Tuhan Hadharat di Ion keu Allah 


Han sagai di Ion lonpeucharikat 
Tuhan Hadharat hana Ion bantah 
39. Pakon han takheun meunoe hai sahbat 
Watee talihat keubon jroh leupah 


oil 


JUZ 15 


AL-KAHF (18) 



Tuhan nyang kheundak peujeuet nyoe meuhat 
Hana nyang kuat meunyo kon Allah 
Bali le takalon lonnyoe gasien that 
Harta tan sapat Neubri le Allah 


Aneuk pi di Ion hana siurat 
Di gata meuhat sit le that leupah 
40. Teutapi Tuhan kuasa that-that 
Deungon sikeujap pih ek Neuubah 

Ek Neubri keu Ion keubon nyang jroh that 
Leubeh bak hajat gata nyang mewah 
Lam keubon gata Neupeutron laknat 
Geulanteue kilat Neubri le Allah 


Abeh dum jitak kurma ngon ‘inab 
Bandum ka seungap anco ngon bicah 
Tanoh nyang geumbok bandum jeuet batat 
Bala raya that Neubri le Allah 




le krueng teuh pih tho han le tatupat 
Jitron u pusat dalam tanoh crah 

42. Lheuhnyan teukeudi nibak Hadharat 
Anco han meupat keubon nyang indah 




Han le boh kayee nyang lazat-lazat 
Yohnyan teulah that rugoe sileupah 
Padumna rugoe beulanja le that 
Abeh riwayat bandum ka sudah 


Watee nyan jikheun ulon teulah that 
Keu peue Hadharat lonkheun le leupah 
Adak kon Tuhan Ion peucharikat 
Teuntee Ion meuhat han meunoe sudah 


43. Han le soe tulong jinoe jih meuhat 
Han troh barangpat keunan kaphilah 
Rugoe ngon payah hana soe lihat 
Meu kon Hadharat nyang bri peurintah 




44. Sinan keuh nyata Tuhan beunar that 
Nyang jroh akibat pahla bak Allah 

45. Neupeugot miseu saboh treuk siat 
Tuhan Hadharat meunan Neupeugah 

Udep lam donya saban cit that-that 
Lagee ibarat ujeuen le leupah 
Ujeuen Neupeutron uleh Hadharat 
Timoh lat-batat tanaman indah 


ufjv oCi *j llili 


Na padum na trep kayee ijo that 
Neubalek ligat teuma le Allah 
Kayee dum mate angen peuteupat 
Dalam sikeujap anco dum bicah 


Sinan keuh nyata Tuhan Hadharat 
Kuasa that-that teuga sileupah 

46. Harta ngon aneuk hiasan hayat 

Gatanyoe meuhat harok teuh leupah 




Padahai laen na roe nyang got that 
Amai salihat nyang jroh bak Allah 
Harapan nyang jroh angan nyang teupat 
Pahla raya that amai salihah 


47. Bak saboh uroe watee kiamat 

Gunong manyang that anco dum bicah 
Bumoe pih laen watee talihat 
Uleh Hadharat ka lheuh Neuubah 

Wateenyan bandum ureueng meusapat 
Bak saboh teumpat Neuyue le Allah 
Hana meu sidroe nyang tinggai meuhat 
Bandum meusapat meuhadap Allah 




48. Yue dong meubareh banja beuteupat 
Uleh Hadharat teuma Neupeugah 
Ka troh teuh keunoe bandum meusapat 
Lagee yoh phon that gata meuulah 


Tasangka dilee janji Hadharat 
Sang-sang han teupat ube Neupeugah 

49. Wateenyan teuma geujok ngon kitab 
Kaphe nyang sisat muka pih ubah 

‘Oh ban jikalon sinan meusurat 
Jimarit ligat meunyeusai leupah 
Ceulaka tanyoe wahe dum sahbat 
Haba lam kitab abeh geupeuhah 

Dum buet nyang jeuheut sinan meusurat 
Bah le ubit that hana geukeubah 
Ubit ngon raya dacha geusurat 
Bandum lam kitab sinan geupeugah 


Peue nyang jipubuet yoh masa hay at 
Bandum jilihat dalam keureutah 
Hana elanya meu sidroe meuhat 
Tuhan Hadharat ade sileupah 


50. Masa Kamoe kheun bak malaikat 
Uleh Hadharat meunan Neupeugah 
Sujud bak Adam hai malaikat 
Bandum sit ligat turot peurintah 

Nyang ha- 'em turot meu iblih jungkat 
Tuhan Ha^.iarat di jih jibantah 
Neupeujeuet bak jen iblih nyan meuhat 
Sinan meusapat di jih kaphilah 


Han jitem pateh suroh Hadharat 
Keubit pasek that iblih seurakah 
Peue teuma patot iblih tadaulat 
Sidumna jungkat batat sileupah 


Aneuk ngon cuco iblih nyan meuhat 
Badai Hadharat meunan tapeugah 
Padahai gata di jih musoh that 
Meu jih tadaulat rugoe that leupah 


5 1 . Hana tom Ion tueng iblih keu sahbat 
Meunan Hadharat ka lheuh Neupeugah 
Langet ngon bumoe Lon peujeuet siat 
Bak iblih jungkat han tom Lon peugah 




Jih nyan pih bandum Lon peujeuet meuhat 
Pakri tadaulat soe laknat Allah 
Di Lon hana tom Lontueng keu sahbat 
Tukang peusisat raya that salah 


52. Bak saboh uroe teuma jilihat 
Tuhan Hadharat akan Neupeugah 
Hoka dum taba tuhan charikat 
Gantoe Hadharat jihnyan tapeugah 

Tameuhoi jinoe keunoe tamtat 
Jimeuhoi ligat teuma le bagah 
Hana soe seuot watee nyan meuhat 
Tuhan charikat jioh peusiblah 


53. Watee nyan kaphe bandum jilihat 
Apui raya that tutong sileupah 
Yakin lam ate watee nyan ligat 
Sinan keuh teumpat tanyoe geukeubah 


Hana ho jiplueng laen meusapat 
Bandum jilihat nuraka juah 

54. Ka Kamoe peugah bandingan le that 
Di dalam kitab Neukheun le Allah 


Bandum keu contoh mangat jiingat 
Le bandum umat keupada Allah 
Teutapi sayang han jitem ingat 
Peue nyang amanat sabe jibantah 


55. Pakon han jitem meuiman ligat 
‘Oh troh geuintat peutunyok Allah 
Jilakee ampon ubak Hadharat 
Meu jitem meuhat hana soe teugah 


Pakon han jitem peue jipreh troh had 
Azeub Hadharat nyang brat sileupah 
Lagee nyan nyang ka dileekon meuhat 
Azeub Hadharat keu soe nyang bantah 


56. Neukirem Rasul uleh Hadharat 
Bandum saban that geuba peurintah 
Peugalak bandum mukmin nyang ta'at 
Meuteumeung nikmat dudoe bak Allah 


Neuyue peutakot kaphe nyang sisat 
Dudoe meularat azeub that leupah 
Awak nyang kaphe bandum sit batat 
Rasul Hadharat bandum jibantah 


Di jih nyang bateu nyang galak jih that 
‘Oh geukheun ay at jikheun beurakah 
‘Oh geupeutakot azeub Hadharat 
Jipeukhem ligat ulok sileupah 

57. Hana dum ureueng elanya that-that 
Laen bak umat han pateh Allah 
Jipaleng muka ‘oh geupeuingat 
‘Oh geukheun ay at di jih jiludah 

‘Oh lheuh jipubuet teuwo jih ligat 
Jipubuet sisat jikheun tan salah 
Ate ka Neutop uleh Hadharat 
Han le jitupat peue nyang jipeugah 


Dalam geulinyueng sumpai ka sarat 
Peue nyang nasehat bandum jibantah 
Meunyo tayue jak bak jalan teupat 
Tunyok Hadharat keu jih tapeugah 


Barangjan di jih sit han le teupat 
Sabab ka sisat han le meuubah 
W-:. 58. Tcuma Po gata Pengampon that-that 
Keu ureueng sisat rahmat Neulimpah 






Meunyo Neupeutron azeub raya that 
Jinoe le siat anco dum bicah 
Sabab han jitem pateh Hadharat 
Di jih sit batat tungang sileupah 


Tapi di Tuhan han Neupeuceupat 
Neuyue preh siat janji Neupeugah 
Meunyo ka teuka azeub Hadharat 
Hana le ubat wahe meutuah 


59. Bandum gampong nyan teumpat duek umat 
Nyang han tem ingat peurintah Allah 
Abeh binasa kheundak Hadharat 
Sabab jih jungkat elanya leupah 




Dilee pih meunan Neuyue preh siat 
Jinoe talihat binasa sudah 
60. Bak saboh watee Musa beurangkat 
Dua ngon sahbat muda'that leupah 

Musa geupeugah laju bak sahbat 
Jinoe takarat tajak beubagah 
Bak dua laot atawa liwat 
Sinan keuh teumpat tapiyoh payah 

61. Hingga teuk geujak ban laku kasad 
Laot meusapat sinan dua blah 
Eungkot nyang geuba han le teuingat 
Ka lheuh amanat beunoe geupeugah 




Eungkot ka jigrop laju jilumpat 
Lam laot ligat jipiyoh pay ah 
62. Musa ngon rakan ka leupah liwat 
Piyoh hai sahbat di Ion hek leupah 




Tacok makanan keunoe me siat 
Cuba talihat eungkot takeubah 
‘Oh ban geukalon eungkot le sahbat 
Bak Musa ligat teuma geupeugah 




Kon na yoh beunoe tapiyoh siat 
Bak batee bulat beunoe ka leupah 
Di Ion keu eungkot teuwo Ion that-that 
Keubit that jeungkat chetan seurakah 


Jijak peuteuwo Ion bek teuingat 
Gadoh amanat bandum ka leupah 
Di eungkot teuma pih ka jilumpat 
Lam laot ligat ajeb that leupah 


64. Musa geuseuot tagisa ligat 

Keunan keuh teumpat tanyoe talangkah 
‘Oh ban geugisa u likot siat 

65. Meuteumeung ligat ngon hamba Allah 






Musa meureumpok sidroe sahabat 
Ka Neubri rahmat gopnyan le Allah 
Neubri ‘eleumee uleh Hadharat 
Ureueng nyan meuhat ‘eleumee luah 




66. Teuma di Musa geutanyong ligat 

Di Ion meuh‘eut that sajan Ion langkah 
Meunyo taizin Ion seutot siat 
Di Ion that hajat ‘eleumee Allah 




67. Teuma geujaweub gata hai sahbat 
Sang-sang han dapat napsu tateugah 
Han ek tasaba gata meu siat 

68. Sabab han meupat taeu phaedah 

Sabab rahsia hana tatupat 
Pakri ek dapat napsu tateugah 
9. Musa geujaweub tulong Hadharat 
Di Ion hai sahbat saba sileupah 




Ban nyang gata kheun di Ion lonta'at 
Sinan lonmumat hana meuubah 
7 0. Teuma geujaweub meu ka that hajat 
Jinoe nasehat bacut lonpeugah 




Bek tanyong-tanyong peue nyang talihat 
‘Oh dudoe meuhat teuma lonpeugah 
‘Oh lheuh geukheun nyan laju beurangkat 
Dua ngon sahbat u laot luah 




Meuteumeung kapai geuek le ligat 
Tapi hireuen that kapai ka geuplah 
Musa geutanyong pakon hai sahbat 
Kapai gob jroh that ka tapeubeukah 


Meunyo sit karam ureueng meularat 
Teuntee jeuheut that gata geupeugah 

72. Teuma geujaweub pakon hai sahbat 
Teuwo nasehat nyang ban lonpeugah 




Ka lheuh lonpeugah tasaba siat 
Napsu jeuheut that han tateugah 

73. Musa geujaweub teuwo Ion that-that 
Meu‘ah hai sahbat di Ion ka salah 




Bek tueng keu bulueng ulon meularat 
Jinoe hai sahbat sipheut lonubah 

74. Teuma geubeudoh laju beurangkat 
Meureumpok ligat aneukmiet ceudah 

Ka geupoh mate aneuk nyan ligat 
Hanajan siat sinan ka reubah 
Musa geutanyong pakon jeuheut that 
Tapoh han sasat aneuk tan salah 

Hana jipoh gop keupue tajungkat 
Teuntee salah that gata geupeugah 
75. Teuma geujaweueb pakon hai sahbat 
Teuwo nasehat nyang ban Ion peugah 

Han ek tasaba ka Ion kheun meuhat 
Napsu jeuheut that han ek ta teugah 
76. Musa kheun teuma boh jinoe meuhat 
Han le Ion sasat tapeubuet salah 

Meunyo sigo treuk Ion tanyong sabab 
Ka jeuet hai sahbat Ion nyoe takeubah 
77. Teuma geubeudoh laju beurangkat 
Bak saboh teumpat ka troh geulangkah 




Bak saboh gampong ureueng rame that 
Geulakee ligat peue nyang na mudah 
Tabri makanan keu kamoe siat 
Sabab ka deuek that ngon hek sileupah 


Tapi kaom nyan keubit that batat 
Makanan sapat pih han jikeubah 
Han jibri sapeue nyang geumeuhajat 
Geubeudoh ligat laju geulangkah 


Meuteumeung saboh tembok meu turab 
Tapi singet that sang ka rap reubah 
Teuma geupeudong binteh nyan ligat 
Musa geulihat laju geubantah 


Meunyo talakee upahjih meuhat 
Gadoh meularat geutanyo sosah 
78. Teuma geujaweueb tanyo hai sahbat 
Nyoe ka troh bak had tanyoe meupisah 




Han ek tasaba gata meusiat 
Hana tatupat keu peue phaedah 
Akan Ion peugah teuma riwayat 
Peuejeuet keu sabab buet Ion sang salah 

79. Teuntang hai kapai meunoe riwayat 
Ureueng meupukat mita napakah 
Udep di laot ureueng nyan meuhat 
Geuba u darat peue nyang na mudah 




Teuma di likot raja lalem that 
Jireubot meuhat kapai jirampah 
Meunyo ka rusak han le jikarat 
Nyan jeuet keu sabab kapai nyan Ion plah 


80. Teuntang aneuk miet meunoe riwayat 
Dijih ka sisat teukeudi Allah 
Sayang ma-ku jih ureueng ta'at that 
Takot jipakat kaphe keu Allah 




Teuntee jipaksa ma-ku jih meuhat 
Mangat roh sisat geupubuet salali 
Sabab nyan Ion poh aneuk nyan ligat 
Mangat seulamat ibu ngon ayah 

Neugantoe laen uleh Hadharat 
Aneuk nyang got that shalch ngoh ceudah 
82. Teuntang hai binteh tembok meu turab 
Meunoe riwayat deungo Ion peugah 




Dua droe aneuk yatim meularat 
Jih nyang po teumpat binteh ka reubah 
Di yup binteh nyan harta jih le that 
Youh dilee meuhat sinan geukeubah 


Ayah jih dilee ureueng shalch that 
Sinankeuh teumpat pusaka ayah 
Teuma Neukheundak uleh Hadharat 
Harta nyan meuhat keu jih napakah 


Meunyo ka rayok aneuk nyan ligat 
Dudoe jiteupat harta geukeubah 
Jijak cok keudroe dengan seulamat 
Harta nyan rahmat Neubri le Allah 


Abeh Ion peugah baridum riwayat 
Sang-sang talihat Ion pubuet salah 
Padahai dilon kon sagai sisat 
Tuhan Hadharat nyang yue peurintah 

Sabab nyan gata Ion yue saba that 
Tapi han kuat napsu tateugah 

83. Teuma jitanyong bak gata siat 

Teuntang riwayat Zulkamain meugah 




Tajaweueb meunoe wahai Muhammad 
Deungo riwayat jinoe Ion peugah 

84. Gopnyan di bumoe raja raya that 
Seutot riwayat galak that leupah 

Harok that geujak timu ngon barat 

85. Laju beurangkat seutot seujarah 

86. Hingga troh geujak bak saboh teumpat 
Jioh u barat keudeh geulangkah 




Matauroe lop tujuan meuhat 
Hingga troh kasad Neubri le Allah 
Matauroe deuh sinan geulihat 
Jilop ban bulat lam tanoh bagah 


Na saboh kaom di sinan meuhat 
Uleh Hadharat teuma Neupeugah 
Wahe Zulkamain meunyo meuhajat 
Taseksa meuhat kaom nyan bagah 


Atawa nyang jroh gata meuhajat 
Tapubuet leugat hana soe bantah 

87. Geujaweueb teuma laju ban teupat 
Ureueng nyang sisat dilon Ion balah 




Ureueng elanya Ion seksa ligat 
‘Oh dudoe meuhat pulang bak Allah 
Meunyo ka jiwoe ubak Hadharat 
Azeueb raya that keu jih Neubalah 




88. Soe nyang pubuet got iman jih kuat 
Balasan meuhat pih got sileupah 
Ureueng nyan teuma pih han Ion peubrat 
Peurintah meuhat keu jih nyang mudah 


89. Beudoh lorn teuma gopnyan beurangkat 

90. Troh saboh teumpat keudeh geulangkah 
Keudeh u timu geupeukeue ligat 

Bak ujong teumpat hu meujeureulah 

Teumpat jiteubiet uroe peungeuh that 
Tujuan meuhat keunan geulangkah 
Meuteumeung kaom sinan ganje that 
Teulanjang bulat tuboh jipeuhah 


91. Meunankeuh gopnyan ‘eleumee le that 
Uleh Hadharat Neubri ngon tuah 

92. Geubeudoh sinan laju beurangkat 

93. Hingga troh ligat bak saboh lurah 




Dalam urong gle sinan geulihat 
Na saboh teumpat nanggroe nyang luah 
Na saboh kaom mantong biadab 
Meuphom hana that peue nyang geupeugah 


94. Ubak Zulkamain jipeugah ligat 
Kamoe meularat raya sileupah 
Yakjut wa makjut leupah that jeungkat 
Kamoe dum rakyat habeh jirampah 




Jipubuet jeuheut sabe jeuep teumpat 
Neutulong siat kamoe beu leupah 
Neupeugot kuta keu kamoe siat 
Bek jeuet jilewat keunoe jilangkah 


Meunyo cit neutem peutroh ban hajat 
Dikamoe rakyat meutem bri upah 

95. Geujaweueb teuma dilon tan hajat 
Na nyang leubeh that Neubri le Allah 


Lon lakee mantong teunaga rakyat 
Keunoe meusapat bandum tayue krah 
Lon peugot kota saboh nyang kuat 
Hana meuhajat dilon keu upah 


96. Tayue me beusoe keunoe beu le that 
Tatamon ligat beu manyang leupah 
‘Oh santeut ngon gle tatot le ligat 
Apui raya that peuudep bagah 

‘Oh lheueh nyan timah keunoe taintat 
Tapasoe leugat lam apui mirah 

97. Meunyo ka abeh bandum ka siap 
Yakjut meukarat teubiet han leupah 

Geuyup seurunee le malaikat 
Baro meusapat u keue Potallah 

100. Masa nyan geuba apui raya that 
Keu kaphe jeungkat nuraka juah 

101 . Kaphe nyang buta han deuh jilihat 
Padum le ayat yue ingat Allah 
Han ek jideungo dijih nyan meuhat 
Ate ka batat tungang sileupah 

Mata jih buta ka teutop rapat 
Han deuh jilihat dumna peurintah 

102. Nakeuh ek patot dikaphe jeungkat 
Jipeucharikat laen ngon Allah 

Dijih meulakee kon bak Hadharat 
Teutapi meuhat bak hamba Allah 
Dijih keu hamba pubuet ibadah 
Meubri treuk teumpat nuraka juah 

103. Takheun le gata wahai Muhammad 
Peugah bak umat nyang pubuet sal ah 
Deungo Ion peugah wahe e sahbat 
Ureueng rugoe that amal ka salah 

104. Ureueng nyan bandum nyata ka sisat 
Udep jih meuhat hana phaedah 
Jipike keudroe buet jih nyan got that 
Padahai sisat rugoe sileupah 

Meunyo ka teuka janji Hadharat 
‘Oh dudoe meuhat hanco dum bicah 
Janji Tuhanku beuna nyo that-that 
Hana meusiat pih na meuubah 

98. 


Han leupah jiek sabab manyang that 
Jikurek meuhat hana phaedah 
Teuma Zulkamain geukheun amanat 
Bandum nyoe rahmat Neubri le Allah 


99. 


Teuma Neupeugah uleh Hadharat 
Yakjut nyang jeungkat sinan Neukeubah 
Sabe keudroe jih karu jih that-that 
Sabab meukarat teubiet han leupah 

Ureueng nyan bandum kaphe keu ayat 
Tuhan Hadharat dijih jibantah 
Jikheun han rumpok dengon Hadharat 
Kaphe jeuheut that lawan peurintah 




Ubena amai luroh dum meuhat 
Hana sagai brat meuube seupah 
Hana harga uroe kiamat 
Nyang na cit laknat Neubri le Allah 

^ >106. Nyankcuh nuraka balahjih meuhat 
m Sabab jih sisat kaphe keu Allah 
Watee jideungo geubaca ayat 
Dijih paleh that jikhem meuhah-hah 




Lon jipeukaru Rasul Hadharat 
Nyankeuh jeuet teumpat nuraka juah 
Ureueng meuiman akan Hadharat 
Amal nyang got that hantom geukeubah 




Neubri churuga uleli Hadharat 
Firdaus manyang that lagi that indah 
Bandumgeuh keukal di sinan teumpat 
Han tom meularat seunang that leupah 




Minah holaen han sagai hajat 
Sabab mangat that churuga indah 
Takheun le gata wahai Muhammad 
Ubak dum umat meunoe tapeugah 




Meunyo ie laot bandum meusapat 
Teuma geusurat kalimat Allah 
Habeh ie laot keudua meuhat 
‘Eleumee Hadharat hana lom sudah 


Sangkira neubri daweuet lom le that 
Beu sadum meuhat ngon laot luah 
Han ek cit habeh ilmee Hadharat 
Dumnankeuh le that kalimat Allah 


Takheun le gata wahai Muhammad 
Ulon hai umat cit hamba Allah 
Lon manusia ban gata meuhat 
Lagee talihat hana meuubah 

Teuma bak ulon wahyu Hadharat 
Neuyue kheun meuhat sidroe-Neuh Allah 
Tuhan gata nyoe cit sidroe meuhat 
Barangsoe hajat pubuet le bagah 




Hajat meureumpok deungon Hadharat 
Peubuet le ligat amal nyang ceudah 
Tuhanku sidroe bek peucharikat 
Pubuet ibadat hanya keu Allah 

Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahraat Neulimpah 

Kaf Ha Ya ‘Ain Shad 

Tuhan nyang teupeue meukeusud ayat 
Sabab Hadharat hana Neupeugah 
Rahmat Po gata keu sidroe hamba 
Neuh Zakaria nyan Neuneuk peugah 

Youh geumeudo‘a ubak Po gopnyan 
Bak watee teunang gopnyan munajah 
Geukheun Tuhanku leumoh tuleueng Ion 
Ka puteh ok Ion hana le hilah 

Hana daya le Ion nyoe ka tuha 
Doa Ion pinta beu mustajabah 
Hana tom Neubri Ion putoeh asa 
Teumakot hamba keu aneuk lidah 

Saleh pakri dom ‘oh meulikot Ion 
Ureueng inong Ion pih hana hilah 
Ka padum lama inong Ion male 
Harap hana le ka putoeh sudah 

Neubri Tuhanku sidroe aneuknda 
Ji tueng pusaka bak Ion nyang ayah 
Lorn pih pusaka bak wareh Ya‘qob 
Neubri bek Neutop rahmat Neupeuhah 

Aneuk nyan bak nyo nyang Droe-Neuh rila 
Hai Zakaria Neukheun le Allah 
Kamoe peuseunang lam ate gata 
Aneuk teuh Yahya Kamoe hadiah 

Goh na baroekon ureueng nan Yahya 
Nyan keuh keu gata aneuk meutuah 
Geukheun Tuhanku pat aneuk keu Ion 
Ureueng inong Ion umu ka leupah 

Inong Ion male ka leupah that trep 
Dilon pih ka sep umu rap reubah 
Umu Ion jinoe leupah that tuha 
9. Meunan keuh kada Neukheun le Allah 


Po gata Neukheun gata bek apon 
Atra nyan bak Lon leupah that mudah 
Youh masa dilee Lon peujeuet gata 
Sapeue pih hana jeuet laju bagah 


10. Geukheun Tuhanku Neubri keu tanda 
Kalon (nyoe tanda) Neukheun le Allah 
Tanda keu gata hana ta marit 
Lhee malam keubit ta gampet babah 


>3 


1 1 . Beudoh bak Mihrab teuma geuteubiet 
Hana geumarit meu peue geupeugah 
Geubri icharat mantong bak kaom 
Geuh geuyue junjong perintah Allah 

Ta kheun teuseubeh beungoh ngon seupot 
Dumpeue taturot bek sagai bantah 
12. Hai Yahya tacok kitab nyan beu that 
Meurunoe leugat beuna ngon salah 


& 

Hikmah Kamoe bri teuma keu gopnyan 
Youh mantong gopnyan ubeut that leupah 
13. Lom gaseh sayang meubri bak Kamoe 
Geupeugleh that droe taqwa keu Allah 


1 

14. Keu ma ku gopnyan pih that geujunjong 
Hana sagai mbong sabe meurendah 
1 5. Seulamat gopnyan bak uroe lahe 
Ngon uroe mate geuh that meutuah 

Lom pih seulamat uroe geubangket 
Sigo treuk udep meuhadap Allah 
16. Teuma taingat haba Maryam 
Dal am Qur'an sinoe geupeugah 

Watee geuteubiet geujak rot timu 
Sidroe geuh laju keunan geulangkah 
Ahli di rumoh tinggai sinaroe 
17. Digopnyan sidroe geujak meusiblah 

Geujak bak padok digopnyan sidroe 
Keunan Roh Kamoe meukirem bagah 
Geupeurupa droe geuh lagee insan 
Leupah that saban geukalon gagah 




18. Maryam kheuen Ion lakee bak Tuhan 
Bek gata tuan keunoe talangkah 
Meunyo cit gata ureueng takwa 

19. Geuseuot sigra Ion Rasul Allah 

Rasul Po gata Ion jak bak gata 
Haba gembira Neuyue jak peugah 
Neuyue bri aneuk bak Ion keu gata 
Nyang meubahgia ngon gleh sileumpah 


Han tom teupeh Ion ngon ureueng agam 
Pane jeuet meunan aneuk tan ayah 
Lagi pih Ion nyoe kon inong jalang 
Seuot Maryam meunan geupeugah 




Geukheuen ka meunan kheuen Tuhan gata 
Buet bacut sahja bak Lon that mudah 
Lorn Kamoe peujeuet nyang nyan keu tanda 
Keu manusia jitueng phaedah 

Lom pih nyan rahmat meubri le Kamoe 
Lagi atra nyoe ka putoh sudah 
Teuma Maryam pih kakeuh hame 
Ngon aneuk geume geujak peusiblah 




Bak teumpat jioh geujak peungkleh droe 
Lahe treuk sinoe si manyak mirah 
Di yup keureuma sinan geuduek le 
Geukheuen bah mate Ion dumnoe sosah 




Pakon han mate Ion sigohlom nyoe 
Mangat bek Ion nyoe jipeugah-peugah 
Bahle beu teuwo jih bek jiingat 
Saket ngon mangat bek jeuet keu gundah 


Teuma geudeungo saboh suara 
Bak teumpat rata nyang leubeh rendah 
Di yup gata duek ie jiteubiet le 
Tuhan peuile bek gata sosah 

25. Cuba tagrak-grak cabeueng keuruma 
Rhet boh keureuma nyang mantong basah 

26. Tapajoh tajep beu seunang ate 
Sapeue hana le nyang jeuet keu sosah 

Meunyo meuteume ngon manusia 
Lon Ion puasa meunan tapeugah 
Hanjeuet Ion marit ngon beurangkasoe 
Kaoi Ion meunoe janji ngon Allah 


Geume treuk aneuk bak kaom gopnyan 
Wahe Maryam jikheuen le bagah 
Pakon digata buet teuh lagee nyan 
Chedara Harun pakon buet salah 

Ayah gata kon ureueng nyang jeuheut 
Ma gata pih got kon inong culah 
29. Maryam tunyok bak aneuk ubit 
Hanjeuet jimarit laju jipeugah 

Pakri meutanyong bak aneuk ubit 
30. Teuma jimarit Ion hamba Allah 
Ngon saboh kitab keulon ka Neubri 
Ka jeuet keunabi Ion nyoe Neupeugah 


Ho ho nyang Ion jak Neubri beureukat 
Sembahyang meuhat Ion Neupeurintah 
Meunan pih bak Ion Neuyue bri zakeuet 
Youh mantong udep Ion gohlom leupah 




Pubuet bakti beu jroh keu ma Ion 

Bek na sipheuet mbong nyang brok sileupah 

Seulamat keulon uroe laher Ion 

Uroe mate Ion pih beu meutuah 

Seulamat lom Ion uroe geubangket 
Sigo treuk udep meuhadap Allah 
Nyankeuh nyang Isa aneuk Maryam 
34. Nyang dum awak nyan meubantah-bantah 




Narit nyang beuna bak Tuhan sidroe 
Dijih chok cit roe ragu sileupah 
Hana meuaneuk Tuhan Hadharat 
Maha suci that nibak jih peugah 





Wale Neukheundak barang peue meuhat 
Barang peue hajat Neumeung perintah 
Neukheuen boh jeuet kah jinoe le leugat 
Hasel le siat hana nyang payah 


Allah Tuhan Ion ngon Tuhan gata 
Droe-Neuh nyan sahja wajeb taseumah 
Nyoe jalan teupat nyang jalan Tuhan 
Teuma awak nyan meupisah-pisah 

Han jimeusapeue bandum awak nyan 
Ceulaka youh nyan keu kaphe jadah 
‘Oh teuka uroe haro hara that 
Keubit meukarat kaphe seurakah 


Deuh that jideungo trang that jikalon 
‘Oh troh uroe nyan hana peue peugah 
Tapi si lalem jijak bak Kamoe 
Nibak uroe nyoe sisat that leupah 

39. Tapeuingat jih uroe meunyesal 
Uroe nyang kekal ‘oh habeh sudah 
Dijih lam lalee han jimeuiman 

40. Pusaka youh nyan Kamoe cok bagah 

Pusaka bumoe ngon bandum asoe 
Bandum keu-Kamoe hana meukeubah 
Bandum awaknyan teuma Meupuwo 
Keudeh bak Kamoe beuna ngon salah 


Teuma taingat haba Ibrahim 
Lam Qur'an Karim sinoe geupeugah 
Gopnyan beuna that lorn jeuet keu nabi 
Geukheun bak abi geuh wahe ayah 




Pakon teseumah berhala mate 
Han jeuet jidengo peue nyang tapeugah 
Han deuh jikalon hana meuguna 
Han sapeue pih na dijih phaedah 


Hai ayah dilon nyoe ka Ion teupeue 
Nyang goh neuteupeue le droeneuh ayah 
Teuma neuikot Ion tunyok droeneuh 
Lon maba droeneuh bak jalan Allah 

Jalan nyang beuna jalan nyang teupat 
Bek jalan sisat neujak hai ayah 
Bek jalan sisat neuseumah chetan 
Maksiet keu-Tuhan cheitan seurakah 

Hai ayah dilon teumakot Ion that 
Keu droeneuh azab Neubri le Allah 
Droeneuh neujakcok cheitan keuwali 
Seuot le abi peue benci that kah 




Wahai Ibrahim peue benci keuh that 
Tuhan Ion sisat bandum kapeugah 
Meung han kapiyoh ka kheun keu Tuhan 
Keubit ku raj am keuh han soe teugah 


Kajak weh keudeh bek le keuh sinoe 
Bek le kawoe-woe beu trep sileupah 
Geukheun seulamat keu droeneuh bak Ion 
Lon lakee ampon teuma bak Allah 




Neuampon keudroeneuh le Tuhan Ion 
Neubri doa Ion beu mustajabah 
Baroekon Tuhan cit got that keulon 
Jinoe kakeuh Ion keudeh Ion langkah 




Kakeuh tinggai droeneuh dum ngon tuhan 
Neuh nyang neukheun nyan nyang bukon Allah 
Jeuet Ion meudoa ubak Tuhan Ion 
Kadang Neuampon droeneuh le Allah 


Mudah mudahan bak Neuteurimong 
Doa Ion ceumong bek jeuet keu salah 
‘Oh ban ka geujak tinggai ureueng nyan 
Tinggai ngon tuhan jih nyang kon Allah 




Meubri keu gopnyan Ishaq ngon Ya‘qob 
Meuturot turot ureueng meutuah 
Bandua gopnyan pih jeuet keu nabi 
Meubri lorn lagi rahmat meulimpah 




Nama ureueng nyan sabe gop teuoh 
Sipheuet got that jroh manyang sileupah 
Teuma taingat lorn haba Musa 
Lam Qur'an nyata sinoe geupeugah 

Ikheulah that gopnyan pangkat Tuhan bri 
Rasul ngon Nabi raya that tuah 
Bineh Tursina Kamoe hei gopnyan 
Siblah rot uneuen kon jarak leupah 




Meupeutoe gopnyan bak geumunajat 
Meubri ngon rahmat keu gopnyan bagah 
Chedara gopnyan Harun pih Nabi 
Geubantu akhi rahmat that leupah 




Haba Ismail lorn taba ingat 
Lam Qur'an meuhat sinoe geupeugah 
Gopnyan pih Rasul cit deungon Nabi 
Beuna that janji han tom meuubah 






55. Geuyue ahligeuh sembahyang zakeuet 
Rila Hadharat keu gopnyan sudah 

56. Haba Idris lorn taba ingat 

Lam Qur'an meuhat sinoe geupeugah 

Ureueng beuna that gopnyan pih Nabi 

57. Pangkat nyang tinggi Neubri le Allah 

58. Bandum ureueng nyan Tuhan bri ni'mat 
Nabi dum meuhat geunaseh Allah 

Turunan Adam dum Nabi-Nabi 
Ni'mat Tuhan bri cit le sileupah 
Meunan pih nyang ek sajan Noh dilee 
Lam kapai teuntee Kamoe yue langkah 


Cuco Ibrahim deungon Israi 
Meunan lom lagi meubri hidayah 
Nyang Kamoe tunyok ngon Kamoe gaseh 
Nyang Kamoe pileh dum hamba Allah 


Watee geubaca ateueh ureueng nyan 
Dum ay at Tuhan nyang Maha Murah 
Teukukui laju bandum geusujud 
Geumoe meu'eut-'eut geuingat Allah 


Gantoe ureueng nyan teuma di likot 
Le that nyang ka rhet ji peubuet salah 
Han jisembahyang peuturot napsu 
Dudoe meuteumeng sisat that leupah 





60. Meulengkan ureueng nyang jitem toubat 
Meuiman leugat ngon buet jroh leupah 
Ureueng nyan teuma tamong churuga 
Han geuelanya geuh meung be seupah 

61. Neubri keu hamba churuga ‘Adnen 
Ka janji Tuhan nyang maha murah 
Dilee lam ghaeb ka janji Tuhan 

Janji Droe-Neuh nyan hantom meuubah 

62. Hantom geudeungo narit nyang sia 
Dalam churuga Neubri le Allah 
Meulengkan sabe saleuem seulamat 
Raseuki le that sinan neukeubah 

Beungoh ngon seupot raseuki le that 

63. Pusaka meuhat keu hamba Allah 
Keu hamba Kamoe meubri churuga 
Soe nyang takwa sabe keu Allah 

64. Kamoe han meutron meu kon yue Tuhan 
Peue gata tuan nyang bri peurintah 
Nyang di keue tanyoe di likot tanyoe 
Bandum atra nyoe cit milek Allah 

Antara nyan dum pih milek Tuhan 
Tuwo Neuh hantom barang peue hilah 

65. Tuhankeuh nyang po langet ngon bumoe 
Ngon bandum asoe pih milek Allah 

Ta seumah Tuhan sabab nyan leugat 
Ta saba beuthat keubit ikheulah 
Pubuet ibadah akan Droe-Neuh nyan 
Ek na nyang saban laen ta peugah 

66. Kheun manusia peue ek lorn udep 

Lon nyoe geubangket lheueh mate sudah 

67. Peue manusia hana jiingat 

Kamoe nyang peujeuet dilee jih sudah 

Watee nyan dijih hana sapeue na 

68. Demi Po gata jih meubeureukah 
Kamoe peusapat jih dum ngon chetan 
Dalam jahannam keudeh meuruwah 

Ubak nuraka meuba jih mandum 
Sinan jih meugom lam apui mirah 
Lheueh nyan meutarek bak jeuep golongan 
Soe lam kawan nyan nyang beuhe leupah 




Soe nyang that paleh batat ngon tungang 
Jilawan Tuhan Nyang Maha Murah 
Kamoe nyang teupeue soe nyang Meucabot 
Nyang leubeh patot keu apui mirah 




Bandumteuh gata tateuka keunan 
Putosan Tuhan han jeuet meuubah 
Lheueh nyan meupeuglah si nyang takwa 
Nyang lalem teuma sinan meukeubah 




Sinan meulungkop bandum si lalem 
Atra jipeukhem dum ay at Allah 
‘Oh geukheuen ay at Kamoe nyang nyata 
Si kaphe sigra laju jipeugah 


Bak ureueng mukmin jikheuen soe nyang got 
Soe nyang jroh teumpat dua kaphilah 
Mukmin ngon kaphe soe nyang leubeh got 
Nyang toh nyang teumpat jih leubeh indah 




Padum le Kamoe meupeubinasa 
Youh dilee nyang ka masa nyang sudah 
Dilee nibak jih rumoh leubeh got 
Dumpeue leubeh that takalon mewah 




Takheuen barangsoe nyang ka lam sisat 
Bah sabe meuhat dijih lam salah 
Beu panyang umu jih laju sinan 
Neubri le Tuhan nyang Maha Murah 


Hingga jikalon peue nyang geujanji 
Azeueb han sakri teuka musibah 
Atawa teuka watee kiamat 
Jiteupeue leugat watee nyan sudah 


Soe nyang leubeh brok teumpat jih singoh 
Soe leubeh leumoh han ek soe peuglah 
Soe nyang ka na keu jih peutunyok 
Neutamah tunyok lom jih le Allah 

Amal shalihat nibak Po gata 
Leubeh mulia phala le leupah 
Beukal leubeh that untuk tapuwoe 
Teuma taeu roe si kaphe jadah 




Dijih jikaphe keu ayat Kamoe 
Arta jih nyoe jikheuen le leupah 
Arta dilon deungon aneuk Ion 
Cit geubri keu Ion hana peue peugah 




Peue atra ghaeb bak jih ka meuri 
Ka jimeujanji dijih ngon Allah 
Teutapi Kamoe akan meutuleh 
Bandum beu habeh peue nyang jipeugah 


Kamoe pupanyang azeueb lorn keu jih 
80. Pusaka bak jih Kamoe tueng bagah 
Pusaka jih nyan meutueng keu Kamoe 
Tinggai jih sidroe jiwoe bak Allah 

Badan jih sidroe jiwoe bak Kamoe 
Awak jih meunoe cit dum lam salah 
Jipeugot laen dijih keu Tuhan 
Jih jikheuen tuhan nyang bukan Allah 




Nyan keu wali jih nyang peulindong jih 
Tapi bandum jih dudoe jikeubah 
Si kaphe teuma ibadah keu jih 
Jeuet keu musoh jih teuma that leupah 


Peue hana taeu meukirem chetan 
Kamoe yue padan dum kaphe jadah 
Jipadan jiyue buet darohaka 
Teuma bek gata talakei bagah 




Dikamoe bandum ka lheueh meukira 
Bandum keunira keu jih meukeubah 
Ureueng takwa bak saboh uroe 
Meusapat keu noe Kamoe yue langkah 




Jeuet keu utosan nyang that mulia 
Dum kaphe teuma meuparoh bagah 
Dal am nuraka meuparoh bandum 
Peudeh ngon reukueng jih grah sileupah 

Beurangsoe han ek jibri chupeu'at 
Meu kon Hadharat izin Neupeugah 
Meu ka na janji deungon Hadharat 
Ureueng nyan meuhat mantong nyang leupah 

Awak nyan jikheuen Tuhan na aneuk 
Keubit that s‘ok m‘ok narit ka peugah 
Keubit narit nyan leupah that jeuheut 
Ubena langet sang-sang ka bicah 


Beukah ngon bumoe rnntoh ngon gunong 
Na aneuk Tuhan narit jipeugah 
Han sagai patot na aneuk Tuhan 
Ureueng nyang kheun nyan raya that salah 


Soe nyang di langet ngon nyang di bumoe 
Bandum ureueng nyoe cit hamba Allah 
Jak peunamiet droe bandum bak Tuhan 
Bandum ureueng nyan Neutudum peugah 


Ka lheueh Neubileueng bandum le Tuhan 
95. Jak dum bak Tuhan hana soe papah 
Uroe kiamat jak dum bak Tuhan 
Hana ngon rakan nyang jeuet seumeugah 






Soe nyang meuiman lom jipubuet got 
Tuhan Hadharat Neugaseh leupah 
Kamoe peumudah Qur'an keu gata 
Ngon lidah gata bahsa nyang mudah 

Mangat ta peugah haba geumbira 
Keu soe nyang takwa keupada Allah 
Lom ta peuingat azeueb akhirat 
Keu soe nyang batat sabe buet salah 


Padum le dilei meupeubinasa 
Han ek ta kira dum le that leupah 
Peue na ta kalon jinoe meu sidroe 
Habeh sinaroe tan le meubeukaih 




Atawa peue na ta deungo meusu 
Tan meusigeutu habeh dum sudah 


THAHA 



Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 



1 . Tha Ha 

Tuhan nyang teupeue meukeusud ayat 
Sabab Hadharat hana Neupeugah 

2. Kon Kamoe peutron Quran bak gata 
Mangat jeuet gata tarasa sosah 


dito 




3. Meulengkan mangat jeuet keu peuingat 
Keu soe nyang takot dijih keu Allah 

4. Tren nibak Tuhan nyang peujeuet bumoe 
Ngon langet dum nyoe nyang manyang leupah 




5. Tuhan Peumurah Maha Perkasa 
Neumat kuasa di ateueh ‘arasy 

6. Peue nyang di langet ngon nyang di bumoe 
Ngon bandum asoe jih milek Allah 

Nyang di yup tanoh han deueh takalon 
Pih milek Tuhan nyang Maha Murah 

7. Adak tamarit ray ok suara 
Mandum rahsia Neuteupeue sudah 

Bandum Neuteupeue bahle nyang meusom 

8. Tan laen Tuhan meulengkan Allah 
Le nama Tuhan bandum nyang got-got 
Di sinan meuhat Tuhan Neupeugah 


9. Peue na bak gata troeh haba Musa 

10. Youh geu-eu cahya apui .nyang mirah 
Geukheun bak ahligeuh tinggal gata 
Lon kalon cahya apui trang leupah 

Mangat Ion peuwoe apui nyan keu noe 
Jeuet digata nyoe tatueng phaedah 
Atawa pih na sinan peutunyok 
Sinan jeuet tacok kadang phaedah 

Troh Musa keu nan deuh treuk suara 
Deungo hai Musa jinoe Lon peugah 
Keubit nyoekeuh Lon Tuhan po gata 
Tasuet le sigra kawoh takeubah 


Os# 


Kawoh bak gaki tasuet bandua 
Jinoe na gata bak tempat indah 
Teumpat nyang suci bak urong Thua 
Lon pileh gata nyang raya tuah 

Lon pileh gata tadeungo jinoe 
Wahyu bak Kamoe jinoe meupeugah 
14. Nyoekeuh Lon Allah tan laen Tuhan 
Meulengkan cit Ion sidroe taseumah 


osjfji 

Peubuet sembahyang keu Ion taingat 
Teuma kiamat deungo Ion peugah 
Uroe kiamat han jeuet han teuka 
Teuma rahsia han jeuet Lon peugah 


Pajan wateejih Lon som bak gata 
Watee nyan hamba bandum geubalah 
Teuma bek gata roh jipeupaleng 
Le jih nyang han tern iman keu Allah 


os'gi 


Nyang han tern iman akan kiamat 
Dijih peuturot napsu seurakah 
Meu taturot jih gata binasa 
Teuma hai Musa tacuba peugah 


Bak jaroe uneunteuh peue nyan tamat 
18. Geukheun nyoe tungkat Ion keu peukakah 
Ngon tungkat Ion nyoe jeuet Ion meuteugon 
Lon paroh kameng meujan ‘oh salah. 




Maksud laen pih le ngon tungkat 
‘Oh watee Ion mat cit le phaedah 
Neukheun boh tatiek tungkat hai Musa 
Geutiek treuk sigra sinan geukeubah 


‘Oh ban geukalon ka jeuet keu uleue 
Watee nyan ji'eue laju that bagah 
Neukheun boh tacok jih bek tatakot 
Kamoe peusurot tungkat lom bagah 

Meuwoe lagei sot tungkatteuh teuma 
Bak geutiek teuma jaroeteuh siblah 
Tapeuduek jaroe lam geutiek gata 
‘Oh tasuet lanja hu mejeureulah 


Puteh meukeuprak kon jeuet keucacat 
Nyan saboh ayat laen Ion peugah 
Kamoe peulcumah nyan ubak gata 
Mu'jizat raya Kamoe bri tuah 


Ubak Peura‘eun tajak leh gata 
Jih darohaka jipeubuet salah 
Geukheun Tuhanku Neupeuhah dada 
Lon Neubri sigra akal nyang ceudah 

26. Neubri beu mudah urusan Ion nyoe 

27. Bak lidah Ion nyoe pih na meukilah 
Neubri beu teuploh lidah Ion beu got 

28. Watee Ion marit jiteupue bagah 


Neubri ahli Ion jeuet keumentroe Ion 
Harun aduen Ion Neubri meutuah 
Neubri beu kuat Ion deungon gopnyan 
Beu jeuet keurakan Ion ba peurintah 


Jeuet kamoe ucap beu le teuseubeh 
Keudroe-Neuh lebeh nibak nyang sudah 
Jeuet kamoe ingat droe-Neuh beu le that 
Droc-Neuh nyang lihat kamoe ya Allah 


Neukheun ka geubri peue nyang talakee 
Hai Musa teuntee hana meuilah 
Saboh treuk nikmat mubri keu gata 
Youh mantong gata ubit that leupah 






Kamoe bri wahyu ubak ma gata 
Tatiek jih sigra lam tong takeubah 
Tatiek tong lam krueng jiba u bineh 
Sinan na soe preh jicok jih bagah 


Musoh Ion nyang cok ngon musoh jih nyan 
Jigaseh jih nyan sayangjih leupah 
Ka Ion tiek gaseh bak jih keu gata 
Nyak jipeulihara gata jipapah 

Lon ngieng ngon kalon na jihiroteuh 
Youh nyan cutdateuh keunan geulangkah 
Geukheun bak Ion na si tem peulihara 
Keunoe jeuet taba bek le takeubah 


Kamoe peuwoe treuk gata bak mateuh 
Seunang that mateuh hana le susah 
Teuma na ureueng nyang tapoh mate 
Kamoe puweh le gata meupeuglah 

Mangat bek susah gata deungon nyan 
Teuma ujian gata le leupah 
Meuuji gata ngon peungalaman 
Teuma u Madyan keudeh talangkah 


Padum thon sabe gata di sinan 
Teuma ‘oh lheueh nyan mubri peurintah 
Teuma troh gata laju hai Musa 
Bak watee kada teupat that leupah 


4 1 . Lon peujeuet gata keu utusan Lon 
Geunantoe droe Lon jak ba peurintah 

42. Tajak ngon aduenteuh jinoe gata 
Ayat Lon taba dum tajak peugah 




Bek lalee gata taingat keu Lon 
Ubak Peura'eun jinoe talangkah 
Sabab Peura'eun ka darohaka 
Peue-peue nyang hawa jipeubuet sudah 


44. Tapeugah beu got le gata dua 

Bek narit gasa nyang jeuet keusalah 
Kadang pih jitem jeuet keu peuingat 
Got pih jitakot watee tapeugah 

Kheun gopnyan dua wahe Po kamoe 
Teumakot kamoe kamoe jigagah 
Teumakot kamoe keu jielanya 
Get darohaka pih jih keu Allah 


46. Neukheun bek yoteuh Lon sajan gata 
Lon deungo nyata peue nyang jipeugah 
Lon kalon keudroe bandum perkara 

47. Tajak banduateuh laju bagah 

Tapeugah kamoe Rasul Po gata 
Neuyue bak gata keu noe meulangkah 
Bani Israil tajok keu kamoe 
Bek le lagee nyou buetteuh that salah 

Bek taazeueb dum Bani Israil 
Kamoe ba dalil Neubri le Allah 
Kamoe ba ayat nibak Po gata 
Salam seujahtra soe ikot Allah 

Soe nyang tern ikot peutunyok Tuhan 

48. Meunyo kon meunan azeueb that leupah 
Ka Neubri wahyu bak kamoe dua 
Raya that seksa si nyang buet salah 

Si nyang han pateh ji paleng muka 

49. Peura‘eun sigra teuma jipeugah 
Boh soe Tuhanteuh gata bandua 
Peugah hai Musa bak Ion beu bagah 

50. Geukheun Po kamoe nyang bri peuneujeuet 
‘Oh lheueh Neupeujeuet Neubri hidayah 
Bandum makhluk peuneujeuet Tuhan 

5 1 . Seuot Peura'eun tacuba peugah 

Pakriban dilee dum ureueng jameun 

52. Atra nyan geukheun ileumee Allah 
Ileumee nyan dum na bak Tuhan Ion 
Lam kitab sinan bandum Neupeugah 

Hana tom silap sagai Tuhan Ion 
Tuwo-Neuh pih tan hana tom salah 

53. Tuhan nyang peujeuet bumoe keu gata 
Takalon rupa lagee sajadah 

Neubri jeuet gata tapeugot jalan 
Jeuet ban sabohnyan tajak meulangkah 
Sideh di langet Neupeutren ujeuen 
Tanom tanaman timoh le bagah 

Kamoe peuteubiet meupasang-pasang 
Le that tanaman hana ban peugah 

54. Tapajoh nyan dum jeuet keumakanan 
Binatangteuh nyan galakjih leupah 

Binatang temak jeuet tabri umpeuen 
Jimeurot sinan umpeuen jih mudah 
Atra nyan bandum cit jeuet keutanda 
Soe lhok bicara jitueng phaedah 


55. Kamoe meupeujeuet gata bak bumoe 
U dal am bumoe teuma meukeubah 
Sigo treuk teuma tateubiet sinan 
Tinggai bumoe nyan gata talangkah 

56. Kamoe peuleumah dum ayat Kamoe 
Jikheun atra nyoe sulet that leupah 
Han jitem pateh jidarohaka 

57. Jikheun hai Musa peue tajak peugah 

Tameung peuteubiet kamoe di sinoe 
Ngon siheteuh nyoe tapeuget ulah 

58. Dikamoe pih na siher dum sinoe 
Gata ngon kamoe saban that leupah 

Nyan sihe gata cit kamoe lawan 
Meujanji pajan jinoe bek ubah 
Janji gata nyoe jinoe mupakat 
Bak saboh teumpat keudeh talangkah 

Teumpat nyang lapang keunan meusapat 

59. Musa kheun leugat janji bek ubah 
Bak uroe raya ‘oh beungoh uroe 
Tahei sinaroe rakyat tayue krah 

60. Beudoh Peura‘eun jijak hei pakat 
Tipu muslihat jipeuget ulah 
Teuma bak teumpat laju jiteuka 

61 . Musa kheun gata ceulaka sudah 

Bek peuna-peuna sulet keu Tuhan 
Neubri balasan ‘azeueb that leupah 
Nyang peuna-peuna raya that rugoe 

62. Teuma sabe droe ka jimubantah 

Lheueh jimeus‘ah-s‘ah dum sabe keudroe 

63. Jikheun treuk meunoe peue jijak peugah 
Bandua jih nyan cit tukang sihe 
Jimeung boh sihe tanyoe jirajah 

Jimeung peuteubiet tanyoe di sinoe 
Lam gampong tanyoe jiyue weh bagah 
Lheueh jipeusihe ban dumna gata 
Agama gata pih jimeung ubah 


v- 


64. Peusapat jinoe dum sihe gata 
Mubareh sigra gata dum siblah 
Mangat talawan jih nyan bandua 
Uroe nyoe nyata meunang ngon kalah 


Soe-soe nyang meunang nyan mubahgia 

65. Jikheun hai Musa peue han tapeugah 
Soe tiek phon kamoe atawa gata 

66. Teuma kheun Musa gata tiek bagah 


Teuma jitiek le taloe ngon tungkat 
Dum jigeuriwat geukalon ulah 
Meunankeuh sihe awak nyan peugot 
67. Musa teumakot sang-sang beulisah 


V 




68. Kamoe kheun bek yoteuh gata meunang 
Leubeh that manyang gata meutuah 

69. Tatiek laju nyang bak jaroe uneun 
Teuh ji‘uet bandum peue nyang jiulah 

Nyang jipeugot nyan cit bandum sihe 
Han meunang sihe bahle jipeugah 
70. Teuma jisujud dum tukang sihe 

Jikheun dum han le kamoe buet salah 

Nyo Tuhan Harun ngon Tuhan Musa 
Kamoe dum sigra meuiman sudah 
71. Kheun Peura'eun peue ka kameuiman 
Hana kuizin lorn keu bandum kah 

Keubit guree kah jih nyan troh keunoe 
Jih nyang peurunoe sihe dum keukah 
Jaroe ngon gakikeuh kukoh bandum 
Beu surang sareng meusiblah siblah 


M 




Bandum kusula dicong keureuma 
Mangat karasa ‘azeueb that leupah 
Mangat kateupeue soe nyang brat seksa 
Keukai seumasa lorn sinan dikah 

Seuot awak nyan dikamoe han le 
Gata ka meucre ngon kamoe sudah 
Kamoe ka insaf ngon keunyataan 
Lorn pih ngon Tuhan nyang Maha Murah 

Tuhan nyang peujeuet kamoe nyoe bandum 
Adak tahukom kamoe han susah 
Tahukom laju ban dumna kamoe 
Dalam donya nyoe gata peurintah 


Kamoe meuiman keu Tuhan kamoe 
Neuampon kamoe sabab ka salah 
Bandumna kamoe raya that dacha 
Sabab tapaksa yue peugot ulah 




Gata yue peugot sihe bak kamoe 
Watee nyoe kamoe meuwo bak Allah 
Allah keuh Tuhan nyang that mulia 
Nyang keukal baqa Maha Peumurah 




74. Soe nyang le dacha jijak bak Tuhan 
Keudeh geusimpan lam apui mirah 
Dalam nuraka mate jih pih han 
Udep jih pih han meularat leupah 


75. Nyang jak bak Tuhan lheueh jimeuiman 
Amai jih youh nyan pih jroh sileupah 
Ban teuma Neubri akan ureueng nyan 
Pangkat nyang manyang hana ban peugah 




76. Churuga ‘Adnen Neubri keu jeumba 
Di yup churuga ie krueng dum boh bah 
Keukai di sinan hana teubiet le 
Ureueng gleh ate nyankeuh beunalah 




Kamoe wahyu treuk teuma bak Musa 
Teubiet beu sigra watee nyoe bagah 
Malam tateubiet dum ngon hamba Lon 
Tapeugot jalan lam laot luah 




Rot tho ie tajak bek na teumakot 
Han troh jiseutot gata ka leupah 
Beudoh Peura'eun teuma jiseutot 
Jiba ngon rakyat jih le sileupah 

‘Oh troh lam laot karam treuk bandum 
Kaom Peura'eun ka habeh sudah 
79. Nyankeuh kaom jih ka jipeusisat 
Peura'eun jeungkat han ek jipeuglah 




Han jipeutunyok kaom jih bandum 
Hai gata bandum deungo Ion peugah 
Hai cot Israil gata ka meunang 
Bandum ka seunang ka Kamoe peuglah 


Ka leupah gata bak musoh gata 
Jinoe dum gata sideh meukeubah 
Bak bineh buket Thur nyang rot uneun 
Lom Kamoe peutren makanan indah 


le mon ngon puyouh cicem mangat that 
Makanan leuzat hana ban peugah 
81. Tapajoh nyang got raseuki gata 

Nyang ka Kamoe ba bek leupah-leupah 




Meu leupah pajoh jeuet beungeh Kamoe 
Meu beungeh Kamoe ceulaka sudah 
82. Ureueng nyang toubat ngon jimeuiman 
Lom amai jih nyan pih got that leupah 


Lon ampon deecha bandum ureueng nyan 
Teuma ureueng nyan mubri hidayah 
Pakon rijang troh gata hai Musa 
Jeh kaom gata sideh takeubah 




Geukheun awak nyan na di likot Ion 
Rila-Neuh keu Ion jeuet Ion jak bagah 
Mangat Neurila le Droe-Neuh keu Ion 
Teuma kheun Tuhan sayang sileupah 

Brat that ujian keu kaom gata 
‘Oh leupah gata jipeubuet salah 
Kamoe bri keu jih ujian brat that 
Ka jipeusisat jih le si jadah 


Ka jipeusisat jih le Samiri 
Bandum jitaki jiyue nyang salah 
Geuwo treuk Musa bak kaom gopnyan 
Beungeh that gopnyan ngon weueh geuh leupah 

Geukheun hai kaom kon ka lheuh jar 
Keu gata Neubri nyang jroh le Allah 
Peue na treb Ion jak janji ngon gala 
Peue cit tamita murka Allah 




Jeuet gata ubah janji deungon Ion 
Seuot dum kaom kon kamoe salah 
Kon kamoe ubah deungon seungaja 
Janji ngon gata masa nyang sudah 




Tapi jiyue ba bak kamoe barang 
Dum perhiasan nyang indah-indah 
Buet si Samiri jiyue tiek keunan 
Dijih pih meunan kamoe tiek bagah 




88. Meung jipeuteubiet treuk aneuk leumo 
Meusu meu‘o-‘o sang saban leupah 
Jikheun treuk laju nyoe tuhan gata 
Ngon Tuhan Musa teuma ka salah 


Ka tuwo Musa hana geuwoe le 
Peue han jipike nyan patong jadah 
Han jeuet jijaweueb watee jitanyong 
Meularat pih han cit ek jipeuglah 

Hana kuasa jibri meularat 
Hana munapheu‘at pih meung be seupah 
Ka lheueh geupeugah dilee le Harun 
Wahe kaom Ion atra nyan salah 

Ka jifitnah dum nyan keu gata 
Nyang Tuhan gata cit sidroe Allah 
Ikot Ion jinoe tatha‘at keu Ion 
Beu tapateh Ion peue nyang Ion peugah 


Jikheuen treuk sabe kamoe seumah nyoe 
Meu goh troh keu noe Musa geulangkah 
Meu goh woe Musa meuseumah sabe 
Musa geukheun le aduen meutuah 




Hai Harun pakon han tatham jih nyan 
Ka taeu jih nyan sisat silcupah 
Peue gata han le tatem ikot Ion 
Nyang peurintah Ion sang-sang tabantah 

Geukheun le aduen hai aneuk ma Ion 
Pakon janggot Ion tarinthak bagah 
Bek le ulee Ion tamat lagee nyan 
Cit teumakot Ion takheun Ion salah 




Ka tapeucre bre Bani Israi 
Han tapadoli peue nyang Ion peugah 
Kheun Musa teuma kah hai Samiri 
Pakon buet keuji kapeubuet dikah 




Seuot Samiri dilon ka Ion eu 
Nyang hana gop eu Ion cok treuk bagah 
Tanoh sigeupai euncit Rasul jak 
Lon tiek saboh cak bak patong sudah 


Ch vJ Jpj!' 


Jikheun le napsu dilon lagee nyan 
Kheun Musa youh nyan boh jak weh dikah 
Lam udep donya kakheun bek teupeh 
Dilon kujakweh meunan kapeugah 




Uroe akhirat keu kah ‘azeub that 
Han ek beurangpat pih na soe peuglah 
Ka eu Tuhankah nyang ka seumah nyan 
Kamoe tet jih nyan lam apui mirah 


Lheueh nyan kamoe tiek keudeh lam laot 
Keu umpeuen eungkot hanco dum bicah 
98. Tapi Tuhankah cit sidroe Tuhan 
Tan laen Tuhan meulengkan Allah 




Maha kuasa Tuhan Hadharat 
Dumpeue Neutupat ‘eleumee-Neuh luah 
Meunankeuh Kamoe meupeugah khaba 
Nyang dilee masa bandum meukisah 




Teuma keu gata pih ka Kamoe bri 
Qur’an suci ziker keu Allah 

100. Soe nyang han tern ngui Qur’an jimat 
Uroe kiamat geuhon that salah 


Geuhon that jime dacha jih nyang nyan 

101. Keukai jime nyan ngon brat sileupah 
Brok that awih jih uroe kiamat 

102. Uroe nyan meuhat meuri soe salah 

Uroe nyan geuyup ngon Sangkai Kala 
Ureueng meudacha muka dum mirah 
Kamoe peusapat sabe meudacha 
Keulabee muka krot sang beurintah 


Tinggaiteuh sideh siuroe sagai 
Jinoe nyang keukai hana peue peugah 
105. Jitanyong le jih dum ubak gata 
Gunong nyang raya pakriban ulah 

Takheun bandum nyan Tuhan peuanco 
Abeh teupeuro anco dum bicah 
106. Neupeujeuet jih dum keu tanoh data 
Santeut meuleu-a takalon luah 

107. Tan le lhok ngon cot takalon sinan 

108. Bandum uroe nyan turot peurintah 
Ho nyang geuyue jak laju jiikot 
Han soe jeuet seuot takot keu Allah 


Hana suara tadeungo meusu 
Nyang na sigeutu ureueng meus‘ah-s‘ah 
109. Uroe nyan bandum han soe syafaat 
Han meunapheu'at keu soe nyang salah 




Meulengkan ureueng nyang izin Tuhan 
Nyang rila Tuhan nyang jeuet seumeugah 
110. Neuteupeue bandum nyang di keue jih nyan 
Di likot jih nyan Neuteupeue sudah 

Hana soe teupeue ‘eleumee Tuhan 
Hana soe tuban Tuhan peurintah 
Muka teukukui takot keu Tuhan 
Nyang udep-Neuh nyan han tom meuubah 




Hana meuhajat keu beurangkasoe 
Cit Neudong keudroe hana soe bantah 
Soe nyang me lalem raya that rugoe 
112. Nyang hana rugoe iman keu Allah 

Soe nyang pubuet got lom jimeuiman 
Bandum ureueng nyan hanapeue sosah 
Hanapeue takot jih keu elanya 
Hak jih nyan teuma hana soe rampaih 


1 13. Meunankeuh Karaoe peutron Qur’an 
Arab pilehan bahsa jroh leupah 
Haba peuingat keu azeueb dudoe 
Kadang jipakoe bek le buet salah 


Takot keu azeueb got pih na ingat 
1 14. Maha suci that cit sidroe Allah 
Raja nyang beuna Maha Kuasa 
Teuma bek gata napsu that bagah 


Napsu that bagah takheun Qur’an 
Wahyu bak Tuhan goh lom Neupeugah 
Takheun Tuhanku Neutamah keu Ion 
‘Eleumee dilon kureueng that leupah 


115. Ka kamoe janji dilee ngon Adam 

Tuwo treuk gopnyan ka roh meusalah 
Hana Kamoe eu gopnyan na cita 
Nyang kong that jiwa mangat bek salah 


116. Watee Kamoe kheun bak Malaikat 
Bak Adam meuhat tasujud bagah 
Teuma geusujud bandum le leugat 
Diiblih jeungkat teuma jibantah 


Han jitem sujud dijih meusiat 
117. Bak Adam leugat Kamoe kheun bagah 
Nyoe musoh gata ngon judo gata 
Beu ingat gata bek jeuet keu salah 


Bek jipeuteubiet bandua gata 
Nibak churuga ji mita hilah 
Meu ek jipadan peuteubiet gata 
Ceulaka gata hana ban peugah 


118. Gata cit han deuek dalam churuga 
Pakaian gata han tom takeubah 

119. Lom gata han grah han tutong uroe 

120. Teuma bit paloe chetan seurakah 

Jipadan gopnyan jikheun hai Adam 
Deungo lontuan mangat bek sosah 
Bak kayee khuldi nyan kayee keukai 
Hana tom sagai pih na meuubah 




Keurajeuen teutap hantom binasa 
Ka ek jidaya Adam meutuah 
Bandua gopnyan pajoh boh kayee 
Leumah meunalee laju ka teuhah 




Bandua gopnyan mita on kayee 
Ngon top meunalee bek ‘ayeb leupah 
Mita on kayee dalam churuga 
Ka darohaka Adam keu Allah 


Kakeuh roh sisat geupateh chetan 

122. Teuma ‘oh lheueh nyan geutoubat bagah 
‘Oh ka geutoubat Tuhan teurimong 
Neupileh gopnyan Neubri hidayah 


123. Neukheun boh jaktron gata bandua 
Sabe droe gata mubantah-bantah 
Meumusoh-musoh sabe keudroe-droe 
Peutoe bak Kamoe teuma Meupeugah 




Teuma nyang ikot peutunyok Lon nyoe 
Han jeuet keu rugoe roh dalam salah 
Hana rot sisat deungon ceulaka 

124. Nyang paleng teuma rugoe sileupah 




Nyang han tern ikot peutunyok Lon nyoe 
Udep phon sinoe dijih lam sosah 
‘Oh Kamoe bangket kiamat teuka 
Mata jih buta han sapeue leumah 


125. Jikheun Tuhanku pakon Ion buta 
Dilee trang mata dilon that leupah 

126. Neukheun cit meunan troh ayat Kamoe 
Bak gata dum nyoe hana tapapah 




Digata tuwo keu ayat Kamoe 
Teuma uroe nyoe kakeuh meubalah 
Kamoe uroe nyoe tuwo keu gata 

127. Meunankeuh cara soe-soe nyang salah 



Nyang han meuiman keu ayat Tuhan 
Leubeh nibak nyan dudoe meubalah 
Azeueb akhirat leubeh that saket 
Keukai kon siblet saket that leupah 

128. Kon jeuet peutunyok atra nyan keu jih 
Dilee nibak jih dum ureueng salah 
Padum le Kamoe meupeubinasa 
Sinoe cit juga jih Kamoe keubah 


Jijak-jak sinan bak teumpat jih nyan 
Bandum atra nyan jeuet keu phaedah 
Jeuet nyan keu tanda keu ureueng ahli 
Ngon akai budi geupike sudah 


129. Adak kon ka na putosan dilee 
Tuhan peuteuntee han jeuet meuubah 
Meuhat azeueb nyan ka keunong keu jih 

130. Teuma narit jih bek that tapapah 


ij® 




Peue nyang jipeugah beu that tasaba 
Teusbeh tabaca tapujoe Allah 
Pujoe Po gata yoh mantong shuboh 
Mata uroe goh hu meujeureulah 

Meunan pih seupot goh jilop uroe 
Beu sabe laloe tapujoe Allah 
Takheun teuseubeh uroe ngon malam 
Jeuet gata seunang hana le sosah 


Atra nyan bungong lam udep donya 
Cobaan ray a keu jih fitnah 
Raseuki Po gata nyan nyang leubeh got 
Keukai lorn meuhat han le meuubah 


1132. Teuma ahliteuh tayue seumbahyang 
Tasaba beu kong bek bagah-bagah 
Hana Meulakee raseuki bak gata 
Tapi keu gata dum Kamoe keubah 

131 . Bek that tahadap roe dua mata 

Teuh keu peue nyang ka Kamoe bri mewah 'J-.-- 
Padum golongan Kamoe bri meunan 
Nyan keuseunangan galak jih leupah 

Kamoe roe nyang bri raseuki keu gata 
Teuma takwa bahgia leupah 

133. Awak nyan jikheun pakon han jiba 
Ayat nyang nyata sideh bak Allah 

Tanda bak Tuhan jih keunoe jiba 
Peue tan jibaca masa nyang sudah 
Kon ka lheueh nyata lam kitab dilee 
Sinan dum teuntee ka lheueh geupeugah 


134. Sangkira Kamoe Meupeubinasa 

Jih nyan Meuseksa masa nyang sudah 
Yoh goh Meupeutron keunoe Qur’an 
Teuntee jikheun ban meunoe jipeugah 




Hana Neukirem wahe Po kamoe 
Rasul bak kamoe jak ba peurintah 
Meunyo Neukirem jeuet kamoe ikot 
Ban lagee patot mangat bek salah 


Bandum ayat-Droeneuh kamoe ikot 
Jeuet kamoe turot bandum peurintah 
Yoh goh lorn kamoe ‘ayeb ngon hina 
Lagee nyoe teuma meunyeusai teulah 

135. Takheun boh tapreh bandum geutanyoe 
Hana trep jinoe tateupeue bagah 
Soe tanyoe nyang jak bak jalan teupat 
Soe nyang Hadharat Neubri hidayah 

Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 

Karab troh watee bak manusia 
Peugot keunira dijih ngon Allah 
Mantong cit dijih jipeubuet laen 
Mantong jipaleng lalee that leupah 




2. Peue-peue nyang teuka ayat bak Po jih 
Nyang baro dijih jideungo sudah 
Jipeuileh ngon jimeu’en-meu’en 

3. Ate jih dum nyan lale sileupah 


Awaknyan lalem jimeurahsia 
Peue nyan jijakba meunan jipeugah 
Jih kon insan cit saban ngon gata 
Jibalek matateuh mangat salah 


Ka ta eu sihe cit keu noe jiba 
Pakon cit gata harokteuh leupah 
Neukheun Tuhan Ion neuteupeue keudroe 
Di langet bumoe peue nyang jipeugah 

That deuh Neudeungo lom that Neuteupeue 
5. Bah haba lumpoe jikheun beurakah 
Jipeuna-peuna atra nyan bandum 
Carong meupanton jih nyan jipeugah 




Yue ba treuk keunoe saboh mukjizat 
Nyang jeuet keu ayat nyang kon beurakah 
Lagee dum Rasul yoh masa dilee 
Ureueng nyan dilee binasa sudah 




‘Oh lheueh jilakee han jimeuiman 
Nyoe ek jiiman teuma jipeugah 
Dum Rasul Kamoe yoh gohlom gata 
Wahyu cit geuba Kamoe peurintah 

Ureueng agam cit bandum ureueng nyan 
Teuma tatanyong bak ureueng ceudah 
Meunyo gata dum hana tateupeue 
Bak ureueng teupeue tatanyong bagah 


Kon gopnyan hana pajoh makanan 
Meupeujeuet gopnyan tuboh ngon gapah 
Lom pih kon gopnyan ureueng nyang keukai 
Kamoe bri beukai nyang beuna leupah 


Ojr-di. 


Lheueh nyan meupeutroh janji ngon gopnyan 
Bandum ureueng nyan Kamoe peuleupah 
Meunan pih laen soe nyang h‘eut Kamoe 
Nyang bantah Kamoe binasa sudah 




Nyang batat tungang Meupubinasa 
Teuma keu gata Meupeutron sudah 
Meupeutron kitab nyang jroh keu gata 
Pakon digata han tatem papah 

Peue han tapike ngon akai gata 
Padum na nyang ka binasa sudah 
Nanggroe nyang lalem Meupubinasa 
Meugantoe teuma kaom nyang ceudah 

Kaom nyang laen di likot jih nyan 
Teuma keu jih nyan azeueb that leupah 
‘Oh ban jirasa azeueb Kamoe bri 
Jiplueng berlari teumakot leupah 




Bek kaplueng keunan kajak weh keudeh 
Bak nyang uroejeh udepkeuh mewah 
U rumoh dilee keudeh kajak woe 
Gata nyang jinoe mangat kapeugah 


Jikheun ceulaka keubit dum kamoe 
Lalem that kamoe masa nyang sudah 
Meunankeuh sabe jilakee-lakee 
Hingga jih lagee jeundrang tho leupah 




Kamoe peujeuet jih lagee naleueng tho 
16. Nyang Kamoe ato dum kon beurakah 
Langet ngon bumoe ngon bandum asoe 
Kamoe peujeuet nyoe kon tan phaedah 

Kon Kamoe peujeuet keu gura-gura 
Meunyo cit hawameuh that-that mudah 
Meu napsu Kamoe keu gura-gura 
Kamoe keurija hana peue salah 




18. Teutapi Kamoe Meurhom ngon nyang got 
Ateueh nyang jeuheut kakeuh jih bicah 
Gadoh nyang jeuheut gata ceulaka 
Tapeugah kltaba nyang kon keu Allah 




Soe nyang di langet ngon nyang di bumoe 
Bandum atra nyoe milek droe-Neuh sah 
Nyang na di sideh dum malaikat 
Pubuet ibadat sabe keu Allah 


Teukabo hana hek geuh pih hana 
Teuseubeh teuma sabe di babah 
Malam ngon uroe hana geupiyoh 
Teuseubeh sunggoh geupujoe Allah 




Peue le that tuhan sinoe di bumoe 
Jipeugot keudroejih dum le leupah 
Ureueng nyang mate jeuet jipeuudep 
Jeuet jipeubangket teuma jibalah 

Get pih di langet got pih di bumoe 
Meunyo le sinoe tuhan jipeugah 
Nyang bukon Allah dum le di sinoe 
Meunyo bit meunoe anco dum bicah 


Tuhan dum laen meunyo le sinoe 
Langet ngon bumoe reuloh meuruah 
Tuhan po ‘arasy Maha Suci that 
Kon sagai mcuhat lagee jih peugah 




Peue nyang Neupeubuet hana soe tanyong 
Bak jih geutanyong pakon ka salah 
Peue jicok laen dum jih keu Tuhan 
Jipeugot tuhan nyang bukon Allah 


Takheun toh daliteuh dum di gata 
Jinoe beu sigra laju tapeugah 
Nyoe kitab bak Ion get kitab dilee 
Bandum nyan teuntee hana geupeugah 

Geupeugah bandum haba peuingat 
Keu bandum umat beuna ngon salah 
Tapi le that jih hana jiteupeue 
Jicok nyang bateue nyang hak jikeubah 


Dum Rasul Kamoe yoh gohlom gata 
Bandum geujak ba peue nyang peurintah 
Nyang Kamoe wahyu ubak ureueng nyan 
Tan laen Tuhan meulengkan Allah 




Bandum nyang laen kon sagai Tuhan 
Lonkeuh nyang Tuhan nyang beu taseumah 
26. Jipeugah aneuk-Neuh malaikat 
Maha suci that na aneuk Allah 

Akan tetapi dum malaikat 
Nyang mulia that dum hamba Allah 
Tan dilee gopnyan ngon narit Tuhan 
Peurintah Tuhan geupubuet bagah 






Tuhan Neuteupeue nyang di keue gopnyan 
Di likot gopnyan hana meuubah 
Chupeu'at keu gob hanjeuet geulakee 
Meu kon ka teuntee nyang ridha Allah 


Teumakotgeuh that bandum keu Tuhan 
Meubacut pih tan lawan peurintah 
29. Beurangsoe nyang kheun lam kawan jih nyan 
Lon nyoekeuh Tuhan kon sidroe Allah 




Nyan Kamoe balah keu jih nuraka 
Soe nyang elanya nyan keueh beunalah 
Peue di si kaphe hana jiteupeue 
Langet ngon bumoe rapat that leupah 

Dilee meukeumat lagee teupatroe 
Teuma ‘oh dudoe Kamoe peupisah 
Bandum nyang udep Meupeujeuet bak ie 
Meunyo hana ie cit jeuet keu sosah 




Teuma boh pakon han jimeuiman 
Meupeujeuet gunong raya ngon meugah 
Meunyo di bumoe Meupeujeuet gunong 
Han that meuguncang ‘oh na mushibah 

Meupeujeuet jalan dum dalam bumoe 
Keudeh ngon keu noe jeuet jijak bagah 
32. Meupeujeuet langet sang lagee loteng 
Lagee bubong seng Meujaga leupah 




Bandum tanda nyan dijih jipaleng 
Jingieng ho laen sang-sang beurakah 
Tuhan nyang peujeuet malam ngon uroe 
Ngon mata uroe hu meujeureulah 

Meunan pih buleuen jijak jalan droe 
Maseng jak keudroe hana soe papah 
Hana nyang keukai dum manusia 
Yoh gohlom gata keukai meukeubah 




Peue jih ek keukai ‘oh mate gata 
Bandum jirasa mate han ubah 
Nyang na meunyawong jirasa mate 
Kamoe nyang uji beuna ngon salah 




Jeuheut deungon got dum Kamoe ujoe 
Bak Kamoe tawo cit teuma bagah 
‘Oh jieu gata le awak kaphe 
Jipeukhem teuh le jikheun beurakah 

Nyoeroh jih nyang kheun keu tuhan tanyoe 
Bandum jih cit nyoe kaphe keu Allah 
Cit ka Geupeujeuet dum manusia 
Napsu keu sigra dumpeue beu bagah 


Cit Lon peuleunmah bak bandum gata 
Ayat Lon tanda azeueb that leupah 
Bek roe talakee beu bagah teuka 
Toh janji gata lajujipeugah 


Peue nyang tajanji pajan troh teuka 
Meunyo bit beuna peue nyang tapeugah 
39. Meunyo jiteupeue dum le si kaphe 
Watee han ek le droe jipeusiblah 

Apui bak muka ngon apui bak rueng 
Hana soe tulong jih nyan jipeuglah 
Azeueb cit teuka hana jithee-thee 
Ban tanjo jithee teukeujot leupali 

Han ek jitulak ‘oh teuka azeueb 
Tanggoh pih hanjeuet keu jih geupeugah 
Rasul nyang dilee dum nibak gata 
Pih jipeuseunda jikhem meuhah-hah 


Geubri treuk azeueb keu jih nyan teuma 
Nyang jipeuseunda masa nyang sudah 
Takheun soe nyang ek jagateuh dum nyan 
Bak azeueb Tuhan nyang Maha Murah 




Malam ngon uroe ek na soe jaga 
Tapi jih nyata han cit meuubah 
Han cit jiingat dijih keu Pojih 
Muka jih dijih jipaleng bagah 




Peue na le tuhan laen dum dijih 
Nyang peulahra jih bak azeueb Allah 
Han ek soe bantu jih nibak Kamoe 
Meunyo kon Kamoe nyang ek jak peuglah 


Hana meusidroe nyang ek peungon jih 
< 44. Tapi dilee jih cit seunang leupah 

Kamoe bri seunang jih ngon du-dujih 
Hingga umu jih panyang trep leupah 

Peue hana jieu bumoe bak jih duek 
Ka Kamoe peuseuk bineh meutarah 
Kamoe peukureueng bineh-binehjih 
Peue mantong cit jih meunang jipeugah 


Takheun gata dum nyang Ion peuingat 
Wahyu Hadharat kon droe Ion peugah 
Teuma si tuloe meu tapeuingat 
Hana manfaat meu ube seupah 


Han deuh jideungo ‘oh tameuhoi jih 
Troh azeueb keu jih meubaro teulah 
‘Oh keunong bacut azeueb ubak jih 
Nibak Tuhan jih ka apoh apah 




Jikheun ceulaka geutanyo jinoe 
Taelanya droe masa nyang sudah 
Kamoe ba treuk ceng uroe kiamat 
Nyang ade that-that han tom meusalah 

Hana meusidroe pih meuelanya 
Meuube seuma hana meuilah 
Bahle bacut that leumah di sinoe 
Keunira Kamoe cukop that leupah 

48. Ka lhcueh Kamoe bri bak nabi Musa 
Ngon Harun duageuh ba peurintah 
Kamoe bri kitab ngon peuneurangan 
Ngon peuringatan mangat bek salah 

Soe nyang takwa jitueng teuladan 
[49. Takot keu Tuhan nyang Maha Murah 
Bah han deuh geu-eu gopnyan teumakot 
Bandum geuturot peue nyang peurintah 

Teumakot geuh lom uroe kiamat 
1 50. Nyoekeuh amanat beureukat leupah 

Nyoe peuringatan nyang Kamoe peutron 
Pakon gala dum han tatem papah 

Pakon taungki digata dum nyoe 
,51. Dilee di-Kamoe pih ka meupeugah 
Ka lheueh Meubri nyoe ubak Ibrahim 
Gopnyan that yakin peutunyok Allah 

Kamoe Meuteupeue bandum hai gopnyan 
’ 52. Bak watee gopnyan geukheun bak ayah 
Geukheun bak ayahgeuh ngon bak kaom 
Geuh peue nyoe patong dum tajak seumah 

1 53. Jikheun kamoe eu dum du-du kamoe 
Bandum atra nyoe dilee geuseumah 
54. Geukheun nyan gata ngon du-du gata 
Leupah that nyata ka sisat leupah 

[55. Jikheun peue beuna nyan nyang gata ba 
Kon pura-pura narit tapeugah 
■ 56. Geukheun Po gata nyang keubit jinoe 
Po langet bumoe Neupeujeuet sudah 

Lon nyoe keu saksi atra nyan bandum 
Ka Neubri maklum bak Ion le Allah 
'57. Demi Allah Ion meupeubinasa 

Dum patong gata nyang gata seumah 

Meunyo ka tajak bandum u lua 
58. Geupeubinasa treuk laju bagah 

Patong nyang rayok geukcubah saboh 
Nyang laen geuproh hana geukeubah 

Mangat jitanyong teuma bak jih nyan 
Jikheun treuk soe nyan jeuheut sileupah 
Soe dum peulaku tuhan geutanyoe 
Lalem that jih nyoe hana ban peugah 




60. Kheun treuk awak nyan na aneuk muda 
Jikheun beurhala jimeung peubicah 
Aneuk muda nyan nan jih Ibrahim 

61 . Boh mangat yakin jak eu jih bagah 




Mangat trang jieu le manusia 
Bek sang duseuta meunan jipeugali 
Jikheun nyo gata pubuet atra nyoe 
Ibrahim peue roe buetteuh brok leupah 

Tuhan dum kamoe tapeubinasa 
Geukheun nyang raya nyan nyang peubicah 
Bak tuhan rayok tatanyong laju 
Meunyo jimeusu mangat jipeugah 

64. Teuingat jih treuk bak droe jih bandum 
Bit gata bandum lalem that leupah 

65. Teuma jibalek jiteukui ulee 
Atra ka tathee teuma jipeugah 


Atra cit tathee han jeuet jimarit 
Meu han jeuet marit peue cit taseumah 
Geukheun taseumah nyang bukan tuhan 
Meubacut pih tan jibri phaedah 


Meularat pih han jibri keu gata 
‘Euh bit ceulaka gata dum teulah 
Lom nyang taseumah nyang bukan Tuhan 
Peue tan pikeran gata nyang ceudah 

Kheun treuk awak nyan katot jih keudeh 
Jijak peujayeh peue nyang taseumah 
Meu bit tapeubuet tatulong tuhan 
Teutot jih rijang lam apui mirah 

Kamoe kheun sijuek dikah hai apui 
Bcu kapeureului ureueng tan salah 
Ibrahim teuma ka keuh seulamat 
Nyang keunong laknat kaphe seurakah 

Ibrahim jimeung elanya le jih 
Kamoe peujeuet jih nyang rugoe leupah 
Gopnyan deungon Luth Kamoe ba jinoe 
Keudeh bak bumoe nyang raya tuah 




Meubri beureukat dalam nanggroe nyan 
Keu bandum alam nyang got that leupah 
Meubri keu gopnyan Ishak ngon Ya'kob 
Aneuk nyang patot geunantoe ayah 


Bandum ureueng nyan ureueng nyang shaleh 
Kamoe peuleubeh meutamah tuah 
Bandum ureueng nyan peumimpin ummat 
Peutunyok rakyat geuba peurintah 

Wahyu bak Kamoe bandum geujak ba 
Geuyue keurija buet nyang jroh leupah 
Peubuet seumbahyang geubri ngon zakeuet 
Bandum geusujud Kamoe geuseumah 


Ubak nabi Luth hikeumah Meubri 
Ileum'ee lagi Kamoe bri luah 
Meupeuglah gopnyan bak naggroe jeuheut 
Teumpat jipeubuet jahe sileupah 


Fasek ngon jeuheut kaom di sinan 
Meuba treuk gopnyan lam rahmat Allah 
Lam rahmat Kamoe Meupeulop gopnyan 
Jeuet teuma gopnyan shaleh that leupah 

Nabi Noh teuma geumeungadu droe 
Dilee bak Kamoe haigeuh geupeugah 
Kamoe teurimong nyang lakee gopnyan 
Ngon ahli gopnyan Kamoe peusiblah 


Bak bala raya meupeuglah gopnyan 
77. Meutulong gopnyan bak kaom jadah 
Kaom nyang han tern iman keu Kamoe 
Dum ay at Kamoe sulet jipeugah 

Kaom nyan jeuheut han jimeuiman 
Kamoe peukaram treuk dum jih sudah 
Daud Sulaiman watee geuhukom 
Tanaman kaom kameng jak reupah 


Pakri geuhukom awak nyau teuma 
Kamoe peunyata Meukalon sudah 
Kamoe peumuphom ubak Sulaiman 
Bandua gopnyan ureueng meutuah 




Padum hikeumah dengan ‘eleumee 
Bak gopnyan teuntee Kamoe bri luah 
Jikheun teuseubeh gunong ngon cicem 
Ngon Daud jitem Kamoe peumudah 


Kuasa Kamoe meupeubuet meunan 
Buet jaroe gopnyan pih keubit ceudah 
Geupeugot bajee Kamoe peurunoe 
Nyan bajee beusoe nyang kong that leupah 




Mangat dalam prang gata bek luka 
Teuma na gata chukor keu Allah 
Sulaiman teuma Kamoe bri angen 
Jijak peumeu'en ho nyang geupeugah 




Bak nanggroe nyang ka meubri beureukat 
Laju beurangkat keunan geulangkah 
Cit Kamoe teupeue bandum peukara 
Lam laot raya chethan dum geukrah 




Jilangue jinom keudeh lam laot 
Bandum jipeubuet ban nyang geupeugah 
Buet-buet nyang laen lom jikeurija 
Kamoe meujaga bandum bek salah 


Di Ayyub teuma yoh gcungadu droe 
Meularat Ion nyoe hana ban peugah 
Droe-Neuh gcumaseh han teukira 
Bandum hana sa ngon gaseh Allah 

Peue nyang geulakee Kamoe teurimong 
Luka ngon keumong puleh le bagah 
Kamoe peugadoh meularat gopnyan 
Ngon ahli gopnyan Meupeuwo sudah 

Kamoc bri laen lorn ahli gopnyan 
Nyang saban ngon nyan rahmat meulimpah 
Bandum atra nyan Kamoe bri rahmat 
Soe nyang ibadat meunan meubalah 


Ismail, Idris deungon Zulkifli 
Bandum Kamoe bri saba that leupah 
Kamoe peutamong lam rahmat Kamoe 
Bandum ureueng nyoe shaleh meutuah 




87. Nyang Zunnun teuma beungeh that gopnyan 
Keu kaom gopnyan hana ban peugah 
Geukeubah kaomgeuh geujak sidroe 
Geusangka Kamoe han ek meuhilah 




Sang-sang Kamoe nyoe hana kuasa 
Lam seupot buta geumeuhoi Allah 
Tan Tuhan laen meulengkan droe-Neuh 
Suci that Droe-Neuh Ion lalem leupah 


Kamoe teurimong nyang lakee gopnyan 
Meupeuglah gopnyan hana le sosah 
Soe nyang meuiman ta‘at keu Kamoe 
Meunankeuh Kamoe sabee meupeuglah 

Di Zakaria pih gcungadu droe 
Tuhanku Ion nyoe bek Neubri sosah 
Sidroe Ion sagai aneuk Ion hana 
Nyang tueng pusaka Neubri ya Allah 


Droe-Neuhkeuh nyang ek bri wareh keu Ion 
Kamoe teurimong teuma le bagah 
Kamoe bri Yahya teuma keu gopnyan 
Peurumoh gopnyan Kamoe bri tuah 




Ureueng nyan bandum ubak buet nyang got 
Laju geuseutot meubagah-bagah 
Galak meudo'a gopnyan bak Kamoe 
Keu ‘azeueb Kamoe teumakot leupah 


Galak ngon takot ngon khusyu‘ pih that 
Sidroe treuk meuhat inong meutuah 
Geupeulahra that meunalee gopnyan 
Kamoe pruh keunan roh Kamoe bagah 

Meupeujeuet gopnyan ngon aneuk gopnyan 
Mukjizat sinan raya that leupah 
Jcuet saboh tanda keu bandum alam 
Gata roe bandum hana meupisah 


GjjJut'j 


Ummat gata dum cit saboh ummat 
Po gata meuhat cit Lon nyoe Allah 
Keu Lonkcuh bandum peubuet ibadat 
Lon sidroe meuhat nyang beu taseumah 


Teuma awak nyan ka jimeukoh-koh 
Meuputoh-putoh meupeucah-peucah 
Jiwoe cit teuma bandum bak Kamoe 
‘Oh troh bak Kamoe bandum meubalah 






Soe nyang peubuet got Ion jimeuiman 
Usaha jih nyan meuguna leupah 
Han sia-sia usaha jih nyan 
Kamoe tuleh nyan bandum meukeubah 


95. Nanggroe nyang ka lheueh Meupeubinasa 
Jiwoe dum teuma keudeh bak Allah 

Han mungken jih han jiwoe bak Kamoe 

96. Hingga troh sampoe watee geupeuhah 




Geupeuhah guha Yakjuj wa makjuj 
Jitron kon bacut ramc jih leupah 
Teuma ka rap troh janji nyang beuna 
Teuglong dum mata watee nyan teuhah 


Mata dum kaphe watee nyan teuglong 
Seurta ngon jikheun ceulaka sudah 
Wahe ceulaka bandum gata nyoe 
Dilee atra nyoe dum tapeubeu-ah 


Hana tapike keu troh atra nyoe 
Tapi gata nyoe lalem that leupah 
98. Nyoe gata bandum due ju nuraka 

Ngon nyang tapuja nyang bukan Allah 


Peue nyang taseumah pih sinan sapat 
Ngon gata meuhat lam apui mirah 
99. Meunyo jih Tuhan han jilop keunan 
Nyoe bandum sinan keukai geukeubah 

100. Ngon meusu naph'ah raya meugr‘o-gr‘o 
Han deuh jideungo peue nyang tapeugah 

101. Teuma ureueng nyang dilee peubuet got 
Gopnyan jioh that ngon apui mirah 




102. Meung naph'ah apui han deuh geudeungo 
Dalam istanageuh seunang leupah 
Peue nyang h‘eut napsugeuh na di sinan 
Keukai geuh sinan seunang ngon mewah 


103. Haro hara that raya watee nyan 

Tapi ureueng nyan han jeuet keu sosah 
Geusambot gopnyan le malaikat 
Nyoekeuh pat teumpat gata geukeubah 




Peue nyang geujanji dilee keu gata 
Uroe nyoe teuka hana meuubah 

104. Uroe nyoe langet dum Kamoe gulong 
Lagee geugulong surat keureutah 

Lagee dilee phon yoh Kamoe peujeuet 
Jinoe meunan jeuet meuwoe seujarah 
Ka Kamoe janji meunan meupeubuet 

105. Lam kitab zabur pih Kamoe peugah 




Lam kitab zabur ka Kamoe tuleh 
‘Oh lheueh meutuleh peue nyang peurintah 
Bumoe nyoe teuma jitueng pusaka 
Bandum le hamba nyang pantah tiwah 


Hamba nyang shaleh teu'oh peutimang 

106. Atra nyan peusan tapeutroh bagah 
Peusan keu kaom nyang tern ibadat 

107. Gata cit meuhat rahmat meulimpah 




Meukirem gata cit jeuet keu rahmat 
Mangat seulamat dum hamba Allah 
Seuluroh alam meuteumee rahmat 

108. Takheun amanat teuma Lon peugah 




Neuwahyu bak Ion Tuhan dum gata 
Cit sidroe sahja nyan Tuhan Allah 
Teuma peue gata ka tapeujok droe 

109. Meu han jijok droe teuma tapeugah 

Lon ka Ion peutroh saban ngon gata 
Pajan troh masa nyang janji Allah 
Han ek Ion tujan toe got pih jioh 
Saleh pajan troh hana Neupeugah 




110. Tuhan Neuteupeue narit nyang lahe 
Nyang hana lahe pih hana ubah 
Peue-peue nyang tasom bandum Neuteupeue 

111. Lom han Ion teupeue peue nyoe fitnah 

Cubaankeuh nyoe Neubri keu gata 
Dum got pih gata nak seunang leupah 
Dang-dang troh watee neubri that seunang 

1 12. Nabi lom neukheun wahe ya Allah 




Neubri putosan nyang beuna jinoe 
Tuhan Po kamoe nyang Maha Murah 
Tuhan nyang tulong kamoe meuteuntee 
Kon sagai lagee nyang gata peugah 

AL-HAJJ (EK HAJI) 


Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 


Wahe dum insan beu tatakwa 
Ubak Po gata nyang Maha Murah 
Raya that bala uroe kiamat 
Geumpa raya that Neubri le Allah 


Gj&g 


Nyang peumom aneuk takalon bingong 
Sang hana jimom le aneuk lidah 
Nyang teungoh meume aneuk ka lahe 
Udep ngon mate saleh pakri bah 


Manusia dum takalon mabok 
Atra kon mabok teukeujot leupah 
Azeueb raya that Neubri le Tuhan 
Teuma na insan ladom seurakah 




Hana jipateh kuasa Tuhan 
Peurintah Tuhan dijih jibantah 
Padahai dijih ‘eleumeejih tan 
Jiikot chetan nyang jeuheut leupah 




Cit ka meuteuntee sipheuet si chetan 
Nyang ikot jih nyan cit ureueng salah 
Nyang cok jih keu ngon cit jipeusisat 
Jihoi jih meuhat lam apui mirah 


Jiba jih ubak azeueb nuraka 
Hai manusia chokteuh tapeugah 
Meunyo chok gata akan geubangket 
Taingat beusep keu droeteuh bagah 




Phon-phon bak tanoh meupeujeuet gata 
‘Oh lheueh nyan teuma bak ie sicicah 
Bak ie sititek darah sijaroe 
Jeuet treuk keu asoe nyang ka geuulah 

Jipaleng keuieng teukabo jih that 
Jijak peusisat bak jalan Allah 
Meubri ‘ayeb jih di dalam donya 
Akhirat teuma pih lom Meubalah 


Ladom asoe nyan hana geupeugot 
Tanda Hadharat kuasa lcupah 
Nak Meupeuleumah kuasa Kamoe 
Lam rahim jinoe teuma Meukeubah 

Ban nyang h'eut Kamoe Meukeubah sinan 
Troh watee jan nyan teubiet treuk bagah 
‘Oh Iheueh di sinan Kamoe peuteubiet 
Jeuet keu aneukmiet galakteuh leupah 

Lheueh nyan jih rayok ladom ka mate 
Ladom meuche-che meutot-tot langkah 
Ka lcwat umu akai pih ka deue 
Tan lc jiteupeue peue nyang jipeugah 

Dilee jiteupeue jinoe hana le 
Lom bumoe mate taeu bek salah 
Meupeutron ujeuen meugrak jih udep 
Hana meung that trep timoh le bagah 

Timoh tanaman indah hana ban 

6. Nyan tanda Tuhan kuasa leupah 
Allah nyo Tuhan ek Neupeuudep 

Ek Neupeubangket jan nyang h'eut Allah 

Ureueng nyang mate ek Neupeuudep 
Tuhankeuh nyang bit kuasa leupah 
Ateueh beurangpeue Tuhan kuasa 

7. Kiamat teuka pih han meuubah 

Hana peue tachok uroe kiamat 
Uroe Neubangket bandum le Allah 
Ureueng lam kubu bandum Neubangket 

8. Teuma nyan sulet na cit nyang peugah 

Na ladom ureueng nyang bantah Tuhan 
lleumeejih tan jimita hilah 
Kon na peutunyok kon na lam kitab 
Nyang bak Hadharat nyata Neupeugah 

Uroe kiamat azeueb tutong that 
Keu jih nyan teumpat nuraka juah 
Buet jaroe droekeuh atra nyan bandum 
Tuhan hana tom Neupubuet salah 

Hantom elanya Tuhan keu hamba 
Cit manusia nyang peugot ulah 
Na nyang jisambe jiseumah Tuhan 
Meunyo jih seunang galak jih leupah 




Meunyo na bala keu jih cubaan 
Jibalek rijang Tuhan jikeubah 
Rugoe jih donya deungon akhirat 
Jeuet jih nyata that rugoe sileupah 


Jicok keu Tuhan nyang kon Hadharat 
Han ek meularat bak jih jipeuglah 
Lom pih jih han ek jibri munapheu'at 
Kakeuh jih sisat jioh that leupah 




Leubeh toe jih nyan ubak meularat 
Nibak munapheu'at nyang na phaedah 
Sijeuheut tuan sijeuheut rakan 
Nyankeuh atra nyan dijih jiseumah 


Tuhan peutamong ureueng meuiman 
Nyang buet ureueng nyan lom got that leupah 
Dalam churuga nyang na ngon ie krueng 
Di yup jih meulueng takalon indah 




Tuhan Neupeubuet ban nyang Neukheundak 
Soe nyang hana hak hana meutuah 
Soe nyang jisangka han tulong Tuhan 
Keu hamba-Neuh nyan nyang Rasul Allah 






Dalam donya nyoe got di akhirat 
Nyang got jiikat taloejih bagah 
Keudeh u langet jiikat taloe 
Lheueh nyan jiek droe jingieng u bawah 


Jikalon treuk buet jih peue na base 
Nyang saket ate jih peue phaedah 
Nyang beungeh jih keu ajaran Nabi 
Jikeumeung taki keu Rasulullah 

Meunankeuh Kamoe Meupeutron ayat 
Nyata beuna that hana meusalah 
Soe nyang Neukheundak Tuhan peutunyok 
Soe nyang han tem cok nigoe sileupah 


17. Ureueng meuiman lom ngon Yahudi 
Muallaf lagi masa nyang sudah 
Nashrani teuma dengon Majusi 
Musyrikin lagi nyang raya salah 

Bandum ureueng nyang ka na putosan 
Sideh bak Tuhan akan Neubalah 
Uroe kiamat putosan Neubri 
Tuhan keu saksi beuna ngon salah 




Peue han tateupeue bandum jisujud 
Soe nyang di langet keupada Allah 
Soe nyang di bumoe uroe ngon buleuen 
Bintang ngon gunong sujud bak Allah 

Dumna bak kayee deungon binatang 
Le cit dum insan turot peurintah 
Teuma le cit jih nyang hak gqu azeueb 
Han jitem pubuet peurintah Allah 


Beurangsoe nyang ka Tuhan peuhina 
Beurangsoe teuma han ek jiubah 
Beurangsoe han ek peubako jih nyan 
Ban nyang h‘eut Tuhan Neupeubuet bagah 


Dua ureueng nyoe meumusoh sabe 
Tuhan jipike beuna ngon salah 
Teuma si kaphe pakaian keu jih 
Geucok di sideh lam apui mirah 


Geuple ie hamim tutong hana ban 

20. Asoe pruet jih nyan anco dum bicah 
Ngon kulet jih pih anco sinaroe 

21 . Ngon seunuet beusoe keu jih geukeubah 




‘Oh jimeung teubiet sabab saket that 
Geupeuwoe leugat keunan lom bagah 
Rasa treuk dikah azeueb tutong that 
Dilee kah batat kaphe keu Allah 




23. Tuhan peutamong ureueng meuiman 
Nyang buet ureueng nyan pih jroh sileupah 
Dalam churuga nyang kruengjih ile 

Di yup jih sabe takalon indah 

Geupeungui gopnyan gleueng meuh ngon intan 
Lom ngon pakaian sutra dhiet leupah 

24. Ka geupeutunyok bandum ureueng nyan 
Geumarit sinan hantom nyang salah 

Geutunyok gopnyan bak jalan teupat 
Jalan Hadharat nyang Maha Murah 
Droe-Neuh nyan nyang hak teurimong pujoe 

25 . Dikaphe pindoe teuma buet salah 

Jitham dum ureueng bak jalan Tuhan 
Masjidil haram han jibri langkah 
Kamoe peujeuet nyan keu bandum insan 
Bandum cit saban dum hamba Allah 

Nyang tinggai sinan got nyang troh keunan 
Bandum jeuet keunan jitamong bagah 
Teuma nyang tamong napsu buet jeuheut 
Ngon lalem azeueb keu jih Meukeubah 

Kamoe peurasa azeueb that peudeh 

26. Jinoe jameunjih teuma Meupeugah 
Watee Ibrahim Kamoe bri teumpat 
Geujak ibadat bak rumoh Allah 

Bek peucharikat sagai keu Tuhan 
Peugleh rumoh-Lon ke ureueng thawaf 
Ureueng seumbahyang ruku' ngon sujud 
Khusyu ‘ geupeubuet bandum peurintah 

27. Tabri thee haji bak manusia 

Jijak bak gata keunan dum bagah , 

Nyang jak ngon gaki nyang jak ngon kandran G 
Dum bansabohnyan keunan jilangkah 




Bak teumpat jioh dum teuka keunan 

28. Keumeung jak kalon durrtna phaedah 

Le that munapheu'at dum keu ureueng nyan 
Seubot nan Tuhan teuma le bagah 

Ka meudum uroe taseubot Tuhan 
Ka Neubri hewan dum le sileupah 
Tapajoh laju sie binatang nyan 
Tabri makanan keu ureueng sosah 




Ureueng meularat ngon ureueng gasien 

29. Peuglch kotoran lheueh nyan beubagah 
Tapeutroh nazar nyang tameuhajat 
Jak thawaf ligat lingka Baitullah 




30. Nyan tanoh hareuem tapeumulia 

Nyang Neuyue jaga bandum le Allah 
Amai nyang that got dum nyan bak Tuhan 
Keumuliaan hana ban peugah 


Binatang teurnak haleue keu gata 
Meulengkan nyang ka hareuem Geupeugah 
Teuma bek sagai tapuja patong 
Tamarit langsong pih bek nyang salah 




31. Khusyu' keu Tuhan bek peucharikat 
Peubuet ibadat cit meu keu Allah 
Beurangsoe jikheun charikat Tuhan 
Teuma ureueng nyan seuulah-ulah 


Sang-sang jih nyan rhot sideh di langet 
Jisama leugat le cicem siwah 
Get pih jipeupo jih nyan le angen 
Jijak peumeu‘en jioh that leupah 


32. Nyankeuh beurangsoe nyang peumulia 
Bandum na tanda peurintah Allah 
Manasik Haji bek na nyang cupa 
Nyankeuh takwa ate jroh leupah 

33. Binatang nyan dum tatueng munapheu'at 
Dang-dang geuintat keu dam hadiah 
Geusie jih teuma bak Rumoh Tuhan 
Jeuet keu tcubosan peue-peue nyang salah 




Ka Kamoc peujeuet keu tiep-tiep ummat 
Teumpat ibadat jiseubot Allah 
Binatang teurnak geusie kurubeuen 
Watec nyan geukheun cit nama Allah 



Ka Neubri keu jih nyan keu raseuki 
Bacut beujibri keu ureueng sosah 
Jeuet Tuhan gata cit Tuhan sidroe 
Keunan tajok droe bek sagai salah 

Tamong Islam lom tapeusuka 
Soe nyang geumbira turot peurintah 

35. Watee jideungo geuseubot Tuhan 
Lam ate jih nyan teumakot leupah 

Peue nyang mushibah pih ek jisaba 
Seumbahyang teuma hantom jikeubah 
Bandum raseuki nyang ka Kamoe bri 
Zakeuet dum jibri deungon seudeukah 






36. Kamoe peujeuet dum unta keu gata 
Nyan jeuet keu tanda keu syi ‘ar Allah 
Manfaatjih le tatueng keu gata 
Tasie tabaca ngon nama Allah 

Sira jidong dum meubareh-bareh 
Meunyo ka jieh mate ka reubah 
Tapajoh sie jih tabri makanan 
Keu ureueng nyang han lakee seudeukah 

Meunan pih ureueng nyang tern meulakee 
Bandum nyan teuntee ureueng nyang sosah 
Meunan Kamoe bri mudah keu gata 
Mangat dum gata chukor keu Allah 

37. Asoe sie unta ngon darah unta 
Han troh jiteuka keudeh bak Allah 
Teutapi nyang troh bak Hak Ta‘ala 
Takwa gata nyang jroh that leupah 

Meunankeuh Neubri mudah keu gata 
Mangat dum gata taagong Allah 
Takheun teukeubi bek sagai lupa 
Sabab keu gata Neubri hidayah 

Teuma ureueng nyang peubuet got sabe 
Geumbira ate bak jih tapeugah 

38. Tuhan Neubela ureueng meuiman 
Nyang han meuiman khianat leupah 

Hana Neugalak kaphe khianat 

39. Neuyue prang leugat jih Neuyue balah 
Ureueng nyang jiprang gopnyan le kaphe 
Izin ka neubri neuyue prang bagah 

Sabab ureueng nyan ka jielanya 
Neuyue prang teuma jih nyan beubagah 
Tuhan kuasa Neutulong gopnyan 

40. Jiuse gopnyan nyang hana salah 

Jipeuteubiet geuh lam nanggroe gopnyan 
Sabab kheun gopnyan Po kamoe Allah 
Adak kon Tuhan Neutulak bala 
Bak manusia ngon macam hilah 

Teuntee ka abeh rumoh ibadat 
Jireuloh meuhat le ureueng salah 
Rumoh ibadat awak Nashrani 
Deungon Yahudi jireuloh sudah 

Lom ngon meusijid nyang le di sinan 
Geuseubot Tuhan pih han jikeubah 
Teuma di Tuhan teuntee Neutulong 
Soe nyang tern tulong agama Allah 

Teuma cit Tuhan keubit that teuga 
Maha Perkasa Kuasa leupah 

4 1 . Meunyo ureueng nyan Kamoe bri teumpat 
Kamoe peuteutap di bumoe Allah 

Meuhat seumbahyang ngon geuboh zakeuet 
Geuyue buet nyang got han tom geukeubah 
Geutham lom nibak buet keujeuhatan 
Bandum urosan meuwoe bak Allah 

42. Meunyo jipeugah sulet keu gata 
Dilee cit dum ka meunan jipeugah 
Kaom nabi Noh ‘Ad deungon Tsamud 

43. Ibrahim ngon Luth saban that leupah 

Kaom Ibrahim deungon kaom Luth 
bandum buet jeuheut han tom jikeubah 

44. Awak Madyan bandum pih saban 
Musa pih meunan jikheun beurakah 

Lon bri treuk tanggoh keu bandum kaphe 
Lon azeueb jih le ‘oh lheueh nyan bagah 
Pakriban balah Lon keu jih bandum 

45. Meunyo si lalem han peue peugah 

Padum le nanggroe Meupeubinasa 
Sabab jih nyata lalem that leupah 
Panteue tanaman jih abeh runtoh 
Monjih ka reuloh bandum jikeubah 

Meuligoe raya bandum abeh soh 
Tan le meusaboh pih na soe papah 

46. Pakon han jijak dum dalam bumoe 
Lam ate jih nyoe pikiran ceudah 

Deungon geulunyueng jideungo dumpeue 
Mangat jiteupeue beuna ngon salah 
Kon buta mata buta lam ate 
Dada jih sare takalon luah 

47. Jilakee ‘azeueb beurijang teuka 
Meunan bak gata dum jijak peugah 
Teuma di Tuhan meu ka Neujanji 
Bah beurangkakri han tom Neuubah 

Uroe siuroe sideh bak Tuhan 
Sang siribee thon dumnan trep leupah 
Sang siribee thon uroe geutanyoe 

48. Padum le nanggroe ka abeh sudah 

Padum le nanggroe Kamoe beri tanggoh 
Dijih lam gadoh lalem that leupah 
‘Oh lheueh nyan teuma Lon beri treuk azeueb 
Bak Lon cit meuhat jiwoe dum bagah 

49. Takheun le gata bak manusia 

Lon nyoe keu gata cit ureueng peugah 
Ureueng peuingat cit trang ngon nyata 
Mangat bek gata tapubuet salah 

50. Soe nyang meuiman ngon jipubuet got 
Ampunan meuhat Neubri le Allah 
Neubri raseuki nyang that mulia 

51. Teuma ceulaka keu soe nyang bantah 

Jiteuntang dijih dum ay at Kamoe 
Keu Rasul Kamoe pih jipeusosah 
Jih nyan dum teuma asoe nuraka 

52. Dilee dum cit ka Rasul jibantah 

Rasul ngon nabi nyang Kamoe kirem 
Meuhat jipeukhem jikheun beurakah 
Watee geubaca dum ayat Kamoe 
Chetan troh keunoe jipeuget hilah 

Jipeuchok ureueng keu bacaan nyan 
Teuma di Tuhan Neusampoh bagah 
Chok nyang chetan boh dalam ate jih 
Neusampoh bak jih teuma le Allah 

Neupeukong ayat-Neuh teuma lheueh nyan 
‘Eleumee Tuhan leupah that luah 
Lagi pih Tuhan that bijaksana 

53. Cubaan teuma Neubri le Allah 

Chok nyang chetan boh jeuet keu cubaan 
Keu ureueng nyang tan iman jih ceudah 
Nyang na peunyaket dalam ate jih 
Lorn pih ate jih batat kreueh leupah 

Teuma si lalem cit lam meupake 
Meutingkah sabe jioh that leupah 

54. Teuma di ureueng nyang na ‘eleumee 
Geuteupeue teuntee nyoe nibak Allah 

Beuna ayat nyoe nibak Po gata 
Ureueng nyan teuma meuiman bagah 
Khusyu' ngon ate iman keu Tuhan 
Keubit le Tuhan Neubri hidayah 

Tuhan peutunyok ureueng meuiman 
Bak jalan Tuhan nyang teupat leupah 

55. Si kaphe teuma dijih chok sabe 
Hingga bak akhe dijih lam salah 

Ban tanjo teuka kiamat keu jih 

Get pih troh bak jih azeueb that leupah 

Azeueb bak uroe that haru hara 

56. Kcurajeuen teuma cit sidroe Allah 

Nyang mat keurajeuen cit sidroe Tuhan 
Hakim uroe nyan cit sidroe Allah 
Tuhan nyan hukom bandum uroe nyan 
Si nyang meuiman nyan nyang meutuah 

Iman keu Tuhan lorn jipeubuet got 
Meuteumeung teumpat churuga indah 

57. Teuma nyang kaphe hana meuiman 
Lom ay at Tuhan jikheun beurakah 

Dum ayat Kamoe jikheun sulet that 
Azeueb hina that keu jih geukeubah 

58. Soe nyang hijrah bak jalan Tuhan 
Jipoh geuh sinan mate meudarah 

Atawa mate lam peurjalanan 
Raseuki gopnyan Neubri le Allah 
Raseuki nyang jroh Neubri churuga 
Allah Ta‘ala Maha Peumurah 


A \ 




Droe-Neuh sineujroh nyang bri raseuki 

59. Teumpat pih Neubri nyang jroh sileupah 

Bak teumpat nyang jroh nyang rila Gopnyan i 
K eubit roe Tuhan ileumee luah 

Tuhan that halim gaseh keu hamba 

60. Teuma nyang seksa balah meubalah 
Ureueng nyang balah watee jiseksa 
Lagee jiseksa han leupah-leupah 




Lheueh nyan ureueng nyang lom jielanya 
Neutulong teuma gopnyan le Allah 
Maha Peumeu'ah Maha Peungampon 
Nyan sipheuet Tuhan nyang Maha Murah 


61. Nyankeuh di Tuhan Neupeulop malam 
Dalam uroe trang seupot le bagah 
Neupeulop uroe teuma lam malam 
Teungoh seupot klam faja ka teuhah 




Dumpeue Neudeungo teuma le Tuhan 
Dumpeue Neukalon hana meuhilah 

62. Nyankeuh cit Tuhan sidroe nyang beuna 
Laen dum teuma ka teuntee salah 

Peue nyang jipuja nyang bukon Tuhan 
Badum seubarang bateue dum salah 
Tuhankeuh sidroe Maha Manyang that 
Maha Raya that hana peue peugah 


Peue hana taeu pakriban Tuhan 
Neupeutron ujeuen keunoe Neuruah 
Neupeutron ujeuen sideh di langet 
Bumoe pih udep hijo dum indah 




Keubit cit Tuhan buet-Neuh haloh that 
NeumaTum pih that hana ban peugah 
Peue nyang di langet ngon nyang di bumoe 
Bandum atra nyoe cit milek Allah 

Tuhan that kaya hak that tapujoe 
Hana taeu roe kuasa Allah 
Neujok keu gata peue nyang di bumoe 
Bandum sinaroe tapeubuet mudah 


Kapai jilayeue ngon izin Tuhan 
Jiplueng dum tajam lam laot luah 
Neupeutheun langet han rhot u bumoe 
Meu kon izin nyo ka na bak Allah 


Keubit that sayang Tuhan keu insan 
Lagi pih Tuhan Maha Peumurah 
Tuhankeuh sidroe peuudep gata 
Peumate gata teuma lorn bagah 

Neupeuhudep lorn gata ‘oh lheueh nyan 
Teuma dum insan hana jipapah 
Hana jichukor dum jih keu ni‘mat 
Teuma dum ummat Kamoe bri mudah 


Kamoe bri keu jih maseng syari'at 
Keunan jimumat hukom bek salah 
Gata deungon jih teuma bek dawa 
Urosan gata bek jijak bantah 


Teuma meudu'a ubak-Po gata 
Neutunyok gata bak jalan Allah 
Jalan nyang teupat jalan nyang beuna 
68. Meunyo jidawa teuma tapeugah 

Takheun tapeubuet laju beurangpeue 
Bandum Nueteupeue teuma le Allah 
Uroe kiamat Neuhukom gata 
Allah Ta‘ala Kuasa leupah 

Teuntang peue-peue nyang tapeudong dawa 
‘Oh dudoe nyata beuna ngon salah 
Peue han tateupeue ‘eleumee Tuhan 
Dumpeue Neutuban ‘eleumee Allah 

Peue nyang di langet ngon nyang di bumoe 
Lam kitab dum nyoe ka lheueh Neukeubah 
Atra nyan mudah meunyo bak Tuhan 
Teuma kon Tuhan dijih jiseumah 




Nyang hana dali tron nibak Tuhan 
Jiseumah nyang nyan dijih kon Allah 
Meu jiteupeue tan nyang jiseumah nyan 
Keubit roe jih nyan lalem that leupah 


Hana soe tulong ureueng nyang lalem 
72. Dijih jipeukhem dum ayat Allah 
Watee geubaca dum ayat Kamoe 
Muka jih dum nyoe cit ka le mirah 




Takalon meuri muka si kaphe 
Jiungki sabe peue nyang geupeugah 
Ureueng nyang baca dum ayat Kamoe 
Sang-sang jikiloe han le jikeubah 




Hai manusia na miseue saboh 
Tadeungo beujroh miseue geupeugah 
Peue nyang taseumah nyang bukon Tuhan 
Meubacut pih tan dijih na hilah 




Han ek jipeuget meusaboh lalat 
Bahle meupakat rame jih leupah 
Meunyo jireupah bak jih le lalat 
Meubacut that-that han ek jipeuglah 


Leumoh tan teuga ureueng meulakee 
Teumpat jilakee pih leumoh leupah 
74. Hana jituri pakriban Tuhan 
Jikira saban legee kon Allah 

Nyang keubit teuma Tuhan that teuga 
Maha Peurkasa teuga that Ieupah 
Tuhan Neupileh dum malaikat 
Rasul Hadharat jak ba peurintah 


Lom pih Neupileh dum manusia 
Nyang patot jak ba surohan Allah 
Keubit roe Tuhan Neudeungo dumpeue 
Neukalon dumpeue liana meuilah 

Neuteupeue dumpeue nyang na di keue jih 
Nyang di likot jih pih hana ubah 
Bandum urosan peuwoe bak Tuhan 
Hai ureueng mukmin taruku* bagah 


Taruku* sujud taseumah Tuhan 
Po gata cit nyan laen dum salah 
Tapeubuet nyang got mangat jeuet gata 
Ureueng bahgia seunang that Ieupah 




Teuma tajihad bak jalan Tuhan 
Keubit berjuang bek sagai malaih 
Neupileh gata bandum le Tuhan 
Agamateuh nyan keubit that mudah 


Kon Neupeubeurat keu bandum gata 
Dalam agama bek takheun salah 
Agama ayahteuh nyang that halim 
Nabi Ibrahim geunaseh Allah 


Tuhan Neuboh nan gata Muslimin 
Ka dilee jameun meunan Neupeugah 
Meunan pih kana dalam kitab nyoe 
Saksi gata nyoe nyan Rasulullah 


Gata keusaksi dum manusia 
Seumbahyang teuma beuyakin Ieupah 
Tabri ngon zakeuet lom pih tamumat 
Ubak Hadharat nyang Maha Murah 


Bak taloe Tuhan beukong tamumat 
Po gata meuhat cit sidroe Allah 
Sineujroh tuan sineujroh rakan 
Nyang bri bantuan meuhat cit Allah 

Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 




Meubahgia that ureueng meuiman 
Dalam seumbahyang khuchu 1 that leupah 
Han tom geupeubuet nyang sia-sia 
Buet deungon kata hana tom salah 


Geubri ngon zakeuet meu na hareuta 
Meunalee teuma geujaga leupah 
Meulengkan ubak peurumoh gopnyan 
Namiet teubosan teuma geuh nyang sah 




Meunyo nyan teuma han jeuet keu cupa 
Laen tamita nyankeuh nyang salah 
Bandum amanah ngon janji gopnyan 
Meubacut pih han sagai geuubah 

Lom geupeulahra seumbahyang gopnyan 
Nyankeuh ureueng nyan teurimong upah 
Geutueng pusaka upah ureueng nyan 
Pusaka gopnyan churuga indah 


Churuga Firdaus teumpat ureueng nyan 
Keukai di sinan gopnyan geukeubah 
Ka Kamoe peujeuet dum manusia 
Bak tanoh baja phon asai liah 




Lheueh nyan Meupeujeuet bak sititek ie 
Bak teumpat leupie sideh Meukeubah 
le sititek nyan teuma Meupeujeuet 
Keu laen sipheuet saboh cak darah 




Meupeujeuet darah teuma keu asoe 
Keunan Meupasoe tuleueng meugapah 
Meubalot tuleueng teuma ngon asoe 
Teuma ‘oh dudoe bandum Meuubah 

Meupeutren ujeuen sideh di langet 
Kada jih meuhat hana meupeugah 
Kamoe peudong ie sinan di bumoe 
Teuma di-Kamoe ek lom meuruah 




Kamoe kuasa meupeuboh ie nyan 
19. Keu keubon teuh nyan teuma meukeubah 
Keubon keureuma anggor boh kayee 
Nyang laen teuntee dum le that leupah 


Boh kayee dum nyan mangat tapajoh 
Teuma na saboh kayee mcutuah 
Kayee nyan timoh di Thursina 
Minyeuk dum jibri bak kayee ceudah 

17. Ka Kamoe peujeuet di ateueh gata 
Tujoh angkasa nyang raya leupah 
Hana tom lale teuma di-Kamoe 
Nyang meupeujeuet nyoe sabe mcupapah 


Teuma makanan tapajoh leumak 

21. Binatang teumak pih saboh tuah 
Ie dalam pruet jih meubri keu gata 
Laen dum teuma le that phaedah 


Tapajoh sie jih mangat that rasa 

22. Tagiduek teuma jan tameulangkah 
Saban ngon kapai keu keundraan gata 
Bak rueng jih lanja taek le bagah 


23. Kamoe kirem Noh bak kaom gopnyan 
Geukheun le gopnyan kaom meutuah 
Taseumah Allah nyankeuh nyang Tuhan 
Tan laen Tuhan teuh meu kon Allah 

Kamoe peujeuet jih makhluk laen 
Keubit that licen peuneujeuet Allah 
Maha Suci that Tuhan nyang peujeuet 
Hana soe peujeuet lagee nyan indah 


15. 

16. 


‘Oh lheueh nyan teuma gata dum mate 
Neubangket teuh le teuma le Allah 
Uroe kiamat teuma geubangket 
Hana padum trep sang-sang that bagah 

Pakon han gata tatem takwa 

24. Jiseuot sigra le kaphe jadah 

Awak nyang kaphe lam kaomgeuh nyoe 
Jikheun peue jih nyoe jikeumeung peugah 

Jih manusia cit lagee gata 
Napsu mulia jih tapeumeugah 
Napsu beuleubeh jih nibak gata 
Nyankeuh jijak ba haba beurakah 

Meunyo Neukheundak Tuhan Hadharat 
Cit malaikat Neukirem bagah 
Han tom tadeungo bak du-du tanyoe 
Haba lagee nyoe nyang jih jak peugah 

Han tom tadeungo bak ureueng dilee 

25. Bit jih ka seudee akai ka salah 

Bit meunan tapreh cit meupadum trep 

26. Jikheun Ion sulet wahe ya Allah 

Neutulong Ion nyoe han jitem pateh 
Nabi Noh meuceh meunan neupeugah 

27. Kamoe bri wahyu teuma bak gopnyan 
Meunyo ka meunan tamita hilah 

Tapeugot kapai jinoe digata 
Jeuet Kamoe jaga mangat bek salah 
Ngon wahyu Kamoe meu ka troh watee 
Gata jak dilee Kamoe peuleupah 

Meu ka teupancar ie nibak dapu 
Watee nyan laju gata beukeumah 
Dua-dua peue meupasang-pasang 
Tayue ek rijang keunan beubagah 

Ngon ahli gata nyang seutot gata 
Nyankeuh nyang taba jan tameulangkah 
Meulengkan soe-soe nyang ka na kada 
Keu jih ceulaka Neubri le Allah 

Awak nyang lalem nyan bek talakee 
Karam dum teuntee lam laot luah 
Bek lakee bak Lon teuntang awak nyan 

28. Digata keunan taek le bagah 

Meu ka Iheueh taek u dalam kapai 
Bek tuwo sagai tapujoe Allah 
Alhamdulillah Tuhan tapujoe 
Ban dumna kamoe ka Neupeuleupah 


Neupeuglah kamoe nibak si lalem 
29. Takheun lom laen wahe ya Allah 

Neupeuduek kamoe bak saboh teumpat 
Nyang ka beureukat nanggroe meutuah 


Droe-Neuh sineujroh ureueng bri teumpat 

30. Bandum nyan ayat kuasa Allah 
Bandum atra nyan Meubri cobaan 

31. Di likot jih nyan meugantoe bagah 


Meugantoe deungon kurun nyang laen 
32. Teuma meukirem lom Rasulullah 
Rasul Meukirem dalam kawan jih 
Geuyue dum bak jih taseumah Allah 


Tuhan nyang laen bandum kon tuhan 
Pakon gata han takwa keu Allah 
33. Jikheun le kaphe lam kaom gopnyan 
Awak nyan nyang han turot peurintah 


Uroe akhirat pih jikheun hana 
Lam udep donya kamoe bri mewah 
Jikheun dum jih nyoe pih manusia 
Saban ngon gata hana meuubah 


Peue nyang tapajoh ngon peue nyang tajep 
Jipajoh jijep pih saban leupah 
34. Meunyo taikot cit manusia 

Nyang sa ngon gata rogoe that leupah 


35. Peue jimeujanji jikheun bak gata 
‘Oh mate gata jikheun geubalah 
‘Oh jeuet keu tanoh teuh tinggai tuleueng 
Geubangketteuh lom meunan jipeugah 


36. Jioh that jioh nyang jijanji nyan 

37. Nyang beutoi kon nyan nyang hana sosah 
Udep lam donya mate ngon udep 
Hana le bangket tanyoe ka sudah 

Kon laen jih nyan jipeuna-peuna 
Sulet lagoena jikheun keu Allah 
Gata nyoc han jeuet meuiman keu jih 
Pakri nyoe dum jih wahe ya Allah 




Neutulong Ion nyoe han jitem pateh 
Rasul nyan meuceh meunan geupeugah 
Kheun Tuhan teuma han trep le sagai 
Jih nyan meunyeusai bandum jih teulah 




Bit jitak treuk jih dum le geulanteue 
Hana meusapeue jiteumee peugah 
Lagee broh teuboh treuk jih dum sinan 
Kaom nyang lalem jioh that leupah 

Meugantoe treuk jih ngon kuron laen 
Di likot jih nyan Meugantoe bagah 
Beurangri ummat meu goh troh ajai 
Han jeuet peuawai meu ube seupah 


Meu ka troh ajai han jeuet peuakhe 
Kamoe kirem le Rasul lorn bagah 
Meuturot-turot Meukirem Rasul 
Bandum nyan Rasul sulet jipeugah 

Bandum jih teuma Meupeubinasa 
Jeuet treuk jih haba dalam seujarah 
Jioh that kaom nyang hana iman 
Musa ‘oh lheueh nyan Kamoe yue langkah 




Musa ngon Harun Meukirem keunoe 
Ngon ay at Kamoe geuba peurintah 
Mu'jizat nyata geujak ba keunan 
Ubak Peura'eun kaphe seurakah 




Teuma teukabo jih ngon kaom jih 
Mbong that bandum jih hana ban peugah 
Jikheun peue kamoe meujak meuiman 
Keu dua insan lagee nyan rendah 

Bandua jih nyan saban ngon tanyoe 
Kaom jih tanyoe bandum jiseumah 
Han jitem pateh bandua gopnyan 
Jeuet treuk awak nyan binasa sudah 

Cit ka Kamoe bri kitab keu Musa 
Kadang cit ek na keu jih hidayah 
Kadang Neutunyok dum jih le Tuhan 
Aneuk Maryam teuma meutuah 


Aneuk Maryam deungon ma gopnyan 
Tanda bak gopnyan Kamoe peuleumah 
Kamoe bri teumpat gopnyan bandua 
Bak tanoh data geupiyoh payah 


Teumpat nyang teunang saboh geurugoh 
Sinan geupiyoh ie pih na mudah 
Hai Rasul-Rasul pajoh le gata 
Makanan gata nyang jroh-jroh leupah 

Lorn pih tapubuet dum buet nyang got-got 
Peue nyang tapubuet Lon teupeue bagah 
Nyan ummat gata cit saboh bandum 
Lon Po gata dum nyang beu taseumah 


Teuma takwa gata dum keu Lon 
Peucah treuk jih dum meupisah-pisah 
Bandum jih galak keu peureute droe 
Bah meunan keudroe jih bek tapapah 


Bah sisat jih dum dang -dang troh watee 
Meu ka troh watee abeh jih sudah 
Peue jisangka dum Kamoe bri keu jih 
Le that aneuk jih hareuta mewah 


Meupeubagah jih bak keubajikan 
Jiteupeue pih tan dijih ka salah 
Ureueng nyang takot dum keu Po gopnyan 
Lom geumeuiman keu ayat Allah 

Keu Po gopnyan han geupeucharikat 
Ureueng meularat geubri seudeukah 
Ureueng nyan geubri peue-peue nyang geubri 
Teumakot ate gopnyan keu Allah 




Teumakot gopnyan geuwoe bak Tuhan 
Nyankeuh ureueng nyan nyang got that bagah 
Meudilee-dilee gopnyan bak buet got 
Hana Meupeubrat teuma bek salah 

Di-Kamoe Meuyue nyang ek geupeubuet 
Hana Meuyue buet nyang leupah-leupah 
Lam kitab Kamoe narit nyang beuna 
Hana elanya meu ube seupah 




Jih nyan pih bandum han geuelanya 
Ate jih teuma nyang sisat leupah 
Hana jipike dijih atra nyoe 
Laen nibak nyoe pih buet jih salah 




Buet nyang hana got bandum jipeubuet 
Baro teukeujot ‘oh jieu balah 
Jieu geuazeueb awak nyang chik-chik 
Meu jigeumeuciek treuk riyoh leupah 




Bek kageumeuciek le dum uroe nyoe 
Hana troh keu noe soe jak tulong kah 
Watee geubaca dilee ay at Lon 
Keu kah han katueng kasurot bagah 




Ngon mbong kah kakheun dum macam-macam 
‘Oh watee malam kapeugah-peugah 
Peue tan jipike narit nyang jikheun 
Bak du-du jih kon ka lheueh geupeugah 




Atawa du-du jih dilee awai 
Goh lom troh sagai geuba peurintah 
Peue han jituri Rasul jih nyan dum 
Jeuet jiungki dum peue nyan geupeugah 


Atawa jikheun gopnyan ka gila 
Tapi nyang geuba keubit risalah 
Haba nyang beuna geuba ubak jih 
Teuma le that jih beunci jih leupah 




Le that jih beimci keu peue nyang beuna 
Peuturot hawa dijih nyang salah 
Meunyo napsu jih nyan tapeuturot 
Abeh dum karot peuneujeuet Allah 




Tatinggai nyang hak taturot jih nyoe 
Langet ngon bumoe abeh dum cah prah 
Ngon bandum ureueng nyang na di sinan 
Rusak bandum nyan hana ban peugah 

Kamoe bri ayat peuingat keu jih 
Jipaleng dijih hana jipapah 
Atawa peue na talakee bak jih 
Beujibri le jih keu gata upah 




Upah Po gata nyan nyang leubeh got 
Tan laen nyang got meu kon bri Allah 
Tuhan Sineujroh nyang bri raseuki 
Tahei jih lagi bak jalan Allah 




Jalan nyang beutoi jalan nyang teupat 
74. Dikaphe meuhat jalan jih salah 
Han jipateh na uroe akhirat 
Jalan nyang teupat dijih jikeubah 






Meunyo Meusayang le Kamoe keu jih 
Meupeuleupah jih dum han le sosah 
Teuntee jimeu'en lam darohaka 
Hana le reuda jipeubuet salah 


Ka lheueh Kamoe bri roe azeueb keu jih 
Han cit jitem jih turot peurintah 
Han jitem teukui keudeh keu Po jih 
Meubri treuk keu jih azeueb that leupah 

Meujeuet treuk jih nyan dum putoh asa 
‘Oh pinto seksa ka Kamoe peuhah 
Tuhan nyang peujeuet geulunyueng mata 
Ngon ate gata carong ngon ceudah 




Tapi nit gata nyang tatem chukor 
Neubri gata le di bumoe Allah 
Meuaneuk cucoteuh dum di bumoe 
Meusapat dudoe teuma bak Allah 

Tuhan peuhudep Tuhan peumate 
Malam teuka le uroe pih leupah 
Malam ngon uroe cit meungkleh sabe 
Hankeuh tapike ngon akai ceudah 


O Jj © 


Tapi kheunjih sa ngon ureueng jameun 
Saban ngon jih kheun hana meuubah 
Jikheun peue keubit ‘oh mate tanyoe 
Geubangket tanyoe teuma geupeugah 

Sabab meunyo na tuhan nyang laen 
Makhluk laen geupeujeuet sudah 
Meuseunoh-seunoh peugot atra droe 
Ka keuh rayek droe bandum geupeugah 


Maha Suci that Allah lagee nyan 
Nyang keubit Tuhan cit sidroe Allah 
Nyang han deuh taeu got nyang deuh taeu 
Bandum deuh Neueu meunyo le Allah 




‘Oh jeuet keu tanoh teuh tinggai tuleueng 
Geubangket teuh lorn mustahe leupah 
83. Keubit geutanyoe ngon du-du tanyoe 
Geujanji meunoe dilee ka sudah 


Atranyoe dongeng ureueng nyang dilee 
Bandum meuteuntee haba beurakah 
84. Takheun soe nyang po bumoe ngon asoe 
Bandum sinaroe tacuba peugah 


Meunyo tateupeue takheun soe po jih 

85. Teuntee seuotjih nyang po nyan Allah 
Takheun boh pakon cit han taingat 

86. Takheun po langet soe lorn ci peugah 


Po langet tujoh po 'arasy raya 

87. Jiseuot lanja po jih nyan Allah 
Takheun boh pakon han tatakwa 

88. Takheun soe raja lorn taci peugah 


Nyang po keurajeuen seugala rupa 
Nyang ek neubela soe-soe nyang sosah 
Beurangsoe laen han ek jibela 
Meunyo neuseksa soe nyan ci peugah 


Meunyo tateupeue takheun soe dih nyan 

89. Teuntee jikheun nyan cit sidroe Allah 
Takheun peue cit ek gata jitaki 

90. Tapi ka Meubri keu jih dum sudah 


Atra nyang beuna ka lheueh Kamoe bri 
Droe jih nyang taki sulet that leupah 
91. Hana aneuk-Neuh sagai di Tuhan 
Tan laen tuhan sajan ngon Allah 

Bandum deuh Neueu Maha manyang that 
Nibak charikat lagee jih peugah 
Takheun Tuhanku meunyo Neumeung bri 
Peue nyang Neujanji Neumeung peuleumah 

Neumeung peukalon atra nyan bak Ion 
Tuhanku bek Ion roh lam beurakah 
Bek roh Ion dalam kaom nyang lalem 
Meunyo Kamoe tern ek Meupeuleumah 

Ek Meupeukalon dum nyan bak gata 
Teuma digata beugot tapapah 
Tatulak ngon got buet nyang brok jih nyan 
Kamoe teupeue nyan peue nyang jipeugah 


Takheun Tuhanku Neupeul indong Ion 
Nibak s‘ah chetan jiyue buet sal ah 
Neupeulindong Ion wahe Tuhanku 
Bek jipeukaru bak Ion jilangkah 




Teuma awak nyan ‘oh teuka mawot 
Han ek lc meumot jikheun treuk bagah 
Tuhanku Neubri Ion woe u donya 
Lon peubuet teuma amai jroh leupah 




Amai nyang shaleh nyang tinggai dilee 
Jinoe meuteuntee han le Ion keubah 
Tapi atra nyan narit jih mantong 
Di likot jih dong padang that luah 


Sampoe geubangket jih han troh teuka 
‘Oh Sangkai kala pih geuyup sudah 
Uroe nyan han le geutanyong bangsa 
Han le chedara nyang meugah-meugah 




Han jeuet teumanyong le bak uroe nyan 

102. Nyang brat timbangan nyan nyang meutuah 
Nyankeuh ureueng nyan nyang meubahgia 

103. Nyang phui ceulaka rugoe sileupah 




Jipeurugoe droe roh lam nuraka 
Keukai jeuep masa lam apui mirah 
Jisama muka jitot le apui 
Meugasui-gasui hanco ngon patah 

Kon ka geubaca dilee ayat Lon 
Keu gata bandum sulet tapeugah 
Kheun treuk awak nyan hai Tuhan kamoe 
Jigiduek kamoe le buet nyang salah 




Kakeuh meunang jih u ateueh kamoe 
Jeuet treuk dum kamoe sisat sileupah 
Neubri meuteubiet nibak teumpat nyoe 
Hai Tuhan kamoe saket that leupah 




Meunyo kamoe woe buet lagee dilee 
Nyan ka meuteuntee kamoe nyang salah 
Kamoe nyang lalem droe meuelanya 
Neukheun bah hinakeuh sinan dikah 




Beujrakeuh sinan mangat karasa 
Bek le meuhaba ngon Lon nyoe dikah 
109. Saboh jama‘ah nibak hamba Lon 

Ureueng nyan geukheun wahe ya Allah 

Wahe Po kamoe kamoe meuiman 
Neuampon teuma kamoe ka salah 
Droe-Neuh sineujroh ureueng geumaseh 
Kamoe Neugaseh wahe ya Allah 


Kaulok-ulok ureueng nyan bandum 
Hingga jeuet keu Lon tuwokeuh dikah 
Bandumkeuh tuwo kaingat keu Lon 
Dawok kapeukhem ureueng nyan dikah 


jit 

111. Uroe nyoe gopnyan nyang meubahgia 
Sabab geusaba jinoe Lon balah 

1 12. Neukheun padum thon keuh dalam bumoe 

113. Sang-sang siuroe jiseuot bagah 


Meukon siuroe sang sikhan uroe 
Tatanyong keudroe bak ureueng ceudah 
Keudeh bak ureueng nyang jeuet meubileueng 

114. Sideh kah geukheun rijang sileupah 


Meunyo kateupeue sideh kah tinggai 
Cit siat sagai leupah that bagah 
Peue bak tasangka Meupeujeuet gata 
Cit sia-sia hana phaedah 

Hana meudali nyang jipeugah nyan 
Neukira dum nyan teuma le Allah 
Tuhan nyang Po jih peugot keunira 
Hana bahgia si kaphe jadah 


118. Takheun Tuhanku beu-Neupeuampon 
Neugaseh keu Ion ureueng nyang salah 
Droe-Neuh sineujroh ureueng geumaseh 
Bandum Neugaseh wahe ya Allah 




116. 


Hana geupeuwoe gata le bak Lon 
Maha Suci Lon Raja nyang meugah 
Raja nyang beuna nyang mat keurajeuen 
Kon laen tuhan meulengkan Allah 


117. 


Allahkeuh nyang Po ‘arasy mulia 
Soe nyang tapuja meunyo kon Allah 
Beurangsoe puja tuhan nyang laen 
Jikheun na laen sajan ngon Allah 

Jeuet keu peuingat ban dumna gata 

2. Soe nyang meuzina jipeubuet salah 
Soe nyang meuzina inong ngon agam 
Han jeuet tadiam tahukom bagah 

Sireutoh go dra keu jih sidroe-droe 
Bek sayang teuh roe jih nyan ka salah 
Han jeuet tasayang bak hukom Tuhan 
Meunyo meuiman gata keu Allah 

Meu na taiman uroe akhirat 
Tahukom leugat bek na meuilah 
Tahukom jih nyan beu na geukalon 
Le ureueng mukmin dum beu tapeugah 

3. Meu jimeukawen agam meuzina 
Ngon inong zina cit jimeunikah 

Adak kon ngon nyan ngon inong musyrek 
Meunyo tabalek pih hana ubah 

Meu jimeukawen inong meuzina 
Ngon agam zina cit jimeunikah 
Adak kon ngon nyan ngon agam musyrek 
Hana meubalek meunankeuh ulah 


Atra nyan hareuem bak ureueng mukmin 
4. Tatudoh mukmin pih ray a salah 
Beurangsoe tudoh inong nyang suci 
Han ek treuk jibri saksi nyang beusah 


Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 


1 . Nyoe saboh surat nyang Kamoe peutron 
Di dalam jih nyan Kamoe peurintah 
Peue nyang peureulee u ateueh gata 
Ayat lom nyata sinan Meupeugah 

Peuet droe keu saksi han ek jipeuna 
Tahukom teuma jih nyan ka salah 
Lapan ploh go dra tahukom keu jih 
Keu saksi dijih beurangjan han sah 




Han jeuet keu saksi jih le beurangjan 
Nyankeuh awak nyan fasek that leupah 
Meulengkan lheueh nyan jih ka jitoubat 
Jipeubuet nyang got han le jikeubah 

Nyan teuma Tuhan Maha Peungampon 
Lagi pih Tuhan Maha Peumurah 
Ureueng nyang tudoh peurumoh droe jih 
Keu saksi dijih pih tan jikeubah 




Keudroe jih mantong nyang jeuet keu saksi 
Dijih peuet kali beu jimcusumpah 
Jipeugah bit jih ureueng nyang beuna 
Keulimong teuma laknat bak Allah 




Beu Neubri laknat keu jih le Tuhan 
Meu narit jih nyan sulet sileupah 
Teuma diinong bebaih hukoman 
Meunyo dijih nyan jitulak balah 




Peuet go meusumpah dijih pih sabet 
Agam nyan sulet peue nyang jipeugah 
Kali keulimong murka Tuhan 
Neubri keu jih nyan meunyo jih salah 




Meunyo agam nyan ureueng nyang beuna 
Neupeumureuka Ion nyoe le Allah 
Adak meukon na karonya Tuhan 
Ngon rahmat Tuhan keu gata sudah 

Meuhat hana got teuma keu gata 
Allah Ta‘ala teuma that Murah 
Teuma cit Tuhan teurimong toubat 
Bijaksana that cit sidroe Allah 


Awak nyang peuna-peuna tudohan 
Cit saboh kawan awak nyang salah 
Bek tasangka nyan jeuheuet keu gata 
Tapi keu gata cit got that leupah 

Teuma awak nyan teuntee meudacha 
Ban nyang usaha jih dumnan salah 
Teuma nyang pimpin buet nyan peuraya 
Azeueb that ray a keu jih geukeubah 


12. Pakon han gata ‘oh tadeungo nyan 
Beugot sangkaan teuh bek meusalah 
Ureueng meuiman inong ngon agam 
Beu got dugaan bek na meuilah 




Sabe keudroe-droe sangkaan beu got 
Takheun hana got narit nyoe salah 
Haba nyan nyata jipeuna-peuna 
13. Saksi pih hana jiyue jak peugah 


Pakon han jiba peuet droe keu saksi 
Meu hana saksi nyan sulet leupah 
Meunyo bak Tuhan jih nyan sulet that 
14. Lah pih Hadharat Maha Peumurah 


- 


Sangkira kon na karonya Tuhan 
Ngon rahmat Tuhan nyang keubit luah 
Donya akhirat Tuhan bri rahmat 
Adak han azeueb keu gata sudah 


Azeueb ray a that Neubri keu gata 
15. Sabab roh gata teurimong salah 
Tatueng jih laju ngon lidah gata 
Jeuet takheun lanja meuneu'en babah 




« 


V 


Padahai gata hana tateupeue 
Sang han jeuet keu peue ta sangka mudah 
Padahai raya buet nyan bak Tuhan 
16. Pakon watee nyan hana tabantah 




‘Oh tadeungo nyan pakon han takheun 
Bek dilee hai nyan tapeugah-peugah 
Maha Suci Droe-Neuh ya Tuhanku 
Nyoe bek roe laku tuduhan salah 


v- 


Atra nyan narit jipeuna-peuna 
17. Peuingat gata teuma le Allah 
Atra lagee nyoe bek le meuulang 
Bek le beurangjan meunan tapeugah 

Meunyo bit gata ureueng meuiman 
Tanda bak Tuhan cit trang sileupah 
Tuhan ka Neutrang keu gata ayat 
Tuhan Hadharat ‘eleumee luah 


Bijaksana lom Tuhan Hadharat 
Bek galak teuh that teuma seumeugah 
Ureueng nyang galak peugah buet keuji 
Mangat jap bibi jipeugah-peugah 




Jipeumalee dum ureueng meuiman 
Akan ureueng nyan azeueb that leupah 
Azeueb that peudeh donya akhirat 
Tuhan Neutupat peue nyang tapeugah 


Tuhan Neuteupeue nyang han tateupeue 
Karonya-Neuh nyoe le han ban peugah 
Sangkira kon na karonya Tuhan 
Ngon rahmat Tuhan keu gata sudah 




Meuhat hana got teuma keu gata 
Teuma keu hamba Neusayang leupah 
Tuhan keu hamba keubit Neusayang 
Lagi pih Tuhan Maha Peumurah 


Hai ureueng mukmin bek roh t aik ot 
Chetan nyang karot ‘oh jimeulangkah 
Soe nyang roh ikot dum langkah chetan 
Dijih beurangjan jiyue buet salah 

Jiyue buet keuji ngon keujahatan 
Sangkira Tuhan kon that Peumurah 
Sangkira kon na karonya Tuhan 
Ngon rahmat Tuhan keu gata sudah 


Hana meusidroe lam kawan gata 
Nyang gleh bak dacha hana meusalah 
Beurangjan hana meusidroe nyang gleh 
Meu kon Neupeugleh gata le Allah 


Soe nyang h‘eut Tuhan teuma Neupeugleh 
Neudeungo meuceh bandum le Allah 
Lom pih Neuteupeue bandum le Tuhan 
Teuma bek simban gata meusumpah 

Ureueng nyang kaya na keuleubehan 
Bek jikheun han jan jibri nafakah 
Bek jimeusumpah jikheun han jibri 
Akan famili jih nyang lam sosah 

Kaom keurabat ngon ureueng gasien 
Ngon muhajirin bak jalan Allah 
Beu jipeumeu'ah ngon dada lapang 
Neubri amponan keu jih le Allah 


Peue han galakteuh Tuhan peuampon 
Deecha gata dum nyang na meusalah 
Keubit cit Tuhan Maha Peungampon 
Lagi pih Tuhan Maha Peumurah 


Ureueng nyang tudoh inong nyang suci 
Mukmin nyang lale han tom buet salah 
Geulaknat jih nyan donya akhirat 
Azeucb raya that keu jih geukeubah 




Uroc nyan lidah jih jeuet keu saksi 
Jaroe ngon gaki jih jiseumeugah 
Peue nyang jipubuet yoh masa dilee 
Uroe nyan teuntee bandum geubalah 




Balasan keu jih teuma nyang beuna 
That samporeuna Neubri le Allah 
Jiteupeue Tuhan nyata that beuna 
Meu bacut hana buet-Neuh meuilah 




Inong nyang jeuheut keu agam jeuheut 
Agam nyang jeuheut keu inong ceulah 
Inong nyang shaleh keu agam shaleh 
Agam nyang shaleh inong meutuah 


Bahle jitudoh gopnyan buet dacha 
Ureueng nyang hana geupubuet salah 
Keu gopnyan Tuhan amponan Neubri 
Lorn ngon rascuki mulia leupah 


Wahe dum ureueng nyang ka meuiman 
Bak rumoh laen meunyo talangkah 
Meunyo rumoh nyan kon rumoh gata 
Bek that tasigra tatamong bagah 




Bak ureueng po jih talakee izin 
Ngon tabri saleuem baro talangkah 
Keu bandum gata meunan nyang that got 
Mangat teuingat teuh bek meusalah 

28. Meu hana taeu di sinan ureueng 

Nyan bek tatamong meu goh geupeugah 
Meu ka geuizin tatamong jinoe 
Meu geuyue jak woe tawoe beubagah 

Nyan nyang leubeh gleh keu bandum gata 
Allah Ta'ala Neuteupeue sudah 
Peue nyang tapeubuet Tuhan Neuteupeue 
Hana meusapeue pih na meuilah 

29. Meunyo rumoh soh hana jeuet keu peue 
Kadang na peue-peue sinan takeubah 
Nyan jeuet tatamong hana geularang 
Bandum nyan Tuhan Neuteupeue sudah 

Got tapeulahe atawa tasom 
Neuteupeue bandum cit nyan le Allah 

30. Takhcun bak ureueng mukmin nyang agam 
Bek jingieng tajam mata jih leupah 

Beu jipeulahra lorn meunalee jih 
Nyan gleh that keu jih hana ban peugah 
Peue nyang jipeugot Tuhan Neumaklum 

3 1 . Bak mukmin inong pih meunan ulah 

Tayue theun mata jaga meunalee 
Hiasan ulee bek tabri peuhah 
Hiasan tuboh kalong boh bajee 
Bandum nyan teuntee bek jipeuleumah 

Meulengkan peue nyang lahe u lua 
Nyang leumah nyata sabe cit teuhah 
Meunan pih jingui ija tob ulee 
Di ateueh bajee mangat bek leumah 

Jeuet jipeuleumah perhiasan jih 
Ubak linto jih deungon bak ayah 
Ayah droe jih ngon ayah linto jih 
Got pih aneuk jih jeuet jipeuleumah 

Aneuk linto jih ngon chedara jih 
Aneuk keumuen jih jeuet bandua blah 
Sabe inong jih got pih namiet jih 
Got peumbantu jih nyang hana syahwat 


Agam nyang hana napsu keu inong 
Aneuk cut mantong pih hana salah 
Mantong cut goh lom malee keu inong 
Keunankeuh mantong jeuet jipeuleumah 


Bek jipeumeusu keut'ing gleueng gaki 
Mangat gob turi hiasan indah 
Mangat gob teupeue na perhiasan 
Dijih di dalam nyang hana leumah 


Teuma tatoubat ban dumna gata 
Bak Tuhan gata nyang Maha Murah 
Hai ureueng mukmin tatoubat sigra 
Mangat bahgia gata meutuah 


Soe-soe nyang lajang lam kawan gata 
Peukawen sigra bek trep takeubah 
Meunan pih namiet teuh agam inong 
Meu ka meukeunong peukawen bagah 




Meunyo jih gasien Tuhan peukaya 
Neubri karonya keu jih le Allah 
Maha luah that karonya Tuhan 
Dumpeue Neutuban ‘eleumee Allah 


Meunyo meukawen goh lom kuasa 
Beugot jijaga bek roh buet salah 
Meu ka jih kaya karonya Tuhan 
Laju watee nyan jijak meunikah 


a. 

Meu namiet gata lakee teuboh droe 
Surat keu jih nyoe tapeugot bagah 
Meunyo tateupeue ka got nyan keu jih 
Lom tabri keu jih hareuta Allah 


Hareuta Tuhan Neubri keu gata 
Peugot keunira keu jih takeubah 
Namiet nyang inong teuh bek tapaksa 
Jipeubuet dacha ngon tan meunikah 

Meunyo meunapsu droe jipeulahra 
Teuma digata napsu nyang salah 
Napsu areuta udep lam donya 
Buet nyan that hina hana ban peugah 

Soe nyang paksa jih teuma cit Tuhan 
Maha Peungampon lorn that Peumurah 

34. Ka Kamoe peutron ayat keu gata 
Nyang trang ngon nyata hana meusalah 

Lorn pih na miseue ureueng nyang dilee 
Sinan meuteuntee raya phaedah 
Ureueng nyang dilee sigohlom gata 
Bandum nyan haba dal am seujarah 

Lom pih nasehat keu soe nyang takwa 
Ureueng mulia di sisi Allah 

35. Tuhan po cahya langot ngon bumoe 
Miseue cahya nyoe na saboh kubah 

Dalam kubah nyan saboh peulita 
Di dalam kaca nyang trang that leupah 
Sang-sang kaca nyan bintang meucahya 
Intan permata hu meujeureulah 

Hu jih ngon minyeuk kayee beureukat 
Zaitun ganje that kayee meutuah 
Kon blah u timu kon blah u barat 
Minyeuk jih ka rap meucahya indah 

Bah that beu apui tan teupeh keunan 
Cahya di sinan le han ban peugah 
Di ateueh cahya na lom meucahya 
Allah Ta‘ala Neubri Hidayah 

Soe nyang h‘eut Tuhan Neutunyok keunan 
Bak cahya-Neuh nyan nyang hu that indah 
Neupeugot misee dum uleh Tuhan 
Keu bandum insan jitueng phaedah 

Bandum perkara Tuhan Neuteupeue 
Hana meusapeue pih na meuilah 

36. Dalam meusijid dum izin Tuhan 
Pangkat that manyang geuseubot Allah 

Ucap teuseubeh hana tom karot 
Beungoh ngon seupot geupujoe Allah 
Le ureueng-ureueng nyang han tom laloe 
Deungon bloe peubloe meukat blah bicah 




Bahthat geumeukat geuingat Tuhan 
Pubuet seumbahyang geubri seudeukah 
Geubri ngon zakeuet meu na hareuta 
Uroe Keunira geutakot leupah 


Uroe meuguncang ate ngon mata 
That haro hara kiamat sudah 
Mangat Neubalah gopnyan le Tuhan 
Ateueh buet gopnyan nyang got that leupah 




Lom Neupeuleubeh karonya Tuhan 
Raseuki gopnyan hana ban peugah 
Soe nyang h‘eut Tuhan Neubri raseuki 
Han ek tatukri cit le sileupah 


Amai si kaphe miseuejih teuma 
Patamorgana lam padang luah 
Geuleumbong anoe jisangka nyan ie 
Napsu keu leupie ka grah that leupah 




‘Oh jijak keunan hana sapeue na 
Patamorgana jipeungot sudah 
Nyang na di sinan Allah Ta'ala 
Laju Neukira amai nyang salah 


Neubri treuk balah keu jih le Tuhan 
Keunira Tuhan keubit that bagah 
Atawa seupot lagee lam laot 
Lam kawan eungkot lam laot luah 


Di ateueh bakat meulapeh-lapeh 
Jitob jitindeh han sapeue leumah 
Ateueh nyan awan meususon-suson 
Seupot meuhimpon teubai sileupah 




Lam seupot suklip meutindeh lapeh 
Sinoe ngon sideh itam that leupah 
Jaroe droe jih sang han deuh jikalon 
Cahya bak Tuhan han Neupeuleumah 

Soe nyang nan Neubri cahya le Tuhan 
Peungeuh keu jih tan seupot sileupah 
tl. Peue hana taeu jikheun teuseubeh 
Dumpeue cit jadeh jipujoe Allah 

Soe nyang di langot ngon nyang di bumoe 
Bandum sinaroe pujoe di babah 
Cicem dum jipo meubareh-bareh 
Bandum teuseubeh sabe di babah 




Bandum jiteupeue ay at seumbahyang 
Jipujoe Tuhan nyang Maha Murah 
Peue nyang jipeubuet Tuhan Neuteupeue 
Hana meusapeue pih na meuilah 

42. Keurajeuen langet bandum ngon bumoe 
Bandum atra nyoe cit milek Allah 
Bandum teuh tawoe keudeh bak Tuhan 

43. Hana takalon peuneujeuet Allah 

Neuarak awan meulapeh-lepeh 
Lheueh nyan Neutindeh meutamon bagah 
Lam awan teubai jiteubiet ujeuen 
Jitreun meureuen-reuen tunjai sileupah 

Na cit Neupeutron sideh di langet 
Gunong eh kreueh that ngon leupie leupah 
Soe nyang h‘eut Tuhan Neubri atra nyan 
Soe nyang h'eut Tuhan han Neubri jatah 

Cahya kilatjih sang-sang rap buta 
Teuh seupot mata sapeue han leumah 

44. Neubalek sabe malam ngon uroe 
Tuhanku sidroe kuasa leupah 

Uroe ngon malam han tom meusapat 
Jitueng ibarat soe nyang meutuah 
Le ureueng nyang na pikiran sehat 

45. Tuhan nyang peujeuet bandum blah bicah 

Bandum binatang bak ie Neupeujeuet 
Nyang jak ateueh pruet takalon ulah 
Nyang ladom jijak ngon dua gaki 
Ladom peuet gaki peuneujeuet Allah 









AN-NUR (24) 


JUZ !8 





ooj>pi> 


Bandum Neupeujeuet ban nyang h'eut Tuhan 
Dumpeue cit Tuhan kuasa leupah 
46. Ka Kamoe peutron dum ayat-ayat 
Meupeutrang meuhat nyata sileupah 




47. 


48. 


Teuma Neutunyok soe nyang h'eut Tuhan 
Keudeh bak jalan nyang hana salah 
Jalan nyang teupat bak jalan Tuhan 
Kamoe meuiman teuma jipeugah 

Iman keu Tuhan iman keu Rasul 
Bandum meukaboi peue nyang Neupeugah 
'Oh lheueh jipeugah kamoe meuta'at 
Jipaleng leugat saboh farikah 

Bandum jih nyan kon ureueng meuiman 
‘Oh geuhoi jih nyan bak jalan Allah 
Geuhoi le Rasul geumeung hukom jih 
Na antara jih nyang meuparikah 


Saboh parikah cit laju jiwoe 

49. Meu laba keu droe jih jitem singgah 
Meunyo na peue-peue nyang hak jih sinan 
Jiteuka keunan le bagah-bagah 

Jiteuka laju ta'at that dijih 

50. Peue lam ate jih na nyang meusalah 
Peue na peunyaket dalam ate jih 
Atawa chok jih peue nyang geupeugah 

Peue teumakot jih Tuhan elanya 
Keu jih nyan teuma sabab ka salah 
Meunan pih Rasul geuelanya jih 
Tapi cit droe jih lalem that leupah 

5 1 . Teuma nyang narit ureueng meuiman 
‘Oh geuhoi jih nyan bak jalan Allah 
Geuhoi le Rasul geupeugah hukom 
Teuntee dum jikheun turot peurintah 

Ka kamoe deungo kamoe meuta'at 
Ureueng nyan meuhat bahgia leupah 

52. Ta'at keu Allah ta'at keu Rasul 
Bandum jikaboi peue nyang peurintah 













Takot keu Tuhan takwa keu Tuhan 
Ureueng nyang meunankeuh nyang meutuah 
Nyankeuh nyang meunang lam perjuangan 
Keubit that seunang Neubri le Allah 

53. Awak nyan teuma meusumpah keubit 
Meu tayue teubiet jiteubiet bagah 
Meusumpah-sumpah leupah that dijih 
Takheun leh bak jih bek tameusumpah 

Meunyo tata'at nyan cit ka meuphom 
Keubit Neumaklum bandum le Allah 
Peue nyang tapubuet Tuhan Neumaklum 

54. Takheun boh bandum ta‘at keu Allah 

Meunan pih ta‘at bandum keu Rasul 
Meu han takaboi teuntee ka salah 
Meunyo tapaleng teuma digopnyan 
Tanggongan gopnyan ke lheueh geupeuglah 

Tanggongan gata pulang keu gata 
Di Rasul hana le jeuet keu salah 
Meunyo tata'at teuma digopnyan 
Keu gata Tuhan Neubri hidayah 

Neutunyok gata jalan nyang teupat 
Rasul pih meuhat ka lheueh geupeugah 
Tanggongan Rasul cit meu geupeutroh 
Peunyata sunggoh bandum peurintah 

55. Soe nyang meuiman lam kawan gata 
Allah Ta'ala janji Neupeugah 
Jipeubuet amai pih bandum nyang got 
Nyan Tuhan peujeuet jih keu khalifah 

Di dalam bumoe jih mat keurajeuen 
Lagee yoh jameun ummat nyang sudah 
Lagee ka Neubri keu ummat jameun 
Agama jih nyan pih kong sileupah 

Agama Tuhan nyang ka Neurila 
Neupeukong sigra keu jih Neukeubah 
Lorn pih jih aman han le teumakot 
Meunyo jiturot bandum peurintah 

Jiseumah cit Lon bek peucharikat 
Beurangpeue meuhat nyang bukon Allah 
Meunyo jikaphe teuma ‘oh lheueh nyan 
Jeuet treuk awak nyan fasek sileupah 


Peubuet seumbahyang tabri ngon zakeuet 
Lom pih tata‘at keu Rasul Allah 
Mangat jeuet rahmat neubri keu gata 
Bek roe tasangka kafirin Makkah 




Bek tasangka jih teuga di bumoe 
Lam apui dudoe keudeh geukeubah 
Dalam nuraka jih geubri teumpat 
Sijeuheut teumpat nuraka juah 




Namiet gata dum hai ureueng mukmin 
Jilakee izin meunan tapeugah 
Lhee go siuroe izin jilakee 
Meunan meuteuntee mangat bek salah 




Meunan pih aneuk nyang goh troh umu 
Bek tamong laju lam kama bagah 
Nyang phon yoh goh lom seumbahyang suboh 
Goh lom tabeudoh tapujoe Allah 




‘Oh tasuet bajee bak watee leuho 
Watee pajoh bu tapiyoh payah 
Meunan pih ‘oh lheueh sumbahyang ‘isya 
Nyan ‘aurat gata beu tapeusiblah 


Jilakee izin lhee boh watee nyan 
‘Oh lheueh nibak nyan gata pih bebaih 
Dijih pih ka jeuet jiteubiet tamong 
Peue nyang meukeunong jipeubuet bagah 


Meunankeuh Tuhan dum Neupeunyata 
Keu gata tanda tatueng phaedah 
Tuhan Neuteupeue bandum peurkara 
Lom bijaksana-Neuh han ban peugah 

Meunyo aneukmiet ka troh umu jih 
Nyan saban dijih hana meuubah 
Lagee ureueng nyang dilee nibak jih 
Lakee izin jih saban that leupah 



Meunankeuh Tuhan Neupeutrang ayat 
Keu gata meuhat tatueng phaedah 
Tuhan Neuteupeue bandum perkara 
Ngon bijaksana-Neuh han ban peugah 

Ureueng inong nyang hana meuhe le 
Lom hana mume watee ka leupah 
Lom pih hana le napsu meukawen 
Nyan jeuet meulaen bacut meuubah 

Hana peue dijih ija di lua 
Hana meudacha adak jikeubah 
Lom hana jingui ngon peurhiasan 
Jiboh bak badan jimeung peuleumah 

Leubeh got teuma beu jijaga droe 
Bek jeuet keu paloe roh dalam salah 
Tuhan Neudeungo lom pih Neuteupeue 
Hana meusapeue pih na meuilah 

Bak ureueng buta hana geularang 
Capiek got pincang hana geuteugah 
Got ureueng saket got pih droe gata 
Pajoh bersama saboh maidah 

Sinan tamakeuen di rumoh gata 
Got pih seudia di rumoh ayah 
Rumoh yah gata got pih ma gata 
Chedara gata pih hana salah 

Agam ngon inong chedara gata 
Got pih ngon apateuh hana ubah 
Rumoh abua ngon macut gata 
Meunan pih mawateuh saban leupah 

Got rumoh nyang na gunci bak gata 
Got rakan gata pih hana ubah 
Hana jeuet keu peue tapajoh sapat 
Keunan dum meuhat tajak meulangkah 

Atawa napsu pajoh sidroe-droe 
Bandum sinaroe han jeuet keu salah 
Watee tatamong dalam rumoh nyoe 
Saleuem bri keudroe saleuem bak Allah 

Saleuem beureukat Neubri keu gata 
Allah Ta'ala Neubri jroh leupah 
Meunankeuh ayat Neutrang bak gata 
Mangat jeuet gata pike beuceudah 

62. Nyang geukheun mukmin soe nyang meuiman 
Keupada Tuhan ngon Rasulullah 
Sajan ngon Rasul ‘oh na urosan 
Lam pertemuan geumuchawarah 

Han lom geubeudoh geujak ho laen 
Meu goh na izin bak Rasulullah 
Ureueng nyang lakee izin bak gata 
Keubit jih nyata iman keu Allah 

Lom jimeuiman keu Rasul Tuhan 
Teuma urosan jih goh lom sudah 
Meunyo jilakee izin bak gata 
Urosan raya jimeung jak peuglah 

Nyan tabri izin soe nyang h*eut gata 
Talakee teuma ampon bak Allah 
Talakee ampon akan ureueng nyan 
Tuhan Peungampon lom that Peumurah 

63. Tameuhei Rasul bek tapeusaban 
Ngon tahei rakanteuh saban leupah 
Soe nyang ka teubiet Tuhan Neutusoe 
Jimita sagoe mangat bek leumah 

Lam kawan gata jipeusiblah droe 
Ubak rakan droe keudeh jilangkah 
Soe nyang han peubuet suroh Hadharat 
Jiingat beuthat keunong musibah 

Cobaan Neubri uleh Hadharat 
Atawa azeueb peudeh that leupah 

64. Peue nyang di langet got nyang di bumoe 
Beuna tateupeue nyan milek Allah 

Hal ihwal gata bandum Neuteupeue 
Meunan pih uroe tawoe bak Allah 
Bandumteuh tawoe keudeh bak Tuhan 
Neubri thee yohnyan buet nyang ka leupah 

AL-FURQAN (PEUMEUNGKLEH) 


Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 

1 . Maha Suci that cit sidroe Tuhan 
Neupeutron Furqan raya phaedah 
Peumeungkleh nyang got ngon nyang hana got 
Nyang brok deungon got beda that leupah 

Neupeutron Qur’an bak Hamba-Neuh nyan 
Mangat jeuet gopnyan geuba peurintah 
Haba peuingat keu bandum alam 

2. Nyang po keurajeuen cit sidroe Allah 

Langet ngon bumoe nyang po keurajeuen 
Aneuk-Neuh cit tan kon ban jipeugah 
Hana charikat Neumat keurajeuen 
Neupeujeuet bandum sidroe-Neuh Allah 

Bandum lat batat Neukada keudroe 
Meubagoe-bagoe peuneujeuet Allah 

3. Awak nyan jicok nyang laen Tuhan 
Jipeugah tuhan nyang bukon Allah 

Nyang sapeue pih tan dijih jipeujeuet 
Jih pih gop peujeuet jitarah-tarah 
Keudroejih han jeuet peuglah meularat 
Lorn pih manfaat tan meube seupah 

Mate ngon udep tan na di jaroe 
Jih bangket dudoe han jeuet jipeugah 

4. Dikaphe jikheun atra nyan hana 
Jipeuna-peuna bandum jipeugah 

Na kaom laen nyang bantu jih nyan 
Jeuctkeuh lagee nyan takalon ceudah 
Lalcm paleusu peue nyan jikheun nyan 
Keubit awak nyan raya that salah 

5. Jikheun lom dongeng ureueng nyang dilee 
Haba nyan teuntee na ureueng peugah 
Teuma jituleh treuk beungoh seupot 

6. Takheun that karot peue nyang jipeugah 

Takheun nyang peutron Allah Ta'ala 
Bandum rahsia Neuteupeue sudah 
Rahsia langet got pih di bumoe 
Bandum Neuteupeue cit nyan le Allah 

Keubit Droeneuh nyan Maha Peungampon 
Lom pih Droeneuh nyan maha Peumurah 

7. Jikheun peue Rasul nyan geupajoh bu 
Peue nyang meuteumeung makanan mudah 

Geujak u peukan bak ureueng meukat 
Kon malaikat keunoe geulangkah 
Pakon han geuyue jak malaikat 
Duageuh meuhat jeuet geujak peugah 

Geujak peuingat sajan ngon gopnyan 

8. Adak han gudang peng beule leupah 
Gudang hareuta geubri keu gopnyan 
Atawa keubon saboh nyang luah 

Pajoh boh kayee dalam keubon nyan 
Hase makanan sinan le leupah 
Teuma si lalem jikheun soe roe nyan 
Nyang taikot nyan ureueng ka basah 

Kon laen jih nyan ka keunong sihe 

9. Takalon pakri gata jipeugah 

Jiboh bandengan dum macam-macam 
Sisat treuk jih nyan ka roh lam salah 

Han ek le jalan jilawan gata 

10. Allah Ta'ala Suci that leupah 

Maha Suci-Neuh meunyo Neukheundak 
Gata Neubri hak nyang leubeh luah 

Neubri churuga keu gata meuhat 
Nyang leubeh that got nibak jih peugah 
le krueng dum jile di yup churuga 
Neubri keu gata meuligoe indah 

Tapi dijih dum jipeugah sulet 
Hana kiamat dudoe jipeugah 
Ureueng nyang peugah hana kiamat 
Nuraka teumpat keu jih Meukeubah 




‘Ohban jikalon jih le nuraka 
Meubura-bura apui jih mirah 
Jideungo jigr'oh jih le nuraka 
Mantong jih teuka jioh that leupah 




‘Oh ban geutiek jih bak teumpat seumpet 
Meularat keubit jih han ban peugah 
Meuranthoe-ranthoe jih dum lam rante 
Sinan jikheun le ceulaka leupah 






Bek kakheun saboh sagai ceulaka 
Le that ceulaka uroe nyoe dikah 
Takheun peue got nyan nibak churuga 
Keu soe nyang takwa Neubri le Allah 


Churuga keukai nyang ka neujanji 
Soe nyang got budi nyan keu beunalah 
Sinankeuh teumpat ureueng takwa 
Peue nyang h'eutgeuh na sinan geukeubah 




Keukai geuh sinan ka janji Tuhan 
Meu janji Tuhan hantom meuubah 
Patot talakee janji bak Tuhan 
‘Oh troh uroe nyan bandum cit teuhah 




‘Oh geupeusapat jih ngon awak nyan 
Nyang jikheun tuhan nyang bukon Allah 
Kheun Tuhan gata dum nyang peusisat 
Hamba Lon meuhat tayue nyang salah 


Atawa droejih nyang sisat jalan 
Seuot ureueng nyang kon kamoe salah 
Maha Suci Drocneuh han dikamoe 
Meujak yue jih nyoe lawan peurintah 




Han patot meucok wali dikamoe 
Laen nibak Droeneuh hai ya Allah 
Tapi sabab jih ka Neubri seunang 
Ngon du-du jih nyan hudep that mewah 

Hingga tuwo jih mgat keu Tuhan 
Binasa badan bandum jih sudah 
Awak nyan bandum geukheun kah sulet 
Hana nyang sabet peue nyang kapeugah 

Han ek katulak han ek katulong 
Droekeuh nyang tanggong hana le kilah 
Teuma nyang lalem lam kawan gata 
Kamoe peurasa azeueb brat leupah 

Rasul dum dilee nyang Kamoe kirem 
Pajoh makanan han tom geukeubah 
Geujak u peukan lagee gop laen 
Teuma cit lazem meubri fitnah 

Siteungoh gata deungon nyang laen 
Meubri cobaan bak ba peurintah 
Teuma peue gata dum ek tasaba 
Neukalon nyata bandum le Allah 

Nyang han tem pateh rumpok ngon Kamoe 

Awak nyan meunoe teuma jipeugah 

Kon malaikat geupeutron keunoe * V * 

Ubak geutanyoe geuba peurintah " 12U' 

Atawa taeu Tuhan geutanyoe 
Keubit awak nyoe teukabo leupah 
Jipike keudroe sang jih that raya 
Jidarohaka lalem sileupah 

22. Uroe nyan jieu treuk malaikat 
Hana le mangat jeuet jih beulisah 
Gadoh geumbira ngon keuseunangan 
Bandum awak nyan nyang peubuet salah 

Jikheun hai tuboh nyan jrakeuh jinoe 

23. Amai jih jinoe Kamoe eu bagah 
Han le meuguna keu jih amai nyan 
Bandum di sinan abeh meuruah 

Ka jeuet keu abee jipo meukeupoi 
Ureueng nyang beutoi teuma meutuah 
Asoe cburuga bandum ureueng nyan 
Seunang ngon aman hana ban peugah 


Teumpat geu-eh-eh watee cot uroe 
Takalon bagoe leupah that indah 
Uroe nyan beukah meukuak langet 
Awan jiteubiet bak langet beukah 




Malaikat dum geuyue tron keunoe 
Keurajeuen jinoe cil sidroe Allah 
Keurajeuen nyang hak sit milek Tuhan 
Kaphe uroe nyan meukarat leupah 




Teuma si lalem jikap ngonjaroe 
Jikheun uroe nyoe leupah that sosah 
Adak meu dilee Ion jak ngon Rasul 
Meuhat leubeh phui hana that payah 


»yL}@ 




Keupeue si paleh Ion cok keu rakan 
Ceulaka badan jinoe that sosah 
Jipeusisat Ion bek ingat Tuhan 
Geujok Qur’an jiyue tiek bagah 

Jipeungeut teupat insan le chetan 
‘Oh lheueh jipadan droe jih jipeuglah 
Pakri kaom Ion wahe Tuhanku 
Rasul meungadu keudeh bak Allah 




Jikheun Qur’an nyoe hana laku 
Hana meunapsu jitueng phaedah 
Meunankeuh musoh bandum Kamoe bri 
Nyang lawan Nabi sit awak salah 

Cukop Po gata nyang bri peutunyok 
Gata pih Neucok Neutulong bagah 
Jikheun le kaphe pakon han sigo 
Geupeutron laju Qur’an beu bagah 




Kamoe peukeumat lam ate gata 
Mangat got meusra bek le meuruah 
Nyang jeuet keuh meunan Kamoe yue baca 
Bek sigo teuka gadoh dum bagah 



AL-FURQAN (25) 


JUZ 19 



Watee na peue-peue jiba bak gata 
Meubri keu gata jalan tapeuglah 
Jalan nyang beuna tapeugah bak jih 
Tapeutrang bak jih nyang got that ieupah 


Teuma awak nyan ‘oh geupeusapat 
Muka jih meuhat geuiungkop bagah 
Geulungkop laju dalam nuraka 
Teumpat ceulaka hana ban peugah 


Keunankeuh jalan nyang Ieupah sisat 
Jinoe riwayat Musa meutuah 
Kamoe bri kitab dilee keu Musa 
Ngon Harun dua geuba peurintah 


Aduen geuh Harun keu wazir gopnyan 
Kamoe kheun yoh nyan jak keudeh bagah 
Ubak kaom nyan tajak bandua 
Teuh jih dum nyata raya that salah 




Jipeugah sulet dum ayat Kamoe 
Binasa jinoe bandum jih sudah 
Kaom Noh jikheun sulet dum Rasul 
Meugasui-gasui lam laot luah 




Kamoe peukaram bandum jih sinan 
Mangat dum insan jitueng phaedah 
Azeueb peudeh that Kamoe seudia 
Keu si elanya nyang lalem Ieupah 


‘Ad lom ngon Tsamud bandum jih saban 
Kaom Ras meunan sit hana ubah 
Meunan pih le lom kurun nyang laen 
Di antara nyan bandum buet salah 


Kamoe peugot jih dum keu ibarat 
Soe nyang tern ingat raya phaedah 
Kamoe peuanco jih bandum reule 
Meusapeue tan le ka abeh sudah 




Ka lagi jijak dalam nanggroe nyan 
Nyang na disinan euncit ujeuen rhah 
Kon jieu euncit ujeuen ceulaka 
Jipeubinasa kaom nyang salah 

Teutapi dijih han cit jipateh 
Geubangket dum jih dudoe geubalah 
‘Oh jieu gata cit ka ji batok 
Jiulok-ulok jikhem meuhah-hah 

Nyoe roe ureuengjih keubit keu Rasul 
Sang leupah that phui meunan jipeugah 
Rap jipeusisat bandum geutanyoe 
Tuhan geutanyoe dum jikheun salah 




Lah pih tasaba taseumah sabe 
Adak han tan le peue nyang taseumah 
Jiteupeue teuma ‘oh jieu azeueb 
Si nyang bit sisat jalan ka salah 

Taci peugah soe peutuhan napsu 
Jipeubuet laju peue napsu peugah 
Ek tatem gata tapeulahra jih 
Peue tasangka jih jideungo leupah 


Peue tasangka jih nyan na meuakai 
Hana roe sagai akai jih ceudah 
Jih nyan saban that lagee binatang 
Leubeh lorn jih nyan sisat that leupah 

Peue hana taeu pakri di Tuhan 
Neubri bubayangteuh panyang leupah 
Meunyo Neukheundak ek Neupeuteutap 
Bubayang meuhat han Neupeuleumah 


Dimata uroe nyan jeuet keu dali 
Bubayang meuri taeu trang leupah 
Lheueh nyan seuen bacut Kamoe cok bayang 
Kakeuh bubayang hana le leumah 




Tuhan nyang peujeuet keu gata malam 
Pakaian hitam sang taeu ulah 
Taeh got teungeut taistirahat 
‘Oh uroe meuhat mita nafakah 




Neukirem angen haba geumbira 
Dang-dang troh teuka rahmat bak Allah 
Kamoe peutren treuk ujeuen di langet 
Ujeuen nyan rahmat ie gleh sileupah 

Kamoe peuhudep tanoh nyang mate 
Hijo dum sare takalon indah 
Dumna binatang nyang Kamoe peujeuet 
Meubri ie leugat mangat puleh grah 




Ke manusia sit le Kamoe bri 
Kamoe jok bagi jitueng phaedah 
Teuma nyang le that dum manusia 
Hana jikira keu rahmat Allah 




Dijih jikaphe keu rahmat Kamoe 
Meu na h‘eut Kamoe cit Meujak peugah 
Meukirem Rasul bak jeuep-jeuep nanggroe 
Bandum ureueng nyoe jak ba peurintah 




Teuma bek gata taikot kaphe 
Tajihad sabe jih nyan tahujjah 
Ngon dali Qur’an jihad nyang raya 
Allah Ta'ala kuasa leupah 




Dua boh laot Neupeujeuet sapat 
Saboh tabeue that tajep puleh grah 
Saboh laot treuk masen ngon phet that 
Di teungoh meuhat ka Neuboh bataih 


Bek meujampu ie sinoe ngon sideh 
Lagee na binteh sang meunan ulah 
Bak ie jeureuengeh Neupeujeuet insan 
Jeuet keuturonan jih le that leupah 




Deungon meukawen jeuet keuturonan 
Kuasa Tuhan hana ban peugah 
Teuma jiseumah cit nyang kon Tuhan 
Nyang keu jih sit tan jibri phaedah 

Jibri meularat pih han ek keu jih 
Jiseumah cit jih dikaphe jadah 
Dikaphe jicok keu ngon jih cheitan 
Jilawan Tuhan nyang Maha Murah 


Tauma di-Kamoe Meukirem gata 
Mangat tajak ba bandum peurintah 
Haba nyang mangat haba nyang saket 
Takheun dilon bit kon Ion tueng upah 

Hana Ion lakee upah bak gata 
Soe nyang tern teuma nyoekeuh Ion peugah 
Soe nyang tem tajak bak jalan Tuhan 
Nyoekeuh nyang jalan teupat sileupah 




Tawakkal gata teuma bak Tuhan 
Hudep beurangjan sidroe-Neuh Allah 
Nyang han tom mate lorn sabe keukai 
Dari phon awai han tom sudah 


Takheun Teuseubeh Tuhan tapujoe 
Neumaklum keudroe soe-soe nyang salah 
Cukop Neumaklum padum le hamba 
Nyang peubuet deecha le han ban peugah 


Tuhan nyang peujeuet langet ngon bumoe 
Bandum ngon asoe nam uroe sudah 
‘Oh Iheueh nam uroe Neupeujeuet abeh 
Neupiyoh sideh di ateueh ‘arasy 

Geumaseh that-that Tuhanku sidroe 
Tatanyong bagoe bak ureueng ceudah 
Tatanyong bak soe nyang na ileumee 
Mangat meuteuntee bek jeuet keu salah 


‘Oh geuyue bak jih sujud keu Tuhan 
Jikheun toh Tuhan tacuba peugah 
Peue kamoe sujud bak nyang gata yue 
Batat jih dum nyoe meutamah-tamah 




Maha Suci that Tuhan nyang peujeuet 
Sideh di langet teumpat jisinggah 
Teumpat jipiyoh dum bintang-bintang 
Mata uroe trang lorn hu sileupah 




Buleuen meucahya pih trang lam nanggroe 
Malam ngon uroe Neupisah-pisah 
Soe nyang tem ingat bandum atra nyan 
Chukor le yoh nyan keudeh bak Allah 




63. Na hamba Tuhan nyang jak lam bumoe 
Dum meu glah keudroe han bagah-bagah 
Geujak ban teupat ban legee seunang 
Meu na soe tanyong geuseuot bagah 

Meu narit jahe bak ureueng tanyong 
Jaweueb digopnyan narit jroh leupah 
‘Oh watee malam teuma ureueng nyan 
Sujud bak Tuhan nyang Maha Murah 




Geudong seumbahyang ingat Po gopnyan 
Geukheun ya Tuhan kamoe Neupeuglah 
Azeueb nuraka bek roh keu kamoe 
Ya Tuhan kamoe Neubri meusiblah 




Azeueb nuraka saket meukeumat 
Sijeuheut teumpat tapiyoh payah 
Ceulaka teumpat teutap di sinan 
Teuma ureueng nyan geubri napakah 

Hana leupah that hana hemat that 
Di teungoh meuhat sabe geulangkah 
Hana geupuja mhan nyang laen 
Nyawong gop hareuem pih geupeusiblah 


Hana geupoh gop Tuhan peuhareuem 
Meulengkan nyang nyan ka hak bak Allah 
Geupubuet zina hana digopnyan 
Ureueng peubuet nyan raya that salah 


Nyang peubuet nyan dum raya that dacha 
Azeueb Neuganda teuma le Allah 
Uroe kiamat keukai lam azeueb 
Sinan hina that hana ban peugah 




Meulengkan ureueng nyang ka jitoubat 
Jiiman meuhat pih hana ubah 
Amai nyang got that jipeubuet sabe 
Ureueng nyan han le lam kawan salah 

Tuhan Neugantoe amai nyang jeuheut 
Neupeujeuet keu got bandum le Allah 
Keubit cit Tuhan Maha Peungampon 
Lagi pih Tuhan Maha Peumurah 




Beurangsoe toubat peubuet amai got 
Nyankeuh nyang toubat keubit bak Allah 
Han geu-ek saksi meunyo nyang sulet 
Hana meu siblet pih geutem peugah 

Watee geukalon buet sia-sia 
Sagai han teuka keunan geulangkah 
Geujaga that droe ureueng mulia 
Buet sia-sia hana phaedah 




Soe nyang peuingat teuma ureueng nyan 
Ngon ayat Tuhan nyang Maha Murah 
Geudeungo got that kon buta tuloe 
Geukheun lom meunoe wahe ya Allah 




Hai Tuhan kamoe Neubri keu kamoe 
Dum judo kamoe ureueng meutuah 
Meunan pih aneuk ngon cuco kamoe 
Bak mata kamoe beu sijuek leupah 


Teutap ngon mata sijuek ngon ate 
Sabab boh ate ureueng nyang ceudah 
Neupeujeuet kamoe jeuet keu peumuka 
Keu ureueng takwa keupada Allah 


Ureueng nyan bandum Neubri balasan 
Teuma le Tuhan churuga indah 
Sabab ureueng nyan ek that geusaba 
Neupeumulia teuma le Allah 




Geusambot gopnyan dum ngon hormat 
Saleuem seulamat jak tamong bagah 
Keukai di sinan teumpat indah that 
Neubri ngon pangkat manyang that leupah 

Takheun Tuhan Ion han Neungieng gata 
Sabab kon gata ureueng meutuah 
Meunyo han tatem pubuet ibadat 
Sulet ngon jeungkat nyang na di babah 


Sabab nyan gata teuntee geuazeueb 
Ban lagee nyang buet masa nyang sudah 



ASY-SYU‘ARA‘ (UREUENG-UREUENG MEUPANTON) 



Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 

1 . Tha Sin Mim 

Tuhan nyang teupeue meukeusud ay at 
Sabab Hadharat hana Neupeugah 

2. Nyoekeuh dum ayat di dalam kitab 
Qur’an nyoe meuhat cit trang sileupah 

3. Sang -sang digata gadoh seumangat 
Watee taingat jipeubuet salah 
Pakon jih batat han jimeuiman 

4. Sabe sit meunan dum kaphe jadah 

Meu Kamoe kheundak Meupeutron ayat 
Saboh mu’jizat nyang hebat leupah 
Sideh di Ianget Meupeutron ayat 
Mangat jih teupat jiteukui bagah 

5. Beurangpeue ayat teuka lom bak jih 
Teutap sit dijih hana jipapah 

Ayat nyang baro teuka bak Tuhan 
Han jipeureumeun jipaleng bagah 

6. Ka jikheun sulet han jitem pateh 
Dudoe bak droejih teuma geupeugah 
Bandum geubalah teuma nyan dijih 
Nyang jipeu-eleh jikheun beurakah 

7. Peue hana jieu di dalam bumoe 
Bak kayee sinoe hijo dum indah 
Kamoe peuudep dumna tanaman 
Meupasang-pasang galakteuh leupah 

8. Bandum atra nyan sit jeuet keu tanda 
Allah Ta’ala Maha Peumurah 
Teuma le that jih han jimeuiman 
Dijih bandum nyan hana phaedah 



©>TJiO 
















>■!/ © 





ASY-SYU'ARA’ (26) 


JUZ 1 




*« 


CM 


£ 


A* 

W 

^ — d 


IV. 




: 


j.1 

(m 


9. Keubit Po gata Maha Peurkasa 
Lom pih Po gata Maha Peumurah 

10. Watee Neumeuhei uleh Po gata 
Tajak hai Musa keudeh talangkah 

Kaom nyang lalem kaphe keu Tuhan 

1 1 . Kaom Peura'eun nyang that seurakah 
Pakon bandum jih han jitakwa 

12. Geukheun le Musa wahe ya Allah 


w 




Lon takot sulet jipeugah keu Ion 
Han jipateh Ion jikheun beurakah 
13. Seumpet dada Ion han glah lidah Ion 
Neukirem Harun lom Neuyue peugah 

14. Dilon na salah pih bak awak nyan 
Takot jipoh Ion jimeung tueng balah 

15. Neukheun hana peue tajak bandua 
Kamoe bri tanda nyang raya tuah 

Kamoe Meudeungo peue-peue nyang jikheun 




16. Ubak Peura'eun keudeh tapeugah 
Kamoe nyoe Rasul Tuhan Po alam 

17. Awak kamoe nyan Neuyue peuleupah 

Bani Israil tajok keu kamoe 
18. Jiseuot meunoe laju jipeugah 
Kon gata dilee kamoe peulahra 
Yoh mantong gata si manyak mirah 

Padum thon sabe taduek ngon kamoe 
19. Tapeubuet dudoe buct nyang that salah 
Dum guna kamoe hana tapike 
Tatem jak kaphe hana tapeugah 

20. Geukheun buet Ion nyan sabab meularat 
Watee nyan sisat Ion ka roh salah 

21. Nyankeuh jeuet Ion pfueng keudeh u lua 
Takot keu gata tameung tueng balah 

Teuma di sideh Tuhan bri keu Ion 
Hikmah keu Ion Neubri got leupah 
Neupeujeuet treuk Ion keu Rasul Tuhan 
22. Teuma nikmat nyan nyang gata peugah 

Tapeulahra Ion yoh mantong ubit 
Ka tapeunamiet dum hamba Allah 
Bani Israil dum tapeunamiet 
Lalem that keubit elanya leupah 


Peura'eun tanyong boh nyang toh Tuhan 
Nyang Po dum alam bunoe tapeugah 
Geukheun Tuhan Po langet ngon bumoe 
Ngon bandum asoe bandum blah bicah 

Meu tatem pateh nyankeuh nyang Tuhan 
Peura'eun jikheun bak ngon jih bagah 
Nyan na tadeungo roe gata bandum 
Musa kheun Tuhan kuasa leupah 

Tuhan gata dum ngon yah-yah gata 
Nyang dilee masa dum ka beh leupah 
Jikheun Rasul nyan nyang jak bak gata 
Jih nyan ka gila akai ka ubah 




Geukheun Tuhan Po timu ngon barat 
Bandum lat batat peuneujeuet Allah 
Meunyo tapike ngon akai nyang got 
Jikheun bek le that haba tapeugah 




Meu takheun tuhan laen nibak Ion 
Gata lam palong keudeh kukeubah 
Dalam glap seupot kupasoe gata 
Teuma kheun Musa deungo Ion peugah 




Meunyo ek Ion bri dali nyang nyata 
Teuma peue gata tatem meunyeurah 
Jikheun jok keunoe dali bak gata 
Meunyo bit beuna lagee tapeugah 




Geutiek treuk tungkat ka jeuet keu naga 
Uleue be raya nyata that leupah 
Geusuet ngon jaroe puteh meukeuprak 
Soe nyang ngieng rusak mata jih mirah 


G ’ U4* < j\ IVa II' gpj © 




Jikheun treuk laju bak rakan lingka 
Nyoe sihe raya carong jih leupah 
Jimeung peuteubiet gata lam nanggroe 
Teuh ngon sihe nyoe gata jirajah 

Boh peue tapeugot teuma keu jih nyoe 

36. Tayue preh jih nyoe teuma jipeugah 
Ngon aduen jih nyan tayue preh siat 
Ditanyoe rakyat jinoe dum takrah 

Ban saboh nanggroe meusapat keunoe 

37. Sihe geutanyoe pih carong leupah 
Sihe nyang utoh bandum tayue jak 

38. Bandum treuk jijak keunan dum bagah 

Bak watee uroe nyang ka jimaklum 

39. Jitanyong bandum ka troh talangkah 

40. Mangat taikot bandum sihe nyan 
Meunyo ek meunang lagee jipeugah 

41. ‘Ohban troh keunan dum tukang sihe 
Ka jitanyong le jilakee upah 
Jilakee upah ubak Peura'eun 

Meu kamoe meunang peue na hadiah 

42. Jikheun hadiah cit na keu gata 
Gata ngon raja lorn toe that leupah 

43. Geukheun le Musa boh tiek peue nyang na 
Nyang keunoe taba ‘oh lheueh tarajah 

44. Jitiek treuk taloe ngon tungkat jih dum 
Deumi Peura‘eun raja nyang meugah 
Geutanyoe meunang meunan dum jikheun 

45. Geutiek treuk keunan tungkat meutuah 

‘Ohban ka geutiek tungkat le Musa 
Ji'uet treuk sigra peue nyang meurimbah 
Abeh dum ji'uet sihe awak nyan 

46. Teukeujet yoh nyan tukang meurajah 

Si tukang sihe bandum jisujud 
Sabab teukeujet jikalon ulah 

47. Jikheun treuk bandum kamoe meuiman 
Tuhan Po alam kuasa leupah 

48. Tuhan Po Musa ngon Tuhan Harun 

49. Beungeh Peura'eun jikheun treuk bagah 
Peue kameuiman laju keu jih nyan 
Gohlom kuizin le Ion dum keu kah 

Keubit gureekah jih nyang raya that 
Sihe dum meuhat jipeurunoe kah 
Nyoe beu kateupeue hukoman kubri 
Jaroe ngon gaki kukoh kutarah 


Jaroe ngon gaki kusurang sareng 
Lheueh nyan kupateng beu manyang leupah 
Bandum kuteupang u ateuh sula 
Nak bek biasa lawan peurintah 


Seuot awak nyan hana meularat 
Kamoe dum meuhat meuwoe bak Allah 
Ubak Po kamoe keudeh dum muewoe 
Neuampon kamoe meulakee bagah 

Raya that deecha kamoe baroekon 
Kamoe meuiman jinoe ya Allah 
Nyoekeuh dum kamoe nyang phon meuiman 
Bak Musa yoh nyan Kamoe kheun bagah 




Bak watee malam tateubiet sigra 
Bandum ngon hamba Lon nyang meutuah 
Gata nyoe bandum jilet di likot 
Keubit jiseutot Peura'eun jadah 

Bansaboh nanggroe jikrah dum rakyat 
Awak nyan meuhat sit nit sileupah 
Jimeung peubeungeh bandum geutanyoe 
Tajaga jih nyoe beu got that leupah 


Kamoe peuteubiet treuk bandum jih nyan 
Tinggai treuk taman jih dum nyang luah 
Tinggai mata ie teumpat jimanoe 
Geudong meuasoe bandum jikeubah 


Tinggai dum pangkat jih nyang mulia 
Bandum pusaka tinggai le leupah 
Kamoe bri bandum keu cot Israil 
Dijih peureugi jiseutot bagah 

Ka teubiet uroe keudeh jiseutot 
‘Oh ban meusapat jieu ka leumah 
Geukheun dum yoh nyan le rakan Musa 
Musoh ka teuka jehpat le leupah 

Tar.yoe jiteumee han jipeulheueh le 
Musa geukheun le bek sosah-sosah 
Tuhan Ion sajan Neutunyok keu Ion 
Sit Neubri jalan tanyoe Neupeuglah 

Kamoe bri wahyu teuma bak Musa 
Nyan tungkat gata tapoh ie bagah 
Tapoh ie laot ngon tungkat gata 
Teuhah le sigra jalan dum luah 


Sang gunong raya dum dalam laot 
Meuikot-ikot gata meung bagah 
Awak nyang seutot teuma di likot 
Kamoe peuikot ka toe that leupah 

Kamoe peuleupah Musa ngon rakan 
Laen dum karam lam laot luah 
Bandum atra nyan sit jeuet keu tanda 
Allah Ta‘ala kuasa leupah 


Teuma le that jih han jimeuiman 
Dijih bandum nyan hana phaedah 
Keubit Po gata Maha Peurkasa 
Lorn pih Po gata Maha Peumurah 

Teuma tapeugah lom bak awak nyan 
Haba Ibrahim ureueng meutuah 
Geukheun bak ayahgeuh ngon bak kaom 
Geuh gata bandum peue nyan taseumah 


Jikheun dum kamoe meuseumah patong 
Beurhala bandum han kamoe keubah 
Geukheun boh na deuh jideungo gata 
Watee tabaca peue tameung peugah 

Ek jibri le jih peue nyang munapheu'at 
Got pih meularat teuh ek jipeuglah 
Jikheun dum kamoe meu-eu yah kamoe 
Bandum atra nyoe dilee geuseumah 


Geukheun taeukeuh nyang taseumah nyan 
Le gata dum nyan ngon ayah-ayah 
Ngon yah-yah gata dum nyang ka dilee 
Bandum nyan sitree Ion musoh leupah 

Meulengkan Tuhan nyang Po alam nyoe 
Nyang peujeuet Ion nyoe phon manyak leupah 
Neubri peutunyok keu Ion ‘oh lheueh nyan 
Neubri makanan ngon ie puleh grah 


Watee saket Ion Neupeupuleh le 
Lon Neupeumate pih han soe teugah 
Neupeuudep Ion lom ‘oh lheueh mate 
Neuampon sabe watee Ion salah 


Meunapsu Ion that Neuampon dacha 
Jan haro hara watee Neubalah 
Uroe kiamat haro hara that 
Neubri hikmat keu Ion ya Allah 


Neupeusapat Ion ngon ureueng shaleh 
Neupeujroh leubeh nan Ion gop peugah 
Bak ureueng dudoe nan Ion beu beuna 
Neubri pusaka churuga indah 




Churuga nikmat Ion tueng pusaka 
Neubri keu hamba wahe ya Allah 
Lom Neupeuampon dacha ayah Ion 
Sabab ayah Ion sisat ka salah 




Lom pih ulon nyoe bek Neubri ‘ayeb 
Uroe geubangket malee Ion leupah 
Atra ngon aneuk hana guna le 
‘Oh uroe page ka teuka sudah 




Meulengkan soe-soe nyang jak bak Tuhan 
Ate jih iman nyang gleh sileupah 
Teuma geupeutoe keunan churuga 
Bak ureueng takwa iman keu Allah 




Diureueng sisat leumah nuraka 
Geutanyong sigra ho ka tuhankah 
Peue nyang ka seumah nyang bukan Tuhan 
Ho ka dum jih nyan kacuba peugah 


Hi 


Na jitulong kah atawa droejih 
Geulungkop dum jih lam apui mirah 
Awak nyang sisat meusapat ngon jih 
Lom tentra Iblih sinan geukeubah 

Sipai Iblih bandum di sinan 

96. Meudawa yoh nyan meuplah-plah babah 

97. Deumi nyo Tuhan kamoe nyoe sisat 

98. Gata duin meuhat kamoe jak seumah 

Sabab meupeusa gata ngon Tuhan 
Nyang Po dum alam nyang Maha Murah 
Ron ureueng laen peusisat kamoe 
Nyoekeuh awak nyoe nyang peubuet salah 


Hana chupeu'at le soe keu kamoe 
Rakan dum nyang toe pih tan le leumah 
Adak meu geutem geupeuwoe kamoe 
Meuiman kamoe jinoe le bagah 


Bandum atra nyan cit jeuet keu tanda 
Allah Ta'ala Kuasa leupah 
Teuma le that jih han jimeuiman 
Keu jih bandum nyan hana phaedah 




Keubit Po gata Maha Peurkasa 
Lorn pih Po gata Maha Peumurah 
Kaom Noh jikheun sulet dum Rasul 
Han jitem kaboe watee Noh peugah 




106. Chedara jih Noh geukheun bak jih nyan 
Pakon gata han takwa keu Allah 

107. Lon nyoe bit Rasul jeuet tapeucaya 

108. Teuma takwa gata keu Allah 


Tata'at keu Ion nyang Rasul gata 
Hana bak gata Ion lakee upah 
Bak Po dum alam upah Ion ka na 
Teuma takwa gata keu Allah 




Tata‘at keu Ion nyang Rasul gata 
Jiseuot sigra peue tajak peugah 
Ek kamoe pateh nyan narit gata 
Nyang ikot gata cit awak reundah 




Rakan gata dum cit hina dina 

112. Geukheun boh hana nyang jeuet Ion peugah 
Hana Ion teupeue dum buet ureueng nyan 

113. Keunira gopnyan sideh bak Allah 

Meunyo tateupeue Po Ion nyang kira 
Ureueng nyan teuma han jeuet Ion keubah 
Han roe Ion use ureueng meuiman 
Peuingat mantong dilon Ion peugah 




Lon nyoe peuingat sagai nyang nyata 
Jikheun treuk boh ka bek le tapeugah 
Meunyo han taiem hai Noh digata 
Meurajam gata jinoe le bagah 




Kheun Noh Tuhanku pakri kaom Ion 
Han jipateh Ion jikheun beurakah 
Neubuka jalan keu Ion nibak jih 
Neubri Ion bak jih jinoe le beu glah 


Ngon dum rakan Ion ureueng meuiman 
Teuma Noh Iheueh nyan Kamoe peuleupah 
Ngon rakan gopnyan geu-ek lam kapai 
Nyang peunoh beukai dum ngon blah bicah 






Awak nyang tinggai laen nibak nyan 
Kamoe peukaram lam laot luah 
Atra nyan bandum sit jeuet keu tanda 
Allah Ta‘ala Kuasa leupah 


Teuma le that jih han jimeuiman 
Dijih bandum nyan hana phaedah 
Keubit Po gata Maha Peurkasa 
Lorn pih Po gata Maha Peumurah 




123. Jikheun lorn le ‘Ad sulet dum Rasul 
Han jitem kaboi peue nyang Hud peugah 

124. Chedara jih Hud geukheun bak jih nyan 
Pakon gata han takwa keu Allah 




Lon nyoe bit Rasul jeuet tapeucaya 
Teuma takwa gata keu Allah 
Tata* at keu Ion nyang Rasul gata 
Hana bak gata Ion lakee upah 


Bak Po dum alam upah Ion ka na 
Pakon tabina geudong dum meugah 
Pat-pat tanoh cot tapeudong geudong 
Teumpat tameu'en meumewah-mewah 

Tapeugot kota dum ban saboh nyan 
Takira dum nyan han le takeubah 
Tapike keukaiteuh sinan sabe 
Sang han le mateteuh meunan ulah 


‘Oh tapeuleumah droeteuh kuasa 
Angkara murka lalem sileupah 
Leupah that keujam buetteuh di gata 
Teuma takwa jinoe keu Allah 

Tata 1 at keu Ion nyang Rasul gata 
Nikmat keu gata Neubri le leupah 
Tateupeue nikmat le that keu gata 
Nyankeuh tatakwa mantong keu Allah 

Padum na Neubri binatang teumak 
Neubri ngon aneukteuh le sileupah 
Padum na keubon ngon ie mon mata 
Teuma keu gata Ion takot salah 


Lon takot azeueb Neubri keu gata 
Bak uroe gata teurimong balah 
Uroe kiamat haro hara that 
Jiseuot leugat peue roe tapeugah 


Tabri nasehat keunoe keu kamoe 
Saban bak kamoe ngon han tapeugah 
Saban ngon hana tabri nasehat 
Buet nyoe cit adat masa nyang sudah 


Ureueng dileekon pih buetgeuh meunoe 
Teuma keu kamoe han roe geubalah 
Hana geuazeueb bandum na kamoe 
Meu gata sidroe nyang sulet leupah 


Keu Rasul Kamoe jikheun doseuta 
Meupeubinasa treuk jih dum bagah 
Atra nyan bandum pih jeuet keu tanda 
Allah Ta‘ala Kuasa leupah 


Teuma le that jih han jimeuiman 
Keu jih bandum nyan hana phaedah 
Keubit Po gata Maha Peurkasa 
Lorn pih Po gata Maha Peumurah 

141 . Tsamud pin jikheun sulet dum Rasul 
Han jitem kaboi peue Shaleh peugah 

142. Geukheun le Shaleh chedara jih nyan 
Pakon gata han takwa keu Allah 


143. Lon nyoe bit Rasul jeuet tapeucaya 

144. Teuma takwa gata keu Allah 
Tata‘at keu Ion nyang Rasul gata 

145. Hana bak gata Ion lakee upah 


Upah Ion ka na bak Po dum alam 
146. Ek gata aman sinoe geukeubah 

Peue han meuminah gata dum sinoe 
Dalam nanggroe nyoe amanteuh leupah 


147. Lam keubon-keubon ngon ie mon mata 

148. Lom nyang tapula tanaman indah 
Mayam keureuma meuayon-ayon 
Ngon leumiek leumbon galakteuh leupah 


149. Tapeugot rumoh tapheuet dum gunong 
Tapeubuet ceumong ngon reuoh reuah 
Hekteuh ngon payah hana takira 

150. Teuma takwa jinoe keu Allah 


Tata'at keu Ion nyang Rasul gata 

151. Bek le digata tapeubuet salah 
Awak nyang lalem bek le taikot 

152. Jipeubuet karot di bumoe Allah 


Jipeubuet fased kon jipeubuet got 

153. Jiseuot leugat peue roe tapeugah 
Ka jipeusihe gata dih lagoe 

154. Gata ngon kamoe saban that leupah 


Gata ngon kamoe sit manusia 
Boh teh keu tanda peuleumah bagah 
Meu nyo bit gata ureueng nyang beuna 
155. Nyoe saboh unta Shaleh kheun bagah 


Dijih na watee jijeb ie keudroe 
Digata keudroe tajeb puleh grah 
Uroe ie gata bagi bandua 
156. Teuma bek gata tapeubuet salah 

Bek taelanya teuma unta nyan 
Keu gata Tuhan teuma Neubalah 
Uroe kiamat uroe that ray a 
Neu'azeueb gata teuma le Allah 


Jitop ngon leumbeng teuma unta nyan 
Dijih ‘oh lheueh nyan meunyeusai teulah 
Teuma geu‘azeueb treuk dum awak nyan 
Sabab buet jih nyan raya that salah 




Bandum atra nyan pih jeuet keu tanda 
Allah Ta'ala Kuasa leupah 
Teuma le that jih han jimeuiman 
Kon na atra nyan jitueng phaedah 


Keubit Po gata Maha Peurkasa 
Lorn pih Po gata Maha Peumurah 
Kaom Luth jikheun sulet cit Rasul 
Han jitem kaboi peue nyang geupeugah 






161. Chedara jih Luth geukheun bak jih nyan 
Pakon gata han takwa keu Allah 

162. Lon nyoe bit Rasul jeuet tapeucaya 

163. Teuma takwa gata keu Allah 


Tata‘at keu Ion nyang Rasul gata 
Hana bak gata Ion lakee upah 
Bak Po dum alam upah Ion ka na 
Pakon dum gata tapeubuet salah 

Tamita agam dum manusia 
Nyang aneuk dara bandum takeubah 
Takeubah inong peurumoh gata 
Nyang ka keu gata Neubri le Allah 






Jeuet gata teuma kaom elanya 
Jiseuot sigra peue roe tapeugah 
Hai Luth digata meu han tapiyoh 
Keudeh meuparoh dalam blang luah 


Meunyo han taiem meuuse gata 
Geukheun treuk sigra dilon ka sudah 
Buet gata dum nyan dilon that beunci 
Tuhanku Neubri Ion nyoe beu leupah 

Lon ngon ahli Ion bek roh bak buet jih 
Keubit dum buet jih ray a that salah 
Kamoe peuleupah treuk teuma gopnyan 
Ngon ahli gopnyan laju Meupeuglah 


171. Meulengkan inong peurumoh gopnyan 
Roh lam kawan nyan awak nyang salah 

172. Nyang laen bandum Meupeubinasa 

173. Ujeuen kreueh raya keu jih Meuruah 

Ngon ujeuen batee Kamoe geulawa 
Sabab keu jih ka geuba peurintah 
Sijeuheut ujeuen keu jih jirasa 
Jikheun dusta keu Rasul Allah 


Atra nyan bandum pih jeuet keu tanda 
Allah Ta‘ala Kuasa leupah 
Teuma le that jih han jimeuiman 
Hana atra nyan jitueng phaedah 




Keubit Po gata Maha Peurkasa 
Lorn pih Po gata Maha Peumurah 
Kaom Aikah pih peusulet Rasul 
Han jitem kaboi peue nyang geupeugah 

Geukheun le Syu ‘ib ubak awak nyan 
Pakon gata han takwa keu Allah 
Lon nyoe bit Rasul jeuet tapeucaya 
Teuma takwa gata keu Allah 


Tata‘at keu Ion nyang Rasul gata 
Hana bak gata Ion lakee upah 
Upah Ion ka na bak Po dum alam 
Teuma sukatan bek tapeusalah 


Beu santeut are ‘oh tabloe peubloe 
Bek tapeurugoe dum hamba Allah 
182. Ngon ceng nyang beutoi watee tatimang 
Bek miyup manyang on ceng dua blah 




183. Barang-barang gop bek tapeukureueng 
Buet nyan that hareuem beu tapeusiblah 
Bek peubuet jeuheut di dalam bumoe 

184. Takwa jinoe laju keu Allah 

Tuhan nyang peujeuet gata nyoe bandum 
Angkatan jameun pih hana ubah 
Ureueng nyang dilee pih Tuhan peujeuet 
Jiseuot leugat peue roe tapeugah 


Ka jipeusihe gata uroe nyoe 
Gata ngon kamoe kon saban leupah 
Gata ngon kamoe sit manusia 
Meukira gata sang sulet leupah 




Peurhot bak kamoe geureupeng langet 
Meu beuna keubit peue nyang tapeugah 
Geukheun Tuhan Ion bandum Neuteupeue 
Buetteuh beurangpeue Neuteupeue sudah 

Jikheun treuk sulet Syu'ib Rasul jih 
Geuazeueb treuk jih nyang brat sileupah 
Uroe meuawan uroe kiamat 
Haro hara that hana ban peugah 

Atra nyan bandum pih jeuet keu tanda 
Allah Ta‘ala kuasa leupah 
Teuma le that jih han jimeuiman 
Hana atra nyan jitueng phaedah 


Keubit Po gata Maha Peurkasa 
Lorn pih Po gata Maha Peumurah 
Keubit Qur’an Tuhan nyang peutron 
Nyang Po dum alam deungon blah bicah 

193. Ruhul -Amin ba peutron bak gata 

194. Lam ate gata geupasoe bagah 
Mangat jeuet gata ureueng peuingat 

195. Ngon bahsa Arab nyang trang sileupah 


Atra nyan dilee sit na lam kitab 
Ureueng awai that geuteupeue sudah 
Peue teuma keu jih han jeuet keu tanda 
Bandum ulama jih ka jipeugah 




Bandum ulama Bani Israi 
Jiteupeue sare bandum nyan sudah 
198. Meunyo Meupeutron teuma Qur’an 
Bak ureueng ‘ajam ladom Meupeugah 

Teuma geubaca atra nyan keu jih 
Han sit jipateh peue nyang geupeugah 
Beurangban dijih han jimeuiman 
Cit kakeuh meunan ate jih salah 


Di dalam ate awak meudacha 
Kamoe peuteuka bit meunan ulah 
Meu goh lom jieu azeueb nyang peudeh 
Han sagai dijih iman keu Allah 




Ban tanjo teuka treuk azeueb bak jih 
‘Oh jithee dijih teukeujet leupah 
Hana jithee-thee nyan teuka bak jih 
Watee nyan dijih baro jipeugah 




Peue hana tanggoh watee keu kamoe 

204. Peue cit bak Kamoe jilakee bagah 
Jilakee azeueb bagah Kamoe bri 

205. Nyang ka Kamoe bri seunang jih leupah 




Meubri meuthon-thon seunang jih raya 
Lheueh nyan meuteuka treuk keu jih balah 
Peue nyang geujanji laju ka teuka 
Hana le guna udep nyang mewah 




Seunang baroekon hana guna le 
Sapeue tan hase keu jih phaedah 
Di-Kamoe sit han Meupeubinasa 
Nanggroe ngon banda meu hana salah 




Ureueng peuingat Meukirem dilee 

209. Jiingat teuntee jitueng phaedah 
Han meuelanya sagai di-Kamoe 

210. Qur’an nyang nyoe teuma kon salah 




Kon Qur’an nyoe tron nibak cheitan 
Hana sipadan meu ube seupah 
Han sagai patot jih nyan nyang peutron 
Han ek jipeutron leumoh jih leupah 




212. Jak deungo-deungo hana le bak jih 
Hana le keu jih Neubri le Allah 

213. Teuma bek tacok tuhan nyang laen 
Takheun na laen sajan ngon Allah 

JUZ 1' 

Bek teuma dudoe geuazeueb gata 
214. Bak ahli gata bandum tapeugah 
Famili nyang toe beu tapeuingat 
Saket ngon mangat bek dudoe teulah 




Ureueng meuiman nyang ikot gata 
Mameh suara beu got tapeugah 
Tapeumiyup droeteuh ngon ureueng nyan 
Teuma awak nyan nyang peubuet salah 




Nyang han tem pateh peue narit gata 
Takheun dilon ka lheueh Ion peurintah 
Peue nyang tapeubuet kon le salah Ion 
Karena dilon ka lheueh Ion peugah 

Teuma tajok droe bak Hak Ta‘ala 
Nyang that peurkasa lorn that Peumurah 
Tuhan Neukalon bak watee tadong 
Peubuet seumbahyang taseumah Allah 


Hana tapiyoh taruku* sujud 
Peue nyang tapeubuet Neu-eu le Allah 
Keubit roe Tuhan Neudeungo dumpeue 
Neuteupeue dumpeue hana meuilah 




221. Lon peugah teuma jinoe bak gata 
Ho jijak teuka cheitan seurakah 

Bak soe jijak jih jikheun jimeung tron 

222. Keudeh jijak tren bak awak salah 

Awak nyang sulet nyang peuna-peuna 
Nyang peubuet dacha lawan peurintah 
Peue nyang jideungo jipeugah laju 
Narit palsu sulet that leupah 


Le that awak nyan nyang keubit sulet 
Dijih peunyaket leupah that parah 
Teuma ureueng nyang meupanton-panton 
Meualon-alon haba jipeugah 

Nyang ikot jih nyan dum awak sisat 

225. Takalon meuhat ho dum jilangkah 
Dalam urong gle jimeutualang 

226. Jipubuet dum tan peue nyang jipeugah 

JUZ IS 


AN-NAML (SIDOM) 


Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 


1. Tha Sin 


Tuhan nyang teupeue meukeusud ay at 
Sabab Hadharat hana Neupeugah 
Nyankeuh dum ayat dal am Qur’an 
Lam kitab geutrang bandum peurintah 


2 . 


Haba peutunyok haba geumbira 
Keu mukmin dumna ureueng meutuah 
Peubuet seumbahyang ngon geuboh zakeuet 
Uroe akhirat geuyakin leupah 


4. 


6. 


Kakeuh meul'ueh p‘ueh treuk jih di sinan 
Jeuet keu awak nyan azeueb that leupah 
Rugoe that dijih uroe akhirat 
Keu gata meuhat geubri peurintah 


Geubri Qur’an keunan keu gata 
Nibak Po gata nyang Maha Murah 
Nyang Bijaksana hana teukira 
Seugala rupa Neuteupeue sudah 


7. 


Bak watee Musa geukheun bak ahli 
Geuh sang-sang meuri apui hu mirah 
Bah Ion jak kalon Ion jak peunyata 
Watee Ion gisa euntreuk Ion peugah 


8. 


Kadang na apui Ion peuwoe bacut 
Meu na meukeusud tatueng phaedah 
‘Oh ban troh Musa geudeungo ligat 
Keubit beureukat ureueng troh langkah 

Teuma awak nyan nyang han meu i man 
Akhirat pih tan dijih jipeugah 
Kamoe peuindah dum buet awak nyan 
Sang-sang buet jih nyan kon buet nyang salah 

Ureueng toe apui ngon lingka gopnyan 
Beureukat keunan Neubri le Allah 
Maha Suci that Tuhan Po alam 

9. Hai Musa sinan sinoe Ion Allah 

Lon that Peurkasa ngon Bijaksana 

10. Nyan tungkat gata tatiek leh bagah 
‘Oh ban geukalon ka meugrak tungkat 
Uleue raya that jihah ngon babah 

Geuplueng u likot hana geungieng-ngieng 
Hai Musa pakon teumakot leupah 
Bek yoteuh Rasul hanjeuet teumakot 
Bak Lon nyan hanjeuet pantang that leupah 






1 1 . Meulengkan ureueng nyang buet jih lalem 
‘Oh lheueh nyan jitem toubat bak Allah 
Buet jih nyang jeuheut jigantoe ngon got 
Teuma buet nyang got han le jikeubah 

Nyan di-Lon teuma Maha Peungampon 
Meunan pih sit Lon Maha Peumurah 

12. Tapeulop jaroeteuh lam keh bajee 
‘Oh tasuet teuntee puteh that leupah 

Kon puteh supak puteh meukilat 
Sikureueng ayat Neubri le Allah 
Atra nyan taba ubak Peura‘eun 
Ngon kaom jih dum nyang fasek leupah 

13. ‘Oh ban ka teuka dum ayat Kamoe 
Ubak kaom nyoe jikalon sudah 
Jikheun laju nyoe sihe raya that 

14. Jiungki leugat bandum peurintah 

Dalam ate jih jiyakin beuna 
Tapi elanya jih mbong that leupah 
Teuma takalon pakri akibat 
Ureueng nyang jeuheut jipubuet salah 

15. Meubri keu Daud deungon Sulaiman 
‘Eleumee gopnyan Kamoe bri luah 
Geukheun bandua pujoe keu Tuhan 
Karonya-Neuh nyan le han ban peugah 

Leubeh keu kamoe nibak nyang laen 
Dum ureueng mukmin nyang hamba Allah 

16. Sulaiman geutueng pusaka Daud 

Bandum geuturot peue nyang geupeugah 


Geukheun treuk teuma wahe dum insan 
Peungetahuan kamoe le leupah 
Neubri keu kamoe ‘eleumee Tuhan 
Meuteupeue rijang peue cicem peugah 


Neubri keu kamoe bandum peukara 
Nyoekeuh kumia nyang nyata leupah 

17. Geupeusapat treuk tentra Sulaiman 
Jen deungon insan dum hamba Allah 


Meunan pih cicem bandum meubareh 

18. Hingga troh keudeh dum geumeulangkah 
‘Oh ban troh keudeh bak gampong sidom 
Kheun saboh sidom rakan meutuah 


Talop lam umpung gata nyoe bandum 
Nak bek geugidong le hamba Allah 
Tentra Sulaiman dum gidong gata 
Hana geusahja bak geubet langkah 


19. 


Sulaiman deungo teukhem teuseunyom 
Bit rakyat sidom utoh sileupah 
Geukheun Tuhanku Neubri Ion chukor 
Nikmat-Neuh that le keu Ion Neuruah 


20 . 


Meunan pih nikmat keu ma ngon ku Ion 
Ka Neubri keu Ion dum le that leupah 
Teuma dum cicem geujak pareksa 
Geukheun treuk ho ka hud-hud tan leumah 


Peue jih ka jijak hana meu haba 
21 . Keubit ceulaka jipeubuet salah 

Kuazeueb jih nyan beu saket that-that 
Ho jibeurangkat hana jipeugah 


Adak han kusie kukoh takue jih 
Atawa dijih na peue jipeugah 
Meu na alasan dijih nyang nyata 
Han keunong seksa meu ek jipeuglah 

22. ‘Oh ban troh hud-hud sinan jipiyoh 
Hana that jioh ngon Nabiyyullah 
Jikheun na haba nyang han neuteupeue 
Dilon Ion teupeue ka troh Ion langkah 

Lon ba di Sabak haba nyang yakin 
Leupah that peunteng deungo Ion peugah 

23. Lon kalon sideh na raja inong 

Nyang mat keurajeuen nanggroe pih luah 

Bandum peukara geubri keu gopnyan 
Meuligoe gopnyan raya that leupah 

24. Gopnyan ngon kaomgeuh lam nanggroe nyoe 
Bak mata uroe bandum geuseumah 

Bandum geusujud kon ubak Tuhan 
Buet nyan le chetan ka jipeuindah 
Buet nyan got that-that jikheun le chetan 
Gob dum jiyue tham bak jalan Allah 

Hana peutunyok dum keu ureueng nyan 

25. Jisujud dum nyan kon ubak Allah 
Tuhan nyang peujeuet langet ngon bumoe 
Neupeudeuh asoe jih nyang tan leumah 

Peue-peue nyang tasom bandum Neuteupeue 
Nyang lahe dumpeue pih hana ubah 

26. Tan tuhan laen nibak Hadharat 
‘Arasy raya that sit milek Allah 

27. Sulaiman geukheun takalon teuma 
Peue gata beuna atawa salah 
Meu gata sulet tahukom teuma 

28. Jinoe jak sigra keudeh talangkah 

Tatiek surat Ion ubak awak nyan 
Takalon lheueh nyan pakri jipeugah 

29. Kheun raja inong wahe dum rakyat 
Dilon na surat saboh jroh leupah 

30. Raja Sulaiman nyang kirem surat 
Asoe jih meuhat ngon nama Allah 
Nyang that Geumaseh donya akhirat 
Tuhan Hadharat nyang Maha Murah 

Bek na mbong gata u ateueh Ion nyoe 
Islam jinoe keunoe talangkah 
Kheun raja inong wahe dum rakyat 
Pakriban pakat tacuba peugah 




Hana tom Ion cok saboh putosan 
Meu gata tuan gohlom troh langkah 
Meu gohlom tabri keu Ion timbangan 
Kheun treuk awak nyan tanyoe that meugah 




Teuga ngon beuhe geutanyoe sit that 
Putosan meuhat ban gata peugah 
Peue tapeurintah kamoe meuikot 
Teuma geuseuot le putroe ceudah 




Dum raja-raja ‘oh talo musoh 
Hana geupiyoh laju geujajah 
Lheueh geupeurusak bandum peue nyang na 
Bandum jeuet hina ureueng nyang meugah 


Tanyoe pib teuntee geupeugot meunan 
Lon pike seunang tabri hadiah 
‘Oh lheueh takirem tapreh peue haba 
Watee jigisa pakri jipeugah 

‘Oh troh utosan ubak Sulaiman 
Geukbeun peue dum nyan tame hadiah 
Di sinoe bak Ion le that atra nyan 
Kumia Tuhan keu Ion le leupah 




Digata seunang ngon hadiah nyan 
37. Tajak woe kaman keudeh beu bagah 
Kamoe jak keudeh ngon bala tentra 
Han ek takira nyang jai that leupah 


43 


Kamoe peuteubiet bandum di nanggroe 
Hina beurangsoe nyang dilee meugah 
Bandum jeuet ubit nyang dilee raya 
Teuma meusabda Sulaiman bagah 

Wahe dum rakyat tapeugah jinoe 
Soe ek ba keunoe meuligoe indah 
Meuligoe putroe tabeu-et keunoe 
Yoh gohlom keunoe jijak meunyeurah 

Kheun jen Ifret dilon ek Ion ba 
Yoh gohlom gata tabeudoh bagah 
Teuga ngon aman Ion Ion ba keunoe 
Yoh droeneuh sinoe gohlom neulangkah 




Kheun sidroe ureueng nyang na ‘eleumee 
Lam kitab dilee geuteupeue sudah 
Dilon ek Ion ba lam siklep mata 
Keubit troh sigra meuligoe indah 

‘Oh ban ka geu-eu meuligoe sinan 
Nabi Sulaiman geukheun le bagah 
Atra nyoe meuhat karonya Tuhan 
Neukeumeung kalon pakri ban ulah 


Peue na Ion chukor atawa hana 
Teuma meunyo na teuntee jroh leupah 
Soe nyang tern chukor munapheu'at keu droe 
Cheitan peulaloe ka ek geubantah 


Teuma nyang kaphe han jitem chukor 
Han ek jiato napsu jiteugah 
Nyan di-Tuhanlon keubit that kaya 
Lorn that mulia hana ban peugah 


Hana meuhajat chukor beurangsoe 
Tuhanku sidroe Maha Peumurah 
Geukheun taubah bacut meuligoe 
Takalon jinoe pakriban ulah 

Ek jituri lorn meuligoe jih nyan 
Atawa sit han sabab ka ubah 
Teuma geutanyong ‘oh ban troh putroe 
Peue nyo lagee nyoe meuligoe indah 




Meuligoe gata peue saban ngon nyoe 
Sang-sang atra nyoe geuseu-ot bagah 
Sang meuligoe lon'ka geuba keunoe 
Teuma sit kamoe meuteupeue sudah 


Yoh gohlom dilee ka meu-Islam 
Teuma na soe tham jeuetkeuh roh salah 
Sabab putroe kon jiseumah Tuhan 
Ka roh lam kawan kaphe seurakah 






AN-NAML (27) 


JUZ 1 > 



Geukheun boh tamong dalam meuligoe 
Teuma diputroe hireuen that leupah 
Geusangka geubloh dalam ie laot 
Ija geubeu-ot beuteh ka leumah 


u) yj cJl K 

6 > 


Sulaiman kheun nyoe meuligoe kaca 
Meulaen rupa takalon ubah 
Putroe kheun Tuhan Ion elanya droe 
Jinoe Ion jok droe bak droe-Neuh Allah 


Ka Ion Islam sajan Sulaiman 
Tuhan Po alam jinoe Ion seumah 
Teuma bak Tsamud ka Kamoe kirem 
Chedara jih nyan Shaleh meutuah 

Geupeugah bak jih taseumah Tuhan 
Meu jeuet treuk jih nyan dua kabilah 
Dua awak nyan jipeudong dawa 
Shaleh kheun sigra teuma geupeugah 

Pakon dum gata talakee nyang brok 
Talakee beu troh jinoe beu bagah 
Pakon han nyang got talakee phon-phon 
Talakee ampon deecha bak Allah 


Mangat jeuet rahmat Neubri keu gata 
Jiseuot sigra gata nyang salah 
Ceulaka kamoe ngon sabab gata 
Ngon rakan gata bandumteuh salah 


jli aU; jjpy \i © 

r-N S * f S * J'/,. \S 


Geukheun ceulaka cit bak droe gata 
Han tatakwa gata keu Allah 
Keunong fitnah keu bandum gata 
Raya that bala Neubri le Allah 


Na sikureueng droe ureueng lam kuta 
Awak nyan kha-kha jipubuet salah 
Sinan di bumoe jipubuet jeuheut 
Hana nyang got buet jih meu be seupah 

Jikheun meusumpah tanyoe ngon Tuhan 
Kamoe poh malam jih han meukeubah 
Ngon ahli jih nyan kamoe poh malam 
Bak wali jih nyan teuma meupeugah 

Hana tanyoe eu awak nyan ho ka 
Saleh binasa kadang ka reubah 
Nyang tanyoe peugah tanyoe beuna that 
Keubit jeuheut that jipeubuet salah 


Jitipee bandum meunan jikira 
Hana jisangka ka Kamoe balah 
5 1 . Takalon pakri akibat keu jih 
Sabab jeuheut jih jipubuet salah 

Kamoe peuhanco jih ngon kaom jih 
Abeh bandum jih han Kamoe keubah 
Rumoh-rumoh jih runtoh dum meukr‘um 
Sabab jih lalem hana ban peugah 

Atra nyan bandum pih jeuet keu tanda 
Keu kaom nyang na jitueng phaedah 
Kaom nyang teupeue Kuasa Tuhan 
Ureueng meuiman Kamoe peuleupah 

Bandum ureueng nyan hana binasa 
Sabab takwa gopnyan keu Allah 
Nabi Luth teuma geukheun bak kaom 
Geuh peue gata dum tapubuet salah 

Tapubuet keuji sit ka takalon 
Tamita agam tatueng keu makah 
Han tatueng inong bandum digata 
Tapi buet gata jahe that leupah 


Kon laen jaweueb le kaom gopnyan 
Peuteubiet jih nyan keudeh beu bagah 
Use wareh Luth bandum di sinoe 
Lam nanggroe tanyoe jih bek takeubah 




Ureueng gleh that jih kon lagee tanyoe 
Teuma di-Kamoe gopnyan Meupeuglah 
Meupeuglah gopnyan ngon ahli gopnyan 
Peurumoh gopnyan teuma ka salah 




Ka roh lam kawan awak binasa 
Ka Kamoe kada sinan Meukeubah 
Kamoe rhom bandum ngon ujeuen batee 
Sabab ka dilee geubri peurintah 




Beurangsoe nyang ka lheueh geupeuingat 
Ujeuen jeuheut that keu jih geubalah 
59. Takheun dum pujoe meuwoe keu Tuhan 
Keu hamba-Neuh nyan saleuem Neupeugah 

Hamba-Neuh nyan dum nyang ka Neupileh 
Soe got Tuhan jih teuma ngon Allah 
Tuhan jih dum nyang jipeucharikat 
60. Boh soe nyang peujeuet bumoe nyang luah 

Soe nyang peujeuet dum langet ngon bumoe 
Soe peutren keunoe ujeuen geuruah ttfX- ia* o' j ^So. 

Kamoe peuhudep dumna tan am an ^ f'r-.j 

Di dalam taman takalon indah * ^ 0 


Hana gata ek peutimoh kayee 
Na laen teuntee Tuhan tapeugah 
Sajan ngon Allah na laen Tuhan 
Tapi awak nyan dum ka meusalah 

61. Soe peujeuet bumoe teumpat diaman 
Ngon krueng dum sinan di ceulah-ceulah 
Neupeujeuet gunong dum be-be raya 

Ie laot dua pih Neupeusiblah 

Di teungoh-teungoh sit ka meutanda 
Na laen teuma Tuhan tapeugah 
Sajan ngon Allah na laen Tuhan 
Tapi laen nyan jahe that leupah 

Hana jiteupeue bandum atra nyan 

62. Soe peuglah jih nyan ‘oh watee sosah 
Watee meularat jilakee do‘a 

‘Oh teuka bala soe nyang ek peuglah 

Nyang peujeuet gata raja di sinoe 
Di dalam bumoe jeuet keu khaliphah 
Sajan ngon Allah na laen Tuhan 
Nit that gata nyan tatueng phaedah 

63. Soe nyang peutunyok gata lam seupot 
Darat ngon laot ‘oh seupot leupah 
Soe peulheueh angen haba geumbira 
Yoh goh troh teuka rahmat bak Allah 

Dang jitoh ujeuen rahmat bak Tuhan 
Na laen Tuhan sajan ngon Allah 
Maha Suci-Neuh Tuhan Hadharat 
Nibak charikat lagee jih peugah 

64. Soe nyang phon peujeuet dum makhluk nyoe 
Lheueh nyan Neupeuwoe keudeh le Allah 
Soe bri raseuki keu bandum gata 

Di langet teuka sideh neuruah 

Di bumoe pih le karonya Tuhan 
Na laen Tuhan sajan ngon Allah 
Takheun ba keunoe dali bak gata 
Meunyo bit beuna lagee tapeugah 

65. Takheun nyang ghaeb hana soe teupeue 
Hanya nyang teupeue sit droe-Neuh Allah 
Soe nyang di langet got pih di bumoe 
Hana nyang teupeu ileumee Allah 

Hana jiteupeue pajan geubangket 

66. Uroe akhirat meubaro teuhah 
Uroe akhirat baro jiteupeue 
Tapi jih jinoe ragu that leupah 

Bahkan jih buta han deuh jikalon 

67. Dikaphe jikheun peue geujak peugah 
Ka jeuet keu tanoh bandun geutanyoe 
Ngon du-du tanyoe ka abeh sudah 

Ek na geubangket lorn digeutanyoe 
Tateubiet sinoe akan geubalah 

68. Bit ka geujanji keu bandum tanyoe 
Ngon yah-yah tanyoe masa nyang sudah 

Teuma atra nyoe cit kon peue laen 
Meulengkan dongeng haba beurakah 
Bandum nyoe dongeng bak ureueng jameun 

69. Boh jak leh takheun lam bumoe Allah 

Tajak lam bumoe takalon meuhat 
Pakri akibat kaom nyang salah 
Bek sosah gata teuma keu jih nyan 
Sabab buet jih nyan lawan peurintah 




Bek seumpet dadateuh deungon tungang 
71. Lom j ikheun dij ih paj an geubalah 

Nyang janjiteuh nyan pajan troh teuka 
Meunyo bit beuna lagee tapeugah 

Takheun sang kadang cit teuka ladom 
Peue nyang gata dum talakee bagah 
Po gata Neubri le that karonya 
Keu manusia dum le that leupah 


Tapi le that jih han jitem chukor 
Neuteupeue laju teuma le Allah 
Peue-peue nyang jisom lam dada nyan 
Got pih atra nyang deuh jipeuleumah 




Bandum Neuteupeue Allah Ta'ala 
Nyang ghaeb teuma pih hana ubah 
Ghaeb di langet got pih di bumoe 
Bandum atra nyoe Neuteupeue sudah 




Lam kitab Tuhan bandum cit ka na 
Qur’an nyoe teuma pih na geukisah 
Le that dum kisah Bani Israi 
Nyang jimeupake meupisah-pisah 

Geupeugah keu jih bandum atra nyan 
Ureueng meuiman teuma meutuah 
Jeuet keu peutunyok bandum ureueng nyan 
Rahmat keu gopnyan pih dum meulimpah 




Po gata teuma peuputoh hukom 
Keu jih nyan bandum ban hukom Allah 
Maha Peurkasa cit sidroe Tuhan 
‘Eleumee Tuhan leupah that luah 




Teuma tawakkal gata bak Tuhan 
Buet gata dum nyan beuna that leupah 
Ureueng nyang mate han deuh jideungo 
Peue tapeudeungo hana phaedah 

Peue tapeudeungo bak ureueng tuloe 
Tahoi tayue woe jijak lom bagah 
Muka jipaleng ngon jipeulikot 
Bah dum ek tadhot hana phaedah 


Ureueng nyang buta meunyo ka sisat 
Han ek peuteupat meunyo ka salah 
Ureueng meuiman keu ayat Kamoe 
Peudeungo keunoe nyan le phaedah 




Bak Kamoe laju dum geupeujok droe 
Laen awak nyoe nyang peubuet salah 
‘Oh troh putosan ateueh awak nyoe 
Teubiet lam bumoe makhluk Allah 




Saboh binatang Kamoe peuteubiet 
Teuma jimarit laju jipeugah 
Soe nyang han yakin dum manusia 
Nyang han peucaya keu ayat Allah 




Uroe nyan teuma Kamoe peusapat 
Bak jeuep-jeuep ummat saboh parikah 
Nyang peugah sulet dum ayat Kamoe 
Bandum awak nyoe akan geupisah 


Geukheun treuk bak jih ‘oh troh dum keunoe 
Peue ayat Kamoe kakheun beurakah 
Kapeugah sulet ‘eleumeekeuh tan 
Pakon jeuet meunan bandum kapeugah 




Peue sit kapubuet teuma uroejeh 
Teuma bandum jih ka abeh kisah 
Putosan ka na han jeuet marit le 
Dilee jih sabe lalem that leupah 






Han jieu malam Kamoe bri teunang 
Jeuet ji-eh seunang jipiyoh payah 
Meupeujeuet uroe watee keurija 
Taeu jeuep banda peungeuh trang leupah 


Atra nyan bandum sit jeuet keu tanda 
Keu kaom nyang na iman keu Allah 
Uroe nyan geuyup ngon sangkai kala 
Teukeujet lanja dum hamba Allah 

Nyang na di langet got nyang di bumoe 
Meulengkan soe-soe nyang kheundak Allah 
Keudeh bak Tuhan bandum jiteuka 
Teukui dum rata han sapeue peugah 




Taeu dum gunong tasangka teutap 
Jijak dum meuhat sit bagah-bagah 
Bagah that jijak saban ngon awan 
Peuneujeuet Tuhan ‘ajib that leupah 

Watee Neupeujeuet dum beurangkapeue 
Leungkap that dumpeue hana meusalah 
Keubit sit Tuhan dumpeue Neumaklum 
Buet gata bandum Neuteupeue sudah 


Soe nyang pubuet got balasan pih got 
Leubeh that lom got watee geubalah 
Watee teukeujet ‘oh troh uroe nyan 
Ureueng nyoe aman teunang sileupah 




Nyang pubuet jeuheut teuma yoh dilee 
Geupeugom ulee lam apui mirah 
Muka geugom dalam nuraka 
Lagee keurija meunan geubalah 


Dilee nyoe geuyue Ion seumah Tuhan 
Nyang Po bandum nyan takalon luah 
Nyang Po nanggroe nyoe nanggroe nyang suci 
Mulya that lagi nanggroe meutuah 




Laen dum teuma bandum peukara 
Allah Ta'ala milek nyang sah 
Dilee nyoe Neuyue beu Ion peujok droe 
Islam jinoe mangat bek salah 


Lom pih Qur’an Neuyue Ion baca 
Keu manusia nyang na hidayah 
Nyang puebuet lagee peutunyok Tuhan 
Keu droe ureueng nyan teurimong balah 




Takheun lom teuma bak ureueng sisat 
Lon nyoe peuingat mantong bek salah 
Takheun lom pujoe bandum keu Tuhan 
Dum ayat Tuhan sit Neupeuleumah 

Al-QASHASH (KISAH) 


Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 


Tuhan nyang teupeue meukeusud ayat 
Sabab Hadharat hana Neupeugah 
2. Nyankeuh dum ayat di dalam kitab 
Nyata ngon trang that hana meusalah 

Kamoe baca nyan u ateueh gata 
Pakriban haba Musa meutuah 
Deungon Peura'eun haba riwayat 
Haba beuna that raya phaedah 


Jeuet keu peuingat keu kaom mukmin 
Nyang ka meuiman keupada Allah 
Keubit Peura'eun leupah teukabo 
Hana jichukor meu bube seupah 




Ahli nanggroe di dalam bumoe 
Bandum meupaloe jipeucah-peucah 
Saboh golongan jijaga keubit 
Bandum aneukmiet mate meudarah 


Abeh dum jisie aneukmiet agam 
Aneuk nyang inong mantong jikeubah 
Keubit Peura'eun leupah that jeuheut 
Kamoe meukeusud meukeumeung peugah 

Kamoe bri nikmat keu kaom leumoh 
Bek Ie that mehmoh sabe jijajah 
Jeuet keu peumimpin teuma awak nyoe 
Pusaka dum nyoe keu jih Meukeubah 




Kamoe peujeuet jih teuma nyang teuga 
Jimat kuasa di bumoe Allah 
Kamoe peuleumah ubak Peura'eun 
Peue nyang Kamoe kheun beuna that leupah 



Peura eun Hainan deungon tentra jih 
Yo that bandum jih meubalek ulah 
Peue nyang ditakot jinoe ka teuka 
Jinoe nyang teuga ureueng jih jajah 

7. Ubak ma Musa Kamoe bri wahi 
Susu beu tabri keu aneuk lidah 
Meunyo cit gata meunyum teumakot 
Tatiek u laot jih nyan takeubah 

Dalam krueng raya jih tapeuhanyot 
Bek le teumakot bek gata sosah 
Kamoe peuwoe jih teuma bak gata 
Jeuet meubahgia jih Rasulullah 

8. Ahli Peura'eun nyang cok aneuk nyan 
Keu musoh nyan teuma jikeubah 
Dudoe jih sosah ngon musoh jih nyan 
Peura'eun yoh nyan keubit that salah 

Deungon tentra pih bandum saban 

9. Peurumoh jih nyan teuma geupeugah 
Inong Peura‘eun geukheun ubak jih 
Beu got tagaseh nyan aneuk lidah 

Boh ate tanyoe Ion deungon gata 
Bek na elanya jih nyan takeubah 
Tatueng keu aneuk jih le geutanyoe 
Meuhat jih dudoe raya phaedah 

Hana jiteupeue pakriban dudoe 

10. Ma Musa jinoe teuma lam sosah 
Sang-sang boh ate hana le meuwoe 
Karab meupaloe geumeung jak peugah 

Adak kon gopnyan Kamoe peuteunang 
Lam ate gopnyan mangat bek sosah 
Mangat jeuet gopnyan ureueng meuiman 

1 1 . Geukheun le gopnyan teuma geupeugah 

Chedara Musa sidroe nyang inong 
Bak jih nyan geukheun le ma meutuah 
Kaseutot jih nyan beu jioh kadong 
Ho jiba jih nyan teuma kapeugah 

Teuma jijak treuk jikalon ligat 
Han a soe lihat aneuk meutuah 

12. Musa phon teuma han jip'iep susu 
Kamoe peulaku han jihah babah 

Bak Ion na ureueng nyang tem peulahra 
Meunan le cutda Musa jipeugah 
Ureueng tem peumom na nibak kamoe 

13. Teuma Meupuwoe bak mageuh bagah 

Kamoe peuwoegeuh ubak ma gopnyan 
Hingga ma gopnyan ka gadoh sosah 
Seunang boh ate ka woe bak ma droe 
Mangat geuteupeue nyan janji Allah 

Teuma le ureueng hana jiteupeue 
Janji Tuhanku hana meuubah 
14. ‘Oh ban troh umu Musa meuakai 
Kamoe bri beukai teuma le bagah 




Meubri hikmah ‘eleumee le that 
Ureueng peubuet got meunan Meubalah 
15. Teuma geutamong u dal am kuta 
Dum ureueng jaga pih hana leumah 

Geu-eu dua droe ureueng meupake 
Awak Israi geukalon siblah 
Sidroe treuk teuma awak Peura'eun 
Musoh phon jameun Peura'eun jadah 

Israi teuma jilakee bantu 
Geujak treuk laju Musa tueng balah 
Ban tanjo geupoh awak Peura‘eun 
Mate jih sinan laju ka reubah 

16. 


Geukheun le Musa teuma ‘oh lheueh nyan 
Buet Ion nyoe chetan bak Ion jijak s‘ah 
Keubit sit chetan musoh raya that 
Lon jipeusisat nyata that leupah 

Geukheun Tuhanku pakri keu Ion nyoe 
Lon elanya droe Ion peubuet salah 
Lon lakee ampon bak droe-Neuh Tuhan 
Teuma le Tuhan Neuampon sudah 

Keubit roe Tuhan Maha Peungampon 
Lagi pih Tuhan Maha Peumurah 
Geukheun Tuhanku ka Neubri nikmat 
Keu Ion nyoe le that hana ban peugah 




Dilon nyoe han le Ion pubuet dacha 
Han le Ion bela ureueng nyang salah 
Teuma geusom droe sinan lam kuta 
Teumakot Musa na ureueng peugah 




‘Oh ban geukalon ka ureueng baroe 
Jiyue tulong droe meukarat leupah 
Kheun Musa bak jih bit nyo kah sisat 
Keubit nyata that kah peubuet salah 

‘Oh ban geumeung poh musoh ureueng nyan 
Jikheun treuk yoh nyan laju jipeugah 
Peue napsu gata tapeumate Ion 
Lagee rakan Ion baroe ka tewaih 


Ka mate sidroe buet jaroe gata 
Bit napsu gata jeuet keupeunjajah 
Tameung kuasa gata di bumoe 
Buet gata baroe raya that salah 


Kon napsu peugot buetteuh digata 
Teuma troh teuka ureueng jak peugah 
Troh sidroe ureueng bak ujong kuta 
Geukheun bak Musa tajak plueng bagah 




Ka jimeupakat jimeung poh gata 
Nyang got u lua keudeh talangkah 
Nyoekeuh nasehat Ion bri keu gata 
Teumakot Musa geujak treuk bagah 




Sira geusom droe geuteubiet laju 
Geukheun Tuhanku Ion nyoe Neupeuglah 
Kaom nyoe lalem jielanya Ion 
Keudeh u Madyan teuma geulangkah 

Geukheun lorn teuma mudah-mudahan 
Beu leumah jalan Neubri le Allah 
Tuhan Ion Neubri jalan nyang teupat 
Troh le bak teumpat ureueng le leupah 

Troh u Madyan bak saboh kulam 
Ureueng di sinan meureupah-reupah 
Ureueng jak cok ie rame dum sinan 
Dua droe inong geukalon leumah 




Jimat ngon kameng jidong di lua 
Han jijeuet teuka ureueng le leupah 
Teuma geutanyong pakon jih meunan 
Jiseuot yoh nyan han jijeuet langkah 


‘Oh abeh teubiet bandum gop geuwoe 
Meubaro keunoe meujeuet jak bagah 
Ayah kamoe pih ureueng ka tuha 
Beudoh treuk Musa keunan geulangkah 

‘Oh Iheueh geubri ie keu jih nyan dua 
Geupaleng sigra jak piyoh payah 
Geujak bak reului geukheun Tuhanku 
Dilon that napsu rahmat Neulimpah 


Neupeutron rahmat keu Ion nyoe jinoe 
Teuka treuk keunoe dara nyang ceudah 
Dara nyang dua teuka lom sidroe 
Jikheun Ion jak nyoe peusan bak ayah 

Ngon maiee-malee bak jipeugah nyoe 
Buet droeneuh bunoe neukeumeung balah 
Sabab neucok ie neutulong kamoe 
Diayah kamoe teuringat leupah 


‘Oh bantroh keudeh bak ayah nyan 
Dum peungalaman teuma neukisah 
Geukheun le ayah bek le tatakot 
Gata ka lupot bak awak salah 


Ka leupah gata bak kaom lalem 
Sidara jikhem jikheun bak ayah 
Hai ayah neubri buet keu ureueng nyan 
Neu-eu ureueng nyan teuga that leupah 


Teuga ngon aman jeuet tapeucaya 
Neubri keurija neuyue tueng upah 
Khcun ayah dilon napsu keu gata 
Sidroe si dara Ion meung peunikah 

Lam dua nyan keu gata sidroe 
Jeunamee nyoe tajak tueng upah 
Upah lapan thon beu takeurija 
Lon jok si dara keu gata nyang sah 




Meu ek tapeutroh siploh go haji 
Keu droeteuh bagi tapeubuet payah 
Dilon kon napsu peusosah gata 
Janji ngon gata dilon han ubah 


Lon nyoe shaleh that meu kheundak Tuhan 
Geuseuot yoh nyan Musa meutuah 
Ka Ion teurimong janji geutanyoe 
Dua watee nyoe Ion peubuet bagah 


6 5 ® 


Dilon nyoe hana napsu Ion tulak 
Ban nyang Neukheundak pulang bak Allah 
29. ‘Oh ka abeh buet ban lagee janji 
Musa ngon ahli teuma geulangkah 




Bak geujak geu-eu rap ngon buket Thur 
Sang-sang apui hu geukalon mirah 
Geukheun bak ahligeuh tapreh gata 
Apui Ion mita kadang na mudah 




‘Oh Ion woe euntreuk Ion peugah haba 
Kadang peue atra nyang Ion eu mirah 
Got pih na apui bacut Ion peuwoe 
Jeuet digeutanyoe tatueng phaedah 


Got pih tamadeueng peuseuuem badan 
Geujak treuk lheueh nyan laju geulangkah 
‘Oh troh bak urong bineh rot uneun 
Bak kayee sinan geukalon bagah 




Teumpat beureukat ka troh geuh keunan 
Geudeungo yoh nyan saboh peurintah 
Lon nyoekeuh Tuhan nyang Po dum alam 
Nyan tungkatteuh nyan tatiek leh bagah 

‘Oh ban geukalon tungkat nyan meugrak 
Sang-sang uleue jak raya that leupah 
Geuplueng treuk laju hana geungieng-ngieng 
Hai Musa tangieng keunoe leh bagah 

Bek yoteuh gata sinoe that aman 
Laen nibak nyan jaroe tapeuhah 
Dalam keh bajee taculok jaroe 
‘Oh tasuet jinoe jeuet puteh leupah 




‘Oh tasuet jaroeteuh puteh meuprak 
Kon sabab supak cahya trang leupah 
Meu yoteuh tagruep jaroe bak badan 
Teuh bandua nyan dali bak Allah 


Ubak Peura‘eun deungon kaom 
Keubit bandum fasek sileupah 
Geukheun Tuhanku sidroe awak nyan 
Ka Ion poh jih nyan sinan ka reubah 




Lon takot jipoh Ion jinoe teuma 
Jikheun jibela jih jitueng balah 
Aduen Ion Harun jeuet peugah haba 
Neubri seureuta ngon Ion geulangkah 




Peue nyang Ion peugah jeuet geupeubeuna 
Bek jikheun teuma Ion sulet leupah 
Teumakot dilon jikheun Ion sulet 
Tuhan Neukheun jeuet lagee tapeugah 

Aduenteuh Harun jeuet keu ngon gata 
Meutamah teuga gata jeuet sudah 
Han troh jaroe jih u ateuh gata 
Bandua gata kuat sileupah 


Hijazah Kamoe ubak jih taba 
Soe ikot gata bandum meutuah 
Meuhat nyang meunang gata bandua 
Nyang ikot gata lom hamba Allah 




‘Oh ban troh Musa ubak awak nyan 
Mukjizat nyang trang ka geupeuleumah 
Jikheun laju nyan ileumee sihe 
Dileekon sabe hana soe peugah 


Bak du-du tanyoe nyang awai-awai 
Hana tom sagai nyoe tadeungo gah 
Kheun Musa teuma Tuhan Ion sidroe 
Leubeh Neutusoe nyang ba peurintah 

Nyang ba peutunyok asai bak Tuhan 
Soe lom nyang meunang ‘oh akhe sudah 
Keubit si lalem han meubahgia 
Jikheun le sigra Peura'eun jadah 




Peura'eun jikheun hai rakan bandum 
Dilon tan meuphom Tuhan jipeugah 
Jikheun na Tuhan laen nibak Ion 
Hai Haman keu Ion tapeudep bagah 


Tapeuduek batee laju tasuson 
Meuligoe keu Ion beu manyang leupah 
Kumeung ek keudeh kumeung jak kalon 
Teupat toh Tuhan Musa jipeugah 


Dilon teujalokku jih nyan sulet 
Teukabo keubit Peura'eun jadah 
Ngon tentra dum sinoe di bumoe 
Bandum jih sinoe jipeubuet salah 


Nyang kon hak sagai buet lagee nyoe 
Sang han le jiwoe di bak Allah 
Jisangka di bandum han jiwoe 
Keudeh bak Kamoe teuma Meubalah 


Kamoe hukom treuk ngon tentra 
Karam bandum lam laot luah 
Kamoe tiek bandum dal am laot 
Nyankeuh akibat soe peubuet salah 

Meunan akibat ureueng nyang lalem 
Jinoe jih imum takalon gagah 
Jih imum jihue dalam nuraka 
‘Oh dudoe teuma raya that sosah 

Uroe kiamat hana soe bantu 
Laknat Tuhanku keu kaphe jadah 
Laknat lam donya Kamoe bri keu 
Dudoe lom di meularat leupah 

Teuboh jih brok that uroe kiamat 
Keu Musa meuhat Kamoe bri tuah 
Kamoe bri kitab teuma keu Musa 
‘Oh lheueh binasa kurun nyang sudah 

Jeuet keu peudoman keu bandum insan 
Peutunyok jalan nyang teupat leupah 
Lom pih jeuet rahmat dum keu awak nyan 
Meunyo awak nyan jitueng phaedah 


Bineh rot barat sit hana gata 
Watee keu Musa Meubri peurintah 
Hana takalon bandum atra nyan 
Teutapi Kamoe Meupeujeuet sudah 






Lom hana gata bak ahli Madyan 
Padum boh kuron Kamoe peuleupah 
Hana tabaca ayat keu jih nyan 
Umu panyang teuma ka sudah 


Tapi di-Kamoe Meukirem Rasul 
Mangat jikaboi peue nyang geupeugah 
Hana roe gata bineh buket Thur 
Yoh Kamoe meusu Meubri peurintah 




Tapi nyoe rahmat nibak Po gata 
Bak kaom gata mangat tapeugah 
Jeuet tapeuingat dum kaom gata 
Dileekon goh na soe ba peurintah 


Yoh goh lom gata tan soe peuingat 
Kadang teuingat jitueng phaedah 
Lom nak bek jikheun ‘oh teuka azeueb 
Sabab jih peubuet keu jih geubalah 




Pakon han Neubri wahe Po kamoe 
Rasul keu kamoe jak ba peurintah 
Jeuet kamoe ikot ayat-ayat Droe 
Neuh lom jeuet kamoe meuiman bagah 




‘Oh troh Qur’an keu jih bak Kamoe 
Teuma sit meunoe laju jipeugah 
Pakon han geubri lagee keu Musa 
Yoh dilee masa hebat sileupah 


Kon ka jikaphe dilee keu Musa 
Sihe bandua gopnyan jipeugah 
Meubantu-bantu gopnyan bandua 
Han jipeucaya bandum nyan sudah 


Bandum jikaphe nan jitem paten 

49. Takheun beu meuceh boh peuna dikah 
Me keunoe dikah kitab bak Tuhan 
Nyan got nibak nyan asoe jih ceudah 

Got nibak kitab ureueng nyan dua 
Peutunyok hamba bak jalan Allah 
Mangat Ion ikot nyan kitab gata 
Meunyo bit beuna lagee tapeugah 

50. Meunyo atra nyan han ek ji peuna 
Tateupeue teuma narit jih salah 
Peuturot napsu mantong dum di jih 
Kakeuh jeuet dum jih sisat sileupah 

Soe teuma laen nyang leubeh sisat 
Meu kon nyang ikot napsu seurakah 
Hana peutunyok keu jih bak Tuhan 
Sabab di-Tuhan ka lheueh Ncupeugah 

Han Neupeutunyok ureueng nyang lalem 

51. Cit kaem lazem sabe Meupeugah 
Meuulang-ulang Kamoe peuingat 
Mangat teuingat jih bek roh salah 

52. Na sit awak nyang Kamoe bri kitab 
Yoh dilee meuhat jiiman bagah 
Goh tren Qur’an sit ka jiiman 

53. ‘Oh ban geukheun nyan seunang jih leupah 

Jikheun dikamoe cit ka meuiman 
Beuna atra nyan nyo nibak Allah 
Yoh goh lom teuka atra nyan kamoe 
Ka uleh kamoe laju meunyerah 

Kamoe Islam laju awai that 

54. Ureueng nyan meuhat pahla le leupah 
Keu gopnyan geubri dua seuen pahla 
Sabab geusaba bek roh meusalah 

Geutulak jeuheut deungon buet nyang got 
Peue nyang na leugat geubri nafakah 
Nibak raseuki nyang ka Kamoe bri 

55. Meunyo buet keuji geupaleng bagah 

Geukheun dikamoe ban amai kamoe 
Digata keudroe amaiteuh salah 
Seulamat mantong meukheun keu gata 
Kamoe han suka buet jaheliah 




Han ek tatunyok soe nyang tagaseh 
Atra nyan meuceh urosan Allah 
Soe nyang Neukheundak Neubri peutunyok 
Soe nyang Neutunyok Neuteupeue sudah 




Nyang Neupeutunyok sit ka Neutusoe 
Teuma awak nyoe laen jipeugah 
Meu kamoe ikot peutunyok Tuhan 
Ngon gata sajan turot peurintah 

Kamoe cit jidrop lam nanggroe kamoe 
Han jeuet disinoe kamoe jipeugah 
Kon ka Kamoe bri keu jih nyan teumpat 
Di aman that sinan di Makkah 


Bak tanoh hareuem ngon le boh kayee 
Raseuki teuntee keu jih Meukeubah 
Tapi le jih nyan hana jiteupeue 
Padum le nanggroe nyang dilee salah 




Padum le nanggroe Meupeubinasa 
Seunang lam donya udep jih mewah 
Teumpat jih tinggai jinoe dum ka soh 
Na saboh-saboh nyang Kamoe keubah 


Laen dum Kamoe nyang tueng pusaka 
Teuma Po gata hana meuilah 
Hana nanggroe nyang Neupeubinasa 
Meu goh lorn teuka utosan Allah 




Meu goh Neukirem Rasul nyang nyata 
Bak ibu kota geuba risalah 
Geubaca keu jih dum ay at Kamoe 
Bek salah Kamoe teuma jipeugah 


Hana nanggroe nyang Meupeubinasa 
Meu goh lorn nyata lalem jih leupah 
Beurangkapeue nyang geubri keu gata 
Nyan hudep donya seunang be seupah 

Ngon perhiasan galakteuh raya 
Leubeh got teuma nyang Tuhan keubah 
Nyang na bak Tuhan pih leubeh keukai 
Taci ngui akai tatueng phaedah 


Beurangsoe nyang ka Kamoe janji got 
Meuteumee that got keu jih beunalah 
Peue ek sa gopnyan ngon nyang jih teuma 
Nyang seunang donya galak jih leupah 




Lam hudep donya Meubri seunang that 
Uroe kiamat teuma jih sosah 
Geuba jih keudeh dal am nuraka 
Uroe nyan teuma Neuhei le Allah 




Ho ka tuhankah dum charikat Lon 
Nyang dilee jih nyan bandum kaseumah 
Awak nyang ka na putosan keu 
Jikheun treuk le jih teuma jipeugah 




Wahe Po kamoe awak nyan meuhat 
Kamoe peusisat meuyue buet salah 
Lagee droe kamoe ka awai sisat 
Droe kamoe meuhat jinoe meupeuglah 


Nyang bit kon kamoe jiseumah le 
Geukheun treuk bak jih jak hei leh bagah 
Jak hei tuhankah dum keunoe kaba 
‘Oh ji hoi teuma han jitem langkah 




Han jijak bak jih ka jipeulheueh droe 
Azeueb treuk jinoe jikalon leumah 
Adak meu dilee jih lam peutunyok 
Kon han geuseunyok lam apui mirah 


Geutanyong bak jih lorn bak uroe nyan 
Pakriban kakheun keu Rasulullah 
Teuma jih buta haba uroe nyan 
Meu sapeue pih han na jeuet jipeugah 




Jikeumeung tanyong pih han jitupat 
Ureueng nyang toubat nyan nyang meutuah 
Toubat meuiman amai pih got that 
Ureueng nyan meuhat seunang that leupah 

Meubahgia that bandum ureueng nyan 

68. Po gata Tuhan kuasa leupah 

Ban nyang h'eut Tuhan peue nyang Neupeujeuet 
Neucok roe nyang h'eut hana soe teugah 

Awak nyan bandum han jeuet jipileh 
Tuhan nyang pileh beuna ngon salah 
Maha Suci that Allah Ta‘ala 
Charikat hana lagee jih peugah 

69. Neuteupeue bandum uleh Po gata 
Peue nyang lam dada jitroh jikeubah 
Nyang jipeulahe keunoe u lua 
Allah Ta‘ala Neuteupeue sudah 






70. Droe-Neuh nyan sidroe nyankeuh nyang Tuhan 
Tan laen tuhan meulengkan Allah 
Keu Droeneuh pujoe donya akhirat 
Hukom pih meuhat bak jaroe Allah 




Bandumteuh tawoe keudeh bak Tuhan 

71. Takheun pakriban meunyo Neuubali 
Meunyo Neupeujeuet malam keu gata 
Sipanyang masa seupot that leupah 

Jinoekon sampe uroe kiamat 
Soe ek peuteupat teuma geuubah 
Soe ek gantoe nyan ngon cahya uroe 
Tadeungo jinoe teuma tapeugah 

72. Takheun pakri lom meunyo Neutuka 
Sipanyang masa uroe trang leupah 
Jinoekon sampe uroe kiamat 

Soe ek peuteupat teuma geuubah 

Soe ek gantoe nyan teuma ngon malam 
Bak taeh seunang tapiyoh payah 
Peue hana taeu ngon peurhatian 

73. Nyan rahmat Tuhan dum le sileupah 

Tuhan Neupeujeuet malam ngon uroe 
Tapiyoh sinoe mita napakah 
Uroe tamita kumia Tuhan 
Teuma ‘oh malam tapiyoh payah 

Mangat lom gata chukor keu Tuhan 
Teuma uroe nyan Neuhei le Allah 
Ho ka tuhankah dum charikat Lon 
Nyang dilee jih nyan bandum kaseumah 




Teuma Kamoe cok bak jeuep-jeuep ummat 
Saksi meuhat Kamoe peuleumah 
Kamoe kheun teuma boh toh bukti 
Uroe nyoe kabri keu Lon beu bagah 




Baro jiteupeue Tuhan nyang beuna 
Peue nyang jih peuna sisat dum salah 
Teuma di Kanin jih kaom Musa 
Teuma elanya di jih that leupah 




Keu kaom jih dum hana meuguna 
Beuthat areuta di jih le leupah 
Areuta jih le meugudang-gudang 
Gunci jih mantong le han ban peugah 


Saboh pasukan ureueng me gunci 
Dumnan le guncijih jibeureukah 
Tukang me gunci nyang teuga-teuga 
Mangat ek jiba ho jipeurintah 


Kaom jikheun bak jih watee nyan 
Bek leupah seunang tahudep mewah 
Ureueng mewah that han galak Tuhan 
77. Tamita jalan tawoe bak Allah 

Hareuta Neubri keu gata le that 
Beu na taingat akan Neubalah 
Taingat beukai uroe akhirat 
Haro hara that bek jeuet keu sosah 


Teuma keu donya pih beu taingat 
Bek teuwo meuhat mita napakah 
Lom tapeubuet got keu ureueng laen 
Lagee di-Tuhan pih got that leupah 


Tuhan pih got that Neubri keu gata 
Bek darohaka di bumoe Allah 
Bek peubuet jeuheut di bumoe Tuhan 
Han galak Tuhan keu ureueng salah 

78. Jikheun dilon nyoe ngon carong droe Ion 
Hana tom dilon Ion piyoh payah 
Peue han jiteupeue padumna le ka 
Neupeubinasa kaom le Allah 


80. 


Padum le kurun dum dilee nyang ka 
Nyang leubeh teuga ngon leubeh mewah 
Leubeh le rakyat nibak jih jinoe 
Teuma jeuet rugoe sabab buet salah 


Hana peue tanyong jipeubuet dacha 
Ubit ngon raya hana jikeubah 
79. Jiteubiet Karun ubak kaom jih 

Ngon pakaian jih leupah that mewah 


Ureueng nyang galak keu udep donya 
Jikheun adak na Neubri le Allah 
Adak meu Neubri roe keu geutanyoe 
Lagee Karun nyoe seunang that leupah 


Seunang that di jih raya that bagi 
Teuma geukheun le ureueng meutuah 
Ureueng nyang teupeue ‘eleumee pih na 
Ceulaka gata peue nyan tapeugah 


Nyang leubeh that got pahla bak Tuhan 
Soe nyang meuiman keunan hidayah 
Soe nyang peubuet got lorn pih jisaba 
Meu hana saba hankeuh na tuah 


81. 


Meupeureuhung treuk bumoe bak jidong 
Meu rhet treuk Karon lam bumoe bagah 
Rumoh-rumoh ka rhet lam bumoe 
Hana meu sidroe pih ek jak peuglah 


Hana soe tulong jih meu kon Tuhan 
Droe pih meunan hana le hilah 
82. Ureueng nyang napsu lagee jih baroe 
Jikheun treuk jinoe ceulaka leupah 




Keubit cit Tuhan Neujok raseuki 
Keu soe nyang Neubri roe nyang h'eut Allah 
Ladom keu hamba-Netih hana Neubri 
Adak meu Neubri ceulaka sudah 














604 




AL-QASHASH (28) 


Adak kon rahmat Neubri le Tuhan 
Tanyoe pih meunan sit keunong teulah 
Teuntee meutanom tanyoe lam bumoe 
Adak kon tanyoe na rahmat Allah 


Hana bahgia keubit soe kaphe 
Bahgia akhe soe nyang meutuah 
Nanggroe akhirat keu ureueng nyang got 
Nyang han tern seutot nyang udep mewah 




Hana peumbong droe dal am bumoe 
Buet-buet nyang paloe bandum jikeubah 
Buet keujeuhatan hana jipubuet 
Tapi jipubuet nyang rila Allah 


Akibat nyang jroh keu soe nyang takwa 
Nyang got keurija got that Neubalah 
Leubeh got nibak nyang jih keurija 
Neubalah jasa keu jih le Allah 


Nyang pubuet jeuheut balah pih jeuheut 
Ban nyang jipubuet meunan Neubalah 
Soe nyang peuwajeb u ateuh gata 
Qur’an tabaca hukom tapeugah 

Teuntee Droeneuh nyan nyang peuwoe gata 
Bak teumpat gata dilee Neukeubah 
Takheun Tuhan Ion nyang leubeh teupeue 
Soe nyang ba keunoe peutunyok Allah 


Neuteupeue sit soe nyang dalam sisat 
Nyang nyata meuhat jipubuet salah 
Dilee cit gata hana taharap 
Neupeutron kitab keunoe le Allah 




Tapi nyan rahmat nibak Po gata 
Teuma bek gata tatulong salah 
Bek sagai gata tulong si kaphe 
87. Bek jitham teuh le bak ayat Allah 

Bek jitham gata tapeutroh ayat 
‘Oh lheueh tren kitab keu gata sudah 
Tameuhei dum jih ubak Hadharat 
Bek peucharikat sagai keu Allah 

Bek roh taseumah tuhan nyang laen 
Takheun na laen sajan ngon Allah 
Hana meusidroe pih laen Tuhan 
Meulengkan Tuhan nyang Maha Murah 




Nyang laen bandum meuhat binasa 
Nyang han binasa sit sidroe Allah 
Seugala hukom bak Tuhan keu droe 
Gata pih tawoe bandum bak Allah 

AL-‘ANKABUT (RAMB1DEUEN) 


Ngon nama Allah Ion peuphon surat 
Tuhan Hadharat nyang Maha Murah 
Tuhanku Sidroe geumaseh that-that 
Donya akhirat rahmat Neulimpah 




1. AlifLamMim 


Tnhan nyang teupeue meukeusud ayat 
Sabab Hadharat hana Neupeugah 
Peue na jisangka dum manusia 
Ek geupeumada iman di babah 

‘Oh ban lheueh jikheun kamoe meuiman 
Jih teuma lheueh nyan han sapeue payah 
Hana geuuji jih teuma dilee 
Ureueng nyang dilee le that ka sudah 




Le that dum dilee nyang ka Meuujoe 
Tuhan Neuteupeue beuna ngon salah 
‘Oh lheueh Neuuji meuri nyang beuna 
Meuri lorn teuma nyang sulet leupah 


Peue na jisangka le awak jeuheut 
Di jih ek lupot bak azeueb Allah 
Han leupah roe jih bak azeueb Kamoe 
Soe nyang kheun meunoe raya that salah 




Soe-soe nyang harap meureumpok Tuhan 
Nyan janji Tuhan han tom na ubah 
Meuhat akan troh peue nyang Neujanji 
Watee ka meuri sideh bak Allah 




Dumpeue Neudeungo dumpeue Neuteupeue 
Hana meusapeue pih na meuilah 
Soe nyang beijuang meuhat keu droe 
Munapheu'at keu jih bandum phaedah 




Tuhan that kaya hana Neuhajat 
Alam nyang hajat bandum keu Allah 
Ureueng meuiman ngon buet got that 
Jeuet keu kafarat buet nyang salah 

Kamoe teuboh jih bak buet hana got 
Kamoe bri nyang got keu jih beunalah 
Leubeh got nibak nyang ka jih peubuet 
8. Nyoe Kamoe wasiet teuma Meupeugah 


Kamoe wasiet nyoe bak manusia 
Ma-ku dua beu got jipapah 
Meu geuyue gata peucharikat Lon 
Tateupeue pih tan peue nyang geupeugah 


Nyan bek taikot ureueng nyan dua 
Dudoe sit gata tawoe bak Allah 
‘Oh tawoe bak Lon teuma Lon tuntut 
Peue nyang tapeubuet bandum Lon peugah 


Ureueng meuiman buet pih got han ban 
Nyan roh lam kawan ureueng meutuah 
Kamoe boh sajan ureueng nyang shaleh 
Ureueng nyang leubeh geunaseh Allah 


10. Na manusia jikheun di jihnyan 
Kamoe meuiman keupada Allah 
Tapi ‘oh ban jih ka jielanya 
Sabab di jih ka turot peurintah 


Jikheun treuk azeueb le manusia 
Keubit leupah sa ngon azeueb Allah 
‘Oh ban Neutulong uleh Po gata 
Di jih dum teuma laen jipeugah 


Kamoe nyoe sabe sajan ngon gata 
Allah Ta'ala Neuteupeue sudah 
Kon leubeh Tuhan nyang teupeue bandum 
Peue-peue nyang jisom hana jipeugah 


Jisom lam dada kon lagee jikheun 
1 1 . ‘Eleumce Tuhan sit lhok sileupah 
Neuturi bandum soe nyang meuiman 
Munafek meunan Neuturi sudah 
















Jikheun le kaphe bak ureueng mukmin 
Taikot jalan nyang kamoe peugah 
Meu tatem ikot jalan kamoe nyoe 
Tanggongan kamoe ban dumna salah 





Dum dacha gata kamoe nyang tanggong 
Pane jitanggong meu ka jipeugah 
Meu dacha droe han ek jitanggong 
Keubit awak nyan sulet sileupah 

13. Jime awih droe ngon awih gop 
Dabeueh geuhon that di beurakah 
Peue nyang jipeuna Neutanyong meuhat 
Uroe kiamat bandum le Allah 




14. Kamoe kirem Noh bak kaom gopnyan 
Tinggaigeuh sinan pih trep sileupah 
Sikureueng reutoh ngon limong ploh thon 
Teuka treuk tofan nyang raya leupah 

Teuka ie raya sabab jih lalem 

15. Nabi Noh yoh nyan pih Kamoe peuglah 
Geu-ek lam kapai ngon rakan gopnyan 
Laen dum karam lam laot luah 




Kamoe peujeuet nyan keu manusia 
Nak jeuet keu tanda kuasa Allah 

16. Ibrahim teuma geukheun bak kaom 
Geuh hai rakan Ion taseumah Allah 

Takwa bandum gata keu Tuhan 
Meu tatem meunan bahgia leupah 
Meunyo tateupeue bandum atra nyan 

17. Nyang taseumah nyan raya that salah 

Taseumah patong nyang bukon Tuhan 
Meu sapeue pih tan na jeuet jipeugah 
Tapeuna-peuna salah raya that 
Nyang kon Hadharat bandum taseumah 

Han ek meu sapeue jibri keu gata 
Raseuki gata sideh bak Allah 
Raseuki gata lakee bak Tuhan 
Teuma Droeneuh nyan mantong taseumah 

Chukor keu Tuhan teuma bek laloe 
Keudeh dum tawoe keupada Allah 

18. Meu takheun sulet han tatem pateh 
Sit ka uroejeh meunan jipeugah 







AL-‘ANKABUT (29) 


JUZ 2< 



Ummat nyang dilee sigohlom gata 
Saban ngon gata sulet jipeugah 
Teuma di-Rasul geupeutroh mantong 
Peue han jikalon peuneujeuet Allah 


Phon-phon Neupeujeuet lheueh nyan Neupeuwoe 
Keudeh ubak Droeneuh dum Neukeubah 
Meunyo bak Tuhan buet nyan mudah that 
20. Takheun jak leugat lam bumoe Allah ^ ' ' -L 

Mangat takalon pakri buet Tuhan «uj>t gC* ( ^ 

Neupeujeuet alam phon-phon Neuulah 
Dudoe Neupeujeuet teuma bak akhe 

Tuhan han sabe kuasa leupah | « 


Ateueh beurangpeue kuasa Tuhan 
Soe nyang h'eut Tuhan Neu‘azeueb bagah 
Soe nyang h'eut Tuhan pih Neubri rahmat 
Dudoe dum meuhat tawoe bak Allah 






Han ek talawan Tuhan di bumoe 
Tapike sang droeteuh teuga leupah 
Meunan pih han ek sideh di langet 
Waliteuh meuhat sit sidroe Allah 


Hana waliteuh meunyo kon Tuhan 
Nyang tulongteuh han meunyo kon Allah 
Awak nyang kaphe keu ayat Tuhan 
Meurumpok pih han dijih jipeugah 




Hana meuteumee ngon Tuhan teuma 
Nyan putoh asa di ka sudah 
Putoh asa jih nibak rahmat Lon 
Keu jih azeueb Lon peudeh that leupah 


Jaweueb kaomgeuh kapoh mate jih 
Katot keudeh jih lam apui mirah 
Tuhan peuglahgeuh teuma bak apui 
Meunankeuh Rasul dum jipeubeu-ah 




Atra nyan bandum cit jeuet keu tanda 
Keu kaom nyang na iman keu Allah 
Ibrahim geukheun tapike untong 
Taseumah patong kon seumah Allah 

Neutulong Ion nyoe nibak kaom nyan 
Jeuheut that jih nyan hana ban peugah 
Utosan Kamoe troh bak Ibrahim 
Geupeugah saleuem bak Nabiyyullah 

Mangat meugaseh antara gata 
Lam hudep donya saho talangkah 
Uroe kiamat hana takira 
Sabe chedara sumpah seurapah 

Peukaphe ladom peulaknat ladom 
Teumpatteuh bandum nuraka juah 
Meu sidroe hana nyang tulong gata 

26. Nabi Luth teuma meuiman bagah 

Geupateh laju ban Ibrahim kheun 
Teuma lorn geukheun Ion meung meulangkah 
Nyoe Ion beurangkat peurintah Po Ion 
Keubit roe Po Ion Peurkasa leupah 

Lorn Bijaksana-Neuh han terkira 
Allah Ta'ala Maha Peumurah 

27. Kamoe bri Ishak Ya‘kob keu gopnyan 
Ngon keuturonan bandum meutuah 

Aneuk ngon cuco dum jeuet keu Nabi 
Kitab lorn Neubri bandum le Allah 
Pahla keu gopnyan Meubri lam donya 
Akhirat teuma shaleh meutuah 

28. Nabi Luth geukheun bak kaom gopnyan 
Pakon gata nyan jeuheut that leupah 
Hana meu sidroe nyang lagee gata 
Dum manusia masa nyang sudah 

29. Ureueng agam dum tacok keu binoe 
Soe nyang jak keunoe teuma tarampaih 
Tapeubuet jeuheut bak balee gata 
Teumpat dum gata tamuchawarah 

Teuma jijaweueb le kaom gopnyan 
Toh azeueb Tuhan ba keunoe bagah 
Meunyo bit beuna lagee takheun nyan 
Geukheun hai Tuhan Neubri Ion beu glah 

Saleuem Tuhanku haba geumbira 
Neubri aneuknda nyang that meutuah 
Kamoe Neuyue jak lom bak nanggroe nyoe 
Sabab that paloe jipeubuet salah 


Awak nyan bandum Meupeubinasa 
Buet elanya lalem that leupah 
Ibrahim geukheun na Luth di sinoe 
Seuot ureueng nyan meuteupeue sudah 




Kamoe peuglah Luth ngon ahli gopnyan 
Peurumoh gopnyan teuma meukeubah 
Jih roh lam kawan ureueng binasa 
Utosan lanja teuma geulangkah 




‘Oh troh ubak Luth keunan utosan 
Sosahgeuh han ban di-Luth meutuah 
Han ek geubela dum jameegeuh nyan 
Bak kaom gopnyan nyang peubuet salah 


Kheun dum ureueng nyan han peue tatakot 
Kamoe meukeusud keumeung jak peuglah 
Bek le tagundah kamoe troh teuka 
Jak peuglah gata bak awak salah 


Meunan pih teuma dum ahli gata 
Peurumoh gata mantong meukeubah 
Dijih roh dalam ureueng binasa 
Kamoe bri bala raya sileupah 




Ateueh nanggroe nyoe Meupeutron azeueb 
Sideh di langet keunoe meuruah 
Sabab buet fasek bandum awak nyan 
Meukeubah sinan tanda trang leupah 


Soe nyang tern pike sit jeuet keu tanda 
Keubit that nyata kuasa Allah 
Meukirem Syu ‘ib keudeh u Madyan 
Chedara jih nyan teuma geupeugah 




Wahe kaom Ion taseumah Tuhan 
Taharap datang uroe that sosah 
Haro hara that uroe akhirat 
Bek gata jeuheut di bumoe Allah 

Jipeugah sulet teuma keu gopnyan 
Geumpa treuk sinan dahchat sileupah 
Di dalam rumoh jih dum binasa 
‘Ad Tsamud teuma pih meunan ulah 




Nyata takalon rumoh-rumohjih 
Bandum ka abeh hanco dum bicah 
Buet nyang jeuheut jis'ah le chetan 
Nyankeuh lagee nyan nyang got that leupah 


Han jibri jak jih bak jalan teupat 
Ka trang jilihat hana jipapah 
Meunan pih Karon Peura‘eun Haman 
Musa jak keunan geuba peurintah 




Bandum teukabo jih nyan di bumoe 
Hana meu sidroe pih jih ek leupah 
Bandum jih teuma Kamoe bri bala 
Raya that deecha jipeubuet salah 

Nyang ladom Meurhom ngon ujeuen batee 
Nyang ladom teuntee geulanteue kurah 
Meupeurh'uep bumoe teuma nyang ladom 
Nyang ladom karam lam laot luah 


Teuma kon Tuhan elanya jih nyan 
Tapi droe keudroe lalem leupah 
Miseue awak nyan nyang han got bagi 
Nyang cok keu wali bukon Allah 

Lagee rambideuen nyang peugot rumoh 
Takalon mehmoh jih hek sileupah 
Tapi rumoh mudah that reuloh 
Bacut tacukeh putoh dum bagah 


Adak jiteupeue roe di awak nyan 
Keubit di-Tuhan Neuteupeue sudah 
Peue nyang jiscumah nyang bukon Tuhan 
Abeh Neutuban bandum le Allah 

Keubit roe Tuhan Maha Peurkasa 
Ngon Bijaksana-Neuh han ban peugah 
Kamoe peugot dum miseue-miseue nyan 
Keu bandum insan jitueng phaedah 

Ibarat keu soe nyang na ‘eleumee 
Meunyo si dungu bek nyan tapeugah 
Han ek jipike dijib atra nyan 
Langot ngon bumoe peuneujeuet Allah 






Bandum Neupeujeuet deungon sibeuna 
Si mukrain teuma nyang tueng phaedah 
Jeuet tanda keu soe nyang na meuiman 
Takheun kitab nyan laju beu bagah 




Kitab keu gata wahyu bak Tuhan 
Peubuet seumbahyang pih bek takeubah 
Seumbahyang jitham bak buet nyang keuji 
Buet nyang geuungki sabab buet salah 


Nyang jeuheut han le roh takeurija 
Raya that pahla taseubot Allah 
Peue nyang tapeubuet Tuhan Neuteupeue 
Teuma taseuboe taba peurintah 

Bek tameudawa ngon ahli kitab 
Meu kon beugot-got bak jih tapeugah 
Meulengkan jihnyan keubit that lalem 
Han sapeue jitem ‘oh tapeurintah 


Takheun di kamoe bandum meuiman 
Peue nyang Neupeutron sideh le Allah 
Neupeutron ubak kamoe ngon gata 
Tuhan nyang esa nyang bri peurintah 


Nyan Tuhan kamoe ngon Tuhan gata 
Allah Ta‘ala nyang Maha Murah 
Kamoe meujok droe keunan bak gata 
Kamoe Iseulam hana meuilah 




Meunan keuh Kamoe meupeutron kitab 
Keu gata meuhat Kamoe peurintah 
Teuma awak nyang Kamoe bri kitab 
Meuiman ligat hana jibantah 

Awaknyoe pih na cit nyang meuiman 
Nyang han meuiman kaphe seurakah 
Di jih jiungki keu ayat Kamoe 
Nyang gata kheun nyoe sit kon beurakah 




Dum kitab dilee pih hana takheun 
Ngon jaroe uneun tuleh keureutah 
Meunyoe jeut takheun ngon jeut tatuleh 
Meuhat awakjih jikheun dum salah 


Meuhat chok ragu awak nyang ungki 
Akan teutapi beuna that leupah 
Ayat nyoe bandum cit trang ngon nyata 
Di dalam dada ureueng nyang ceudah 

Nyang na ‘eleumee di dalam dada 
Soe lalem sahja nyang jikheun salah 
Di jih jiungki dum ayat Kamoe 
Jikheum lorn meunoe di jih jipeugah 




Pakon han geubri keu jih mukjizat 
Mangat jih kuat Neubri le Allah 
Takheun mukjizat urusan Tuhan 
Peuingat mantong di Ion peurintah 


Lon nyoe sit nyata ureueng peuingat 
Saket ngon mangat ka lheuh lonpeugah 
Peue han sep di jih meupeutren kitab 
Ke gata meuhat raya phaedah 




Tabaca keu jih nyan jeut keu rahmat 
Haba peuingat ureueng meutuah 
Jeut keu peuingat keu ureueng mukmin 
Takheun sep Tuhan saksi nyang ceudah 

Tuhan keu saksi di Ion ngon gata 
Allah Ta‘ala kuasa leupah 
Peue nyang di langet got nyang di bumoe 
Bandum Neuteupue hana meuilah 


Iman nyang bateu kaphe keu Tuhan 
Nyan keuh awaknyan nyang rugoe leupah 
Jilakee bagah bak gata azeub 
Lah pih ka teutap watee bak Allah 

Adak han azeub jinoe troh teuntee 
Hana jithee-thee sinan ka reubah 
54. Jilakee bagah azeub bak gata 
Asoe nuraka dum kaphe jadah 




Nuraka teumpat keu bandum kaphe 
Azeub bukon le hanaban peugah 
Uroe nyan geuple azeub ateuh jih 
Diyup gaki jih pih azeub leupah 




Kheun Tuhan rasa peue nyang kapubuet 
Jinoe geutuntut bandum geubalah 
Wahe hamba Lon nyang na meuiman 
Keubit bumoe Lon leupah that luah 




Lon nyang taseumah mantong bek laen 
Bandum nyang laen anco ngon bicah 
Nyang na meunyawong han jeut han mate 
Teuma jiwoe le dudoe bak Allah 




Bandum teuh tawoe teuma bak Kamoe 
Ureueng got budi teuma meubalah 
Ureueng meuiman lorn geupubuet got 
Teumpat geuh that got ka Kamoe keubah 




Ngon juree-juree dalam churuga 
Diyup churuga ie krueng dum boh-bah 
Pahla nikmat that ureueng got amai 
59. Saba tawakai gopnyan keu Allah 




Bandum geujok droe ubak Po gopnyan 
Teuma binatang pih le deuk ngon grah 
Sabab ka hana raseuki di jih 
Raseuki keu jih Neubri le Allah 




Gata pih meunan Neubri raseuki 
Tuhanku Rabbi Maha Pemurah 
Neudeungo dumpeue Neuteupeue dumpeue 
Hana meusapeue pih na meuilah 


Meunyoe tatanyong bak jih dum meunoe 
Langet ngon bumoe soe peujeut sudah 
Lorn mata uroe meunan pih buleuen 
Soe peujeut nyan dum tacuba peugah 

Meuhat dum jikheun Tuhan nyang peujeuet 
Pakri sit ek jeut teuma jih salah 
Ek jipeupaleng jih nyan ho laen 
62. Raseuki teuh nyan bak jaroe Allah 




Soe nyang Neukheundak Neubri jih kaya 
Ladom sikada ‘oh sep napakah 
Keubit roe Tuhan dumpeue Neuteupue 
Hana meusapeue pih na meuilah 




Meunyoe tatanyong soe peutron ujeun 
Udep reun-mareun di bumoe Allah 
Ek Neupeuudep tanoh nyang mate 
Meuhat jikheun le cit sidroe Allah 


Takheun dum pujoe meuwoe keu Tuhan 
Tapi le jihnyan han ek jipeugah 
Han ek jipike le akai jih nyan 
Udep nyoe cit tan raya phaedah 

Udep lam donya sit kon peue laen 
Tameuen-meuen tapoh beurakah 
Nyang keubit udep nanggroe akhirat 
Uroenyan meuhat hana le susah 


Sangkira jih nyan bandum jiteupue 
Teuma di jih nyoe ka roh meusalah 
‘Oh jiek kapai meuteumeung bala 
Jilakee du‘a laju bak Allah 




Ikheulah ate jih keu agama 
‘Oh gadoh bala jih ka meuubah 
Leupah jiteungoh keudeh u darat 
Tuhan charikat laju jiseumah 


Peue nyang Kamoe bri han le jiingat 
Kaphe keu nikmat di jih that leupah 
Meuseunang-seunang di jih lam donya 
Jiteupue teuma dudoe geupeugah 




Peue hana jieu nyan tanoh hareuem 
Kamoe peuaman keu jih that leupah 
Dilingka jih dum hana roe aman 
Jidrop jitawan ureueng tan salah 

Dumnoe le nikmat Neubri le Tuhan 
Ek sit jiiman keu peue nyang salah 
Keu nikmat Tuhan di jih jikaphe 
Lalem bukon le hana ban peugah 




Na leubeh lalem nibak jih teuma 
Jipeuna-peuna sulet keu Allah 
Peurintah nyang hak ‘oh teuka bak jih 
Jipeugah le jih sulet that leupah 


Peue kon teumpat jih dalam nuraka 
Keunan keuh geuba dum kaphe jadah 
Teuma barangsoe nyang tem beijuang 
Bak jalan Tuhan nyang teupat leupah 




Jitem berjihad bak jalan Kamoe 
Teuntee keu jih nyoe meubri hidayah 
Meupeutunyok jih bak jalan Kamoe 
Bek roh meupaloe bak jalan salah 


Keubit roe Tuhan sajan ureueng got 
Nyang tem pubuet got amai jroh leupah 

AR-RUM (AWAK RUMAWI) 


Ngon Nama Allah Lon puphon surat 
Tuhan Hadharat nyang Maha Murah 
TUhanku sidroe geumaseh that-that 
Donya akhirat rahmat Neulimpah 


1 . Alif Lam Mim 


Tuhan nyang teupue meukeusud ayat 
Sabab Hadharat hana Neupeugah 
Talo dalam prang awak nanggroe Rum 
Awaknyan bandum nyang toe sileupah 




‘Oh lheuh talo jih dudoe ka meunang 
Dalam padum thon sagai ka ubah 
Urusan Tuhan dilee ngon dudoe 
Hana meusidroe nyang ek peusalah 




Uroe nyan teuma nyang leupah seunang 
Ureueng meuiman keupada Allah 
Ngon tulong Tuhan ureueng nyan meunang 
Soe nyang h‘eut Tuhan Neutulong bagah 




Keubit roe Tuhan Maha Perkasa 
Allah Ta‘ala Maha Pemurah 
Atra nyan sit ka janji bak Tuhan 
Meu janji Tuhan han tom Neuubah 




Tapi nyang le that insan dum jinoe 
Hana jiteupue kuasa Allah 
Nyang na jiteupue sit udep donya 
Jingieng ngon mata lahe sileupah 




Udep akhirat hana jiingat 
Di jih lale that ngon udep mewah 
Peue han jipike bak badan Droe jih 
Tuhan Peujeuet jih pakri Neuulah 




Tuhan Neupeujeuet langet ngon bumoe 
Ngon bandum asoe sit beuna leupah 
Teuma watee jih meuteuntee cit ka 
Insan dum teuma le that nyang salah 



AR-RUM (30) 


JUZ 2 


r r. t,'. i \ t \ i \ i n : 


r-< 


m 


a 




% 


$ 

fel 

>1 

Ki 


Han jipeucaya meuteumee Po jih 
Jikaphe di jih reumpok ngon Allah 

9. Pakon han jijak dum dalam bumoe 
Jikalon bagoe kuasa Allah 

Pakri akibat ureueng nyang dilee 
Ureueng nyan teuntee bandum geubalah 
Ureueng nyan bandum leubeh that teuga 
Jipeugot kuta di bumoe Allah 

Jipeugot nanggroe makmu han tara 
Gampong ngon banda bandum jiulah 
Leubeh bandum jih nibak awaknyan 
Rasul dum keunan pih troh geulangkah 

Geuba peurintah dum keu awaknyan 
Tapi awaknyan jipubuet salah 
Teuma kon Tuhan elanya jih nyoe 
Tapi droe keudroe jih lalem leupah 

10. Akibat teuma keu ureueng jeuheut 
Nyang brok that azeub keu jih geubalah 
Jipeugah sulet dum ayat Tuhan 
Jipeueleh lorn jikheun beurakah 

1 1 . Tuhan nyang peujeut makheuluk phon-phon 
Teuma ‘oh lheuh nyan Neupeuwoe bagah 
Lheuh nyan lorn keudeh teuh bandum tawoe 

12. Watee troh uroe nyang hebat leupah 

Uroe kiamat meu katroh teuka 
Nyang le that dacha leupah that susah 

13. Tuhan charikat hana meuguna 
Han ek jibila jih meu ube seupah 

Ka keuh jikaphe dum keu charikat 
Ka trang jilihat hana phaedah 

14. Meunyoe ka teuka uroe kiamat 
Bandum na umat meupisah-pisah 

Nyang got nyang jeuheut hana meusapat 

15. Nyang mukmin meuhat seunang sileupah 
Di dalam taman meusuka-suka 

16. Nyang kaphe teuma lam apoh-apah 

Jipeugah sulet dum ay at Kamoe 
Akhirat nyang nyoe pih jipeubeueh 
Han jipateh na uroe akhirat 
Bandum geu azeub lam apui mirah 

Suci that Allah takheun teuseubeh 
Seupot ngon beungoh sabe di babah 
Milek Droeuneuh nyan sigala pujoe 
Di langet bumoe bandum keu Allah 




Bak watee malam ngon watee uroe 
Tuhan tapujoe bek seungap babah 
Nibak nyang udep teubiet nyang mate 
Han ek tapike kuasa Allah 




Nibak nyang mate teubiet nyang udep 
Bumoe pih udep ‘oh lheuh khueng leupah 
Meunan pih gata bandum geubangket 
Sigo teuk udep Neubri le Allah 


Teuma lorn tanda kuasa Tuhan 
Neupeujeut insan mangat sileupah 
Neupeujeut gata bandum bak tanoh 
Ban tanjo singoh ka tameulangkah 




Abeh dum tajak keudeh ngon keunoe 
Meunan pih sinoe kuasa Allah 
Neupeujeut judo nibak droe gata 
Keunan tagisa tapiyoh payah 


O ojl 


Antara gata meugaseh-gaseh 
Rahmat meutindeh Neubri le Allah 
Atranyan bandum sit jeut keu tanda 
Keu ureueng nyang na pikiran ceudah 


Lorn saboh tanda Neupeujeut langet 
Bumoe pih meuhat peuneujeut Allah 
Meulaen lidah meulaen bahsa 
Kulet dum gata puteh ngon mirah 


Wareuna kulet teuh macam-macam 
Tanda lorn sinan kuasa Allah 
Keu soe nyang alem sit jeut keu tanda 
Meunan pih gata tapiyoh payah 

Taeh ‘oh malam got pih ‘oh uroe 
Got pih tameugoe mita napakah 
Bandum tamita karonya Tuhan 
Tanda lom sinan kuasa Allah 

Soe nyang tem deunge pih jeut keu tanda 
Tuhan kuasa hana ban peugah 
Lom saboh tanda Neupeujeut kilat 
Takot ngon harap dum hamba Allah 

Teuma Neupeutron ujeun di langet 
Bumoe pih udep ‘oh lheuh khueng leupah 
Tanoh nyang mate ka udep teuma 
Sinan pih tanda kuasa Allah 


Ureueng jroh akai jitueng keu tanda 
Nyoe pih lom tanda nyang raya leupah 
Langet ngon bumoe ek teudong keudroe 
Bandum atranyoe peurintah Allah 




‘Oh ban Neumeuhoi gata di bumoe 
Bangket sinaroe hana nyang bantah 
Soe nyang di langet dum ngon di bumoe 
Bandum sinaroe sit milek Allah 




Ta‘at seumateh keu Tuhan sidroe 
Neupeujeut keudroe cit phon le Allah 
‘Oh lheuh Neupeujeut teuma Neupeuwoe 
Bak Tuhan buet nyoe leupah that mudah 




Sipheut mulia leupah that manyang 
Cit sipheut Tuhan nyang Maha Murah 
Sideh di langet got pih di bumoe 
Sipheut Droeuneuh nyoe manyang that leupah 


Keubit roe Tuhan Maha Perkasa 
Ngon bijaksana Neuh han ban peugah 
Tuhan boh miseu nibak droe gata 
Ngon namiet gata tabri napakah 


Peue jihnyan teuma charikat gata 
Nibak areuta karonya Allah 
Raseuki gata nyang ka Tuhan bri 
Jih nyan kameusoe nyang saban leupah 

Tatakot keu jih lagee droe gata 
Meunan umpama miseu meupaugah 
Meunan keuh Kamoe meupeutrang ayat 
Jeut keu ibarat keu soe nyang ceudah 


Keu kawom nyang na akai pikiran 
Teuma soe lalem jipeugot ulah 
Peuturot napsu ngon tan ‘eleumee 
Teuma soe nyang me peugot bek salah 




Soe ek peutunyok ureueng nyang sisat 
Ka Neupeusisat jih nyan le Allah 
Awaknyan teuma pih han soe tulong 
Teuma tajunjong agama Allah 




Tahadap mukateuh bak agama 
Allah Ta‘ala nyang bri peurintah 
Agama Tuhan keu manusia 
Saban ngon jiwa agama phitrah 


Nyang Tuhan peujeut han jeut meutuka 
Nyan keuh agama nyang teupat leupah 
Tapi le insan hana jiteupue 
31 . Boh toubat jinoe laju bak Allah 




Takwa keu Tuhan pubuet seumbahyang 
Bek takheun Tuhan nyang bukon Allah 
Bek peucharikat sagai keu Tuhan 
Lagee awaknyan peupicah-picah 




Agama jih nyan le that peureute 
Maseng peureute phanatik leupah 
Maseng dum galak keu peureute droe 
Nyang kon atra droe jih bandum salah 

Manusia dum watee meularat 
Meudu'a ligat di jih bak Allah 
Ngon khuchu* ate laju jitoubat 
‘Oh ban na rahmat ka le meuubah 


Jipeugah le na Tuhan nyang laen 
Hana le jicen keu rahmat Allah 
Peue nyang Kamoe bri keu jih jikaphe 
Han jiingat le meu ube seupah 

Meuseunang-seunang keuh laju jinoe 
Ka teupue dudoe watee geubalah 
Peue na meupeutron keu jih alasan 
Jeut laen Tuhan teuma jipeugah 




Jipeugah bak jih Tuhan charikat 
Insan dum meuhat pih le that ulah 
Watee Kamoe bri keu jih nyan rahmat 
Galak jih that-that hana ban peugah 

Meunyoe nyang jeuheut keunong ateuh jih 
Sabab jaroe jih nyang pubuet salah 
Ka putoh asa di jih watee nyan 
37. Peue han jikalon kuasa Allah 




Soe nyang h‘eut Tuhan Neubri areuta 
Jeut kaya raya udep jih mewah 
Soe nyang Neukheundak Neubri sikada 
Gasien ngon kaya teukeudi Allah 


Sit jeut keu tanda bandum atranyan 
Soe nyang meuiman jitueng phaedah 
Kawom keurabat tajok hak keu jih 
Areuta keu jih beu tapeusiblah 




Ureueng gasien ngon ureueng meudagang 
Bandum bak Tuhan keu jih takeubah 
Soe nyang meukeusud keu rila Tuhan 
Jipubuet meunan sit got sileupah 


Nyan keuh ureuengnyan nyang meubahgia 
39. Nyang pajoh riba teuma jih salah 
Peue-peue nyang tacok got tajok riba 
Mangat areuta teuh le meutamah 

Hana meutamah dumnyan bak Tuhan 
Teuma laen ban nyang Neupeurintah 
Meu tabri zakeut ikheulah ate 
Atrateuh sabe meutamah-tamah 


Nyan keuh ureueng nyang tamah areuta 
Meuganda-ganda teuma phaedah 
Tuhanku sidroe nyang peujeut gata 
Raseuki gata pih ka Neukeubah 

‘Oh lheuh nyan mate teuh bandum gata 
Udep lom teuma Neubri le Allah 
Toh Tuhan gata nyang peugot meunan 
Nyang ek peugot nyan nyang bukon Allah 


Hana meubacut pih ek jipeugot 
Meu kon Hadharat nyang Maha Murah 
Maha suci that Droeuneuh Manyang that 
Nibak charikat lagee jih peugah 




41. Takalon rusak darat ngon laot 
Jipubuet karot jeuheut sileupah 
Neupeurasa treuk bak jih le Tuhan 
Sabab buet jih nyan teuka musibah 


Sit bacut bala nyang Neubri keu jih 
Sabab jaroe jih nyang pubuet salah 
Mangat jigisa bak jalan teupat 
42. Takheun leh siat tayue meulangkah 

Tayue jak kalon dum dalam bumoe 
Pakriban dudoe soe-soe nyang salah 
Le jihnyan dile jipeucharikat 
Tuhan Hadharat laen jipeugah 


$ 




43. Teuma muka jih jinoe tahadap 
Bak jalan teupat agama Allah 
Yoh gohlom teuka uroe nyang hebat 
Uroenyan meuhat han ek soe bantah 






Han ek soe tulak putusan Tuhan 
Bandum uroenyan meupisah-pisah 
44. Ureueng nyang kaphe meularat keudroe 
Jih bak watee nyoe keu jih geubalah 


* 


Teuma nyang pubuet amai nyang saleh 
Di jih ka tapreh peue nyang jikeubah 
45. Ureueng meuiman amai jih pih got 
Karonya that got keu jih Neubalah 


M 


Ureueng nyang kaphe han galak Tuhan 
46. Tanda bak Tuhan sit le sileupah 
Neukirem angen pih saboh tanda 
Haba gembira sang jijak peugah 

Tuhan keumeung bri rahmat keu gata 
Meu ka troh teuka seunang teuh leupah 
Kapai teuh jiplueng Neuyue le Tuhan 
Angen buritan jipot that bagah 


Hat tajak mita karonya Tuhan 
Raseuki teuh nyan sit ka Neukeubah 
Mangat tachuko mudah-mudahan 
Keupada Tuhan nyang Maha Murah 


- 


47. Ka Kamoe kirem sigohlom gata 
Rasul mulia geuba peurintah 
Bak kawom gopnyan keunan geujakba 
Ayat nyang nyata bandum geupeugah 

Kamoe hukom treuk soe nyang meudacha 
Nyang darohaka lawan peurintah 
Hak Kamoe tulong ureueng meuiman 
48. Neubri treuk angen teuma le Allah 




Neukirem angen jiparoh aw an 
Meusiseu treuk nyan di langet luah 
Awan pih jijak ho nyang h‘eutTuhan 
Meutamon-tamon meupisah-pisah 

Takalon ujeun teubiet disinan 
Soe nyang h‘eut Tuhan cit Neubri jatah 
Pat nyang rhot ujeun galak jih han ban 
49. Dilee nibak nyan leupah that susah 


m 

Yoh gohlom ujeun leupah meularat 
50. Boh taeu rahmat Neubri le Allah 
‘Oh ban na rahmat bumoe pih udep 
Ka padum na trep khueng tho that leupah 




Meunan pih ureueng nyang mate ka trep 
Jan Neupeubangket leupah that mudah 
Ateuh barangpeue Tuhan kuasa 
5 1 . Angen ceulaka pih ek Neuulah 




Meu Kamoe kirem angen ceulaka 
Abeh binasa tanaman indah 
Jieu tanaman kuneng dum mate 
Di jih jikaphe sit han meuubah 

52. Ureueng ka mate ngon ureueng tuloe 
Tahei takilo hana phaedah 

Meu ka jipaleng ka jipeulikot 
Han le jitakot babah keu murah 

53. Ureueng nyang buta meunyoe ka sisat 
Bek jalan teupat keu jih tapeugah 
Nyang deungo gata ureueng meuiman 
Ubak ureueng nyan tajok peurintah 

Gopnyan meuiman keu ayat Kamoe 
Bandum geujok droe deungon ikheulah 

54. Tuhan nyang peujeut gata phon leumoh 
‘Oh abeh leumoh teuga that leupah 

‘Oh abeh teuga leumoh lom teuma 
Teuka treuk tuha ok meujeureulah 
Ka puteh ngon ok Neubri le Tuhan 
Ban nyang h‘eut Tuhan han ek soe bantah 

Bandum Neuteupue Allah Ta'ala 
Maha Kuasa hana ban peugah 

55. Uroe kiamat ‘oh ban troh teuka 
Awak meudacha pih jimeusumpah 

Jikheun tinggai jih cit sijeum sagai 
Meunan keuh prohai di jih jipeugah 
Jeut keumeupaleng di jih dum dilee 

56. Nyang laen lagee ureueng meutuah 

Ureueng nyang ka na peungetahuan 
Lom geumeuiman teuma geupeugah 
Gata dum tinggai putusan Tuhan 
Sampoe ‘oh datang kiamat sudah 

Uroe kiamat uroe geubangket 
Nyoe uroe bangket ka troh talangkah 
Tapi gata dum hana tateupue 

57. ‘Oh troh uroenyoe hana le ilah 

Ureueng nyang lalem pubuet elanya 
Hana le guna jak lakee meu'ah 
Hana le tanggoh jak lakee toubat 

58. Miseu sit le that ka Kamoe peugah 

Lam Qur’an nyoe cit le that miseu 
Keu jih nyan miseu hana phaedah 
‘Oh taba keu jih meusaboh ayat 
Di kaphe sisat sit jikheun salah 




Peue nyang taba nyan cit bandum bateu 
Tapeugah miseu jikheun beurakah 
Lam ate jihnyan nyang tan jiteupue 
Ka Neucap mate sinan le Allah 


Teuma tasaba dang janji Tuhan 
Meu janji Tuhan han tom meuubah 
Awak nyang hana yakin meuiman 
Bek sabab jihnyan gata jeut salah 

LUQMAN 


Ngon nama Allah Lon puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




1 . Alif Lam Mim 


Tuhan nyang teupue meukeusud ayat 
Sabab Hadharat hana Neupeugah 
Nyan keuh dum ayat di dalam kitab 
Le that hikeumah han ek tapeugah 

Jeut keu peutunyok ngon jeut keu rahmat 
Keu soe nyang buet got hana tom salah 
Pubuet seumbahyang ngon geubri zakeuet 
Uroe akhirat yakin geuh leupah 


Keu ureueng nyan dum peutunyok Tuhan 
Nibak Po gopnyan nyang Maha murah 
Nyan keuh ureueng nyan nyang meubahgia 
Na manusia teuma nyang salah 

Jijak bloe narit nyang sia-sia 
Gop dum jimaba bak buet nyang salah 
Jipeusisat gop bak jalan Tuhan 
‘Eleumee jih tan jikheun beurakah 


Jiulok-ulok keu jalan Tuhan 
Azeub keu jih nyan hina sileupah 
Watee geubaca dum ayat Kamoe 
Teukabo jihnyan hana ban peugah 

Jipaleng sang-sang hana jideungo 
Adak jideungo hana jipapah 
Sang-sang na sumpai lam geulinyueng jih 
Tapeugah bak jih azeub that leupah 


Tapeugah keu jih azeub peudeh that 
Nyang mukmin meuhat nyang raya tuah 
Soe nyang meuiman ngon buet jih pih got 
Churuga nikmat ka lheuh geukeubah 

Churuga indah geubri keu gopnyan 
Keukai geuh sinan ka janji Allah 
Meu janji Tuhan teuntee beunar that 
Tuhan Hadharat kuasa leupah 




Keubit roe Tuhan Maha Perkasa 
Ngon bijaksana Neuh han ban peugah 
Neupeujeut langet dum hana tiang 
Sit takalon trang ajeb sileupah 

Neupeuduek gunong dum dalam bumoe 
Mangat gatanyoe bek apoh-apah 
Mangat gata dum bek that meuguncang 
Lorn ngon binatang pih le that leupah 


Sideh di langet meupeutren ujeun 
Udep tanaman seunang teuh leupah 
Kamoe peutimoh bandum tanaman 
Galak teuh han ban takalon indah 


Atranyan bandum peuneujeut Tuhan 
Nyang bukon Tuhan peue na phaedah 
Peue na jipeujeut le nyang kon Tuhan 
Nyang takheun Tuhan nyang bukon Allah 




Tapi soe lalem keubit jih sisat 
Taeu nyata that hana meuilah 
12. Ubak Luqman ka lheuh Kamoe bri 
Hikeumah suci chuko keu Allah 




Barangsoe chuko munapha'at keu droe 
Jeh laen bagoe ureueng nyang salah 
Soe-soe nyang kaphe pulang bak Tuhan 
Kay a that Tuhan hana ban peugah 


Tuhan nyang patot teurimong puja 
Lukman kheun meunoe bak aneuk lidah 
Geukheun hai aneuk geubri nasehat 
Bek peucharikat sagai keu Allah 


giil 


Tapeucharikat Tuhan ngon laen 
Buet teuh nyan lalem raya that salah 
Lom Kamoe wasiet bak manusia 
Ibu ngon bapa beu got tapapah 

Pakriban le ma geutanggong saket 
Siblet dua blet gopnyan lam susah 
Meubaro geulhah umu dua thon 
Saket geutanggong hana geupeugah 






Tachuko keu Lon ngon ma-ku gata 
Dudoe tagisa keudeh bak Allah 
Bak Lon sit teuma keudeh tagisa 
Meunyoe geupaksa geuyue buet salah 




Geupaksa gata peucharikat Lon 
Gata han meuphom peue nyan geupeugah 
Bek roh tata‘at keu dua gopnyan 
Sabab atranyan raya that salah 


Tarakan gopnyan di dalam donya 
Tapeumulia geuh bek tabantah 
Teuma taikot ureueng nyang tobat 
Jalan nyang teupat tawoe bak Allah 


Tobat sit bak Lon tawoe pih bak Lon 
Lon peugah le Lon buet nyang ka leupah 
Buet nyang tapubuet yoh masa dilee 
Bandum meuteuntee akan geubalah 

Hai aneuk meunyoe tapeucharikat 
Beu that hana brat sagai tapeugah 
Be aneuk sawi sagai lam batee 
Bah ka meuseubee hana le leumah 


Sideh di langet got pih di bumoe 
Bandum Neuteupue sit nyan le Allah 
Keubit roe Tuhan Maha licen that 
Dum peue Neutupat Neumaklum sudah 




Hai aneuk sabe pubuet seumbahyang 
Yue keubajikan tatham nyang salah 
Teuma tasaba peue-peue nyang teuka 
U ateuh gata kadang musibah 


Sabab atranyan leupah that peunteng 
Bek meugeunireng peusinget babah 
Watee tamarit ngon manusia 
Bek sagai gata teukabo leupah 

Tajak lam bumoe pih bek teukabo 
Sabab teukabo han galak Allah 
‘Oh watee tajak beuseudang-seudang 
Lom bek kreuh reukueng ‘oh taseumeugah 


Watee tamarit beuleumoh-leumbot 
Ban laku patot bek salah-salah 
Keuleudee meusu hana got sagai 
Nyan beu tatinggai ‘oh taseumeugah 


Peue hana taeu Tuhan bri gata 
Ek takuasa peue nyang meurimbah 
Peue nyang di langet ngon nyang di bumoe 
Bandum atranyoe ka ek taulah 




Lahe ngon baten nikmat keu gata 
Ek takuasa Neubri le Allah 
Na manusia nyang bantah Tuhan 
‘Eleumee jih tan meu ka jipeugah 


Hana peutunyok keu jih bak Tuhan 
Nyang jeut keuh meunan di jih lam salah 
Lom hana kitab di jih nyang peutrang 
Watee geukheun banlaju jibantah 




‘Oh geuyue ikot nyang Tuhan peutron 
Di kamoe jikheun bah lagee ayah 
Ayah kamoe dum meunoe geupeugot 
Nyan kamoe ikot mangat bek salah 


Meunyoe ureueng nyan jihei le chetan 
Jipeugrop gopnyan lam apui mirah 
Peue jigrop jih lam apui nuraka 
Nyang meubahgia ureueng meutuah 




Ureueng nyang jok droe keudeh bak Tuhan 
Buet keubajikan han tom jikeubah 
Nyan ka jimumat bak taloe kong that 
Teuma akibat bandum bak Allah 


Bek susah gata keu awak kaphe 
Sabab jikaphe jipubuet salah 
Bandum bak Kamoe jiwoe awaknyan 
Peue-peue buet jihnyan sit Kamoe peugah 

Peue nyang lam dada Tuhan Neuteupue 
Hana meusapeue pih na meuilah 
Kamoe bri seunang keu jihnyan siat 
Azeub nyang brat that sit ka meukeubah 




Meunyo tatanyong soe peujeut dum nyoe 
Langet ngon bumoe takalon luah 
Meuhat dum jikheun Tuhan peujeut nyoe 
Takheun dum pujoe meuwoe keu Allah 




Tapi le that jih hana jiteupue 
Bandum barangpeue sit milek Allah 
Peue nyang di langet ngon nyang di bumoe 
Tuhanku sidroe kaya that leupah 

Tuhan keuh mantong patot tapujoe 
27. Takira jinoe kalimah Allah 
Ube na kayee di bumoe Tuhan 
Tacui keu kalam tuleh keureutah 




Tacok keu daweut teuma ie laot 
Tujoh boh laot laen tatamah 
Han cit ek abeh kalimat Tuhan 
Keubit roe Tuhan perkasa leupah 


Bijaksana Neuh hana takira 
Neupeujeut gata pakriban ulah 
Neubangket gata bandum pih saban 
Sang sidroe insan dumnan keuh mudah 

Keubit roe Tuhan Neuteupue dumpeue 
Neukalon dumpeue hana meuilah 
Peue hana taeu pakri buet Tuhan 
Neupeulop malam dalam uroe crah 




Neupeulop uroe teuma lam malam 
Mata uroe trang hu meujeureulah 
Meunan pih buleun bandum jijalan 
Watee ka meujan hana meuubah 


Tuhan Neumaklum peue nyang tapubuet 
Barangkapeue buet Neumaklum sudah 
Nyan keuh bit Tuhan sidroe nyang beunar 
Nyang laen teuma bandum sit salah 

Nyang bukon Allah nyang jikheun Tuhan 
Nyang keubit Tuhan manyang that leupah 
Lagi pih Tuhan Maha Raya that 
31 . Peue han talihat dum nikmat Allah 


Kapai meulayeu di laot raya 
Nikmat keu gata Neubri le Allah 
Neumeung peuleumah keunan bak gata 
Tanda kuasa Neuh han ban peugah 


Atranyan keubit roe jeut keu tanda 
Keu soe nyang saba chuko keu Allah 
32. ‘Oh teuka bakat nyang lagee gunong 
Kapai jilambong sang-sang ka beukah 


Jilakee du‘a laju bak Tuhan 
Agama jihnyan keubit ikheulah 
‘Oh ban ka leupah jiek u darat 
Na sit nyang teupat hana meusalah 


Teuma nyang ungki keu ay at Kamoe 
Nyan keuh awaknyoe teukabo leupah 
Di jih jikaphe bandum keu nikmat 
Hana jiingat yoh dilee susah 


33. Hai manusia takwa keu Tuhan 
Po gata dumnyan sit sidroe Allah 
Lom beu tatakot uroe nyang hebat 
Han le sipakat aneuk ngon ayah 


Ayah han jeut le geubila aneuk 
Meunan pih aneuk han jeut jibalah 
Keu jasa ayah han jeut le ingat 
Janji Hadharat han jeut meuubah 


Teuma bek sagai jitipee gata 
Le udep donya seunang sileupah 
Lom bek jitipee gata le chetan 
Jiyue talawan peurintah Allah 


\ 34. Tuhan nyang teupue pajan kiamat 

Ujeun tren meuhat ‘eleumee Allah 
Lom pih Neuteupue peue nyang lam rahim 
Geutanyoe laen le that nyang salah 

Buet tanyoe singoh pih han tateupue 
Jan mate tanyoe pih pat geukeubah 
Teumpat teh nanggroe geutanyoe mate 
Han peue tapike pat nyang h‘eut Allah 


Keubit roe Tuhan dumpeue Neuteupue 
Neumaklum dumpeue hana meuilah 

AS-SAJDAH (SUJUD) 


Ngon Nama Allah Ion puphon surat 
Sabab Hadharat hana Neupeugah 
Tuhanku sidroe geumaseh that-that 
Donya akhirat rahmat Neulimpah 


1 . Alif Lam Mim 


Tuhan nyang teupue meukeusud ay at 
Sabab Hadharat hana Neupeugah 
Neupeutron kitab hana chok waham 
Nibak Po alam nyang Maha Murah 




Teuma jipeugah geupeuna-peuna 
Tapi cit beuna tron nibak Allah 
Nibak Po gata Neupeutron kitab 
Neuyue peuingat kawom nyang salah 


Yoh gohlom gata tan soe peuingat 
Kadang nyoe meuhat raya phaedah 
Kadang cit ek tapeutunyok keujih 
Tuhan bri keu jih akan hidayah 




Tuhan nyang peujeut langet ngon bumoe 
Ngon bandum asoe peuneujeut Allah 
Neupeujeut bandum dal am nam uroe 
Tuhanku sidroe kuasa leupah 


Di ateuh ‘arasy Neumat keurajeun 
Peue-peue nyang Neukheun hana meuilah 
Tan laen wali teuh dum di gata 
Chupheu‘at hana meunyoe kon Allah 


Peue han di gata jeut keu peuingat 
Sideh di langet Neubri peurintah 
Peurintah neubri keunoe u bumoe 
Jiek ubak Droeuneuh teuma bagah 




Lam saboh uroe nyang kadar jihnyan 
Jeut siribee thon ‘oh tajumlah 
Keunira gata jeut siribee thon 
Atranyan bandum ‘eleumee Allah 




Nyang han deuh taeu got pih deuh taeu 
Bandum deuh Neueu nyan uleh Allah 
Keubit roe Tuhan Maha Perkasa 
Allah Ta'ala Maha Pemurah 


7. Neupeujeut bandum peue nyang Neupeujeut 
Han ek tasipheut kuasa Allah 
Phon-phon bak tanoh Neupeujeut insan 

8. Jeut keturunan jih le that leupah 


Cufe: 




Bandum Neupeujeut bak ie nyang hina 
9. ‘Oh lheuh nyan teuma jeut aneuk lidah 
Neubri ngon nyawong geulinyueng mata 
Ate lam dada bandum ka ceudah 

Nit that roe teuma nyang tatem chuko 

10. Di jih sit laju Tuhan jibantah 

‘Oh gadoh tanyoe keudeh lam bumoe 
Ek lorn geupeuwoe keu laen ulah 

Ek jeut lorn tanyoe keu makheuluk baro 
Hana jichuko kaphe seurakah 
Meureumpok ngon Po jih pih jikaphe 
Bandum hana le meunan jipeugah 

1 1 . Takheun bak jih dum malikul maut 
Bak gata meuhat bandum geulangkah 
Geujak cok nyawong bandum geutanyoe 
Lheuh nyan geupeuwoe gata bak Allah 

Bandum teuh tawoe ubak Po gata 
12. Sangkira gata takalon ulah 

Pakriban sungkuep awak meudacha 
Teukui keupala han jijeut tangah 

Ubak Po jihnyan jilakee jinoe 
Wahe Po kamoe kamoe kasalah 
Meueu meudeungo bandum ka jinoe 
Neupeuwoe kamoe keudeh ya Allah 

Mangat meupubuet amai nyang saleh 
Meuyakin leubeh nibak nyang sudah 
Watee nyan keubit yakin that kamoe 
13. Teuma watee nyoe ban nyang h‘eut Allah 

Meu Kamoe kheundak meubri peutunyok 
Keu bandum meujok hana meuilah 
Tapi narit Lon ka lheuh putusan 
Jen deungon insan lam apui mirah 




Dal am nuraka bandum Lon pasoe 
Karasa jinoe bandum Lon balah 
Teuwo keuh bandum akan uroenyoe 
Reumpok ngon Kamoe kakheun beurakah 




Kamoe pih teuwo keu kah dum jinoe 
Karasa jinoe azeub that leupah 
Azeub nyang keukai droekeuh usaha 
Sabab keurija keuh dilee salah 




Ureueng meuiman keu ayat Kamoe 
‘Oh jideunge nyoe galak jih leupah 
‘Oh geupeuingat jih ngon ayat nyoe 
Jiingat Kamoe jisujud bagah 


Jikheun teuseubeh jipujoe Po jih 
Lam ate di jih khuchu 1 sileupah 
Hana teukabo pih sagai di jih 
Jareung that jieh jipiyoh payah 




Reunggang that lhong jih di ateuh tika 
Jilakee du‘a takot keu Allah 
Lom jiharap that keu rila Tuhan 
Raseuki Tuhan jibri seudeukah 


Nibak raseuki nyang ka Kamoe bri 
Zakeut pih jibri deungon napakah 
Hana soe teupue peue nyang ka geusom 
Hana geubri lom nyang indah-indah 




Keu jihnyan bandum ka geuseudia 
Nyang sijuek mata seunang that leupah 
Sabab yoh dilee ka jiusaha 
Jinoe seudia bandum geubalah 


Mukmin ngon pasek peue ek dih saban 
Hana roe saban beuna ngon salah 
Ureueng meuiman lom geupubuet got 
Meuteumeung teumpat churuga indah 

Nyan keuh beunalah buet geuh nyang dilee 

20. Nyang laen lagee soe pubuet salah 
Teumpat si pasek dalam nuraka 
Napsu keuluwa han sagai leupah 

‘Oh jimeung tubiet geupeuwoe bak sot 
Geukheun lom azeub rasa leh di kah 
Azeub nuraka dilee kakheun tan 

21. Rasa treuk dumnyan nyang phui sileupah 

Meubri azeub phui kon azeub raya 
Kadang jigisa han le buet salah 

22. Soe leubeh lalem nibak awaknyan 
Sagai di jih han turot peurintah 

‘Oh geupeuingat ngon ayat Tuhan 
Jipaleng yoh nyan jiweh le bagah 
Kamoe balah treuk keu soe meudacha 
Lagee usaha droe jih nyang sudah 

23. Dilee Kamoe bri kitab keu Musa 
Bek ragu gata teuma that leupah 
Nyoe ka tateumee kitab di gata 
Nyang kitab Musa dilee ka sudah 

Jeut keupeutunyok Bani Israil 

24. Padum droe ahli nyang ba peurintah 
Kamoe bri imum lam kawan jihnyan 
Geutunyok jihnyan beuna ngon salah 

Meu ek geusaba dum di ureueng nyan 
Yakin meuiman keu ayat Allah 
Geuyakin keubit keu ayat Kamoe 

25. Po gata sidroe keu hakim nyang sah 

Peuputoh hukom uroe kiamat 
Awaknyan ineuhat bandum geubalah 
Peue nyang dilee kin jipeudong dawa 

26. Hana jikira dali le leupah 

Padum le kurun nyang dilee masa 
Meupeubinasa sabab buet salah 
Teungoh jijak-jak bak teumpat jihnyan 
Peue han jeut dum nyan keu dali nyang sah 

Atranyan bandum sit jeut keu dali 
Peue han jideungo watee tapeugah 
Peue hana jieu Kamoe bri ujeun 
Bak tanoh ladang nyang phon tho leupah 

Timoh le sinan tanam-tanaman 
Meuret binatang hana le susah 
Keu droejih pih le jitueng munapha'at 
Peue han jilihat dumnan trang leupah 


28. Boh putusan nyan pajan teuma troh 
Meunan keuh dawok di jih jipeugah 
Meunyoe bit beuna peue nyang takheun nyan 

29. Takheun atranyan pulang bak Allah 






‘Oh troh uroenyoe hana guna le 
Iman si kaphe hana phaedah 
Hana le tanggoh geubri keu jihnyan 
Jikheun jiiman sabab ka teulah 


Bah meunan keudeh jih nyan disinan 
Tapreh troh keunan peue nyang tapeugah 
Di jih pih jipreh dum lagee gata 
Pajan troh masa hukoman Allah 

AL-AHZAB (PEURTE-PEURTE SEUPAKAT) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




1. Wahe ya Nabi takwa keu Tuhan 
Bek jipadan le kaphe jadah 
Bek roh taikot dum awak kaphe 
Munaphek lagi pih hana ubah 


Dumpeue Neuteupue Allah Ta'ala 
Ngon bijaksana Neuh han ban peugah 
Taikot wahi nyang troh bak gata 
Nibak Po gata nyang Maha Murah 




Peue nyang tapubuet Tuhan Neumaklum 
Hana nyang meusom meunyoe bak Allah 
Teuma tawakai gata bak Tuhan 
Cukop bak Tuhan teumpat meunyerah 


Bak sidroe ureueng na dua ate 
Hana roe Neubri meunan le Allah 
Meunyoe ta zihar peureumoh gata 
Ngon rueng ma gata takheun sa leupah 

Han roe Neupeujeut jih keu ma gata 
Meunan pih gata ngon aneuk lidah 
Aneuk droe han sa ngon aneuk angkat 
Narit nyan meuhat takheun ngon babah 


Di Tuhan teuma Neukheun nyang beunar 
Neutunyok gata bak jalan nyang sah 
Tameuhoi jihnyan ngon nan yah droejih 
Meunan nyang jeulas ade bak Allah 




Meunyoe yah jihnyan hana tateusoe 
Jeut teuma jihnyoe ban laku mudah 
Chedara gata dalam agama 
Pembantu gata pih jeut tapeugah 

Hana meudacha u ateuh gata 
Meu bek tasaja tapi meusalah 
Teuma nyang dacha meunyoe tasaja 
Lam ate gata ka awai jis'ah 


Tuhan sit teuma Maha Peungampon 
Lagi pih Tuhan Maha Pemurah 
Nabi leubeh got keu ureueng mukmin 
Nibak droejih nyan seubagai ayah 




Peureumoh gopnyan ibu ureueng nyan 
Nyang ulul arham pamili nyang sah 
Ureueng nyan leubeh nibak gop laen 
Lam kitab Tuhan meunan geupeugah 


Got ureueng mukmin got muhajirin 
Nyan bahgi laen jeut tahadiyah 
Tapubuet nyang got keu rakan gata 
Atranyan pih na lam kitab Allah 


Ka lheuh meutuleh di dalam kitab 
Di Kamoe meuhat janji ka sudah 
Janji ngon Nabi dum ka meuikat 
Ngon gata meuhat pih hana ubah 




Meunan pih ngon Noh Musa Ibrahim 
Aneuk Mariyam Isa meutuah 
Bandum ureueng nyan janji meuikat 
Keubit roe that brat hana ban peugah 


Bandum Neutanyong bak ureueng beuna 
Keubit sibeuna taba risalah 
Teuma keu kaphe ka Neuseudia 
Azeub that raya peudeh sileupah 

Hai ureueng mukmin beuna taingat 
Keu gata nikmat Neubri le Allah 
Yoh teuka musoh jijak prang gata 
Kamoe peuteuka angen kreuh leupah 


Meukirem teuntra nyang han deuh taeu 
Tuhan cit Neueu hana meuilah 
Peue nyang tapubuet Tuhan Neukalon 
Gata jiginton le musoh Allah 

Di ateuh diyup jikeupong gata 
Sang seupot mata teuh dum geulisah 
Ate sang jiek ka troh bak takue 
Hana meupeue-peue ka roh tapeugah 

Hana got sangka teuh le keu Tuhan 
1 1 . Nyan keuh cubaan Neubri le Allah 
Ujian keu dum ureueng meuiman 
Keubit meuguncang hebat that leupah 




Awak munaphek cit jikheun teuntee 
Janji Neutipee tanyoe le Allah 
Meunan pih Rasul tanyoe geutaki 
Lheuh geumeujanji jinoe ka ubah 

Soe nyang lam ate jih na peunyaket 
Meunan cit narit jih saban leupah 
Saboh golongan nibak awaknyan 
Jikheun bak ureueng nyang di Madinah 

Hai awak Yasrib di sinoe hana 
Teumpat keu gata hana geukeubah 
Tajakwoe keudeh bek le disinan 
Saboh golongan jikheun le bagah 


Jilakee izin jijak bak Nabi 
Kamoe keumbali ya Rasulullah 
Hana soe tinggai rumoh kamoe soh 
Atra hana soh meuka jipeugah 


Napsu jimeung plueng bek roh lam kawan 
Meunyoe jiseurang sit yo jih leupah 
Meunyoe jikeupong ban siseun lingka 
Teuma jimaba lawan peurintah 




Meuhat jih jijak ho nyang jimaba 
Meu bacut hana jiiem jibantah 
Padahai dilee ka jimeujanji 
Han jipeurugoe janji ngon Allah 




Ka jimeujanji han roe jisurot 
Jiplueng u likot rakan jikeubah 
Janji ngon Tuhan dudoe Neutanyong 
Jaweub beukeunong mangat bek salah 

Takheun tan guna di gata taplueng 
Meunyo cit taplueng sinan ka reubah 
Taplueng bak mate takot keu jipoh 
Padum trep ek jroh taudep mewah 




Hana trep sagai seunang di gata 
17. Takheun soe bila gata bak Allah 

Meunyo Neumeung bri keu gata jeuheut 
Atawa rahmat Neukeumeung limpah 

Peue na soe ek tham teuma buet Tuhan 
Hana roe laen wali jih nyang sah 
Hana soe bantu meunyo kon Tuhan 
Hana soe tulong meunyo kon Allah 

Tuhan Neuteupue soe nyang penghalang 
Jikheun bak rakan narit nyang salah 
Lam kawan gata sit dum awaknyan 
Jikheun jak keunoe rakan meutuah 


Jak sajan kamoe bak prang han jijak 
Adak na jijak pih nit that leupah 
Kriet jih keu gata sapeue han jijok 
Meunyo prang ka troh sit yo jih leupah 




Takalon jingieng u ateuh gata 
Meuputa-puta matajih basah 
sang-sang ka pingsan jih keumeung mate 
Meunyo prang tan le laen jipeugah 


Lidah jih tajam jikheun keu gata 
Bandum buet gata sit jikheun salah 
Meunyo bak buet got di jih kriet that-thatt 
Peue nyang tapakat hana jipapah 


Awaknyan bandum han jimeuiman 
Neubri hukoman treuk jih le Allah 
Amai jih bandum Neupeubinasa 
Bak Tuhan teuma' buet nyan that mudah 




Pasukan musoh jisangka mantong 
Hana jikalon dum jih ka leupah 
Sangkira teuka pasukan musoh 
Di jih sang beu troh u gampong bagah 

Napsu jimeusom lam awak gampong 
Teuma jitanyong pakriban sudah 
Jitanyeng peue hai gata jak meuprang 
Meu na jih sajan pih tan phaedah 




Adak nyang meuprang pih na padum droe 
Nyan pih sang jiwoe laju le bagah 
Keu gata bandum jeut keuteuladan 
Sipheut pilihan bak Rasulullah 




Got that keu soe nyang harap keu Tuhan 
Nyang tem meuiman turot peurintah 
Lom jimeuiman uroe akhirat 
Sabe jiucap jiseubot Allah 

‘Oh bandum mukmin geukalon ahzab 
Musoh sipakat keunan jilangkah 
Geukheun le nyoekeuh nyang janji Tuhan 
Ngon Rasul Tuhan ka lheuh Neupeugah 


Beuna that Tuhan ngon Rasul Tuhan 
Meutamah iman ureueng nyan bagah 
Maken geupeujok droegeuh bak Tuhan 
Na nyang meuiman teuma ka sudah 




Ka awai geuwoe ladom bak Tuhan 
Ladom geupreh jan ajai meulangkah 
Han cit meubalek ate ureueng nyan 
Teutap meuiman hana meuubah 

Tuhan Neubalah keu soe nyang beuna 
Naritgeuh beuna sabe geupeugah 
Ureueng munaphek pulang bak Tuhan 
Meunyoe h‘eut Tuhan azeub Neubalah 




Meunyoe h‘eut Neutueng tobat ureueng nyan 
Neuampon gopnyan bandum bak salah 
Keubit roe Tuhan Malta Pengampon 
Lagi pih Tuhan Maha Pemurah 

Teuma soe kaphe Neupeuwoe bak droe 
Jih ate seungkoe hana ban peugah 
Beungeh jih that-that sabab ka talo 
Hana meuteumeung sapeue phaedah 

Ureueng meuiman ka meunang lam prang 
Keubit sit Tuhan teuga sileupah 
Maha Perkasa bit sidroe Tuhan 
Nyang bantu jihnyan pih jatoh sudah 




Ahli kitab dum nyang bantu jihnyan 
Bak teumpat jihnyan jisurot bagah 
Neutiek teumakot lam ate jihnyan 
Nyang mate teucang sinan ka reubah 


Teuma nyang laen jeut keu tawanan 
Bumoe awaknyan abeh tarampah 
Pusaka gata Neubri le Tuhan 
Ngon rumoh jihnyan dum abeh sudah 




Areuta jih dum tatueng pusaka 
Laen lom teuma nanggroe nyang luah 
Bumoe nyang han tom troh gata keunan 
Pusaka dumnyan Neubri le Allah 


Keubit sit Tuhan Maha Pengampon 
Bandum peukara kuasa Allah 
Wahe ya Nabi takheun le gata 
Bak judo gata bandum tapeugah 




Meu napsu gata dum udep donya 
Seunang lagoena napsu keu mewah 
Boh keunoe Lon bri peue nyang talakee 
Lon peulheuh teuntee gata dum leupah 


Ngon got sama got Lon ere dum gata 
Teuma meu gata galak keu Allah 
Allah ngon Rasul uroe akhirat 
Meunyoe nyan hajat teuh got that leupah 

Ka Neuseudia uleh Hadharat 
Keu soe nyang buet got hana buet salah 
Soe nyang pubuet got lam kawan gata 
Raya that pahla dum ka Neukeubah 


Wahe dum gata peureumoh Nabi 
Meu nyata keuji tapubuet salah 
Geuganda azeub teuh dua kali 
Meunyoe bak Rabbi leupah that mudah 

31. Teuma barangsoe lam kawan gata 
Ta'at seutia keupada Allah 

Ngon Rasul Allah lom jipubuet got 
Nyan pahla meuhat keu jih le leupah 

Dua go di jih meuteumeung pahla 
Kamoe seudia lom dumpeue mudah 
Meubri raseuki nyang that mulia 

32. Hai dumna gata inong nyang ceudah 

Peurumoh Nabi sit bandum gata 
Inong biasa laen that leupah 
Meunyo bit gata taplihara droe 
Bek peuch‘ek-ch‘ek droe ‘oh taseumeugah 

Meunyo leumoh that watee tamarit 
Di agam keubit napsu jigagah 
Nyang na peunyaket dalam atejih 
Meunapsu di jih keu buet nyang salah 

Teuma tamarit lagee biasa 

33. Nyang got uluwa pih bek talangkah 
Taduek di rumoh sinan beu teutap 
Tameungui meuhat bek jahiliyah 

Buet jahiliyah bak masa dilee 
Jinoe meuteuntee bandum takeubah 
Pubuet seumbahyang tabri ngon zakeuet 
Lom beu tata'at keupada Allah 

Lom beu tata'at keupada Rasul 
Neuh beu takabui peue nyang peurintah 
Mangat Neuboh dum sigala dacha 
Nyang le bak gata teuma le Allah 


Gatanyan bandum ahlul bait Nabi 
Neumeung peusuci gata bek salah 

34. Beuna taingat keu ayat Tuhan 

Hikeumah Tuhan pih le that leupah 





AL-AHZAB (33) 


JUZ 2 



Ayat nyang geubeut di rumoh gata 
Bek sagai lupa teuh hai meutuah 
Haloh that Tuhan Neuteupue dumpeue 
Hana meusapeue pih na meuilah 




Ureueng Iseulam ngon ureueng mukmin 
Agam ngon inong bandum meutuah 
Ureueng nyang ta‘at ureueng nyang beuna 
Ureueng nyang saba ngon khuchu* leupah 


Geubri seudeukah ngon geupuasa 
Malee geujaga bek sagai salah 
Meunalee gopnyan that geuplihara 
Hana tom lupa geuingat Allah 




Geuseubot Tuhan sabe ureueng nyan 
Agam ngon inong saban that leupah 
Bandum ureueng nyan agam ngon inong 
Pahla keu gopnyan ka lheuh Neukeubah 


Amponan Tuhan ka Neuseudia 
Pahla that raya hana ban peugah 
Ureueng meuiman agam ngon inong 
Bandum teurimong pilihan Allah 




Ban hukom Tuhan ngon Rasul Tuhan 
Bandum lageenyan han jeut meuubah 
Han jeut geupileh laen nibak nyan 
Ban hukom Tuhan ngon Rasulullah 


Nyang darohaka maksiet keu Tuhan 
Ngon Rasul Tuhan raya that salah 
Meuhat ureueng nyan nyata that sisat 
Uleh Hadharat meunan Neupeugah 




Yoh gata takheun bak sidroe ureueng 
Nyang nikmat Tuhan keu jih Neulimpah 
Di gata pih na nikmat teuh keu jih 
Nyang takheun bak jih meunoe tapeugah 


Gata bek tacre peurumoh gata 
Teuma takwa gata keu Allah 
Na peue nyang tasom lam ate gata 
Allah Ta‘ala teuma Neupeuhah 


Di gata takot keu manusia 
Nyang hak that gata takot keu Allah 
‘Oh ban peurumoh le Zaid ka geucre 
Meupeukawen le ngon gata bagah 

Meunyo peurumoh aneuk angkat teuh 
Meu ka jipeulheuh nyan hana salah 
Meu ka ere ngon jih jeut tameukawen 
Bak ureueng mukmin meunan tapeugah 

Bek jeut keu susah dum ureueng mukmin 
Han jeut meukawen geupike salah 
Urusan Tuhan han jeut han jadi 

38. Teuma bak Nabi pih han cit salah 

Peue nyang le Tuhan ka Neupeuteutap 
Atranyan meuhat han jeut meuubah 
Nyan sunnah Tuhan keu ureueng dilee 
Cit ka meuteuntee jeut keupeurintah 

Urusan Tuhan meu ka Neukada 
Hana kuasa soe keumeung bantah 

39. Peurintah Tuhan ureueng nyan peutroh 
Hana geupiyoh geuba risalah 

Barangsoe lawan hana geutakot 
Nyang na geutakot cit sidroe Allah 
Cukop meu Tuhan peugot keunira 
Dudoe sit nyata beuna ngon salah 

40. Muhammad kon yah sidroe-droe ureueng 
Nyang agam-agam nyang rayek sudah 
Teutapi gopnyan cit Rasul Tuhan 
Nyang peungabesan utusan Allah 

Gopnyan seuneulheuh sigala Nabi 
Hana le Nabi peuneutop sudah 
Keubit roe Tuhan Neuteupue dumpeue 
Hana meusapeue pih na meuilah 

41. Wahe dum ureueng nyang na meuiman 
Taseubot Tuhan beule that leupah 

42. Takheun teuseubeh beungeh ngon seupot 

43. Keu gata rahmat Neubri le Allah 

Seulaweut rahmat nibak Hadharat 
Ngon malaikat Neuyue peurintah 
Lam seupot suklip Neutarek gata 
Neuba bak cahya nyang trang sileupah 




Meunyo ngon ureueng nyang na meuiman 
Keubit roe Tuhan Maha Pemurah 
Watee meureumpok gopnyan ngon Tuhan 
Seulamat datang laju Neupeugah 


Neubri ngon pahla nyang that mulia 
Sit ka seudia sideh Neukeubah 
Hai Nabi kamoe mcukirem gata 
Keu saksi hamba beuna ngon salah 




Haba peusuka haba peutakot 
Tayue jiturot bandum peurintah 
46. Tahoi jih bandum bak jalan Tuhan 
Ngon izin Tuhan nyang Maha Murah 




Gata keuh lampu nyang trang meucahya 
Haba gembira teuma tapeugah 
Keu bandum ureueng nyang na meuiman 
Karonya Tuhan raya that leupah 




Kaphe munaphek nyan bek taikot 
Bek tapeuturot peue nyang jipeugah 
Bah jielanya gata tasaba 
Tawakai gata keudeh bak Allah 


Cukop ngon Tuhan bak tapeujok droe 
Laen barangsoe cit tan na ilah 
Hai ureueng mukmin ‘oh tameukawen 
Tacre inong nyan leupah that bagah 




Gohlom seuteuboh gata deungon jih 
Teuma ateuh jih hana peue ‘iddah 
Hana peue jipreh ‘iddah bak gata 
Teuma le gata tabri hadiyah 


Tabri keu jihnyan peuseunang ate 
Beuthat tameucre bek jeut keu susah 
Beu jroh sama jroh watee tameucre 
Jinoe hai Nabi teuma Ion peugah 

Kamoe peuhaleu inong keu gata 
Peurumoh gata jeut tameunikah 
Meu ka lheuh tabri jeunamee keu jih 
Nyan ka keuh jeut jih judo teuh nyang sah 






Atawa namiet bahgi teuh lam prang 
Laen nibaknyan pih jeut tanikah 
Ngon aneuk apa aneuk abuwa 
Macut ngon mawa aneuk geuh nyang sah 


Nyang jak hijeurah dum sajan gata 
Meunan pih juga inong meunyerah 
Inong meuiman jok droe keu Nabi 
Meunyoe di Nabi napsu meunikah 


Nyan gleh keu gata kon keu gop laen 
Mukmin nyang laen teuma bek salah 
Kamoe meuteupue wajeb si mukmin 
Peurumoh jihnyan wajeb jipapah 


Kamoe peuwajeb atranyan bak jih 
Ngon keu namietjih pih hana ubah 
Bek jeut keu susah teuma keu gata 
Allah Ta'ala jeut Neupeumudah 


Keubit roe Tuhan Maha Pengampon 
Lagi pih Tuhan Maha Pemurah 
Jeut tapeutanggoh peurumoh gata 
Ban nyang h‘eut gata han jeut keu salah 




Soe nyang h‘eut gata tameuseuteuboh 
Han tapeutanggoh pih han cit salah 
Meu ka lheuh tacre lheuhnyan tameuwoe 
Ban nyang galak droe jeut tapeurintah 


Mangat jeut seunang peurumoh gata 
Sijuek ngon mata hana le susah 
Peue nyang ka tabri jitueng ngon seunang 
Bandum awaknyan jeut got that leupah 


Tuhan Neuteupue lam ate gata 
Peue nyang meurimba hana meuilah 
Bandum Neuteupue Tuhan Hadharat 
Ngon halim Neuh that hana ban peugah 

Hana haleue le inong nyang laen 
Keu gata sep nyan nyang ka tanikah 
Han jeut tatuka pih inong gata 
Beuthat bak mata teuh laen ceudah 




Beuthat di gata harok that keu jih 
Sabab rupajih sang got that leupah 
Meulengkan namiet nyang milek gata 
Neuluem buet gata teuma le Allah 




Wahe dum ureueng nyang na meuiman 
Bek tamong keunan bak Rasul Allah 
Bek tamong keunan bak rumoh Nabi 
Meu hana geubri izin talangkah 


Tapreh makanan bek keunan tajak 
Meu gohlom masak dang geuboh kuah 
Tapi meu gata ka geuyue tamong 
Nyan beu tatamong bek le tabantah 




‘Oh lheuh tamakeun tatubiet laju 
Bek roh meuganggu keu Rasulullah 
Bek le di sinan tapeugah cakra 
Di Nabi gata han geujeut peugah 


Sabab di Nabi malee keu gata 
Allah Ta‘ala teuma nyang peugah 
Hana Neumalee teuma di Tuhan 
Bak keubenaran han Neukheun salah 


Meu na barangpeue takeumeung lakee 
Na nyang peureulee takeumeung peugah 
Di likot tabeng peurumoh Nabi 
Meunan nyang suci gata han salah 


Lam ate gata ngon ate gopnyan 
Han jijak keunan napsu seurakah 
Han jeut di gata taganggu Nabi 
Nyan Rasul Rabbi bek salah-salah 


Bek tameukawen peurumoh gopnyan 
Watee ka gopnyan geuwoe bak Allah 
Nyang nyan barangjan bek roh tapubuet 
Brat that Neutuntut teuma le Allah 

54. Nyang tapeulahe got pih nyang tasom 
Neuteupue bandum hana meuilah 

55. Hana jeut keu peue teuma ureueng nyan 
Geupeuhah badan geuh di keu ayah 

Dikeu aneukgeuh aduen adoegeuh 
Aneuk keumuen geuh pih hana salah 
Aduen adoegeuh agam ngon inong 
Aneuk ureueng nyan han jeut keu salah 

Lom sabe inong hana jeut keu peue 
Di keu namiet droe pih jeut geupeuhah 
Teuma gata dum peurumoh Nabi 
Bek taberhenti takwa keu Allah 

Dumpeue Neukalon teuma di Tuhan 

56. Seulaweut Tuhan teuma le leupah 
U ateuh Nabi seulaweut rahmat 
Lom malaikat lakee bak Allah 

Teuma hai gata dum nyang meuiman 
Seulaweut keunan pih bek takeubah 
Seulaweut rahmat deungon seujahtra 
Keu Nabi gata lakee bak Allah 

57. Nyang ganggu Tuhan ngon Rasul Tuhan 
Kutukan Tuhan keu jih brat leupah 
Donya akhirat jihnyan Neulaknat 
Azeub hina that keu jih Neukeubah 

58. Teuma nyang ganggu ureueng meuiman 
Agam ngon inong nyang hana salah 
Nyan salah di jih jipeuna-peuna 

Raya that dacha nyata that leupah 

59. Hai Nabi takheun bak judo gata 
Ngon aneuk darateuh dum tapeugah 
Meunan pih inong ureueng meuiman 
Ulee jih dumnyan bek tabri peuhah 

Jingui sileukom mangat gop turi 
Han le barangkri jipeugot ulah 
Han jijeut ganggu meu ka jitusoe 
Meunan keuh bagoe Neuyue le Allah 

Teuma sit Tuhan Maha Pengampon 
Lagi pih Tuhan Maha Pemurah 
Meu han jipiyoh awak munaphek 
Jipubuet pasek hana jiubah 




Meuhat Kamoe yue taprang awaknyan 
Bek le di sinan jihnyan takeubah 
Melengkan siat dang-dang jibongka 
‘Oh lheuhnyan lanja tayue bot langkah 


Soe nyang lam ate jih na peunyaket 
Nyang haba sulet lom di Madinah 
Awak Munaphek ngon jihnyan saban 
Han jeut keu jiran teuh bek takeubah 




Kutukan Tuhan keu jihnyan bandum 
Pat nyang meuteumeung jih tabeureukah 
Tadrop jih bandum tapoh ngon tacang 
Nyan sunnah Tuhan masa nyang sudah 

Keu ureueng dilee bandum ka meunan 
Nyan adat Tuhan han jeut taubah 
Teuma jitanyong le manusia 
Kiamat teuka pajan tapeugah 




Takheun atranyan ‘eleumee Tuhan 
Watee jih pajan sideh bak Allah 
Hana tateupue kadang ka toe that 
Teuma Neulaknat dum kaphe jadah 


Awaknyan bandum asoe nuraka 
Ka Neuseudia keu jih le Allah 
Keukai jih sinan silama-lama 
Walijih hana nyang ek jak peuglah 




Hana soe tulong pih jih meusidroe 
‘Oh teuka uroe nyang hebat leupah 
Muka jih geugom dalam nuraka 
Jikheun sangkira tata'at Allah 




Adak tata'at dilee keu Tuhan 
Ngon Rasul Tuhan bek roh tabantah 
Han roe gatanyoe meugriet lagee nyoe 
Jikheun lom meunoe wahe y a Allah 





uz 22 


AL-AHZAB (33) 



Wahe Po kamoe kamoe meuikot 
Awak meupatot nyang meugah-meugah 
Keupala kamoe peumimpin kamoe 
Jiba treuk kamoe bak jalan salah 


Q 


Bak jalan sisat jiba dum kamoe 
68. Wahe Po kamoe jih keuh nyang salah 
Neuganda azeub keu jih dum ligat 
Dua go ligat azeub that leupah 


Neulaknat jihnyan beu raya that-that 
Kamoe nyoe sisat jih peugot ulah 
Wahe dum mukmin bek roh jeut gata 
Keu kawom Musa nyang keubit jadah 


) i' uiiS I \\£\j @ 


Jikheun na ayeb bak Nabi Musa 
Allah Ta'ala teuma peuleupah 
Tuhan peuleumah Musa tan cacat 
Keubit sulet that haba jipeugah 


Gopnyan sit urcueng nyang terkemuka 
Ngon that mulia gopnyan bak Allah 
Wahe dum ureueng nyang na meuiman 
Takwa keu Tuhan nyang Maha Murah 




Watee tamarit sabe nyang beuna 
Amai dum gata cit Tuhan keubah 
Neupeujroh amai gata le Tuhan 
Lom ngon amponan Neubri le Allah 




Neuampon dacha teuh le Hadharat 
Meunyoe tata'at gata meutuah 
Tata 1 at Tuhan ngon Rasul Tuhan 
Nyan keumenangan raya that leupah 




Dilee Kamoe jok amanah Kamoe 
Bak langet bumoe meuyue peurintah 
Meunan pih meujok bak gunong-gunong 
Han jitem tanggong bandum jipeugah 


Teumakot han ek bak jipeutimang 
Brat that tanggongan teumakot salah 
Teuma jitanggong le manusia 
Keubit elanya di jih that leupah 




AL-AHZAB (33) 


Lagi pih jahe jih hana meuphom 
Neuazeub treuk dum jihnyan le Allah 
Awak munaphek agam ngon inong 
Muchrek pih meunan hana meuubah 




Bandum Neuazeub agam ngon inong 
Ureueng meuiman teuma meutuah 
Agam ngon inong bandum geutoubat 
Tuhan Hadharat teurimong bagah 


Keubit roe Tuhan Maha Pengampon 
Lagi pih Tuhan Maha Pemurah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that -that 
Donya akhirat rahmat Neulimpah 


Sigala pujoe milek Hadharat 
Peue nyang di langet sit milek Allah 
Peue nyang di bumoe pih milek Tuhan 
Dum seukalian hana meuilah 




Meunan pih pujoe uroe akhirat 
Milek Hadharat nyang Maha Murah 
Tuhanku sidroe bijaksana that 
Dumpeue Neutupat Neumaklum sudah 


Peue nyang jitamong u dal am bumoe 
Jiteubiet sinoe got pih meuruah 
Nyang tron di langet nyang ek u langet 
Neuteupue that-that bandum le Allah 




Maha Pemurah Maha Pengampon 
Sit sidroe Tuhan geumaseh leupah 
Uroe kiamat han troh bak kamoe 
Soe kaphe teuntee meunan jipeugah 

Takheun han jeut han demi Tuhanlon 
Bak gata bandum cit troh jilangkah 
Tuhan Neuteupue nyang han deuh taeu 
Bandum deuh Neueu hana meuilah 


Hana nyang lupot meu ube neuk'uet 
Peue nyang di langet Neukalon leumah 
Peue nyang di bumoe pih deuh Neukalon 
Ubit nibak nyan pih han meuilah 


Ubit ngon rayok sit na lam kitab 
Sinan nyata that bandum geupeugah 
Ureueng meuiman ngon jipubuet got 
Sit leupah that got keu jih Neubalah 

Lom Neupeuampon ube na dacha 
Raseuki mulia cit ka Neukeubah 
Teuma nyang bantah keu ayat Kamoe 
Jisangka keudroe jih ek jipcuglah 




Keu jihnyan bandum Kamoe bri azeub 
Nyan jeuneh azeub peudeh sileupah 
Teuma di ureueng nyang na ‘eleumee 
Atranyoe teuntee beuna geupeugah 




Peue nyang Neupeutren nibak Po gata 
Nyan keuh nyang beuna nyang hana salah 
Nyan nyang peutunyok bak jalan teupat 
Jalan Hadharat nyang Maha Murah 


Maha Perkasa patot tapujoe 
Tuhanku sidroe kuasa leupah 
Peue meupeuleumah teuma bak gata 
Meunan keuh haba si kaphe peugah 


Ureueng nyang peugah ‘oh anco teuh nyoe 
Tuleung ngon asoe ka abeh bicah 
Jeut gata teuma makheuluk baro 
8. Peue jih ka pungo nyan jijak peugah 

Jipeuna-peuna kadang keu Tuhan 
Tapi kon meunan kaphe nyang salah 
Han jipateh na uroe akhirat 
Azeub ngon sisat ka jioh leupah 


Di keue di likot jih langet bumoe 
Bandum atranyoe peue hana leumah 
Peue hana jieu meunyoe h‘eut Kamoe 
Meupeurhup bumoe nak rhot jih bagah 




Got pih meupeurhot geurupeng langet 
Meupeng-peng meuhat anco dum bicah 
Rhot u ateuh jih jeut keu binasa 
Sinan pih tanda kuasa Allah 


Hamba nyang tobat jiwoe bak Tuhan 
Bandum atranyan jitueng phaedah 
Karonya Kamoe meubri keu Daod 
Kamoe yue ikot geuh gunong meugah 

Hai gunong-gunong bandum meuucap 
Sajan ngon Daod nyang gaseh Allah 
Meunan pih cicem meuyue le Kamoe 
‘Oh geumat beusoe pih leumiek leupah 




Peugot hai Daod dum bajee beusoe 
Tamanyuem keudroe mangat got indah 
Loin beu tapubuet dum amai nyang got 
Peue nyang tapubuet Lon kalon leumah 




Kamoe bri angen ubak Sulaiman 
Jarak sibuleun jan tameulangkah 
Jiwoe sibuleun sang jarak jihnyan 
Keubit Sulaiman raja nyang meugah 

Kamoe peuile bijeh teumaga 
Gopnyan kuasa bandum geuulah 
Awak jen teuma pubuet keu gopnyan 
Ngon izin Tuhan han jeut jibantah 


Nyang han tern pateh lam kawan jihnyoe 
Peue nyang le Kamoe ka meupcurintah 
Kamoe peurasa keu jihnyan azeub 
Nuraka meuhat keu jih meukeubah 




Peue-peue nyang geuyue uleh Sulaiman 
Jipubuet dum nyan hana jibantah 
Mihrab meusijid got patong-patong 
Atawa palong nyang raya leupah 


Palong nyang raya taeu sang kulam 
Kanot beulangong lungkee hana glah 
Tapubuet chuko hai kawom Daod 
Keubit that patot chuko keu Allah 


Teuma hamba Lon nit nyang tem chuko 
Di jih teukabo sang droe jih meugah 
Malikul maut ‘oh Kamoe kirem 
Geujakcok nyawong Sulaiman bagah 




Gopnyan ka mate hana soe teupue 
Adak kon Kamoe nyang peugot ulah 
Tungkat Sulaiman jikap le kamue 
Baro jiteupue gopnyan ka reubah 

Kheun jen sangkira tateupue gaeb 
Han ro dumnoe trep tanyoe geujajah 
Padum trep dalam azeub nyang hina 
Hana kuasa takeumeung bantah 


Xj'j 


Bak kawom Saba* na saboh tanda 
Keubit bahgia Neubri le Allah 
Bak teumpat jihnyan dua boh keubon 
Rot wie rot uneun keubon nyang luah 


Pajoh raseuki nibak Po gata 
Tachuko teuma keupada Allah 
Nanggroe nyang got that ngon sidroe Tuhan 
Maha Pengampon peue-peue nyang salah 




Teuma jipaleng bandum awaknyan 
Meuple treuk keunan ie raya leupah 
Abeh dum karam dua keubonnyan 
Meugantoe laen teuma le bagah 




Dua boh keubon laen meugantoe 
Teuma keu asoe boh jih phet leupah 
Teuma bak aron bacut bak sire 
17. Meunan keuh bahgi keu jih meubalah 




Sabab jih kaphe meubalah meunoe 
Meu han di Kamoe han roe that leupah 
Han that meubalah meu kon jikaphe 
Meupeugot treuk le nanggroe nyang luah 




Antara jihnyan nanggroe beureukat 
Padum boh teumpat lom luah-luah 
Kamoe boh kada keunan ‘oh jijak 
Hana that jarak jisinggah-singgah 


Boh jak leh laju ‘oh malam-malam 
Uroe pih meunan aman that leupah 
Jikheun dum teuma hai Tuhan kamoe 
Bah jioh kamoe bek le meusinggah 

Neubri beujioh meujak ngon meuwoe 
Jielanya droe beuroh lam salah 
Kamoe peujeut tretuk bandum awaknyan 
Tinggai mantong nan gop peugah-peugah 

Kamoe peucre-bre jih bandum teuma 
Sinan jeut tanda tatueng phaedah 
Keubit bandum nyan sit jeut keu tanda 
Keu soe nyang saba chuko keu Allah 


Peue nyang jisangka le iblih pande 
Ka beuna jinoe awaknyan salah 
Jiikot iblih bandum awaknyan 
Meulengkan mukmin saboh parikah 

Saboh golongan ureueng meuiman 
Nyan keuh ureueng nyan nyang hana salah 
21 . Han ek jidaya iblih keu gopnyan 
Beuthat beu meunan na sit meuilah 

Mangat meuteupue mukmin nyang ta‘at 
Akan akhirat jiiman bagah 
Mangat meuturi nyang ragu ate 
Keu uroe page di jih chok leupah 


Teuma Po gata dumpeue Neujaga 
Ek Neuplihara bandum blah bicah 
Takheun hai keunoe bandum awaknyan 
Nyang takheun Tuhan nyang bukon Allah 




Hana roh pangkai di jih meubacut 
Meu ube neuk’eut tan na jikeubah 
Sideh di langet got pih di bumoe 
Hana roh keunoe di jih nasabah 


Hana roe Tuhan jibantu le jih 
23. Chupheu’at keu jih hana phaedah 
Han soe chupheu’at lakee bak Tuhan 
Meulengkan ureueng nyang izin Allah 




Hingga ‘oh gadoh takot lam ate 
Jih jitanyong le peue Tuhan peugah 
Peue roe nyang Neukheun le Tuhan gata 
Jijaweub sigra beuna that leupah 


Keubit roe Tuhan Maha manyang that 
Maha Raya that hana ban peugah 
Takheun soe nyang bri raseuki gata 
Hingga jeut gata seunang sileupah 

Sideh di langet got pih di bumoe 
Takheun nyang bri nyoe cit sidroe Allah 
Teuma di kamoe deungon dum gata 
Roh lam bahgia tawa salah 


Roh lam peutunyok atawa sisat 
25. Takheun han sapat beuna ngon salah 
Hana gcutanyong teuma bak gata 
Peue nyang Kamoe na meupubuet salah 


Teuma bak kamoe pih han geutanyong 
Buet gata bandum droe teuh nyang peuglah 
26. Takheun tanyoe dum Tuhan peusapat 
Neuliukom ligat tanyoe nyang salah 


Putusan Tuhan Maha beuna that 
Hana meusapat pih na meuilah 
Droeneuhnyan ahli peuputoh hukom 
Dumpeue that meuphom Neuteupue leupah 


27. Takheun peuleumah bak Lon awaknyan 
Nyang takheun Tuhan sajan ngon Allah 
Takheun charikat jihnyan ngon Tuhan 
Bandum atranyan narit nyang salah 


Tapi cit Tuhan Maha Perkasa 
Ngon bijaksana Neuh han ban peugah 
28. Teuma di Kamoe meukirem gata 
Keu manusia taba risalah 


Gata keuh Rasul keu bandum alam 
Tajakba peusan peurintah Allah 
Haba peusuka haba peutakot 
Soe nyang han turot akan geubalah 


Teutapi le that dum manusia 
Jiteupue hana peue nyang geupeugah 
29. Jikheun janjinyan pajan troh teuka 
Meunyoe bit gata beuna that leupah 


30. Takheun keu gata bandum na janji 
Han jeut peuakhe ‘oh troh jilangkah 
Han jeut peuawai han jeut peuakhe 
Hana sapeue le pih jeut tapeugah 

Han jeut meusiat pih tameutanggoh 
Di kaphe biyoh teuma jibantah 
Jikheun di kamoe han meu meuiman 
Got nyan Qur’an nyang gata peugah 

Got pih nyang laen dilee nibaknyan 
Bandum atranyan sit kamoe bantah 
Sangkira taeu awak lalem nyan 
Watee Neuyue dong teuma le Allah 


Awak nyoe jikheun salah awak jeh 
Teuma awak jeh jikheun nyoe salah 
Nyang leumoh jikheun ubak keutua 
Adak kon gata kamoe han salah 


Teuntee dum kamoe ka meu meuiman 
Jiseuot yoh nyan awak nyang meugah 
Bak awak leumoh jikheun peue kamoe 
Nyang tham gata nyoe turot peurintah 


Bek roh peutunyok keunan keu gata 
‘Oh troh bak gata geuba risalah 
Gata roe keudroe nyang pubuet dacha 
Nyang leumoh teuma jiseuot bagah 




Tapi gata roe nyang padan kamoe 
Malam ngon uroe tajak peurintah 
Tapadan kamoe kaphe keu Tuhan 
Meupeugot Tuhan nyang bukon Allah 


Peugot charikat bandum keu Tuhan 
Lam ate jihnyan meunyeusai teulah 
‘Oh jieu azeub teulah jih kon le 
Kamoe boh rante teuma le bagah 


Bak takue kaphe rante meusangkot 
Kon ban laku buet meunan meubalah 
‘Oh Kamoe kirem ureueng peuingat 
Bak saboh teumpat nanggroe nyang luah 




Awak nyang mewah cit jikheun meuceh 
Han kamoe pateh peue nyang tapeugah 
Takheun droe rasul keunoe bak kamoee 
Jikheun lom kamoe ureueng nyang meugah 

Areuta meuh le aneuk pih rneunan 
Bandum ancaman ek kamoe peuglah 
Kamoe nyoe bandum han keunong hukom 
Takheun Tuhanlon kuasa leupah 




Neubri le atra soe nyang h‘eut Tuhan 
Nyang ladom cit tan cukop napakah 
Teutapi nyang le dum manusia 
Hana jikira kuasa Allah 


Hana jiteupue Tuhan kuasa 
Hareuta gata hana phaedah 
Kon roe areuta ngon aneuk gata 
Nyang peutoe gata keudeh bak Allah 

Nyang toe ngon Kamoe soe nyang meuiman 
Laen nibaknyan amai jroh leupah 
Ureueng nyan teuma balah meuganda 
Sabab usaha masa nyang sudah 


Aman ureueng nyan sideh meuteuntee 
Lam juree-juree churuga indah 
Teuma nyang bantah dum ayat Kamoe 
Jisangka keudroe teuga sileupah 




Keudeh lam azeub bandum jih geuron 
Takheun Tuhanlon kuasa leupah 
Soe nyang h‘eut Tuhan Neubri areuta 
Keu ladom hamba raseuki muda 


Nyang ladom Neubri ube sikada 
Kadang cit hana meu sep napakah 
Teuma meu tabri areuta gata 
Got keu beulanja zakeuet seudeukah 


Neugantoe laen teuma le Tuhan 
Keubit roe Tuhan Maha Pemurah 
Sineujroh ureueng nyang bri raseuki 
Tuhanku Rabbi geumaseh leupah 




Uroenyan bandum jih geupeusapat 
Bak malaikat Neukheun le Allah 
Peue nyoe awaknyoe nyang seumah gata 
Geujaweub sigra wahe ya Allah 

Maha suci Droeneuh wali kamoe 
Bandum awaknyoe raya that salah 
Tapi di kamoe kon jih keu rakan 
Jen deungon chetan di jih jiseumah 


Jiiman keu jen nyang Ie awaknyan 

42. Uroenyoe keuh trang hana phaedah 
Hana munapha’at got pih meularat 
Bandum nyan meuhat han ek jiilah 

Ubak soe lalem Kamoe kheun ligat 
Rasa treu azeub nuraka juah 
Han ka pateh na dilee nuraka 

43. Watee geubaca dum ayat Allah 




‘Oh geukheun bak jih dum ayat Kamoe 
Bah trang su le jih jikheun beurakah 
Kon na peue laen napsu ureueng nyoe 
Jitham gata nyoe taseutot ayah 

Peue nyang geuseumah le yah-yah gata 
Buet sia-sia jikheun nyan salah 
Jikheun kon laen atranyoe teuma 
Jipeuna-peuna sulet that leupah 

Jikheun le kaphe ‘oh troh nyang beuna 
Bak jihnyan teuka geuba risalah 
Atranyoe sihe roe kon peue laen 
Nyata takalon hana meuilah 

44. Di Kamoe hana meukirem kitab 

Keu jihnyan meuhat masa nyang sudah 
Mangat jibaca ngon jimeureunoe 
Gohlom di Kamoe meuyue jak peugah 

Hana meukirem sigohlom gata 
Ureueng nyang jakba keu jih peurintah 

45. Awak nyang dilee nibak awaknyoe 
Jikheun sit meunoe sulet sileupah 

Teuma keu jih nyoe hana Kamoe boh 
Meu bahgi siploh pih tan meukeubah 
Nibak nyang dilee nyang ka Kamoe bri 
Sulet cit lagi bandum jipeugah 

Jipeugah sulet dum Rasul Kamoe 
Rasa treuk jinoe azeub sileupah 
Pakriban saket azeub Lon keu jih 
Takheun leh bak jih jinoe tapeugah 




Saboh hai mantong Lon bri nasehat 
Tadong tahadap keudeh bak Allah 
Got dua-dua teuh got sidroe-droe 
Tapike jinoe peue nyang peurintah 

Rakan geutanyoe keubit kon gila 
Tapi geujakba peurintah Allah 
Keu bandum gata geujak peuingat 
Azeub saket that hana ban peugah 


Azeub nyang brat that keu gata dudoe 
Takheun hana roe Ion lakee upah 
Upah tapubuet cit keu droe gata 
Upah Ion teuraa sideh bak Allah 

Teuma sit Tuhan bandum Neuteupue 
Neukalon dumpeue hana meuilllah 
Takheun Tuhanlon Neujok nyang beuna 
Neuteupue teuma peue nyang tan leumah 




Peue-peue nyang gaeb bandum Neuteupue 
Takheun nyang bateu sit gadoh bagah 
Ka troh nyang beuna gadoh nyang bateu 
Meuhat nyang bateu han le meurimbah 




Han le jipuphon han le jigisa 
Takheun sangkira adak Ion salah 
Adak Ion sisat droelon meularat 
Peutunyok meuhat nyan wahi Allah 

Sabab na wahi sideh bak Po Ion 
Neutunyok treuk Ion bek roh lam salah 
Dumpeue Neudeungo teuma di Tuhan 
Lorn pih Droeneuhnyan sit toe sileupah 

Adak nyang taeu watee teukeujeut 
Jih that teumakot hana ban peugah 
Teuma geucok jih bak teumpat nyang toe 
Geuazeub jih nyoe hana soe peuglab 

52. Jikheun treuk teuma kamoe meuiman 
Pakri troh jihnyan jioh sileupah 

53. Di jih jikaphe yoh dilee ka trep 
Hai-hai nyang gaeb pih jijak peugah 

Jieu hai gaeb bak teumpat jioh 
Pane keuh ek troh ban nyang jih peugah 
Peue nyang napsu jih han Tuhan peutroh 
Sabab ka Neuboh binteh keu batah 




Lage rakan jih nyang awai dilee 
Nyang saban lagee sit tukang bantah 
Lagee jih meunan cit geupeulaku 
Sabab jih ragu sabe chok leupah 

FATHIR (PENCIPTA) 


Ngon Nama Allah Ion puphon swat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Pujoe keu Tuhan nyang cipta langet 
Bumoe pih meuhat ciptaan Allah 
Droeneuh nyang peujeut dum malaikat 
Keu rasul meuhat jakba peurintah 

Neupeujeut sayeup dum malaikat 
Nyang ladom meuhat sayeup dua blah 
Nyang ladom teuma na lhee boh sayeup 
Nyang ladom cit peut Neubri le Allah 


Jeut Neupeuleubeh ban nyang h‘eut Tuhan 
Sabab sit Tuhan kuasa leupah 
Ateuh barangsoe Tuhan kuasa 
Rahmat Neubuka ban nyang h‘eut Allah 




Meu ka Neubuka dum rahmat Tuhan 
Han soe keumeung tham got pih jibantah 
Keu soe nyang Neutop han Neubri r ahma t 
Hana seumangat soe keumeung peuhah 


Keubit roe Tuhan Maha Perkasa 
Ngon bijaksana Neuh han ban peugah 
Hai manusia dum beu taingat 
Tuhan bri nikmat keu gata sudah 

Peue ek na Khalek nyang peujeut alam 
Nyang bukon Tuhan nyang carong leupah 
Nyang bri raseuki keu gata dumnyoe 
Di langet bumoe raseuki mudah 


Tan laen Tuhan nyang kon Droeneuhnyan 
Pakon cit meunan tapaleng arah 
Pakon han tatem peue nyang yue Tuhan 
Keu gata jikbeun pih sulet leupah 

Meunyo sit jikheun sulet keu gata 
Yoh dilee imasa cit ka jipeugah 
Ka jikheun sulet Rasul dum dilee 
Bandum nyan teuntee pulang bak Allah 

Bandum urusan meuwoe bak Tuhan 
Wahe dum insan deugo Lon peugah 
Nyang janji Tuhan leupah that beuna 
Teuma bek gata dum ek jiilah 

Jitipee gata ngon udep donya 
Chetan pih teuka jiboh seunamah 
Jitipee gata bak jalan Tuhan 
Peurangei chetan sit hana ubah 

6. Keubit roe chetan musoh keu gata 
Teuma bek gata ek roh meusalah 
Beu tacok jihnyan keu musoh gata 
Mangat bek jiba lam apui mirah 

Jimita rakan dum jikeumeung ba 
Dalam nuraka nyang tutong leupah 
Mangat na ngonjih asoe nuraka 

7. Si kaphe teuma ek jipeurintah 

Si kaphe bandum jipate chetan 
Teuma keu jihnyan azeub that leupah 
Ureueng meuiman lom geupubuet got 
Ampon Hadharat peue-peue nyang salah 

Pahla nyang raya lom keu ureueng nyan 

8. Ek saban gopnyan ngon awak salah 
Amai jih nyang brok jiyakin got that 
Saba jikheun got le chetan colah 

Soe nyang h‘eut Tuhan sit Neupeusisat 
Soe nyang Neuhajat Neubri hidayah 
Teuma bek gata takeumeung poh droe 
Sabab that seungkoe ate teuh susah 

Sabab awaknyan han jimeuiman 
Teuma di Tuhan Neuteupue sudah 
Peue nyang jipeugot bandum Neuteupue 
Hana meusapeue pih na meuilah 

9. Tuhan keueh sidroc nyang kirem angen 
Jiparoh awan ireuk le jih hagah 
Kamoe yue jijak hak nanggroe mate 
Jiba keunan le ie dum jiniwah 


Tanoh mate nyan Kamoe peuudep 
Meunan keuh bangket leupah that mudah 
10. Barangsoe napsu jih ken mulia 
Bandum mulia sit milek Allah 


Ka leumah nyang got jiek bak Tuhan 
Amai pih meunan nyang hana salah 
Amai nyang saleh Tuhan peumanyang 
Nyang jeuheut yohnyan azeub that leupah 


Awak nyang padan ubak buet jeuheut 
Anco dum meuhat peue nyang jiulah 
1 1 . Tuhan Neupeujeut gata bak tanoh 

‘Oh lheuhnyan singoh bak ie siceucah 




Bak ie sititek sinan Neujadi 
Lakoe isteri seunang ngon susah 
Hingga jeut gata meupasang-pasang 
Mume nyang inong teuma le bagah 


& 


k: 


Aneuk nyang lahe nibak nyang inong 
Bandum di Tuhan Neuteupue sudah 
Nyang panyang umu nyang paneuk umu 
Uleh Tuhanku ka Iheuh Neukeubah 

Ka Iheuh Neutuleh di dalam kitab 
Ubak Hadharat leupah that mudah 
12. Dua boh laot nyang hana saban 
Saboh ie sinan tabeue puleh grah 

Mangat that tajep leupie lam reukueng 
Saboh treuk bulueng masen that leupah 
Teuma tapajoh bak dua laot 
Pajoh sie eungkot udep ngon basah 


Tajak kuet sinan lorn perhiasan 
Tangui pakaian meutamah indah 
Takalon kapai lom jijak sinan 
Taek le keunan mita napakah 

Jeut tajak mita karonya Tuhan 
Chuko kcu Tuhan teuma le bagah 

13. Tuhan peutamong malam lam uroe 
Meunan pih uroe lam malam sudah 

Lorn mata uroe Neubri ngon buleuen 
Keu gala bandum peungeh sileupah 
Masa buleuen jak ngon mata uroe 
Meugantoe-gantoe hana meuubah 

Atranyan bandum buet Tuhan gata 
Keurajeun raya sit milek Allah 
Nyang takheun Tuhan laen di gata 
Meu sapeu hana di jih jikeubah 

Ube lhok seukeuem tan na milek jih 

14. 'Oh tamcuhoi jih pih seungap leupah 
Dum ek tameuhoi han deuh jideungo 
Adak jideungo han jeut jipeugah 

Pcue nyang tatanyong han jeut jijaweub 
Uroe kiamat droe jih jipeugah 
Jipeugah keu jih charikat gata 
Nyang kheun bak gata meuhat sit Allah 

Hana nyang teupue nyang lagee Tuhan 
Teuma di Tuhan maklum that leupah 

15. Hai manusia dum beu taingat 
Gata meuhajat sabe keu Allah 

Tuhan nyang kaya nyang hak tapujoe 

16. Meunyoe h'eut Neuh nyoe gata Neukeubah 
Neukeubah gata keudeh ho laen 
Neugantoe laen teuma le bagah 

Teuma Neugantoe makheuluk laen 

17. Nyang nyau bak Tuhan leupah that mudah 
Hana pueh sagai meunyoe bak Tuhan 

18. Nyang brat me beuban ureueng nyang salah 

Soe nyang mcudacha han jeut jitanggong 
Dacha gop laen nyang pubuet salah 
Meunyoe jilakee le si meundacha 
Neubantu hamba nyoe brat sileupah 

Hana soe bantu jak me meusiat 
Bahle keurabat nyang toe that leupah 
Di gata teuma nyang tapeuingat 
Ureueng nyang teupat takot keu Allah 

Beuthat beu Tuhan hana geukalon 
Pubuet seumbahyang han tom geukeubah 
Ureueng peugleh droe deungon ibadat 
Keudroe geuh meuhat meuwoe phaedah 

Bandum teuh tawoe keudeh bak Tuhan 
Teuma han saban ureueng nyang salah 
Ureueng nyang buta ngon nyang trang mata 
Teuntee hana sa han peue tapeugah 

20. Lagee han saban seupot ngon cahya 

21. Reului pih han sa ngon tutong leupah 

22. Ureueng nyang udep ngon ureueng mate 
Han saban cit le nyawong ka sudah 

Neubri deuh deungo soe nyang h‘eut Tuhan 
Kuasa Tuhan hana ban peugah 
Di gata han ek tapeudeuh deungo 
Ureueng lam kubu ka mate sudah 

23. Gata kon laen meu tapeuingat 

24. Haba beuna that taba risalah 
Meukirem gata deungon sibeuna 
Haba peusuka mangat tapeugah 

Haba peutakot pih tapeuingat 
Mangat bek umat jipubuet salah 
Hana tom sunyi ureueng peuingat 
Bak bandum umat haba geupeugah 

25. Meunyoe jipeugah sulet keu gata 
Dilee kon cit ka meunan jipeugah 
‘Oh ban troh Rasul bak ureueng dilee 
Meunan cit lagee jipeugot ulah 

Ay at ngon Zabur bak jih geujakba 
Kitab nyang nyata sinan peurintah 

26. Lheuhnyan Lon hukom bandum si kaphe 
Pakri nyan akhe keu jih Lon balah 

27. Peue hana taeu pakri buet Tuhan 
Neupeutren ujeun di langet luah 
Teuma boh kayee macam wareuna 
Teubiet le sigra takalon indah 

Tanaman ijo kayee pih meuboh 
Gunong dum teugoh harok teuh leupah 
Macam wareuna taeu di gunong 
Gareh nyang panyang puteh ngon mirah 

Nyang ladom itam takalon rupa 

28. Dum manusia pih hana ubah 
Binatang pih le macam wareuna 
Teumak pih sama puteh got mirah 

Nyang yo keu Tuhan dum hamba Tuhan 
Nyang teupue Tuhan kuasa leupah 
Nyan keuh ulama nyang le ‘eleumee 
Teumakot teuntee gopnyan keu Allah 

Maha Perkasa cit sidroe Tuhan 
Maha Pengampon keu ureueng salah 

29. Ureueng nyang baca nyan kitab Tuhan 
Lom jiseumbahyang jibri napakah 

Zakeuet seudeukah dalam rahsia 

Got lahe nyata takalon leumah 

Nyan ureueng meukat nyang han tom rugoe 

30. Laba meukatoe Tuhan Neubalah 

Pahla raya that akan ureueng nyan 
Karonya Tuhan Neutamah-tamah 
Maha Pengampon Neuchuko pih that 
Uleh Hadharat nyang Maha Murah 

31. Nyang Kamoe wahi kitab keu gata 
Nyan keuh nyang beuna nyang hana salah 
Geupeubeuna lom kitab nyang dilee 
Asoe jih teuntee hana meuubah 

Tuhan Neumaklum bandum buet hamba 
Neukalon nyata hana meuilah 

32. Dudoe Kamoe bri kitab nyan teuma 
Jeut keu pusaka ureueng nyang ceudah 

Keu hamba Kamoe nyang Kamoe pileh 
Nyang jitem pateh akan peurintah 
Teuma nyang ladom jielanya droe 
Han jitem pakoe nyang Kamoe peugah 




Le dum jipubuet ube sikada 
Ube kuasa Neubri le Allah 
Le dum meulet-let bak keubajikan 
Ngon izin Tuhan galak jih leupah 


Nyan keuh karonya nyang raya that-that 
Churuga teumpat Neubri le Allah 
Bandum geutamong dal am churuga 
Meuh ngon mutiara pakaian indah 




Ngon gleung bak jaroe meukilat cahya 
Pakaian sutra haloh that leupah 
Geukheun dum pujoe meuwoe keu Tuhan 
Kamoe that seunang hana le susah 




Maha Pengampon Neuchuko pih that 
Uleh Hadharat nyang Maha Murah 
Ka Neupeugadoh susah bak kamoe 
Neupeuduek kamoe bak teumpat indah 




Bak teumpat keukai Neupeuduek kamoe 
Karonya Neuh nyoe raya that leupah 
Hek meuh hana le susah pih tan le 
Teuma si kaphe brat that Neubalah 


Dalam nuraka teumpat jih sinan 
Mate jih pih han azeub that leupah 
Hana geupeuphui azeub nyan keu jih 
Meularat that jih hana ban peugah 


Meunan keuh azeub keu jih dum sabe 
Keu soe nyang kaphe dum Kamoe balah 
Jigeumecek dum wahe Po kamoe 
Bek le di sinoe kamoe Neukeubah 




Neubri meuteubiet kamoe di sinoe 
Han le di kamoe meupubuet salah 
Meupubuet amai teuma nyang got that 
Umu panyang that kamoe bri keu kah 

Cukop jiingat soe nyang tem ingat 
Watee panyang that meu jitem papah 
Lorn ka troh Rasul geujak peuingat 
Rasa treuk azeub jinoe brat leupah 


Ureueng nyang lalem hana soe tulong 
Han ek jitulong jilawan Allah 
Bandum nyang gaeb Tuhan Neuteupue 
Langet ngon bumoe bandum sit teuhah 

Neuteupue bandum peue nyang lam dada 
Neupeujeut gata dum keu khaliphah 
Gata khaliphah di dalam bumoe 
Nyang kaphe keu droe jipreh-preh balah 




Maken meutamah inkar si kaphe 
Maken le sabe muruka Allah 
Meutamah rugoe keu jih sit sabe 
Sabab jikaphe lawan peurintah 


Takheun na taeu charikat teuh nyan 
Nyang takheun Tuhan nyang bukon Allah 
Peuleumah bak Lon peue na jipeujeut 
Peue nyang jih peugot bak bumoe Allah 

Atawa na jih roh meucharikat 
Bak peugot langet lagee nyoe luah 
Atawa na jih Kamoe bri kitab 
Mangat jiyupat peue nyang jipeugah 


Mangat jiteupue dum keuterangan 
Tapi jih dum nyan keubit ka salah 
Awak lalem nyan jipeugah janji 
Atra jitaki kon ban jipeugah 


Sabe keudroe-droe jih jiteumaki 
Tuhanku Rabbi kuasa leupah 
Neupeudong bek rhet langet ngon bumoe 
Hana barangsoe nyang ek peurintah 


O 


Teuma meunyoe rhet langet ngon bumoe 
Hana meusidroe ek peudong bag ah 
Keubit roe Tuhan leupah that halim 
Maha Pengampon keu ureueng salah 

42. Ka jimeusumpah dum demi Tuhan 

Jikheun sumpah nyan kon keubeurakah 
Meunyoe troh bak jih ureueng peuingat 
Jisambot ligat meunan jipeugah 

Jisambot leubeh nibak barangsoe 
Leubeh keu jih nyoe Neubri hidayah 
Teuma ‘oh ban troh ureueng peuingat 
Hana teuingat jih le keu sumpah 


Tapi meutamah ate jih batat 
Maken jioh that jih deungon Allah 

43. Teukabo jih that jipeurayok droe 

Di dalam bumoe jih nyang peurintah 

Jitipee dum gop jiyue buet jeuheut 
Teuma akhe buet keudroe jih balah 
Akibat jeuheut kon keu gop laen 
Ka meunan lazem Neubri le Allah 

Nyan sunnah Tuhan keu ureueng dilee 
Di jih pih teuntee lagee nyan sudah 
Hana peue jipreh teuka nyang laen 
Nyan sunnah Tuhan han ek taubah 

Nyang sunnah Tuhan han ek tagantoe 

44. Pakon jih dum roe han jimeulangkah 
Pakon han jijak dum dalam bumoe 
Jikalon bagoe balasan Allah 

Ureueng nyang dilee nyang leupah teuga 
Bandum jirasa akibat salah 
Peue nyang di langet di bumoe saban 
Han ek jilawan peurintah Allah 

Dumpeue Neuteupue teuma di Tuhan 
Lagi pih Tuhan kuasa leupah 

45. Sangkira Tuhan Neuhukom insan 
Ban nyang ukuran jipubuet salah 

Meuhat ka abeh Neupeubinasa 
Peue nyang meulata hana Neukeubah 
Insan meulata ateuh rueng bumoe 
Abeh sinan roe anco dum bicah 

Tapi di Tuhan ka Neubri tanggoh 
Ajai gohlom troh jipiyih payah 
Meu ka troh ajai hana tanggoh le 
Tuhan that ade Neukalon sudah 




Tuhan Neukalon bandum buet hamba 
Neueu dum nyata hana meuilah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Ya sin 


Tuhan nyang teupue meukeusud ay at 
Sabab Hadharat hana geupeugah 

2. Demi Qur’an nyang le hikeumat 

3. Gata Muhammad bit Rasul Allah 


4. Neupeutron aieuh jalan nyang teupat 

5. Uleh Hadharat Meugah ngon Murah 

6. Mangat tapeutron bak bandum umat 
Haba peuingat takot keu Allah 


Yah-yah jih dilee ka geupeuingat 
Lale dum sisat gadoh sileupah 
7. Ka kada keubit nibak Hadharat 
Awaknyan le that iman ka salah 


Han jimeuiman akan Hadharat 
Meunan ka teutap Neubri le Allah 
8. Kamoe boh rante bak takue meuhat 
Keudeh meuikat bak kudok leupah 




9. Di keu di likot Kamoe top rapat 
Han deuh jilihat sapeue tan leumah 

10. Teuma di kaphe meunyo ka sisat 
Tabri nasehat hana phaedah 




Han tapeuingat got tapeuingat 
Di jih cit sisat iman ka salah 
1 1 . Kon macam jihnyan nyang tapeuingat 
Teutapi umat nyang ikot Allah 


M 


Umat nyang pateh uroe kiamat 
Akan Hadharat teumakot leupah 
Haba gembira keu jihnyan meuhat 
Ampon Hadharat pahla Neubalah 

Ureueng nyang mate Kamoe peuudep 
Watee Neubangket bandum le Allah 
Amai jih dilee yoh masa hayat 
Bandum meusurat beuna ngon salah 




Peue nyang jipubuet bandum meusurat 
Meuboh lam kitab nyata sileupah 
Tapeugot miseu wahe Muhammad 
Jeut keu ibarat sinan tapeugah 


Bak saboh nanggroe na saboh umat 
Rasul Hadharat keunan geulangkah 
Dua droe teuka rasul Hadharat 
Teuma di umat sulet jipeugah 


S\i5 


Hingga Neukirem uleh Hadharat 
Nyang keu lhee meuhat utusan Allah 
Teuma geupeugah ubak dum umat 
Kamoe nyoe meuhat nyoe rasul Allah 


Umat dum jaweub gata sulet that 
Hana Hadharat kirem peurintah 
Kamoe pih insan gata pih basyar 
Tanyoe saban that hana meuubah 




Rasul dum jaweub geukheun bak umat 
Tuhan Hadharat teupue peurintah 
Kamoe bit rasul nibak Hadharat 
Hana bak teumpat haba beurakah 

Di kamoe sagai meupeutroh siat 
Jijaweub ligat gata nyang salah 
Ngon sabab gata kamoe meularat 
Tapiyoh ligat bek le tapeugah 


Meu han tapiyoh meupoh ngon tungkat 
Gata meularat azeub sileupah 
Jaweub dum rasul kamoe kon sisat 
Droe gata meuhat nyang hana tuah 




Han tatem pateh kamoe peuingat 
Gata nyang batat tulak peurintah 
Na sidroe ureueng troh keunan ligat 
Nanggroe jioh that sideh geulangkah 

Ubak kawomnyan geubri nasehat 
Ikot hai sahbat kheun Rasulullah 
Pateh hai rakan ureueng nyoe teupat 
Hana meuhajat geutueng phaedah 


Geujak peutunyok ureueng nyang sisat 
Hana geuhajat meubacut upah 
Pakon han di Ion ulon ibadat 
Lon seumah meuhat sit sidroe Allah 

Tuhan peujeut Ion deungon lat-batat 
Tawoe dum meuhat dudoe bak Allah 
Keu peue Ion seumah tuhan charikat 
Lonjak ibadat bak nyang kon Allah 


Meunyo Ion susah kheundak Hadharat 
Tuhan charikat han ek jiilah 
Han ek jilakee peulheuh Ion siat 
Meunyo meularat han ek jipeuglah 


Meunyo Ion pateh tuhan charikat 
Teuntee Ion sisat nyata sileupah 
Di Ion meuiman akan Hadharat 
Deungo hai sahbat peue nyang Ion pcugah 




Ureueng nyan teuma balah Hadharat 
Churuga meuhat (among beu bagah 
Watee nyan geukhcun teuma sayang that 
Kawom Ion batat sayang that leupah 


Adak jiteupue balah Hadharat 
Neuampon ligat keu Ion dum salah 
Neupeumulia keu Ion lom that-that 
Kawom geuh teutap jipubuet salah 




Di likot gopnyan hana peue le that 
Uleh Hadharat teuntra Neuyue krah 
Hana Neukirem dum malaikat 
Neuyue prang rakyat nyang pubuet salah 

Cukop ngon deumpek sigoe nyang that-that 
Bandum jih teupat nyawong meusiblah 
Sayang takalon nasib dum rakyat 
Rasul Hadharat jikheun beurakah 




Jiulok-ulok jikheun sulet that 
3 1 . Hana jilihat nyang ka Neubalah 
Peue hana jieu padum le umat 
Sabab khianat dilee keu Allah 

Bandum binasa hana seulamat 
Hana woe meuhat bandum ka leupah 
Umat nyan bandum keudeh meusapat 
Ukeu Hadharat Neumeung bri balah 


Lorn saboh tanda kuasa Neuh that 
Tuhan Hadharat kuasa leupah 
Tanoh nyang mate udep le siat 
Timoh le ligat kayee nyang ceudah 




Jimeuboh kayee rasa jih lazat 
Tapajoh ligat mangat sileupah 
Timoh di lampoh kurma ngon inab 
Babah han seungap tapajoh bagah 


Teupanca ngon krueng ie jeureuengeh that 
Tapajoh ligat peue nyang na mudah 
Pajoh boh kayee peugot bu lukat 
Chuko le ligat keu nikmat Allah 




Pakon di kaphe hana jiingat 
Hana meu siat chuko keu Allah 
Tuhanku sidroe Maha Suci that 
Timoh lat-batat takalon indah 




Inong ngon agam meujudo meuhat 
Saban ngon rakyat dum hamba Allah 
Bandum meujudo han ek tatupat 
Tuhan Hadharat bandum Neuulah 


Teuma saboh treuk tanda raya that 
Kuasa meuhat sidroe Potallah 
Malam ngon uroe gantoe siat-at 
‘Oh lheuh trang that-that seupot sileupah 

Mata uroe jak sabe bak teumpat 
Hana meu siat meusireuk langkah 
Meunan Neukada uleh Hadharat 
Tuhan meugah that ‘eleumee luah 




Buleuen di langet phon-phon ubit that 
Teuma deuh bulat malam limong blah 
Dudoe meugisa ubit lorn meuhat 
Sang mata sadeup hu meujeureulah 


Buleuen ngon uroe han tom meusapat 
Tuhan Hadharat sit Neupeusiblah 
Han tom meureumpok bak saboh teumpat 
Na jalan teupat meusiblah-siblah 




Saboh tanda treuk teuga Hadharat 
Kapai nyang sarat lam laot luah 
Aneuk ngon cuco soe meu neurangkat 
Lam kapai ligat jitamong bagah 


Laen nibak nyan keundraan di darat 
Han ek tahisab macam le lcupah 
Mcunyo Neukheundak uleh Hadharat 
Kapai nyan siat anco ngon bicah 




Ureueng dum karam tulong han sapat 
Meu kon Hadharat hana soe peuglah 
Meulengkan meu na Kamoe bri rahmat 
Seulamat siat han mate bagah 






‘Oh Rasul peugah ubak dum umat 
Beuthat taingat kuasa Allah 
Kawom nyang dilee hana seulamat 
Dudoe pih meuhat hana meuubah 


Bandum atranyoe meu tatem ingat 
Keu gata rahmat Neubri le Allah 
Sayang takalon teuma dum umat 
‘Oh teuka ayat tron nibak Allah 


Muka ho laen jipaleng ligat 
Lorn geupeuingat teuma geupeugah 
Raseukiteuh le Tuhan bri meuhat 
Ureueng meularat tabri seudeukah 

Teuma jijaweub le kaphe sisat 
Jikheun bak umat iman keu Allah 
Ureueng nyan meunan kada Hadharat 
Hana meuhajat di jih napakah 




Meunyoe Neumeu jok uleh Hadharat 
Kon Neubri ligat peue nyang jeut susah 
Keubit nyoe gata nyata that sisat 
Jikheun lom meuhat kaphe seurakah 


Janjiteuh nyang nyoe pajan taintat 
Meunyoe beuna that gata tapeugah 
Hana peue jipreh hukom Hadharat 
Sit troh le siat kon trep sileupah 


Sigo geudeumpek le malaikat 
Abeh dum teupat teungeh meubantah 
Hana meuteumec wasiet meusiat 
Sabab Hadharat ka Neupeurintah 




Hana le jiwoe ubak keurabat 
Tinggai dum meuhat hana peue peugah 
Geuyup beuragoe le malaikat 
Bandum jih meuhat beudoh le bagah 




Bandum geubangket ngon badan bulat 
Geuyue meuhadap keudeh bak Allah 
Watee nyan jikheun le kaphe sisat 
Ceulaka that-that tanyoe sileupah 




Soe nyang peubangket tanyoe bak teumpat 
Teuntee Hadharat nyang Maha Murah 
Janji uroejeh ka teuka meuhat 
Rasul beuna that ban nyang geupeugah 


O'op 


Sigo geudeumpek le malaikat 
Bandum meusapat keudeh bak Allah 
Uroe nyoe nyata Tuhan ade that 
Ban laku adat bandum Neubalah 


Hana elanya meu sidroe rakyat 
Amai dum meuhat keudroe jipeugah 
Asoe churuga jinoe seunang that 
Geuduek ngon sahbat meupeugah-peugah 

Budiyadari sajan meusapat 
Ngon judo meuhat bineh peuratah 
Di yup bak kayee nyang reului that-that 
Meusadeu ligat seunang sileupah 






Pajoh boh kayee nyang lazat-lazat 
Lom peue nyang hajat cit troh le bagah 
Seulamat datang Neukheun le ligat 
Uleh Hadharat nyang Maha Murah 




Teuma di kaphe suroh Hadharat 
Beumeukleh teumpat uroenyoe di kah 
Hai aneuk adam deunge dum beuthat 
Dilee ka meuhat janji Ion peugah 


Bek roh taseumah chetan nyang sisat 
Musoh raya that nyata sileupah 
Tapi taseumah Ulon Hadharat 
Jalan nyang teupat hana meuilah 




Hana tapike padumna rakyat 
Nyang ka lam sisat Neubri le Allah 
Nyoe keuh nuraka di kah keu teumpat 
Janji Hadharat ka lheuh Ncupcugah 


Jak tamong laju hai kaphe sisat 
Nuraka meuhat uroenyoe di kah 
Uroenyoe babah ka teutop rapat 
Hana meusiat pih jeut jipeuhah 




Jaroe ngon gaki jimarit ligat 
Kamoe jak intat ubak buet sal all 
Peue nyang jipubuet yoh masa hayat 
Bandum ban teupat anggota peugah 




66. Meunyoe Neukheundak uleh Hadharat 
Buta le siat mata nyang ceudah 
Han deuh jikalon jalan nyang teupat 
Pakri jilihat beuna ngon salah 


Meu Kamoe kheundak keumeung peusisat 
Rupajih meuhat meubalek bagah 
Hana jituho timu ngon barat 
Teudong bak teumpat han meubot langkah 

Hajat jimeuwoe rot hana meupat 
Jalan ka sisat ka roh nyang salah 
Hana jipike teuma di umat 
Umu panyang that tuha sileupah 


Meu ka that tuha akai ka singkat 
Meuwoe manyak that akai ka reundah 
Jikheun keu Nabi panton neusurat 
Padahai ayat nyang tron bak Allah 




Han patot Nabi meupanton meuhat 
Haba peuingat Qur’an neupcugah 
Ureueng nyang udep neuyue peuingat 
Saket ngon mangat beuna ngon salah 


dig®. 


Teuma soe kaphe ka putoh meuhat 
Nuraka teumpat hana meuubah 
Peue hana jieu binatang le that 
Uleh Hadharat Neupeujeut mudah 


tip 


Binatang temak jitheun taikat 
Jipubuet ligat peue tapeurintah 
Ladom tagiduek ladom taikat 
Nyang ladom meuhat me’ue di sawah 


Ladom tapajoh sie jih mangat that 
Munapha’at le that raya phaedah 
Susu jih tajep rasa jih lazat 
Peu sit han umat chuko keu Allah 




74. Teuma di kaphe tuhan jih le that 
Buken Hadharat nyang Maha Murah 
Jipike sang ek tulong meularat 
Sabab ka le that tuhan jipeugah 


Han ek jitulong jihnyan dum meuhat 
Beuthat bak kasad teuntra jikeubah 
Jipike nyan keuh teuntra jih meuhat 
Peuglah meularat jih watee susah 




Bek jeut keu gundah gata jiupat 
Narit jih meuhat hana meubeukah 
Rahsia jih dum Kamoe teupue that 
Nyang lahe meuhat leubeh lom mudah 



77. Peue manusia hanajilihat 
Tuhan Hadharat kuasa leupah 
Kamoe peujeut jih bak ie bacut that 
Pakon jeut sisat lawan peurintah 

78. Jikheun keu Kamoe na meucharikat 
Hana jilihat tubohjih indah 
Teuma jitanyeng bak gata ligat 
Sang hana teupat narit tapeugah 








Tuleung ka anco di dalam jeurat 
Udep le siat mustahe leupah 

79. Takheun ubakjih buet nyan mudah that 
Uleh Hadharat ka Neupeuleumah 

Ka lheuh Neupeujeut dilee jih meuhat 
Peuudep siat leubeh that mudah 
Tuhan Neuteupue bandum lat-batat 
Hana peue sasat 'eleumec Allah 

80. Tuhan nyang peujeut kayee ijo that 
Meuie bak urat takalon basah 
Teutapi apui sinan jeut meuhat 
Kayee udep that tutong le bagah 






Peuudep apui hu jih le ligat 
Kheundak Hadharat bah kayee basah 

81. Tuhan nyang peujeut bandum lat-batat 
Kuasa that-that hana peue peugah 

Langet ngon bumoe Neupeujeut siat 
Nyang laen meuhat peue han ek mudah 
Neupeujeut jih dum kon buet mangat that 
Tuhan Hadharat ‘eleumee luah 

82. Watee Neukheundak uleh Hadharat 
Barangpeue hajat Neumeung peurintah 
Neukheun jeut di kah jinoe le ligat 
Ase le siat hana meupayah 

83. Tuhanku sidroe Maha Suci that 
Bandum lat-batat lam jaroe Allah 
Barangpeue kheundak ase le siat 
Tanyoe pih meuhat tawoe bak Allah 

ASH-SHAFFAT (YANG MEUBANJA-BANJA) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neeulimpah 




Demi dutn nyang dong meubanja-banja 
Nyang dhot dum hamba su raya leupah 
Demi nyang baca dum ay at Tuhan 
Keubit roe Tuhan cit sidroe Allah 


Tuhan gata dum Droeneuhnyan sidroe 
Langet ngon bumoe sit milek Allah 
Langet ngon bumoe ngon bandum asoe 
Tuhanku sidroe nyang Po peurintah 






Teumpat jiteubiet dum mata uroe 
Bandum sinaroe sit milek Allah 
Keubit di Kamoe meupeungui langet 
Bintang meubl‘et-bl‘et hu meujeureulah 




Bak langet nyang toe leumah dum bintang 

7. Ngon jaga chetan bek troh jilangkah 

8. Bek jijak deunge bak alam manyang 
Geurhom jih yohnyan hana pat balah 




Ban siseulingka jihnyan dum geurhom 
Meuteugom-teugom azeub jih leupah 
Meulengkan nyang na jiteumee sama 
Meteor teuma keu jih geukeubah 


Bintang meuiku ngon geulet jihnyan 
Teuma bak jihnyan jinoe tapeugah 
Tatanyong bak jih soe leubeh hebat 
Nyang Kamoe peujeut masa nyang sudah 




Peue na leubeh jih nibak awak jeh 
Meupeujeut dum jih bak tanoh basah 
Bak tanoh leukiet asai jih bandum 
Tapi jeut hireun teuh ‘oh jipeugah 

‘Oh jipeueleh teuh jipeuluwat 
‘Oh tapeuingat jikheun beurakah 
Bandum di jih han jeut keu peuingat 
‘Oh jieu ayat jikhem meuhah-hah 

Jikheun atranyoe sihe nyata that 
Tanyoe ka teupat udep geupeugah 
Tanyoe ka mate ka jeut keu tanoh 
Tuleung ngon tanoh meusapat sudah 


Ek geubangket lom teuma geutanyoe 

17. Ngon yah-yah tanyoe nyang ka trep leupah 

18. Takheun nyoe keubit gata watee nyoe 
Hina sapeue tan pih jeut tapeugah 

Sigo geudeumpek sagai watee nyan 
Jikalon yoh nyan hebat sileupah 
Jikheun ceulaka bandum gata nyoe 
Ka troh uroenyoe teurimong balah 


Nyoe keuh uroenyoe peuputoh hukom 
Nyang dilee takheun sulet sileupah 
Peusapat bandum awak lalem nyan 
Peurumoh jihnyan pih bek takeubah 




Peusapat ngon jih bandum di sinan 
Ngon tuhan jihnyan dum nyang jiseumah 
23. Nyang bukon Allah di jih keu tuhan 
Yue jak jih rijang lam apui mirah 




Peuleumah jalan jak lam nuraka 
Di jih that hawa keunan jilangkah 
Yue piyoh dilee mangat geutanyong 
Hana soe tulong lagoe dum di kah 

Pakon han kaba ureueng nyang tulong 

26. Tapi jih bandum ka jimeunyerah 
Seumateh jih that bandum uroe nyoe 

27. Sabe keudroe-droe peusalah-salah 


28. Jikheun gata roe nyang padan kamoe 
Ret uneun kamoe tadong tapeugah 

29. Seuot keupala sit droe teuh meunan 
Han tameuiman keu Rasul Allah 






30. Hana kuasa kamoe keu gata 

Sit droeteuh gata nyang pubuet salah 
Droe gata bandum nyang darohaka 

3 1 . Teuma jinoe ka putusan Allah 

Bandum geutanyoe jinoe tarasa 
Hana le daya droeteuh tapeuglah 

32. Kamoe peusisat takheun dum gata 
Di kamoe sit ka sisat sileupah 

33. Bandum awaknyan teuma lam azeub 
Sinan meusapat hana soe peuglah 

34. Meunan keuh Kamoe meubri alasan 
Keu soe nyang meunan jipubuet salah 

35. ‘Oh watec geukheun ubak awaknyan 
Tan laen Tuhan meulengkan Allah 
Di jih teukabo jipeurayok droe 

36. Jikheun peue kamoe meubalek ulah 

Meukeubah keudeh dum tuhan kamoe 
Sabab soe jih nyoe nyang poh beurakah 
Jeut jimeupanton ngon pungo gila 

37. Tapi geujakba bak jih peurintah 

Peurintah Tuhan nyang bit that beuna 
Lorn geupeubeuna Rasul nyang sudah 
Rasul nyang dilee bandum sit beuna 

38. Teuma dum gata azeub that leupah 

Azeub peudeh that jinoe tarasa 

39. Ban nyang keurija teuh meunan balah 

40. Meulengkan ureueng nyang hamba Tuhan 
Buet keubajikan deungon ikheulah 

41. Ureueng ny an bandum ka na raseuki 
Maklum sendiri ka Tuhan keubah 

42. Padum boh kayee dum keu ureueng nyan 
Lorn penghormatan Neubri le Allah 

43. Dalam churuga nyang le that nikmat 

44. Meuhadap-hadap ateuh peuratah 

45. Geuidang ngon glah dum keu ureueng nyan 
Asoe minuman jeureuengeh leupah 

Wareuna puteh ie jeureuengeh that 
Rasa jih lazat tajep puleh grab 
Hana dal am ie nyang jeut keu mumang 
Mabok teuh pih han teunang sileupah 

Budiyadari dum di geunireng 
Hana nyang mireng mat a cit indah 
Lagee boh manok tatroh tasimpan 
Teuma ureueng nyan meupeugah-peugah 


51. Nyang sidroe geukheun di Ion na rakan 

52. Jikheun gata nyan karoh meusalah 
Keu peue tapateh nyang jipeugah nyoe 

53. ‘Oh mate tanyoe ka abeh sudah 


Ka jeut keu tanoh bandum geutanyoe 
Tuleung ka cre-bre ka bicah-bicah 
Ek na lorn balah geubri keu tanyoe 
Geukheun boh jinoe tajak ziarah 




Neutem jak kalon awaknyan jinoe 
Geujak treuk keunoe geukalon ulah 
Geueu treuk jih ka dalam nuraka 
Geukheun treuk sigra demi nyoe Allah 


Karap tapeubloh Ion sajan gata 
Adak sangkira kon nikmat Allah 
Adak kon Neubri nikmat le Po Ion 
Ka keuh roh Ion Ion lam apui mirah 

Peue teuma tanyoe han mate teuh le 
‘Oh lheuh phon mate dilee ka sudah 
Han geubri azeub le keu geutanyoe 
Keubit atranyoe bahgia leupah 


Nyoe keumenangan nyang raya that-that 
Adak jeut umat jipubuet salah 
Lagee nyoe bandum beu jitem pubuet 
Le soe nyang pubuet mangat meutuah 






Soe got nyan teuma ngon kayee zaqum 
Bala keu kawom nyang pubuet salah 
Awak nyang lalem dum Kamoe ujoe 
Ngon bak kayee nyoe lam apui mirah 

Asai kayee nyoc dalam nuraka 
Many am jih ray a hebat sileupah 
Sang ule chetan takalon rupa 
Jipajoh sigra le ureueng salah 


Peunoh le ngon pruet jih ube ray a 
Ie tutong teuma jijep le bagah 
le tutong that-that han ek takira 
Lheuh nyan jigisa lam apui mirah 


Dalam nuraka keudeh dum jiwoe 
Sabab awak nyoe jiikot ayah 
Ayah jih jieu sit ureueng sisat 
Jiseutot ligat dum bagah-bagah 


73 


77. 


81 


72. 


Ureueng nyang dilec le that ka sisat 
Yoh goh jih meuhat sabab buet salah 
Ka Kamoe kirem rasul dum bak jih 
Keu peuingat jih peue nyang peurintah 


Teuma takalon pakri akibat 
Lheuh geupeuingat jipubuet salah 
74. Meulengkan teuma dum hamba Tuhan 
Nyang amai jihnyan keubit ikheulah 


75. 


Nabi Noh dilee geumeuhoi kamoe 
Teuma di kamoe meuseuot bagah 
Hana nyang leubeh nibak Hadharat 
Nyang peutroh hajat soe nyang lam susah 


76. 


Kamoe peuleupah treuk teuma gopnyan 
Sabab watee nyan gopnyan that susah 
Meupeuglah gopnyan ngon ahli gopnyan 
Tinggai treuk gopnyan mantong meukeubah 


Ngon aneuk cuco nyang gantoe gopnyan 
78. Jeut nama gopnyan geupeugah-peugah 
Le ureueng dudoe di likot gopnyan 
Kamoe keubah nan geuh lam seujarah 


79. Seulamat hai Noh gata lam alam 

80. Di Kamoe meunan sabe meubalah 

Soe nyang pubuet got meubalah meunan 
Sabab meuiman di Noh keu Allah 

Dum hamba Kamoe nyang na meuiman 
Nyang lagee gopnyan bandum meutuah 
Teuma nyang laen nyang han meuiman 
Kamoe peukaram lam laot luah 




Ibrahim teuma pih kawom gopnyan 
Saban ngon gopnyan ureueng meutuah 
Geujak bak Tuhan ngon ate salim 
Keubit Ibrahim ureueng nyang ceudah 






Geukheun bak yah geuh ngon kawom gopnyan 
Peue taseumah nyan tacuba peugah 
Peue dum tapeugot tuhan paleusu 
Nyan tan meunapsu nyang bukon Allah 




Peue na tapike soe nyang Po alam 
Nyan keuh nyang Tuhan nyang jcut taseumah 
Teuma geutilek dum bintang-bintang 
Geukheun treuk yoh nyan Ion nyoe ka parah 


Lon nyoe ka saket ulee ka mumang 

90. Jijak treuk yohnyan gopnyan jikeubah 
‘Oh ban meulikot jijak awaknyan 

91 . Bak Tuhan jihnyan geujak treuk bagah 


Geukheun treuk bak jih peue haba dumnyoe 
Pakon han sapeue ka pajoh di kah 
Pakon han sapeue pih na jcut ka kheun 
Ngon jaroe uneun geukhok le bagah 




Abeh dum geuphok tuhan awaknyan 
Troh treuk awaknyan beungeh jih leupah 
Geukheun peue gata pubuet lagee nyoe 
Lheuh tapheut keudroe teuma taseumah 




Tuhan nyang peujeut gatanyoe bandum 
Buet teuh pih bandum peuneujeut Allah 
Jikheun treuk tamon kayee dum keunoe 
Nak tatiek jihnyoe lam apui mirah 




Jikeumeung daya gopnyan jimeung poh 
Ka keuh u baroh jih Kamoe keubah 
Jeut teuma jihnyan nyang paleng miyup 
Ibrahim ban buet teuma geupeugah 

Di Ion Ion meung jak peurintah Po Ion 
Neutunyok keu Ion teuma bek salah 

100. Tuhanku Neubri keu Ion beu leubeh 
Aneuk nyang saleh jigantoe ayah 




101. Kamoe peusuka treuk teuma gopnyan 
Ngon aneuk agam nyang halim leupah 

102. ‘Oh ban rayok jih jak sajan Kamoe 
Geukheun treuk yohnyan aneuk mcutuah 




Lon leumpoe gata Neuyue koh takue 
Pakri aneuk droe pike tapeugah 
Seuot treuk aneuk hai ayah Teungku 
Neupubuet laju peue nyang peurintah 


Insya Allah Ion akan Ion saba 
Neukalon nyata teuma hai ayah 
‘Oh ban meunyerah bandua gopnyan 
Geupeueh yohnyan treuk aneuk lidah 




Geumeukoh takue laju watee nyan 

104. Kamoe hoi gopnyan teuma le bagah 
Wahe Ibrahim tadeungo jinoe 

105. Nyang gata leumpoe beuna that leupah 




Sabab tapateh peue nyang talcumpoe 
Meunan keuh Kamoe akan meubalah 
Sit Kamoe balah soe nyang pubuet got 

106. Ujian that brat atranyoe sudah 




Keubit cubaan nyang leupah nyata 

107. Meuteuboh teuma le Kamoe bagah 
Mcujok sie laen nyang leubeh raya 

108. Nan gopnyan teuma jipeugah-peugah 




Keu ureueng dudoe di likot gopnyan 
Kamoe keubah nan geuh lam seujarah 
Teuma seulamat ateuh Ibrahim 
Di Kamoe meunan sabe meubalah 




Ureueng pubuet got meubalah meunan 
Sabab meuiman gopnyan keu Allah 
Dum hamba Kamoe nyang na meuiman 
Nyang lagee gopnyan bandum meutuah 

Haba gembira keu gopnyan meubri 
Ishak Nabi nyang saleh leupah 
Meubri beureukat teuma keu gopnyan 
Ngon Ishak nyan nyang aneuk lidah 




Aneuk ngon cuco gopnyan bandua 
Nyang ladom beuna nyang ladom salah 
Ladom pubuet got nyang ladom teuma 
Droe jielanya nyata sileupah 


114. Kamoe bri nikmat teuma keu Musa 
Ngon Harun dua geuh that meutuah 

115. Meupeuglah gopnyan ngon kawom gopnyan 
Sabab ureueng nyan raya that susah 




116. Kamoe tulong geuh hingga ka meunang 

117. Meubri keu gopnyan teuma risalah 
Kitab nyang nyata meubri keu gopnyan 

118. Bandua gopnyan jakba peurintah 




Kamoe peutunyok jalan nyang teupat 

1 19. Jeut gopnyan meuhat gop peugah-peugah 
Keu ureueng dudoe di likot gopnyan 
Kamoe keubah nan geuh lam seujarah 




Seulamat ateuh Musa ngon Hanm 
Di Kamoe meunan sabe meubalah 
Ureueng pubuet got meubalah meunan 
Sabab meuiman gopnyan keu Allah 


Dum hamba Kamoe nyang lagee gopnyan 
Bandua gopnyan bandum meutuah 

123. Teuma Ilyas pih Rasul Tuhan 

124. Bak kawom gopnyan teuma geupeugah 




Pakon han takwa gata keu Tuhan 
Keu peue Ba'al nyan nyang tajak seumah 
Takeubah Tuhan nyang peujeut alam 
Nyang jroh hana ban cit sidroe Allah 






126. Tuhan Po gata ngon Po yah gata 
Nyang dilee masa bandum ka sudah 

127. Jipeugah sulet teuma keu gopnyan 
Ka keuh jih dumnyan lam apui mirah 

Bandum awaknyan asoe nuraka 

128. Meulengkan hamba dum nyang ikheulah 

129. ‘Oh dudoe teuma hana le gopnyan 
Jeut nama gopnyan geupeugah-peugah 

Le ureueng dudoe di likot gopnyan 
Kamoe keubah nan geuh lam seujarah 

130. Ateuh Ilyas saleum seulamat 

131. Di Kamoe meuhat meunan meubalah 






Ureueng pubuet got meubalah meunan 
Sabab meuiman gopnyan keu Allah 
Dum hamba Kamoe nyang na meuiman 
Nyang lagee gopnyan bandum meutuah 

Nabi Luth teuma pih Rasul Tuhan 
Bak watee gopnyan Kamoe peuleupah 
Meupeuglah gopnyan ngon ahli gopnyan 
Bek le di sinan ngon awak salah 


©S&Sfls® 


135. Meulengkan sidroe inong nyang tuha 
Ka keuh binasa sinan meukeubah 

136. Lheuhnyan bandum jih meupeubinasa 
Nyang darohaka bandum ka Sudah 


is j ifci© 


Bak watee betmgoh meunyoe tajak-jak 
Takalon jeujak euncit jih leumah 
Got pih tajak-jak ‘oh watee malam 
Pakon han tapham ngon akai ceudah 


Yunus pih teuma sit Rasul Tuhan 
Teuma di gopnyan geuplueng that bagah 
Geuek lam kapai peunoh muatan 
Teuma roh gopnyan bak top soe salah 


Talo treuk gopnyan geugrop lam laot 
Ji'uet le eungkot teuma le bagah 
Teuma jicaci jikheun keu gopnyan 
Adak kon gopnyan geupujoe Allah 


Adak kon sabe geukheun teuseubeh 
Meuhat trep geupreh hana soe peuglah 
Dal am pruet eungkot geupreh sinan trep 
Hingga Neubangket teuma le Allah 


Bak uroe bangket baroglah gopnyan 

145. Kamoe tiek gopnyan bak pasi luah 
Gopnyan pih saket teuma wateenyan 

146. Timoh treuk sinan bak kayee bagah 

Kamoe peutimoh sinan bak labu 

147. Bak nanggroe makmu rakyat barollah 
Sireutoh ribee rakyat di sinan 
Leubeh nibaknyan kadang jumeulah 




Teuma meukirem treuk gopnyan keunan 

148. Ureueng meuiman teuma le bagah 
Kamoe bri seunang teuma ureueng nyan 
Dang-dang troh keunan watee meupisah 

149. Teuma tatanyong bak jih dum jinoe 
Pakon jeut meunoe di jih jipeugah 
Aneuk nyang inong jikheun keu Tuhan 
Aneuk nyang agam keudroe jikeubah 

150. Atawa inong dum malaikat 
Peue na jilihat meunan jipeugah 
Yoh Kamoe peujeut peuna jikalon 

151. Meu kana jikheun keu ayeum babah 

Jipeuna-peuna sulet keu Tuhan 

152. Na aneuk Tuhan di jih jipeugah 
Keubit sulet that bandum awaknyan 

153. Ek aneuk inong Neutueng le Allah 

Neutinggai teuma dum aneuk agam 

154. Peue hukom teuh nyan meu ka tapeugah 

155. Peue gata dum han jeut keu pikiran 

156. Peue gata dum nyan kuasa leupah 

Meunyoe bit nyata gata kuasa 

157. Toh kitab gata me keunoe bagah 
Meunyoe bit gata ureueng nyang beuna 

158. Jikheun chedara lorn jen ngon Allah 

Padahai di jen sit ka jiteupue 
Bandum awaknyoe lam apui mi rah 
Keudeh jitamong dalam nuraka 

159. Allah Ta'ala suci that leupah 

Maha suci Neuh bak peue nyang jih kheun 

160. Meulengkan ureueng nyang bit ikheulah 
Soe nyang gleh ate dum hamba Tuhan 

161. Bandum gatanyan han ek tailah 

Peue nyang taseumah pih lagee gata 

162. Han ek tadaya dum hamba Allah 

163. Meulengkan soe nyang asoe nuraka 

164. Di kamoe teuma bandum na tugah 


[a © 


Sit ka meuteuntee dum buet di kamoe 
Meubareh keudroe ikot peurintah 
Meubanja-banja kamoe meubareh 
Meukheun teuseubeh meupujoe Allah 






Teuma awaknyan meuhat dum jikheun 
Kitab dum jameun hana soe kcubah 
Hana geutinggai le ureueng jameun 
Meunyo nyan takheun raya phaedah 




Meuhat jeut tanyoe keu hamba Tuhan 
Ikheulah keu Tuhan ikot peurintah 
Teuma jikaphe cit di jih jinoe 
Jitcupue dudoc teuma geubalah 




Atra sit kana putusan Kamoe 
Keu hamba Kamoe dum Rasul Allah 
Bandum meutulong teuma ureueng nyan 
Sabab ureueng nyan jakba peurintah 




Teuntra Kamoe nyan meuhat nyang meunang 
Gata sabab nyan bek jeut keu susah 
Bek tapeuduli keu jihnyan dilee 
Dang-dang troh watee putusan Allah 


Teuma tapcutrang bak jih akibat 
Akan jilihat teuma trang leupah 
Peue napsu azeub beurijang di jih 
Meunyo troh bak jih ka jeut keu susah 




‘Oh beudoh beungoh ceulaka that-that 
Yoh geupeuingat dilee jibantah 
178. Bek tapeuduli keu jihnyan dilee 

Dang-dang troh watee putusan Allah 

Teuma tapeutrang bak jih akibat 
Akan jilihat teuma trang leupah 
Maha suci Po teuh nyang Perkasa 
Meubacut hana lagee jih peugah 




181. Saleum seulamat keu Rasul bandum 

182. Pujoe pih bandum meuwoe keu Allah 
Pujoe keu Tuhan nyang Po dum alam 
Dum seukalian cit milek Allah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1. Shad 


Tuhan nyang teupue meukcusud ayat 
Sabab Hadharat hana Neupeugah 
Demi Qur’an nyang meugah that-that 
2. Tapi nyang sisat teukabo leupah 


Kaphe teukabo jipeurayok droe 
Bah barangkasoe di jih jibantah 
3. Di Kamoe dilee meupeubinasa 
Padum le nyangka hana ek peugah 


Lam kawom droe jih ureueng peuingat 
Jikheun treuk ligat sulet sileupah 
Nyoe keuh nyang sihe ka troh bak tanyoe 
5. Tuhan geutanyoe dum jikheun salah 


Ek jijak peugah Tuhan cit sidroe 
Keubit atranyoe ajeb that leupah 
6. Keutua jih jak dum bak awak nyan 
Jikheun bah meunan tajak leh bagah 


Tasaba mantong keu Tuhan gata 
Laen dum hana peue jijak peugah 
Tuhan gata dum nyan keuh nyang beuna 
7. Han tom tadeungo lagee jih peugah 


Agama akhe nyang troh bak tanyoe 
Hana buet tanyoe geujak kheun salah 
Jipeuna-peuna atranyoe mantong 
8. Pane geupeutron bak jih peurintah 




Padum boh kurun nyang meuhoi bantu 
Hana soe bantu hana soe peuglah 
Hana meuho plueng keumeung peulheuh droe 
4. Hireuen jih keu droe ‘oh troh peurintah 

Jih pih di sinoe lam kawan tanyoe 
Tapi awaknyoe keubit roe salah 
Di jih chok jih that peurintah Kamoe 
Jipike Ion nyoe han ek Ion balah 




Tapi azeub Ion gohlom jirasa 
Atawa peuna rahmat jikeubah 
Na gudang bak jih rahmat Po gata 
Nyang that Perkasa Maha Pemurah 




Keurajeun langet keurajeun bumoe 
Bandum ngon asoe peue na jikeubah 
Peugot treuk rinyeun jiek u langet 
Teuntra jih meuhat anco dum kalah 




Bandum pasukan nyang meucharikat 
Dilee kon meuhat ka meunan ulah 
Kawom Noh ngon ‘Ad lom ngon Peura'un i 
Nyang le peukateuen teuntra jih meugah 




Tsamud kawom Luth nyang meucharikat 
Bandum meusapat ngon kawom aikah 
Bandum jih jikheun sulet keu Rasul 
Ka keuh lam apui jih dum geukeubah 




Hukoman bak Lon keu jih ka hak that 
Jipreh meusiat kon na trep leupah 
Sigo-go deumpek abeh dum ligat 
Tan le meu siat watee geukeubah 






Jikheun treuk laju hai Tuhan kamoe 
Neuazeub jinoe kameo ka salah 
Yoh gohlom teuka hisab keu kamoe 
Bahgian kamoe Neubri beu bagah 


i' jli 


Peue-peu nyang jikheun bandum tasaba 
Taingat haba Daod meutuah 
Taingat Daod nyang hamba Kamoe 
Gopnyan buet jaroe geuh carong leupah 


Gopnyan bit teuga ta‘at geutobat 
Kamoe bri alat gunong dum meugah 
Jikheun teuseubeh beungoh ngon seupot 
Sapat ngon Daod jipujoe Allah 

Meunan pih cicem Kamoe peusapat 
Bandum jih ta‘at hana meuubah 
Keurajeun gopnyan Kamoe peukuat 
Meubri hikeumat keu gopnyan bagah 


Peuputoh hukom bak jaroe gopnyan 
Teuma troh keunan ureueng meubantah 
Na troh bak gata haba ureueng nyan 
Bak Daod keunan geujak meulangkah 




Geulingkeu mihrab laju geutamong 
22. Bak Daod yohnyan hai geujak peugah 
Geueu urueng nyan Daod teukeujet 
Han peue tatakot teuma geupeugah 

Kamoe dua nyoe hana that meuphom 
Neupeugah hukom keu kamoe bagah 
Sang hana beutoi buet rakan Ion nyoe 
Neuttmyok kamoe bek roh meusalah 


Bak jalan teupat neutunyok kamoe 
Buet rakan Ion nyoe sang na meuilah 
Di gopnyan kameng sikureueng ploh boh 
Lom sikureueng boh jeut le sileupah 




Di Ion cit saboh sagai kameng Ion 
Geukheun atralon nyan kon atrakah 
Rayok su gopnyan bak peugah haba 
Hana kuasa di Ion lonbantah 




Nyan jih elanya cok kameng gata 
Meunan keuh nyata kheun Daod bagah 
Le ureueng pubuet lagee nyan rupa 
Ateuh chedara jipubuet salah 


Meulengkan ureueng nyang na meuiman 
Lagi buet gopnyan pih jroh sileupah 
Tapi nit ureueng nyang na lagee nyan 
Daod ‘oh lheuhnyan teupike salah 


Daod geupike kamoe cie gopnyan 
Sang-sang buet gopnyan pih na meuilah 
Geulakee ampon treuk bak Po goppnyan 
Geuruku* sinan sujud bak Allah 





Hingga geutobat teuma ‘oh akhe 

25. Kamoe ampon le peue nyang ka salah 
Sabab gopnyan toe that deungon Kamoe 
Geuwoe bak Kamoe ngon jroh sileupah 

26. Hai Daod Kamoe meupeujeut gata 
Di dalam donya gata khaliphah 
Teuma tahukom deungon sibeuna 
Dum manusia bek na meuilah 

Bek sagai gata peuturot napsu 
Jiba teuh laju ubak buet salah 
Bak jalan sisat gata jiyue jak 
Han jibri tajak bak jalan Allah 

Awak nyang sisat bak jalan Tuhan 
Neubri balasan azeub that leupah 
Sabab teuwo jih keu uroe hisab 
Uroe nyang phet that keu soe nyang salah 

27. Nyang Kamoe peujeut langet ngon bumoe 
Bandum ngon asoe kon tan phaedah 
Kon sia-sia Kamoe peujeut nyan 
Jisangka meunan le kaphe jadah 

Teuma ceulaka keu bandum kaphe 
Di jih dum sare lam apui mirah 
Bandum jitamong dalam nuraka 

28. Teuma ek roe sa ureueng meutuah 

Ureueng meuiman lom geupubeutgot 
Ngon ureueng jeuheut ek saban leupah 
Got pih meupeujeut ureueng takwa 
Ek saban teuma ngon ureueng salah 

Ureueng nyang pasek nyang le that dacha 

29. Kitab nyoe teuma beureukat leupah 
Ka Kamoe peutron kitab keu gata 
Mangat jikira ngon akai ceudah 


Mangat jipike meukeusud ayat 
Lom keu peuingat soe nyang meutuah 
Barangsoe nyang got akai pikiran 


Jeut peuringatan jitueng phaedah 

30. Keu Nabi Daod meubri Sulaiman 

Nyan hamba Tuhan nyang got that leupah 
Tobat bak Tuhan sabe lam ta'at 

3 1 . Bak saboh saat geuistirahah 

Seupot nyan jiba keunan bak gopnyan 
Guda pacuan nyang ceudah-ceudah 

32. Geukheun treuk di Ion galak keu guda 
Disampeng cinta gaseh keu Allah 


33. 


34. 


35. 


36. 


37. 


38. 

39. 

Hingga hana le geukalon guda 
Bak rakan sigra teuma geupeugah 
Taba leh keunoe bandum guda nyan 
Geugeusuek yohnyan guda nyang ceudah 

Geusuek bak gaki deungon bak takue 
Bek jipeulale ingat keu Allah 
Teuma Kamoe bri akan Sulaiman 
Saboh cubaan nyang hebat leupah 

Ateuh kurusi Nabi Sulaiman 
Troh ureueng keunan jijak peurintah 
Disinan jiduek jigantoe gopnyan 
Padum trep lheuhnyan geuwoe treuk bagah 

Geukheun Tuhanku Neubri amponan 
Neubri keurajeun keu Ion nyang luah 
Bek na meusidroe dudoe nibaknyan 
Nyang saban ngon Ion jimat peurintah 

Droeneuh Tuhanku geumaseh that-that 
Neupeutren hajat teuma le Allah 
Kamoe bri angen teuma keu gopnyan 
Jipubuet yohnyan peue nyang geupeugah 

Angen nyang leumbot jipateh gopnyan 
Jiba treuk gopnyan ho nyang geulangkah 
Chetan dum tukang peugot bangunan 
Lorn jeut jiseunom lam laot luah 

Teuma nyang laen geuboh lam rante 
Sulaiman Neubri kuasa leupah 
Nyoe keuh beuneri Kamoe keu gata 
Peue-peue nyang hawa yue pubuet bagah 

Atawa tatham han tabri pubuet 
Barangkri nyang h'eut teuh han peue salah 
Gopnyan ureueng toe that deungon Kamoe 
Geuwoe bak Kamoe pih ngon jroh leupah 




Teuma lom Aiyub taingat jinoe 
Nyan hamba Kamoe keunong musibah 
Aiyub meungadu ubak Po gopnyan 
Lon nyoe le chetan jipeugot ulah 


Jipeuseungsara Ion ngon jiazeub 
Keubit that jeuheut chetan seurakah 
Taculok gaki teuh keunan lam ie 
Ie nyan that leupie tajep puleh grah 




Kamoe bri teuma ahli geuh bandum 
Dumnan laen lom Kamoe bri tamah 
Bandum nyan rahmat meuh keu ureueng nyan 
Lom peuringatan keu soe nyang ceudah 




44. Saboh beureukah pureh pijampoh 

Ngon nyan keuh tapoh bek bateu sumpah 
Kamoe eu gopnyan ek that geusaba 
Seuneujroh hamba pcuneujeut ALlah 




Ta'at ngon tobat sabc di gopnyan 
Laen nibaknyan teuma tapeugah 
Nabi Ibrahim Ishak Ya'qob 
Ureueng nyang patot tapeugah-peugah 




Ureueng nyan bandum kong gcuusaha 
Lagi that nyata pikiran ceudah 
Ate ureuengnyan ka Kamoe peugleh 
Ingat nanggroe jeh nyang brat sileupah 

Gopnyan bak Kamoe ureueng pilihan 
Buet keubajikan han tom geukeubah 
Nabi Ismail lom ngon llyasa' 

Bandum geuh galak ikot peurintah 


Lom ngon Zulkifli bandum pilihan 
Nyoe peunghormatan nyang raya leupah 
Nama uruengnyan sabe jiingat 
Le bandum umat dal am seujarah 

Ureueng takwa meuteumeung teumpat 
Sideh nyanggot that ka Tuhan keubah 
Churuga ‘Adnen teumpat ureuengnyan 
Pinto keu gopnyan bandum ka teuhah 




Geuduek meusadeu sinan dum teuntee 
Pajoh boh kayee nyang le sileupah 
Ngon ie nyang lazat cita ngon rasa 
Lom aneuk dara dum ceudah-ceudah 


Bandum seulayeu muda jeulita 
Hana tom mata jieu nyang salah 
Nyoe nyang geujanji dilee keu gata 
Watee tagisa uroe beunalah 




Uroenyan bandum peugot keunira 
Nyoe dum keu gata ka Kamoe keubah 
Raseuki Kamoe han abeh-abeh 
Nyoe teuma keudeh keu ureueng salah 




Ureueng nyang jeuheut brok that teumpat jih 
56. Nuraka keu jih ka Kamoe keubah 
Keunan jitamong bandum awaknyan 
Brok that teumpat nyan hana ban peugah 




Nyoe keuh ie hanyi mangat jirasa 
Hana peue kira tutong that leupah 
Lom ie sijuek that han jeut meutamat 
Laen lom azeub pih le sileupah 




Nyoe pat lom rame ngon gata bandum 
Keu peue nyan bandum pih ureueng salah 
Hana seulamat lop lam nuraka 
Jiseuot sigra nyang ban troh langkah 




Keu gata bandum pih tan seulamat 
Kamoe tapakat jak pubuet salah 
Jeuheut that teumpat jinoe keu gata 
Jikheun lom teuma wahe ya Allah 




Awak nyang dilee jipadan kamoe 
Wahe Po kamoe Neuazeub bagah 
Neuazeub beuthat jih lam nuraka 
Meuganda-ganda azeub that leupah 

Jikheun lom ho ka ureueng uroe jeh 
Nyang takheun paleh hana meutuah 
Hana meukalon lagoe ureuengnyan 
Jeuheut that gopnyan dilee meupeugah 




Yoh dilee kamoe meuejek gopnyan 
Meukheun keu gopnyan hina sileupah 
Peue mata kamoe jinoe ka sisat 
Nyan keuh riyoh that dum awak sal ah 






Keubit hak meunan asoe nuraka 
Gadoh meudawa peusalah-salah 
Takheun dilon nyoe meu Ion peuingat 
Tuhan Hadharat sit sidroe Allah 




Tan laen Tuhan meu kon Droeneuhnyan 
Sidroe Neuh Tuhan Perkasa leupah 
Nyang Po dum langet ngon Po dum bumoe 
Ngon antaranyoe bandum blah bicah 




Maha Perkasa sit sidroe Tuhan 
Maha Pengampon keu ureueng sal ah 
Takheun haba nyoe haba beuna that 
Haba ray a that hana ban peugah 




Di gata bandum han tatem pateh 

Tapaleng keudeh laju le bagah 

Haba di langet di alam ateuh 

Bak Ion hana deuh peue nyang geupcugah 




Soe leh na dakwa nibak ureueng nyan 
Wahi atranyan hana troh langkah 
Nyang wahi bak Ion neuyue peuingat 
Bak bandum umat beunyata leupah 






Po gata Neukheun bak malaikat 
Lon peujeut siat insan Lon ulah 
Nibak tanoh kliet Lon peujeut jih nyan 
Teuma ‘oh lheuhnyan Lon boh areuwah 




‘Oh lheuh Lon peugot roh Lon yup keunan 
Bandum teuh keunan tasujud bagah 
Malaikat dum teuma geusujud 
Peurintah ma'bud hana soe bantah 

Meulengkan iblih peuteukabo droe 
Jikaphe jih nyoe akan peurintah 
Neukheun hai iblih soe tham kah sujud 
‘Oh Lon yue sujud han katem di kah 




Lon peujeut jihnyan ngon jaroe droe Lon 
Pakon kah meunan teukabo leupah 
Peue kapike droe ureueng manyang that 
Jiseuot ligat Ion leubeh ceudah 


OjjJ? 


Nibak apui hu Ion nyoe Neupeujeut 
Di jih Neupeujeut bak tanoh basah 
Neukheun treuk teubiet laju kah sinan 
Ka keunong rajam uroe nyoe di kah 






Laknat Lon keu kah sampoe kiamat 
Jiseuot ligat wahe ya Allah 
Tuhanku Neubri lonnyoe meutanggoh 
Jinoe sampoe troh uroe beunalah 


Sampoe ‘oh bangket Ion Neubri tanggoh 
Ka Kubri tanggoh Neukheun le Allah 
Hingga troh watec uroe kamaklum 
Iblih jikheun lorn teuma jipeugah 


O ly. Jtt© 
Ji® 


Demi meugah Droeneuh Ion peusisat 
Bandum jih meuhat Ion yue buet salah 
83. Meulengkan hamba Neuh lam kawan jih 
Nyang ate jih gleh keubit ikheulah 




Neukheun nyang beutoi narit Lon sidroe 
Bandum Kupasoe lam apui mirah 
Beupeunoh bandum dalam nuraka 
Bandum keuh sama soe nyang ikot kah 




Takheun Ion hana sapeue Ion lakee 
Hana Ion lakee bak gata upah 
Atranyoe pih kon Ion peugot-peugot 
Haba peuingat sagai Ion peugah 

Haba peuingat keu bandum alam 
Gata pih saban hana geukeubah 
Tateupue bandum atranyan teuma 
Meu katroh masa Neubri le Allah 

AZ-ZUMAR (MEUTUMPOK-TUMPOK) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1. Kitab nyan iron bak Allah Ta'ala 
Nyang that Perkasa hana ban peugah 
That bijaksana Tuhan Hadharat 

2. Meupeutron kitab keu kamoe sudah 


Meupculron kitab keunan keu gata 
Deungon sibeunar tascumah Allah 
Agamateuh nyan beu gleh keu Tuhan 
Agama Tuhan sit gleh sileupah 


Bcuna tateupeue agama nyang gleh 
Teuma awak jeh laen jipeugah 
Jicok keu wali jih nyang kon Tuhan 
Nyan keuh atranyan di jih jiscumah 


Mangat jipeutoe kamoe ngon Tuhan 
Kamoe seumah nyan meunan jipeugah 
Tuhan nyang hukom teuma awaknyan 
Sabab buet jihnyan keubit that salah 


Han jime sapeue sagai awaknyan 
Hana le Tuhan Neubri hidayah 
Han Neupeutunyok awak sulet that 
Jikaphe that-that di jih keu Allah 


Meunyo bit Tuhan Neumeung cok aneuk 
Hana soe piseuk ban nyang h'eut Allah 
Jeut barangkari Neupileh keudroe 
Neupeujeut keudroe soe keumeung bantah 


Maha suci Droeneuh Maha Esa 
Lorn that Perkasa hana ban peugah 
5. Neupeujeut langet dum deungon bumoe 
Cit hak atra Droeneuh hana salah 

Neuputa malam u ateuh uroe 
Meunan pih uroe hana meuubah 
Neuputa uroe u ateuh malam 
Mata uroe trang jiteubiet bagah 




Meunan pih buleun ‘oh watee malam 
Maseng jijalan hana tom ubah 
Jalan jih bandum cit ka meuteuntee 
Ka Neuboh watee bandum le Allah 


Maha Perkasa cit sidroe Tuhan 
Maha Pengampon keu ureueng salah 
Neupeujeut gata phon sidroe ureueng 
Teuma ‘oh lheuhnyan Neupeujeut zaujah 




Lapan binatang temak Neupeutron 
Meupasang-pasang meusiblah-siblah 
Di dalam pruet ma Neupeujeut gata 
Lhee lapeh masa seupot sileupah 




Nyang peujeut nyandum keuh Tuhan gata 
Allah Ta'ala keurajeun luah 
Tan laen Tuhan nyang kon Droeneuhnyan 
Keubit Droeneuhnyan kuasa leupah 


Pakon ek gata meupaleng ate 
Adak tapike bit rugoe leupah 
Meunyoe takaphe teuma dum gata 
Tuhan cit kaya hana ban peugah 




Hana meuhajat Tuhan keu gata 
Hana Neurila kaphe le Allah 
Meunyoe tachuko nyan rila Tuhan 
Keu gata tuan got that Neubalah 


Soe nyang meudacha han jeut jitanggong 
Dacha gop laen nyang pubuet salah 
Dudoe dum tawoe ubak Po gata 
Peue tausaha teuma Neupeugah 


Peue nyang tapubuet Neuteupue dumpeue 
Hana meusapeue pih na meuilah 
Abeh Neuteupue peue nyang lam dada 
Nyoe manusia teuma Neupeugah 

Watee meularat di manusia 
Jilakee du‘a laju bak Allah 
Jikheun jitobat laju bak Tuhan 
Teuma laen ban ‘oh gadoh susah 

Meunyo ka Neubri keu jihnyan nikmat 
Tuwo jih ligat peue nyang ka leupah 
Tuwo jih baroe ka jimeudu'a 
Charikat teuma jikheun keu Allah 


Jimeung peusisat dum ureueng laen 
Bak jalan laen jiyue jak bagah 
Han jibri jak gop bak jalan Tuhan 
Takheun boh seunang siat treuk di kah 


Sabab ka kaphe seunang keuh siat 
‘Oh dudoe meuhat nuraka keu kah 
Ek saban teuma ngon ureueng ta‘at 
Pubuet ibadat sujud bak Allah 

Simalam suntok gopnyan meujaga 
Geuingat dacha akan geubalah 
Teumakot gopnyan uroe akhirat 
Geuharap rahmat Neubri le Allah 


Takheun ek saban ureueng nyang malem 
Ngon nyang tan malem tacuba peugah 
Teuma nyang tem tueng jeut keu peuingat 
Sit ureueng sehat pikiran ceudah 




Takheun le gata ubak hamba Lon 
Nyang na meuiman takwa keu Allah 
Beu na tatakot akan Po gata 
Nyang got lam donya got that Neubalah 


Soe nyang di donya jipubuet buet got 
Balasan that got Neubri le Allah 
Lom bumoe Tuhan sit luah that-that 
Tasaba meuhat nyang peunteng leupah 


Pahla cukop that keu ureueng saba 
Han ek takira Neubri le Allah 
Takheun Ion Neuyue Ion seumah Tuhan 
Agama di Ion beu bit ikheulah 

Neuyue Ion nyang phon jok droe bak Tuhan 
Tamong Iseulam agama Allah 
Takheun lontakot maksiet keu Po Ion 
Azeub that keu Ion teuma Neubalah 




llroenyan teuma that haro-hara 
14. Takheun Ion sahja lonseumah Allah 
Agama di Ion gleh that keu Tuhan 
Ibadat di Ion bit that ikheulah 


Di gata seumah peue nyang h‘eut gata 
Seumah berhala dum nyang kon Allah 
Takheun barangsoe nyang peurugoe droe 
Ngon ahli jihnyoe rugoe that leupah 


o 


Bcu na tateupue uroe kiamat 
Rugoe nyan that-that nyata sileupah 
Di ateuh jihnyan awan nuraka 
Di yup jih teuma pih hana ubah 


Tuhan peutakot hamba Neuh ngon nyan 
Wahe hamba Lon takot keu Allah 
Takwa le gata bandum teuh keu Lon 
Peujioh patong hana jiseumah 

Lorn pih jitobat bandum bak Tuhan ( 

Neubri balasan seunang that leupah 
Tapeugah meunan bak dum hamba Lon 
Nyang deungo bandum peue nyang geupeugah 

Teuma jiikot toh-toh nyanggot that 
Keu jihnyan meuhat peutunyok Allah 
Nyan keuh ureueng got akai pikiran 
Teuma ek saban ngon ureueng salah 

Di jih ka teuntee Neukheun Neuazeub 
Teuma ek tajeut jih tameung peuglah 
Ek tameung peulheuh asoe nuraka 
Ureueng takwa nyan laen ulah 

Takwa keu Po geuh dum ureueng nyan 
Kama keu gopnyan sit ka Neukeubah 
Meulapeh-lapeh kama ureueng nyan 
Di ateuh gopnyan kama dum indah 

Di yup kama nyan ie krueng dum ile 
Ka lheuh Neujanji bandum le Allah 
Meu ka Neujanji teuma le Tuhan 
Nyan barangkajan han tom meuubah 


Peue hana taeu pakri buet Tuhan 
Neupeutron ujeun keunoe Neuruah 
Teubiet mata ie dum ban sabohnyan 
Timoh tan am an teuma le bagah 




Macam wareuna nyang taeu ijo 
‘Oh lheuhnyan ka tho kuneng sileupah 
‘Oh lheuhnyan teuma abeh teupiro 
Takalon anco dum abeh reubah 


Bandum atranyan jeut keu peuingat 
Keu soe nyang sehat pikiran ceudah 
Teuma nyang ureueng ka ji Iseulam 
Neubri le Tuhan dadajih teuhah 




Meuteumeung cahya di jih bak Tuhan 
Teuma ek saban ngon ureueng salah 
Ureueng nyang ate jih cukop batat 
Ceulaka that-that jih han ban peugah 


Sabab han jitem ingat keu Tuhan 
Sisat that jihnyan nyata sileupah 
Sineujroh narit nyang Tuhan peutron 
Lam kitab Tuhan saban dum indah 

Haba nyang peunteng meuulang-ulang 
Nyang ye keu Tuhan soe nyang meutuah 
Jibeudoh bulee dum nibak kulet 
Soe-soe nyang keubit takot keu Allah 


‘Oh Iheunyan teunang kulet ngon ate 
Geuingat sabe laju keu Allah 
Nyan keuh meu ka na peutunyok Tuhan 
Soe nyang h‘eut Tuhan Neubri hidayah 


Teuma barangsoe nyang Neupeusisat 
Han soe peuteupat jihnyan ka salah 
Han soe peutunyok meunyo kon Tuhan 
24. Azeub keu jihnyan hana ban peugah 




Jipaleng muka jikalon azeub 
Uroe kiamat kuweut jih leupah 
Ek sa jih teuma ngon ureueng nyang got 
Rasa treuk azeub jinoe dum di kah 

Peue nyang dilee droe keuh nyang usaha 

25. Jameun dilee ka pih saban leupah 
Awak nyang dilee nibak awaknyan 
Sulet atranyan bandum jipeugah 

Teuka treuk azeub hana jithec-thee 

26. Ayeb ngon malee Neubri le Allah 
Jirasa ayeb lam udep donya 
Azeub lorn teuma hana ban peugah 

Leubeh that raya azeub akhirat 
Meunyoe jitupat han roe jih salah 
Sangkira dum nyan di jih jiteupue 

27. Kamoe boh miseu sit ka le leupah 

Kamoe boh miseu keu bandum insan 
Dal am Qur’an dum Kamoe peugah 
Mangat bandum jih jeut keu peuingat 

28. Bahasa Arab Qur’an nyoe meugah 

Hana nyang salah asoe Qur’an 
Nyang ceukok jalan bandum geubantah 
Mangat jitakwa bandum keu Tuhan 

29. Saboh misalan sinoe Lon peugah 

Na sidroe ureueng Po jih rame that 
Han tom meupakat sabe meubantah 
Bandum jih sabe jipeudong dawa 
Ek saban teuma ngon nyang meutuah 

Ureueng nyang sidroe Po jih pih sidroe 
Ek saban jihnyan tacuba peugah 
Al-Hamdulillah tapi jih nyang le 
Hana jiteupue peue nyang geupeugah 

30. 

31. 

32. 


Gata pih mate jih dum pih mate 
‘Oh uroe page jeut tameubantah 
Uroe kiamat dikeue Po gata 




Soe leubeh teuma nyang lalem leupah 


Jipeuna-peuna sulet keu Tuhan 
Jikheun sulet lom ‘oh troh peurintah 
Teumpat si kaphe kon lam nuraka 

33. Laen ureueng ba nyang beuna leupah 

Geuba peurintah geupeubeuna lom 
Nyan keuh ureueng nyan takwa keu Allah 

34. Peue nyang h‘eul gopnyan na bak Po gopnyan 
Meunan balasan nyang buet jroh leupah 









35 . Buet-buet nyang salah dilee di gopnyan 
Neuteuboh bandum teuma le Allah 
Neubalah pahla lom leubeh thatgot ‘>4 

Sabab geupubuet dilee jroh leupah 

36. 


Kon sep that Tuhan Neuhiroe hamba 
Di jih keu gata laen jipeugah 
Jipeutakot teuh ngon nyang kon Tuhan 
Di jih dum nyang nyan keuh nyang jiseumah 




Teuma soe-soe nyang Tuhan peusisat 
Barangsoc meuhat han ek jipeuglah 
Hana meusidroe pih ek peutunyok 

37. Nyang Neupeutunyok teuma le Allah 

Hana meusidroe pih ek peusisat 
Kon deuh Hadharat kuasa leupah 
Kuasa Tuhan meunyo "Neuhukom 
Bandum Neuhukom soe-soe nyang salah 

38. Meunyo tatanyong bak jih soe peujeut 
Angkasa langet lagee nyan luah 

Soe peujeut bumoe teuntee jijaweub 
Meuhat nyang peujeut cit sidroe Allah 

Takheun boh taeu dum tuhan gata 
Dum nyang tapuja nyang bukon Allah 
Meunyo meularat Neubri le Tuhan 
Keu Ion barangjan peue ek jipeuglah 


Atawa keu Ion Neumeung bri rahmat 
Ek jitheun siat han jeut jipeugah 
Takheun sep di Ion Allah Tuhanlon 
Tawakai bandum keunan bak Allah 


Soe nyang tawakai hana ho laen 
Takheun hai kawom tapubuet bagah 
Ban laku kada amai tapubuet 
Di Ion lonpubuet sit hana ubah 


Dudoe cit teuma akan tateupue 
Azeub nyan keu soe Neubri le Allah 
Soe nyang that hina di dalam azeub 
Keukai lam azeub hana soe peuglah 




Ka Kamoe peutron kitab bak gata 
Keu manusia beuna that leupah 
Soe nyang teurimong peutunyok Tuhan 
Droejih nyang seunang Neubri le Allah 






Teuma nyang sisat meularat keu droe 
Kon gop nyang rugoe nyang jeut keu susah 
Han ek di gata tabantu jihnyan 
Ube na nyawong bandum bak Allah 

‘Oh mate nyawong Neucok le Tuhan 
Nyang ladom pingsan mate goh sudah 
Watee teungeut jih nyawong bak Tuhan 
Meu mate lheuhnyan nyawong bak Allah 


Ladom Neupeulheuh ajai gohlom troh 
Jiwoe bak tuboh teuma le bagah 
Di sinan bandum pih jeut keu tanda 
Keu kawom nyang na pikiran ceudah 


Ladom jilakee teuma chupheu'at 
Peulheuh meularat bak nyang kon Allah 
Takheun meunyo jih hana kuasa 
Keunan cit gata droe tayue peuglah 

Meuakai jihtan peue bi chupheu'at 

44. Takheun chupheu'at sit meubak Allah 
Chupheu'at bandum milek Hadharat 
Meunan pih langet ngon bumoe luah 

Lheuhnyan sit bandum tawoe bak Tuhan 

45. ‘Oh geukheun Tuhan beunci jih leupah 
Han a jiiman uroe akhirat 

Atejih luat geuseubot Allah 

Meunyo geuseubot nyang bukon Tuhan 
Di jih atranyan galak jih leupah 

46. Takheun Tuhanku Droeneuh nyang peujeut 
Angkasa langet ngon bumoe luah 

Nyang teupue ayeb nyang han deuh meueu 
Got nyang deuh meueu nyata dum leumah 
Droeneuh nyang hukom bandum na hamba 
Nyang peugot dawa meubantah-bantah 

47. Bandum peue nyang na di ateuh bumoe 
Laen lom dumnoe teuma geutamah 
Sangkira bandum milek si lalem 
Jiteuboh jitem bek geutueng balah 

Bek geuazeub jih uroe kiamat 
Dumnan azeub that keu jih geupeuhah 
Keubit cit dilee hana jisangka 
Jinoe ka nyata azeub that leupah 

Kuasa Tuhan nyata treuk bak jih 

48. Nyata treuk buet jih dilee bit salah 
Jiulok-ulok yoh masa dilee 

Jinoe ka teuntee bandum geubalah 

49. Insan dum teuma meu ka meularat 
Bak Kamoe ligat jilakee beu glah 
Teuma ‘oh meubri keu jihnyan nikmat 
Jikheun carong that droejih jipeugah 

Sabab di jih le jikheun ‘eleumee 
Jeut keuh meuteumee nikmat le leupah 
Tapi ujian bandum keu jihnyan 
Teuma le jihnyan hana jipapah 

Nyang le that jihnyan hana jiteupue 
50. Dilee pih meunoe ka lheuh jipeugah 
Ureueng nyang dilee pih saban ngon jih 
Nyata treuk bak jih hana phaedah 




Usaha jih dum hana meuguna 
51 . Laju ka teuka bak jih musibah 

Sabab buet jeuheut nyang jipeulaku 
Soe lalem laju akan geubalah 

Han ek jilawan bandum nyan le jih 
52. Han meuphom dijih kuasa Allah 
Peue han jiteupue kuasa Tuhan 
Raseuki jihnyan bandum bak Allah 

Soe nyang h'eut Tuhan sit le raseuki 
Nyang ladom Neubri han sep napakah 
Bandum atranyan cit jeut keu tanda 
Keu kawom nyang na iman keu Allah 


53. Takheun bak hamba Lon nyang ka silap 
Keudroc jih meuhat jipubuet salah 
Bek putoh asa keu rahmat Tuhan 
Amponan Tuhan leupah that luah 


Bandum na dacha ek Neupeuampon 
Maha Pengampon sit sipheut Allah 
Maha Pemurah lorn sipheut Tuhan 
54. Bcudoh hai rakan jak tobat bagah 


Tobat bak Tuhan keunan tajok droe 
Yoh goh troh sampoe azeub that leupah 
Meu ka troh azeub keunan bak gata 
Hana le daya soe keumeung peuglah 




55. Taikot laju peue-peue nyang got that 
Uleh Hadharat ka lheuh Neupeugah 
Ka lheuh Neupeutron keunan bak gata 
Yoh gohlom teuka azeub that leupah 

‘Oh teuka azeub hana tathee-thee 
56. Takheun peue lagee yohnyan that teulah 
Meunyesai that Ion lonpubuet dacha 
Allah Ta‘ala ka lheuh Neupeugah 

Peue nyang geupeugah Ion ulok-ulok 
57. Adak Neutunyok keuh Ion le Allah 
Teuntee ka jeut Ion ureueng takwa 
Meunan lom gata teuma tapeugah 






Atawa takheun ‘oh taeu azeub 
Di Ion adak jeut lonwoe beubagah 
Lon woe u donya lonjak pubuet got 
Han le lonscutot bak buet nyang salah 


Tapi ka Iheuh troh dilee ayat Lon 
Bandum nyan takheun sulet silcupah 
Teukabo gata lom ngon takaphe 
U roenyan han le jeut taseumeugah 


Uroe kiamat jeut itam muka 
Soe nyang duseuta jikheun keu Allah 
Boh kon nuraka teumpat jih teuntee 
Soe-soe nyang dilee teukabo leupah 




Tuhan Neupeuglah ureueng takwa 
Neubri bahgia seunang sileupah 
Hana nyang jeuheut tcupeh keu gopnyan 
Lagi pih gopnyan hana tom susah 


Tuhan nyang peujeut bandum lat batat 
Neujaga meuhat bandum blah bicah 
Aneuk gunci dum langet ngon bumoe 
Bandum atranyoe lam jaroe Allah 




Ureueng nyang kaphe keu ayat Tuhan 
Bandum awaknyan rugoe that leupah 
Takheun peue tayue dum gata bak Ion 
Nyang bukon Tuhan tayue jak seumah 




Hai ureueng jahe keubit dum gata 
Teuma bak gata tren wahyu Allah 
Ureueng nyang dilee dum nibak gata 
Lagee bak gata wahyu Neupeugah 




Meunyo roh gata tapeucharikat 
Akan Hadharat rugoe that leupah 
Abeh dum luroh dum amai gata 
Sabab nyan gata taseumah Allah 

Lorn beu tachnko gata keu Tuhan 
67. Di jih nyang tan-tan jikheun keu Allah 
Kon ban nyang kada jikheun keu Tuhan 
Lam geupai Tuhan bumoe nyang luah 

Cit saboh geupai uroe kiamat 
Meunan pih langet Neugulong sudah 
Ngon jaroe uneun Neugulong langet 
Maha Suci that cit sidroe Allah 


Allah Ta'ala Maha Manyang that 
Nibak charikat lagee jih peugah 
68. Geuyup beuragoe le malaikat 
Ureueng di langet mate le bagah 


Abeh teukeujet ureueng nyang mate 
Beudoh jinoe le preh hukom Allah 
69. Bumoe pih peungeuh ngon cahya Tuhan 
Cahya Po jihnyan peungeuh trang leupah 


Geuleung ngon kitab geuhoi dum Nabi 
Ngon saksi-saksi keunan troh bagah 
Peuputoh hukom laju wateenyan 
Leumah di sinan beuna ngon salah 


Hukom that beuna hana elanya 
70. Amai dum teuma laju geubalah 

Peue nyang tapubuet Tuhan Neuteupue 
Hana meusapeue pih na meuilah 


71. Nyang kaphe bandum geuparoh teuma 
Dal am nuraka geuyue jak bagah 
Meutamon-tamon keunan dum teuka 
Pinto nuraka teuma geupeuhah 


Ube na pinto bandum geubuka 
Le ureueng jaga geutanyeng bagah 
Kon na troh Rasul dilee bak gata 
Bandum geubaca ngon ayat Allah 


Ureueng di bumoe pih abeh teupat 
Meulengkan meuhat nyang kheundak Allah 
Nyang hana mate soe nyang h'eut Tuhan 
Sigo treuk lhcuhnyan geuyup lorn bagah 

Geupeugah bandum ayat Po gata 
Mangat dum gata tatueng phaedah 
Kon geupeuingat bandum na gata 
Uroenyoe teuka akan geubalah 


Jikheun bandum na ka troh bak kamoe 
Tapi bandum nyoe hana phaedah 
Putusan Tuhan azeub keu kaphe 
Geukheun tamong le pinto ka teuhah 


Bandum ka teuhah pinto nuraka 
Keukai rok masa sinan geukeubah 
Ureueng teukabo sit brok that teumpat 
Ureueng ibadat nyan nyang meutuah 

Ureueng takwa ubak Po gopnyan 
Churuga Tuhan ka lheuh Neukeubah 
Meutamon-tamon pih dum ureucngnyan 
Geutamong keunan pinto ka teuhah 


Geukheun seulamat le ureueng jaga 
Keu bandum gata Neubri le Allah 
Teumpat nyang got that Neubri keu gata 
Tatamong sigra seunang that leupah 


Bandum na gata keukai di sinan 
74. Geukheun le yohnyan al-Hamdulillah 
Pujoe keu Tuhan neupeutroh janji 
Keu kamoe Neubri lagee Neupeugah 




Neubri pusaka bumoe keu kamoe 
Ho nyang h‘eut kamoe jinoe mculangkah 
Dalarn churuga keubit that nikmat 
Pahla raya that kamoe Neubalah 


Soe nyang got amai pahla nikmat that 
Ngon malaikat dum le sileupah 
Malaikat dum jak keudch keunoe 
Takalon laloe dilingka ‘arasy 

Ucap teuseubeh geupujoe Tuhan 
Yohnyan putusan Neubri le Allah 
Beuna ngon ade putusan Tuhan 
Geukheun le yohnyan al-Hamdulillah 

AL-MUKM1N (UREUENG MEUIMAN) 



Ngon nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Ha Mim 

Tuhan nyang teupue meukeusud ayat 
Sabah Hadharat hana Neupeugah 

2. Kilab nyan tron bak Allah Ta'ala 
Nyang that Perkasa hana ban peugah 

Dumpeue Neuteupue Allah Ta'ala 

3. Neuampon dacha ureueng nyang salah 
Lom Neuteurimong tobat dum hamba 
Watee Neusiksa pih brat that leupah 

Nikmat karonya sit milek Tuhan 
Tan laen Tuhan tneulengkan Allah 
Bandum teuh tawoe keudeh bak Tuhan 

4. Dum ayat Tuhan hana soe bantah 

Nyang bantah cit meukaphe ceulaka 
Teuma bck gata pih ek jihilah 
Bek roh teutipee gata ngon kaphe 
Jijak-jak sabe sang seunang leupah 

Takalon kaphe di dal am nanggroc 
Jijak-jak jiwoc hana soe bantah 

5. Dilce kawom Noh pih saban ngon jih 
Han jitem pat eh peue nyang Noh peugah 

Kawom nyang dudoc nibak awaknyan 
Saban lagee nyan sit hana ubah 
Jimeung drop jipoh Rasul awaknyan 
Meupakat jihnyan jipubuet salah 

Deungon buet salah jiboh nyang beuna 
Jeut jihnyan teuma Lon hukom bagah 
Pakriban taeu Lon bri hukoman 

6. Kaphe pih meunan bandum geubalah 

Cit ka meuteuntee hukom Po gata 
Asoe nuraka kaphe seurakah 

7. Ureueng me 'arasy dum m al aik at 
Ngon rakan sahbat silingka ‘arasy 

Geukheun le teusbeh pujoe Po gopnyan 
Bandum meuiman turot peurintah 
Geulakee ampon lom di ureueng nyan 
Keu ureueng mukmin nyang na buet salah 

Hai Tuhan kamoe rahmat Neuh le that 
‘Eleumee meuhat pih le that leupah 
Neuampon dacha urueng nyang tobat 
Jalan nyang teupat jiikot sudah 

Jalan Droeneuh nyang jiikot le jih 
Neuplihara jih bak apui mirah 
Bek Neubri keu jih azeub nuraka 

8. Dalam churuga keudeh Neukeubah 

Ka Iheuh Neujanji wahe Po kamoe 
Neubri keu jih nyoe churuga indah 
Soe-soe nyang saleh nibak awaknyan 
Tamong dum keunan sapat ngon ayah 

Ayah-ayah jih ngon peurumoh jih 
Aneuk cuco jih bandum meutuah 
Droeneuh Tuhanku Maha Perkasa 
Ngon bijaksana areh sileupah 

9. Neuplihara jih nibak nyang jeuheut 
Uroenyan jih jeut geunaseh Allah 
Barangsoe nyang ka jih Neuplihara 
Rahmat Droeneuh ka keu jih Neuruah 

Nyan keumenangan nyang raya that-that 

10. Nyang kaphe meuhat muruka Allah 
Gcuhei jih teuma Tuhan Neubeunci 
Raya that Neubri muruka keu kah 

Leubch nibak droekeuh beunci keudroe 
Keuh salah that droekeuh han ban peugah 
Geuyue meuiman di kah kakaphe 

1 1 . Teuma jikheun le wahe ya Allah 

Ka Neupeumate kamoe dua go 
Udep dua go pih kamoe sudah 
Kamoe meungaku dum dacha kamoe 
Jeut teuma jinoe kamoe Neupeuglah 




Ek na ret teubiet nibak teumpat nyoe 
Atra bandum nyoe dilee kabantah 
Di kah kakaphe keubit wateenyan 
‘Oh geuyue Tuhan sidroe kaseumah 




Meunyo geuyue kah seumah peue laen 
Laju sit katem kaiman bagah 
Jinoe hukomnyan bandum bak Tuhan 
Nyang Maha Manyang ngon raya leupah 


Neupeuleumah dum ayat droe Tuhan 
Droeneuh nyang peutren raseuki mudah 
Di langet sideh asai raseuki 
Keu gata Neubri bandum le Allah 


Nyang ingat sit nyan ureueng nyang tobat 
Ureuengnyan meuhat nyang tueng phaedah 
Teuma talakee dumpeue bak Tuhan 
Agama teuh nyan beu bit ikheulah 




Beuthat jibeunci le awak kaphe 
Deurajat tinggi cit meuhat Allah 
Tuhan Po 'arasy Neukirem waki 
Nyan keuh Jibrai nyang ba peurintah 


Ho nyang h‘eut Tuhan keunan Neuyue ba 
Bak rasul hamba Neuh nyang meutuah 
Akan meureumpok uroe kiamat 
Neuyue peuingat dum hamba Allah 


Uroenyan bandum jak peuleumah droe 
Hana meusidroe jeut mita hilah 
Hana nyang meusom sapeue bak Tuhan 
Leumah Neukalon bah ubit leupah 

Keu soe keurajeun teuma uroenyoe 
Keu Tuhan sidroe nyang kha that leupah 
Tuhan nyang Esa Maha Perkasa 
Uroenyoe teuma bandum Neubalah 

Neubalah bandum keu manusia 
Ban nyang usaha mas a nyang sudah 
Bandum uroenyoe hana elanya 
Hisab keunira leupah that bagah 


Keunira Tuhan sit bagah that -that 
Jih tapeuinagt uroe toe leupah 
Urocnyan teuma that haro-hara 
Ate dum sang ka bak uram lidah 




Ate meutot-tot saket hanaban 
Awak nyang laen hana soe peuglah 
Hana le rakan hana chupheu'at 
Meu kon Hadharat nyang bri peurintah 


Meu takhianat bandum Neuteupue 
Hana meusapeue pih na meuilah 
Peue nyang lam dada hana leumah roe 
Bandum Ncutukri meunyo le Allah 






Tuhan nyang hukom deungon sibeuna 
Laen dum teuma sit hana salah 
Peue nyang jiseumah nyang bukon Tuhan 
Seungap dum yohnyan han jeut seumeugah 


Han jeut jihukom di jih meusapeue 
Nyang deungo dumpeue cit sidroe Allah 
Ncudeungo dumpeue Neukalon dumpeue 
Hana meusapeue pih na meuilah 




21. Pakon han jijak di dalam bumoe 
Jikalon bagoe ureueng nyang salah 
Pakri akibat dum dilee masa 
Kawom nyang teuga ngon beuho leupah 


Takalon euncit jih dalam bumoe 
Nibak awaknyoe leubeh jih meugah 
Teuma le Tuhan bandum Neusiksa 
Nyang pubuet dacha bandum Neubalah 


Meu ka Neuhukom teuma le Tuhan 
Hana le jalan soe keumeung peuglah 
Atranyan sabab troh rasul bak jih 
Geujakba bak jih peurintah Allah 

Teuma jikaphe han jitem patch 
Neuhukom treuk jih teuma le Allah 
Teuga that Tuhan meunyo Neusiksa 
Han peue takira sit brat sileupah 

23. Yoh dilee Kamoe meukirem Musa 
Mangat geujakba keudeh risalah 
Ngon ayat Kamoe keunan geujakba 
Mu'jizat raya lom geupeuleumah 

24. Ubak Peura'un Haman ngon Karun 
Teuma jih bandum hana jipapah 
Jikheun nyan sihe narit sulet that 

25. Bak kawom ligat teuma jipeugah 

‘Oh ban troh bak jih nyang keubenaran 
Asai bak Tuhan nyang Maha Murah 
Jikheun dum aneuk urcueng meuiman 
Meunyo nyang agam bek le kakcubah 

Nyang inong mantong bek kapoh mate 
Keubit sikaphe sisat sileupah 
Tipee daya jih hana roe ase 
26. Peura'un kheun le teuma jipeugah 

Bah kupoh mate keudeh Musa nyan 
Nak jihoi Tuhan jih jiyue peuglah 
Di Ion kutakot agama gata 
Jikeumeung tuka jiyue nyang salah 

Jimeung peurusak dum dal am bumoe 
27. Musa kheun meunoe teuma geupeugah 
Keubit di Ion nyoe lonlakee lindong 
Ubak Tuhanlon nyang Maha Murah 

Po Ion Po gala sinan lonlakee 
Neupeumeusilee nibak si jadah 
Sombong teukabo hana meuiman 
Uroe hisab tan di jih jipeugah 

28. Teuma na sidroe kawom Peura'un 

Nyang na meuiman gopnyan keu Allah 
Hana leumah roe gopnyan meuiman 
Geukheun le gopnyan meunoe geupeugah 

Keu peue tameupoh teuma ureueng nyan 
Nyang peugah Tuhan sit sidroe Allah 
Geuba bak gata dali nyang nyata 
Nibak Po gata bandum geupeugah 

Meu sulet gopnyan salah droe gopnyan 
Meu beuna gopnyan raya musibah 
Bala nyang raya keunong keu gata 
Lagce bak gata janji geupeugah 

Han Neupeutunyok teuma le Tuhan 
Ureueng nyang lalem jipubuet salah 
Nyang tukang sulet saban cit meunan 

29. Gata hai rakan keurajeun luah 

Uroenyoe gata nyang mat keurajeun 
Lam bumoe Tuhan gata peurintah 
Soe nyang ek tulong teuma gatanyoe 
Meunyo troh keunoe azeub bak Allah 

Peura'un jikheun di Ion bak gata 
Meu Ion peunyata peue nyang lonpeugah 
Lon bri peutunyok keu bandum gata 
Jalan nyang rata mangat bek salah 

30. Ureueng meuiman kheun lorn bak kawom 
Wahe rakanlon lontakot leupah 
Lontakot keunong ubak dum gata 
Saban ngon bala masa nyang sudah 

Awak nyang dilee pih sapcue pakat 

31. Kawom Noh ngon ‘Ad Tsamud seurakah 
Meunan pih kawom dudoe nibaknyan 
Bandum awaknyan ka abeh sudah 

Tan napsu Tuhan elanya hamba 

32. Lontakot gata pih saban leupah 
Lontakot gata han got akibat 
Uroe kiamat han ek soe peuglah 

Tameuhoi bantu bandum uroenyan 

33. Taplueng dum yohnyan droe tapeusiblah 
Han ek soe peuglah teuma dum gata 
Meunyo Neusiksa gata le Allah 

Barangsoe nyang ka Tuhan peusisat 
Han soe peuteupat kawom meutuah 

34. Yoh dilee Yusuf ka troh bak gala 
Geuba bak gata peurintah Allah 

Geuba ngon dali nyang trang ngon nyata 
Teuma di gata ragu that leupah 
Sabe chok gata keu pcue nyang geuba 
Hingga gopnyan ka geuwoe bak Allah 

Di likot gopnyan pih ka lheuh takheun 
Hana le ureueng nyang ba risalah 
Han le Neukirem rasul le Tuhan 
Meunan keuh macam meunyo ka salah 

Ureueng nyang lalem ngon ragu jih that 
Sit Neupeusisat jihnyan le Allah 

35. Jibantah di jih dum ayat Tuhan 
Hana alasan peue nyang jipeugah 

Keu jih ray a that muruka Tuhan 
Mukmin dum meunan pih hana ubah 
Musoh jih Tuhan ngon ureueng mukmin 
Ka Neucap meunan keu jih le Allah 

Soe nyang teukabo Neucap lam ate 
Sabab jipikc droejih kha leupah 

36. Peura'un jikheun teuma hai Haman 
Kapcugot sinan geudong nyang meugah 

Kumeung ek keudeh kapeugot rinyeun 
Beumanyang rinyeun kapeugot bagah 

37. U pinto langet kapeuek keudeh 
Kumeung eu sideh Tuhan jipeugah 

Kumeung jakkalon pat Tuhan Musa 
Bit sulet raya jihnyan beurakah 
Meunan keuh jeuheut Peura'un pubuet 
Teuma jipeujeut jisangka indah 

Jitham bek jijak bak jalan teupat 
Keubit rugoe that Peura'un jadah 
Tipee daya jih jeut sia-sia 

38. Geumarit teuma ureueng meutuah 

Ureueng meuiman geukheun bak kawom 
Taikot kheun Ion kawom meutuah 
Lontunyok gata bak jalan teupat 
Bek roh lam sisat tapubuet salah 

39. Udep lam donya wahe kawomlon 
Seunang meu bak phon akhe jih susah 
Nanggroe akhirat nyan keuh nyang keukai 

40. Soe nyang brok amai brok cit gcubalah 

Soe nyang got amai agam ngon inong 
Lom jimeuiman keupada Allah 
Ureueng nyan teuma tamong churuga 
Han ek takira raseuki mudah 

41 . Wahe kawomlon pakon dum gata 
Watee Ion maba han tatem langkah 
Lon maba gata bak jalan teupat 

Di gata meuhat taba bak salah 

Tamaba jak Ion dalam nuraka 

42. Lon nyoe tamaba kaphe keu Allah 
Tapeuchankat Tuhan ngon laen 
Nyang han Ion tuban tayue jak seumah 

Di Ion lonmaba gata bak Tuhan 
Nyan keuh nyang Tuhan Perkasa leupah 
Maha Pengampon sigala dacha 

43. Nyang gata maba ka trang that salah 

Ka trang that di jih nyan hana daya 
Hana kuasa meuube seupah 
Di dalam donya jih tan kuasa 
Akhirat teuma hana peue peugah 

Gata nyoe bandum tawoe bak Tuhan 
Teuma nyang lalem lam apui mirah 
Nyang elanya droe asoe nuraka 

44. Dudoe cit nyata peue nyang lonpcugah 

Akan taingat peue nyang lonkheun nyoe 
Di Ion lonjok droe keudeh bak Allah 
Urusan Ion nyoe pulang bak Tuhan 
Nyang deuh Neukalon buet hamba Allah 

Teuma ureueng nyan Tuhan plihara 
Jikeumeung siksa han ek jihilah 
Kawom Peura'un nyang laen bandum 
Tuhan peukeunong azeub that leupah 




Beungoh ngon seupot jieu nuraka 
Leumah di mata jih apui mirah 
Uroe kiamat Neuyue peutamong 
Kawom Peura'un lam azeub leupah 

Wateenyan bandum jih lam nuraka 
Jipeugot dawa peusalah-salah 
Kheun awak leumoh ubak keupala 
Kamoe dum taba dilee bak salah 


Kamoe yoh dilee meuikot gata 
Jinoe teh day a kamoe tapeuglah 
Peutubiet kamoe nibak nuraka 
48. Seuot keupala hana le hilah 




Bandum geutanyoe asoe nuraka 
Teurimong saja hukoman Allah 
Ka putoh hukom Neubri keu hamba 
Asoe nuraka teuma dum peugah 




Jikheun abk ureueng kawai nuraka 
Pakriban daya kamoe beuleupah 
Talakee siat ubak Po gata 
Neupeuphui hamba azeub that leupah 


Neupeuphui azeub si uroe mantong 
Seuot ureueng nyan kon ka geupeugah 
Kon ka lheuh geujak rasul bak gata 
Geupeutrang nyata bandum peurintah 

Jikheun bit ka lheuh kheun treuk ureueng nyan 
Meudu'a kaman laju dum di kah 
Du ‘a si kaphe pane geutemtueng 
Awaknyan bandum sisat sileupah 


Kamoe meutulong dum rasul kamoe 
Mukmin sinaroe pih hana ubah 
Lam udep donya sampoe ‘an dudoe 
‘Oh teuka uroe nyang hebat leupah 

Uroenyan saksi rame that teuka 
Hana le guna peue nyang tapeugah 
Awak nyang lalem jilakee ampon 
Uroenyan bandum hana phaedah 


Ka geubri keu jih kutok ngon laknat 
Lom brok that teumpat keu jih geukeubah 
Kamoe peutunyok dilee keu Musa 
Meubri pusaka lom nyang got leupah 




Bani Israil meubri pusaka 
Kitab nyang raya keu jih meukeubah 
Peutunyok Tuhan haba peuingat 
Saket ngon mangat sinan geupeugah 




Soe-soe nyang lisek jeut keu peuingat 
Di gata meuhat saba that leupah 
Tasaba beu got taingat janji 
Tuhanku Rabbi ka lheuh Neupeugah 




Nyang janji Tuhan sit that sibeuna 
Neuampon dacha talakee bagah 
Takheun teuseubeh tapujoe Tuhan 
Talakee ampon barang nyang salah 


Seupot ngon beungoh tapujoe Tuhan 
Teuma awaknyan cit ka lam salah 
Di jih jibantah dum ayat Tuhan 
Hana alasan peue nyang jipeugah 




Dalam dada jih teukabo that-that 
Napsu jih that-that di jih keu meugah 
Han troh napsu jih hana soe tulong 
Talakee lindong teuma bak Allah 


Di Tuhan teuma Neudeunge dumpeue 
Neukalon dumpeue hana mcuilah 
Tuhan Neupeujeut langet ngon bumoe 
Neupeujeut tanyoe leubeh that mudah 




Leubeh that mudah Neupeujeut insan 
Nibak atranyan nyang pueh sileupah 
Teuma nyang le that dum manusia 
Hana jikira ‘eleumee Allah 

Hana jiteupue kuasa Tuhan 
Hana roe saban ureueng nyang salah 
Ureueng nyang buta ngon nyang deuh kalon 
Pane ek saban laen that leupah 




Ureueng meuiman Iom geupubuet got 
Teuntee laen that ngon ureueng salah 
Pane ek saban ngon ureueng jeuhuet 
Teuma nit roe that nyang tueng phaedah 


Nit that dum gata jeut keu peuingat 
Uroe kiamat sit troh le bagah 
Hana peue tachok uroe kiamat 
Cit troh le siat Neubri le Allah 

Tapi nyang le that takalon insan 
Han jimeuiman di jih keu Allah 
Po gata neukheun talakce bak Lon 
Meuhat Lon tulong gata dum bagah 


Sit Lon teurimong du‘a dum gata 
Asai bek gata teukabo leupah 
Soe nyang teukabo han jiibadat 
Nyang Lon yue meuhat di jih jikeubah 


Dudoe jih dilop dalam nuraka 
Ayeb ngon hina hanaban peugah 
Tuhan nyang peujeul keu gata malam 
Bak taeh teunang tapiyoh payah 




Neupeujeut uroe peungeuh meukuprak 
Mangat tajak-jak mita napakah 
Karonya Tuhan keu manusia 
Hana jikira chuko keu Allah 




62. Allah keuh Tuhan Po gata bandum 

Nyang peujeut bandum alam blah bicah 
Bandum peukara peuneujeut Tuhan 
Tan laen Tuhan meulengkan Allah 


Pakon sit gata ek jipeupaleng 
Meunan keuh lazem ureueng nyang salah 
Soe nyang meuungki keu ayat Tuhan 
Sit jipeupaleng le chetan jadah 

Tuhan Neupeujeut bumoe keu gata 
Mangat tamita sinan napakah 
Jeut teumpat tanuep sinan dum gata 
Langet Neubina leupah that luah 

Neupeujeut langet saboh bangunan 
Gata pih meunan rupa dum indah 
Neupeujeut rupa indah han sakri 
Neubri raseuki teuh dumpeue mudah 


Raseuki nyang got cita ngon rasa 
Nyan keuh Po gata cit sidroe Allah 
Maha Suci Droeneuh Po dum alam 
Nyan keuh nyang Tuhan meusipheut hayah 




Udep Neuh sabe tan kesudahan 
Tan laen Tuhan meulengkan Allah 
Talakee du‘a teuma bak Tuhan 
Agama teuh nyan beu bit ikheulah 


Sigala pujoe meuwoe bak Tuhan 
Nyang Po dum alam deungon blah bicah 
Takheun Ion Neutham lonseumah laen 
Nyang takheun Tuhan nyang bukon Allah 




Ayat nyang nyata ka troh ubak Ion 
Sideh bak Po Ion teuka peurintah 
Neuyue lonjok droe keudeh bak Tuhan 
Nyang Po dum alam deungon blah bicah 


Asai bak tanoh Neupeujeut gata 
Allah Ta'ala kuasa leupah 
Lheuh nyan Neupeujeut bak ie saboh tep 
Darah saboh cep ‘oh Iheuhnyan sudah 




Teuma lahe jeut keu aneuk ubit 
Lheuh nyan rayek bit gata ka gagah 
‘Oh lheuh nyan gata ka tuha ladom 
Nyang mate gohlom tuha that leupah 


Nyang ladom teuma preh-preh troh ajai 
Nak jeut ngon akai tatueng phaedah 
Tuhan peuudep Tuhan peumate 
Sinan tapike kuasa Allah 

Peue nyang meuyue ba bak rasul Kamoe 
Sulet cit dum nyoe di jih jipeugah 
Akan jiteupue akibat leuma 

7 1 . Watee geusukla ngon rante mirah 

Geusukla takue jih geuboh rante 
Geuhei keudeh le lam apui bagah 

72. Lam ie tutong that lheuh nyan lam apui 
Keunan geubalui azeub sileupah 

73. Geukheun toh dum nyang ka peucharikat 

74. Kakheun Hadharat nyang bukon Allah 
Jikheun hana jih sinoe ngon kamoc 
Dilee pih kamoe hana meuseumah 

‘Oh Neumeung peujeut uleh Hadharat 
Barangpeue hajat Neumeung peurintah 
Neukheun jeut di kah jinoe le ligat 
Ase le siat hana meupayah 


69. Peue hana taeu roe dum awaknyan 
Keu ayat Tuhan bandum jibantah 
Pakri ek di jih dum jipeupaleng 

70. Sulet lorn jikheun keu kitab Allah 


Nyang Kamoe janji keu jih dum siksa 
Kadang bak gata Kamoe peuleumah 
Siksa nyan ladom taeu le gata 
Nyang ladom gata tawoe bak Allah 






75. 


76. 


77 . 


Hana meuseumah dilee meusapeue 
Kaphe beurakah sisat sileupah 
Meunan keuh kaphe Tuhan peusisat 
Dilee galak that di bumoe di kah 


Nyang hana beutoi dilee kapubuet 
Seunang ngon mangat galak keuh leupah 
Jaklop treuk dalam pinto nuraka 
Sinan rok masa keukai dum di kah 


Ureueng teukabo teumpat cit brok that 
Di gata meuhat saba beu leupah 
Tasaba beu that preh janji Tuhan 
Nyang janji Tuhan han tom meuubah 



Di jih pih jiwoe bandum bak Kamoe 
Hana meusidroe pih nyang na leupah 

78. Rasul dum dilee ka Kamoe kirem 
Teuma nyang ladom ka Kamoe peugah 

Nyang ladom hana Kamoe peuhaba 
Keunan bak gata hana meukisah 
Teuma di rasul ‘oh geuba ayat 
Bandum nyan meuhat ngon izin Allah 

‘Oh watee ka troh peurintah Tuhan 
Bandum putusan hana soe ubah 
Putusan Tuhan beuna ade that 
Yohnyan rugoe that awak nyang salah 

Nyang pubuet bateu raya that rugoe 

79. Tuhanku sidroe kuasa leupah 
Tuhan nyang peujeut binatang temak 
Ladom tagiduck ho tameulangkah 

Ladom tapajoh sie jih pih mangat 

80. Le that munapha'at tatueng phaedah 
Peue nyang tahajat di dalam dada 
Teuka le sigra hana meupayah 

Ateuh jih taduek ngon ateuh kapai 
Tame ngon beukai ho tameulangkah 

81. Tuhan peuleumah ayat keu gata 
Nyang toh di gata nyang takheun salah 

Nyang toh taungki dum ayat Tuhan 

82. Pakon ban tuan tajak ziarah 
Pakon han jijak di dalam bumoe 
Jikalon bagoe dum ureueng salah 

Ureueng nyang dilee le lorn nibak jih 
Teuga nibak jih hanaban peugah 
Di dalam bumoe euncit jih le that 
Hana munapha'at keu jih phaedah 

83. ‘Oh teuka rasul ubak awaknyan 
Geujakba keunan peurintah Allah 

Di jih that seunang ngon peue nyang ka na 
‘Eleumee donya bak jih le leupah 

Jiulokulok bandum ureueng nyan 
Jinoe atranyan bandum geubalah 
‘Oh ban jikalon dum azeub Kamoe 
jikheun treuk kamoe meuiman bagah 

Kamoe meuiman keu Tuhan sidroe 
Han le di kamoe laen meuseumah 
Nyang kamoe dilee meupeucharikat 
Meukaphe meuhat keu jihnyan sudah 


Hana guna le iman jih yohnyan 
Meu ka jikalon azeub that leupah 
Meu ka Kamoe bri azeub keu jihnyan 
Nyan sunnah Tuhan han jeut meuubah 

Nyan sunnah Tuhan keu bandum hamba 
Ka dilee masa saban that leupah 
Watee nyan kaphe jeut rugoe that-that 
Binasa meuhat hana soe peuglah 




JUZ 24 


FUSHSHILAT (41) 



FUSHSHILAT (GEUPEUTRANG) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Ha Mim 


Tuhan nyang teupue meukeusud ayat 
Sabab Hadharat hana Neupeugah 
Neupeutron kitab sideh bak Tuhan 
Meusipheut Rahman nyang Maha Murah 


Kawom nyang teupue jitueng munapha'at 

4. Haba peuingat beuna ngon salah 
Haba peugalak haba peutakot 
Teuma nyang surot pih le that leupah 


Jipaleng laju watee jideungo 
Han ek jideungo di jih jipeugah 

5. Jikheun di kamoe atemeuh teutop 
Han ek meuikot peue nyang tapeugah 


Geulinyueng kamoe pih ka meusumpai 
Han jitem sagai deungo peurintah 
Antara kamoe lorn deungon gata 
Binteh meusangga han ek tapeuhah 


Pubuet di gata ban nyang h‘eut gata 
Kamoe keurija pih ban nyang mudah 
Kamoe meupubeut ban nyang h‘eut kamoe 

6. Takheun di Ion nyoe meulon seumeugah 


Lon manusia sit lagee gata 
Teuma Neuyue ba wahyu le Allah 
Keu bandum gata Neuwahyu bak Ion 
Tuhan gata dum cit sidroe Allah 

Tuhanku sidroe geumaseh that-that 
3. Nyoe keuh nyang kitab nyang trang sileupah 
Ayat Neupeutrang di dalam kitab 
Lam bahsa Arab Qur’an Neupeugah 












Teuma beu teutap keuh ate gata 
Bek na meutuka iman meuubah 
Talakee ampon ubak Droeneuh nyan 
Ceulaka yohnyan keu awak salah 

Jipeucharikat Tuhan ngon laen 

7. Lom pih han jitem bayeue seudeukah 
Han jitem bayeue seudeukah wajeb 
Han jibri zakeuet keu hamba Allah 

Lom pih jikaphe akan akhirat 
Hana akhirat di jih jipeugah 

8. Ureueng meuiman lom geupubuet got 
Pahla raya that Neubri le Allah 

Hana tom putoh keu gopnyan pahla 

9. Takheun peue gata kaphe keu Allah 
Pakon lakaphe gata keu Tuhan 
Kuasa Tuhan hanaban peugah 

Neupeujeut bumoe lam dua uroe 
Di gata dumnyoe laen tapeugah 
Tapeugah dum le Tuhan nyang laen 
Padahai Tuhan cit sidroe Allah 

Nyan keuh nyang Tuhan nyang Po dum alam 

10. Neupeujeut gunong raya ngon meugah 
Neubri beureukat lom bak dum gunong 
Le that makan sinan Neukeubah 

Nyan pih Neukada dalam peut uroe 
Saban geutanyoe tatueng phaedah 

1 1. Tuhan Neupeukeu teuma u langet 
Mantong meuasap gohlom got sudah 

Neukheun bak langet deungon bak bumoe 
Boh jak leh keunoe bandua di kah 
Kajak ngon seunag got pih terpaksa 
Jiseuot lanja seunang that leupah 

Ngon seunang ate kamoe meuteuka 

12. Neupeugot lanja treuk jih le Allah 
Tujoh boh langet Neupeugot jinoe 
Lam dua uroe sagai ka sudah 

Teuma neuwahi bak bandum langet 
Peue-peue nyang patot urusan di kah 
Kamoe peuindah bak langet nyang toe 
Lampu sinaroe hu meujeureulah 




Lom meuplihara meupeugot kada 
Keubit perkasa Kamoe that leupah 
Bandum meuteupcue sigala rupa 
13. Takheun le gata meunyo jibantah 


Meunyo jipaleng jih tapeuingat 
Dilee kawom ‘Ad binasa sudah 
Bak ‘Ad ngon Tsamud teuka geulanteu 
Keu jih pih meunoe hana meuubah 


14. Awaknyan dilee ‘oh teuka rasul 

Han jitem kabui peue nyang geupeugah 
Di keu di likot jih rasul teuka 
Allah Ta‘ala dum geuyue seumah 


Bek seumah laen meulengkan Tuhan 
Jikheun le yohnyan peue tajak peugah 
Meunyo Neukheundak uleh Hadharat 
Sit malaikat Neupeutron bagah 


Meunyo sit gata Neukirem keunoe 
Meukaphe kamoe peue nyang tapeugah 
15. Awak ‘Ad teuma leupah teukabo 
Jipeucot baho di bumoe Allah 


Hana hak di jih jikheun lom teuma 
Soe nyang that teuga teuma tapeugah 
Peue hana jieu Tuhan peujeut jih 
Leubeh nibak jih teuga that leupah 


Na padum uroe jih dum meularat 
Jirasa azeub ayeb that leupah 
Ayeb that azeub lam udep donya 
Akhirat teuma han ek tapeugah 

Biek meunan di jih keu ayat Kamoe 
Jiungki dum nyoe jikheun nyan salah 
16. Kamoe kirem treuk angen nyang kreuh that 
Jeut jih meularat hanaban peugah 

Leubeh that ayeb azeub akhirat 
Hana meusapat pih soe ek peuglah 

17. Teuma si Tsamud Kamoe peutunyok 
Han jitueng jicok di jih nyang salah 

Galak keu buta jih nibak teubleut 
Teuka treuk a/cub hina sileupah 
Geulanteu azeub keu jih dum teuka 

18. Meupeuglah sigra ureueng meutuah 

Ureueng meuiman leupah bak bala 
Sabab takwa gopnyan keu Allah 

19. Ureueng nyan teuma dum geupcusapat 
Musoh Hadharat lam apui mirah 

Geubagi-bagi jih lam nuraka 

20. Saksi dum jiba keu jih jipeugah 
Geulinyueng mala jih jiek saksi 
Han jeut jiungki jipubuet salah 

Kulet bak tuboh jih pih jimarit 
Peue nyang jipubuet bandum jipeugah 

21. Jikheun bak kulet jih pakon meunoe 
Nyang salah kamoe dum kajak peugah 

Jiseuot kulet jeut kamoe marit 
Ka Neuyue marit kamoe le Allah 
Tuhan kuasa Neuh Neuyue marit 
Dumpeue jimarit ‘oh Ncupeurintah 

Tuhan nyang peujeut gata phon dilee 
Tawoe meuteuntee bandum bak Allah 

22. Peue-peue nyang tatop hana le daya 
Dum salah gata ka bch jipeuhah 

Geulinyueng mata kulet keu saksi 
Takeumeung ungki hana le hilah 
Tasangka Tuhan hana Neuteupue 
Tapubuet bateu dum le sileupah 

23. Meunan tasangka keu Tuhan gata 
Ka keuh binasa gata Neubalah 
Meujeut treuk gata raya that rugoe 

24. Saba treuk jinoe dang-dang peurintah 

Meunyo jisaba dalam buet dacha 
Dalam nuraka dum jih geukeubah 
Meunyo jilakee bak gata ampon 
Han geupeuampon raya that salah 


25. Kamoe bri rakan teuma dum keu jih 
Jikheun treuk buet jih nyan got sileupah 
Buet nyang di keu jih got dilikot jih 
Bandum got bak jih nyan hana salah 


Meu hak treuk keu jih putosan Tuhan 
Bak jen ngon insan nyang sudah-sudah 
Putosan Tuhan sit ka meuteuntee 
Rugoe meuribee jih han ban peugah 


26. Bek kajak deungo Qur’an jihnyoe 
Meunan keuh bagoe kaphe jipeugah 
Kasurak mantong watee kadeungo 
Bek deuh kadeungo bek jeut keu susah 


Ngon nyan meunang keuh talo awaknyan 
27. Rasa treuk yohnyan azeub that leupah 
Kamoe peurasa azeub keu kaphe 
Hana guna le meunyesai teulah 


Leubeh brok that lorn nibak jih pubuet 
Meunan keuh azeub keu jih mcubalah 
28. Meunan keuh sitree Allah Ta’ala 
Dalam nuraka bandum Neukeubah 


Keukai jih sinan hana teubiet le 
Sabab jiungki keu ayat Allah 
Balah jiungki keu ayat Kamoe 
29. Kaphe dum jinoe teuma jipeugah 

Dua jeuneh nyang peusisat kamoe 
Hai Tuhan kamoe Neubri beuleumah 
Jen deungon insan Neupeuleumah roe 
Yup tapak gaki kamoe meukeubah 

Kamoe meugidong jih u yup that -that 
Kamoe dum sisat jih peugot ulah 
30. Teuma soe nyang kheun Po kamoe Tuhan 
Jimeudong sinan bak jalan Allah 


















•Al 








[•a 










FUSHSHILAT (41) 


JUZ 24 


Malaikat iron dum bak ureueng nyan 
Geukheun bak gopnyan bek susah-susah 
Takot ngon gundah bek na bak gata 
Teumpat dum gata churuga indah 

Teutap teuh sinan meusuka-suka 
Janji ngon gata jinoe Neubalah 

3 1 . Kamoe nyoe bandum keu rakan gata 
Lam udep donya dilee phon sudah 

Meunan pih jinoe troh u akhirat 
Peue-peue nyang hajat teuh ka Neukeubah 
Peue nyang talakee sit na le laju 

32. Nikmat Tuhanku Neubri hadiyah 

Tuhanku sidroe Maha Pengampon 
Lagi pih Tuhan Maha Pemurah 

33. Soe na nyang laen leubeh got narit 
Meu kon nyang marit geumeuhoi Allah 

Gcupubuet nyang got lorn geukheun keudroe 
Ka Ion peujok droe di Ion bak Allah 
Ulon nyoe keuh nyang ureueng Iseulam 

34 . Nyang got han saban deungon nyang salah 

Nyang got ngon jeuheut han sagai saban 
Tamaba rakan beugot tapcugah 
Meunyo tamarit maineh suara 
Musoh ngon gata han jadeh marah 

Musoh barokon ka jeut keu rakan 
Kon le jih lawan ka rakan leupah 

35. Nyang ek teuinee nyan ureueng nyang saba 
Nyang raya laba Neubri le Allah 

36. Meunyo jidaya gata le chetan 
Talakee lindong laju bak Allah 
Tuhan Neudeungo lorn that Neuteupue 
Hana meusapeue pih na meuilah 

37. Tanda kuasa lorn Tuhan sidroe 
Malam ngon uroe han tom meuubah 
Mata uroe lorn teuma ngon buleun 
Teuma bek takheun jihnyan taseumah 

Bek tasujud bak mata uroe 
Buleun pih meunoe peuneujeut Allah 
Keudeh tasujud bak Tuhan sidroe 
Nyang peujeut jihnyoe deungon blah bicah 

Meunyo bit gata taseumah Tuhan 

38. Bek sagai rakan teukabo leupah 
Meunyo teukabo jih dum awaknyan 
Nyang toe ngon Tuhan bandum mcunyerah 

Geukheun teuseubeh malam ngon uroe 
Tuhan geupujoe hana tom leulah 

39. Lom saboh tanda kuasa Tuhan 
Bumoe takalon ka tho si leupah 

‘Oh meubri ujeun meugr‘ak jih udep 
Bandum peunyaket gadoh le bagah 
Meunyo bumoe nyan ek Neupeuudep 
Ek keuh Neubangket bandum le Allah 

Ureueng nyang mate bandum Neubangket 
Tuhan cit sabet kuasa leupah 
Ateuh barangpeue Tuhan kuasa 

40. Laen keunira nyang awak salah 

Nyang han tern pateh dum ayat Kamoe 
Bandum di Kamoe meuteupue sudah 
Hana nyang meusom dumpeue bak Kamoe 
Soe got awaknyoe ngon nyang meutuah 

Soe got nyang geutiek dalam nuraka 
Nibak soe nyang ka iman keu Allah 
Ureueng nyan aman uroe kiamai 
Pubuet treuk ligat peue nyang h'eut di kah 

Peue nyang tapubuet Neueu le Tuhan 
Meu sapeue pih tan nyang hana leumah 

4 1 . Keubit ceulaka keu awak kaphe 
‘Oh teuka Zike bak jih jibantah 

Pad ah a i Zike kitab mulia 

42. Hana tom teuka keunan nyang salah 
Dikeu dilikot jih tan nyang bateu 
Neupeutron keunoe sideh bak Allah 

That bijaksana hak that tapujoe 
Tuhanku sidroe nyang Maha Murah 
Peue nyang geupeugah keunan bak gata 
Yoh dilee pih ka bandum geupeugah 




Bak Rasul-rasul sigohlom gata 
Tuhan Po gata kuasa leupah 
Ek Neupeuampon lom ek Neusiksa 
Peudeh that rasa keu soe nyang salah 


Meunyo Neupeujeut teuma Qur’an 
Lam bahsa laen bandum meupeugah 
Teuntee jikheun sit pakon hana trang 
Ayat di dalam hana geucharah 




Nyang saboh laen nyang saboh Arab 
Pakri ek sapat meupisah-pisah 
Takheun nyoe milek urueng meuiman 
Peutunyok Tuhan nyang Maha Murah 


Lom jeut keu ubat Neubri le Tuhan 
Nyang han meuiman droejih nyang salah 
Ka jiboh sumpai lam geulinyueng jih 
Buta mata jih han sapeue leumah 


Tameuhoi jihnyan bak teumpat jioh 
Pajan keuh ek troh peue nyang tapeugah 
Dilee Kamoe bri kitab keu Musa 
Jipeudong dawa teuma jibantah 




Adak kon ka na putosan Tuhan 
Abeh awaknyan binasa sudah 
Di jih dalam chok ragu jih sit that 
Ureueng pubuet got cit got Neubalah 




Meuwoe got keudroe jih dudoe teuma 
Meunan pih teuma nyang pubuet salah 
Ateuh droe jih sit meuwoe meularat 
Po gata meuhat ade that leupah 

Han Neuelanya Tuhan keu hamba 
47. Kiamai teuka 'eleumee Allah 
Pajan kiamat ‘eleumee Tuhan 
Boh kayee pajan ek jeut keu buah 


Aneuk lam kandong pajan keulua 
Bandum nyan juga ‘eleumee Allah 
Uroenyan geuhoi bandum awaknyan 
Ho ka dum Tuhan nyang gata seumah 


Tapeucharikat jihnyan dum ngon Lon 
Hoka jih dum nyan tacuba peugah 
Jiseuot bandum hana kamoe eu 
Meu na kamoe eu teuntee meupcugah 


Peue nyang dilee kon nyang jikheun Tuhan 
Nibak uroenyan hana le leumah 
Ka keuh jiyakin bandum awaknyan 
Hana le jalan droeteuh tapeuglah 


Hana roe bosan dum manusia 
Jilakee du‘a bak goi that leupah 
‘Oh teuka nyang brok jih putoh asa 
Hana le day a meunan jipeugah 


Meunyoe Kamoe bri keu jihnyan rahmat 
‘Oh lheuh meularai jih dalam susah 
Jikheun atranyoe usaha droelon 
Kiamat pajan nyan bek tapeugah 


Lon pike hana uroe kiamat 
Tan le meularai ka seunang leupah 
Meunyo geupeuwoe Ion bak Tuhanlon 
Cit got that keu Ion hana meusalah 


Kamoe peugah dum amai sikaphe 
Di jih han jeut le sapeue jipeugah 
Buet jihnyan dilee meupeugah bandum 
Rasa treuk bandum azeub that leupah 

Kamoe peurasa keu jihnyan azeub 
Insan dum meuhat cit le that ulah 
Watee Kamoe bri keu jihnyan nikmat 
Jipaleng meuhat droe jipeusalah 

Meunyo nyang jeuheut teuka ubak jih 
Meudu'a di jih panyang sileupah 
Takheun boh pakri meunyo atranyan 
Sideh bak Tuhan asai geupeugah 


Teuma takaphe ‘oh Iheuh nibaknyan 
Soe leubeh yohnyan sisat that Ieupah 
Nyan keuh tantangan keubit jioh that 
Jieu treuk ay at Kamoe peuleumah 




Tanda jikalon dum di angkasa 
Bak droejih pih na tanda le Ieupah 
Hingga trang bak jih atranyoc beuna 
Han sep nyan teuma kuasa Allah 


Cukop Po gata dumpeue Neukalon 
Di jih roe mantong ragu jih Ieupah 
Ragu jih peue ek meureumpok Tuhan 
Han jitem simban atejih teuhah 




Teuma di Tuhan dumpeue Ncuteupue 
‘Eleumee Neuh nyoe Ieupah that luah 

ASY-SYURA (MUSYAWARAH) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Tuhan nyang teupue meukeusud ay at 
Sabab Hadharat hana Neupeugah 
Meunan Neuwahi Tuhan bak gata 
Yoh dilee masa pih hana ubah 




Bak ureueng dilee sigohlom gata 
Maha Perkasa bit sidroe Allah 
Lagi pih Tuhan that bijaksana 
Langet ngon donya sit milek Allah 




Peue nyang di langet got nyang di bumoe 
Milek Droeneuh nyoe hana soe bantah 
Droeneuhnyan sidroe Maha Manyang that 
Maha raya that hanaban peugah 


Rot ateuh langet karap-rap anco 
Abeh teupiro takot keu Allah 
Ucap teuseubeh dum malaikat 
Pujoe Hadharat nyang Maha Murah 


Geulakee ampon keu bandum hamba 
Nyang pubuet dacha di bumoe Allah 
Beu na tateupue keubit roe Tuhan 
Maha Pengampon lom that Pemurah 




6. Awak nyang jakcok Tuhan nyang laen 
Bandum awaknyan urusan Allah 
Gata kon waki bantu awaknyan 

7. Qur’an teuh nyan beu got tapapah 


Ka Kamoe wahi keu gata kitab 
Lam bahsa Arab Qur’an meupeugah 
Jeut tapeuingat dum awak Arab 
Ngon nyang kon Arab pih tapeurintah 



AS-SYURA (42) 


JUZ 25 



Ureueng diiingka nyang bukon Arab 
Jeut tapeuingat bandum tapeugah 
Takheun dudoe na uroe meusapat 
Hana chok meuhat yohnyan geubalah 


Nyang ladom tamong dalam churuga 
Dalam nuraka ladom geukeubah 
Meunyo h'eut Tuhan Neumeung peusaboh 
Umat bandum jroh hana meusalah 


Tapi nyang ladom Neuboh lam rahmat 
Nyang lalem meuhat teuma meusiblah 
Hana walijih hana soe tulong 
9. Sabab le Tuhan di jih jipeugah 


Tuhan nyang laen kon Tuhan sidroe 
Walijih dum nyoe nyang bukon Allah 
Padahai Allah nyan keuh nyang wali 
Dumpeue ek Neubri hana soe bantah 


Ek Neupeuudep dum ureueng mate 
Hana seunabe kuasa Allah 
Ateuh barangpeue Tuhan kuasa 
Barangpeue dawa keunan tapeugah 

Putosan hukom banduin bak Tuhan 
Nyan keuh Tuhanlon nyang Maha Murah 
Di Ion bak Tuhan ka Ion peujok droe 
Dudoe pih Ion woe keudeh bak Allah 

Tuhan nyang peujeut langet ngon bumoe 
Judo gatanyoc peuneujuet Allah 
Meujudo-judo Neupcujeut gata 
Binatang juga saban that leupah 


Bandum meujudo peuneujuet Tuhan 
Gata dum sajan peuneujeut Allah 
Nyang sa ngon Tuhan tan na meusapeue 
Neudenge dumpeue hana meuilah 


Dumpeue Neukalon uleh Hadharat 
Dum gunci langet pih milek Allah 
Gunci bumo nyoe pih milek Tuhan 
Ban kheundak Tuhan han ek soe bantah 

Nyang ladom mudah Ncubri raseuki 
Nyang ladom Neubri han sep napakah 
Teuma sit Tuhan dumpeue Neuteupue 
Hana mcusapcue pih na mcuilah 




Syari't Tuhan Neubri keu gata 
Dalam agama hukom nyang ceudah 
Bak Noh cit dilee ka lheuh Neupeusan 
Jinoe pih meunan bak gata sudah 


Saban ngon wahyu keunan bak gata 
Ibrahim Musa Isa Ruhullah 
Nyang Kamoe peusan peudong agama 
Bek sagai gata tameuparikah 


Bak kaphe muchrek brat that atranyan 
Han ek jime nyan nyang gata peugah 
Soc nyang h‘eut Tuhan teuma Neupileh 
Soe nyang tern keudch jiwoc bak Allah 


Neubri peutunyok keu soe nyang tobat 
Nyang han meusapat awak nyang salah 
‘Oh ban lheuh teuka ‘eleumee bak jih 
Sinan phon di jih meupcucah-peucah 

Sabab dcngki jih sabe keudroe-droe 
Jih han jitem woe bak jalan Allah 
Adak kon ka na putosan Tuhan 
Bandum awaknyan binasa sudah 


Ka Neuboh ajai uleh Po gata 
Gohlom troh masa anco ngon bicah 
Nyang tueng pusaka kitab nyan bak jih 
Dudoe nibak jih hana meuubah 


Chok jih ngon ragu keu asoe kitab 
Jeut treuk jih teutap di dalam salah 
Teuma di gata tameuhoi jihnyan 
Tameudong sinan pat nyang peurintah 




Bek tapeuturot napsu awaknyan 
Di Ion meuiman meunan tapeugah 
Di Ion keu kitab ka Ion meuiman 
Nyang ka Neupeutron keunoe le Allah 

Neuyue beu ade di Ion keu gala 
Allah Ta'ala meunan Neupeugah 
Tuhan Po kamoe deungon Po gata 
Kamoe keurija ban nyang peurintah 




Teuma di kamoe ban amai kamoe 
Ka Neuyue kamoe meunan le Allah 
Di gata teuma ban amai gata 
liana le dawa tanyoe meubantah 


Geutanyoe bandum Tuhan peusapat 
Tawoe dum meuhat keudeh bak Allah 
Awak nyang bantah agama Tuhan 
Padahai Tuhan ka lheuh Neupeugah 


Agama Tuhan ka Neuteurimong 
Tapi di jihnyan mantong jibantah 
Bantahan jihnyoe jeul sia-sia 
Neupeumuruka jih lorn le Allah 


Neubri azeub lorn keu jih nyang brat that 
Neupeutren kitab ka lheuh le Allah 
llaba nyang beuna asoe lam kitab 
Titnbangan meuhat ade siteupah 




Na roe lateupue pajan kiamat 
Kadang ka toe that wateejih sudah 
Nyang han pateh na uroe kiamat 
Jilakec meuhat beu rijang leupah 




Bak jinoe laju teuka kiamat 
Di jih meuh'eut that teukabo bagah 
Teuma dum ureueng nyang na meuiman 
Geuteupue nyang nyan beuna that leupah 


Sabab nyan gopnyan teumakot geuh that 
Akan kiamat hanaban peugah 
Awak nyang bantah akan kiamat 
Jioh that sisat di jih ka salah 


Tuhan Neusayang keu bandum hamba 
Neubri beulanja raseuki mudah 
Soe nyang Neukheundak Neubri raseuki 
Tuhanku Rabbi kuasa leupah 

Teuga that Tuhan lagi Perkasa 
Neubri keu hamba jalan nyang mudah 
Soe nyang meunapsu laba akhirat 
Kamoe bri le that keu jih meutamah 

Soe nyang meunapsu keu laba donya 
Kamoe bri teuma pih hana ubah 
Laba akhirat ‘oh dudoe teuma 
Hana sapeuena keu jih meukeubah 






Nyang jikheun Tuhan jipeucharikat 
Peue ek jipeugot keu jih phaedah 
Agama jih kon ngon izin Tuhan 
Syari'at jih nyan raya that salah 




Adak kon ka na putosan Tuhan 
Ka bch jih dum nyan binasa sudah 
Azeub peudeh that akan si lalem 
22. Mukajih ceuken yo jih that leupah 

Jiingat dilee buet jih that jeuhuet 
Jinoe geuazeub hanaban peugah 
Urueng meuiman lorn geupubuet got 
Churuga teumpat taman nyang luah 






Neubri keu hamba Neuh nyang meuiman 
Dum keusenangan hanaban peugah 
Sabab buet nyang got dilee geujunjong 
Takheun tan di Ion lonlakee upah 


Upah Ion mantong gaseh ngon sayang 
Beujeut keu rakan nyang toe sileupah 
Barangsoe pubuet buet keubajikan 
Leubeh nibaknyan lorn Kamoe tamah 




Maha Pengampon Allah Ta‘ala 
Neuchuko hamba keu buet jroh leupah 
24. Jikheun dum le jih jipeuna-peuna 
Haba duseuta jikheun keu Allah 






Peue nyang h‘eut gopnyan nibak Po gopnyan 
Neubri keu gopnyan bandum le Allah 
Nyan keuh karonya nyang raya that-that 
23. Gaseh Hadharat keu hamba Allah 

Meunyo Neukheundak Allah Ta‘ala 
Lam ate gata Neucap bek teuhah 
Nyang bateu salah bandum Neusampoh 
Tinggai nyang neutroh nyanggot-got leupah 


Neumeung peubeuna nyang keubenaran 
Deungon Qur’an kalimah Allah 
Peue nyang lam dada bandum Neuteupue 
Hana meusapeue pih na meuilah 


Tuhan teurimong tobat dum hamba 
Salah ngon dacha dum Neupeumeu’ah 
Peue nyang tapubuet bandum Neuteupue 
I man gatanyoe bandum Neubalah 


ill i *1* 0 


Ureueng meuiman lom jipubuet got 
Neupeutroh hajat jih dum le Allah 
Neutamah-tamah lom ngon karonya 
Lom Neubri du'a jih mustajabah 


Teuma keu kaphe azeub nyang brat that 
Raseuki ibad teuma Neubatah 
Sangkira Neubri raseuki hamba 
Ban nyang jipinta Neupeutroh bagah 




Meuhat lam donya jih darohaka 
Nyang jeut nuraka Neubri le Allah 
Neubri ban h'eut Droeneuh keu jih bandum 
Tuhan Neumaklum pakri jiulah 


Lom pih barangpeue Tuhan Neukalon 
Neupeutron ujeun watee that susah 
'Oh putoh asa bandum awaknyan 
Rahmat Neuh keunan Neubri le bagah 




Tuhan keuh wali peul indong tanyoe 
Hak that tapujoe bek na meuilah 
Lom saboh tanda Neupeujeut langet 
Bumoe pih meuhat peuneujeut Allah 


Peue nyang meulata sinan Neupeujeut 
Bumoe ngon langet sit milek Allah 
Bandum jih teuma ek Neupeusapat 
Jan nyang Neuhajat hana soe peugah 

Peue nyang Neukheundak Tuhan kuasa 

30. ‘Oh Neubri bala droeteuh nyang salah 
Sabab jaroe droe teuh nyang keurija 
Le that cit teuma nyang Neupeumeu'ah 

31. Hana roe teuga gata di bumoe 
Han ek gata nyoe talawan Allah 
Hana wali teuh hana soe tulong 

Han soe peulindong meunyo kon Allah 

32. Lom saboh tanda mangat tateupuc 
Kapai meulayeu lam laot luah 

Di laot taeu jih lagee gunong 

33. Meunyo h'eut Tuhan ek Neupculeupah 

Neubri ngon angen teunang ngon tajam 
Kapai pih teunang jiplueng that bagah 
Bandum nyan tanda keu soe nyang saba 
Lom hana reuda chuko keu Allah 






34. Got pih kapai nyan Neupeubinasa 
Sabab usaha droe jih nyang salah 
Teuma pih le that nyang Neupeumeu'ah 

35. Lom pih nak leumah keu soe nyang bantah 

Awak nyang bantah dum ayat Kamoe 
Mangat jiteupue han ek jipeuglah 
Barangho han le jih jeut jilari 

36. Teuma nyang Neubri teuingat leupah 

Peue-peue nyang Neubri seunang keu gata 
Nyan udep donya bek that tapapah 
Sideh bak Tuhan na nyang leubeh got 
Keukai lom meuhat han le meuubah 

Ureueng meuiman nyang po atranyoe 
Lom nyang peujok droe keudeh bak Allah 

37. Lom jipeujioh buet dacha raya 
Buet keuji teuma that jipeusiblah 

Jipeumeu'ah dum watee beungeh jih 

38. Ta'at that di jih akan peurintah 
Jipubuet sunggoh peurintah Tuhan 
Pubuet seumbahyang han tom jikeubah 

Barangkapeue buet jimuchawarat 
Meunyo ka pakat jipubuet bagah 
Nibak raseuki nyang ka Kamoe bri 
Di jih pih jibri zakeuet seudeukah 


Hana soe tulong meunyo kon Tuhan 
Keu soe nyang lalem azeub that leupah 
Taeu si lalem ‘oh jieu azeub 
Jikheun adak jeut jiwoe le bagah 

Meunyo jilalem ateuh ureueng nyan 
Laju ureueng nyan geumita hilah 
Tuhan Neutulong meunyo buet nyang got 
Meunan i'tikeud bak geutueng balah 


40. 


Meunyo buet jeuheut balah pih jeuheut 
Lagee jipubeut hana meutamah 
Soe nyang peumeu’ah meudamee ngon got 
Pahla jih meuhat Neubri le Allah 

Ureueng nyang lalem han galak Tuhan 
Ureueng nyang meunang han jeut keu salah 
‘Oh lheuh jilalem ateuh ureueng nyan 
Gopnyan ka meunang Neubri le Allah 

Nyan hana jalan tacok tindakan 

Ateuh ureuengnyan han jeut tabalah 

Teutapi jalan tacok tindakan 

Keu soe nyang lalem nyang jeuheut leupah 

Jijak elanya dum manusia 
Di dalam donya jipubuet salah 
Keu jihnyan teuma azeub peudeh that 
Nyang saba meuhat nyan nyang meutuah 

Lorn geupeumeu‘ah salah gop laen 
Nyan nyang that peunteng Neuyue le Allah 
Teuma barangsoe Tuhan peusisat 
Walijih meuhat ka abeh leupah 

Peue ek na jalan jiwoe u donya 
Di jih nuraka ka geupeuleumah 
Teukeukui ulee leupah that hina 
Ngon iku mata jikalon bagah 


Teuma geukheun le ureueng meuiman 
Rugoe that jihnyan hanaban peugah 
Jipeureugoe droejih ngon ahli jih 
Nyan keuh jeut keu jih rugoe sileupah 

Uroe kiamat jih rugoe that-that 
Keukai geuazeub lam apui mirah 
Ureueng nyang lalem keukai lam azeub 

46. Barangsoe meuhat han ek jipeuglah 

Hana walijih nyang bantu jihnyan 
Meunyo kon Tuhan hana soe hilah 
Soe-soe nyang sisat Neubri le Tuhan 
Hana le jalan jih ret tapeuglah 

47. Peurintah Tuhan beu tateurimong 

Yoh goh troh keunong uroe brat leupah 
Uroenyan teuma han ek tatulak 
Meunyo sit ka troh teukeudi Allah 

Hana le teumpat tapeusiblah droe 
‘Oh troh uroenyoe hana le hilah 
Hana soe jeut kheun kon salah gata 

48. Di Rasul teuma meutajak peugah 

Meu han jipateh abeh peukara 
Han peue tajaga jihnyan nyang salah 
Meukirem gata kon yue jaga jih 
Tapeutroh bak jih mantong ka sudah 

Insan dum teuma watee Kamoe bri 
Rahmat raseuki galak jih leupah 
Meu teuka nyang brok sabab buet droejih 
Watee nyan di jih jikaphe bagah 

49. Keurajeun langet dum deungon bumoe 
Bandum atranyoe sit milek Allah 
Neupeujeut bandum peue nyang h‘eut Tuhan 
Aneuk dum insan ban nyang h'eut Allah 

Nyang ladom inong nyang ladom agam 
Ban kheundak Tuhan hana soe bantah 

50. Atawa Neubri agam ngon inong 
Bandua keunong aneuk meutuah 

Teuma nyang ladom male tan aneuk 
Ban nyang Neukheundak hana meuubah 
Neuteupue dumpeue kuasa Neuh that 
Tamarit meuhat han tom ngon Allah 

Hana roe insan marit ngon Tuhan 
Neuwahi mantong bandum peurintah 
Atawa pih na padok ngon hijab 
Got malaikat Neuyue jak peugah 


Neukirem Rasul Neuh malaikat 

Izin Hadharat geuba peurintah 

Ban nyang h'eut Tuhan Droeneuh Manyang that 

Bijaksana that Neuh han ban peugah 


Meunan pih Kamoe ka Kamoe wahi 
Bak gata Nabi Kamoe peurintah 
Hana tateupue barokon kitab 
I man pih meuhat gohlom meupeugah 




Kamoe peujeut nyan teuma keu cahya 
Peutunyok hamba mangat bek salah 
Kamoe peutunyok deungon kitab nyoe 
Soe nyang h'eut Kamoe dum hamba Allah 


Gata peutunyok pih jalan teupat 
53. Jalan Hadharat nyang Maha Murah 

Peue nyang di langet got nyang di bumoe 
Bandum atranyoe sit milek Allah 

Bandum urusan cit woe bak Tuhan 
Dum seukalian han ek lapeugah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh ihat-that 
Donya akhirai rahmat Neulimpah 


Tuhan nyang teupue meukeusud ay at 
Sabab Hadharat hana Neupeugah 
Demi kitab nyoe keubit nyata that 
Lam bahsa Arab Qur’an mcuulah 




Mangat jeut tapham ngon akai sehat 
Lam ummul kitab dilee meukeubah 
Sideh bak Kamoe dilee manyang that 
Ngon le hikeumat sinan meupeugah 




Peue bek meupeutron teuma bak gata 
Sabab dum gata kawom nyang salah 
Padum le Nabi ka Kamoe kirem 
Bak kawom jameun masa nyang sudah 




‘Oh ban troh Nabi ubak awaknyan 
Jipcukhem gopnyan jikheun beurakah 
Meupeubinasa treuk nyang juara 
Nyang leupah teuga dalam buet salah 


Haba ngon miseu dum keu awaknyan 
Ka lheuh uroenyan dum Kamoe peugah 
Meunyo tatanyong soe peujeut langet 
Ngon bumoe meuhat lagec nyoe luah 




Meuhat dum jikheun Tuhan nyang peujeut 
Kuasa Neuh that Perkasa leupah 
Neutcupue dumpeue hana nyang silap 
Bumoe nyo meuhat lagec peuratah 




Neupeujeut bumoe keu gata bandum 
Sang tika teulheung raya ngon luah 
Neupeugot jalan dum dalam bumoe 
Mangat troh sampoe ho tameulangkah 



AZ-ZUKHRUF (43) 


JUZ 25 



Ujeun di langet Neupeutron bacut 
Kamoc peuudep nanggroe tho ieupah 
Gata pih meunan dudoe geubangket 
‘Oh lheuh padum trep sinan geukeubah 




12. Neupeujeut dumpeue meupasang-pasang 
Kapai jak tajam di laot luah 
Binatang temak Neupeujuet saban 
Jeut cit keu keundraan ho tameulangkah 


13. Meu ka lheuh taduek ateuh rueng keundraan 
Taingat rijang keu nikmat Allah 
Nikmat Po gata ‘oh taduek takheun 
Suci that Tuhan nyang Maha Murah 


Neubri jeut meuduek ateuh keundraan nyoe 
Adak han kamoe ka jeut that susah 

14. Kamoe cit meu woe ubak Po kamoe 

15. Teuma awaknyoe jipubuet ulah 


Na saboh bahgi peuneujeut Tuhan 
Jijok keu Tuhan meunan jipeugah 
Insan nyoe hana jiingat jasa 
Jikaphe teuma nyata that Ieupah 


16. Ek patot Tuhan na aneuk inong 

Laen nyang agam bandum Neukeubah 
Neujok nyang agam bandum keu gata 
‘Oh lheuh Neucipta tnakheuluk Allah 


17. Meunyo na aneuk di jih nyang inong 
Lagee keu Tuhan ban lheuh jipeugah 
Mukajih itam beungeh jih lhat-thai 

18. Peue meunan sipheut awak nyang gagah 


Takalon cantek bak ngui pakaian 
Han ek jipeutrang watee geubantah 
19. Malaikat dum jipeugah inong 

Nyan hamba Tuhan nyang Maha Murah 


Peue na jikalon watee Neupeujeut 
Uleh Hadharat jeutnyan jipeugah 
Bandum geutuleh peue nyang jikheun nyan 
Akan Neutanyong dudoe le Allah 

20. Jikheun meunyo ka kheundak bak Tuhan 
Bandum ureueng nyan han kamoe seumah 
Hana jiteupue di jih meusapeue 

Meuka jigo-go mantong jipeugah 

21 . Peue na Kamoe bri keu jihnyan kitab 
Keunan jimumat masa nyang sudah 

22. Tapi jih jikheun kamoe meukalon 

Yah kamoe bandum jkeunan geuseumah 

Kamoe meuikot peutunyok gopnyan 

23. Dileekon meunan cit dum jipeugah 
Pat-pat nyang nanggroe meukirem rasul 
Han jitem kabui bandum jibantah 

Awak nyang mewah dum jikheun meunoe 
Dilee yah kamoe meunan geupcugah 
Kamoe meuikot agama gopnyan 

24. Kheun rasul yohnyan kawom meutuah 

Boh meunyo Ion bri tunyok keu gata 
Nyang leubeh nyata nibak buet ayah 
Jikheun di kamoe hana peue kheun le 
Sit ka mcukaphe peue nyang tapeugah 

25. Kamoe bri azeub treuk keu awaknyan 
Takalon keuh nyan peue na jikeubah 
Pakri akibat keu soe han pateh 
Bandum jih abeh jinoe ka sudah 

26. Ibrahim geukheun bak ayah gopnyan 
Ngon kawom gopnyan meunoe geupeugah 
Peue nyang taseumah dum hana roh Ion 

27. Lon seumah di Ion sit sidroe Allah 

Tuhanku sidroe keuh nyang peujeut Ion 
Neupeutunyok Ion bek roh buet salah 

28. Nyan keuh geukeubah narit nyang keukai 
Beu jeut keu beukai soe nyang meutuah 

Mudah-mudahan jigisa keunan 
Dilikot gopnyan dum hamba Allah 

29. Tapi ka Ion bri dum seunang keu jih 
Deungon yah-yah jih dilee ka sudah 

Hingga troh bak jih nyang keubenaran 
Rasul jak peutrang bandum peurintah 
‘Oh ban troh geuba bak jih nyang beuna 
Atranyoe teuma sihe jipeugah 


Kamoe meukaphe hana ineupateh 
Pakon han keudeh mantong geukeubah 
Bak ureueng rayok bak dua nanggroe 
Keunan Qur’an nyoe geuyue jak peugah 




Peue jih nyang bagi rahmat Po gala 
Jibagi dua meusiblah-siblah 
Kamoc nyang bagi keu jih dum teuma 
Udep lam donya keu jih meupisah 

Meupeuek pangkat keu jihnyan ladom 
Mangat nyang ladom jipandang rendah 
Jiyue barangpeue ngon jih nyang hina 
Rahmat Po gala teuma nyang indah 


Nibak areuta nyang jih peusapat 
Leubeh got rahmat Neubri le Allah 
Adak kon napsu keu bandum insan 
Beu saboh jalan bek roh lam salah 


jJUW «Jo; © 


Teuntee Kamoe bri keu awak kaphe 
Ruinoh mcuuke nyanggot that leupah 
Bubong jih pirak rinyeun rot jiek 
Pinto meulirek lorn ngon peuratah 




Meusadeu jidong bak peuratah nyan 
Lorn perhiasan nyang indah-indah 
Bandumnyan seunang lam udep donya 
Akhirat teuma nyan laen ulah 

Seunang akhirat keu soe nyang takwa 
Nibak Po gata sideh Neukeubah 
Barangsoe buta han ingat Tuhan 
Kamoe bri rakan chetan seurakah 




Kamoe bri keu ngon jih di jih chetan 
37. Mangat jih jitham bak jalan Allah 
Han jibri jak jih bak jalan teupat 
Jisangka meuhat jalan got leupah 

38. Hingga ‘oh troh jih teuma bak Kamoe 
Beu jarak keuh nyoe jikhcun Ie bagah 
Antara teubiet ngon jilop uroe 

Adak jeut dumnoe jarak Ion ngon kah 

Keubit roe chetan rakan jeuheut that 

39. Tan le munapha'at meunyesai teulah 
Hana guna le meunyesai gata 
Lalem that gata masa nyang sudah 

Uroe nyoe sapat teuh dalam azeub 

40. Peue ek tamarit ngon ureueng salah 
Peue ureueng tuloe ek deuh jideungo 
Bak ureueng buta jalan tapeugah 

Ngon ureueng sisat nyang leupah nyata 

4 1 . Kadang di gata tawoe bak Allah 
Kamoe peumate kadang phon gata 
Jihnyan meusiksa dudoe that leupah 

42. Got meupeuleumah pih ubak gata 
Janjimeuh nyang ka masa nyang sudah 
Barangban Kamoe sit that kuasa 

43. Teuma di gata beu kong that leupah 

Peue nyang geuwahi keunan bak gata 
Tamat beu teuga bek sagai ubah 
Keubit roe gata bak jalan teupat 

44. Dike teuh meuhat taingat Allah 

Dike keu gata ngon kawom gata 
Neutanyong teuma dudoe le Allah 

45. Tatanyeng rasul sigohlom gata 

Peue na meuyue ba Tuhan nyang salah 

Na meuyue seumah Tuhan nyang laen 
Nyang macam-macam nyang bukon Allah 

46. Ka Kamoe kirem yoh dilee Musa 
Keudeh geujakba ngon ayat Allah 

Ubak Peureu'un ngon kawom jihnyoe 
Ngon ayat Kamoe keunan geulangkah 
Geukheun Ion rasul Tuhan Po gata 

47. ‘Oh troh geuh keunan jikhem meuhah-hah 

Jiulok-ulok dum ay at Kamoe 
Meubagoe-bagoe Kamoe peuleumah 
Meupeudeuh bak jih padum mu'jizat 
Maken raya that Kamoe peuleumah 




Maken le ayat maken rayok lom 
Di jih han cit lom patch peurintah 
Kamoe bri azeub treuk teuma keu jih 
Kadang jiwoe jih nibak buet salah 


Jikheun treuk dum jih hai tukang sihe 
Di kamoe han le meupubuet salah 
Talakee du‘a bak Tuhan gata 
Janji ngon gata kamoe Neupeuglah 






Kamoe peuglah treuk jih nibak azeub 
‘Oh lheuhnyan ligat jibalek ulah 
Hana tingat jih le keu janji jih 
Peurea'un dengki jeuheut that leupah 




Jikheun bak kawom jih kon Ion raja 
Keurajeun raya nanggroe nyang meugah 
Peue kon Ion nyang po keurajeun Meuse 
le krueng dum ile di yup Ion boh-bah 


'oxr?m 


Peue han deuh taeu le gata bandum 
Boh kon leubeh Ion ngon jih nyang rendah 
Karap-rap han jeut di jih jimarit 
Jihnyan sit keubit hina sileupah 

Jipateh laju peue kheun Peura'un 
Keubit kawomnyan pasek that leupah 
‘Oh beungeh Kamoe teuma keu jih dum 
Meu Kamoe hukom treuk jih dum bagah 


Pakon han gleung meuh keu jih geupeusok 
Malaikat troh pih lom geulangkah 
Troh malaikat geujak peungon jih 
Teuma kawomjih ek jipeurintah 


Kamoe peukaram treuk jih lam laot 
56. Jeut jih geuseubot geupeugah-peugah 
Jeut jih ibarat keu ureueng dudoe 
Nyang jeut lagee nyoe sabab ka salah 

57. ‘Oh ban geupeugah aneuk Mariyam 
Jeut keu teuladan kuasa Allah 
Kawom gata dum ka jeut keu karu 

58. Jikheun dura laju teuma jipeugah 


Tuhan geutanyoe dum got nibak nyan 
Meukeusud jihnyan sit keu jibantah 
Bandurn jih sit nyan kawom bantahan 

59. Kon laen gopnyan cit hamba Allah 


Kamoe bri nikmat teuma keu gopnyan 
Jeut keu misalan nyang jroh sileupah 
Jeut keu ibarat Bani israil 

60. Gata pih Neubri ban nyang h‘eut Allah 


Meu Kamoe kheundak keugata meuhat 
Ngon malaikat meugantoe bagah 
Meugantoe gata ngon malaikat 
Di bumoe meuhat jeut keu khaliphah 


61. Jeut keu ‘eleumee teuntang kiamat 
Gata dum meuhat bek chok sileupah 
Taikot treuk Ion nyoe jalan teupat 

62. Chetan nyang laknat bek ek jiteugah 


Keubit roe chetan musoh nyata that 
Gata bak sisat jiyue meulangkah 
63. ‘Oh ban troh Isa geuba ngon ay at 
Lon ba hikeumah teuma geupeugah 


Lom Ion jak peutrang keunoe bak gata 
Nyang tameudawa man gat bek salah 
Teuma takwa gata keu Tuhan 
Tata'at keu Ion Neuyue le Allah 


64. Allah Tuhanlon ngon Tuhan gata 
Droeneuhnyan saja nyang beu taseumah 
Jalan nyoe keuh nyang jalan nyang teupat 

65. Han jitem pakat teuma jibantah 


■ 


Jipeudong dawa sabe keudroe jih 
Ceulaka treuk jih nyang lalem leupah 
Keu jihnyan azeub uroe kiamat 
Uroe peudeh that hanaban peugah 

66. Peue laen jipreh mcu kon kiamat 
Hana jan siat cit troh le bagah 
Hana meujithee ka troh kiamat 

67. Ngon rakan jih that musoh sileupah 

Meumusoh-musoh sabe keudroe-droe 
Meu kon ureueng nyoe takwa keu Allah 

68. Ho ka dum gata hamba-hamba Lon 
Uroenyoe bandum gata ka leupah 

Hana peue takot hana susah le 

69. lman lam ate keu ayat Allah 

Soe nyang meu i man keu ayat Kamoe 
Lorn pih bak Kamoe droejih meunyerah 

70. Jak tamong laju ngon judo gata 
Dalam churuga seunang that leupah 
Bandum teuh seunang dalam churuga 

7 1 . Keunan troh geuba pingan deungon glah 

Pingan meuh ngon glah ka na soe idang 
Bandum ureueng nyan ladat sileupah 
Peue napsu ate ladat di mata 
Bandum seudia han ek tapeugah 

Lorn bandum gata keukai di sinan 

72. Pusaka teuh nyan churuga indah 
Keu gata bandum geubri pusaka 
Balah usaha masa nyang sudah 

73. Boh kayee le that sinan keu gata 
Tapajoh sigra ladat that leupah 

74. Awak nyang salah keukai lam azeub 
Keu jihnyan teumpat nuraka juah 

75. Putoh asa bit di jih lam azeub 
Hana meusiat pih jih geupeuglah 

76. Teuma kon Kamoe nyang elanya jih 
Tapi keudroe jih lalem that leupah 

77. Jikheun hai Malek han ek meutheun le 
Tayue poh mate kamoe bak Allah 
Geujaweub di kah teutap lagee nyan 

78. Kon ka watee nyan dum Kamoe peugah 

79. 


80. 


Haba nyang beuna meuba bak gata 
Tapi dum gata beunci teuh leupah 
Beunci that gata kcupeue nyang beuna 
Jipakat teuma lom bak buet salah 

Jipakat dum jib saboh rencana 
Kamoe rencana leubeh lom ceudah 
Hana meudeunge rahsia jihnyan 
jisangka meunan kaphe seurakah 

Nyang jimeus‘ah-s‘ah jipeugot pakat 
Bandum geusurat hana meuilah 
Bandum geutuleh le Rasul Kamoe 
Nyang jih pubuet nyoe beuna ngon salah 






81 . Takheun meunyoe bit na aneuk Tuhan 
Lon keuh ureueng phon keunan Ion seumah 

82. Maha suci that Po langet bumoe 

Po ‘arasy lom nyoe ban nyang jih peugah 

83. Bah jilop keunan jimaen-maen 

’Oh troh uroenyan meunyesai teulah 
Akan meureumpok jih ngon uroenyan 
Ka janji Tuhan dilee Neupeugah 

84. Sideh di langet Droeneuh nyan Tuhan 
Di bumoe meunan hana meuubah 
That bijaksana dumpeue Neuteupue 
Hana meusapeue pih na meuilah 

85. Maha suci that Tuhanku sidroe 
Langet ngon bumoe sit milek Allah 
Keurajeun langet keurajeun bumoe 
Bandum ngon asoe Droeneuh peurintah 

Pajan kiamat Droeneuh nyang teupue 
Bandum gata nyoe tawoe bak Allah 

86. Nyang jikheun Tuhan dum le awaknyan 
Chupheu’at pih tan keu jih Neukeubah 

Han jeut chupheu’at bandum awaknyan 
Nyang jikheun Tuhan nyang bukon Allah 
Meulengkan ureueng nyang saksi beuna 
Geupubuet teuma bandum peurintah 

Takheun seulamat mantong keu jih nyoe 
Jiteupue dudoe akibat salah 


A 


87. 


Nyang jeut keu saksi bak keubenaran 
‘Eleumee gopnyan Neubri le Allah 
Meunyo tatanyong ubak awaknyan 
Soe peujeut jihnyan sit jikheun Allah 


Pakon sit di jih ek jipeupaleng 
Geukheun ya Tuhan nyang Maha Murah 
Kawomnyoe bandum ban jiraeuiman 
Bah keu jih meunan bek that tapapah 

88 . 


89. 




AD-DUKHAN (44) 


AD-DUKHAN (ASAP) 


Ngon Nama Allah lon puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1 . Ha mitn 


Tuhan nyang teupue meukeusud ayat 
Sabab Hadharat hana Neupeugah 
Demi Kitab nyoe keubit nyata that 
Malam beureukat hanaban peugah 




Kamoe peutron bak malam beureukat 
Kamoe peuingat dum hamba Allah 
Dalam kitab nyoe le that hikeumah 
Uleh Hadharat Neutrang Neupeugah 




Bandum urusan asai bak Kamoe 
Meukirem kcunoe geuba risalah 
Atranyan rahmat nibak Po gata 
Allah Ta‘ala kuasa leupah 

Dumpeue Neudeunge dumpeue Neuteupue 
Po langet bumoe deungon blah bicah 
Langet ngon bumoe ngon bandum asoe 
Meunyo gata nyoe yakin keu Allah 






Udep ngon mate lam jaroe Tuhan 
Tan laen Tuhan meulengkan Allah 
Po gata bandum ngon yah-yah gata 
Nyang dilee masa ka abeh sudah 




9. Tapi jih lam chok bandum jimaen 

10. Tapreh troh angen asap trang leupah 
Sideh di langet asap geukirem 

1 1 . Bak bandum insan nyang pubuet salah 


Azeub peudeh that asap nyoe lagoe 
Wahc Po kamoe Neubri meusiblah 
Neupeuglah kamoe nibak azeub nyoe 
Meuiman kamoe jinoe le bagah 

13. Pakri roe di jih hana jiingat 

Rasul nyata that ka troh geulangkah 
Geujakba bak jih haba peuingat 

14. J ipaleng ligat j ikheun beurakah 


Jikheun jihnyan na ureueng peureunoe 
Gila that jihnyoe nyan jijak peugah 
15. Kamoe peukureueng azeub nyan bacut 
Lom cit tapubuet lagee nyang sudah 


16. Saboh pukulan nyang raya that-that 
Uroenyan mcuhat Kamoe jok balah 

17. Kawom Peura‘un dilee nibak jih 
Kamoe uji jih masa nyang sudah 


Meukirem rasul nyang that mulia 
Keunan geujakba bak jih risalah 
18. Tapulang keu Ion dum hamba Tuhan 
Lon rasul Tuhan Neuyue amanah 


19. Bek le teukabo gata keu Tuhan 
Nyoe ayat Tuhan jeut Ion peuleumah 
Lon ba bak gata ayat nyang nyata 

20. Di Ion keu gata han jeut keu susah 


Hana Ion takot Ion taelanya 
Po Ion Po gata Ion Neupeusiblah 
21. Meu han taiman di gata keu Ion 

Bah lonjak di Ion ngon hamba Allah 


22. Musa meudu'a bak Tuhan gopnyan 
Bandum awaknyan kawom nyang salah 

23 . Boh jak le gata bak watee malam 
Ngon hamba Lon nyan keudeh talangkah 


Jiseutot gata teuma di likot 
24. Teuma ie laot meunan bah teuhah 
Meunyo ka leupah gata jeumeurang 
Bandum jih karam lam laot luah 


25. Tinggai dum keubon ngon ie mon mata 

26. Peue nyang jipula bandum jikeubah 
Teumpat mulia meuseunang-seunang 

27. Nikmat hanaban udepjih mewah 

Kamoe bri bulueng atranyan bandum 
Keu kawom laen nyang tueng phaedah 

29. Langet ngon bumoe han jimoe keu jih 
Ajai pih keu jih han jeut meuubah 

Meu bacut tanggoh keu jih han geubri 

30. Bani Israil Kamoe peuleupah 
Azeub that han le dum keu awaknyan 

31. Nibak Peura'un nyang that seurakah 

Teukabo jih that di dalam bumoe 
Keu ureueng nanggroe lalem jih leupah 

32. Bani Israil ka Kamoe pileh 
Kamoe pculeubeh masa nyang sudah 

Leubeh awaknyan nibak dum alam 
Atranyan Tuhan Neuteupue sudah 

33. Kamoe bri ayat teuma dum keu jih 
Cobaan keu jih nyata that leupah 

34. Awaknyan teuma jikheun sit meunoe 

35. Mate geutanyoe gata ka sudah 
Hana geubangket teuh dudoe teuma 

36. Meu gata beuna bangket treuk ayah 

Yue beudoh jinoe dum ayah kamoe 

37. Peue leubeh jih nyoe ngon nyang ka sudah 
Jih kawom Tubba ‘ ngon nyang dilee lom 
Binasa bandum sabab jih salah 

Meupeubinasa bandum awaknyoe 

38. Lagee ngon bumoe Kamoe peurintah 
Kon sia-sia langet ngon bumoe 
Bandum ngon asoe meupcujeut sudah 

39. Meupeujeut nyan hak deungon sibeuna 
Le that jih teuma hana jipapah 
Nyang le that jih nyan hana jiteupue 

40. Watee jih jinoe hana geupeugah 

Uroe hukom jih cit ka meuteuntce 
Bak saboh watee bandum geubalah 

4 1 . Hana guna le uroenyan rakan 
Han ek jitulong hana phaedah 

47. Tacok jih tahue jih keudeh ligat 
U teungoh pusat nuraka juah 

48. ‘Oh lheuh nyan laple ateuh ulee jih 
Minyeuk tutong jeh azeub that leupah 


49. Perkasa that kah ngon that mulia 
Jinoe karasa troh azeub di kah 

50. Nyang chok keuh dilee nyoe keuh atranyoe 

51. Nyang takwa jinoe seunang that leupah 

Tinggai geuh sinan bak teumpat aman 

52. Di dalam taman keubon nyang indah 
Ngon kulam sinan dum ie mon mata 

53. Pakaian sutra nyang haloh leupah 

Sutra sundusen deungon istabraq 
Takalon galak dum indah-indah 
Meuhadap-hadap geuduek ngon rakan 

54. Kamoe bri rakan inong nyang ceudah 


Budiyadari Neubri keu rakan 

55. Buah-buahan pih Ie sileupah 

‘Oh watee meuh'eut pajoh boh kayee 
‘Oh ban talakee sit troh le bagah 

56. Hana le sinan ureueng nyan bandum 
‘Oh lheuh mate phon dilee ka sudah 
Bandum ureueng nyan Tuhan plihara 
Azeub nuraka Tuhan peusiblah 


57. Nyan keuh karonya nibak Po gata 
Bahagia raya hanaban peugah 

58. Tcuma Qur’an lam bahasa gata 
Mangat tabaca Kamoe peumudah 




6 & 




6 


A 




Meulangkah ureueng nyang gaseh Tuhan 
Keubit roe Tuhan leubeh that meugah 
Droenuehnyan sidroe Maha Perkasa 
Meunan pih juga Maha Murah 


43. 

44. 

45. 

46. 


Keubit na sibak bak kayee Zaqom 
Nyan keuh makanan awak nyang salah 
Lagee ek minyeuk ju jih dalam pruet 
Meudrok-drok ban buet tutong sileupah 






AL-JATSIYAH (YA^G MEUTUOT) 


Ngon nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1 . Ha Mim 


Tuhan nyang teupue meukcusud ayat 
Sabab Hadharat hana Neupeugah 

2. Sideh bak Tuhan Neupeutron Kitab 
Perkasa Neuh that hanaban peugah 


Lom bijaksana Tuhanku sidroe 

3. Laget ngon bumoe cit milek Allah 
Langet ngon bumoe sit jeut keu tanda 
Soe nyang peucaya iman keu Allah 


Meunan pih Tuhan Neupeujeut gala 
Peue nyang meulata pih jai sileupah 
Binatang gampong binatang rimba 
Bandum nyan tanda keu soe tem papah 


Keu soe nyang yakin keu Tuhan sidroe 
5. Malam ngon uroe lom Neupeupisah 
Sideh di langet Neupeutren ujeun 
Udep reun mareun laju le bagah 


Bumoe nyang mate udep le siat 

1/ Un/IUnPAl tnifwwi 

Keubit Hadharat kuasa leupah 
Teuka ngon angen timu ngon barat 


IWUL'U ft lUUilUl Ul nuu-’u 

Teuka ngon angen timu ngon b 
Bandum nyan ayat kuasa Allah 


Soe nyang tem pike cit jeut keu tanda 
Nyang kamoe baca nyan ayat Allah 
Nyang kamoe beut nyan keubit sibeuna 
Ateuh gata hai Rasul Allah 


Boh seupo narit lhcuh narit Tuhan 
Ngon ayat Tuhan nyang jitem papah 
Seupo narit lom nyang jimeuiman 
Ceulaka yohnyan keu soe nyang salah 

Jipeuna sulet jipubuet dacha 
8. Teukabo teuma di jih that leupah 
Jideunge geubeut dum ay at Tuhan 
Teukabo jihnyan sabe han ubah 


1=1 


Sang-sang jih hana jideunge ayat 
Azeub peudeh that keu jih tapcugah 
9. ‘Oh ban jiteupue tren ayat Kamoe 
Meupeugah bagoe beuna ngon salah 


n'3 


Sit jipeueleh peumeuen-meuen 
Azeub keu jihnyan hina that leupah 
10. Dilikot jihnyan sit na nuraka 

Peue nyang usaha jih tan phaedah 


Hana guna le bandum atranyan 
Nyang jikheun Tuhan pih tan phaedah 
Nyang bukon Allah jikheun walijih 
Azeub sit keu jih nyang raya leupah 


-I 


v.1 


1 1 . Nyoe keuh peutunyok teuma soe kaphe 
Di jih lam sabe ayat jibantah 
Jikaphe di jih keu ayat Po jih 
Azeub troh keu jih peudeh sileupah 

12. Tuhan Neupeujeut laot keu gata 
Kapai jeut taba lam laot luah 
Kapai meulayeu peurintah Tuhan 
Jeut tajak rijang mita napakah 

Jeu tajak mita karonya Tuhan 
Tachuko rijang teuma keu Allah 
13. Peue nyang di langet Neubri keu gata 
Di bumoe teuma pih hana ubah 


Ki 

Bandum keu gata Neubri le Tuhan 
Tanda di sinan kuasa Allah 
Di sinan tanda keu bandum kawom 
Nyang na pikiran utak nyang ceudah 


K 


14. Takheun bak ureueng nyang na meuiman 
Peuampon rijang awak nyang salah 
Awak nyang hana takot keu Tuhan 
Keu uroe Tuhan hana jigundah 

Han jipeuduli uroe balasan 
Teuma di Tuhan meuhat Neubalah 
Ban nyang jipubuet yoh masa dilee 

15. Buet nyang got teuntee got that Neubalah 


Nyang pubuet jeuheut meularat keu droe 
Bandum teuh tawoe keudeh bak Allah 

16. Keu cot Israil Kamoe bri kitab 

Lom ngon hikeumat dum Kamoe peugah 


Lam kawan jih na nyang jeut keu nabi 
Lom pih Kamoe bri raseuki mudah 
Raseuki nyang got Kamoe bri keu jih 
Meupeuleubeh jih lom got that leupah 


Meupeuleubeh jih nibak dum alam 

17. Meubri keu jihnyan teuma peurinath 
Bandum urusan Kamoe peunyata 
Teuma meudakwa di jih that leupah 


‘Oh lheun ‘eleumee bak jih ka teuka 
Jipeugot dawa lawan peurintah 
Sabab dengki jih sabe keudroe-droe 
Neuhukom dudoe teuma le Allah 


Uroe kiamat Neuhukom teuma 
Uleh Po gata nyang Malta Murah 
Peue nyang yoh dilee jipeugot dawa 

18. Teuma keu gata meubri risalah 


Meubri syari'at jinoe keu gata 
Taikot sigra bek na meuilah 
Bek tapeuturot napsu awaknyan 
Jiteupue pih tan peue nyang jipcugah 


19. Han ek meusapeue jilawan gata 
Allah Ta'ala han ek jibantah 
Wali jih bandum sabe keu droejih 
Nyang kheun bantu jih ‘oh watee susah 


20 . 


Ureueng takwa wali geuh Tuhan 
Nyoe keuh peudoman keu hamba Allah 
Nyoe keuh peutunyok keu rahmat Tuhan 
Keu soe nyang yakin turot peurintah 

21. Peue na jisangka le awak jeuheut 

Ngon ureueng nyang got jih saban leupah 
Neupeujeut jih sa ngon ureueng mukmin 
Ureueng nyang yakin kuasa leupah 




Lom geupubuet got ek saban ngon jih 
Udep mate jih ek saban leupah 
Jeuheut sangka jih meunyoe lagee nyoe 
22. Langet ngon bumoe peuneujeut Allah 




Neupeujeut bandum deungon sibeuna 
Bandum usaha teuma Neubalah 
Hana meusidroe pih Neuelanya 
23. Takalon teuma awak nyang saiah 


Tuhan jih di jih sit hawa napsu 
Jiturot laju peue nyang jipeugah 
Ka Neupeusisat jihnyan le Tuhan 
‘Eleumee Tuhan meunan ka sudah 


Neucap geulinyueng jih ngon ate jih 
Lom bak mata jih ka Neuboh geutah 
Jalan nyang beuna han deuh le di jih 
Soe peutunyok jih meunyoe kon Allah 


-i 


Peue han jeut tatueng nyan keu peuingat 
24. Jikheun lom meuhat tanyoe ka sudah 
Udep geutanyoe sit dalam donya 
Mate teuh teuma pih hana ubah 

Mate ngon udep teuh buet teukeudi 
Meu ka teukeudi mate teuh bagah 
Kon ngon ‘eleumee bandum jikheun nyan 
Sangka-sangkaan mantong jipeugah 

25. Watee geubaca dum ay at Kamoe 

Meukeusud dumnyoe nyata geupeugah 
Alasan di jih jikheun le teuma 
Meu gata beuna peuudep ayah 


f. i 


Yue beudoh laju dum ayah kamoe 
26. Takheun atranyoe urusan Allah 
Tuhan peuudep Tuhan peumate 
Gata dum sare han ek tahilah 

Teuma ‘oh dudoe uroe kiamat 
Tuhan peusapat bandum kaphilah 
Hana peue tachok uroe kiamat 
Sit troh le siat ‘oh Neupeurintah 


Tapi nyang le that manusia nyoe 
Hana jiteupue kuasa Allah 
Keurajeun langet lom deungon bumoe 
Nyang Po atranyoe sit sidroe Allah 




Meunyo ka teuka uroe kiamat 
Awak nyang jeuheul rugoe that leupah 
Takalon umat jiduek meutuot 
Bandum teumakot sabab buet salah 


Bandum geumeuhei geuyue cok kitab 
Buet dilee meuhat jinoe geubalah 
Nyoe kitab gata jikheun nyang beuna 
Peue takeurija bandum jipeugah 




Peue nyang tapubuet ka Kamoe salen 
Ureueng meuiman nyang untong leupah 
Ureueng meuiman lom geupubuet got 
Neuboh lom rahmat gopnyan le Allah 

Lam rahmat Tuhan bandum ureueng nyan 
Nyan keumenangan nyang nyata leupah 
Teuma soe kaphe kon na geujak kheun 
Bak kah ayat Lon dum geujak peugah 


Teuma teukabo han katem pateh 
Di kah kapileh kapubuet salah 
Atra cit kah dum kawom meudacha 
‘Oh geukheun beuna nyoe janji Allah 




Hana chok sagai uroe kiamat 
Hana kiamat kaseuot di kah 
Hana meuturi kamoe atranyan 
Sangka-sangkaan mantong tapeugah 


Meu bacut kamoe hana meuyakin 
33. Jinoe ka yakin droejih brok leupah 
Meubaro leumah buet jihnyan jeuheut 
Nyang dilee meuhat jikheun beurakah 

Ulok-ulokjih nyoe ka jirasa 

34. Geukhcun treuk nyoe ka troh watee balah 
Dilee teuwo kah keu troh uroe nyoe 
Jinoe pih Kamoe teuwo meuh keu kah 

Jinoe tcumpat kah dalam nuraka 
Hana le daya soe jak tulongkah 

35. Kaulok-ulok dum ay at Tuhan 

Galak keuh han ban keu donya di kah 

Ka jipeungeut kah le udep donya 
Nyan keuh dum teuma geubri geubalah 
Hana le teubiet di jih uroe nyan 
Teutap di sinan bandum geukeubah 

Hana geubri le jilakee tobat 

36. Pujoe dum meuhat meuwoe keu Allah 
Tuhan Po langet deungon Po bumoe 
Lorn Po alam nyoe deungon blah bicah 

37. Raya ngon agung di langet bumoe 
Hana meusidroe sabe ngon Allah 
Droeneuh 

(JUZ 26) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumasch that-that 
Donya akhirat rahmat Neulimpah 

1 . Ha Mim 

Tuhan nyang teupue meukeusud ayat 
Sabab Hadharat hana Neupeugah 

2. Sideh bak Tuhan Neupeutron kitab 
Perkasa Neuh that hanaban peugah 

Lorn bijaksana Tuhanku sidroe 

3. Langet ngon bumoe cit milek Allah 
Langet ngon bumoe ngon bandum asoe 
Kamoe pcujeut roe beuna sileupah 

Ajai jih teuma bandum ka meupat 
Si kaphe meuhat bandum jibantah 
‘Oh gcupeuingat jipalcng laju 

4. Takheun peue laku nyang gata seumah 

Nyang takheun Tuhan nyang kon Hadharat 
Peue na jipeujeut di bumoe Allah 
Peue na kongsijih sideh di langet 
Ba keunoe kitab meu na nyang sudah 

Peue na nyang laen yoh goh kitab nyoe 
Taba treuk keunoe taci peuleumah 
‘Eleumee dilee pih jeut meunyo na 
Meunyo bit beuna lagee tapeugah 

5. Teuma soe dih nyang leubeh that sisat 
Nyang kon Hadharat di jih jiseumah 
Meu sapeue han ek jibri munapha’at 
Sampoe kiamat hana phaedah 

Peue nyang dilakee han ek jipeuna 
Uroe nyan teuma musoh jih leupah 
‘Oh geupeusapat duin manusia 
Di jih nyan dua peusalah-salah 




Hana jiseumah Kamoc dum le jih 
‘Oh geukheun bak jih dum ay at Allah 
Dum ayat Kamoe bak jih geupeutrang 
Di kaphe suang sihe jipeugah 




Jikheun atra nyoe sihe that nyata 
Jipeuna-peuna atra nyang salah 
Takheun meunyo nyan Ion peuna-peuna 
Kon milek gata nyan milek Allah 

Gata bak Tuhan sit hana sapeue 
Bandum Neuteupue peue nyang tapeugah 
Cukop meu Tuhan keu saksi dudoe 
Antara tanyoe beuna ngon salah 


Lon deungon gata Tuhan keu saksi 
Soe keumeung ungki watee Neupeugah 
Droeneuh sidroe Maha Pengampon 
Lagi pih Tuhan Maha Pemurah 




Takheun Ion rasul kon ureueng baro 
Dileekon sit le dum rasul Allah 
Peue nyang geupeugot keu Ion ngon gata 
Di Ion pih hana Ion teu'oh peugah 


Di Ion lonikot peue nyang Neuwahi 
Bak Ion Neuyue bri peue nyang peurintah 
Di Ion nyoe mantong Neuyue peuingat 
Meunan nyata that nyang Neuyue peugah 


Takheun meunyo bit nyoe nibak Tuhan 
Teuma pakriban gata ek salah 
Gata takaphe padahai saksi 
Sidroe Israil cit ka geupeugah 




Ngon kitab dilee atra nyoe saban 
Teuma meuiman gopnyan keu Allah 
Gata teukabo han tameuiman 
Pane di Tuhan Neubri hidayah 

Han Neupeutunyok ureueng nyang lalem 
11. Di kaphe suang cuma jipeugah 

Meunyo keubit got peue nyang jiba nyan 
Kon droe awak nyan phon jitem papah 


Teuntee kamoe nyang phon-phon meuiman 
Teuma jih dum nyan hana hidayah 
Sabab peutunyok hana roh keu jih 
Jikheun treuk le jih atra nyan salah 


Jikheun nyoe ka trep jipeugot-pcugot 
12. Padahai meuhat cit kitab Allah 
Kitab keu Musa dilee nibak nyan 
Jeut keu peudoman rahmat bak Allah 


Kitab nyoe teuma peubeuna meuhat 
Lam bahsa Arab teuma geupeugah 
Nak geupeuingat ureueng nyang lalem 
Lorn mangat seunang ureueng meutuah 


Soe nyang pubuet got haba peusuka 
13. Ureueng peucaya iman keu Allah 

Ureueng nyan nyang kheun Po kamoe Tuhan 
Nyan pendirian geuh hana ubah 


Hana peutakot teuma ureueng nyan 
Lorn pih ureueng nyan hana le gundah 
14. Nyan keuh ureueng jih nyang asoe churuga 
Keukai rok masa sinan gcukeubah 


Sabab yoh dilee ka geuusaha 
Jinoe troh masa teurimong balah 
15. Ka Kamoe wasiet bak manusia 
Keu ibu bapa beu jroh that leupah 


Geukandong le ma lam meunderita 
‘Oh lahe teuma pih saket leupah 
Lam lhee ploh buleun bak phon geumume 
Sampoe lheuh lahe sabe geupapah 


‘Oh lheuh nyan teuma baro geupeungkleh 
Hingga jih baleh rayok ka gagah 
Sampoe peut ploh thon lom jimeudu'a 
Neubri kuasa keu Ion ya Allah 

Bak ek Ion chuko nikmat Neuh keu Ion 
Ngon keu ma Ion nyan nyang le that leupah 
Amai nyang saleh beu roh Ion pubuet 
Nyang Neuyue pubuet bek roh Ion keubah 

Nyang Droeneuh rila Ion pubuet di Ion 
Aneuk cuco Ion Neubri meutuah 
Jeut jimeudu'a munapha'at keu Ion 
Teuma jeut di Ion toubat bak Allah 

Lon toubat bak Droeneuh Ion peujok droe 
16. Akan ureueng nyoe Kamoe bri jatah 
Kamoe teurimong amai jih ligat 
Ngon nyang leubehgot lorn Kamoe balah 

Dacha ureueng nyan han le meukira 
Tamong churuga keudeh le bagah 
Meusapat dum ngon asoe churuga 
Janji sibeuna lagee geupeugah 


17. 


18. 


Teuma na aneuk nyang kheun keu ma-ku 
Hanagot laku narit nyang salah 
Peue tajak peugah Ion nyoe geubangket 
Padumna ka trep masa nyang sudah 

Di ma-ku lakec tulong bak Tuhan 
I man keu Tuhan aneuk meutuah 
Ceulaka that kah meuhan ka iman 
Nyang janji Tuhan beuna sileupah 

Jiseuot aneuk nyoe haba jameun 
Dongeng bak ureueng masa nyang sudah 
Awak nyoe ka na putosan Tuhan 
Lagee dileekon hana meuubah 


Umat nyang dilee nibak awak nyan 
Jen deungon insan saban that leupah 
Bandum awak nyan rugoe raya that 

19. Meutingkat-tingkat teuma phaedah 

Balaku buet jih yoh masa dilee 
Meunan meuteuntee bandum geubalah 
Hana meusidroe pih nyang geuelanya 

20. Di kaphe teuma lam apui mirah 

Apui nuraka teumpat si kaphe 
Di donya sabe seunang that di kah 
Raseuki di kah lam udep donya 
Abeh dum phana keu udep mewah 

Jinoe karasa azeub that hina 
Uroe nyoe teuma nyan keuh beunalah 
Teukabo that kah dilee lam bumoe 
Hana meusidroe nyang sabe ngon kah 

Di kah teukabo kon ateuh beuna 
Bandum kah teuma fased that leupah 

21. Tapeugah teuma chedara si ‘Ad 
Geujak peuingat kawom nyang salah 

Bak buket ini geudong di sinan 
Rasul watee nyan ka abeh sudah 
Hana le rasul dilee ngon dudoe 
Geuyue treuk jinoe taseumah Allah 

Bek roh taseumah nyang kon Hadharat 
Teumakot Ion that azeub geubalah 
Bak uroe teuma that haro-hara 
Azeub keu gala saket that leupah 

22. Jikheun peue tajak keunoe bak kamoe 
Dum Tuhan kamoe tayue peusiblah 
Peue nyang tajanji taba treuk keunoe 
U ateuh kamoe jinoe beu bagah 

Meunyo bit gata ureueng nyang beuna 

23 . Geukheun cit ka na ‘eleumee Allah 
Atra nyan meuhat ‘eleumee Tuhan 

Di Ion nyoe mantong Ion ba peurintah 

Tapi Ion kalon gata nyoe kawom 

Nyang hana meuphom peue nyang Ion peugah 

24. ‘Oh ban jikalon reudok troh keunan 
Bak ureueng jihnyan awan meureundah 

Jikheun le ka troh ujeun geutanyoe 
Tapi atra nyoe kon nyang jih peugah 
Nyoe nyang kalakee beu rijang teuka 
Angen nyoe bala azeub that leupah 

Azeub peudeh that keunoe angen ba 
Anco meuleua bandum blah bicah 
Bandum ka anco peurintah Tuhan 
Ureueng pih saban mate dum reubah 




Nyang na treuk tinggai tanoh bak jih duek 
Laen lam uruek bandum meuruah 
Meunan keuh kawom nyang pubuet dacha 
Kamoe bri bala nyan keuh beunalah 


Kamoe peuteutap jih dalam bumoe 
Kon dum geutanyoe leubeh lorn mew ah 
Meubri geulinyueng, mata ngon ate 
Hana jipike jitueng phaedah 

Hana meuguna bandum nyan keu jih 
Jiingkar di jih keu ayat Allah 
Jiulok-ulok atra nyan dilee 
Jinoe meuteuntee nyan keuh beunalah 


Padumna nanggroe meupeubinasa 
Dilingka gata dum le sileupah 
Kamoe peuleumah bak jih dum tanda 
Mangat jigisa bek le buet salah 


28. Pakon bandum jih nyang jikheun Tuhan 
Jitulong jih nyan bak watee susah 
Jijak peutoe droe jih keunan bandum 
Tapi jih nyan dum hana le leumah 




Atra palsu jipeuna-peuna 
Pane kuasa jijak jipeuglah 
Kamoe yue jak jen keunan bak gata 
Teuma jiteuka saboh kaphilah 




Jideungo takheun ayat Qur’an 
Jikheun bak rakan taiem leh bagah 
'Oh lheuh jideungo jiwoe bak kawom 
Jipeugah bandum beuna ngon salah 


Haba peuingat jipeugah bandum 
Jikheun bak kawom rakan meutuah 
Ka kamoe deungo hai kawom kamoe 
Geubaca yoh nyan kitab risalah 

'31. 


32. 


33. 


34. 


Kitab geupeutron watee lheuh Musa 
Teuma peubeuna kitab nyang sudah 
Jiba peutunyok bak keubeunaran 
Jiba bak jalan nyang teupat leupah 


Hai kawom kamoe tapateh gopnyan 
Gopnyan utosan Neuyue le Allah 
Beu na meuiman peue nyang gopnyan ba 
Neuampon dacha gata le Allah 


Han keunong gata azeub nyang peudeh 
Soe nyang han pateh azeub sileupah 
Hana kuasa di bumoe di jih 
Hana walijih meunyo kon Allah 


Nyan keuh nyang urcueng nyata that sisat 
Hana jilihat kuasa Allah 
Peue hana jieu Neupeujeut langet 
Bumoe pih meuhat peuneujeut Allah 


Hana meupayah bandum Neupeujeut 
Mcu Neupeuudep mangat that leupah 
Ureueng nyang mate meu Neupueudep 
Cit hana meutrep meunyo h‘eut Allah 


Ateuh barangpeue Tuhan kuasa 
Apui nuraka ek Neupeuleumoh 
Uroe nyan teuma apui nuraka 
Jikalon nyata le kaphc jadah 


Bcuna atra nyoe geutanyong bak jih 
Jiseuot dum jih bcuna sileupah 
Demi Po kamoe atra nyan beuna 
Geukhcun treuk teuma rasa treuk di kah 


35 . 


Sabab ka kaphe dilee keu Kamoe 
Rasa treuk jjinoe azeub that leupah 
Teuma tasaba beu that di gata 
Rasul mulia pih meunan ulah 


Lagee dum rasul nyang kong that ate 
Teuma keu kaphe bek that tagundah 
Bek rijang keu jih bala talakee 
Sit ka meuteuntee nyan hana ubah 

Watee jikalon peue nyang geujanji 
Sang bak jih meuri rijang sileupah 
Meusiat sagai jih nyoe di donya 
Bandum nyoe teuma raya phaedah 


Kawom nyang fased nyan nyang binasa 
Nyang laen teuma Tuhan pculcupah 

MUHAMMAD 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1 . 


Awak nyang kaphe jitham gop laen 
Bak jalan Tuhan han jibri langkah 
Han jibri tajak bak jalan teupat 
Ka Neupeusisat jih nyan le Allah 


Amai jih bandum jeut sia-sia 
2. Nyang meubahgia ureueng meutuah 
Ureueng meuiman lom geupubuet got 
Geupateh kitab nyang tron bak Allah 


Neupeutron kitab ubak Muhammad 
Haba beuna that sinan Neupeugah 
Haba beuna that nibak Po gopnyan 
Nyan keuh ureueng nyan ureueng meutuah 


Tuhan Neuteuboh salah ureueng nyan 
Udep ureueng nyan Neubri jroh leupah 
3. Sabab si kaphe di jih jiikot 

Dum buet nyang karot nyang keubit salah 


Ureueng meuiman ikot nyang beuna 
Nyang keubit teuka asai bak Allah 
Tuhan Neupeugot dum perbandingan 
Keu bandum insan beuna ngon salah 


4. Watee mcuteumee gala ngon kaphe 
Beu kreuh that ate tacang jih bagah 
Peudeung bak takuejih tapeuduek le 
Bek tasayang le nyan musoh Allah 


Meu ka talo jih tadrop taikat 
Watee aman that baro tapeuglah 
Got jih tapeulheuh got tayue teuboh 
Prang pih ka teudoh hana le susah 

Meu kheundak Tuhan talo awak nyan 
Gata nyang meunang meunyo h'eut Allah 
Tapi cubaan Neubri keu gata 
Nyang ladom gata salah peusalah 


Ureueng nyang mate bak jalan Tuhan 
Amai ureueng nyan got that Neubalah 
Tuhan peutunyok bandum ureueng nyan 
Lorn udep gopnyan pih got sileupah 




Tuhan peutamong dalam churuga 
Sit awai nyata ka Neupeuleumah 
Wahe dum ureueng nyang ka meuiman 
Meunyo tatulong agama Allah 




Teuntee di Tuhan Neutulong gata 
Neupeukong gata tadong han reubah 
Teuma si kaphe ceulaka that-that 
Amai jih sisat hana phaedah 




9. Sabab jibeunci keu kitab Tuhan 
Nyang ka Neupeutron nyan jipeubeuah 
Neupeuluroh treuk dum amai jih nyan 

10. Pakon han jih nyan dum jimeulangkah 

Pakon han jijak lam bumoe Tuhan 
Jieu pakriban ureueng nyang salah 
Pakri akibat ureueng nyang dilee 
Bandum meuteuntee anco ngon bicah 


Meupeubinasa bandum le Tuhan 
Nyang kaphe saban dum hana ubah 
Sabab dum ureueng nyang ka meuiman 
Wali di gopnyan sit sidroe Allah 




Di kaphe teuma walijih cit tan 
Ureueng meuiman nyan nyang meutuah 
Ureueng meuiman lorn geupubuet got 
Tuhan bri teumpat churuga indah 

Ie krueng dum ile di yup churuga 
Di kaphe teuma leupah that mewah 
Bak jiseumajoh lagee binatang 
Takalon saban hana meuubah 

Teumpat jih teuma dalam nuraka 

13. Le that binasa masa nyang sudah 
Padum Je nanggroe nyang teuga-teuga 
Nyan nanggroe gata ubit that leupah 

Nyang jipeuteubiet gata di sinan 
Leubeh nibak nyan bandum ka punah 
Meupeubinasa le Kamoe bandum 
Hana soe tulong keumeung jak peuglah 

14. Ureueng nyang Ncubri peutunyok Tuhan 
Teuma ek saban ngon ureueng salah 
Nyang pubuet jeuheut peuturot napsu 
Jikalon laku buetjih nyan indah 

15. Miseu na janji keu soe nyang takwa 
Neubri churuga dudoe Neubalah 

Di sinan na krueng nyang ie jih that gleh 
Taeu jeureuengeh hanaban peugah 

Nyang krueng ie susu di sinan pih na 
Mangat that rasa han tom meuubah 
Nyang krueng ie arak rasajih ladat 
Tajep mangat that hanaban peugah 

Nyang krueng ie unoe geusareng dum gleh 
Boh kayee sideh pih le sileupah 
Lom pih amponan nibak Po gopnyan 
Ek saban dumnyan ngon awak salah 

Awak nyang keukai dalam nuraka 
Ie tutong ray a di jih ubat grah 
‘Oh jijep ie nyan asoe pruet anco 
Abeh teupiro bandum meuruah 

16. Awak nyan na cit nyang jak bak gat 
Jidcungo haba peue nyang tapeugah 
Watee jiteubiet keudeh uluwa 
Jikheun peue haba beunoe geupeugah 

Jikheun nyan bak soe nyang na ‘eleumee 
Droejih nyang dunoe Neucap le Allah 
Ka Neucap atejih dalam karot 
Ka jipeuturot napsu seurakah 

17. Teuma di ureueng nyang na peutunyok 
Neutamah tunyok keu gopnyan le Allah 
Neubri takwa lam ate gopnyan 
Dudoe ureueng nyan got that Neubalah 

18. Teuma peue jipreh meu kon kiamat 
Cit troh le siat meu kheundak Allah 
Hana tathee-thee sit troh jiteuka 
Dum tanda-tanda jinoe ka leumah 

Pakri jih teuma meunyo troh teuka 
Atra dilee ka bak jih geupcugah 
Ka geupeuingat cit jih dileekon 

19. Tan laen Tuhan meulengkan Allah 

Beu na tateupue tan laen Tuhan 
Talakee ampon teuma dum salah 
Dum dacha gata ngon ureueng mukmin 
Agam ngon inong ampon ya Allah 

Tuhan Neuleupue tajak ngon tawoe 
Meunan pih dudoe pat teuh Neukeubah 

20. Ureueng meuiman geukheun dum teuma 
Pakon roe hana Neubri peurintah 

Pakon roe hana Neupeutron sural 
‘Oh ban tron surat nyan pih ka susah 
Surat nyang teugas geuyue jak meuprang 
Takalon yoh nyan na nyang geulisah 

Nyang na peunyaket dalam atejih 
Sang-sang taeu jih pingsan ka reubah 
Jikalon gata sang jih ka pingsan 
Mate beu rijang meunan sang ulah 

Nyang got that di jih roe watee nyan 

21. Ta‘at keu Tuhan nyang Malta Murah 
Narit nyang ma'ruh jipeugah nyang got 
Meunyo nasib got jih seunang leupah 

Sangkira beuna di jih ngon Tuhan 
Keubit that seunang hanaban peugah 

22. Peue teuman gata ‘oh na kuasa 
Tapubuet dacha di bumoe Allah 

Lom tapeuputoh hubongan rahim 
Teuma awak nyan ka keunong tulah 
Ka keunong laknat keu jih bak Tuhan 
Jeut pendengaran di jih ka salah 




Geulinyueng tulo mata pih buta 

24. Pakon jih hana jitueng phaedah 
Pakon ban jieu ayat Qur’an 
Mangat jeut jipham sinan peurintah 


Peue taboh kunci dalam atejih 

25. Jipeungeut dum jih le chetan jadah 
Awak nyang surot jiwoe u likot 
Han le jiturot peurintah Allah 


‘Oh lheuh ka nyata peutunyok Tuhan 
Teuka treuk chetan jibalek ulah 
Nyang brok nyan nyanggot jipeugah bak jih 
Meu jihue treuk jih ubak buet salah 


Tuhan Neuteupue rahsia jih nyan 

27. ‘Oh mate jih nyan pakri jipeugah 
Troh malaikat geupoh bak muka 
Jih nyan geusiksa saket that leupah 


Lom geupoh bak rueng jih nyan di likot 

28. Di jih jiikot nyang beungeh Allah 
Di jih jibeunci nyang rila Tuhan 
Luroh treuk bandum amaijih sudah 


29. Di awak nyang na peunyaket ate 
Peue na jipike droejih nyan leupah 
Deungki atejih han deuh u lua 
Allah Ta'ala han Neupeuleumah 


30. Meu Kamoe kheundak meupeuleumah jih 
Nak taturi jih mangat bek salah 
Tatanda di jih mangat taturi 
Narit jih meuri bak jiseumeugah 

26. Jikheun treuk teuma bak awak beunoe 

Nyang beunci keu peue nyang tron bak Allah 
Kamoe meuikot ladom buet gata 
Teuma rahsia hana geupeugah 














Tuhan Neuteupue bandum buet gata 

3 1 . Lom pih Neucuba gata le Allah 
Kamoe ci gata mangat meuteupue 

Soe nyang bit jinoe sunggoh jih leupah 

Soe nyang berjuang lam kawan gata 
Soe nyang ek saba han rijang patah 
Kamoe cikalon peue haba gata 

32. Nyang kaphe teuma jitueng phaedah 

Di kaphe jitham bak jalan Tuhan 
Lom rasul Tuhan pih jipeususah 
'Oh lheuh peutunyok bak jih ka teuka 
Han ek jidaya jilawan Allah 

Han ek meubacut jibri meularat 
Akan Hadharat nyang Maha Murah 
Tuhan peuluroh bandum amaijih 
Tan sapeue di jih pih le jikeubah 

33. Wahe dum ureueng nyang na meuiman 
Ta'at keu Tuhan ngon Rasul Allah 
Bek tapeubateu lom amai gata 

34. Di kaphe teuma cit ka lam salah 

Di kaphe jitham bak jalan Tuhan 
Teuma ‘oh lheuh nyan mate jih sudah 
Meunyo jih mate mantong lam kaphe 
Han Neuampon le keu jih le Allah 

35. Teuma bek gata tapeuhina droe 
Meudamee jinoe bek le meubantah 
Beu taingat droetcuh manyang pangkat 
Gata meusapat sabe ngon Allah 

Han Neupeusia dum amai gata 

36. Udep lam donya cit tan phaedah 
Udep lam donya sit maen-maen 
Meuangen-angen dang-dang talangkah 

Teuma meunyo na tatem meuiman 
Sigra deungon nyan takwa keu Allah 
Nyang Neubri pahla keu gata le that 
Hana Neuhajat lakee phaedah 















Soe nyang munaphek agam ngon inong 
Lom nyang kheun Tuhan nyang bukon Allah 
Jipeucharikat Tuhan ngon laen 
Agam ngon inong hana meuubah 

Jisangka Tuhan ngon sangka jeuheut 
Ka keuh jeui azeub keu jih beunalah 
Mureuka Tuhan lom keu awak nyan 
Laknat keu jih nyan hanaban peugah 




Ka Neuseudia nuraka keu jih 
Teumpat woe dijih jeuheul that leupah 

7. Teuma le icuntra sideh di langet 
Di bumoe le that sit han ban peugah 


Bandum teuntra sit milek Tuhan 
Keubit roe Tuhan Perkasa leupah 
Maha Perkasa ngon bijaksana 

8. Meukirem gala keu rasul Allah 

Gata keu saksi soe nyang Kamoe kirem 
Haba nyang seunang mangat tapeugah 
Haba peutakot lom ta peuingat 

9. Tayue bak umat iman keu Allah 

Tayue iman lom keu rasul Tuhan 
Peurayok Tuhan nyang Maha Murah 
Tapeumulia lom akan Tuhan 
Teuseubeh sajan sabe bak lidah 

Takheun teuseubeh beungoh ngon seupot 
Bek sagai lupot tapujoe Allah 

10. Kawom nyang bai‘at janji ngon gata 
Saban citjuga janji ngon Allah 

Sabab di ateuh jaroe awak nyan 
Na jaroe Tuhan nyang Maha Murah 
Teuma barangsoe nyang ubah janji 
Droejih sendiri teurimong balah 




Nyang peutroh bai‘at ban lagee janji 
Pahla jih Neubri raya sileupah 

11. Na Arab gampong nyang han tern meuprang 
Jikheun halangan arta jikeubah 

Areuta kamoe ngon ahli kamoe 
Sabab nyan kamoe han jeut meulangkah 
Talakee ampon teuma keu kamoe 
Jikheun atra nyoe mantong ngon lidah 


Dalain atejih kon nyang jikheun nyan 
Takheun pakriban gata ngon Allah 
Kadang pih gata Neubri meularat 
Di gata meuhat ka jeut keu susah 


Peue nyang tapubuet Tuhan Neumaklum 
12. Tapi gata dum meulaen ulah 
Tasangka rasul hana le geuwoe 
Mukmin sinaroe pih abeh sudah 


Barangjan gopnyan hana geuwoe le 
Tinggai dum ahli sinan geukeubah 
Indah ngon seunang lam ate gata 
Meunan takira jeuheut that leupah 


Keubit gata dum kawom ceulaka 
13. Soe-soe nyang hana iman keu Allah 
Iman keu rasul di jih pih hana 
Keu jih nuraka ka Kmaoe keubah 


Keu bandum kaphe Kamoe seudia 
14. Keurajeun raja sit milek Allah 

Langet ngon bumoe keurajeuen Tuhan 
Neubri amponan soe nyang h‘eut Allah 




Atawa Tuhan Neubri munapha'at 
Bandum nyan meuhat ban kheundak Allah i 
Teutapi Tuhan sit that Neumaklum 
Neuteupue bandum beuna ngon salah 


Got pih Neuazeub soe nyang h‘eut Tuhan a 
Keubit sit Tuhan kuasa leupah 
Teuma roe Tuhan Maha Pengampon 
Lagi pih Tuhan Maha Pemurah 

15. Na Arab gampong nyang han tern meuprang ,*j y''G) 

Jieu rampasan gata le leupah " 

Jikalon gata tacok rampasan 
Jikheun hai rakan ladom takeubah 

Tayue iman lom keu rasul Tuhan 
Peurayok Tuhan nyang Maha Murah 
Tapeumulia lom akan Tuhan 
Teuseubeh sajan sabe bak lidah 


Takheun teuseubeh beungoh ngon seupot 
Bek sagai lupot tapujoe Allah 
Kawom nyang bai'at janji ngon gata 
Saban cit juga janji ngon Allah 




Sabab di ateuh jaroe awak nyan 
Na jaroe Tuhan nyang Maha Murah 
Teuma barangsoe nyang ubah janji 
Droejih sendiri teurimong balah 

Nyang peutroh bai'at ban lagee janji 
Pahla jih Neubri raya sileupah 

Na Arab gampong nyang han tem meuprang fa'-' fcfctj 
Jikheun halangan arta jikeubah 


8 . 


9. 


Soe nyang munaphek agam ngon inong 
Lom nyang kheun Tuhan nyang bukon Allah ' 
Jipeucharikat Tuhan ngon laen 
Agam ngon inong hana meuubah 


Jisangka Tuhan ngon sangka jeuheut 
Ka keuh jeut azeub keu jih beunalah 
Mureuka Tuhan lom keu awak nyan 
Laknat keu jih nyan hanaban peugah 


Ka Neuseudia nuraka keu jih 
Teumpat woe dijih jeuheut that leupah 
Teuma le tcuntra sideh di langet 
Di bumoe le that sit han ban peugah 


Bandum teuntra sit milek Tuhan 
Keubit roe Tuhan Perkasa leupah 
Maha Perkasa ngon bijaksana 
Meukirem gata keu rasul Allah 


Gata keu saksi soe nyang Kamoe kirem 
Haba nyang seunang mangat tapeugah 
Haba peutakot lom ta peuingat 
Tayue bak umat iman keu Allah 

Areuta kamoe ngon ahli kamoe 
Sabab nyan kamoe han jeut meulangkah 
Talakee ampon teuma keu kamoe 
Jikheun atra nyoe mantong ngon lidah 

Dalam atejih kon nyang jikheun nyan 
Takheun pakriban gata ngon Allah 
Kadang pih gata Neubri meularat 
Di gata meuhat ka jeut keu susah 


Atawa Tuhan Neubri munapha‘at 
Bandum nyan meuhat ban kheundak Allah 
Teutapi Tuhan sit that Neumaklum 
Neuteupue bandum beuna ngon salah 


Peue nyang tapubuet Tuhan Neumaklum 
Tapi gata dum meulaen ulah 
Tasangka rasul hana le geuwoe 
Mukmin sinaroe pih abeh sudah 

Barangjan gopnyan hana geuwoe le 
Tinggai dum ahli sinan geukcubah 
Indah ngon seunang lam ate gata 
Meunan takira jeuheut that leupah 


Keubit gata dum kawom ceulaka 
Soe-soe nyang hana iman keu Allah 
Iman keu rasul di jih pih hana 
Keu jih nuraka ka Kmaoe keubah 




Keu bandum kaphe Kamoe seudia 
Keurajeun raja sit milek Allah 
Langet ngon bumoe keurajeuen Tuhan 
Neubri amponan soe nyang h‘eut Allah 




Got pih Neuazeub soe nyang h'eut Tuhan a 
Keubit sit Tuhan kuasa leupah 
Teuma roe Tuhan Maha Pengampon 
Lagi pih Tuhan Maha Pemurah 


Na Arab gampong nyang han tern meuprang 
Jieu rampasan gata le leupah 
Jikalon gata tacok rampasan 
Jikheun hai rakan ladom takeubah 

Bah kamoe meujak meuseuiot gata 
Napsu jituka putosan Allah 
Takheun bek gata taseutot kamoe 
Putosan meunoe ka lheuh Neupeugah 


Jikheun gata dum deungki keu kamoe 
Hana jiteupue sang peue jipeugah 
Meulengkan bacut nyang na jiteupue 
16. Takheun boh jinoe gata talangkah 


Meu tatem pubuet Neubri le Tuhan 
Keu gata dum nyan pahla jroh leupah 
Meunyo han tatem ka keuh nyan dilee 
Keu gata teuntee azeub that leupah 


Azeub peudeh that Neubri keu gata 
Meu ureueng buta nyan hana payah 
Capiek ngon saket pih hana dacha 
Sabab ka nyata kon na jibantah 


Teuma barangsoe ta'at keu Tuhan 
Ngon rasul Tuhan nyan nyang mcutuah 
Tuhan peutamong dal am churuga 
Ie krueng nyata ile di bawah 


Teuma barangsoe nyang han tern ta'at 
Azeub peudeh that Neubri le Allah 
18. Rila that Tuhan keu ureueng mukmin 
Nyang bit meuiman keupada Allah 






Bak Arab gampong nyang han tem meuprang 
Takheun jak taprang musoh nyang gagah 
Musoh teuga that jinoe tajak prang 
Tamong Iseulam tayue meunyerah 


Jiangkat bai'at janji ngon gata 
Yup kayee raya sideh di Makkah 
Tuhan Neuteupue ate ureueng nyan 
Neubri treuk teunang nyaman sileupah 


Neubri balasan akan ureueng nyan 
Ka toe that meunang ureueng nyan bagah 
19. Rampasan pih le akan meuteumee 

Geucok dum teuntee ka Tuhan keubah 

Keubit roe Tuhan Maha Perkasa 
Ngon bijaksana hanaban peugah 

20. Janji keu gata Neubri le Tuhan 
Tacok rampasan dum le sileupah 

Rijang atra nyoe Neubri keu gata 
Jimeung poh gata han ek jihilah 
Ka Neumat jaroe jih dum le Tuhan 
Han ek jilawan gata han kalah 

Nak jeut keu tanda keu ureueng mukmin 
Neutunyok jalan nyang teupat leupah 
Neutunyok gata jalan nyang teupat 

21. Nyang ladom meuhat han ek tahilah 

Nyang han ek tacok ladom rampasan 
Lam jaroe Tuhan sideh Neukeubah 
Ateuh barangpeue Tuhan Kuasa 

22. Adak troh teuka kaphe seurakah 

Adak meukeusud jijak prang gata 
Jisurot teuma laju le bagah 
Hana le wall ‘oh lheuh nyan di jih 
Han soe tulong jih han ek jipeuglah 

23. Nyan sunnah Tuhan cit ka dileekon 
Nyang sunnah Tuhan han ek taubah 

24. Neutham jaroe jih bandum le Tuhan 
Gata han jiprang lam kuta Makkah 

Meunan pih gata han Neubri meuprang 
Dal am kuta nyan larangan Allah 
Gata ka meunang ateuh awak nyan 
Buet gata bandum Neueu le Allah 

25. Nyan keuh dum kaphe jijak tham gata 
Han jibri gata keunan talangkah 

Han jeut tatamong Masjidil Haram 
Takeumeung sie dam nyan pih jiteugah 

Han jeut tasie dam beu troh bak teumpat 
Adak kon le that ureueng meutuah 
Le ureueng mukmin agam ngon inong 
Teuma ureueng nyan hana meusiblah 

26. 


Hana taturi nyang toh ureueng nyan 
Roh tapoh gopnyan nyang hana salah 
Jeut dacha gata hana tathee-thee 
Rahmat sit teuntee Neubri le Allah 


Neuboh lam rahmat soe nyang h'eut Tuhan 
Sangkira jih nyan bandum mcusiblah 
Teuntee Neuazeub bandum si kaphc 
Peudeh bukon le azeub that leupah 


27. 


Di awak kaphe jiboh lam ate 
Jipeutheun sabe roh jahiliyah 
Jahe phanatik jipeutheun sabe 
Adak beu mate jih han jiindah 


Tuhan Neupeutren trcuk keutenangan 
Ate Junjongan nyang rasulullah 
Meunan pih ate ureueng meuiman 
Teunang ngon nyaman hana geulisah 


Kalimah takwa Neubri dum sajan 
Bcukai ureueng nyan cit hak sileupah 
Sit hak ureueng nyan ahli takwa 
Allah Ta'ala Neuteupue sudah 


Bandum Neuteupue uleh Hadharat 
Lcumpoe beuna that le Rasulullah 
Nabi Nculeumpoe Masjidil Haram 
Tatamong keunan laju beu bagah 

Meukheundak Tuhan gata dum aman 
Bandum teuh keunan tajak meulangkah 
Tacuko ulee got pih tagunteng 
Ban-ban nyang mungken Tuhan peumeudah i 






Hana teumakot teuh keu barangsoe 
Tuhan sit keudroe Neuteupue sudah 
Di gata teuma hana lorn tathee 
Ka rap that watee peutaklok Makkah 


28. 


Tuhan nyang kirem rasul Neuh keunoe 
Ubak geutanyoe geuba risalah 
Geuba peutunyok deungon agama 
Nyang that sibeuna agama Allah 

Neubri seumarak agama Neuh nyan 
Agama laen bandum di bawah 
Cukop jeut Tuhan mantong keu saksi 
29. Muhammad Nabi nyoe Rasulullah 

Ureueng nyang laen dum nyang sajan Nabi 
Bandum beurani ngon gagah-gagah 
Geulawan kaphe kreuh that ureueng nyan 
Sabe droe gopnyan ramah sileupah 

Meugaseh-gaseh sabe droe gopnyan 
Pubuet seumbahyang han tom geukeubah 
Ruku‘ ngon sujud hana tom tinggai 
Geumita beukai karonya Allah 

Nyang rila Tuhan sabe geumita 
Tanda bak muka meuturi leupah 
Euncit geusujud taeu bak muka 
Lam kitab lama miseu geupeugah 

Lam kitab Taurat miseu nyan nyata 
Lam Injil teuma pih hana ubah 
Miseu tanaman jiteubiet tunah 
Takalon leumah baro ban beukah 

Rayok le bacut bak jih ka teuga 
Teudong meucula cit han le patah 
Ureueng nyang pula seunang that ate 
Teuma si kaphe beungeh jih leupah 

Tuhan peubeungeh cit ate kaphe 
Han ek jingieng le mukmin meutuah 
Ureueng meuiman nyang tern pubuet got 
Janji Hadharat ka Iheuh Neupeugah 

Neubri amponan ngon Neubri pahla 
Hana peue kira raya that leupah 

4. 


AL-HUJURAT (BILEK-BILEK) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that -that 
Donya akhirat rahmat Neulimpah 


1 . 


Hai ureueng mukmin bek gata dilce 
Yoh goh meuteuntee Neukheun le Allah 
Meunan pih yoh goh le rasul Tuhan 
Bandua sabda bek roh talangkah 


Teuma takwa gata keu Tuhan 
Keubit di Tuhan Neudeungo sudah 
Neudeungo dumpeue Neuteupue dumpeue 
Hana tneusapcue pih na meuilah 


Hai ureueng mukmin bek peuraya su 
Ngon nabi meusu gata meureundah 
Raya-raya su sabe keudroe-droe 
Tapi bek meunoe ngon rasulullah 


Takot luroh dum amai got gata 
Hana tarasa kabeh mcuruah 
3. Soe nyang meureundah su di keu rasul 
Nyan na jikabui peurintah Allah 


Ka Iheuh Neucuba ate ureueng nyan 
Takwa gopnyan keubit jroh leupah 
Neubri amponan ureueng nyan meuhat 
Pahla raya that dudoe Neubalah 


Ureueng nyang meuhoi got dalam kama 
Di jih di lua su raya leupah 
Le that awak nyan hana pikiran 
S. Pakon di jih nyan napsu that bagah 


Pakon han jipreh siat jisaba 
Tateubiet gata peue jimeung peugah 
Meunan leubeh got akan awak nyan 
Teuma roe Tuhan Pengampon leupah 

Geumaseh Neuh that pih hana lawan 
». Hai ureueng mukmin teuma bek salah 
Meu na si pasek jijak bak gata 
Jijak ba haba nyang peunteng leupah 

Han jeut han dilee beu tapeuriksa 
Mangat trang nyata beuna ngon salah 
Meunyo tapateh goh tapareksa 
Bak ingat gata meunyesai teulah 

Takot tahukom kon ateuh beuna 
Rugoe that teuma ureueng tan salah 
‘Oh lheuh tapubuet teulah teuh dudoe 

7. Lom beu tateupue na Rasulullah 

Sinan na rasul lam kawan gata 
Taikot sigra peue nyang peurintah 
Meunyo di rasul geuikot gata 
Le that peukara gata jeut susah 

Tapi bak gata ka Neuboh gaseh 
Galak tapateh peue nyang peurintah 
Ka Neupeuindah iman lam ate 
Beunci keu kaphe ngon pasek jadah 

Lom pih tabeunci keu buet nyang maksiet 
Ureueng nyan keubit peutunyok Allah 
Ka Neupeutunyok gopnyan le Tuhan 

8. Karonya Tuhan nikmat that leupah 

Dumpeue Neuteupue Allah Ta'ala 
Lom bijaksana Neuh han ban peugah 

9. Dua golongan ureueng meuiman 
Meunyo geumeuprang raya that salah 

Beu tapeudamee dua ureueng nyoe 
Sabe keudroe-droe bek mukhalafah 
Soe nyang han damee dal am dua nyan 
Taprang ureueng nyan sampoe meunyerah 

Sapoe geuwoe bak peurintah Tuhan 
Meunyo ka meunan peudamee bagah 
Bak tapeudamee beu got that ade 
Ureueng nyang ade geunaseh Allah 

Ureueng meuiman cit sichedara 
Tuha ngon muda hana meuubah 
Soe nyang meupake peudamee rijang 
Dua ureueng nyan bek mukhalafah 

Dua ureueng nyan roe meuchedara 
Teuma takwa gata keu Allah 
Mangat Neugaseh gata le Tuhan 
Hai ureueng mukmin bek na meusalah 

Bek tapeuhina kawom nyang laen 
Kadang ureueng nyan nyang leubeh tuah 
Di ureueng inong saban sit meunan 
Bek inong laen geupandang reundah 

Kadang leubeh got jih nibak gopnyan 
Sabab nyang meunan mukmin that leupah 
Lom bek tacaci droeteuh le gata 
Bek taboh nama keu gop nyang salah 

Nama nyang got-got ka jeut hana got 
Ka jeut keu jeuheut pasek sileupah 
Ka jeut keu pasek ‘oh lheuh meuiman 
Tatoubat lheuh nyan laju bak Allah 

Soe nyang han toubat ureueng nyan lalem i 
Hai ureueng mukmin sangka bek salah 
Bek jeuheut sangka keu ureueng laen 
Sabab atra nyan Tuhan Neuteugah 

Nyang jeuheut sangka le that meudacha 
Lom pih bek gata jak luem-luem salah 
Tajak luem salah bak ureueng laen 
Buet nyang lagee nyan Neutham le Allah 

Lom pih bek gata upat meuupat 
Hai-hai nyang cacat keu gop tapeugah 
Takheun di likot ureueng nyan cacat 
Meu dikeu meuhat ka sungap babah 

Peue galak gata tapajoh bak le 
Sie ureueng mate luat teuh leupah 
Teuma takwa gata keu Tuhan 
Keubit roe Tuhan geumaseh leupah 

Tuhan teurimong meunyo tatoubat 
Lom pih Hadharat Maha Pemurah 
Ka Kamoe peujeuet bandum na gata 
Hai manusia taingat bagah 




Agam ngon inong meupeujeuet gata 
Meubangsa-bangsa ngon meukabilah 
Mangat dum gata meuturi-turi 
Nyang got that budi takwa keu Allah 


Nyang that mulia lam kawan gata 
Nyang that takwa gopnyan keu Allah 
Tuhan Neuteupue Neumaklum dumpeue 
Hana meusapeue pih na meuilah 


Kheun Arab gampong kamoe meuiman 
Gohlom taiman meunan tapeugah 
Takhcun dum mantong kamoe Iseulam 
Teuma meuiman ate goh teuhah 

Gohlom jitamong iman lam ate 
Beu that tapike tapubuet sudah 
Meunyo tata'at gata keu Tuhan 
Ngon rasul Tuhan pih hana ubah 


Han sagai kureueng dum amai gata 
Allah Ta’ala Pengampon leupah 
Geumaseh pih that Allah Ta‘ala 
Nyang mukmin teuma nyang bit ikheulah 




Iman keu Tuhan ngon rasul Tuhan 
Meubacut pih tan ate meupisah 
Hana meubacut chok dalam ate 
Meujihad sabe bak jalan Allah 


Arta ngon nyawong bak jalan Tuhan 
Nyan keuh ureueng nyan beuna sileupah 
Takheun peue teuma agama teuh nyan 
Tameung peuthee nyan keudeh bak Allah 




Peue nyang di langet got nyang di bumoe 
Tuhan Neuteupue hana meuilah 
Bandum peukara Tuhan Neuteupue 
Jikheun lah kamoe dum ka meunyerah 

Lah na kamoe dum meutem Iseulam 
Bak gata meunan dum jijak peugah 
Bek takheun bak Ion Iseulam gata 
Sang lah na gata meunan tapeugah 

Tapi lah Tuhan Neutunyok gata 
Iman lam dada Neubri le Allah 
Meunyo bit gata ureueng nyang beuna 
18. Di Tuhan teuma Neuteupue sudah 

Nyang han deuh taeu sideh di langet 
Neuteupue meuhat bandum le Allah 
Meunan pih dumpeue nyang na di bumoe 
Hana mcusapeue pih na meuilah 

Peue nyang tapubuet Neueu le Tuhan 
Keubit roe Tuhan kuasa leupah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Tuhan nyang teupue meukeusud ayat 
Sabab Hadharat hana Neupcugah 
Demi Qur’an nyang that mulia 
Tapi jih teuma hireun jih leupah 


’Oh teuka rasul kaphe dum jikheun 
Ajeb nyoe hireuen hanaban peugah 
Lam kawan jih sit ureueng peuingat 
Tanyoe geubangket ajeb that leupah 


Tanyoe ka mate ka jeut keu tanoh 
Pakri lorn timoh tanyoe geupeugah 
Jioh that mungken tanyoe geubangket 
Kamoe teupue that Neukheun le Allah 

Jipeuanco jih bandum le bumoe 
Bandum atranyoe meuteupuc sudah 
Ka lheuh meusurat bandum bak Kamoe 
Tapi jih dum nyoe dilee ka salah 




Haba nyang beuna ‘oh ban troh bak jih 
Han jitem pateh di jih jibantah 
Nyang sigo meudeh sigo treuk meunoe 
Narit jih dum nyoe meuwot-wot lwupah 


Peue hana jieu keu deh u langet 
Nyang Kamoe peugot manyang ngon indah 1 
Kamoe peuindah hana nyang cacat 
Bumoe pih meuhat Kamoe peuluwah 




Ngon gunong-gunong meupeudong sinan 
Tanam-tanaman pih le sileupah 
Indah takalon tanam-tanaman 
Jeut peuringatan keu hamba Allah 


QAF (50) 


9. 


Hamba nyang taubat lagi nyang ta'at 
Jeut keu ibarat jitueng phaedah 
Ka Kamoe peutron ujeun di langct 
Ic nyang beureukat hanaban peugah 


10 . 


Kamoe peuudep dum keubon-keubon 
Bijeh tanaman timoh le bagah 
Jeut geupot ase ‘oh lheuh nyan teuma 
Ngon bak kureuma pih subor leupah 


11 . 


Cabeung meupayong manyam jih leumbot 
Bandum jisambot le hamba Allah 
Raseuki Tuhan Neubri keu hamba 
Bumoe tho rata udep le bagah 


12 . 


Nanggroe nyang mate Kamoe peuudep 
Mcunan keuh bangket saban that leupah 
Kawom Noh dile Ras deungon Tsamud 
Jikheun dum sulet nyang Kamoe peugah 


13. 


14. 


‘Ad ngon Peura’un deungon kawom Luth f, 
Bandum saban that hana meuubah 
Meunan pih Aikah ngon kawom Tubba' 
Bandum jitulak nyang rasul peugah 


15. 


Nyang ragu jih that bak peujeut dudoe 
Han ek meupeuwoe meunan jipeugah 
16. Ka Kamoe peujeut dum manusia 

Peue nyang lam dada meuteupue sudah 


17. 


Peue nyang meugureh dalam atejih 
Kamoe deungon jih sit toe that leupah 
Leubeh toe nibak urat marehjih 
Rot wie uneun jih pih na soe papah 


18. 


Rot uneun jih sidroe rot wie jih sidroe 
Ureueng dua droe sinan meukeubah 
Geuduek di sinan gopnyan bandua 
Bandum geujaga peue nyang ji peugah 

Meu han treuk keu jih peue nyang Lon janji 
Nyang Kamoe jadi peue jeut keu payah 
Na payah Kamoe bak meupeujeut phon 
Nyang dudoe bandum jeut jikheun susah 

Nyang jeut keu saksi geupeugah sigra 

22. Yoh dilee gata teuwo that leupah 
Hana teuingat teuh keu uroe nyoe 
Mata teuh jinoe ka Kamoe peuhah 

Uroe nyoe bandum keudeh takalon 
Mata teuh tajam hanaban peugah 

23. Nyang sidroe rakan geumarit ligat 
Takalon nyoe pat peue nyang ka sudah 

Nyopat bak Ion nyoe ka Iheuh meutuleh 

24. Tatiek jih keudeh lam apui mirah 
Ho ka teuh gata keunoe bandua 
Dalam nuraka tatiek jih bagah 

Bandum si kaphe nyang darohaka 

25. Di jih han tom na jibri seudeukah 
Buet jih pih lalem chok hana yakin 

26. Lom Tuhan laen di jih jiseumah 

Sajan ngon Allah na Tuhan laen 
Tatiek jih keunan lam azeub leupah 

27. Geukheun le teuma le rakan nyang nyoe 
Hai Tuhan kamoe droejih nyang salah 

Di Ion hana jih Ion peuceulaka 
Droejih usaha sisat that leupah 
Jioh that sisat ka jiusaha 

28. Neukheun boh nyo ka bek le meubantah 

Di keu Lon sinoe bek le meudawa 
Yoh dilee cit ka janji Lon peugah 
Janji that saket Lon kheun bak gata 

29. Jinoe meudawa hana phaedah 

Peue nyang jipeugah bandum geusurat 
‘Oh seukreut mawot teuma geupeuhah 
Mabok rap mate leupah that beuna 
Di gata teuma napsu peusiblah 


‘Oh ban ka geuyup lam sangkai kala 
Uroe nyan tanda janji troh sudah 
Ureueng jak sajan tanyoe na dua 
Sidroe ureueng ba sidroe nyang peugah 

20 . 

Putosan bak Lon han jeut le tuka 
Kon Lon elanya dum hamba Allah 
Uroe nyan meukheun ubak nuraka 
Peue teuma haba ka peunoh di kah 




Peue na tamah lom jitanyong sigra 
Soe nyang takwa teuma meutuah 
Hana that jioh sinan churuga 
Geutainong lanja keunan le bagah 

Nyoe nyang geujanji dilee keu gata 
Sabab dum gata toubat bak Allah 
Bandum peurintah sabe geujaga 
Allah Ta'ala han tom geubantalr 


Takot keu Tuhan bah hana leumah 
Han geu tern seumah meunyo kon Allah 
Toubat lam ate sabe bak Tuhan 
Keudeh u dalam jak tamong bagah 




Saleum seulamat keu bandum gata 
Keukai rok masa sinan geukeubah 
Peue-peue nyang meuh'eut di sinan ka nai 
Nyang laen teuma lom Kamoe tamah 




Padum le dilee ka peubinasa 
Nyang teuga-teuga bcuho sileupah 
Leubeh beuho jih nibak awaknyoe 
Padum le nanggroe ka di jeulajah 




Ho jikeumeung plueng teuma uroe nyoe 
Bandum atra nyoe tatueng phaedah 
Jeut keupeuingat keu soe nyang pike 
Nyang na lam ate sipheut meutuah 

Nyang got jideungo peue nyang jikalon 
Kamoe pakriban kuasa leupah 
Ka Kamoe peujeut langet ngon bumoe 
Ngon bandum asoe keubit that bagah 




Meupeujeut bandum dalam nam uroe 
Teuma di Kamoe hana meupayah 
Teuma tasaba jikheun barangpeue 
Di gata pujoe mantong keu Allah 

QAF (50) 



Takheun teuseubeh tapujoe Tuhan 
Uroe ngon malam sabe di babah 
Bcungoh yoh goh teubiet uroe 
Goh jilop uroe pih bek takeubah 




40. Takheun teuseubeh lom watee malam 
‘Oh lheuh seumbahyang sujud bak Allah 

4 1 . Beu got tadeungo watee geumeuhoi 
Le ureueng meuhoi nyang toe sileupah 


42. Uroe nyan bandum deungo su raya 
Su sangka kala cit hana salah 

Bcuna that nyan keuh uroe geunbangket 

43. Kamoe peuudep bandum cit mudah 


Kamoe peuudep Kamoe peumate 
Meuwoe keudeh le bandum bak Allah 
Bandum teuh teuma tawoe bak Kamoe 

44. Beukah ngon bumoe teubiet dum bagah 


Meusapat bandum teuma bak Kamoe 
Teuma atra nyoe leupah that mudah 

45. Teuma Kamoe roe nyang leubeh teupue 
Bah barangkapeue peue nyang jipeugah 


v.1 


.V 

Hana kreuh gala teuma ateuh jih 
Tapeuingat jih hana phaedah 
Deungon Qur’an nyoe tapeuingat 
Ureueng that takot janji Lon peugah 

15. 


16. 


AZ ZARIYAT (ANGEN KREUEH) 


Ngon Nama Allah Ion puphon surat 
Sabab Hadharat Hanaban peugah 
Tuhanku sidroe geumaseh that-that 
Donya akhirat rahmat Neulimpah 


Demi angen kreuh jipho peurabe 
Awan meuteuntee ujeun jiruwah 
Demi dum kapai jijak mudah that 
Dum malaikat jak bagi tugah 


Keubit nyang janji geubri keu gata 
Leupah that beuna hana meusalah 
Geubalah amai pih keubit beuna 
Di langet teuma jalan le leupah 


Teuma dum gata le that meudawa 
Na nyang han suka deungo peurintah 
Awak nyang sulet keunong muruka 
Jinom lam paya jahe sileupah 


14. 


Jitanyong pajan uroe kiamat 
Uroe nyan meuhat azeub that payah 
Geupeulop jih dum daJam nuraka 
Jinoe karasa pakri geubalah 


Dilee kalakee beu rijang teuka 
Nyoe keuh ka teuka azeub that leupah 
Keubit roe teuma ureueng takwa 
Dalam churuga keubon nyan indah 








Mata ie sinan pih jeureuengeh that 
Keu gopnyan meuhat Neubri le Allah 
Dumpeue nyang Neubri uleh Po gopnyan n 
Gcucok bandum nyan seunang sileupah 




17. 


18 . 


Amai geuh dilee got that amalan 
‘Oh teungoh malam geubeudoh bagah 
Nit that nyang geueh bak watee malam 
Geulakee ampon dacha bak Allah 











Bak watee saho geubcudoh laju 
Ampon Tuhanku sibarang salah 

19. Arta gopnyan sit hak gop laen 

Keu ureueng gasien lakee seudeukah 

Nyang hana lakee pih geujok ligat 
Ureueng gasien that sayang sileupah 

20. Teuma di bumoe sit le that tanda 
Soe nyang peucaya yakin keu Allah 

21. Peue hana taeu lom bak droe gata 

22. Raseuki gata pih Tuhan keubah 
Di langet sideh Neubri raseuki 
Lom nyang ka janji Neubri le Allah 

23. Demi Po langet deungon Po bumoe 
Janji Tuhan nyoe beuna that leupah 
Saban ngon beuna narit dum gata 
Nyang tabicara nyang hana salah 

24. Peue na troh haba keunan bak gata 
Jamee nyan teuka keudeh geulangkah 
Ubak Ibrahim jamee nyan teuka 
Jamee mulia surohan Allah 

25. ‘Oh ban geutamong ubak Ibrahim 
Geumeubri saleum teuma le bagah 
Geujaweub saleum hana Ion turi 

26. Tamong bak ahli teuma geupeugah 

Jeh aneuk leurno saboh nyang teumbon 

27. Tabri makanan jamee troh langkah 
Pakon dum hana tacok makanan 

28. Ibrahim yoh nyan teumakot leupah 

Han peue tatakot kheun dum ureueng nyan 
Kamoe ba peusan sideh bak Allah 
Geupeugah treuk na haba gembira 
Lahe aneukda sidroe nyang ceudah 

29. Teuma peurumoh nabi Ibrahim 

‘Oh geudeungo nyan karu geuh leupah 
Geupoh-poh muka geukheun peue haba 
Lon nyoe ka tuha peue nyan tapeugah 

Lon nyoe ka tuha lom pih Ion male 
Jamee dum kheun le hana peue susah 
Meunan ka Neukheun le Tuhan gata 
That bijaksana peue nyang Neupeugah 

Allah Ta‘ala dumpeue Neuteupue 
Hana meusapeue pih na meuilah 

31. Ibrahim tanyong teuma peue haba 
Jamee mulia ho tameulangkah 

32. Geukheun dum kamoe Neuyue jak keudeh 
Bak kawom paleh rava that salah 

33. Ngon batee tanoh Kamoe rhom dum jih 

34. Ka na tanda jih Neubri le Allah 

Bandum batee nyan ka na meutanda 
Nibak Po gata keu awak salah 

35. Kamoe peuteubiet ureueng meuiman 
Bandum di sinan bek keunong tulah 

36. Cit saboh rumoh nyang na Iseulam 
Laen nibak nyan bandum si jadah 

37. Kamoe keubah treuk tanda di sinan 
Keu ureueng mukmin geutueng phaedah 

Ureueng nyang takot akan geuazeub 
Keubit peudeh that teuma geubalah 

38. Teuma lom haba keu Nabi Musa 
Kamoe yue teuka keudeh geulangkah 

Ubak Peura'un geuba ngon tanda 
Nyang leupah nyata bak jih geupeugah 

39. Teuma jipaleng han jitem pateh 
Ngon dum rakyat jih jikheun beurakah 

Jikheun nyan sihe adak han gila 

40. Meupeubinasa treuk jih dum bagah 
Jih ngon teuntra jih meutiek lam laot 
Keu umpeun eungkot sinan meukeubah 

AZ-ZARIYAT (51) 



Jeut jih geucaci lom pih blnasa 

41. Meunan pih teuma si ‘Ad seurakah 
Angen raya that meukirem keu jih 

42. Abeh bandum jih anco ngon bicah 


43. 


Peue nyang meurimbah bandum jisama 
Di Tsamud teuma pih seunang leupah 
Meuseunang-seunang bandum keuh siat 
Meunan ibarat bak jih gcupeugah 






44. Peurintah Tuhan jidarohaka 
Geulanteue teuka jieu trang leupah 
Jitak jih bandum sinan meugule 

45. Hana beudoh le meuseumpom reubah 

Han ek soe tulong bandum binasa 

46. Kawom Noh teuma pasek that leupah 
Bandum jih dilee abeh binasa 

Hana kuasa jilawan Allah 

47. Meupeugot langct ngon that kuasa 
Takalon nyata Kamoc peuluah 

48. Kamoe leung bumoe pih lagee tika 
Seunang that gata sinan meukeubah 

49. Meujudo-judo meupeujeut dumpeue 
Mangat gata nyoe tatueng phaedah 
Mangat taingat kuasa Tuhan 

50. Taplueng bak Tuhan jinoe le bagah 

Neuyue jak Ion nyoe bak gata meuhat 
Neuyue peuingat nyata that leupah 

51. Teuma bek tacok Tuhan nyang laen 
Tapeugah Tuhan nyang bukon Allah 

Neuyue jak Ion nyoe bak gata meuhat 
Neuyue peuingat nyata that leupah 

52. Teuma sit meunan sabe dileekon 
Keu rasul Tuhan bandum jibantah 

Jipeugah sihe atawa gila 

53. Peue jih seureuta peusan jipeugah 
Tapi jih kawom nyang darohaka 

54. Bek that di gata jih nyan tapapah 

AZ-ZARIYAT (51) 


Bah jih di sinan jidarohaka 
Teuma di gata han jeut keu susah 
Han jeut geucaci peue nyang buet gata 
Peuingat saja gata ka sudah 


Ureueng meuiman meu tapeuingat 
Raya munapha'at hanaban peugah 
Lon peujeut dum jen ngon manusia 
Mangat Lon saja di jih jiseumah 


Di Lon kon napsu bak jih raseuki 
Lom kon nak jibri makanan mudah 
Makanan keu Lon hana peue jibri 
Nyang bri raseuki cit sidroe Allah 


Tuhan nyang teuga nyang kong ban baja 
Nyang lalem teuma meuhat Neubalah 
Sabab na bagi jih lagee ngon jih 
Bandum rakan jih nyang pubuet salah 


Han peue jilakee beu rijang Lon bn 
Teuma si kaphe ceulaka leupah 
Lagee geupeugah yoh geumcujanji 
Sinan keuh meuri keu jih meubalah 

ATH-THUR (52) 





ATH-THUR 




Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Demi Thursina nama buket nyan 

2. Demi kitab nyang meutuleh harah 

3 . Keureutah teuleung sinan meutuleh 

4. Demi rumohjih nyang makrrm luah 

Nyan keuh geuboh nanjih Baitul Makmur 

5. Langet meuceuhu manyang ngon meugah 

6. Laot meu apui pih takalon ju 

7. Azeub Tuhanku keu ureueng sal ah 

Hana peue tachok azeub Po gata 

8. Atra nyan teuka han ek soe peuglah 

9. Watee meuguncang langet meuyok-yok 

10. Gunong dum jijak anco ngon bicah 

11. U roe nyan teuma ceulaka keubit 
Awak nyan sulet jikheun keu Allah 

12. Jimaen di jih dalam buet jeuheut 

13. Uroe nyan azeub keu jih that leupah 

Geutiek geuseumpom dalam nuraka 

14. Nyang sulet raya dilee ka peugah 
Yoh dilee kakheun hana nuraka 

15. Peue sihe teuma jinoe di keu kah 

Atawa hana leumah kakalon 

16. Boh jak lop keunan laju beu bagah 
Got pih kasaba ngon han kasaba 
Saban cit juga hana meuubah 

Peue nyang kapubuet yoh masa dilee 
Meunan meuteuntee bandum geubalah 

17. Keubit roe teuma ureng takwa 
Dalam churuga nikmat that leupah 

ATH-THUR (52) 


JUZ 7 





18. 


23. 


24. 


27. 


Peue nyang ka Neubri uleh Po gopnyan 
Meuseunang-seunang hanaban peugah 
Azeub nuraka hana di gopnyan 
Hana troh keunan Neubri le Allah 


19. 


20 . 


Makan ngon minom ladat hanaban 
Nyan keuh balasan buet teuh jroh leupah 
Geuduek meusadeu taeu di sinan 
Leupah that seunang ateuh peuratah 


Peuratah pih dum mcubanja-banja 
Ngon aneuk dara dum ceudah-ceudah 
Judo ureueng nyan budiadari 
Nyan keuh Kamoe bri akan beunalah 


21 . 


Ureueng mukmin dum ngon keturunan 
Gopnyan meuirnan sit akan Allah 
Aneuk ngon cuco geuh nyang meuiman 
Saban ngon gopnyan Kamoe bri jatah 


Hana meubacut pih na meukureucng 
Amai geuh bandum sep Kamoe balah 
Balaku amai keu abndum insan 
Nyan keuh jaminan jitueng phaedah 


22 . 


Meureubot-reubot kon jeut keu dawa 
Kon na meudacha galak that leupah 
Aneuk agam dum muda beulia 
Jiidang sigra peue nyang tapeugah 


25. 


Di sinan sabe jilingka-lingka 
Sang mutiara takalon indah 
Intan lam saruek gohlom geubuka 
Peugah le haba meupoh beurakah 


26. 


Meutanyong bandum ke haba jameun 
Kamoe dum yohnyan teumakot leupah 
Takot keu dacha geukheun watee nyan 
Teuma bit Tuhan Maha Pemurah 

Macam boh kayee Neubri keu gopnyan 
Ngon sie binatang nyang mangat leupah 
Peue nyang h‘eut gopnyan cit le troh teuka 
Meureubot sigra pireng deungon glah 

ATH-THUR (52) 




Ka Neubri nikmat bandum geutanyoe 
Hana roh tanyoe lam apui mirah 
Hana roh tanyoe lam apui peudeh 

28. Sabab tapateh dumpeue peurintah 

Taseumah Tuhan nyang gaseh sayang 
Lagi pih Tuhan Maha Pemurah 

29. Teuma di gata beu tapeuingat 
Tuhan bri nikmat gata tan salah 

Gata tan gila nikmat Po gata 
Lom pih kon gata tukang meurajah 

30. Jikheun lom gata ureueng meupanton 
Tapreh meu pajan keunong musibah 

Tapreh ceulaka keunong ateuh jih 

31. Takheun boh tapreh atra Ion peugah 
Di Ion pih Ion preh sit lagee gata 

32. Lom pih jih saja meunan jipeugah 

Meunyo kon lom pih jidarohaka 

33. Jikheun tapeuna taba risalah 
Tapi cit jih dum han jimeuiman 

34. Cubaci kaman jih peugot bagah 

Cubaci peugot lagee nyan bisa 
Meunyo bit beuna peue nyang jipeugah 

35. Atawa hana soe nyang peujeut jih 
Jeut keudroe di jih han peue geuulah 

Atawa di jih jipeujeut droe jih 

36. Atawa sit jih peujeut blah bicah 

Peue jih nyang peujeut langet ngon bumoe 
Kon yakin jih nyoe meu nyan jipeugah 

37. Peue na bak jih nyan gudang areuta 
Nibak Po gata bak jih Neukeubah 
Peue na kuasa dal am jaroe jih 

38. Peue na rinyeun jih nyang panyang leupah 

Jiek u langet jideungo haba 
Meu keunoe kaba laju beubagah 
Jiba ngon dali nyang trang ngon nyata 

39. Peue aneuk dara di jok keu Allah 

40. 


41. 


42. 


43. 


44. 


45. 


46. 


47. 


Aneuk nyang agam bandum keu gala 
Peue bak jih dum na talakee upah 
Jeut jih dum teutna geuhon ngon utang 
Peue na bak jih nyan ‘eleumee Allah 


‘Eleumee gaeb nyang tan gop teupue 
Jituleh dumpeue beuna ngon salah 
Peue napsu jih keumeung teumipee 
Jipeugot lagee jimita hilah 


Nyang keunong tipee meuhal si kaphe 
Peue na jipike laen jiseumah 
Peue na di jih Tuhan nyang laen 
Nyang jikheun Tuhan nyang bukon Allah 


Allah Ta'ala Maha Suci that 
Tan meucharikat lagee jih peugah 
‘Oh ban jikalon geurupeng langet 
Jikalon ka rhet galak jih leupah 


Jikheun le awan meulapeh-lapeh 
Ujeun di sideh keunoe jiruwah 
Bah kcuh jih meunan bek tapeuduli 
Atra nyan geubri keu jih sit bagah 


Hana le hilah hana soe tulong 
Awak nyang lalem azeub sileupah 
Azeub nyang laen geubri dum keu jih 
Nyang le that di jih hana jipapah 


48. 


Bandum atra nyan hana jiteupue 
Tasaba jinoe teuma bek susah 
Di gata jinoe beu that tasaba 
Hukom Po gata nyang Maha Murah 


Gata sit sabe meungieng le Kamoe 
Bak mata Kamoe hana tom leupah 
Takheun teuseubeh pujoe Po gata 
‘Oh watee jaga sabe di babah 

Akan meureumpok ureueng nyan ngon jih 
Teukeujot that jih hanaban peugah 
Uroe nyan teuma hana le guna 
Dum tipee daya jipeugot ulah 

ATH-THUR (52) 


‘Oh watee malam pih bek tapiyoh 
Teuseubeh sunggoh tapujoe Allah 
Sampoe ka gadoh dum bintang-bintang 
Uroe keumeung trang peungeuh dum sudah 

AN-NAJM (BINTANG) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1 . Demi dum bintang ‘oh gadoh cahya 

2. Nyan rakan gata kon ureueng salah 
Kon ureueng sisat kon pih ka wawoe 

3. Narit geukheun nyoe beuna sileupah 


Kon hawa napsu nyang geumarit nyoe 

4. Tapi atra nyoe wahyu bak Allah 
Geupeutren wahyu geuba bak gopnyan 

5. Geu aja gopnyan le ureueng meugah 


Ureueng teuga that peureunoe gopnyan 

6. Peungaba gopnyan pih raya leupah 
Geupculeumah droe keunan bak gopnyan 

7. Bak ufok manyang jioh sileupah 


8. Lheuh nyan geupeutoe maken rap laju 

9. Ujong go busu meunan toe sudah 
Atawa toe lom leubeh nibak nyan 

10. Geuwahi yoh nyan bak hamba Allah 


Bak hamba Neuh nyan geupeutroh wahyu 
Peue nyang Neuyue bri sideh le Allah 
1 1 . Kheun ate gopnyan bukon paleusu 
Ka trang deuh geueu hana meusalah 


12. Teuma dum gata tabantah gopnyan 
Peue nyang geueu nyan takheun beurakah 

13. Sigo treuk teuma na geueu gopnyan 
Bak ujong jalan manyang sileupah 


14. Nan teumpat nyan SIDRATUL MUNTAHA 

15. Toe ngon churuga keubon nyang indah 

16. Bak watee S1DRAT meuri sang teutop 
Lam reumeung sagop geukalon leumah 

AN-NAJM (53) 



Hana geupeuweh mata dum sinan 
Jioh that pih han keudeh meuluah 
Tanda Po gopnyan geukalon hebat 
Keubit raya that hanaban peugah 






Na patot takheun Lata ngon Uzza 
Ngon Manat teuma nyan aneuk Allah 
Aneuk inong Neuh takheun le gata 
Teuma keu gata again tapeugah 


Nyang aneuk inong takheun keu Tuhan 
Tabagi meunan raya that salah 
Nama-nama nyan taboh le gata 
Ngon yah-yah gata masa nyang sudah 

Hana tren dali dum nyan bak Tuhan 
Sangka-sangkaan mantong nyang salah 
Peuturot napsu jih ban nyang hawa 
Padahai cit ka dilee geupeugah 


Ka na peutunyok dilee bak Tuhan 

24. Pcue teuma insan nyang carong leupah 
Ek troh barangpeue lagee ji cita 

25. Allah Ta‘ala han ek jibantah 




Akhirat donya sit milek Tuhan 
Bandum na insan han ek jihilah 
Malaikat dum le that di langet 
Han ek chupheu’at Neubri le Allah 




Meulengkan soe-soe nyang izin Tuhan 
Soe nyang h‘eut Tuhan nyang Neubri jatah 
Soe nyang Neurila ureueng meuiman 
Nyang han meuiman bek nyan tapeugah 




Han jipateh na uroe akhirat 
Keu malaikat jiboh nan salah 
Jipeugah inong dum malaikat 
Hana jitupat peue nyang jipeugah 




Hana ‘eleumee di jih atra nyan 
Jiikot waham nyata that salah 
Sangka-sangkaan hana meuguna 
Bak nyang sibeuna hana phaedah 

29. Teuma bah meunan di jth jipaleng 
Di jih han jitem Kamoe peurintah 
Kamoe peuingat hana jikira 
Keu udep donya harap jih leupah 


30. Nyan kabch panyang di jih ‘eleumee 
Po gata teuntee nyang Ieubeh ceudah 
Neuteusoe nyang jak bak jalan sisat 
Soe nyang bit teupat ka na hidayah 


32. Ureueng nyang hana geupeugot dacha 
Dacha nyang raya ngon keuji leupah 
Mculengkan nyang na dacha nyang cut-cut 
‘Oh Iheuh geupubuet meunyesai teulah 


Teuma Po gata ampon luah that 
Buet gata meuhat Neuteupue sudah 
Watee Neupeujeut gata di bumoc 
Neuteupue dum nyoe pakriban ulah 


Phon lam pruet ibu teuh ka Neuteupue 
Hana meusapeuc pih na meuilah 
Teuma bek gata takheun drocteuh gleh 
Neuturi nyang gleh bandum le Allah 


Ureueng nyang takwa sit that Neuteusoe 
Na taeu dih roe awak nyang salah 
Peue nyang peurintah han jitem pateh 
Jipaleng keudch jijak ban bagah 


34. Jibri areuta bacut tek sagai 

Nyang laen tinggai bandum jikeubah 

35. ‘Eleumee gaeb peue na nibak jih 
Jiteupue le jih beuna ngon salah 


36. Peue hana teuma soe peugah bak jih 
Peue nyang meutuleh masa nyang sudah 
Lam kitab Musa geupeugah bandum 

37. Kitab Ibrahim lorn nyang meutuah 






31. Peue nyang di langet ngon nyang di bumoe 
Bandum atra nyoe sit milek Allah 
Neukeumeung balah soe nyang buet jeuheut 
Teuma nyang buet got h‘eut that Neubalah 

AN-NAJM (53) 



Ibrahim hana tom ubah janji 
Han jeut meubagi soe pubuet salah 
Han jeut jitanggong dacha gop laen 
Usaha insan droejih nyang peuglah 




Droejih nyang tanggong usaha jih nyan 

40. Bandum atra nyan sit geupeuleumah 
Akan jikalon bandum buet jih nyan 

41. ‘Oh lheuh nibak nyan akan geubalah 


B;mdum sit cukop geubri balasan 
Akhe bak Tuhan bandum talangkah 
Seuneulheuh keudeh ubak Po gata 
Takheun gembira seunang that leupah 




Ladom Neupeumoe weuh dalam ate 
Nyang Neupeumate pih ban h‘eut Allah 
Got Neupeuudep pih ban h'eut Tuhan 
Inong ngon agam got nyang meunikah 

Agam ngon inong meujudo-judo 
Titek mani ro jadilah sudah 
Lheuh nyan Neupeujeut sigo treuk teuma 
Allah Ta'ala kuasa leupah 




Tuhan bri kaya cukop beulanja 
Po bintang Syi‘ra pih meuhat Allah 
‘Ad nyang phon dilee Neupeubinasa 
Tsamud pih teuma abeh dum sudah 


Kawom Noh dilee pih leupah lalem 
Han sagai jitem peue nyang Noh peugah 
Lorn Mu ‘lafikah Neupeubinasa 
Jigom le bala abeh jih sudah 

Boh nyang toh teuma nikmat Po gata 
Nyang chok tasangka hana phaedah 
Nyoc kcuh sidroe treuk ureueng peuingat 
Dilee saban that ngon gopnyan peugah 


Sit ka le dilee ureueng peuingat 
Bala kiamat ka toe that leupah 
Hana soe bri thee teuka atra nyan 
Meunyo kon Tuhan nyang Maha Murah 

Teuma ek hireuen leuh bandum gala 
Ta dcungo haba nyoe ajeb leupah 
Takheun kon teuma ‘oh tadeungo nyoe 
Keubit that laloe gala dum sudah 

62. Boh tajak sujud ubak Hadharat 
Pubuet ibadat taseumah Allah 




AL-QAMAR (54) 

AL-QAMAR (BULEUEN) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Ka toe that watee teuka kiamat 
Buleun di langet taeu ka beukah 
Teuma di jih dum ‘oh jieu ay at 
Jipaleng ligat sira jipeugah 

Nyan keubit sihe teuka lorn laju 
Jikkheun paleusu kon nibak Allah 
Peuturot napsu di jih dum mcuhat 
Teuma ka teutap putosan Allah 


Bandum ka teutap putosan Tuhan 
Ubak awaknyan ka lheuh geupeugah 
Haba peutakot soe nyang buet dacha 
Hikeumat ray a peunteng that leupah 

Teuma peuingat hana meuguna 
Bah meunan teuma di jih lam salah 
Uroe nyan teuka ureueng jak meuhoi 
Bandum geumeuhoi jak keunoe bagah 


Haro-hara that jinoe ka teuka 
Khuchu* dum mata teumakot leupah 
Teubiet lam uruek dum lagee daruet 
Ka meuruet atuet le han ban peugah 




Bak ureueng jihoi jiplueng meuree-ree 
Kaphe dum teuntee leupah that susah 
Jikheun le kaphe uroe nyan meuhat 
Tanyoe meukarat hanaban peugah 




Kawom Noh dilee nibak awak nyan 
Jikheun sulet nyan peue nyang Noh peugah 
Hamba Kamoe nyan jikheun ka gila 
Bek le that haba jiyue top babah 



10. Teuma geulakee ubak Po gopnyan 

Neubri beu meunang Ion nyoe ka kalah 

1 1 Kamoe peuhah treuk dum pinto langet 
Ie raya that-that laju meuruah 

12 Bandum mata ie nyang na di bumoe 
Teupanca jinoe meulimpah-limpah 

Ie nyang di langet ngon nyang di bumoe 
Meusapat jinoe le han ban pcugah 

Jeut treuk keu tophan teuma raya that 
Kheundak Hadharat han ek soe teugah 

13. U dalam kapai meupeuek gopnyan 
Papeun ngon labang ka meurok sudah 

14. Teuma meujaga ngon mata Kamoe 
Jijak kapai nyoe teuma le bagah 
Meunan keuh balah meubri keu gopnyan 
Nyang geuba iman deungon ikheulah 

Teuma jikaphe peue nyang gopnyan ba 

15. Jeut treuk keu tanda nyan Kamoe keubah 
Teuma na soe cok nyan keu peuingat 

16. Pakriban azeub keu jih Lon balah 

Nyan keuh dum ka troh nyang geupeuingat 

17. Qur’an pih that Kamoe peumudah 
Jeut nyan keu dike ingat keu Tuhan 
Teuma na soe nyan jitueng phaedah 

18. Meunoe pih sulet jipeugah le ’Ad 
Pakriban azeub keu jih Lon balah 

Nyan keuh dum ka troh nyang geupeuingat 

19. Angen guncang that meukirem bagah 

Bak uroe hahas keu jih ceulaka 
Buet angen raya guncang that leupah 

20. Jibot jibapo dum manusia 
Meutimpa-timpa mate dum reubah 

Sang bak kureuma reubah dum teubot 

21. Pakriban azeub keu jih Lon balah 

Nyoe keuh dum ka troh nyang geupeuingat 

22. Qur’an pih that Kamoe peumudah 

Jeut nyan keu dike ingat keu Tuhan 
Teuma na soe nyan jitueng phaedah 

23. Meunan pih Tsamud jipeugah sulet 
Haba peuingat jikheun beurakah 

24. Jikheun peue tanyoe tajak ikot jih 
Geutanyoe ngon jih kon saban leupah 
Jih sidroe insan lam kawan tanyoe 
Taikot jih nyoe sisat ngon salah 

Pungo that tanyoe nyang taikot jih 

25. Ek mungken bak jih geujok risalah 
Lam kawan tanyoe kon le soe laen 
Sulet mbong jih nyan peue jijak peugah 

26. Singoh jiteupue watee geubangket 
Si mbong ngon sulet raya beurakah 

27. Meukirem unta ujian keu jih 
Taluem treuk buet jih pakriban ulah 

Tasaba taeu pakriban buet jih 

28. Lom takheun bak ie beu jikeubah 
Nyang ladom keu jih ladom keu unta 
Jijep dum rata meusiblah-siblah 

29. Jihoi treuk rakan jiyue top unta 

30. Pakri jirasa azeub Lon balah 

Nyoe keuh dum ka troh nyang geupeuingat 

3 1 . Geulantcue meuhat meukirem bagah 

Sigo grum jitak jih le geulanteue 
Abeh meusiseue mate dum reubah 
Lagee naleueng tho bandum ka teupat 

32. Qur’an pih that Kamoe peumudah 

Jeut nyan keu dike ingat keu Tuhan 
Teuma na soe nyan jitueng phaedah 

33. Kawom Nabi Luth pih jikheun sulet 
Haba peuingat jikheun beurakah 

34. Kamoe rhom treuk jih dum deungon batee 
Abeh treuk pade mate dum reubah 

Ahli Nabi Luth meukeubah mantong 
Bak akhe malam dum Kamoe peuglah 

35. Nikmat bak Kamoe keu soe nyang chuko 
Sidumnan keuh le nyang Kamoe balah 

36. Geupeuingat jih keu azeub Kamoe 
Tapi awak nyoe chok jih dum leupah 




Han jitem patch ‘oh geupeuingat 

37. .Jamee geuh jeh pat di jih jipeugah 
Tabri keu Kamoe nyan jamee gata 
Meupleu treuk mata jih bandua blah 

Rasa treuk jinoe mata keuh buta 
Azeub Lon sit ka dilee geupeugah 

38. ‘Oh bcungoh singoh teuka le azeub 
Keu jih nyan tcutap hana soe peuglah 


j;® 

_ f. f' . l< o' |X < • » '"I 




39. Rasa treuk jinoe pakri azeub Lon 
Dilee atra nyan sit ka geupeugah 
Bandum nyan dilee ka geupeuingat 

40. Qur’an pih that Kamoe peumudah 

Jeut nyan keu dike ingat keu Tuhan 
Teuma na soe nyan jitueng phaedah 

41. Kawom Peura'un pih geupeuingat 

42. Jikheun sulet that peue nyang geupeugah 

Ay at Kamoe dum jipeugah sulet 
Meu Kamoe azeub treuk jih dum bagah 
Mangat jiteupue Kamoe Perkasa 
Keubit kuasa hana ban peugah 

43. Boh nyan dum kaphe nyang rakan gata 
Ek got jih teuma hana meusalah 

Ek leubch got jih nibak ureueng nyoe 
Gata pih dum nyoe peue na soe peuglah 

Han keunong azeub gata ka teuntee 
Lam kitab dilee peue na geupeugah 

44. Atawa jikheun dum le awaknyan 
Kamoe nyoe meunang han sagai kalah 

45. Bandum jih talo jiplueng jisurot 

46. Tapi kiamat cit troh le bagah 
Ka lheuh geujanji bak jih kiamat 
Nyang leubeh daheat ngon phet sileupah 


s - '•Jc'Vfrv 


Oji& O ® 




mwamarn 


AL-QAMAR (54) 


UZ 27 



47 . 


48. 


49. 


50. 


51. 


52. 

53. 

54. 


55. 


Awak meudacha nyang dalam sisat 
Di jih dum teumpat lam apui mirah 
Uroe nyan geuhoi jih lam nuraka 
Geupeugom muka jih keunan bagah 

Karasa jinoe teupeh nuraka 
Bandum peukara ka meuboh batah 
Nyang Kamoe peujeut Kamoe boh kada 
Buet Kamoe teuma leupah that bagah 

Ek keumah dalam seukeujap mata 
Dum awak gata takalon sudah 
Padumna le jih meupeubinasa 
Teuma soe ek na nyang tueng phaedah 

Peue nyang jipubuet ka na lam kitab 
Bandum geusurat teuma geukeubah 
Ubit ngon rayok salah ngon beuna 
Soe nyang takwa nyan nyang meutuah 

Ureueng nyan bandum asoe churuga 
Ie krueng churuga harok teuh leupah 
Bak teumpat nyang jroh beuna bak Tuhan 
Kuasa Tuhan beuna ban peugah 

AR-RAHMAN (NYANG MAHA MURAH) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe gcumaseh that-that 
Donya akhirat rahmat Neulimpah 




Maha Pcmurah cit sidroe Tuhan 
Tabeuet Qur’an ajaran Allah 
Tuhan peureunoe tabeuet Qur’an 
Neupeujeuet insan dilee ka sudah 




Neupeureunoe jih jeut peugah haba 
Carong bicara paseh ngon lidah 
Di mata uroe teuma ngon buleuen 
Neupeujeuet bandum meuato leupah 




Bak kayee urot ngon kayee teudong 
Jisujud bandum keudeh bak Allah 
Neupeujeuet langet teuma manyang that 
Timbangan meuhat Neupeuduek bagah 




Teuma bek salah watee tatimang 
On ceng beu timang bek singet siblah 
Timang beu ade bek jeut keu rugoe 
Neupeujeuet bumoe hamparan luah 


Keu manusia Neupeujeuet dum nyan 
Boh kayee sinan pih le sileupah 
Di cong kureuma jiteubiet manyam 
Bijeh tanantan jiteubiet tunah 




Bijeh jeuet keu bak bungong mangat bee 
Bandum meuteuntee peuneujeuet Allah 
Teuma boh nyang toh nikmat Po gata 
Takheun bandua teuh sulet leupah 




Neupeujeuet insan nibak tanoh kliet 
Saban ngon kanot beulangong capah 
Neupeujeuet lom jen nibak apui hu 
Kheundak Tuhanku hana soe bantah 

16. Teuma boh nyang toh nikmat Po gata 
Takheun bandua teuh sulet leupah 

17. Tuhan keuh nyang Po timu ngon barat 
Dua boh teumpat maseng Neukeubah 

18. Teuma boh nyang toh nikmat Po gata 
Takheun bandua teuh sulet leupah 

19. Dua boh laot ie Neupeujampu 

20. Di jih meunapsu teuma meusiblah 

Ateueng di teungoh di jih meunapsu 
Tapeugot laju Neuyue le Allah 

21. Teuma boh nyang toh nikmat Po gata 
Takheun bandua sulet that leupah 

22. Bak dua laot jiteubiet intan 

Ngon batee marjan puteh ngon indah 

23. Teuma boh nyang toh nikmat Po gata 
Takheun bandua teuh sulet leupah 

24. Padum le kapai jijak di laot 
Gunong ngon buket siulah-ulah 

25. Teuma boh nyang toh nikmat Po gata 
Takheun bandua sulet that leupah 

26. Bandum gata nyoe mate dum meuhat 

27. Sidroe Hadharat nyang han meuubah 
Po gata sidroe nyang keukai baka 
Agong mulia sit sidroe Allah 

28. Teuma boh nyang toh nikmat Po gata 
Takheun bandua teuh sulet leupah 

29. Ureueng meulakee di langet bumoe 
Neutulong Kamoe wahe ya Allah 

Sit geunap uroe tanyoe Neujaga 
Hana tom reuda bandum Neupapah 

30. Teuma boh nyang toh nikmat Po gata 
Takheun bandua teuh sulet leupah 

31. Wahe bandum jen ngon manusia 
Meubri keu gata watee nyang luah 

32. Teuma boh nyang toh nikmat Po gata 
Takheun bandua teuh sulet leupah 

33. Hai jama* ah jen ngon manusia 
Meunyo kuasa takeumeung langkah 
Napsu tameung eu dum lapeh langet 
Bumoe pih meuhat tameung jeulajah 

Jeut tajak laju tapubuet ligat 
Han ek takarat teuma that payah 
Meulengkan beuna tamita alat 
Mangat troh hajat tamita bagah 

34. Teuma boh nyang toh nikmat Po gata 
Takheun bandua teuh sulet leupah 

35. Teuma taingat gata bandua 
Geurhom ngon cahya apui hu mirah 

Meunan pih geurhom batee teumaga 
Teuma jeuet gata ureueng nyang kalah 

36. Teuma boh nyang toh nikmat Po gata 
Takheun bandua teuh sulet leupah 

37. ‘Oh watee langet bicah dum reule 
Sang minyeuk sapi takalon ulah 

38. Teuma boh nyang toh nikmat Po gata 
Takheun bandua teuh sulet leupah 

39. Uroe nyan teuma dum manusia 
Ngon jen pih sama nyang pubuet salah 
Hana geutanyong le peue dacha jih 
Hukoman keu jih sit ka geukeubah 

40. Teuma boh nyang toh nikmat Po gata 
Takheun bandua teuh sulet leupah 

4 1 . Awak meudacha bandum geuturi 
Tanda ka meuri han le meusalah 

Geuceukak ulee geupoh bak gaki 
Baro jituri kuasa Allah 

42. Teuma boh nyang toh nikmat Po gata 
Takheun bandua teuh sulet leupah 

43. Nyoe keuh nuraka leupah that saket 
Nyang jikheun sulet le awak salah 

44. Jilingka-lingka bineh nuraka 
le hu meubura tutong sileupah 

Antara ie jue deungon nuraka 
Jarak jih hana padum boh langkah 
Teuma boh nyang toh nikmat Po gata 
Takheun bandua teuh sulet leupah 


Ureueng nyang takot teuma keu Tuhan 
Neubri keu gopnyan churuga indah 
Dua churuga bak Tuhan gopnyan 
Keubit that seunang hanaban peugah 


47. Teuma boh nyang toh nikmat Po gata 
Takheun bandua teuh sulet leupah 

48. Lam churuga nyan buah-buahan 
Sigala macam ka Tuhan keubah 


Teuma boh nyang toh nikmat Po gata 
Takheun bandua teuh sulet leupah 
Na dua boh krueng ile di sinan 
Lam churuga nyan leupah that indah 


5 1 . Teuma boh nyang toh nikmat Po gata 
Takheun bandua teuh sulet leupah 

52. Boh kayee le that meupasang-pasang 
Sigala macam han ek tapeugah 


Teuma boh nyang toh nikmat Po gata 
Takheun bandua teuh sulet leupah 
Bak peurmadani geuduek meusadeu 
Di ateuh aleu sutra that indah 


Boh kayee dalam dua churuga 
Sit troh taraba tadong di bawah 
55. Teuma boh nyang toh nikmat Po gata 
Takheun bandua teuh sulet leupah 


56. Aneuk dara dum dalam churuga 
Plihara mata sabe lam indah 
Insan got pih jen sigohlOm gopnyan 
Hantom troh keunan bak dara ceudah 


57. Teuma boh nyang toh nikmat Po gata 
Takheun bandua teuh sulet leupah 

58. Permata yaqut sang-sang dara nyan 
Ngon batee marjan puteh ngon indah 

59. Teuma boh nyang toh nikmat Po gata 
Takheun bandua tcuh sulet leupah 

60. Soe nyang pubuct got Neubalah got that 
Uleh Hadharat nyang Maha Murah 


61. Teuma boh nyang toh nikmat Po gata 
Takheun bandua teuh sulet leupah 

62. Laen nibak nyan pih na lorn dua 
Keubon churuga nyang keubit indah 


63. Teuma boh nyang toh nikmat Po gata 
Takheun bandua teuh sulet leupah 

64. Warcuna ijo itam sigitu 

‘Oh watee taeu keubit that indah 


65. Teuma boh nyang toh nikmat Po gata 
Takheun bandua teuh sulet leupah 

66. Dua boh krueng treuk di sinan pih na 
Ie jih teupanca meutamah indah 


67. Teuma boh nyang toh nikmat Po gata 
Takheun bandua teuh sulet leupah 

68. Padurn boh kayee ngon boh kureuma 
Lorn boh geulima aneuk jih mirah 


69. Teuma boh nyang toh nikmat Po gata 
Takheun bandua teuh sulet leupah 

70. Aneuk dara dum nyang ceudah rupa 
Dalam churuga sinan geukeubah 


71. Teuma boh nyang toh nikmat Po gata 
Takheun bandua teuh sulet leupah 

72. Budiadari nyang cantek-cantek 
Di dalam bilek churuga indah 


73. Teuma boh nyang toh nikmat Po gata 
Takheun bandua teuh sulet leupah 

74. Insan deungon jen sigohlom gopnyan 
Han tom troh keunan bak dara ceudah 


75 . Teuma boh nyang toh nikmat Po gata 
Takheun bandua teuh sulet leupah 

76. Geuduek meusadeue seunang that meurt 
Ngon peurmadani nyang indah-indah 

Geumeusadeue dum bak buphet ijo 
Sang linto baro takalon ulah 
Teuma boh nyang loh nikmat Po gal 
Takheun bandua teuh sulet leupah 

Maha Suci lom Maha Beureukat 
Nama Hadharat nyang Maha Murah 
Nama Po gata nyang that mulia 
Agong perkasa hanaban peugah 

AL-WAQPAH (UROE KIAMAT) 




Ngon Nama Allah Ion puphon sural 
Tuhan Hadharat nyang Maha Murah 
Tuhanku sidroc geumaseh that-that 
Donya akhirat rahmat Nculimpah 




Meunyo ka teuka uroc kiamat 
Han sagai sulei lagcc gcupcugah 
Nyang ladom miyup nyang ladom manyang 
Bumoe mcuguncang hcbal silcup;ih 


5. Gunong pih anco bandum mcutcuntce 

6. Jeut dum kcu abee han le meubeukah 
7 Gaia dum tcuma Ihee boh golongan 

8. Nyang blah rot uneun jeui teuh lapcugah 


Nyang blah wie teuma peuc jeut teuh takheun 
Nyang awat bandum ureueng nyang sudah 
Nyang dilcc mantong bak awai mula 
Nyang that bahgia toe that ngon AlLah 

12. Ureueng nyan dalam churuga nikmat 

13. Ureueng awai that saboh jama'ah 

14. Masa nyang akhc ureueng nyan nit that 

15. Tcumpat geuh meuhat ateuh peuratah 


63 £ 2 \ 2 $® 


Peuratah nyan dum got that meupatroe 
Dcungon meupudi hu mcujcurculah 
Meuhadap-hadap geuduek di sinan 
Meusadcue seunang hanaban peugah 




Jiidang gopnyan jilingka-lingka 
Le aneuk muda nyang ccudah-ceudah 
Di jih lorn keukai muda bculia 
Bak jaroe jiba ciriek deungon glah 




le nyang jeureuengeh nyang ladat rasa 
Bak ie mon mata cit le sileupah 
19. Han jeuet keu mabok ‘oh geujep ie nyan 
Han jeuet keu mumang bandum puleh grah 

20. Boh kayee geucok ri nyang h‘eut gopnyan 

21. Sie ticem sinan pih ladat leupah 

22. Budiadari meucahya mata 

23. Sang-sang meutia gohlom meutatah 

Ba ngon meutia mantong lam peutoe 

24. Bandum atra nyoe jeut keu beunalah 
Sabab dilee buet geuh jroh hanaban 
Nyan keuh balasan Neubri le Allah 

25. Han tom geudeungo narit nyang kuto 
Hana meusigo narit nyang salah 

26. Narit di sinan saleum seulamat 
Ngon rakan sahbat ureueng meutuah 

27. Ureueng rot uneun saboh golongan 
Pakri ureueng nyan jeut teuh tapeugah 

28. Di yup bak siri han tom luroh on 

29. Pisang meususon boh jih le leupah 

30. Teumpat nyan reului seuteuntang mata 

3 1 . Ngon ie mon mata ile dum joh jah 

32. Boh kayee le that han ek takira 

33. Hana tom reuda sinan geukeubah 

Hana soe larang peue-peue nyang hawa 
Teuh tacok sigra hana soe bantah 

34. Tilam meususon dum manyang-manyang 

35. Meupeujeuet sinan dum dara ceudah 

36. Budiadari dara peurawan 

37. Umu sipadan hana meuubah 
Muda seulayeue bandum awak nyan 

38. Keu ureueng uneun nyan Kamoe keubah 

39. .Jama'ah nyan dum bak ureueng dilee 

40. Dudoe pih teuntce saboh jama'ah 

41. Ureueng nyang rot wie saboh golongan 
Pakri ureueng nyan jeut teuh tapeugah 

42 . Lam angen tutong ie pih tutong that 

43 . Awan azeub that pih tutong leupah 

44. Hana nyang leupie hana nyang mangat 

45. Yoh dilee meuhat di jih that mewah 

Hana jipiyoh jipubuet dacha 
Nyang salah raya hanaban peugah 
Jikheun lom di jih tanyoe ‘oh mate 
Meusapeue tan le beuna ngon salah 


Ka jeut keu tanoh tinggai meutuleung 
Ek udep teuh lom nyan jijak peugah 
Yah-yah geutanyoe lom masa dilee 
Takheun nyang dilee pih saban leupah 


® oy. yP © 


Dilee ngon dudoe bandum pih saban 
Meusapat keunan tapiyoh payah 
Meu ka troh uroe haro-hara that 
Gata nyang sisat teuma that susah 


Nyang takheun sulet uroe kiamat 
Jinoe dum meuhat pajoh boh salah 
Pajoh boh zaqum dal am nuraka 
Bak jih be raya na meutan darah 




Peunoh pruet beuteng tapajoh boh nyan 
Tajep ie sinan pih tutong leupah 
Tajep tajeurip lagee binatang 
Nyan keuh geuidang keu ureueng salah 

Nyan keuh balasan uroe kiamat 
Gata mcupeujeuet nak taeu susah 
Kamoe nyang peujeuet pih han tapateh 
Bak ie that jach takalon sudah 

Bak mani gata dum Kamoe peujeuet 
Peue gata peujeuet tacuba peugah 
Atawa Kamoe nyang peujeuet gata 
Peumate gata pih hana susah 

Kamoe peuteuntee jan mate gata 
Han ek talumba Kamoe beu kalah 
Juet Kamoe gantoe ngon ureueng laen 
Ngon gata saban sit hana ubah 


Teuma meupeujeuet gata ‘oh dudoe 
Han ek tateupue pakri meuulah 
Sit gata teupue Kamoe peujeuet phon 
Teuma pakon han tatueng phaedah 




63. Na roe takalon peue nyang lapula 

64. Peue gata pula peutimoh bagah 
Atawa Kamoe nyang peutimoh nyan 

65 . Meu tho Iheuh nyan soe peugot ulah 


Meunyo h‘eut Kamoe abeh meupeutho 
Takalon anco hireuen teuh leupah 

66. Rugoe that tanyoe jiruet le utang 

67. Meusapeue pih tan tinggai geukeubah 


Hana meusapeue pih na nyang tinggai 
Hana ie beukai tan na napakah 

68. Na roe takalon ie nyang tajep nyan 

69. Sideh lam awan keunoe geuruwah 


Peue gata peutron atawa Kamoe 
Keunoe u bumoe cuba tapcugah 

70. Meunyo h’eut Kamoe bandum ie masen 
Pakon han tatem chuko keu Allah 


71. Na roe takalon tapeudep apui 
Kayee tabalui jeut keu peukakah 

72. Gata nyang pcutho bandum kayee nyoe 
Mangat apui nyoe jitem hu bagah 


Atawa Kamoe nyang peujeuet dum nyan 

73. Jeuet peulajaran tatueng phaedah 

Keu ureueng jak-jak jeuet keu peuingat 
Geu tueng munapha’at pih le that leupah 


74. Takheun teuseubeh ngon Nan Po gata 
Nyang Maha Raya nyang Maha Murah 

75. Ulon meusumpah ngon teumpat bintang 
Teumpat-teumpat nyan di langet luah 




76. Meusumpah ngon nyan meu na tateupue 
Keubit atra nyoe raya sileupah 

77. Keubit nyan teuma Qur’an mulia 

78. Lam kitab raya amai geukeubah 










Geuplihara that teuma kitab nyan 
79. Barangsoe keunan han troh jilangkah 

Meulengkan nyang jeut jak mat kitab nyan 
Ureueng pilihan nyang suci leupah 

80. Neupeutron kitab sideh bak Tuhan 
Nyang Po dum alam deungon blah bicah 

8 1 . Peue teuma jaeh tangieng kitab nyoe 
Haba di sinoe bandum peurintah 

82. Raseuki Tuhan Neubri keu gata 
Takheun nyoe teuma sulet sileupah 

83. Pakon han teuma ‘oh troh bak reukueng 
Jiteubiet nyawong jimeung meulangkah 

84. Watee nyan taeu teuma le gata 

85. Kamoe sit ka na sinan toe leupah 
Teuma gata dum han deuh takalon 

86. Boh cuma pakon tacuba peugah 

Meunyo bit teuga bandum na gata 
Han ek kuasa gata geuteugah 

87. Tapeuwoe nyawong teuma lorn bak sot 
Meunyo beuna that peue nyang tapeugah 

88. Meunyo ureueng nyan toe that ngon Tuhan 

89. Meuhat ureueng nyan seunang sileupah 
Neubri raseuki lorn ngon churuga 
Nikmat that raya Neubri le Allah 

90. Teuma keu ureueng nyang blah rot uneun 

91. Keu gata Islam seulamat sudah 
Meutuah gata tadong rot uneun 

*i2. Teuma soe nyang khcun sulet that leupah 

Jipeugah sulet sabab jih sisat 

93. Ie apui meuhat keu jih geubalah 

94. Teuma geupeulop jih lam nuraka 

95. Atra nyoe beuna yakin that leupah 

96. Takheun teuseubeh ngon nan Po gata 
Nyang Maha Raya nyang Maha Murah 

AL-HADID (BEUSOE) 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Peue nyang di langet ngon nyang di bumoe 
Teuseubeh dum nyoe jipujoe Allah 
Keubit roe Tuhan Maha Perkasa 
Ngon bjjaksana Neuh han ban peugah 


Keurajeuen langet dum deungon bumoe 
Bandum atra nyoe sit milek Allah 
Ek Neupeuudep ngon Neupeumate 
Barangpeue ase han ek soe bantah 

c. 


Ateuh dum-dum peue Tuhan kuasa 
Nyang awai mula pih sidroe Allah 
Awai ngon akhe lahe ngon baten 
Sipheuet Droeneuh nyan hana meuubah 




Lagi pih Tuhan Neuteupue dumpeue 
Hana meusapeue pih na meuilah 
Tuhan nyang peujeuet langet ngon bumoe 
Dal am nam uroe dum nan keuh bagah 

Di ateuh 'arasy teuma Neupiyoh 
Neukalon dum troh hana meuilah 
Peue-peue nyang tamong u dalam bumoe 
Jiteubiet sinoe Neuteupue sudah 


Meunan pih nyang tron sideh di langet 
Nyang ek u langet pih hana ubah 
Barangpat gata na Tuhan sajan 
Bandum Neukalon peue nyang tapeugah 


Peue nyang tapubuet bandum Neukalon 
Bandum keurajeuen sit milek Allah 
Langet ngon bumoe keurajeuen Tuhan 
Bandum urusan meuwoe bak Allah 





6. Tuhan nyang peulop malam lam uroe 
Neupeulop uroe lam seupot leupah 
Neuteupue bandum peue nyang lam dada 

7. Meuiman sigra leuma keu Allah 

Iman keu rasul sigo seureuta 
Teuma areuta tabri seudeukah 
Hana nyang Neubri bak jaroe gata 
Jeut takuasa ban tapeurintah 

Pahla raya that Neubri le Tuhan 
Soe nyang meuiman lorn meuseudekah 

8. Pakon han tatem iman keu Tuhan 
Rasul junjongan ka Iheuh Neupeugah 

Geuyue meuiman teuh keu Po gata 
Janji dilee ka gata ngon Allah 
Meunyo bit gata ureueng meuiman 

9. Teuma sit Tuhan peutron peurintah 

Neupeutron ayat nyang trang ngon nyata 
Keunan bak hamba Ncuh rasulullah 
Ncumeung peuteubiet gata di si nan 
Dalam seupot klam Neucok le Allah 

Neuba bak cahya nyang trang bcundeurang 
Gata Neusayang hanaban peugah 
Lorn pih dum gata Neugaseh that-that 

10. Pakon cit pueh that tabri seudeukah 

Pakon han tabri bak jalan Tuhan 
Pusaka dum nyan cit milek Allah 
Pusaka langet meunan pih bumoc 
Milek Droeneuh nyoe hana mcuubah 

Urueng nyang tern bri lorn geujak meuprang 
Yoh goh lorn meunang peutalo Makkah 
Nyan hana saban ngon ureueng dudoe 
Pangkat ureueng nyoe raya that leupah 

Beu that beu geubri lorn geutem meuprang 
Dudoe nibak nyan bacut meuubah 
Bit meunan bandum ka Tuhan janji 
Balasan Neubri meu jroh sileupah 

Teuma di Tuhan dumpeue Ncumaklum 
Buct gata bandum Neuthee le Allah 
Soe nyang tcm teuma peuutang Tuhan 
Buet keubajikan bak le that leupah 




Bandum Neubayeue meulipat ganda 
Neubri lom pahla nyang jroh le Allah 
Uroe nyan taeu ureueng meuiman 
Galak ngon seunang hanaban peugah 




Agam ngon inong saban meucahya 
Di keu geuh cahya hu mcujeureulah 
Rot uneun gopnyan pih hu meucahya 
Seunang that gata ureueng meutuah 


Uroe nyoe gata geubri churuga 
Di yup churuga ie krueng dum boh bah 
Keukai teuh sabe gata di sinan 
Nyan kcumenangan nyang raya leupah 


Awak munaphek agam ngon inong 
Bak ureueng mukmin meunoe iipeugah 
Preh siat tabri cahya keu kamoe 
Bacut le kamoe meutueng phacdah 

Geukheun treuk jak woe sira ngon geudhot O 
Keudeh u likot tajak woe bagah 
Sideh di likot tamita cahya 
Geupeudong sigra binteh pemisali 


Teuma na pinto nibak binteh nyan 
Rot dalam sinan rahmat that leupah 
Rot lua teuma azeub han bagoe 
Jikheun treuk meunoe le awak salah 




Kon sapat-sapat geutanyoe dilee 
Geuseuot teuntee lagee tapeugah 
Tapi gata dum taelanya droe 
Taprch lom kamoe beu silap langkah 


Chok teuh jitipee le angan-angan 
Troh azeub Tuhan meubaro teulah 
Gata jitaki le tipee chetan 
Peurintah Tuhan jiyue tabantah 

15. Uroe nyoe hana jalan teuboh Ie !!»" ;-.V ^ 

Gata ngon kaphe saban that leupah v 6 "**- ^ 7 f*r 

Teumpat dum gata dal am nuraka 
Nyan keuh chedara teuh ka geukeubah 

Sijeuheut -jeuheut teumpat tagisa 
Nyan keuh nuraka lam apui mirah 

16. Peue goh troh watec keu urcueng mukmin 0 


-4 




Khuchu* ngon yakin gopnyan keu Allah 


Beu khuchu* ate geuingat Tuhan 
Lorn peue-pcue nyang iron beuna sileupah 
Bek lagee dilee dum ahli kitab 
Sabab ka trep that han ek le ubah 

Le treuk nyang pasek awak nyan meuhat 
Ate ka batat hanaban peugah 
17. Beu na tateupue bumoe nyang mate 
Neupeuudep le teuma le Allah 

Ka Kamoe peut rang keu gata ayat 
Tanda Hadharat kuasa leupah 
Mangat tapike le bandum gata 
18. Nyang le (hat pahla nyang bri seudeukah 

Nyang bri seudeukah agam ngon inong 
Sit that meukcunong peuutang Allah 
Tabri seudeukah peuutang Tuhan 
Neubri balasan teuma le leupah 


a 


*4 




Mcuganda-ganda Neubri balasan 
Pahla jroh han ban Neubri le Allah 
19. Ureueng mcuiman bandum keu Tuhan 
Ngon rasul Tuhan ureueng meutuah 


Ureueng mcuiman bandum keu Tuhan C 

Ngon rasul Tuhan ureueng meutuah - “ * 

Nyan keuh ureueng nyan ureueng beuna that-. - a\ 

Chahid dum meuhat gopnyan bak Allah 3 s - 


Chahid dum meuhat gopnyan oak Allah 
Urcueng nyan chahid nibak Po gopnyan 
Pahla keu gopnyan Neubri le leupah 


Cahya ureueng nyan Neubri peungeuh that 
Nyang kaphe meuhat lam apui mirah 
Nyang jikheun sulet dum ayat Kamoe 
Nuraka jih nyoe teumpat geukeubah 

Beu na tateupue udep lam donya 
Hana meuguna rakan meutuah 
Buet meuen-meuen keu gura-gura 
Pakaian gata nyang indah-indah 

Meumeugah-meugah antara gata 
Nyang le areuta galak that leupah 
Meulele aneuk saban ngon ujeun 
Meubayeuen-bayeuen keu kaphe jadah 


Galak that kaphe udep tanaman 
Ka keuh tho yoh nyan abeh dum reubah 
‘Oh lheuh kuneng tho abeh teupiro 
Bandum ka anco ka jeut keu seupah 


Uroe akhirat na azeub nyang that 
Ampon Po meuhat na nibak Allah 
Lom pih Neurila Allah Ta‘ala 
Nyang udep donyan sit tan phaedah 


Seunang di donya cit tipee meuhat 
Teuma takarat ampon bak Allah 
Talakee ampon bak Tuhan gata 
Lom ngon churuga keubon nyang luah 

Langet ngon bumoe luah jih meunan 
Keu ureucng mukmin bandum geukeubah 
I man keu Tuhan ngon rasul Tuhan 
Bandum atra nyan karonya Allah 


Soe nyang h‘eut Tuhan Neubri atra nyan 
Karonya Tuhan raya sileupah 
Barangpeue keunong di dalam bumoe 
Bak gata keudroe pih hana ubah 




Ka lheuh meutuleh bandum atra nyan 
Lam Kitab Tuhan nyang raya leupah 
Yoh goh meupeutron keunoe u bumoe 
Dalam Kitab nyoe ka Kamoe keubah 


Atra nyan mudah meunyo bak Tuhan 
Di gata tuan bek jeut keu susah 
Bek susah gata keu peue nyang tinggai 
Nyang jeuet keu beukai ka roh takeubah 




AL-HADID (57) 


JUZ 7 


Peue nyang ka geubri pih bek seunang that 
Tagrop talumpat galak teuh leupah 
Soe nyang mbong jih han galak Hadharat 
Peugah droe hebat napsu keu meugah 

24. Urueng kriet nyang han tem bri areuta 
Gop laen teuma pih jijak teugah 

Bek tajok arta teuh keu gop laen 
Soe-soe nyang paleng droejih nyang susah 

Tuhan that kaya teurimong pujoe 
Hana meusidroe ek lawan Allah 

25. Ka Kamoe kirem dum rasul Kamoe 
Geuba dum keunoe ayat trang leupah 

Meupeutron kitab sajan ngon gopnyan 
Lom ngon timbangan mangat bek salah 
Mangat jeuet ade dum manusia 
On ceng beu rata bek manyang siblah 

Meupeutron beusoe lom kreuh ban baja 
Keu manusia le that phaedah 
Mangat Neuturi pih lom le Tuhan 
Soe nyang tem tulong agama Allah 

Meunan pih rasul beu that beu gaeb 
Jitulong keubit hana jibantah 
Keubit roe Tuhan leupah that teuga 
Maha Perkasa hanaban peugah 

26. Yoh masa dilee ka Kamoe kirem 
Noh ngon Ibrahim jakba risalah 
Aneuk cuco geuh nyang jeut keu nabi 
Kitab Kamoe bri mangat bek salah 

Meubri peutunyok nyang ladom meuhat 
Teuma nyang le that pasek sileupah 

27. Meukirem rasul di likot gopnyan 
Bandum ureueng nyan geuba peurintah 

Dudoe lom Isa aneuk Mariyam 
Injil keu gopnyan Kamoe bri sudah 
Kamoe peujeuet soe nyang ikot gopnyan 
Ate geuh sayang keu hamba Allah 

Geumaseh ate keu manusia 
Jipeuna-peuna teuma nyang salah 
Jipeugot raheb kon ban yue Kamoe 
Meunyo di Kamoe nyang rila Allah 




Hana jijaga lagee yue Kamoe 
Jeut trcuk di Kamoe pahla meukeubah 
Meubri treuk pahla keu ureueng mukmin 
Lam kawan jih nyan soe nyang meutuah 


Teuma nyang le that lam kawan jih nyan 
Han jimeuiman pasek sileupah 
Hai ureueng mukmin takwa keu Tuhan 
Lorn tameuiman keu rasul Allah 

Dua boh bagi rahmat keu gata 
Allah Ta'ala sit ka Neukeubah 
Ho-ho nyang tajak peungeuh meucahya 
Neu ampon dacha teuh lom le Allah 


Keubit roe Tuhan Maha Pengampon 
Lagi pih Tuhan Maha Pemurah 
Bek han jiteupue le ahli kitab 
Han ek jikarat karonya Allah 

Bandum di jih nyan hana kuasa 
Sabab karonya bak jaroe Allah 
Nyang Po karonya cit sidroe Tuhan 
Soe nyang h‘eut Tuhan Neubri le bagah 


Nyang Po karonya nyang raya that-that 
Tuhan Hadharat nyang Maha Murah 

(JUZ 28) 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1. Tuhan Neudeungo narit si inong 
Nyang jijak tanyong saboh masalah 
Jijak meungadu keunan bak gata 
Lakoe jih nyaia buet jih ka salah 

Gata deungon jih tapeugah haba 
Allah Ta'ala Neudeungo sudah 
Keubit roe Tuhan Neudeungo dumpeue 
Neukalon dumpeue hana meuilah 

2. Ureueng nyang zihar keu peurumoh jih 
Saban ngon ma jih meunan jipeugah 
Peurumoh jih nyan kon ma jih meuhat 
Nyang ma jih meuhat cit ka trang leupah 

Nyang ma jih meuhat nyang peulahe jih 
Jikheun nyan le jih narit nyang salah 
Salah ngon sulet jikheun narit nyan 
Teuma roe Tuhan Maha Pcumeu'ah 

Lorn pih cit Tuhan Maha Pengampon 

3. Teuma ureueng nyan meunyesai teulah 
‘Oh lheuh jizihar peureumoh jih nyan 
Teuingat jih nyan narit ka leupah 

Teuma jicabot nyang jimarit nyan 
Wajeb bak jih nyan jiteuboh salah 
Jipeulheuh namiet yoh goh jimeuwoe 
Baro jeuet jiwoe lagee nyang sudah 

Baro jeuet di jih jieh lorn sapat 
Nyan keu peuingat bek le roh salah 
Jeut keu peuingat keu gata bandum 
Tuhan that maklum buet gata sudah 

Meu hana namiet wajeb puasa 
Tateuboh dacha narit teuh salah 
Meuturot-turot dua buleun troh 
Yoh boh siteuboh puasa bagah 

Meunyo bit han ek tapubuet meunan 
Tabri makanan peue nyang na mudah 
Nam ploh droe ureucng tabri makanan 
Ureueng nyang gasien han sep napakah 

Mangat taiman gata keu Tuhan 
Ngon rasul Tuhan ureueng meutuah 
Nyan hukom Tuhan beu na taingat 
Azeub peudeh that keu kaphe jadah 

Teuma barangsoe nyang lawan Tuhan 
Lorn rasul Tuhan di jih jibantah 
Nyan geubri bala keu jih meuteuntee 
Lagee yoh dilee masa nyang sudah 

Kawom nyang dilee lagee jih meuhat 
Meupuetron ayat ka lheuh trang leupah 
Teuma keu kaphe azeub hina that 
Uroc gcubangket bandum geupeugah 

Geupeugah bandum watee geubangket 
Peue nyang jipubuet masa nyang sudah 
Tuhan Neukira bandum buet jih nyan 
Di jih atra nyan teuwo jih leupah 

Teuma di Tuhan dumpeue deuh Neueu 
Peue hana taeu kuasa Allah 
Peue nyang di langet ngon nyang di bumoe 
Bandum Neuteupue hana meuilah 

Meu na rahsia bak lhee droe ureueng 
Jeuet peul ngon Tuhan bek salah-salah 
Meunyo limong droe jeut nam ngon Tuhai. 
Kureucng nibak nyan saban cit leupah 

Meu le nibak nyan pih Tuhan sajan 
Barangpat saban hana meuubah 
‘Oh dudoe teuma uroe kiamat 
Peue nyang jipubuet bandum geupeugah 

Tuhan cit tcuma dumpeue Neuteupue 
Hana meusapeue pih na meuilah 

8. Peue hana taeu awak nyang geutham 
Bek meus'ah malani ubak buet salah 

‘Oh ban lheuh geu tham jigisa sit lom 
Jimeusom-meusom jimeus'ah-meus’ah 
Jimupakat dum jipubuet dacha 
Musoh jimita jipubuet salah 

Keu rasul Tuhan jidarohaka 
J i j ak bak gata laen jipeugah 
Jimeubri saleum di jih keu gata 
Kon saleum nyang ka Neubri le Allah 

Saleum keu gata nyang ka Tuhan bri 
Di jih lam ate jih laen ulah 
Jikheun lam ate jih hana lagi 
Azeub keu tanyoe Neubri le Allah 

Lagee nyan takheun han cit Neuazeub 
Nuraka meuhat keu jih geukeubah 
Cukop nuraka di jih keu teumpat 
Jitamong ligat keunan le bagah 

Sijeuheut teumpat ureueng woe keunan 

9. Hai ureueng mukmin meunyo tameus'ah 
Bek tameus‘ah-s‘ah bak pubuet dacha 
Musoh tamita tapubuet salah 

Maksiet keu rasul tadarohaka 
Raya that dacha hanaban peugah 
Meunyo tameus'ah bak keubajikan 
Takwa keu Tuhan ta muraqabah 

Takwa keu Tuhan teuma dum gata 
Meusapat teuma keudeh bak Allah 

10. Meus'ah-s‘ah meusom peugot rahsia 
Chetan ceulaka nyang peugot ulah 

Jeut keuh di chetan jipeugot meunan 
Ureueng meuiman mangat jeuet susah 
Padahai han ek jibri meularat 
Meunyo kon meuhat ngon izin Allah 

Teuma tawakai ureueng meuiman 
Sabe bak Tuhan bek na meuubah 
Wahe dum ureueng nyang na meuiman 
Meu taduek sinan bak teumpat luah 

Dalam majeulih nyang taduek sinan 
Geuyue peulapang teumpat takeubah 
Peulapang laju tabuka reuweueng 
Jeut Neupeulapang gata le Allah 

Meu geuyue beudoh tabeudoh laju 
Uleh Tuhanku akan Neubalah 
Ureueng meuiman Neupeuek pangkat 
Neubri deurajat manyang sileupah 

Meunan pih ureueng nyang na ‘eleumee 
Pangkat meuteumee le han ban peugah 
Peue nyang tapubuet le gata bandum 
Sit that Neumaklum bandum le Allah 

Hai ureueng mukmin meunapsu gata 
Peugah rahsia bak rasul Allah 
Si gohlom tajak peugah rahsia 
Leubeh got gata tabri seudeukah 

Lom leubeh suci keu ate gata 
Teuma meu hana pulang bak Allah 
Keubit roe Tuhan Maha Pengampon 
Lagi pih Tuhan Maha Pemurah 

Peue ek teumakot seudeukah tabri 
Keu ureueng faki yoh goh tapeugah 
Meu han tapubuet teuma tatoubat 
Uleh Hadharat teurimong sudah 

Teuma seumbahyang sabe tapubuet 
Tabri ngon zakeuet watee na mudah 
Ta‘at keu Tuhan ngon rasul Tuhan 
Dumpeue di Tuhan Neumaklum sudah 

Peue nyang tapubuet Tuhan Neumaklum 
Na roe takalon awak nyang salab 
Sabab di jih nyan jicok keu tuan 
Kawom nyang ka trang muruka Allah 

Muruka Tuhan ateuh awak nyan 
Teuma awak nyan laen kaphilah 
Kon awak gata lom kon awak jih 
Teuma bandum jih sit jimeusumpah 


Sumpah nyan sulet di jih jiteupue 
15. Azeub keu jih nyoe pih ka Neukeubah 
Ka Neuseudia uleh Hadharat 
Azeub keu jih brat hanaban peugah 


Sabab buet jih nyan leupah that jeuheut 
16. Jicok keu alat jih jimeusumpah 

Jitham ureueng jak bak jalan Tuhan 
Azeub keu jih nyan hina sileupah 


17. Arta ngon aneuk hana meuguna 
Neupeumuruka jih nyan le Allah 
Bandum awak nyan asoe nuraka 
Keukai rok masa sinan gcukeubah 

18. Uroe geubangket teuma awak nyan 
Bak Tuhan sinan pih jimeusumpah 
Jimeusumpah dum lagce ngon gata 
Sabab jisangka rayok phaedah 


Beu na tateupue jih nyan sulet that 
19. Ka jeut keu alat chetan seurakah 
Jipeuteuwo jih ingat keu Tuhan 
Nyan kcuh awak nyan peureute salah 


Beu na tateupue peureute chetan 
Dudoe awak nyan rugoe sileupah 
20. Teuma awak nyan nyang lawan Tuhan 
Ngon rasul Tuhan di jih jibantah 


Nyan keuh awak nyan nyang hina that-that 
21. Ka Neupeuteutap putosan Allah 

Lon keubit meunang ngon dum rasul Lon 
Keubit roe Tuhan teuga sileupah 






Lagi pih Tuhan Maha Perkasa 
22. Mukmin nyang rasa kuasa Allah 
Iman keu Tuhan ngon uroe dudoe 
Nyan keuh ureueng nyoe ureueng meutuah 

AL-MUJADALAH (58) 



Hana Neuteumeung ureueng meuiman 
Geutem meurakan ngon ureueng salah 
Jilawan Tuhan ngon rasul Tuhan 
Han jeuet keu rakan ureueng meutuah 




Bah ayah gopnyan got aiieuk gopnyan 
Chedara gopnyan pih hana ubah 
Got pih famili geuh di ureueng nyan 
Han jeuet keu rakan meunyo ka salah 


Ka Neucap iman lam ate gopnyan 
Nyang jeuet keuh meunan ureueng meutuah 
Lom pih Neupeukong iman ureueng nyan 
Ngon roh bak Tuhan nyang Maha Murah 


Dal am churuga bandum ureueng nyan 
Tuhan peutamong keunan le bagah 
le krueng dum ile di yup churuga 
Keukai rok masa sinan Neukeubah 


Tuhan Neurila akan ureueng nyan 
Meunan pih gopnyan rila keu Allah 
Ureueng nyan keuh nyang pcureute Tuhan 
Leupah that seunang hanaban peugah 


Beu na tateupue peureute Tuhan 
Nyan keuh nyang meunang bahgia leupah 


AL-HASYR (59) 

AL-HASYR (PEUSAPAT) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmai Neulimpah 




Peue nyang di langct ngon nyang di bumoe 
Teuseubeh dum nyoe jipujoe Allah 
Keubit roe Tuhan Maha Perkasa 
Ngon bijaksana Neuh han ban peugah 




Awak nyang kaphe dum ahli kitab 
Tuhan Hadharat ka Neupeusiblah 
Tuhan peuteubiet awak nyan meuhat 
Bak phon meusapat jiteubiet bagah 


Neupeuteubiet jih dalam gampong jib 
Han jeuet le dum jih sinan geukeubah 
Hana tasangka ek jitem teubiet 
Ka Neupeuteubiel jih dum le Allah 


Di jih pih meunan bandum jisangka 
Jipeugot kuta jih kong that leupah 
Jipiike di jih Allah Ta‘ala 
Han kuasa keujih Neubalah 


Ban tanjo hana jisangka-sangka 
Ka reuloh kuta anco dum bicah 
Neuboh nyum takot dalam atejih 
Rumoh-rumoh jih jireuloh sudah 


Ngon jaroe droejih bandum jireuloh 
Geubantu reuloh teuma le bagah 
Geubantu reuloh le ureueng mukmin 
Jeut tatueng sinan teuma phaedah 


Gata dum soe-soe nyang Ihok pandangan 
Ibarat sinan tatueng jroh leupah 
Adak kon ka na putosan Tuhan 
Teubiet awak nyan laju beubagah 

Meuhat Neuazeub jih nyan lam donya 
Akhirat teuma nuraka juah 
Azeub nuraka uroe akhirat 

4. Sabab jih jeungkat jilawan Allah 

Jilawan Tuhan ngon rasul Tuhan 
Soe lawan Tuhan meuhat Neubalah 
Neubalah dudoe deungon hukoman 
Hukoman Tuhan teuma brat leupah 

5. Cabeung kureuma nyang ka lheuh takoh 
Got pih han takoh sinan takeubah 
Takeubah di bak hana taganggu 
Cabeung got leuhu hana taubah 

Kawom nyang pasek Neumeung peuhina 
Bandum nyan teuma ngon izin Allah 

6. Rampasan musoh nyang kon dalam prang 
Keu rasul Tuhan Neubri Ie Allah 

Kon tapeuguda kon tapeuunta 

Allah Ta'ala ka Neubri jatah 

Neubri kuasa bak rasul Tuhan 

Soe nyang h‘eut Tuhan keunan Neulimpah 

Tuhan kuasa ateuh barangpeue 

7. Rampasan dum nyoe pih milek Allah 
Asai nyan bandum bak asoe nanggroe 
Po milek jinoe keu rasul Allah 

Kawom keurabat ngon aneuk yatim 
Lorn ureueng gasien meuteumeung jatah 
Ureueng meudagang pih geujok bagi 
Bek le that bahgi nyang kaya leupah 

Bek sabe ureueng nyang kaya-kaya 
Le that areuta hanaban peugah 
Mangat jeuet ade lam kawan gata 
Peue nyang rasul ba tacok beu bagah 

Peue nyang gopnyan tham takeubah sigra 
Teuma takwa gata keu Allah 
Hukoman Tuhan keubit leupah brat 

8. Ureueng nyan meuhat gasien dum leupah 

Nyan muhajirin nyang kajiuse 
Le kawom kaphe di nanggroc Makkah 
Geutinggai gampong tinggai areuta 
Mita karonya keudeh bak Allah 




Teuma Neurila gopnyan le Tuhan 
Geutulong Tuhan ngon rasul Allah 
Nyan keuh ureueng nyan urcueng nyang beuna 
Teuma lom sama nyang preh iroh langkah 

Ureueng Madinah nyang preh ureueng nyan 
Awai meuiman urcucng nyan sudah '^C 'j£%3 

Geucinta ate keu muhajirin ~ . 

Geusambot yakin ‘oh ban troh langkah 


Peue-peue nyang geubri ikheulah ate 
Hana teupike deungki seurakah 
Hana geupeunteng keu droegeuh dilee 
Ingat keu jamec nyang peunteng leupah 




Beu that susah droe hana gcuingat 
Nyang that geuingat jamec bek susah 
Soe nyang ek jaga bek na sipheut kriet 
Ureueng nyan keubit bahgia leupah 


Ureueng nyang tcuka dudoc nibak nyan 
Du‘a ureueng nyan pih got that leupah 
Hai Tuhan kamoc Neuampon kamoc 
Chedara kamoc lom nyang ka sudah 


Nyang ka meuiman yoh gohlom kamoe 
Neuampon jinoc sibarang salalt 
Bek Neuboh deungki lam ate kamoc 
Keu mukmin dum nyoe ureueng meutuah 


Hai Tuhan kamoe Droeneuh that sayang 
Keu kamoe insan dum hamba Allah 
Droeneuh geumasch pih that keu kamoe 
Tuhanku sidroe Maha Pcmurah 


Peue hana taeu awak munaphek 
Ngon awak pasck kaphe seurakah 
Jikheun bak kaphe chedara jih nyan 
Ahli kitab nyan masa nyang sudah 




i® 


r» 


JUZ 28 


AL-HASYR (59) 



Meu jipeuteubiet gata di sinan 
Meuikot kamoe ngon gata bagah 
Barangkasoe han pih kamoe ikot 
Meu jikheun karot gata jipeugah 




Barangjan kamoe sit sajan gata 
Meu jiprang gata kamoe meubalah 
Mcuh'cut di kamoe meubantu gata 
Allah Ta’ala teuma Neupeugah 


Neuek saksi jih bandum jih sulet 
Han roe jiteubiet keudeh jilangkah 
Meunyo geuuse dum na awak nyan 
Teutap jih sinan han jimeulangkah 




Sangkira geuprang pih han jibantu 
Adak jibantu jiplueng le bagah 
Lheuh nyan awak nyan hana soe tulong 
Sabab gata dum jitakot leupah 


Yo jih keu gata nibak keu Tuhan 
Lam dada jih nyan hanaban pcugah 
Sabab awak nyan dum hana meuphom 
Adak jimeuprang meusiblah-siblah 


L»_Jr Xs i 'J ) 


Kon jimeusapeue bak jiprang gata 
Jipeugot kuta beu kong sileupah 
Atawa tembok jidong di likot 
Dumnan teumakot jih han ban peugah 


Sabc keudroe-droe jih han meusaboh 
Meumusoh-musoh meupisah-pisah 
Sang-sang meusapeue tasangka jih nyan 
Atejih dum nyan lam muparakah 


Sabab awak nyan kureueng pikiran 
Saban ngon kawom masa nyang sudah 
Baro ban mantong masa awak nyan 
Jirasa yoh nyan akibat salah 

Meuteumee bala sabab jih jeuheut 
Keu jih lorn azeub peudeh sileupah 
Miseu chetan kheun bak manusia 
Watee jimaba kaphe keu Allah 




‘Oh Iheuh jikaphe jikheun le chetan 
Di Ion hai insan bek tapeusalah 
Hana meusangkot le Ion ngon gata 
Lon takot raya di Ion keu Allah 

Lon takot Tuhan nyang Po dum alam 

17. Akibat jih nyan nuraka juah 
Bandua jih nyan asoe nuraka 
Keukai rok masa sinan geukeubah 

Nyan keuh barangsoe nyang elanya droe 
Meunan keuh dudoe teuma geubalah 

18. Hai ureueng mukmin takwa keu Tuhan 
Lom beu takalon peue na takeubah 

Peue na tapubuet nyang jeut keu beukai 
Tapubuet amai nyang got sileupah 
Beu na takwa gata keu Tuhan 
Buet gata bandum Neumaklum sudah 

19. Bek lagee ureueng teuwo keu Tuhan 
Teuwo treuk jih nyan Neubri le Allah 
Teuwo keu droejih han jiteusoc le 
Ka gadoh pike pasek treuk sudah 

20. Asoe nuraka asoe churuga 
Sagai hana sa laen that leupah 

Asoe churuga nyan keuh nyang meunang 
Bahgia seunang hanaban peugah 

21. Mcunyo Qur’an nyoe Kamoe peutron 
U ateuh gunong nyang raya mcugah 
Takalon khuchu' gunong nyan anco 
Abeh teupiro yo jih keu Allah 

Nyan keuh umpama keu manusia 
Kamoe peunyata jitueng phaedah 
Mangat jeue jingui akai pikiran 

22. Tan laen Tuhan mculengkan Allah 

Tuhan Neuteupue nyang han deuh taeu 
Got nyang deuh taeu Neuteupue sudah 
Tuhan geumaseh lom murah han ban 

23. Tan laen Tuhan meulengkan Allah 

Droeneuh nyan raja nyang Maha Suci 
Seujahtra lagi hanaban peugah 
Droeneuh bri aman ek Neuplihara 
Maha Perkasa ngon kha that leupah 

Sipheut Neuh agong lom pih suci that 
Nibak charikat lagee jih peugah 
24. Tuhan nyang pcujeuet Tuhan pencipta 
Neupeugot rupa bandum le Allah 

Nama nyang jroh-jroh bandum bak Tuhan 
Teuseubeh keunan bandum dibabah 
Peue nyang di langet ngon nyang di bumoe 
Teuseubeh dum nyoe jipujoe Allah 

Keubit roe Tuhan Maha Perkasa 
Ngon bijaksana Neuh han ban peugah 

AL-MUMTAHANAH (INONG NYANG GEUUJl) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirai rahmat Neulimpah 


Hai ureueng mukmin bek cok musoh Lon 
Keu wali teuh nyan tagaseh leupah 
Jih nyan musoh Lon ngon musoh gata 
Pakon tacinta hanaban peugah 


Haba nyan bcuna nyang troh bak gata 
Han jipeucaya jikheun nyan salah 
Di jih jikaphe keu peue nyang beuna 
Jiuse teuma lom rasul Allah 


Gata pih saban jiuse sinan 
Sabab meuiman gata keu Allah 
Sabab taiman keu Tuhan gata 
Lagi pih gata tamujahadah 


Tapubuet jihad ubak jalan Lon 
Lom pih rila Lon galak teuh leupah 
Teuma tapeugah rahsia bak jih 
Sabab tagaseh jih nyan dum sudah 


Jih nyan ka sisat bak jalan rata 
Meu jidrop gata han roe jipeuglah 
Jih nyan bit musoh jipoh treuk gata 
Jikheun keu gata peuteusuet lidah 


Jaroe ngon lidah jih ateuh gata 
Jipadan gata kaphe keu Allah 
Meu tatem kaphe nyan galak jih that 
Han le munapha’at gata pih teulah 










Lon leubeh teupue peue-peue nyang lasom 
Nyang hana tasom Lon teupue leupah 
Soc nyang pubuet nyan lam kawan gata 
Meuhat jih nyan ka sisat sileupah 

AL-MUMTAHANAH (60) 


Kawom ngon aneuk uroe kiamat 
Tan le munapha'at meuube seupah 
Neupeungkleh bandum gata deungon jih 
Jeut treuk bandum jih hana phaedah 


Peue nyang tapubuet Tuhan Neukalon 
Teuma teuladan sideh jroh leupah 
Nabi Ibrahim ngon rakan gopnyan 
Teuladan sinan tatueng phaedah 

Gcukheun bak kawom geuh gata dum nyoe 
Bandum ngon kamoe jinoe meusiblah 
Hana roh kamoe le sajan gata 
Ngon Tuhan gata nyang bukon Allah 

Kamoe meukaphe keu bandum gata 
Musoh ngon gata muruka Allah 
Barangjan kamoe musoh ngon gala 
Sampoe dum gata meubalek ulah 

Sampoe taiman keu Tuhan Esa 
Watee nyan gata baro meutuah 
Meulengkan teuma narit Ibrahim 
Bak watee gopnyan geukheun bak ayah 

Geukheun bak ayah geuh keubit di Ion 
Lon lakee ampon gata bak Allah 
Teuma meusapeue hana milek Ion 
Pulang bak Tuhan gata hai ayah 

Hai Tuhan kamoe kamoe peujok droe 
Bak Droeneuh sidroe nyang Maha Murah 
Meunan pih bak Droeneuh kamoe toubat 
‘Oh dudoe meuhat meuwoe bak Allah 

Bandum cit teuma bak Droeneuh meuwoe 
Hai Tuhan kamoe bek Neubri salah 
Bek jifiieunah kamoe le kaphe 
Di jih cit sabe jimita hilah 

Neu ampon kamoe wahe Po kamoe 
Sabab buet kamoe le that nyang salah 
Droeneuh keuh nyang that Maha Perkasa 
Ngon bijaksana areh that leupah 





6. Teuladan nyang got dum bak ureueng nyan 
Soe nyang meuiman harap keu Allah 
Lom jimeuiman uroe akhirat 

Nyang han tem meuhat rugoe sileupah 

Tuhan that kaya patot tapujoe 

7. Bandum gata nyoe harap keu Allah 
Kadang Neupeujeut teuma dum gata 
Ngon musoh gata meugaseh Icupah 

Maha Kuasa cit sidroe Tuhan 
Malta Pengampon Maha Pemurah 

8. Hana Neularang gata le Tuhan 

Akan awak nyan buet teuh jroh leupah 

Meunyo awak nyan han jiprang gata 
Dal am agama teuh han jibantah 
Han jipeutcubiet gata di nanggroe 
Jeut ngon awak nyoe tameusahabah 

Akan awak nyan gata beu ade 
Ureueng nyang ade geunaseh Allah 

9. Nyang Neutham gata teuma le Tuhan 
Awak nyang jiprang gata jibantah 

Jiprang dum gata dalam agama 
Jiuse gata lom han jikeubah 
Jimita bantu jiuse gata 
Allah Ta’ala jih nyan Neuteugah 

Bek tacok jih nyan keu wali gala 
Keubit ceulaka jih musoh Allah 
Barangsoe nyang cok keu wali jih nyan 
Jeut treuk ureueng nyan lalem sileupah 

10. Wahe dum ureueng nyang ka meuiman 
Mukmin nyang inong mcu troh jilangkah 
Meu jihijeurah keunan bak gata 

Tauji cuba jih nyan bek salah 

Tuhan nyang teupue meuiman jih nyan 
Beu that beu meunan gata nyang peusag 
Meu gata teupue bit jih meuiman 
Jeut tinggai sinan sajan takeubah 

AL-MUMTAHANAH (60) 


Bek le tapeuwoe jih nyan bak kaphe 
Hana haleu le keu jih nyan sudah 
Hana le haleu jih nyan keu kaphe 
Meunan pih kaphe ngon jih ka pisah 

Teuma jeulamee nyang ka jibayeue 
Tapulang bayeue keu kaphe bagah 
Jeuet lameukawen deungon inong nyan 
Jeulamee jih nyan teuma tapeuglah 

Meunyo inong nyan teuma cit kaphe 
Di gata bek le ngon jih tanikah 
Peue nyang ka tabri talakee bayeue 
Beu jitem bayeue jeulamee beu glah 

Di kaphe pih jeuet jilakee bayeue 
Nyang ka jih bayeue masa nyang sudah 
Ban hukom Tuhan antara gata 
Allah Ta'ala ade that leupah 

Dumpeue Neuteupue Allah Ta'ala 
Ngon bijaksana Neuh han ban peugah 

1 1 . Meunyo peurumoh teuh jak bak kaphe 
Talo treuk kaphe ‘oh lheuh prang bicah 

Nyan beu tabayeue keu lakoe jih nyan 
Dum kerugian jibri napakah 
Sabab peurumoh jiplueng bak kaphe 
Peumangat ate bek jeuet that susah 

Teuma takwa gata Keu Tuhan 
Nyang ka tairnan bandum keu Allah 

12. Hai nabi meu troh inong meuiman 
Bak gata keunan dum jimeulangkah 

Jilakee bai'at janji ngon gata 
Buet-buet nyang dacha napsu jikeubah 
Charikat Tuhan di jih pih han le 
Ceumeucue han le jiteupue salah 

Han jimeuzina buet nyan that keuji 
Han jipoh mate lorn aneuk lidah 
Han le jitudoh buet-buet nyang keuji 
Buet jaroc gaki nyang larang Allah 

Keu gata pih han jidarohaka 
Bandum buct gata nyang jroh-iroh leupah 
Meu nyan jilakec tabai’at laju 
Nyang jih meunapsu tajok beu bagah 


Talakee ampon keu jih bak Tuhan 
Neubri amponan peue nyang ka salah 
Keubit roe Tuhan Maha Pcngampon 
Lagi pih Tuhan Maha Pemurah 


Wahe dum ureueng nyang ka meuiman 
Bek cok keu rakan kawom nyang salah 
Jih nyan le Tuhan Neupeumuruka 
Ka putoh asa bandum jih sudah 




Putoh asa jih keu uroe page 
Saban ngon kaphe nyang musoh Allah 
Kaphe lam kubu ka abeh mate 
Hana guna le meunyeusai teulah 


ASH-SHAFF (MEUBANJA-BANJA) 



Ngon Nama Allah Ion puphon surat _ ^ 

Tuhan Hadharat nyang Maha Murah *» 

Tuhanku sidroe geumaseh that-that 
Donya akhirat rahmat Neulimpah 


1 . Peue nyang di langet peue nyang di bumoe 
Teuseubeh dum nyoe jipujoe Allah 
Keubit roe Tuhan Maha Perkasa 
Ngon bijaksana neuh han ban peugah 




2. Hai ureueng mukmin pakon tamarit 
Hana tapubuet peue nyang tapeugah 

3. Muruka Tuhan keu gata that-that 
Meu tan tapubuet peue nyang tapeugah 




4. Tuhan Neugaseh ureueng nyang meuprang 
Bak jalan Tuhan nyang Maha Murah 
Meubanja-banja geudong meubareh 
Lagee sang binteh meuato leupah 






Lagee bangunan meuturab batee 

5. Yoh dilee Musa teuma geupeugah 

Geukheun bak Tuhan geuh hai kawom Ion 
Pakon ateuh Ion tapeugot susah 

Gata dum tapeusaket ate Ion 
Ka tateupeue Ion nyoe rasul Allah 
Pcurintah Tuhan Ion ba bak gata 
‘Oh ban ka nyata jih sisat leupah 

Tuhan peusisat treuk ate jih nyan 
Nyata treuk jih nyan awak nyang salah 
Han Neupeutunyok teuma di Tuhan 
Barangri kawom nyang pasck leupah 

6. Teuma di Isa aneuk Mariyam 

Geukheun bak kawom Ion rasul Allah 
Hai cot Israil Ion rasul Tuhan 
Bak gata bandum Ion ba risalah 

Kitab nyang ka na jinoe beuna that 
Nyan kitab Taurat tron nibak Allah 
Teuma lom saboh haba gembira 
Akan troh teuka rasul meutuah 

Rasul ‘oh lheuh Ion nan gopnyan Ahmad 
Geuba amanat Neuyue le Allah 
‘Oh ban troh geuba amanat Tuhan 
Ubak awak nyan jikheun treuk salah 

Atra nyoe sihe leupah that nyata 

7. Boh soe lom teuma nyang lalcm leupah 
Jipeuna-peuna sulet keu Tuhan 
Geuyue Iseulam di jih jibantah 

Han Neupeutunyok teuma di Tuhan 
Kawom nyang lalem elanya leupah 

8. Jikeumeung peulon nur cahya Tuhan 
Ngon babah jih nyan sulet jipeugah 

Teuma di Tuhan Neumeung peucukop 
Bek le lam seupot beu peungeuh leupah 
Beu that si kaphe beunci jih that-that 
Cahya Hadharat han ek jiubah 

9. Neukirem rasul keunoe le Tuhan 
Peutunyok insan bek roh lam salah 
Agama nyang hak Neuyue peumeunang 
Agama laen bandum sit kalah 

Beu that beu beunci awak musyrikin 
Charikat Tuhan di jih jipeugah 

10. Wahe dum ureueng nyang na meuiman 
Udep nyang seunang tango Ion peugah 

Meunyo tameukat tameuniaga 
Beu leupah gata bek roh lam susah 
Bek roh keu gata azeub nyang peudeh 

1 1 . Meu iman beu gleh gata keu Allah 

Lom tameuiman keu rasul Tuhan 
Ngon taberjuang bak jalan Allah 
Tabri areuta ngon nyawong gata 
Jeut meubahgia gata that leupah 

Meu na tateupue di gata bandum 
Meuhat Neuampon gata le Allah 
Neuampon dacha tamong churuga 
Jeut meubahgia hanaban peugah 

Ic krueng dum ile di yup churuga 
Teumpat mulia nyang jroh sileupah 
Mcuteumeung teumpat churuga ‘adnen 
Nyan Keumenangan nyang raya leupah 

Laen nibak nyan nyang galak gata 
Neubantu gata laju le Allah 
Watee peutaklok pih ka rap teuka 
Haba gembira jinoe tapcugah 

Haba gembira keu ureueng mukmin 
Hai ureueng mukmin jak tulong Allah 
Pasukan anshar nyang tulong Tuhan 
Agama Tuhan tapcukong bagah 

Lagee kheun Isa aneuk Mariyam 
Soe gata rakan nyang tulong Allah 
Geukheun bak rakan geuh hawariyyun 
Soe nyang tulong Ion keudeh bak Allah 

Teuma geuseuot dum hawariyyun 
Kamoe nyang tulong agama Allah 
Bani lsrail teuma meuiman 
Saboh golongan teuma nyang salah 

Golongan kaphe golongan mukmin 
Teuma nyang mukmin geunaseh Allah 
Kamoe peukuat ureueng meuiman 
Ureueng nyan meunang musoh geuh kalah 

AL-JUMU‘AH (UROE JUM'AT) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Peue nyang di langef got nyang di bumoe 
Teuseubeh dum nyoe jipujoe Allah 
Raja nyang suci Maha Perkasa 
Lorn bijaksana Neuh han ban peugah 


Neukirem rasul ubak ummiyin 
Lam kawan jih nyan nyang ba risalah 
Dum ayat Tuhan geubaca bak jih 
Geupeugleh dum jih mangat bek salah 


Geujak peureunoc keu jih dum kitab 
Deungon hikeumat Neuyue le Allah 
Dileekon di jih nyata that sisat 
L^acn dum meuhat akan troh bagah 


Jinoe gohlom troh sajan awak nyan 
Keubit roe Tuhan Perkasa leupah 
Lagi pih Tuhan that bijaksana 
Nyan keuh karonya Neubri le Allah 


Soe nyang h'eut Tuhan Neubri karonya 
Nyang Po karonya sit sidroe Allah 
Nyang Po karonya raya ngon le that 
Nyan keuh Hadharat nyang Maha Murah 


Saboh bandingan awak me kitab 
Geuyue me Taurat teuma jikeubah 
Taurat jikeubah han jitem me le 
Lagee keulidee jih hana ubah 


Lagee keulidee tayue me awih 
Jeuheut that roe jih kawom nyang salah 
Jipeugah sulet dum ayat Tuhan 
Sisat that jalan kawom seurakah 

AL-JUMU‘AH (62) 



Han Neupeutunyok jih nyan le Tuhan 
Kawom nyan lalem elanya leupah 
Takheun le gala ubak Yahudi 
Meu takheun wali gata ngon Allah 




Ureueng laen dum kon nyan keu wali 
Lakee Ireuk Neubri mate beu bagah 
Meunyo bit gata ureueng nyang beuna 
Barangjan hana peue nyang jipeugah 

Jilakee mate di jih han sagai 
Sabab cit beukai hanajikeubah 
Buet jaroe jih dum ka salah that-that 
Uleh Hadharat Neuteupue sudah 


Tuhan Neuteupue dum buet si lalem 
Takheun mate nyan han tom meuilah 
Barangho taplueng meuhal jih teuka 
Meureumpok gata ho nyang talangkah 




‘Oh lheuh nyan gata bandum geupeuwoe 
Bak Tuhan sidroe nyang Maha Murah 
Tuhan Neuteupue nyang han deuh taeu 
Ngon nyang deuh taeu pih hana ubah 


Peue nyang tapubuet yoh masa dilee 
Watee nyan teuntee bandum Neupcugah 
Hai ureueng mukmin meunyo ka geubang 
Geuyue scumbahyang jak laju bagah 




Uroe Jumeu'at geuhoi scumbahyang 
Beudoh jak rijang taseubot Allah 
Kcubah mcuneukat bek le bloe peubloe 
Tapubuet meunoe nyang got that leupah 


Sangkira gata bandum tateupue 
Meu ka sculeusoe tapujoe Allah 
Meu ka seuleusoe pubuet seumbahyang 
Lam bumoe Tuhan tajak le bagah 




Beudoh jak mita karonya Tuhan 
Bek segan-segan taingat Allah 
Beu le taingat Allah Ta‘ala 
Mangat bahgia gata jroh leupah 



AL-JUMU‘AH (62) 


JUZ28 



Watee jikalon barang meuneukat 
Keunan jikarat jiplueng dum bagah 
Atawa maen buet sia-sia 
Jitinggai gata sinan jikeubah 

Jikeubah gata tadong di sinan 
Takheun bak Tuhan na nyang jroh Ieupah 
Leubeh jroh nibak maen ngon meukat 
Raseuki meuhat Neubri le Allah 


Tuhan sineujroh nyang bri raseuki 
Laen barangri leumoh that Ieupah 

AL-MUNAFIQUN (63) 


AL-MUNAFIQUN (UREUENG-UREUENG MUNAPHEK) "'v JK>,» 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh lhat-that 
Donya akhirat rahmat Neulimpah 

1 . Meunyo munaphek jijak bak gata 
Teuma bak gata laju jipeugah 
Kamoe ek saksi bandum bak gata 
Keubit nyo gata utusan Allah 

Gata nyo rasul Tuhan Neuteupue 
Narit jih dum nyoe sulet sileupah 
Awak munaphek Tuhan ek saksi 
Lam sanubari kon ban jipeugah 

2. Jipeujeuet sumpah jih keu peurisce 
Nyang dalam ate jih laen ulah 
Jitham dum ureueng bak jalan Tuhan 
Bek tajak keunan meunan jipeugah 

Keubit brok that buet nyang jipubuet nyan 

3. Lheuh jimcuiman jikaphe sudah 
Lheuh jimeuiman teuma jikaphe 
Neucap lam ate jih nyan le Allah 

Jeut treuk awak nyan ka hana meuphom 

4. Takalon jih dum hireuen teuh leupah 
Takalon tuboh galak teuh keu jih 
‘Oh jimarit jih tadeungo bagah 

Padahai sang jih kayee meusadeue 
Meusu barangpeue di jih geulisah 
Peue-peue nyang meusu sang ka ateuh jih 
Beu ingat teuh jih musoh that leupah 

Pakri cit jih dum ek jipeupaleng 
Beu Neuprang jih nyan bandum le Allah 

5. ‘Oh geukheun bak jih keunoe hai rakan 
Taduek-duek sajan ngon rasul Allah 

Mangat geulakee ampon keu gata 
Jipaleng muka Iaju le bagah 
Jipalcng ulee laju ho laen 
Jilham lom ureueng han jibri langkah 

Jipeurayok droe teukabo han ban 
Teuma roe saban jih nyan bak Allah 
Talakee ampon got han talakee 
Han Neubri teuntee ampon le Allah 

Han Neupeuampon akan awak nyan 
Sabab awak nyan pasek sileupah 
Han Neupeutunyok kawom nyang pasek 
Jikheun di jih bek tabri seudeukah 

Bek tabri sapeue akan awak nyan 
Nyang jijak keunan bak rasul Allah 
Bah le beu phang-phoe jih nyan dum sinan 
Teuma bak Tuhan gudang that luah 

Gudang di langet gudang di bumoe 
Areuta dum nyoe sit milek Allah 
Tapi munaphek cit hana meuphom 
Teuma jikheun lom meunoe jipeugah 

Mcunyo tawoe lom keudeh lam kuta 
Soe nyang mulia nyan nyang kha leupah 
Ureueng nyang hina teubiet ulua 
Jiuse sigra le ureueng meugah 








Teuma nyang meugah ngon that mulia 
Allah Ta'ala ngon Rasul Allah 
Meunan pih ureueng nyang ka meuiman 
Bandum ureueng nyan ureueng nyang meugah 


Tapi munaphek hana jiteupue 
Nyang na jiteupue cit buet nyang salah 
Hai ureueng mukmin bek lale gata 
Deungon areuta napsu le leupah 

Beu le ngon aneuk lale treuk ngon nyan 
Jeut gata dum han taingat Allah 
Soe-soe nyang pubuet teuma lagee nyan 
Bandum ureueng nyan rugoe that leupah 

AL-MUNAFIQUN (63) 


10. Raseuki nyang Kamoe bri keu gata 
Tameubeulanja zakeuet seudeukah 
Yoh goh troh mawot keunan bak gata 
Watee nyan gata meunyesai teulah 

Watee nyan takheun Tuhanku pakon 
Han Neupeutrep Ion bek mate bagah 
Neubri bacut treuk keu Ion nyoe watee 
Mangat jeuet teuntee Ion bri seudeukah 

Amai nyang saleh Ion pubuet teuma 

11. Di Tuhan teuma han roe Neuubah 
Barangri nyawong han Neubri tanggoh 
Meu ajai ka troh ka abeh sudah 

Tuhan that maklum peue nyang tapubuet 
Hana meubacut pih na meuilah 

AT-TAGHABUN (64) 


JUZ . 3 



AT-TAGHABUN (PEUTIMPLAK HABA) ) 


cA&ll 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe gcumaseh that-that 
Donya akhirat rahmat Neulimpah 


Peue nyang di langet got nyang di bumoe 
Teuseubeh dum nyoe jipujoe Allah 
Keurajeuen luah meunan pih pujoe 
Bandum atra nyoe sit milek Allah 




Ateuh barangpeue Tuhan kuasa 
Neupeujeuet gala dua parikah 
Nyang ladom kaphe ladom tneuiman 
Buet gata dum nyan Neukalon sudah 




Bandum deuh Neueu peue nyang tapubuet 
Neupeujeuet langet takalon meugah 
Neupeujeuet bumoe pih ngon sibeuna 
Neupeujeut rupa teuh ceudah-ceudah 


Tcuma bak Tuhan bandum teuh tawoe 
Tuhan Neuteupue bandum blah bicah 
Peue nyang di langet peue nyang di bumoe 
Bandum Neuteupue hana meuilah 




Peue-peue nyang tasom got tapeulahe 
Neuteupue sabe bandum le Allah 
Tuhan Neuteupue peue nyang lam dada 
Na troh bak gata haba seujarah 

Haba dum kaphe yoh dilee masa 
Bandum jirasa keunong musibah 
Sabab jikaphe Neubri treuk bala 
Azeub lorn teuma peudeh that leupah 


Teuka dum rasul ubak awak nyan 
Ay at dum geutrang bak jih geupeugah 
Jikheun treuk soe jak peutunyok tanyoe 
Insan dum lagoe jakba peurintah 

AT-TAGHABUN (64) 



Teuma jikaphe han jitem pateh 
Jipaleng keudeh laju jilangkah 
Di Tuhan teuma hana meuhajat 
Keu jih dum meuhat tan meuube seupah 

Tuhan that kaya patot tapujoe 
Tan na meusidroe saban ngon Allah 
Hana geubangket jikheun lc kaphe 
Tanyoe ka mate ka abeh sudah 

Takheun na keubit demi Tuhanlon 
Neubangket bandum gata le Allah 
‘Oh Iheuh geubangket bandum na gata 
Peue nyang buet gata teuma geupeugah 

Peue nyang tapubuet yoh masa dilee 
Bandum meuteuntee akan geubalah 
Atra nyan mudah meunyo bak Tuhan 
Teuma meuiman gata keu Allah 

Lom tameuiman keu rasul Tuhan 
Ka Kamoe peutron cahya trang leupah 
Iman keu cahya nyang Kamoe peutron 
Teuma di Tuhan Neumaklum sudah 

Peue nyang tapubuet Tuhan Neumaklum 
Uroe nyan bandum akan Neubalah 
Uroe peusapat peugot keunira 
Peutimplak haba keu awak salah 

Ureueng meuiman lom geupubuet got 
Nyan leubeh that got meuteumee balah 
Neuteuboh dacha gopnyan le Tuhan 
Neupeutamong lam churuga indah 

le krueng dum ile di yup churuga 
Keukai rok masa sinan Neukeubah 
Nyan keuh bahgia nyang raya that-that 
Nyang kaphe meuhat laen peurintah 

Jipeugah sulet dum ay at Kamoe 
Jak tamong jinoe lam apui mirah 
Bandum awak nyan asoe nuraka 
Keukai rok masa sinan geukeubah 

AT-TAGHABUN (64) 




Nyan keuh teumpat woe nyang paieng jeuneui 

1 1 . Han keunong azeub teuma bak Allah 
Meulengkan meu na izin bak Tuhan 
Meu baro keunong saboh musibah 

Soe nyang meu i man keubit keu Tuhan 
Neubri keu gopnyan akan hidayah 
Neubri peutunyok lam ate gopnyan 
Teuma roe Tuhan Neuteupue sudah 

Bandum peukara Tuhan Neuteupue 

12. Ta'at gata nyoe teuma keu Allah 
Ta‘at keu Tuhan ngon rasul Tuhan 
Meunyo tapaleng nyan droeteuh salah 

Di rasul Kamoe geupeutroh mantong 
Ayat geupcutrang bandum geupeugah 

13. Allah keuh sidroe nyan keuh nyang Tuhan 
Tan laen Tuhan meulengkan Allah 

Teuma tawakai meuhat bak Tuhan 
Soe nyang meu i man keupada Allah 

14. Hai ureueng mukmin na judo gata 
Ngon aneuk gata nyang raya salah 

Nyan musoh gata bcu that tajaga 
Teuma meu gata tatem peumeu‘ah 
Tatem meugot-got lorn tapeuampon 
Tuhan Pengampon lom that Pemurah 

15. Areuta gata ngon aneuk gata 
Neucuba gata ngon nyan le Allah 
Teuma bak Tuhan pahla that raya 

16. Beu tatakwa gata keu Allah 

Ube-be nyang ek gata takwa 
Tadeungo haba ikot peurintah 
Tabri napakah nyang got keu gata 
Raya that pahla Neubri le Allah 

Soe nyang ek jaga bek kriet bak droejih 
Bahgia that jih hanaban peugah 

17. Meu tatem gata peuutang Tuhan 
Buet keubajikan tapubuet bagah 

AT-TAGHABUN (64) 



Tuhan Neubalah teuma keu gata 
Meuganda-ganda pahla le leupah 
Lom Neupeuampon dum dacha gata 
Allah Ta'ala keubit that murah 


Neutem that chuko ngon halim Ncuh that 
Dumpeue pih meuhat Neuteupue sudah 
Nyang han deuh taeu got nyang deuh taeu 
Bandum deuh Neueu hana meuilah 




Lagi pih Tuhan Malta Perkasa 
Ngon bijaksana Neuh han ban peugah 


ATH-THALAQ (TALEUEK) 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Hai nabi meunyo tataleuk inong 
Tataleuk jih nyan beu na ngon iddah 
Iddah awak nyan beu got takira 
Teuma takwa gata keu Allah 

Bek tapeuteubiet jih di rumoh jih 
Meunyo kon ka jih raya that salah 
Nyan hukom Tuhan soe-soe nyang langga 
Nyan jielanya droejih nyan sudah 

Hana tateupue kadang cit Tuhan 
Neubuka jalan teuma Neupeuhah 

2. Nyang ka troh iddah nyan jeuet tameuwoe 
Beu got that jinoe nibak nyang sudah 

Atawa tacre jih nyan deungon got 
Saksi nyang teupat tamita bagah 
Beu na dua droe saksi nyang ade 
Tapeudong saksi kareuna Allah 




Nyan peungajaran keu urcueng mukmin 
Nyang na meuiman di jih keu Allah 
Loin jimeuiman keu uroe dudoe 
Teuma barangsoe takwa keu Allah 


Sit Neubri jalan keu jih rot teubiet 
Watee ka meugriet bek jeuet keu susah 

3. Neubri raseuki nyang tan jisangka 
Ban tanjo teuka keunan le bagah 

Soe nyang tawakai jok droe bak Tuhan 
Sep Neubri jalan keu jih nyang mudah 
Nyang kheundak Tuhan meuhat Neupeutroh 
Kada ka Neuboh bandum blah bicah 

ATH-THALAQ (65) 



Peurumoh gata nyang putoh asa 
Haidh han le teuka meunan sang ulah 
Meunyo taragu chok teuh di gata 
Lhee buleuen masa di jih nyan iddah 




Ureueng inong nyang gohlom teuka haidh 
Saban meunan cit hana meuubah 
Peurumoh gata nyang teungoh mume 
Aneuk jih lahe nyan jeuet keu iddah 


Soe nyang takwa ta‘at keu Tuhan 
Neubri urusan keu jih dum mudah 
Nyan keuh Neupeutron peurintah Tuhan 
Keu gata bandum mangat bek salah 




Barangsoe teuma nyang bit takwa 
Neuteuboh dacha jih nyan le Allah 
Neubri lorn pahla keu jih raya that 
Inong teuh meuhal beu got tapapah 




Bak teumpat gata jiduek beu seunang 
Gata pih meunan han jeuet keu susah 
Bek sabab gata jih jeuet meularat 
Bek tapeuseumpct atejih gundah 




Tabri napakah meunyo jih mume 
Hingga ka lahe aneuk jih sudah 
Meunyo jipeumom aneuk keu gata 
Tajok beulanja keu jih ban upah 


Tamuchawarat ngon jih beu got-got 
Meunyo han ek got tamita hilah 
Tamita laen ureueng peumom jih 
Meu han jitem jih bek jeut keu susah 


Ureueng nyang kaya balaku kaya 
Geubri beulanja akan napakah 
Ureueng nyang gasien ube ek geubri 
Ban nyang raseuki Neubri le Allah 

Hana neupeubrat sidroe-droe ureueng 
Ube ek jitheun jibri napakah 
‘Oh abeh susah cit teuka seunang 
Hukom jih meunan Neubri le Allah 



ATH-THALAQ (65) 


9. 


11 . 


12 . 


Padum le nanggroe nyang darohaka 
Rakyat dum rata jipubuet salah 
Peurintah Po jih ngon rasul-rasul 
Han ji tem kabui bandum jibantah 


10 . 


Ka Neuseudia azeub le Tuhan 
Brat that keu jih nyan hanaban peugah 
Teuma takwa bandum na gata 
Hai ureueng nyang na pikiran ceudah 


Ureueng nyang ta‘at iman keu Tuhan 
Ka lheuh Neupeutron Ziker le Allah 
Neupeutron Ziker keu gata bandum 
Rasul teuma lom Neukirem bagah 


Mangat geubaca dum ay at Tuhan 
Keu gata bandum gcutrang geupcugah 
Ureueng meuiman geumeung peuteubiet 
Nyang tem pubuet got bek seupot leupah 


Bek le lam seupot geuba bak peungeuh 
Mangat dumpeue deuh hana meusalah 
Ureueng meuiman ngon geupubuet got 
Keu gopnyan teumpat churuga indah 


le krueng dum ile di yup churuga 
Keukai rok masa sinan geukeubah 
Raseuki jroh that akan ureueng nyan 
Neubri le Tuhan nyang Maha Murah 


Tuhan nyang peujeuet tujoh boh langet 
Bumoe pih meuhat saban that leupah 
Peurintah Tuhan Neupeutron keunoe 
Bak langet bumoe hana meuubah 


Mangat tateupue le bandum gata 
Tuhan kuasa hanaban peugah 
Tuhan kuasa ateuh barangpeue 
Dumpeue Neuteupue ‘eleumee luah 

Kamoe peubrat treuk keunira keu jih 
Meuazeub treuk jih nyang brat that leupah 
Yoh nyan jirasa akibat buet jih 
Watee nyan jeuet jih rugoe sileupah 

AT-TAHRIM (PEUHAREUM) 




Ngon Nama Allah Ion puphon surat , 

Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Hai nabi pakon tajak peuhareuem 
Nyang haleue Neukheun ka lheuh le Allah 
Tuhan peuhaleue dum nyan keu gata 
Teuma di gata hareuem tapeugah 




Peuseunang ate peurumoh gata 
Nyang haleue nyata takeumeung ubah 
Teuma roe Tuhan Maha Pengampon 
Lagi pih Tuhan Maha Pemurah 


Tuhan peuwajeb teuma bak gata 
Tabayeu sigra kipharat sumpah 
Mangat gleh gata bak sumpah gata 
Tuhan Po gata tateupue sudah 





Dumpeue Neuteupue Allah Ta'ala 
Lorn bijaksana Neuh han ban peugah 
Bak watee nabi geupeugah haba 
Saboh rahsia ngon sidroe zaujah 

Teuma jipeugah bak ureueng laen 
Bak nabi yoh nyan ka Tuhan peugah 
Geupeugah ladom teuma le nabi 
Nyang ladom lagi hana geupeugah 

Geupeugah nyan bak zaujah nyang ini 
Jikheun treuk pakri neuteupue sudah 
Soe peugah bak droeneuh meunan rupa 
Nabi kheun teuma Tuhan nyang peugah 


Tuhan Neuteupue Neumaklum dumpeue 
Teuma haba nyoe bak Ion Neupeugah 
Meunyo tatoubat bandua gata 
Neuampon dacha gata le Allah 

Sinan keuh nyata gleh ate gata 
Teuma meu gata han tatem ubah 
Bandua gata mita bicara 
Keu nabi gata tameung peususah 


Teuma di gopnyan na Tuhan gopnyan 
Neutulong gopnyan teuma le Allah 
Lom ngon Jibrai ngon ureueng mukmin 
Nyang keubit yakin saleh that leupah 


Malaikat dum pih bantu gopnyan 
Kadang keu gopnyan Neubri le Allah 
Meunyo geutaleuek geucre teuh bandum 
Neubri le Tuhan laen nyang indah 


Neubri peurumoh keu gopnyan teuma 
Nibak dum gata leubeh lom ceudah 
Inong Iseulam inong meuiman 
Ta‘at lom jih nyan hanaban peugah 


Toubat bak Tuhan pubuet ibadat 
Puasa meuhat han tom jikeubah 
Got pih nyang janda nyang ka meukawen 
Got nyang goh kawen peurawan ceudah 


Hai ureueng mukmin plihara droeteuh 
Ngon famili teuh bak apui mirah 
Apui nuraka rujoe jih insan 
Ngon batee sajan dum nyang jiseumah 


Hai awak kaphe bek peuozor droe 
Gata uroe nyoe bandum geubalah 
Peue nyang ka dilee ka lheuh tapubuet 

Peue nyang ka dilee ka ineun tapuDut 
Balaku nyang buet meunan geubalah 


Hai ureueng mukmin taubat bak Tuhan 
Toubat gata nyan beu bit ikheulah 
Toubat nasuha han le buet dacha 
Tuhan Po gata Neuampon salah 












Malaikat dum nyang kreuh ngon keujam 
Geujaga sinan Neuyue le Allah 
Peue nyang Tuhan yue bandum geupeubuet 
Han toe meubacut pih na geubantah 

AT-TAHRIM (66) 


Buet teuh nyang jeuheut akan Neusampohi 
Abeh Neuteuboh bandum le Allah 
Neupeutamong teuh dalam churuga 
Di yup churuga ie krueng dum joh jah 




Han Neupeumalee nabi le Tuhan 
Nibak uroe nyan seunang that leupah 
Ureueng ineuiman saban ngon nabi 
Cahya hu meuri trang han ban peugah 


Cahya dum jijak rot keu ureueng nyan 
Rot uneun gopnyan pih hana ubah 
Kheun dum ureueng nyan hai Tuhan kamoe 
Cahya keu kamoe Neubri jroh leupah 


Neupeuseumpuma cahya keu kamoe 
Neuampon kamoe wahe ya Allah 
Drocneuh kuasa ateuh barangpeue 
Hana meusapeue pih na meuilah 




Hai nabi taprang dum kaphe suwang 
Munaphck saban pih bck takeubah 
Beu keujam gata taprang jih bandum 
Teumpat jih bandum lam apui mirah 


Dalam nuraka bandum jih meuhat 
Sijeuheut teumpat nuraka juah 
Tuhan boh miseu keu kaphe suwang 
Dua droe inong nyang that seurakah 


Inong nabi Noh deungon nabi Luth 
Di jih khianat keu rasul Allah 
Dua droe rasul ureueng nyang saleh 
Tuhan peuleubeh jih jeuet keu zaujah 




Meunyo ngon Tuhan hana kuasa 
Ureueng nyan dua han ek geupeuglah 
Geukheun boh jak lop dalam nuraka 
Sajan ngon gata dum ureueng salah 

Tuhan boh miseu keu ureueng mukmin 
Inong Peura'un nyang that meutuah 
Geukheun Tuhanku Neupeugot rumoh 
Keu Ion nyo saboh Neubri hadiyah 


AT-TAHRIM (66) 

Dalam churuga Neupeugot keu Ion 
Lom Neupeuglah Ion bak kaphe jadah 
Neupeuglah Ion nyoe nibak Peura'un 
Ngon buet jih nyan dum raya that salah 


Neupeuglah Ion bak kawom nyang lalem 
Teuma Mariyam peurawan ceudah 
Nyan keuh Mariyam aneuk ‘Imran 
Meunalee gopnyan han sagai teuhah 

Got that geujaga meunalee gopnyan 
Roh Kamoe keunan meupruh treuk bagah 
Narit Po gopnyan geukheun beuna that 
Ngon kitab-kitab nyang tron bak Allah 


Ta‘at that gopnyan pubuet ibadat 
Seumah Hadharat nyang Maha Murah 

AL-MULK (KEURAJEUN) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Maha beuruekat cit sidroe Tuhan 
Nyang Po keurajeuen nyang Maha Luah 
Bak jaroe Tuhan keurajeuen teutap 
Kuasa Neuh that hanaban peugah 




Tuhan kuasa ateuh barangpeue 
Neupeujeuet dumpeue hana soe bantah 
Neupeujeuet mate udep pih saban 
Nyan keuh cubaan Neubri le Allah 




Neuuji gata soe nyang got amai 
Soe nyang le beukai di jih jikeubah 
Tuhan Perkasa Maha Pengampon 
Langet Neususon tujoh tabaqah 




Peuneujeut Tuhan hana nyang cacat 
Watee talihat hana nyang salah 
Tangieng sigo treuk keunan tapandang 
Peue na nyang irang hana got ulah 


Teuma taulang meu dua go treuk 
Hana meu sineuk taeu nyang salah 
Jiwoe pandangan mata jisurot 
Hana nyang karot nyang na meupayah 


Bak langet nyang toe taeu hiasan 
Kamoe boh bintang hu meujeureulah 
Kamoe rhom ngon nyan dum chetan-chetan 
Nyang daya insan sabe jihilah 

Teuma keu jih nyan Kamoe seudia 
Azeub nuraka tutong that leupah 
Keu kaphe teuma nyang lawan Tuhan 
Azeub jahannam nuraka juah 


Sijeuheut teumpat nyan keuh nuraka 
Meubura-bura apui hu mirah 
‘Oh ban ka geutiek awak nyan keunan 
Jimeusu yoh nyan meubura-bura 

Sang-sang ka anco apui nuraka 
Meubura-bura beungeh jih leupah 
‘Oh geutiek kon saboh rombongan 
Geutanyong pakon rhot keunoe dikah 

Meunan geutanyong le ureueng jaga 
Peue hana teuka rasul jak bak kah 

9. Jikheun na geujak rasul bak kamoe 
Teuma di kamoe hana meupapah 

Meukheun sulet that haba gata nyan 
Hana Neupeutron sapeue le Allah 
Gata sisat that han kamoe deungo 

10. Adak meudeungo teuma jipeugah 

Adak meudeungo watee nyan keubit 
Meupike beu got han dumnoe balah 
Han roh jeut kamoe asoe nuraka 

1 1 . Meungaku dacha bandum jih salah 

Binasa keubit asoe nuraka 

12. Nyang laen rupa ureueng meutuah 
Ureueng nyang takot keu Tuhan gopnyan 
Bah tan geukalon yo geuh that leupah 

Ureueng nyan bandum Neuampon dacha 
Raya that pahla lorn han ban peugah 

13. Peue nyang tamarit got tarahsia 
Got tapeunyata takheun ngon babah 

Bandum Neuteupuc Allah Ta'ala 
Peue nyang lam dada Neuteupue sudah 

14. Ek han Neuteupue Droeneuh nyang peujcuet 
Haloh that keubit ‘eleumee Allah 










Keubit that haloh Neumaklum dumpeue 

15. Neupeujeuet bumoe keu tanyoe mudah 
Beudoh jak laju jeuet lungkiek bumoe 
Raseuki teuh nyoe sinan Neukeubah 

Tapajoh laju raseuki gata 
Dudoe tagisa tawoe bak Allah 
16. Ek aman gata bak ureueng langet 
Neuyue peusinget bumoe le Allah 


Meuguncang-guncang bumoe ngon gata 
17. Ek aman gata lorn cuba peugah 

Batee Neuyue rhom bak ureueng langet 
‘Oh keunong teupat mate teuh reubah 


Tateupue treuk peue nyang Lon peuingat 
Pakri saket that hanaban peugah 
18. Meunan pih kawom dilee nibakjih 
Han jitem pateh peue nyang peurintah 


Peue nyang geupeugah jikheun nyan sulet 
Pakriban saket keu jih Lon balah 
19. Peue hana jieu ticem teureubang 
Jipo lam awan rame jih leupah 


Meubareh-bareh jipo di ateuh 
Sayeup jipeulheuh jitop jipeuhah 
Tuhan nyang theun jih bek rhot u bumoe 
Neukalon dumpeue bandum le Allah 


Bandum si kaphe ka chetan taki 
2 1 . Boh soe lom nyang bri bandum napakah 
Soe bri raseuki teuma keu gata 
Meunyo Neusangga Neutheun le Allah 


Tapi jeut mabok cit lom krang ceukang 
Batat ngon tungang dumpeue jibantah 
22. Ureueng jak meugom muka bak tanoh 
Soe got teuma jih ngon ureueng ceudah 


Geujak meusigak bak jalan teupat 
Soe nyang troh siat ho nyang geulangkah 
23. Takheun Tuhan keuh nyang peujeuet gata 
Dilee phon mula sampoe ‘oh sudah 

20. Boh soe nyoe teuma nyang jeuet keu teuntra 
Nyang tulong gata ‘oh teuka musoh 
Meunyo kon Tuhan nyang that geumaseh 
Di kaphe paleh sabe lam salah 

Geulinyueng, mata ngon ate gata 
Bandum nyan nyata peuneujeuet Allah 
Tapi tachuko nit that nyang tatem 
24. Takheun lom laen peuneujeuet Allah 

Neupeujeuet gata rame lam bumoe 
Meusapat dudoe teuma bak Allah 
25. Jitanyong pajan janji nyan teuka 

Meu beuna gata peue nyang tapeugah 

26. Takheun atra nyan ‘eleumee Tuhan 

Di Ion nyoe mantong meu Neuyue peugah 
Neuyue peuingat bak Ion nyoe mantong 

27. ‘Oh ban jikalon azeub meurimbah 




Muka si kaphe bandum ka pucat 
Hana le ubat ka abeh sudah 
Geukheun lom bak jih nyoe nyang ka lakee 
Yoh masa dilee beu rijang leupah 




28. Takheun boh pakri meunyo Ion mate 
Rakan Ion sare pih abeh sudah 
Got pih di Tuhan Neugaseh kamoe 
Rahmat keu kamoe Neubri le Allah 




Soe nyang ek peuglah teuma si kaphe 
Azeub bukon le peudeh that leupah 

29. Takheun leh nyan keuh Tuhan nyang Rahman v J j C- v Vfr 

Kamoe meuiman bandum keu Allah . , , , 

Bandum bak Tuhan tawakai kamoe 
Tateupue dudoe soe nyang bit salah 
Soe nyang bit nyata jih nyan lam sisat 

30. Takheun leh siat pakri ‘oh susah 


Watee hana ie ka tlto di bumoe 
Watee nyan bak soe teuma tapeugah 
Soe bri mata ie teuma keu gata 
Mangat dum gata tajep puleh grah 

AL-QALAM (KALAM) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroc geumaseh that-that 
Donya akhirat rahmat Neulimpah 




Peue meukeusud Nun bak awal ay at 
Tuhan Hadharat hana Neupeugah 
Demi na kalam ngon nyang jih surat 
Gata kon meuhat lagee jih peugah 


Nikmat Po gata gata kon gila 
Nyang le di gata pahla bak Allah 
Han peutoh-peutoh pahla keu gata 
Lom sipheuet gata pih jroh that leupah 




Dudoe pih taeu jih dum pih jieu 
Soe nyang bit rabue pungo sileupah 
Po gata keubit Neuteupue that-that 
Soe nyang bit sisat jalan ka salah 






Neuteupue that soe nyang na peutunyok 
Nyang ka geujak cok jalan got leupah 
Teuma awak nyan bek roh taseutot 
Nyang jikheun sulet dum ayat Allah 

Napsu jih gata meugot-got ngon jih 
Sang-sang bit di jih got -got that leupah 
Lom bek taseutot awak hina that 
Di jih sia-at ka jimeusumpah 


Tukang peusuna jak keunoe keudeh 
Atra jeh di jih bek sagai leupah 
Meunyo buet nyang got di jih kriet jih that 
Keubit jeuheut that jipubuet salah 




Keujam jih geuthee laen nibak nyan 
Areuta jih nyan cit le sileupah 
Meunan lom aneuk di jih pih le that 
‘Oh geukheun ayat jipaleng bagah 

Dum ayat Kamoe jikheun nyan dongeng 
Kra ureueng jameun bandum jipeugah 

16. Kamoe boh tanda ‘oh dudoe keu jih 
Bak beuralee jih meucap meukeubah 

17. Dilee awaknyan ka Kamoe ujoe 
Lagee meuujoe kawom nyang sudah 
Sinan na lampoh jih di kawom nyan 
Teuma watee nyan ka jimeusumpah 

Singoh ban beungoh tajak pot ase 

18. Hana jipike keu gop nyang susah 
Han sagai jibri keu ureueng gasien 

19. Meu troh treuk keunan ureueng ziarah 

Teungoh teungeut jih ureueng nyan teuka 
Nibak Po gata sideh geulangkah 

20. Jeut treuk lampoh nyan ka lagee arang 
Ka seupot itam anco dum bicah 

21. Jimeuhoi treuk ngon jih dum ‘oh beungoh 

22. Bandum tabeudoh jak keudeh bagah 
Mcunyo meunapsu tajak pot ase 
B;tk keubon sare laju talangkah 

23. Jijak treuk laju ngon jih meus‘ah-s‘ah 

24. Bek lcumah-leumah tanyoe jak bagah 
Ureueng gasien bek jitamong keunoe 
Tanyoe uroe nyoe tajak pot buah 

25. Jijak treuk laju padahai di jih 

Ek jibri le jih peuc-peue nyang mudah 

26. ‘Oh ban jikalon lampoh lagee nyoe 
Jikheun bit tanyoe sisat sileupah 

27. Tapi di tanyoe han sapeue na le 

28. Ureueng got ate teuma kheun bagah 
Kon ka Lon peugah bak bandum gata 
Pakon han gata tapujoe Allah 

Takheun teuseubeh tapujoe Tuhan 

29. Jikheun treuk yoh nyan Subhanallah 
Keubit Po tanyoe Maha Suci that 
Tanyoe lalem that hanaban peugah 

Nyang ladom jikheun nyan salah gata 
Bandum jih teuma peusalah-salah 
Jikheun ceulaka bandum geutanyoe 
Sabab geutanyoe leupah that culah 




Kadang Neutem bri le Po geutanyoe 
Laen Neugantoe nyang leubeh ceudah 
Taharap ampon bak Po geutanyoe 
Meunan keuh Kamoe azeub meubalah 






Azeub akhirat raya nibak nyoe 
Meunyo jiteupue han roe jih salah 
Ureueng takwa nibak Po gopnyan 
Churuga na'im ka lheuh Neukeubah 




Po kamoe peusa ureueng Iseulam 
Lagee kaphe nyan nyang pubuet salah 
Pakriban meunan gata tahukom 
Lam kitab teuh dum peue na geupeugah 




Na kitab teuh dum teuma di gata 
Jeut ban nyang hawa tapileh sudah 
Peue na meujanji gata ngon Kamoe 
Sampoe 'an dudoe taakad sumpah 




Nyang jeuet gata dum meunan tahukom 
Tanyong bak jih dum mangat jipeugah 
Soe keupala jih nyang hukom meunoe 
Na ngon jih dum nyoe laen jikcubah 




Jak hai ngon jih dum keunoe tayue ba 
Meunyo jih beuna peue nyang jipeugah 
Uroe deuh beuteh bandum ka teulhon 
Geuyue sujud lorn laju beu bagah 




Han ek sujud le di jih watee nyan 
Mata ka rabon khuchu' that leupah 
Watee nyan di jih hina ngon malee 
Yoh geuyue dilee han jitem papah 




Yoh mantong teuga han jitem pubuet 
‘Oh geuyue sujud di jih jibantah 
Bah jih deungon Lon jinoe meuhukom 
Jikheun narit Lon sulet that leupah 

Lon keumeung hoi jih dum seun-seun bacut 
Bah le jipubuet laju nyang salah 
Hana jiteupue ho jikeumeung bloh 

45. Jih Lon bri tanggoh yoh goh Lon balah 

Leubeh carong Lon roe bak teumaki 

46. Peue na tayue bri keu gata upah 

Jeut jih nyan teuma geuhon ngon utang 

47. Peue na bak jih nyan ‘eleumee Allah 

‘Eleumee gaeb nyang tan gop teupue 
Jituleh dumpeue beuna ngon salah 

48. Teuma tasaba hukom Po gata 
Bek lagee haba masa nyang sudah 

Lagee soe dilee dalam pruet eungkot 
Sang-sang teumakot geuba peurintah 
Geulakee du‘a gopnyan di laot 
Kawom buet karot beungeh geuh leupah 

49. Adak kon nikmat bak Tuhan gopnyan 
Teutiek geuh sinan dalam blang luah 
Meuhat jicaci bandum buet gopnyan 

50. Lan pih di Tuhan gopnyan Neupeuglah 

Neupileh gopnyan keu ureueng saleh 
Ureueng nyang leubeh geunaseh Allah 

51. Kaphe ‘oh jingieng sang ateuh gata 
Jikeuih gata sinan beureubah 

‘Oh ban jideungo dike tabaca 
Keubit ka gila gata jipeugah 

52. Padahai Ziker haba peuingat 

Le bandum umat jitueng phaedah 




Keu bandum alam jeuet keu peuingat 
Soe nyang tern ingat nyang nyang meutuah 

AL-HAQQAH (NYANG TEUNTEE TEUKA) 




Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Meuteuntee that-that han jeut han teuka 

2. Peue roe nyang teuka meuteuntee leupah 

3. Na tateupue nyang han jeuet han teuka 

4. Yoh dilee masa Tsamud geupeugah 

Jikheun sulet that uroe kiamat 
Meunan pih si ‘Ad jikheun beurakah 

5. Tsamud binasa ngon bala hebat 

6. Binasa si ‘Ad angen kreuh leupah 

Angen sijuek that badei ngon tophan 

7. Tujoh malam tan jipiyoh payah 
Jeuet lorn meutamah ngon lapan uroe 
Kawom teupipoe taeu dum reubah 

Sang bak kureuma nyang ka brok asoe 
Reubah sinaroe abeh dum tewah 

8. Hana nyang tinggai jih le meusidroe 

9. Peura'un pande pih hana ubah 

Yoh goh Peura'un ngon muktafikat 
Bandum saban that jipubuet salah 

10. Jimaksiet dum jih rasul tuhan jih 
Neusiksa treuk jih nyang brat sileupah 

11. ‘Oh teuka tophan jiek ie raya 

Gata lam bahtra dum Kamoe keubah 

12. Meupeujeuet nyan dum jeuet keu peuingat 
Keu gata meuhat tatueng phaedah 

Geulinyueng nyang got sabe jiingat 

13. ‘Oh jan kiamat teuma geupeugah 
Geuyup beuragoe sigo yup meuhat 

14. Bumoe geuangkat ngon gunong meugah 

Bumoe ngon gunong meuseumpom anco 

15. Uroe nyan baro kiamat sudah 

16. Langet pih bicah uroe nyan reului 
Hana daya le leumoh jih leupah 


18. Uroe nyan gata geuba bak Tuhan 
Meu sapeue pih tan meusom bak Allah 

19. Soe nyang cok kitab ngon jaroe uneun 
Geujok rot uneun jikheun treuk bagah 


Beudoh dum jak kheun kitab Ion nyopat 

20. Yoh dilee meuhat Ion yakin sudah 
Lon yakin di Ion akan geuhisab 

21. Ureueng nyan meuhat seunang that leupah 


>1 


,1 


Udep that seunang rila Hadharat 

22. Meuteumeung teumpat churuga indah 
Dal am churuga nyang manyang that-that 

23. Boh kayee le that miyup sileupah 

24. Tapajoh tajep seunang ngon ladat 
Sabab buet got that masa nyang sudah 

25. Soe-soe nyang geujok rot wie jih kitab 
Jikheun treuk ligat meunyesai leupah 

Adak jeuet di Ion bek geujok kitab 

26. Bek Ion eu hisab keu Ion geupeugah 

27. Nyang got cit mate mantong bek meunoe 
Mangat atra nyoe dum abeh sudah 


28. Areuta Ion le hana guna le 

29. Kuasa han le anco dum bicah 

30. Rante bak takue jih taboh laju 

31 . Dalam apui hu tatiek jih bagah 


32. Lheuh nyan tarante jih lorn di sinan 
Panyang rante nyan na tujoh ploh hah 

33. Han jimeuiman di jih keu Tuhan 
Allah keuh Tuhan nyang agong leupah 

17. Jeut sagoe langet dum malaikat 

’Arasy Hadharat geume dum sudah 
Lapan droe ureueng nyang me 'arasy nyan 
Di ateuh gopnyan sinan keuh 'arasy 

34. Han jitem yue bri di jih makanan 

Keu ureueng gasien nyang dalam susah 

35. Uroe nyoe di jih hana ngon jih le 

36. Makanan geubri nanoh ngon darah 

37. Nyan keuh makanan ureueng meudacha 
Geubri nyan saja keu ureueng salah 

38. Ulon meusumpah ngon peue nyang taeu 

39. Nyang hana taeu pih saban leupah 

40. Keubit nyan narit rasul mulia 
Atra nyan geuba Neuyue le Allah 

41. Bukon nyan narit ureueng meupanton 
Gata meuiman nit that sileupah 

42. Jeuet keu peuingat di gata pih nit 
Tapi kon narit ureueng meurajah 

43. Tron nibak Tuhan Po bandum alam 

44. Meunyo buet gopnvan lagee tapeugah 

Geupeuna-peuna narit ateuh Lon 

45. Teuntee Lon hukom gopnyan le bagah 
Bak jaroe uneun Ion mat geuh Ion hue 

46. Lon koh bak takue sinan le reubah 

47. Lam kawan gata hana meusidroe 

Nyang peutheun geuh nyoe bek Kamoe balah 

48. Atra nyan cit roe haba peuingat 

Keu ureueng nyang that takwa keu Allah 

49. Kamoe meuteupue lam kawan gata 
Na nyang duseuta gopnyan jipeugah 

50. Teuma atra nyan keu awak kaphe 
Meuhat jeuet ase meunyesai teulah 

51. Atra nyan beuna cit hak tay akin 

52. Teuseubeh takheun tapujoe Allah 
Takheun teuseubeh ngon nan Po gata 
Nyang Malta Raya Agong ngon Meugah 

9. 


AL-MA'ARIJ (TINGKAT-TINGKAT) 


Ngon Nama Allah Ion puphom surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Na jilakee le ureueng meulakee 
Beu tcuka teuntee azeub beu bagah 
Azeub keu kaphe han ek soe sangka 
Atra nyan sigra Neubri le Allah 


Tuhan keuh nyang Po dum tingkat-tingkat 
Rot malaikat dum ek bak Allah 
Deungon Jibaril pih geujak sajan 
Siuroe kcunan bandum geulangkah 


Limong ploh ribee thon kada uroe 
Meu tajak keudroe jeuet trep sileupah 
Teuma na saba nyang beu jroh that-that 
Di jih jilihat sang jioh leupah 


Kamoe meukalon atra nyoe toe that 
Uroe nyan langet anco dum bicah 
Lagee dhoi pirak langet sinaroe 
Gunong pih meunan gapcuh sang ulah 


Hana soe tanyong ho ngon ho rakan 
Na geupeukalon sinan dum leupah 
Awak nyang salah jitem teuboh droe 
Jijok aneuk droe bandum keu upah 


Jijok peurumoh ngon chedara jih 
Ngon nyang hiroe jib masa nyang sudah 
Lom bandum ureueng nyang na di bumoe 
Asai jih sidroe geutem peuleupah 


Dumnan uroe nyan azeub saket that 
Keubit nyan teumpat nuraka juah 
Apui nuraka phon jilpluek kulet 
Jipreh geuintat ureueng nyang salah 

Meunyo buet nyang got sit jipeulikot 
Di jih peuturot napsu seurakah 

18. Dumna areuta ka jipeusapat 
Jikeubah got that han jinapakah 

19. Tuhan Neupeujeuet manusia nyoe 
Malam ngon uroe sabe geulisah 

20. ‘Oh teuka nyang brok susah jih that-that 

21. Meu teuka nyang got kriet jih sileupah 

22. Meulengkan ureueng nyang na seumbahyang 

23. Sabe seumbahyang han tom geukeubah 

24. Bak atra gopnyan hak cit ka teuntee 

25. Ureueng mculakee nyang tan napakah 

Got nyang gasien that hana meulakee 

26. Jipateh teuntee lorn peue geupeugah 
Jipateh bit na uroe kiamat 

27. Lorn pih keu azeub yo jih that leupah 

28. Jiteupue keubit azeub Po jih nyan 
Han ek jih aman droejih jipeuglah 

29. Meunan pih ureueng jaga meunalee 

30. Meulengkan teuntee inong jih nyang sah 

Atawa namiet nyang milek droejih 
Meunyo nyan di jih han jeut keu salah 

3 1 . Meunyo ngon laen nyan salah raya 

32. A man ah teuma han tom jiubah 

Meunan pih han tom meuiseuk janji 

33. Lorn jiek saksi ade sileupah 

34. Lorn seumbahyang jih that jiplihara 
Bek na nyang cupa meubacut salah 

35. Nyan keuh ureueng nyan asoe churuga 
Neupeumulia geuh that le Allah 

36. Peue dum si kaphe jijak bak gata 
Peunteng that haba mehmoh jih leupah 

37. Rot uneun rot wie meutumpok-tumpok 

38. Meuh’eut jih geujok churuga indah 
Bak geupeutamong jih lam churuga 
Nikmat churuga hanaban peugah 

Han geupeutamong jih dum nyan keunan 
Meupeujeuet jih nyan ka trang sileupah 
Di jih jiteupue Kamoe peujeuet jih 
Di Ion nyan keu jih Ulon meusumpah 


Ulon meusumpah demi Hadharat 
Timu ngon barat sit milek Allah 
Keubit roe Kamoe kuasa that-that 
Meugantoe siat bandum jih bagah 




Ngon kawom laen meugantoe dum jih 
Nyang got nibak jih seumateh leupah 
Han ek roe di jih peutalo Kamoe 
Bah le jih meunoe bck le tapapah 




Bali le jih mabok jimeuen-meuen 
Sampoe meuteumeung peue nyang tapeugah 
Sampoe troh uroe tajanji keu jih 
Uroe nyan dum jih jibeudoh bagah 


Teubiet lam uruck bcudoh dum rata 
Sang bak berhala jimeung meulangkah 
Bandum meuteukui ule jih u yup 
Mata jih teutop khuchu* sileupah 

Han jijeut kalon uwie ngon uneuen 
Hina jih yoh nyan hanaban peugah 
Uroe nyan keuh nyang dilee geujanji 
Bandum jih geubri peueu nyang geubalah 

NUH (NABI NOH) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Kamoe kirem Noh bak kawom gopnyan 
Peuingat jih nyan bek pubuet salah 
Yoh gohlom teuka azeub peudeh that 
Geukheun treuk ligat kawom meutuah 

Lon nyoe bak gata Neuyue peuingat 
Uleh Hadharat nyata Neupeugah 
Taseumah Allah lorn tatakwa 
Keu Tuhan gata nyang Maha Murah 




Tata'at keu Lon bek tameudawa 
Ampon keu gata Neubri le Allah 
Neuampon dacha ngon panyang umu 
Leubeh sigitu bek rijang leupah 




Dang-dang troh ajai nyang ka meuteuntee 
Meu ka troh watee han jeuet meu minah 
Han jeuet le tanggoh meu ka troh watee 
Meu na ‘eleumee tateupue sudah 


Geukheun Tuhanku pakri kawomlon 
Ka lheuh dum di Ion sabe Ion peugah 
Malam ngon uroe Ion yue pubuet got 
Di jih lagee sot hana jipapah 

Nyang na sit jiplueng leubeh nibak sot 
‘Oh Ion yue nyang got jikheun beurakah 
Ngon aneuk jaroe jih di geulinyueng 
Jimeukeuleubong ngon ija sihah 




Hana jipiyoh jipubuet jeuheut 
Ngon mbong jih pih that teukabo leupah 
Teuma Ion peugah han le Ion som-som 
Di keu jih bandum Ion bri peurintah 

Lheuh nyan lon lahe kadang pih Ion som 
Jideungo han lom peue nyang lon peugah 
Talakee ampon lon kheun bak Tuhan 
Neuampon rijang gata le Allah 




Neubri ngon ujeuen keu gata le that 
Areuta le that Neubri meulimpah 
Neubri le aneuk teuh lom ngon keubon 
Neubri deungon krueng seunang teuh leupah 


Pakon han tatem harap keu Tuhan 
Deungon adab sopan tapujoe Allah 
Neupeujeut gata meutingkat-tingkat 
Di phon bacut that sampoe ‘an sudah 

Peue hana taeu nyang Tuhan peujeuet 
Langet Neupeujeuet tujoh tabaqah 
Neupeujeuet buleuen cahya seureuloe 
Ngon mata uroe hu meujeureulah 

Tuhan peutimoh gata di bumoe 
Gata Neupeuwoe teuma lom sudah 
Dudoe Neubangket bandum sinaroe 
Neupeujeuet bumoe teuleueng ngon luah 


Mangat jeuet tajak sinan ho nyang h‘eut 
Peue nyang meukeusud tamita bagah 
Wahe Tuhanku le Noh lom geukheun 
Han jipeureumeun peue nyang lon peugah 


Jimaksiet keu lon di jih jiikot 
Ureueng nyang karot nyang ba bak salah 
Atra ngon aneuk jih jeuet keu rugoe 
Jiturotjih nyoe peue nyang jipeugah 




Jipubuet jeuheut raya han bagoe 
Jikheun Tuhan nyoe bandum taseumah 
Tuhan gata dum waddan suwa'an 
Yaghus pih meunan han jeuet takeubah 


Ya'uq ngon nasar Tuhan teuh bandum 
Jipeusisat dum rame sileupah 
Awak nyang lalem nyang elanya that 
Bandum ka sisat meutamah-tamah 

Geupeukaram jih dalam buet jeuheut 
Jitamong meuhat lam apui mirah 
Dalam nuraka bandum jitamong 
Hana soe tulong meunyo kon Allah 




Geukheun lorn le Noh Tuhanku bek le 
Neukeubah kaphe seunang jih leupah 
Bek le Neukeubah jih ateuh bumoe 
Jeuet kcudeh keunoe mantong jilangkah 


Meunyo Neukeubah jih jipeusisat 
Hamba Neuh meuhat bandum buet salah 
Meu jimeuaneuk pih jeuet keu kaphe 
Dacha Ion Neubri ampon ya Allah 

Meunan pih dacha dua ma-ku Ion 
Mukmin nyang bak Ion keunoe geulangkah 
Mukmin nyang tamong dalam rumoh Ion 
Bandum Neuampon wahe ya Allah 


Lorn bandum mukmin agam ngon inong 
Bek roh meutamong lam apui mirah 
Teuma si lalem meutamah rugoe 
Bandum jih asoe nuraka juah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that -that 
Donya akhirat rahmat Neulimpah 




Takheun Neuwahi bak Ion le Tuhan 
Saboh rombongan jen jimeulangkah 
Jijak deungo dum geubeuet Qur’an 
Jikheun Qur‘ an ajeb that leupah 






Ka kamoe deungo geubeuet Qur’an 
Le that jeuet sinan tatueng phaedah 
Peutunyok hamba bak keubenaran 
Kamoe meuiman laju le bagah 




Han sagai kamoe meupeucharikat 
Tuhan Hadharat suci that leupah 
Barangsoe han sa deungon Hadharat 
Maha Manyang that hanaban peugah 


Peurumoh Neuh tan aneuk Neuh pih tan 
Tanyoe nyang kheun nyan ray a that salah 
Kureueng that akai soe-soe nyang kheun nyan 
Tapeuna nyang tan takheun keu Allah 


Bak Kamoe kira dum jen ngon insan 
liana nyang meunan jikheun keu Allah 
Jipeuna-peuna sulet keu Tuhan 
Teuma dum insan le sit nyang salah 




Keudeh ubak jen jilakee tulong 
Jilakee lindong kon ubak Allah 
Jipeujeuet treuk jen mbong ngon teukabo 
Jisangka laju sangka nyang salah 


Jeut treuk jisangka saban ngon gata 
Hana kuasa bangket le Allah 
Han a Neubangket Tuhan barangsoe 
Bit teuma kamoe meumita hilah 

Meuek u langet mita rahsia 
Brat that geujaga meukalon ulah 
Ngon panah apui ka geuseudia 
Bit geurhom lanja soe nyang meurimbah 


Dilee jeuet meuduek meudeungo dum nyoe 
Bak watee jinoe geurhom ngon panah 
Bit teuma kamoe hana meuteupue 
Ureueng di bumoe pakriban ulah 


Na pih nyang mita jalan nyang laen 
Na macam-macam han ek tapeugah 
Bit teuma kamoe meuteupue that-that 
Tuhan Hadharat han ek meubantah 


Di phon di bumoe han ek meulawan 
Hana meuho plueng meunyo ngon Allah 
Bit teuma kamoe ‘oh ban meudeungo 
Peutunyok ka na meuiman bagah 


Soe nyang meuiman keu Po jih Tuhan 
Tcumakot jih han rugoe ngon pay ah 
Bit teuma kamoe na nyang Iseulam 
Na nyang mcnyimpang keudeh bak salah 


Nyang bit Iseulam nyan nyang seulamat 
Teuma nyang jeuheut lam apui mirah 
Jih jeuet keu rujoe apui nuraka 
Meu teupat teuma nyan nyang meutuah 


Meunyo jitem jak bak jalan teupat 
Ie jeureuengeh that keu jih geukeubah 
Kamoe ujoe jih bandum di sinan 
Teuma nyang paleng jeuet laen ulah 


Nyang han tern ingat keu Tuhan Po jih 
Seudia keu jih azeub brat leupah 
Keubit meusijid nyan milek Tuhan 
Bek na peue laen sinan taseumah 

Peue Neubri jeuheut dum keu ureueng nyoe 
Got pih kon meunoe Neubri le Allah 
Neubri jalan got dum keu ureueng nyoe 
Bit teuma kamoe na nyang meutuah 

Bek na taseumah nyang bukon Tuhan 

19. Bit teuma sinan na hamba Allah 
Teungoh seumbahyang geulakee du‘a 
Teuma troh teuka jen dum le leupah 

Sang-sang jiramien geuh jijak keunan 

20. Takheun Tuhan Ion nyang nyang Ion seumah 
Ngon barangsoe han Ion peucharikat 
Tuhan Hadharat suci that leupah 

21. Takheun di Ion pih hana kuasa 
Lon bri keu gala saket ngon susah 
Meunan pih nyang got han ek sit Ion bri 

22. Tuhanku Rabbi takheun nyang peuglah 

Hana meusidroe nyang ek peuglah Ion 
Meunyo ngon Tuhan han ek jihilah 
Hana pat laen teumpat Ion jok droe 
Meunyo kon bak Droeneuh nyang that murah 

23. Meulengkan peutroh Neuyue le Tuhan 
Neuyue ba bak Ion keunoe risalah 
Soe nyang jimaksiet Tuhan ngon Rasul 
Keu jih nyan apui nuraka juah 

Keukai jih sinan sipanyang masa 

24. Jikalon teuma janji geubalah 

Jieu leumah nyang han ek soe tulong 
Nyang nit soe tulong pih deuh le bagah 

25. Takheun di Ion nyoe hana Ion teupue 
Peue watee ka toe janji geupeugah 
Got pih Tuhan bri watee lom beu trep 
Watee leupah trep baro Neubalah 

26. Tuhan nyang teupue ‘eleumee gaeb 
Peue rijang ngon trep han Neupeuleumah 

27. Meulengkan rasul nyang Droeneuh rila 
Neuyue jak sigra Neuyue jak peugah 

Di keu di likot geuh na soe jaga 

28. Mangat deuh nyata peutroh risalah 
Ka lheuh geupeutroh peurintah Tuhan 
Teuma di Tuhan Neuteupue sudah 

Seun lingka gopnyan bandum Neuteupue 
Neubileung keudroe bandum peurintah 




AL-MUZZAMMIL (73) 

AL-MUZZAMMIL (UREUENG MEUSEULIMBOT) 




Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1. Hai gata ureueng nyang meuseulimbot 

2. Beudoh lam seupot tajak munajah 
Takeubah malam m among meubacut 

3. Siteungoh pih jeuet maniong takeubah 

Atawa kureueng nibak nyan bacut 

4. Tatamah pih jeuet tabeuet qiraah 
Tabeuet Qur’an keunong makheurot 

5. Lon meu bri nyang got narit brat leupah 

6. Meu tabeuet malam mesra jitamong 
Teupat ngon keunong tabeuet qiraah 

7. Meu tabeuet uroe gadoh that gata 
Panyang keurija mita napakah 

8. Teuma taseubot nan Tuhan gata 
Ibadat gata khuchu’ keu Allah 

9. Tuhan keuh nyang Po timu ngon barat 
Kon Tuhan meuhat meunyo kon Allah 

Bak Tuhan gata talakee lindong 

10. Peue-peue nyang jikheun saba that leupah 
Tapeujioh jih deungon cara got 

1 1 . Tinggai Ion meuhat ngon jih nyang salah 

Jikheun sulet dum peue-peue nyang takheun 
Nikmat keu jih nyan ka le that leupah 
Tayue meutanggoh bak jih nyan siat 

12. Bak Kamoe azeub ka lheuh meukeubah 

Rante nuraka keu jih nyan meuhat 

13. Makanan jih that tutong sileupah 
Meuceukiek reukueng han ek takarat 
Azeub peudeh that hanaban peugah 

Bumoe ngon gunong uroe nyan anco 
Gunong teupiro jipo dum bicah 
Ka Kamoe kirem rasul bak gata 
Keu saksi gata beuna ngon salah 




Saban ngon dilee ka Kamoe kirem 
Ubak Peura'un pih hana ubah 
Mcukirem rasul ubak Peura'un 
Teuma Peura'un maksiet that leupah 




Jibantah rasul han jitem pateh 
Meusiksa treuk jih teuma brat leupah 
Pakri teuma droeuteuh taplihara 
Uroe nyan teuka takheun hana sah 


S Cli. © 


Uroe nyoe puteh dum ok aneuk miet 
Dumnan keuh meugrict hanaban peugah 
Gata takaphe akan uroe nyan 
Langet meuguncang Neubri le Allah 




Janji Tuhanku han jeuet han teuka 
Anco meuleua langet dum bicah 
Keubit atra nyoe jeuet keu peuingat 
Barangsoe hajat jijak bak Allah 




Jaian Po jih nyan nyang jijak mita 
Keubit Po gata Neuteupue sudah 
Neuteupue gata malam tabagi 
Dua boh bagi tatueng phaedah 

Nibak lhee bagi tacok dua boh 
Bacut hana troh tangui keu jatah 
Got pih tabeudoh siteungoh malam 
Bahgi lhee malam tabeudoh sudah 


Ngon rakan gata nyang sajan gata 
Sit ka Neukada bandum le Allah 
Han ek takira Tuhan Neuteupue 
Malam ngon uroe urusan Allah 


Toubat dum gata Tuhan teurimong 
Tabeuet beu keunong peue-peue nyang mudah 
Peue-peue nyang mudah tabeuet Qur’an 
Hana Neuparan gata le Allah 


907 


Neuteupue gata ladom nyang saket 
Ladom jiteubiet mita napakah 
Lam bumoe Tuhan jijak keurija 
Jimeung jak mita karonya Allah 

Teuma seumbahyang ngon taboh zakeut 
Mcunan lorn tabeut peue-peue nyang mudah 
Peuutang Tuhan deungon buet nyang got 
Tapubuet nyang got keudroe teuh bagah 








Peue nyang tapubuet cit na balasan 
Neubri le Tuhan keu gata upah 
Raya that Neubri pahla le Tuhan 
Talakee ampon laju bak Allah 


Keubit roe Tuhan Maha Pengampon 
Lagi pih Tuhan Maha Pemurah 

AL-MUDDATSTSIR (UREUENG MEUKEULEUBONG) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Hai gata ureueng nyang meukeuleubong 
Beudoh bak kawom taba peurintah 
Takheun teukeubi akan Po gata 
Tarah ngon ija beu gleh sileupah 




Buet-buet nyang jeuheut takeubah sigra 
Tabri areuta bek tueng phaedah 
Bek tabri bacut taharap keu le 
Teuina tasaba keu Po teuh Allah 

Teuma ‘oh geuyup lam sangka kala 
Uroe nyan teuma leupah that susah 
Kon buet nyang mudah keu awak kaphe 
Teuma Ion bah lc ngon jih takeubah 


Jih nyan cit sidroe ka lheuh Lon peujeuet 
Areuta le that Lon bri hadiah 
Aneuk pih rame sinan sajan jih 
Lon bri udep jih lapang ngon luah 




Lheuh nyan napsu jih beu Lon tamah lorn 
Tapi jih mantong lawan peurintah 
Jiteuntang di jih dum ayat Kamoe 
Azeub keu jih nyoe teuma that susah 

Keubit jipikc pakri jipeugot 
Pakri jipeugot jih pih ka sudah 
Jih ka binasa pakri jipeugot 
Jitilek beu got teuma lorn bagah 


Lheuh nyan krot muka jih meurok keudroe 
Lheuh nyan jijak woe ngon mbong sileupah 
Jikheun treuk sihe nyoe kon peue laen 
Pusaka jameun keu jih geukeubah 

Kon laen roe nyoe sit narit insan 
Dudoe bit jih nyan lam apui mirah 
Lon peutamong jih u dalam saqar 
Peue ro dih saqar jeuet teuh tapeugah 

Hana jikeubah di jih meusidroe 
Abeh jiseudoe peue nyang meurimbah 
Jitot ngon jipluek dum kulet insan 
Nyang jaga sinan na sikureueng blah 


Teuma nyang jaga apui nyan meuhat 
Nyan malaikat Kamoc peurintah 
Le ureueng teuma nyang jaga sinan 
Azeub ujian keu kaphe jadah 


Mangat jiyakin le ahli kitab 
Nyang mukmin meuhat iman meutamah 
Mangat bek chok le dum ahli kitab 
Mukmin pih meuhat hana meuubah 


Nyang na peunyaket lam ate jikheun 
Kaphe pih meunan peue roe di Allah 
Keu peue atra nyoe Neuboh keu miseu 
Meunan keuh bagi meu kheundak Allah 


Soe nyang h‘eut Tuhan Neumeung peusisat 
Soe nyang Neuhajat Neubri hidayah 
Hana nyang teudum teuntra Po gata 
Sit Droeneuh saja nyang teupue leupah 


Teuma saqar nyan jeuet keu peuingat 
Keu bandum umat nyang pubuet salah 
Teutapi demi buleun di langet 
Malam seupot that pih abeh sudah 

Suboh pih teuka peungeuh dum alam 
Keubit saqar nyan hebat sileupah 
Manusia dum jeuet keu peuingat 
Nyang tem jak teupat got pih nyang salah 


Nyang jak u likot jipaleng muka 
Bandum teuh teuma akan geubalah 
Peue nyang tapubuet droeteuh nyang tanggong 
Ureueng rot uneun nyan nyang meutuah 

Dal am churuga meutanyong-tanyong 
Teuma geutanyong bak ureueng salah 
Pakon dum gata ka roh lam saqar 
Jiseuot ligat droe kamoe salah 




Kamoe hana tom meutem seumbahyang 
Keu ureueng gasien pih kriet sileupah 
Marit nyang brok-brok nyan keuh buet kamoe 
Keu uroe dudoe pih kamoe bantah 


Uroe kiamat kamoe kheun sulet 
Kamoe pih saket ka mate sudah 
Hana guna le keu jih chupeu‘at 
Han Neuchupeu'at keu jih le Allah 






49. Boh pakon di jih hana jiingat 
Jipaleng ligat hana jipapah 

50. Lagee keulidee yo jih keu rimueng 

5 1 . Beuranteun jiplueng teumakot leupah 

Meunapsu di jih bandum beu geubri 
Kitab sendiri meunan jipeugah 
Hana jitakot uroe kiamat 
Uroe akhirat jikheun beurakah 




Tapi atra nyan bit keu peuingat 
Soe nyang tern ingat nyan nyang meutuah 
Han roh jiingat bandum atra nyan 
Meunyo kon meunan ka kheundak Allah 

Tuhan keuh nyang Po ahli takwa 
Amponan juga pih milek Allah 

AL-QIYAMAT (UROE KIAMAT) 


Ngon Nama Allah Ion puphon sural 
Tuhan Hadharat nyang Maha Murah 
Tuhanku sidroe geumaseh ihat-that 
Donya akhirat rahmat Neulimpah 


1 . Ulon meusumpah Ion ngon uroe nyan 
Kiamat yoh nyan hebat sileupah 

2. Ulon meusumpah ngon napsu nyang got 
Meunyo hana got jikheun nyan salah 


3. Peue nyang jisangka le manusia 
Hana kuasa kamoe that leupah 
Tuleung jih han ek Kamoe peusapat 

4. Nyang leubeh lorn brat ek Kamoe ulah 


Ujong jaroe jih ek meupeusaban 

5. Teutapi insan napsu keu salah 
Napsu jimaksiet hana jipiyoh 

6. Jikheun pajan troh peue nyang tapeugah 


Uroe kiamat pajan troh teuka 

7. ‘Oh teuglong mata jih peue jipeugah 

8. Watee ka gadoh cahaya buleun 

9. Meunan pih buleuen geupinah sudah 


Ngon mata uroe jih geupeusapat 
10. Watee nyan meuhat seungap dum babah 

Nyang na jeuet jikheun ho takeumeung plueng 
Gata nyoe bandum cit ka lheuh salah 


1 1 . Tapi hana le jalan rot taplueng 

12. Teutap uroe nyan keudeh bak Allah 

13. Geubri thee bandum bak manusia 
Uroe nyan teuma dumpeue geupeugah 


Nyang ka jipubuet got goh jipubuet 

14. Atra nyan nyang buet droe jieu sudah 
Droejih keu saksi sit deuh jikalon 

15. Bah le beu jikheun jih hana salah 

Bek tagrak dilee nyan lidah gata 
Takeumeung baca bagah that leupah 
Kamoe peusapat teuma meubaca 
‘Oh kamoe baca tatiree bagah 


Lheuh nyan meukeusud jih kamoe peutrang 
Tapi gata dum laen that ulah 
Galak teuh that-that keu seunang donya 
Akhirat teuma ka roh takcubah 


Uroe nyan teuma na muka nyang gleh 
Jieu Tuhan jih seunang jih leupah 
Teuma uroe nyan na muka nyang krot 
Akan geutuntut yakin jih sudah 


Meuhajat that jih jikeumeung gisa 

Tapi nyawong ka bak uram lidah 

Meu ka troh nyawong keunan bak reukueng 

Laju geutanyong soe keumeung rajah 


28. Jiyakin yoh nyan jih nyan ka meucre 

29. Hana jalan le soe keumeung peuglah 
Beuteh ngon beuteh meutindeh lapeh 

30. Bak puteh kcudch bandum meulangkah 


Yoh dilcc sulct jikheun keu nabi 
Sembahyang lagi di jih jikeubah 
Hana tom di jih pubuet seumbahyang 
Tapi jibangkang bandum jibantah 


Jipalcng muka jijak ho laen 
Keudch bak kawom jiwoe le bagah 
Mbong ngon teukabo jigiduek guda 
Patot that gata leubeh silcupah 




Teuma leubeh that patot roe gata 
Di manusia sangka jih salah 
Jisangka di jih geukeubah meunan 
Bah jih lagee nyan hana phaedah 




Kon jeuet jih dilee bak ie sititek 
Mani sititek bak asaliyah 
Teuma jeuet treuk jih darah sigumpai 
‘Oh ka meuakai ka le peue peugah 

Lheuh Neupeujeut jih ka Neuseumpuma 
Sipasang teuma jih jeut dua blah 
Neupeujeut jih nyan agam ngon inong 
Kon that meukeunong peuneujuet Allah 




Ureueng nyang mate ek Neupeuudep 
Watee Neubangket leubeh lom mudah 



AL-INSAN (MANUSIA) 



Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Kon na roe teuka bak manusia 
Yoh nyan jih hana tateupue peugah 
Nyan saboh masa keu manusia 

2. Teuma jeuet jih na bak ie sicicah 

Ie nyang siiitek meujampu dua 
Kamoe meucuba jih pakri ulah 
Kamoe bri keu jih geulinyueng mata 
Jideungo sigra jikalon bagah 

3. Kamoe peutunyok jalan got keu jih 
Jichuko le jih ladom jibantah 

Han jitem chuko di jih jikaphe 

4. Teuma keu kaphe ka Kamoe keubah 






Kamoe seudia keu soe nyang kaphe 
Beuleunggu rante ngon apui mirah 

5. Ureueng nyang got-got geujep ie mameh 0# 

Nyang that jeureungeh meujampu lam glah 


Meujampu kapho rasa jih ladat 

6. Mata ie meuhat tajep puleh grah O 

Nyan keuh minuman dum hamba Tuhan 
Teupanca ie nyan ho nyang geupeugah 


7. Geupeuglah kaoi lorn yo that gopnyan 
Keu uroe Tuhan nyang hebat leupah 
Azeub meusiseu dum ban saboh nyan 
Nibak uroe nyan bandum lam susah 




8. Keu ureueng gasien geubri makanan r/s 

Nyang galak gopnyan nyang got-got leupah " ~ v ' 

Keu aneuk yatim ureueng tawanan 
Areuta keunan geujok seudeukah 



AL-INSAN (76) 

Meubri keu gata kareuna Tuhan 
Kon na harapan mangat tabalah 
Hana meuharap chuko bak gata 
Meu ka Neurila kamoe le Allah 






Nibak Po kamoe nyang kamoe takot 
Uroe muka krot itam ngon mirah 
Teuma ureueng nyan Tuhan plihara 
Uroe nyan teuma got that Neubalah 


Hana krot muka bandum ureueng nyan 
Aman ngon nyaman seunang sileupah 
Nyan keuh balasan sabab geusaba 
Tamong churuga laju le bagah 


Geungui pakaian dum ija sutra 
Duek peugah haba ateuh peuratah 
Meusadeue leupon uroe pih hana 
Han tom geurasa hugop sileupah 




Tutong pih hana sijuek pih hana 
Reului seunia hanaban peugah 
Boh kayee bandum mangat troh tapot 
Ri-ri nyang hajat tapot le bagah 




Ngon talam pirak geubot hidangan 
Lam glah pualam takalon indah 
Glah nyan geupeugot bak kaca kristal 
Bak pirak kristal sinan geutatah 




Ie di dalam glah jampu halia 
Bak ie mon mala ladat sileupah 
Geukheun salsabil ie mon mata nyan 
Nyang me hidangan pemuda ceudah 




Muda beulia dum keukai sinan 
Peue nyang taingin jiidang bagah 
Takalon jidong ban siseun lingka 
Sang mutiara kabeh meuruah 




Tangieng sigo treuk dalam churuga 
Nikmat that raya keurajeuen luah 
Geungui pakaian sundusen ijo 
Cahya meululu takalon indah 

Ngon istabraqin bandum nyan sutra 
Haloh ngon gasa galak teuh leupah 
Geuboh gleueng pirak nyang that meukilat 
Minuman ladat tajep puleh grah 


22. 

Minuman suci nibak Po gopnyan 
Nyan keuh balasan ureueng meutuah 
Tuhan Neuchuko usaha gata 
Han sia-sia bandum Neubalah 


23. 

24. 

) 

Qur'an keu gata ka Kamoe peutron 
Siseun dua seun kadang meukeubah 
Teuma tasaba hukom Po gata 
Awak meudacha bek roh tapapah 


) 

25. 

Bek roh taikot dum awak kaphe 
Bandua ini saban that leupah 
Nama Po gata sabe taseubot 
Beungoh ngon seupot sabe di babah 


26. 
1 27. 

i 

Malam tasujud takheun teuseubeh 
Watee teuleubeh panyang sileupah 
Awak nyan galak jih that keu donya 
Jitinggai teuma uroe brat leupah 


1 

* 28. 

Uroe akhirat jitiek u likot 
Jih Kamoe peujeut hana jipapah 
Meupeujeuet bak jih asoe ngon urat 
Badan jih kuat hanaban peugah 


/ 

Meunyo h'eut Kamoe jih Kamoe gantoe 
Saban ngon jih nyoe asoe ngon gagah 
Keubit atra nyoe jeuet keu peuingat 
Barangsoe hajat jijak bak Allah 


L 

Jalan Po jih nyan nyang jijak mita 
Teuma dum gata ban kheundak Allah 
Kon ban h'eut gata tapi h'eut Tuhan 
Keubit roe Tuhan Neuteupue sudah 


i, 

Bandum Neuteupue Allah Ta'ala 
Ngon bijaksana Neuh han ban peugah 
Soe nyang h'eut Tuhan tamong lam rahmat 
Neuh soe nyang meuh'eut Neuhukom bagah 

AL-MURSALAT (MALAIKAT-MALAIKAT RASUL) 




Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Demi dum rasul nyang malaikat 
Nyang ba haba got keu hamba Allah 

2. Teureubang meutreung tajam ban kilat 

3. Geujakba rahmat keu alam luah 

4. Geupeungkleh nyang got nibak nyang jeuheut 

5. Geupeutroh ligat teuma peurintah 

6. Na nyang Neuampon uleh Hadharat 
Ladom peuingat haba geupeugah 

7. Keubit roe teuma peue nyang geujanji 
Han jeuet han jadi lagee geupeugah 
Peue nyang geujanji bak gata bandum 

8. Watee bintang dum ka abeh sudah 

9. Langct ka teuhah han sapeue na le 

10. Gunong dum reule anco ngon bicah 

11. Bak rasul-rasul ka geubri watee 

12. Uroe peue teuntee tanggoh geupeugah 

13. Sampoe troh uroe putosan Tuhan 

14. Peue roe uroe nyan jeuet teuh tapeugah 

15. Uroe nyan teuma ceulaka keubit 
Ureueng kheun sulet keu rasul Allah 

16. Kon ka beh dilee meupeubinasa 
Bandum ka nyata masa nyang sudah 

17. Kamoc peuikot dudoe nibak nyan 
Lagee ureueng nyan cit pubuet salah 

18. Meunan keuh Kamoe ‘oh meukeurija 
Ureueng meudacha bandum meubalah 

19. Uroe nyan teuma ceulaka keubit 
Ureueng kheun sulet keu rasul Allah 










G&> yj^U© 

6$ji&© 






g 


7ff 


TjTT 




taGMStimX&m 




AL-MURSALAT (77) 


Kon Kamoe peujeut gata nyoe bandum 
Bak ie nyang maklum hina sileupah 
Meukeubah ie nyan bak teumpat teutap 
Paduxn Irep meuhat Kamoe boh batah 




23. Ban nyang h'eut Kamoe Kamoe boh kada 
Sincujroh kada nyang Kamoe ulah 

24. Uroe nyan teuma cculaka keubit 

Soe nyang kheun sulet keu rasul Allah 




Kon bak meusapat meupeujeuet bumoe 
Nyang udep sinoe sang seunang leupah 
Meunan pih sinoe dum ureueng mate 
Gunong deungon gle sinan meukeubah 


Gunong nyang mcugah meubri ngon ujeuen 
Keu gata bandum ie jih gleh leupah 
Uroe nyan teuma ceulaka keubit 
Ureueng kheun sulet keu rasul Allah 




Jak keudeh bandum bek le tapeutrep 
Nyang takheun sulet keunan talangkah 
Jak laju keunan u yup bak kayee 
Na cabeung jih lhee cit trang sileupah 


Kon jeut meureului di yup kayee nyan 
Tutong di sinan hanaban peugah 
Jirhom meuk apui be-be meuligoe 
Unta sang bagoe kuneng sileupah 


Uroe nyan teuma ceulaka keubit 
Ureueng kheun sulet keu rasul Allah 
Jih dum uroe nyoe han jeut marit le 
Han geuizin le meungaku salah 




Uroe nyan teuma ceulaka keubit 
Ureueng kheun sulet keu rasul Allah 
Nyoe keuh uroe nyoe uroe putosan 
Ngon gata bandum meusapat sudah 


Ngon ureueng dilee bandum meusapat 
Peue ek na pakat Lon nyoe tahilah 
Uroe nyoe teuma ceulaka keubit 
Ureueng kheun sulet keu rasul Allah 

41. Ureueng takwa lam reului sabe 
Mata ie ile hana peue peugah 

42. Ngon boh kayee le peue nyang geumeuh'eut 

43. Pajoh ngon tajep ladat sileupah 

Nyan keuh b alas an peue nyang tapubuet 

44. Soe nyang pubuet got meunan meubalah 

45. Uroe nyan teuma ceulaka keubit 
Ureueng kheun sulet keu rasul Allah 

46. Pajoh ngon seunang gata dum siat 
Tapubuet jeuheut raya that salah 

47. Uroe nyan teuma ceulaka keubit 
Ureueng kheun sulet keu rasul Allah 


‘Oh geuyue ruku' geuyue seumbahyang 
Jipaleng rijang hana jipapah 
Uroe nyan teuma ceulaka keubit 
Ureueng kheun sulet keu rasul Allah 

Seupoe cit narit nyang jimcuiman 
Meu han jiiman keu narit Allah 

49. 


AN-NABA’ (78) 


JUZ 30 




m 


:i 


wl 




AN -NAB A" (HABA HEBAT) 


125)1 


(JUZ 30) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Peue atra teungoh jitanyong-tanyong 
Haba meukeunong hebat that leupah 
Haba nyan di jih han meusapeue kheun 
Teuma na nyang kheun mustahe leupah 


Tapi atra nyan akan jiteupeu 

Teuma jiteupue atra nyan bagah 

Kon ka lheuh Kamoe peujeut bumoe nyoe 

Takalon bagoe lagee sajadah 


Buket ngon gunong pih lagee bajoe 
Di dalam bumoe dum le sileupah 
Meupeujeut gata meujudo-judo 
Teungeut teupako tapiyoh pay ah 


Meupeujeut malam lagee pakaian 
Uroe tajalan mita napakah 
Di ateuh gata dum Kamoe peugot 
Tujoh boh langet nyang kong sileupah 


Meupeujeut lampu nyang trang meucahya 
Lam awan teuma le ie dum boh bah 
Kamoe peutron ie ujeun lam awan 
Tumbuh-tumbuhan teubiet le bagah 


Kamoe peutimoh dum bijeh kayee 
Keubon dum teuntee pih le si leupah 
Keubit uroe nyan uroe putosan 
Watee le Tuhan peuteutap sudah 


Uroe nyan geuyup ngon sangka kala 
Keunan tataeuka rame that leupah 
Geubeuka langet meupinto-pinto 
Geuhoi teupeuro gunong dum bicah 

Geupeujak gunong fatamorgana 
Tan le sapeue na sinan geukeubah 
Keubit nuraka cit ka teupreh-preh 
Pajan troh jadeh ureueng nyang salah 


Nyan keuh teumpat woe ureueng meudacha 
Nyang darohaka sinan geukeubah 
Tinggai dum sinan meuabad-abad 
Hana tom mangat meuube seupah 




Han tom jirasa di sinan leupie 
Hana geubri ie watee teuka grah 
Meulengkan nyang na ie leupah tutong 
Lagcc ie idong nanoh ngon darah 


Nyan keuh balasan lagee jipubuet 
Hana jitakot masa nyang sudah 
Hana jitakot akan geuhisab 
Jikheun sulet that dum ayat Allah 

Jikheun sulet that dum ayat Kamoe 
Teuma di Kamoe dumpeue meukeubah 
Di dalam kitab bandum meupasoe 
Rasa treuk jinoe bandum meubalah 




Karasa jinoe azcub bak Kamoe 
Mcubagi-bagi dum Kamoe tamah 
Ureueng nyang takwa lam keumenangan 
Ngon keusenangan hanaban peugah 


Na keubon-keubon dcungon boh anggor 
Dara seulayeu nyang ccudah-ceudah 
Teuma glah peunoh ngon ie nyang lazat 
Narit nyang mangat hana tom salah 




Tan na geudcungo narit duseuta 
Nyang sia-sia hana phaedah 
Nyan keuh balasan nibak Po gata 
Neubri karonya meulimpah-limpah 

Tuhan Po langet dum deungon bumoe 
Diantara nyoe bandum blah bicah 
Tuhan Pemurah geumaseh han soe 
Han jeut barangsoe marit ngon Allah 

Uroe nyan dum roh ngon malaikat 
Meubareh sapat bandum meuseuh-seuh 
Barangsoe han jeut marit uroe nyan 
Meulengkan ureueng nyang izin Allah 

Narit nyang beuna mantong walee nyan 
Ngon izin Tuhan nyang Maha Murah 
Uroe nyan keuh nyang han jeut han teuka 
Soe-soe nyang hawa jiwoe bak Allah 

Soe nyang meunapsu jiwoe bak Tuhan 
Jijak bak jalan nyang rila Allah 
Keubit di Kamoe ka meupeuingat 
Gata dum umat bek sagai salah 

Ingat keu azeub nyang ka toe that-that 
Banduin talihat amai nyang sudah 
Buet jaroe insan yoh masa dilee 
Uroe nyan teuntee jikalon leumah 








Teuma di kaphe uroe nyan jikheun 
Pakon han jeut Ion mantong keu tanoh 

AN-NAZPAT (NYANG TAREK NYAWONG) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Demi be nyang na dum malaikat 
Nyang bot nyawong that dum hamba Allah 
Lorn nyang bot nyawong ngon leumah leumbot 
Nyang tron di langet leupah that bagah 

Teuma nyang dilee troh nibak laen 
Nyang ato bandum peurintah Allah 
Uroe nyan teuma meuguncang donya 
Geuyup pertama Neuyue le Allah 


Teuma meuireng ngon yup keudua 
Ate dum geunta teumakot leupah 
Mata pih bandum meuteukui u yup 
Jikheun peue ek jeut tanyoe meuubah 


Ek jeut tawoe lom lheuh dalam uruek 
Tuleung ka teupluek ka anco bicah 
‘Oh jeut geutanyoe keu tuleung anco 
Nyan woe rugoe le meunan jipeugah 


Teuma sigo yup sagai atra nyan 
Ban tanjo jih nyan ka teudong bagah 
U ateuh bumoe jih nyan ka teudong 
Teubingong-bingong hana peue peugah 


Peue na troh haba Musa bak gata 
Watee di Thuwa Neuhoi le Allah 
Lam urong suci nyang nan jih Thuwa 
Sinan bak Musa Tuhan Neupeugah 

Ubak Peura'un tajak hai Musai 
Jih darohaka jipubuet salah 
Takheun nanapsu gata peugleh droe 
Lon tunyok keunoe bak jalan Allah 

Mangat tatakot akan Po gata 
Mu'jizat Musa teuma peuleumah 
Tanda nyang raya geuba mu'jizat 
Gata sulet that laju jipeugah 

Nyang Musa peugah jidarohaka 
Jipaleng sigra jimita hilah 
Jipeusapat le bandum kawom jih 
Jihoi bandum jih teuma jipeugah 


Jikheun nyoe keuh Ion sidroe po gata 
Nyang manyang raya leupah that meugah 
Neuazeub treuk jih uleh Hadharat 
Azeub akhirat nyang brat sileupah 

mm® 

Azeub di donya jirasa meuhat 
Jeut keu ibarat bandum nyan sudah 
Jeut keu ibarat keu soe nyang takot 
Keu soe nyang turot peutunyok Allah 


Peue brat that gata bak Tuhan peujeut 
Soe brat ngon langet nyang dumnan luah 
Langet Neubina keudroe le Tuhan 
Neupeugot manyang meunan Neuulah 


Seumpureuna that peuneugot Tuhan 
Neupeujeut malam seupot that leupah 
‘Oh beungoh uroe teuma Neupeutrang 
Bumoe lom teuleung Neupeujeut luah 


Neupeuteubiet ie di dalam bumoe 
Timoh sinaroe taeu jroh leupah 
Timoh bak kayee ijo dum rata 
Gunong nyang raya Neupeudong ceudah 


Jeut keusenangan bandum keu gata 
Binatang gata pih han le susah 
Binatang temak bandum ka seunang 
Le that makanan jirot le bagah 


‘Oh ban ka teuka bala raya that 
Insan teuingat masa nyang sudah 
Peue nyang jipubuet baro-baro kon 
Ingat uroe nyan peue na nyang salah 




I 


Lom geupeuleumah yoh nyan nuraka 
Uroe nyan nyata jikalon leumah 
Teuma barangsoe nyang darohaka 
Udep lam donya galak jih leupah 


Tcumpat jih meuhat dalam nuraka 
Laen that beda ureueng meutuah 
Ureueng nyang takwa takot keu Tuhan 
Napsu ureueng nyan pih ek geuteugah 


Han geupcuturot napsu ngon chetan 
Teumpat ureueng nyan churuga indah 
Awak nyan tanyong teuma bak gata 
Kiamat teuka pajan tapeugah 


Keu peue roe gata peugah atra nyan 
Keudeh bak Tuhan sineulheuh peugah 
Tuhan Po gata nyang tujan watee 
Di gata teuntee han jeut tapeugah 


Di gata sagai meu tapeuingat 
Keu soe nyang takot keubit keu Allah 
Keu soe nyang takot teuka kiamat 
Uroe nyan meuhat jieu trang leupah 


Watee nyan jieu sang-sang gohlom trep 
Malam lheuh meugreb watee that bagah 
Atawa beungoh ban teubiet uroe 
Hana trep lagoe ka teuka sudah 

ABASA (MASAM MUKA) 


Ngon Nama Allah Ion puphon sural 
Tuhan Hadharat nyang Maha Murah 
Tuhanku sidroe geumaseh that that 
Donya akhirat rahmal Neulimpah 




Masam muka geuh geungieng ho laen 
Sabab troh keunan ureueng nyang reundah 
Troh geujak keunan ureueng nyang buta 
Peue bak takira ek na phaedah 


Kadang cil gopnyan geujak peugleh droe 
Got pih na peue-peue geumeung jak peugah 
Kadang pih geujak lakee nasehat 
Geutueng munapha'at ngon got that leupah 


Tcuma awak jeh nyang le areuta 
Got that takira peue nyang jih peugah 
Adak jih teuma han jipeugleh droe 
Keu gata pih roe han jeut keu salah 


Di ureueng nyang jak keunan bak gata 
Jijak usaha ngon rcuoh-reuah 
Tcumakot di jih akan ilahi 
Han tapeuduli jih nyan takcubah 


Tapi nyoe keubit ajaran Tuhan 
Nyan peringatan nyang got that leupah 
Barangsoc nyang tcm teuntee jiingat 
Tuhan Hadharat sabe di babah 


Lam kitab-kitab nyang that mulia 
Manyang that pula ngon suci leupah 
Bak jaroe duta utusan Tuhan 
Nyang mulia wan ate got leupah 


Binasa insan got that jikaphe 
Pat jeut jih sampe sidumnan gagah 
Bak peue Neupeujeut jih nyan le Tuhan 
Kon bak peue laen bak ie meugeutah 

Neupeujeut jih bak sititek mani 
‘Oh lheuh nyan jadi insan nyang gagah 
Neubri ngon jalan mudah jiudep 
Lheuh nyan padum trep ajai jih sudah 

Lheuh Neupeumate jilop lam kubu 
‘Oh lheuh nyan laju Neubangket sudah 
Jan nyang Neukheundak udep lorn rijang 
Tapi jih mantong jipubuet salah 

Gohlom jipubuet nyang suroh Tuhan 
Teuma hai insan takalon bagah 
Takalon ubak makanan teuh nyan 
Kamoc bri ujeun keunan meuruwah 

Kamoe plah bumoc teuma ‘oh lheuh nyan 
Tanam-tanaman timoh le bagah 
Kamoe peutimoh bijeh tanaman 
Boh anggor sinan ngon boh markisah 

Sayor-sayoran meubagoe rupa 
Zaitun kureuma hanaban peugah 
Ngon keubon-keubon peunoh tanaman 
Buah-buahan ngon naleung basah 

Jcut keusenangan bandum keu gata 
Binatang gata pih han le susah 
Binatang ternak bandum ka seunang 
Le that makanan jirot le bagah 

‘Oh ban ka meusu deumpek raya that 
Uroc nyan meuhat insan geulisah 
Tinggai chedara di jih ka jiplueng 
Jitinggai bandum ma deungon ayah 

Ancuk peurumoh han le jipadok 
Keudroe dum mabok mita rot peuglah 
Uroc nyan insan pike untong droe 
Meubagoc-bagoe ingat keu salah 

Uroe nyan tacu muka mcukilat 
Rumch khem meuhat galak sileupah 
Na cit nyang muka peunoh meuabee 
Jitop le malee seupot that ieupah 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

Jan mata uroe geugule-gule 
Bintang dum reule luroh meulimpah 
Gunong geupeujak bandum ka anco 
Unta nyang ulu bandum geukeubah 

Binatang kleuet dum ka geupeusapat 
Laot u darat meulimpah ruah 
Nyawong geupeuwoe bandum bak tuboh 
Aneuk nyang jipoh geutanyong bagah 

Pakon jitanom kah udep-udep 
Pcue na nyang saket ka pubuet salah 
Watee geubuka dum kitab amai 
Kitab nyang teubai hanaban peugah 

Ngon langet pih ka geupeubinasa 
Apui nuraka peuudep bagah 
Churuga indah pih ka geupeutoe 
Amai dum keudroe tateupue sudah 

Peue nyang tapubuet yoh masa dilee 
Bandum meuteuntee takalon leumah 
Ulon meusumpah ngon bintang-bintang 
Nyang jak berjalan got nyang ka leupah 

Demi hai malam nyang ka rap peungeuh 
Lorn demi suboh fajar ka leumah 
Keubit Qur’an nyoe nyo narit rasul 
Nyang ka Neukabui gopnyan ie Allah 

Gopnyan keuh rasul nyang that mulia 
Nyang leupah teuga di sisi Allah 
Teutap geuh sideh toe deungon Tuhan 
Nyan keuh utosan Tuhan Po 'arasy 

Di sideh gopnyan bandum jita'at 
Amanah pih that hana tom salah 
Kon ureueng pungo rakan gata nyan 
Na geueu gopnyan geukalon leumah 

Bak ufok nyata sideh geukalon 
Hana kriet gopnyan kon han geupeugah 
Bandum geupeugah nyang tren bak Tuhan 
Kon narit chetan kutokan Allah 






Teuma ho gata tameung jak jinoe 
Keubit atra nyoe haba got Ieupah 
Haba peuingat keu bandum alam 
Soe nyang h‘eut jih nyan mangat bek salah 






Soe nyang meunapsu keu jalan teupat 
Nyan pih cit meuhat meu kheundak Allah q 
Meu hana kheundak nibak Po alam 
Napsu gata nyan han mustajabah 

AL-INFITHAR (82) 


AL-INFITHAR (ANCO BICAH) 




Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




‘Oh watee langet bicah dum anco 
Bintang teupiro meuhambo sudah 
Laot pih buboh ie jih teupanca 
Kubu geubuka bandum ka teuhah 


Yoh nyan jiteupue le manusia 
Dum buet jih nyangka masa nyang sudah 
Peue buet jih teuma nyang goh jipubuet 
Hai insan peue jeut teuwo keu Allah 


Soe tipee gata jeut teuwo gata 
Keu Tuhan gata nyang that pemurah 
Neupeujeut gata ngon seumpureuna 
Hingga jeut gata sidumnan gagah 


Neupeugot rupa ban nyang h‘eut Tuhan 
Neususon badan teuh ban h’eut Allah 
Teutapi gata mantong cit batat 
Uroe kiamat sulet tapeugah 


6 


Keubit dum gata na soe plihara 
Sabe geujaga beuna ngon salah 
Ureueng mulia nyang tuleh surat 
Bandum geucatat peue nyang tapeugah 

Peue nyang tapubuet bandum geuteupue 
Hana meusapeue pih na meuilah 
Soe nyang peubuet got keu manusia 
Tamong churuga nikmat that leupah 

Teuma barangsoe nyang darohaka 
Dalam nuraka keudeh geukeubah 
Keunan jitamong uroe kiamat 
Hana meusiat pih jeut meupisah 

Na roe tateupue uroe kiamat 
Peue dih kiamat tacuba peugah 
Uroe nyan bandum hana kuasa 
Soe keumeung bila rakan nyang salah 




Urusan bandum keudeh bak Tuhan 
Bandum uroe nyan cit milek Allah 



UZ 30 


AL-MUTHAFFIFIN (83) 

AL-MUTHAFFIFIN 

(UREUENG-UREUENG PEUNGEUT GOP) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Ceulaka lhat-that ureueng peungeut gop 
Jisukat bak gop peunoh sileupah 
‘Oh jiboh keu gop jisukat keu gop 
Jitimang keu gop ka jipeusalah 


Ka jipeureugoe dum manusia 
Peue dih jisangka han le geubalah 
Peue han geubangket jih singoh teuma 
Uroe that raya hanaban peugah 


Uroe nyan jidong bandum na insan 
Di keu Po alam nyang Maha Murah 
Teutapi kitab ureueng meudacha 
Lam sijjin cit ka sinan geukeubah 


Na roe tateupue sijjin di gata 
Kitab meusahja geutuleh sudah 
Ceulaka that-that teuma uroe nyan 
Keu ureueng nyang kheun sulet that leupah 


Jipeugah sulet uroe kiamat 
Nyang kheun nyan meuhat lalem sileupah 
Ureueng nyang lalem nyang raya dacha 
Watee geubaca dum ayat Allah 


‘Oh geukheun bak jih dum ayat Kamoe 
Jikheun atra nyoe haba beurakah 
Jikheun nyoe dongeng ureueng nyang dilee 
Tapi ka teuntee atejih salah 


Ka jitop atejih le buet dacha 
Nyang jiusaha masa nyang sudah 
Teutapi keubit uroe nyan di jih 
Dengon Tuhan jih jioh that leupah 

AL-MUTHAFFIFIN (83) 

Ka teutop rahmat keu jih bak Tuhan 
Jitamong lheuh nyan lam apui mirah 
Geupeulop jih nyan dalam nuraka 
Geukheun le sigra nyoe teumpat di kah 


Nyang ka kheun sulet yoh masa dilee 
Jinoe meuteuntee karasa di kah 
Teutapi kitab ureueng nyang got-got 
‘Illiyin teumpat sinan geukeubah 

Na roe tateupue 'illiyun teuma 
Kitab meusahja geutuleh sudah 
Saksi kitab nyan dum malaikat 
Ureueng nyang toe that dum deungon Allah 


Ureueng got keubit dalam churuga 
Nikmat that raya hanaban pcugah 
Ateuh kurusi geuduek meusadeu 
Geukalon di keu nikmat that leupah 




Muka ureueng nyan watee takalon 
Nikmat di sinan trang meujeureulah 
Geubri ie rahiq nyan keu minuman 
Ladat that ie nyan geuboh cap bak glah 




Cap jih kasturi nyang be mangat that 
Meukarat-karat tajak leh bagah 
Soe nyang meunapsu meudilce-dilee 
Ie mangat that be hanaban peugah 


Meujampu tasnim lazat hanaban 
Nyan keuh minuman ureueng meutuah 
Minuman ureueng nyang toe ngon Tuhan 
Ureueng meuiman nyang han tom sal ah 




Ureueng meuiman dilee jipeukhem 
Le awak lalem nyang pubuet salah 
‘Oh watee geujak di keu awak nyan 
Mata awak nyan meuklip-klip siblah 


Meu geuneng-geuneng sabe keudroe jih 
Jiwoe bak ngon jih jikhem meuhah-hah 
Watee jikalon ureueng meuiman 
Jikheun ureueng nyan sisat sileupah 

Tan geuyue jaga bak jih ureueng nyan 
Uroe nyoe jeut nyan meubalek kisah 
Ureueng meuiman geukhem keu kaphe 
Geuduek dum sare ateuh peuratah 

Geuduek meusadeu geueu awak nyan 
Buet kaphe yoh nyan bandum geubalah 




35. 


36. 

AL-INSYIQAQ (BEUKAH DUA) 




Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1. ‘Oh watee langet ka beukah dua 

2. Teurimong saja hana jibantah 
Peurintah pujoe han jeut jitulak 

Ban nyang Neukheundak kuasa Allah 

3. Watee bumoe nyoe ka geupeurata 

4. Asoe jih nyang na bandum jiruwah 
Han sapeue pih na le dalam bumoe 

5. Teurimong jinoe hana jibantah 

Peurintah Po jih han jeut jitulak 
Ban nyang Neukheundak kuasa Allah 

6. Hai manusia ka takeurija 

Keu Tuhan gata ngon reuoh-reuah 

Teuma meureumpok gata ngon Tuhan 

7. Kitab teuh yoh nyan geujok le bagah 
Soe-soe nyang geujok kitab rot uneun 

8. Keunira jih nyan leupah that mudah 



9. Geuwoe bak rakan ngon ate seunang 

10. Nyang kon lagee nyan nyang leupah susah 
Nyang geujok kitab keu jih rot likot 

1 1 . Muka laju krot meunyeusai teulah 

Jikheun ceulaka hana le ubat 

12. Jitamong ligat lam apui mirah 
Dalam nuraka laju jitamong 

13. Uroe jih seunang di jih that leupah 







Meuseunang-seunang deungon kawom jih 

14. Jisangka le jih han le meuubah 

Jisangka han le jiwoe bak Tuhan . x x , 

15. Tapi di Tuhan Neukalon sudah 




Al-INSYIQAQ (84) 


Tuhan nyang Po jih Neukalon buet jih 
Barangpeue buet jih beuna ngon salah 

16. Ulon meusumpah ngon awan seunja 

17. Ngon malam buta seupot sileupah 




8. Ngon buleun watee peungeuh meucahya 
19. Udep dum gata seunang ngon susah 
Udep lam donya meutingkat-tingkat 
Na nyang mangat that na reuoh-reuah 


Pakon teuma han jitem meuiman 
Geubeuet Qur’an pih ji peu beuah 
Geubeuet Qur’an geuyue jih sujud 
Han jitem sujud teukabo leupah 


Tapi si kaphe han jipateh nyan 
Sulet bandum nyan di jih jipeugah 
Tuhan Neuteupue dum pikiran jih 
Dalam atejih jitroh jikeubah 




24. Tapeuingat jih azeub peudeh that 

25. Meulengkan umat iman keu Allah 
Soe nyang meuiman ngon jipubuet got 
Pahla raya that keu jih geukeubah 




Hana tom putoh pahla keu jih nyan 
Karonya Tuhan nyang Maha Murah 


AL-BURUJ (85) 

AL-BURUJ (UMPUNG BINTANG) 


Ngon Nama Allah lon puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Demi na langet nyang umpung bintang 
Demi uroe nyan nyang ka geupeugah 
Ka lheuh geujanji uroe nyan teuka 
Nyang kalon teuma ngon nyang deuh leumah 




Ka roe binasa awak kueh uruek 
Jiboh lam uruek apui hu mirah 
Jipasoe rujoe dalam apui nyan 
Jiduek di sinan jipoh beurakah 

Peue nyang jipeugot keu ureueng mukmin 
Jieu di sinan seunang jih leupah 
Nyang jeut jisiksa ureueng meuiman 
Sabab ureueng nyan iman keu Allah 


Allah Perkasa nyang hak tapujoe 
Langet ngon bumoe keurajeun Allah 
Allah Ta'ala Neukalon dumpeue 
Hana meusapeue pih na meuilah 






Soe nyang fiteunah keu ureueng mukmin 
Agam ngon inong ureueng meutuah 
Lheuh jifiteimah pih han jitoubat 
Keu jih azeub that nuraka juah 


Azeub nuraka tutong jih that-that 
Nyang mu kmi n mcuhat nyang seunang leupah 
Ureueng meuiman lom geupeubuet got 
Keu gopnyan teumpat churuga indah 




lie deungon krueng di yup churuga 
Nyan keuh bahgia nyang raya leupah 
Azeub Po gata cit leupah that brat 
Bandum lat batat peuneujeut Allah 


Oj 

Phon-phon Neupeujeut teuma Neupeuwoe 
Neubangket dudoe bandum le Allah 

14. Droeneuh nyan Tuhan Maha Pengampon 
Lom gaseh sayang Neuh han ban peugah 

15. Droeneuh Po ‘arasy lom that mulia 

16. Ban-ban nyang suka Neupubuet bagah 

17. Na troh bak gata haba si pai 
Teuntra si kaphe nyang that seurakah 

18. Peura'un ngon awak Tsamud 

19. Tapi dum sulet jikheun keu Allah 
Meunan keuh kaphe dum han jipateh 

20. Teuma bandum jih Neueu le Allah 

Tuhan di likot jih Neukalon jih 
Neuteupue buet jih beuna ngon salah 

21. Tapi atra nyan Qur’an mulia 

22. Bak Lauh phon mula sideh geukeubah 

Lauh nyan geujaga Neuyue le Tuhan 
Barangsoe keunan han troh jilangkah 

ATH-THARIQ (BINTANG THARIQ) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Demi na langet ngon bintang thariq 
Peue bintang thariq jeut teuh tapeugah 
Nyan saboh bintang nyang hu meucahya 
Dum manusia na soe nyang papah 




Hana meu sidroe nyang tan soe jaga 
Dum manusia Neubri le Allah 
Pakon han jieu le manusia 
Neupeujeut mula peue jih le Allah 




6. Neupeujeut jih nyan bak ie teupanca 

7. Lam rahim bunda phon-phon bak ayah 
Lam lungkiek keuieng sideh di dalam 

8. Teuma cit Tuhan kuasa leupah 


Ek Neupeuwoe jih ‘oh lheuh mate jih 
Bak uroe dum jih rahsia teuhah 
Bandum rahsia teuhah uroe nyan 
Hana roe insan nyang ek peusiblah 


Hana le teuka hana soe tulong 
Cit teuhah bandum beuna ngon salah 
Demi nyoe langet nyang peuwoe ujeun 
Bumoe nyoe meutheun deungon blah bicah 




Tanam-tanaman sinoe nyang meutheun 
Keubit Qur’an narit peumisah 
Nyang got ngon jeuheut hana le saban 
Kon narit wayang bukon beurakah 




15. Awak nyan keubit jimita daya 
Jipubuet dacha jimita hilah 

16. Di Lon pih keu jih Lon peugot daya 

17. Tayue preh masa bak kaphe jadah 


Tapeutanggoh jih jipreh sikeujap 
‘Oh lheuh nyan meuhat keu jih geubalah 

AL-A‘LA (NYANG LEUPAH MAN YANG) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

Takheun teuseubeh tapujoe Tuhan 
Takheun Nan Tuhan nyang manyang leupah 
Tuhan nyang peujeut bandum lat batat 
Seupureuna that peuneujeut Allah 


3. ‘Oh lheuh Neukada Neutunyok teuma 

4. Naleung dum teuma udep jroh leupah 
Na padum na trep naleung nyan ijo 

5. Lheuh nyan Neupeutho rupa meuubah 




6. Di Kamoe teuma meupeubeut gata 
Bek teuwo gata taseubot Allah 

7. Meulengkan peue nyang ka kheundak Tuhan 
Keubit di Tuhan Neuteupue sudah 




Peue nyang deuh nyata got pih nyang meusom 
Neuteupue bandum hana meuilah 
Kamoe peumudah keu gata jalan 
Nyang jeut keu seunang bahgia leupah 


Teuma di gata beu tapeuingat 
Meunyo munapha'at raya phaedah 
Soe nyang teumakot di jib keu Tuhan 
Jeut peulajaran peue nyang tapeugah 


11. Nyang han tem pateh cit si ceulaka 

12. Apui nuraka raya sileupah 
Keunoe jitamong soe nyang ceulaka 

13. Sinan sengsara hanaban peugah 




Mate jih pih han udep jih pih han 

14. Teuma nyang seunang ureueng meutuah 
Ureueng peugleh droe ngon geumeuiman 

15. Geuseubot Tuhan sabe di babah 

AL-A‘LA (87) 

Geuingat Tuhan lom geuseumbahyang 

16. Tapi that sayang gata dum salah 
Gata dum galak keu udep donya 

17. Akhirat teuma nyang leubeh indah 


Lom leubeh keukai seulama-lama 

18. Atra nyoe beuna ka lheuh geupeugah 
Ka lheuh geutuleh lam kitab jameun 

19. Kitab Ibrahim geunaseh Allah 


Lam Kitab Musa pih ka geusurat 
Haba beuna that tan na meusalah 

AL-GHASYIAH (UROE KIAMAT) 




Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Na troh bak gata haba kiamat 

2. Muka dum meuhat uroe nyan mirah 
Ulee teukukui taeu hina that 

3. Buet leupah that brat ngon hek sileupah 


Dalam nuraka jilop le ligat 
Apui tutong that hanaban peugah 
Mata ie tutong sideh geucok ie 
Nyan geubri keu ie tutong that leupah 

Geujok makanan cit boh raeuduroe 
Han ek takilo bah deuk sileupah 
Pane puleh deuk pane puleh troe 
Nyang laen bagoe muka that indah 


Muka nyang licen taeu uroe nyan 
9. Leupah that seunang hanaban peugah 
Buet nyang got dilee han sia-sia 
J 10. Dalam churuga manyang that leupah 

11. Han tom tadcungo narit nyang kuto 

12. Ie krueng meusaho ile dum boh bah 

13. Sinan peuratah dum manyang-manyang 

14. Ngon glah minuman cit ka geukeubah 

15. Bantai meusadeu cit ka meuriti 

i 16. Ngon permadani teuleung dum indah 
ja' 17. Peue hana jieu di jih dum unta 
Pakriban rupa geupeujeut sudah 

18. Pakri geupeuek langet u manyang 

19. Lom gunong-gunong geupeudong meugah 

20. Pakriban bumoe geuleung sang data 

21. Peuingat sigra bandum tapeugah 

Di gata mantong meu tapeuingat 
Han ek takarat jih nyan tagagah 
Tapi nyang han tem lom pih jikaphe 
Azeub bukon le Neubri le Allah 




Tuhan bri azeub keu jih ray a that 

25. Dudoe jih meuhat jiwoe bak Allah 
Keudeh bak Katnoe jiwoe dum meuhat 

26. Meukira meuhat buet nyang ka leupah 

AL-FAJR (FAJAR) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




1 . Demi na fajar bak watee suboh 

2. Ngon malam siploh nyang le phaedah 

3. Demi nyang geunap deungon nyang ganje 

4. Malam jak sabe han tom meuubah 


Nyan jeut keu sumpah ureueng meuakai 
Na taeu peue hai ‘Ad nyang seurakah 
Pakri Po gata Neupeugot keu ‘Ad 
Geudong manyang that di jih jiulah 

Sideh di Iram geudong jipeugot 
Han tom soe peugot lagee nyan meugah 
Bak jeut-jeut nanggroe hana lagee nyan 
Tsamud pih meunan jipeugot ulah 




Batee lam urong jipeugot kuta 
Peura‘un teuma nyang le that syaukah 
Bandum awak nyan jidarohaka 
Di dalam donya jipubuet salah 




12. Le that buet rusak jipubuet sinan 

13. Neuhukom jih nyan teuma le Allah 
Neuple treuk azeub uleh Po gata 
Keu jih nyan teuma hanaban peugah 


Lam sabe Neuluem uleh Po gata 
Peue jikeurija Neueu le Allah 
Teuma si insan watee Neucuba 
Neupeumulia jih nyan le Allah 




Neubri ngon nikmat jikheun le sigra 
Neupeumulia Ion nyoe le Allah 
16. Meunyo Neucuba Neukot raseuki 
Jih kureueng Neubri jikheun le bagah 

20. Lagi tagalak that keu areuta 
Got that tacinta hanaban peugah 

21. Tapi ‘oh watee bumoe meuguncang 
Ka meutang ilang bandum blah bicah 

22. Peurintah Tuhan ngon malaikat 
Dum malaikat meubareh bagah 

23. Uroe nyan geuba deungon nuraka 
Dum manusia uroe nyan teulah 

Bandum teuingat buet dalam donya 
Teuma peue guna ingat keu salah 

24. Jikheun treuk pakon di Ion uroe jeh 
Hana Ion pateh peue nyang peurintah 

Keu beukai udep hana Ion pubuet 

25. Teuma geuazeub saket that leupah 
Hana nyang azeub lagee uroe nyan 
Nyang beu ek saban ngon azeub Allah 

26. Hana nyang ikat lagee uroe nyan 
Nyang beu kong saban ngon rante Allah 

27. Hai nyawong nyang gleh teunang ngon aman 

28. Jak woe bak Tuhan laju beu bagah 

Tajak woe laju ubak Po gata 
Sama tarila ngon rila Allah 

29. Jak tamong sapat ngon dum hamba Lon 

30. Lam churuga Lon tatamong bagah 








Hana tamaba tabri makanan 
Akan ureueng nyan nyang dalam susah 
19. Lom pih tapajoh arta pusaka 
Hana takira bateu deungon sah 

Ka Neupeuhina Ion le Tuhanlon 
Tapi gata dum buet teuh ka salah 
Hana tahiroe keu aneuk yatim 
Keu ureueng gasien pih han taindah 


18. 

AL-BALAD (NANGGROE) 

1. 

2 . 

3. 


4. 

5. 


6. 

7. 

8 . 


9. 

10. 


11 . 

12 . 

13. 

14. 


15. 

16. 


17. 


Ulon meusumpah deungon nanggroe nyoe 
Gata di sinoe gohlom taminah 
Demi lom ayah ngon aneuk gopnyan 
Nyang jeut bak gopnyan bak asaliyah 


Ka Kamoe peujeut dum manusia 
Dawok keurija susah ngon payah 
Peue na jisangka hana nyang teuka 
Nyang ek kuasa bak jih peurintah 


Jikheun di Ion le ka abeh arta 
Peue bak jikira nyoe ban jipeugah 
Peue hana soe eu jih nyan meu sidroe 
Peue kon buet Kamoe peujeut jih sudah 


Kon Kamoe peujeut dua mata jih 
Dua bibi jih lom deungon lidah 
Kamoe peutunyok jih dua jalan 
Jeut jijak keunan beuna ngon salah 


Teuma han jijak bak jalan ek cot 
Peue jalan ek cot tacuba peugah 
Tapeulheuh namiet tapeumerdeka 
Got pih tamita ureueng nyang susah 


Bak uroe deuk that tabri makanan 
Mangat ureueng nyan hana le susah 
Keu aneuk yatim nyang na keurabat 
Got nyang gasien that hanaban peugah 


Lheuh nyan nak jeut jih lam kawan mukmin 
Nyang ka meuiman bandum keu Allah 
Nyang peugah wasiet dum geuyue saba 
Meugaseh arta bandum gcupeugah 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

18. Nyan keuh ureueng nyan ureueng blah uneun 

19. Nyang kaphe laen teuma meusiblah 
Awak nyang kaphe keu ayat Kamoe 
Siblah weil jih nyoe sinan geukeubah 


1 


20. Keu jih nuraka nyang geutop rapat 
Di sinan teumpat di jih geukeubah 

ASY-SYAMS (MATA UROE) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Demi si Syamsi nyan mata uroe 
Ngon peungeuh nanggroe hana peue peugah 
Teuma lom buleuen di likot jih nyan 
Singoh uroe trang lom meujeureulah 

Teuma ‘oh malam teutop ngon seupot 
Demi lom langet geubina meugah 
Demi lom bumoe takalon teuleung 
Meunan pih nyawong seumpuma leupah 


8. Ladom Tuhan bri nyawong nyan meuhat 
Ladom Neupeujeut takwa keu Allah 

9. Nyang peugleh nyawong jih meubahgia 

10. Teuma ceulaka nyang kuto leupah 


Nyawong jih kuto hana ji peuglah 

1 1 . Tsamud pih paleh jilawan Allah 
Jipeugah sulet peue nyang rasul ba 
That darohaka jih han ban peugah 


12. Nyang leubeh paleh lam kawan jih nyan 
Jibeudoh yoh nyan laju le bagah 

13. Geukheun le rasul ubak awak nyan 
Nyan unta Tuhan ngon ie watee grah 




Unta nyan ngon ie jih bek taganggu 

14. Jikheun peue laku haba jipeugah 
Jikheun sulet that jicang ngon unta 
Neupeubinasa treuk jih le Allah 


Jilawan Po jih jipubuet dacha 
Meu jeut treuk rata bandum jih sudah 
Rata ngon tanoh dum jih binasa 
Maha kuasa cit sidroe Allah 


15. Hana Neutakot sagai di Tuhan 
Akibat jih nyan han pat jipeugah 

AL-LAIL (92) 





AL-LAIL (MALAM) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

Demi ‘oh malam ka seupott buta 
‘Oh uroe teuma peungeuh sileupah 
Neupeujeut agam Neupeujeut inong 
Usaha tcuh nyan meupisah-pisah 


Usaha gata dum macam-macam 
Nyang saboh macam ureueng pemurah 
Geubri areuta ngon geutakwa 
Lorn geupeubeuna peue nyang peurintah 


Balasan nyang got pih geupeucaya 
Ureueng nyan teuma Kamoe peumudah 
Kamoe bri mudah jalan keu udep 
Teuma soe nyang kriet laen lom balah 




Jithee kaya droe tan sapeue hajat 
Jikheun sulet that peue nyang peurintah 
Balasan nyang got pih han jipateh 
Meubri treuk keu jih jalan nyang susah 




1 1 . Hana guna le bah le areuta 
Meu ka binasa teuh tan phaedah 

12. Nyang bri peutunyok cit hak bak Kamoe 

13. Meunan pih Kamoe Po bandua blah 


Akhirat donya pih atra Kamoe 
Gata dum jinoe teuma Lon peugah 
Haba peuingat Lon kheun bak gata 
Apui nuraka tutong that leupah 


Nyang tamong keunan cit ureueng paleh 
Nyang han tern pateh peue nyang peurintah 
Jikheun nyan sulet jipaleng muka 
Soe nyang takwa teuma meutuah 

AL-LAIL (92) 

Ureueng nyan han toe deungon nuraka 

18. Geubri areuta zakeut seudeukah 
Geupeugleh atra deungon droe gopnyan 

19. Teuma bandum nyan akan geubalah 

Balasan nikmat teuma han geubri 

20. Meulengkan suci ate ikheulah 
Geuharap sagai rila Po gopnyan 

Nyang Maha Manyang ngon Maha Murah 

21 . Meunyo na meunan jeut rila ate 
Seunang bukon le got that beunalah 







ADH-DHUHA (93) 

ADH-DHUHA (BEUNGOH UROE) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Demi ‘oh beungoh jiteubiet uroe 
Malam pih jinoe seungue that leupah 
Kon na Po gata Neutinggai gata 
Neubeunci gata atawa marah 




Teuma nyang akhe nyang got keu gata 
Nibak nyang mula meu hana tuah 
Teuma Po gata Neubri keu gata 
‘Oh dudoe teuma seunang teuh leupah 

Kon gata dilee cit aneuk yatim 
Teuma Neulindong gata le Allah 
Yoh gata sisat hana soe tunyok 
Teuma Neutunyok gata bek salah 


Yoh gata gasien hana areuta 
Neubri treuk kaya gata le Allah 
Teuma si yatim bek that taparan 
Jeut barangkaban sabab tan ayah 




10. Ureueng meulakee pih bek tadhot-dhot 
Muka teuh pih krot tangieng meusalah 

1 1 . Meunyo na nikmat nibak Po gata 
Neubri keu gata tapeugah-peugah 

ASY-SYARH (94) 



ASY-SYARH (PLAH DADA) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

Kon na Kamoe plah roe dada gata 
Kamoe cok dacha teuh meu na salah 
Mangat bek geuhon gata meularat 
Lom meubri pangkat teuh manyang leupah 


Keubit meu susah awai meularat 
Bak akhe meuhat seunang ngon mudah 
Bit meunyo susah awai meularat 
Bak akhe meuhat seunang ngon mudah 

Teuma ‘oh lheuh tapubuet ibadat 
Usaha ligat ngon susah pay ah 
Ubak Po gata taingat ligat 
Beu keubit that-that cinta keu Allah 

AT-TIN (95) 





AT-TIN (BOH ARA) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1 . Demi boh ara deungon boh zaitun 

2. Buket Thursina nyang meuseujarah 

3. Demi nanggroe nyoe nyang that-that aman 

4. Meupeujeut insan leupah that indah 


Kamoe peujeut jih that seumpureuna 
5. ‘Oh lheuh nyan teuma Kamoe peureundah 
Kamoe peutren jih bak paleng miyup 
Nyan balaku buet jih le that salah 


6. Meulengkan ureueng nyang na meuiman 
Ngon amai jih nyan pih got that leupah 
Nyan pahla keu jih han putoh-putoh 

7. Boh pakon cit roh gata lam salah 


Tapeugah sulet uroe kiamat 
8. Peue kon Hadharat kuasa leupah 
Peue dih kon Tuhan hakim nyang ade 
Hana nyang sabe hakim ngon Allah 

AL-'ALAQ (SABOH CAK DARAH) 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1. Tabaca leh ngon Nan Tuhan gata 
Nyang peujeut gata dum ngon blah bicah 

2. Neupeujeut insan darah saboh cak 

3. Takheun beu galak peue nyang peurintah 

Tuhan Po gata nyang that geumaseh 

4. Neuyue teumuleh meureunoe bagah 
Tuhan peureunoe tuleh ngon kalam 

5. Bandum na insan bek sagai malah 

Tuhan peureunoe jih barangkapeue 
Nyang goh jiteupue dum le sileupah 

6. Tapi si insan cit darohaka 

7. Jieu droe kaya ureueng nyang meugah 

8. Bandum cit jiwoe bak Tuhan gata 

9. Na taeu teuma awak nyang salah 

10. Jijak tham hamba pubuet seumbahyang 

11. Taeu keu gopnyan peutunyok Allah 

12. Atawa geuyue takwa keu Tuhan 

13. Na taeu jih nyan ka laen ulah 
Jikheun nyan sulet jijak ho laen 
Muka jipaleng ngon jipeubeuah 

14. Peue han jiteupue Tuhan Neukalon 

15. Tapi meunyo han jipiyoh salah 
Meu han jipiyoh buet jih lagee nyan 
Bak ulee jih nyan Kamoe poh reubah 

16. Ulee sulet that jipeugot dacha 

17. Boh hai chedara keuh yue peusiblah 

18. Kamoe pih meuhoi pawang nuraka 
Malek nyang raja Az-Zabaniyah 

19. Tapi bek gata taturot jih nyan 
Tasujud mantong peurap ngon Allah 

AL-QADR (97) 

AL-QADR (KADA) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Kamoe peutren nyan bak malam kadar 

2. Peue malam kadar jeut teuh tapeugah 

3. Malam kadar nyan siribee buleun 
Leubeh got lorn nyan Neukheun le Allah 

4. Dum malaikat ngon roh malam nyan 
Geutron dum keunan ngon izin Allah 
Bandum urusan izin Po gopnyan 

5. Saleum ngon aman malam meutuah 

Malam nyan sampoe ’an teubit fajar 
Malam mulia Neubri le Allah 

AL-BAYYINAH (DALI NY AT A) 



Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Awak nyang kaphe dum ahli kitab 
Muchrek pih meuhat saban peuneugah 
Han lom jikeubah agama jih nyan 
Meu goh troh keunan dali trang leupah 

2. Nyoe ka troh rasul utusan Tuhan 
Geuba ngon peusan sideh bak Allah 
Kitab nyang suci geuba dum sajan 

3. Asoe di dal am bandum peurintah 

Meutuleh sinan jalan nyang teupat 

4. Di ahli kitab teuma meupisah 
Meupisah dum jih watee lheuh teuka 
Dali nyang nyata nyan rasul Allah 

5. Kon na peue laen nyang geuyue bak jih 
Jileumah le jih beu sidroe Allah 
Ikheulah ate jih keu agama 
Suci ngon beuna bek na meuilah 

Pubuet seumbahyang ngon jibri zakeut 
Bandum jipubuet bek na meusalah 
Nyan keuh agama jalan nyang teupat 
Suroh Hadharat bak jih geupeugah 




6. Teuma si kaphe dum ahli kitab 
Muchrek pih meuhat saban geubalah 
Dal am nuraka teumpat awak nyan 
Keukai jih sinan lam apui mirah 




Nyan keuh awak nyan makheuluk Tuhan 
Nyang brok hanaban jeuheut sileupah 

7. Ureueng meuiman lom geupubuet got 

Nyan keuh nyang that got makheuluk Allah 







AL-BAYYINAH (98) 

8. Balasan gopnyan nibak Po gopnyan 
Churuga ‘adnen leupah that indah 
Ie krueng dum ile di yup churuga 
Keukai simasa sinan geukeubah 

Tuhan Neurila akan ureueng nyan 
Meunan pih gopnyan rila keu Allah 
Ureueng nyang takot akan Po gopnyan 
Nyan keuh balasan Neubri le Allah 




AZ-ZALZALAH (GEUMPA) 



Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1. Watee jigok-gok bumoe le geumpa 
Nyan geumpa raya hanaban peugah 

2. Asoe lam bumoe jipeuteubiet le 
Geuhon bukon le bandum jiruah 

3. Watee nyan insan jikheun peue nyoe ka 

4. Bumoe kheim sigra teuma jipeugah 

5. Atra nyoe bandum wahi bak Tuhan 
Po gata Neukheun dum Neuyue ruah 

6. Uroe nyan teubiet dum manusia 
Meulaksin laksa le han ek peugah 
Meubagoe macam taeu uroe nyan 
Amai jih sinan dum geupeuleumah 

7. Barangsoe pubuet ube dhoi nyang got 
Jikalon meuhat teuma geubalah 

8. Barangsoe pubuet ube dhoi jeuheut 
Jikalon meuhat teuma geubalah 

AL-‘ADIYAT (100) 


JUZ 3) 



AL-‘ADIYAT (GUDA PRANG) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Demi guda prang jiplueng teuga that 
Jilumpat-lumpat ngon meuh'ah-meuh'ah 
Jisipak batee ngon ukee guda 
Meukilat cahya jipo meuk mirah 




Bak watee suboh jiseureubu dilee 
Jikeupong abee hana ban peugah 
Diteungoh-teungoh pasukan musoh 
Keunan keuh jibloh dum guda meugah 


6. Keubit si insan na sipheut batat 
Po jih Hadharat di jih jibantah 

7. Atra nyan keudroe jiteupue meuhat 

8. Lom atra le that galak jih leupah 


Leupah that galak jih keu areuta 
Peue tan jikira ‘oh dudoe susah 
Peue han jiteupue watee geubangket 
‘Oh lheuh padum trep kubu geupeuhah 

Peue nyang lam dada jisom lam ate 
Watee nyan ase bandum geupeugah 
Peue nyang jipubuet sigala rupa 
Tuhan jih teuma Neuteupue sudah 





JUZ 30 


AL-QARPAH (101) 



AL-QARTAH (UROE KIAMAT) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1. Uroe Qari'ah uroe kiamat 

2. Tapeugah siat peue roh Qari'ah 

3. Na roe tateupue peue Qari'ah nyan 

4. Insan watee nyan hanaban peugah 


Meusiseu bandum meuhambo yoh nyan 
Ka lagee bambang dalam blang luah 
Buket ngon gunong sang bulee gapeuh 
Lagee ka geupruh meuhambo sudah 

Teuma barangsoe nyang brat timbangan 
Seunang that gopnyan udep lam mewah 
Teuma barangsoe nyang phui timbangan 
Teumpat awak nyan dalam hawiyah 


10. Na roe tateupue peue hawiyah nyan 

1 1 . Tutong hanaban nuraka juah 




AT-TAKATSUR (102) 

AT-TAKATSUR (MEUMEUGAH-MEUGAH) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Kamoe peulale bandum na gata 
Meulale arta meumeugah-meugah 

2. Sampoe ‘an talop u dal am kubu 

3. Tapi nyan laju tateupue salah 

4. Lheuh nyan cit keubit akan tateupue 

5. Meunyo tateupue cit jeut keu susah 
Meunyo tateupue ngon tapeuyakin 

6. Cit taeu jahim nuraka juah 

Keubit cit taeu teuma nuraka 

7. Lheuh nyan cit sigra takalon bagah 
Watee nyan keubit taeu ngon mata 
Yakin bak mata han le tabantah 

8. Lheuh nyan geutanyong treuk bak dum gata 
Boh jinoe ho ka nikmat le leupah 
Geutanyong bandum uroe nyan nikmat 
Dilee gata that meumeugah-meugah 

AL-'ASHR (103) 



AL-‘ASHR (MASA) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1 . Demi na masa dilee ngon dudoe 

2. Insan dum rugoe hanaban peugah 

3. Meulengkan ureueng nyang na meuiman 
Lom amai gopnyan pih got sileupah 

Geubri nasehat bak buet nyang beuna 
Suroh Rabbana bek roh takeubah 
Geubri nasehat beu le that saba 
Barangpeue teuka teunang ngon tabah 


AL-HUMAZAH (104) 

AL-HUMAZAH (KHEUN KEU GOP) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1 . Ceulaka that-that ureueng kheun keu gop 
Ureueng upat gop dum jipeusalah 

2. Lom ngon areuta dum jipeusapat 
Galak jih that-that jibileung bagah 

3. Jisangka keukai jih ngon areuta 

4. Tapi gcutampa jih lam Huthamah 

5. Na roe tateupue peue Huthamah nyan 

6. Nuraka Tuhan tutong that leupah 

Apui hu sabe dalam nuraka 

7. Jiek lam dada ate pih bicah 

8. Keu jih nuraka nyang geutop rapat 

9. Lom jih geuikat bak tameh reubah 

AL-FIL (105) 



AL-FIL (GAJAH) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


Hana taeu roe pakriban rupa 
Buet Tuhan gata keu teuntra gajah 
Peue kon Neupeugot daya jih sisat 
Teusiya meuhat buet jih nyang salah 






Neukirem keu jih ticem ababil 
Ngon batee sijjil jirhom jih bagah 
Jeut treuk bandum jih lagee on luroh 
Ka ulat pajoh dum jiseurakah 


QURAISY (106) 

QURAISY (QUREH) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

Keu mangat ate dum ureueng Qureh 
Jeut jijak keudeh mita napakah 
Bak musem sijuek ngon musem seuuem 
Jijak keudeh dum lua daerah 


Teuma wajeb jih jiseumah Tuhan 
Nyang Po rumoh nyan cit Po Baitullah 
Tuhan keuh nyang bri makanan keu jih 
Mangat bek deuk jih hana napakah 


Tuhan peuaman jih bek teumakot 
Musoh jisurot han jijeut gagah 

AL-MA‘UN (107) 

AL-MA‘UN (ZAKEUET) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




1 . Na roe takalon ureueng peusulet 
Uroe kiamat jikheun beurakah 

2. Nyan ureueng nyang dhot dum aneuk yatim 

3. Keu ureueng gasien pih han jipapah 


Keu ureueng gasien hana jiyue bri 
Bacut rasuki bek deuk deungon grah 

4. Teuma ceulaka ureueng seumbahyang 

5. Nyang jiseumbahyang lale that Ieupah 

Hana jipubuet lagee aturan 

6. Jipubuet dum nyan keu jipeuleumah 
Hana ikheulah buet jih nyan riya 

7. Lom hana suka jibri seudeukah 

AL-KAUTSAR (108) 

AL-KAUTSAR (NIKMAT NYANG LE) 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




1 . Keubit Kamoe bri keu gata nikmat 
Kamoe bri le that hanaban peugah 

2. Teuma seumbahyang pujoe Po gata 
Keureubeun sigra tasie beu bagah 

Ureueng nyang beunci teuma keu gata 
Putoh meuleua rahmat bak Allah 

AL-KAFIRUN (109) 



AL-KAFIRUN (AWAK KAPHE) 




3. 


1 . 

2 . 


4. 

5. 

6 . 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh thal-that 
Donya akhirat r ah ma r Neulimpah 

Takheun le gata bak awak kaphe 
Di Ion han sabe nyang gata seumah 
Peue nyang taseumah di Ion han lontem 
Gata han tatem peue nyang Ion seumah 

Peue nyang taseumah cit ka han Ion tem 
Gata han tatem cit nyang Ion seumah 
Di gata ka keuh agama gata 
Di Ion agama ban droe Ion peugah 

AN-NASHR (110) 



AN-NASHR (BANTU AN) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 




Meunyo ka teuka bantuan Tuhan 
Ngon keumenangan Neubri le Allah 
Meuduyun-duyun takalon insan 
Jitamong dalam agama Allah 


Takheun teuseubeh watee nyan rijang 
Tapujoe Tuhan ate ngon babah 
Talakee ampon laju tatoubat 
Teurimong toubat cit sipheuet Allah 

AL-LAHAB (111) 

AL-LAHAB (HU APUI) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1 . Binasa jaroe si abu Lahab 
Hana le ubat binasa sudah 

2. Hana meuguna areuta jih le 
Usaha jih le tan na phaedah 


3. Akan jitamong dalam nuraka 
Apui hu raya takalon mirah 

4. Di peurumoh jih jiangkot rujoe 
Bandum nyan teuntee ka jeut keu salah 




5. Bak takue jih nyan taloe nyang kong that 
Ngon nyan geuikat jih han soe peuglah 

AL-IKHLASH (112) 

Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 

1. Takheun le gata Allah cit sidroe 

2. Bandum gata nyoe hajat keu Allah 

3. Aneuk Neuh hana ayah Neuh hana 
Ibu pih hana cit sidroe Allah 

4. Hana meu sidroe pih nyang na saban 
Ngon Droeneuh Tuhan nyang Maha Murah 

Al-FALAQ (113) 



AL-FALAQ (MAKHEULUK ALLAH) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 


1. Takheun Ion lakee lindong bak Tuhan 
Po seukalian makheuluk Allah 

2. Nibak buet jeuheut makheuluk Tuhan 

3. Lom jeuheut malam ‘oh seupot sudah 




Lom jeuheut inong nyang pruh-pruh neukue 
‘Oh lheuh jikue-kue teuma jirajah 
Lom jeuheut ureueng nyang pubuet deungki 
Watee jideungki keu hamba Allah 


ANtNAS (114) 


JUZ 30 



AN-NAS (MANUSIA) 


Ngon Nama Allah Ion puphon surat 
Tuhan Hadharat nyang Maha Murah 
Tuhanku sidroe geumaseh that-that 
Donya akhirat rahmat Neulimpah 






Takheun Ion lakee lindong bak Tuhan 
Po bandum insan hana meuilah 
Droeneuh nyan raja dum manusia 
Tuhan jih teuma nyang hak jiseumah 


Nibak buet jeuheut weh-weuh bak chetan 
Takalon cit tan chetan seurakah 
Jijak peuweh-weueh lam dada insan 
Nyan keuh jih chetan nyang hana leumah 




Na jeuneh bak jen na manusia 
Jih nyan bandua chetan seurakah 

